
Prefaţă 


Studiul Istoriei Bisericii Ortodoxe Române în şcolile de teologie este 
foarte important. Poate astăzi mai important decât altădată. De ce? De- 
oarece, pe de o parte, în ultima vreme, ca urmare a reformei din învăță- 
mânt, disciplina Istorie a pierdut din importanța pe care o avea odinioară, 
când patriotismul era o „datorie cetățenească” de seamă, iar pe de alta, 
întrucât Biserica noastră, dintotdeauna, a promovat în mod deosebit iubirea 
de Patrie, participând în mod activ la întreaga viaţă a poporului nostru, sub 
toate aspectele (cultural, social-filantropic, politic etc.). 

În acest nou context, tot Biserica este cea care trebuie să cultive acest 
sentiment al iubirii de Neam și de Biserică. Or, pentru a dobândi acest 
sentiment, se impune cunoașterea istoriei acestui Neam și a Bisericii lui. 

Pentru studiul acestei discipline, fără îndoială, de referință rămâne 
Istoria Bisericii Ortodoxe Române, în trei volume, a părintelui profesor 
Mircea Păcurariu. Însă, având în vedere că programa analitică s-a modi- 
ficat, ca o consecință a numărului de ore afectat acestei discipline, că în 
Facultăţile de Teologie studiază, în afară de absolvenţi de seminar, și mulți 
absolvenţi de liceu, care nu au cunoștințe de Istoria Bisericii noastre, şi că 
au apărut și informații noi față de cele cuprinse în manualul menționat, am 
elaborat un curs de Istoria Bisericii Ortodoxe Române conform cu noua 
programă analitică, care are în vedere aspectele arătate mai sus. În cursul 
de față, comparativ cu manualul menționat, sunt mai puţine teme, însă ele 
sunt abordate mai în detaliu, iar acolo unde se impune, se prezintă con- 
textul și problematica subiectului prezentat. 

În cazul unor teme, cum ar fi Predica Sfinților Apostoli Andrei şi 
Filip pe teritoriul țării noastre sau Mitropolia Moldovei în prima jumă- 
tate a secolului al XV-lea, am utilizat studiile consistente ale renumitului 
bizantinolog, profesorul Emilian Popescu. Ultimele teme din volumul al 
II-lea, Filantropia în Țările Române, sunt preluate din teza de doctorat a 
subsemnatului. 


În note şi în bibliografie sunt indicate lucrările mai de seamă şi câteva 
dintre cele mai noi, şi nu toată bibliografia existentă la temele prezentate. 

Sperăm ca acest curs să vină în ajutorul celor ce doresc să cunoască 
istoria bogată a Bisericii noastre şi să constituie un impuls pentru a putea 
fi la înălțimea înaintaşilor. 


Autorul 


Introducere în cursul de Istoria Bisericii 
Ortodoxe Române! 


Termenul grecesc de ioropia înseamnă cercetare, informare, po- 
vestire. Verbul ioropEw înseamnă atât a căuta să știi, să cunoști, cât și 
cunoaşterea în sine. Romanii au adoptat cuvântul Bisroria cu sensul de 
povestire, descriere. Astăzi, termenul istorie are două înțelesuri: unul 
obiectiv (viaţa din trecut, totalitatea faptelor petrecute în decursul timpu- 
lui), iar altul subiectiv (cercetarea şi expunerea ştiinţifică a faptelor is- 
torice). Istoria poate avea ca obiect viața omenirii în general sau a unei 
părți din ea. Istoria poate cerceta istoria omenirii de la începuturile ei sau 
numai o anumită perioadă din existenţa ei. În ceea ce priveşte Biserica, 
istoria se poate ocupa de Biserică în general, de la începuturile ei, fie de 
Bisericile naționale, sau chiar de anumite confesiuni creștine. 

Având în vedere aceste aspecte, putem defini Istoria Bisericii Orto- 
doxe Române ca fiind disciplina teologică și istorică care cercetează 
critic şi expune sistematic viața creștină la români și dezvoltarea pe care 
a luat-o Biserica românească în decursul timpului, în toate locurile care 
alcătuiesc țara noastră, precum și raporturile ei cu celelalte Biserici şi 
confesiuni creștine. 

Denumirea acestei discipline nu este aceeași la toţi istoricii bisericeşti. 
Filaret Scriban și loan Lupaș au denumit-o /szoria bisericească a romă- 
nilor, N. lorga, Istoria vieții bisericeşti şi a vieții religioase a românilor, 
Simion Reli, Istoria vieţii bisericești a românilor, Nicolae Dobrescu, pre- 
cum Şi autorii manualului din 1958 au denumit-o /storia Bisericii Ro- 
mâne, iar pr. prof. Mircea Păcurariu o numește Istoria Bisericii Ortodoxe 
Române. Cea din urmă denumire ni se pare cea mai potrivită. Şi, când 
facem această afirmaţie, avem în vedere faptul că, în România, pe lângă 
Biserica Ortodoxă există şi alte Biserici. În spațiul nostru românesc, pe 
lângă creştinii ortodocşi, conviețuiesc şi membri ai altor confesiuni. Dacă 
în trecut această disciplină putea fi numită Istoria Bisericii Române, era 
pentru faptul că toți românii erau ortodocși, or astăzi, din acest punct de 
vedere, situaţia este deosebită. 


Importanţa studiului Istoriei Bisericii Ortodoxe Române reiese din 
rolul pe care Biserica noastră l-a avut de-a lungul timpului în trecutul 
poporului nostru. 

1. Biserica a avut și are în primul rând un rol religios-moral sau duhov- 
nicesc, acela de a sădi în sufletele oamenilor credinţa în Dumnezeu și dra- 
gostea față de aproapele. Prin învățătura ei și prin exemplul slujitorilor ei, 
Biserica a întărit și a mângâiat pe strămoşii noștri, a făcut din ei buni creștini, 
cu frică de Dumnezeu și cu dragoste faţă de semeni. Cu toate că în trecut 
majoritatea preoților au fost oameni fără o pregătire cărturărească deosebită, 
ei au reușit să facă acest lucru datorită exemplului lor personal. De aceea, 
după cuvântul marelui mitropolit al Moldovei, Dosoftei (1671-1693), 
poporul nostru „a zămislit mulți sfinți”, pentru că „Dumnezeu nu lasă nici 
un neam nepartnic (nelipsit, n.n.) de darul Său”. 

2. Biserica noastră, prin slujitorii săi, nu numai că a îndemnat la sfin- 
țenie, ci ea însăşi a avut sfinți: martirii din secolele III-IV din Dobrogea, 
Sfinții Mărturisitori împotriva calvinismului (Ilie Iorest și Sava Branco- 
vici, mitropoliți ai Transilvaniei în secolul al XVII-lea), Sfinţii Mărturisitori 
împotriva catolicismului (călugărul Visarion, mireanul Nicolae Oprea, iero- 
monahul Sofronie şi preoții loan din Galeș și Moise Măcinic din Sibiel — în 
secolul al XVIII-lea, în contextul propagandei uniate), Sf. Calinic de la 
Cernica (sec. al XIX-lea) ş.a. 

3. Biserica noastră a îndeplinit un însemnat ro! cultural, care s-a ma- 
nifestat în diferite forme: 

a. Cele dintâi manuscrise (cel al Sf. Nicodim de la Tismana, cele din 
vremea lui Ștefan cel Mare etc.) la început în slavoneşte, apoi în ro- 
mâneşte, au fost texte de slujbă și de învăţătură bisericească. La fel și 
primele cărți tipărite (mai întâi în slavoneşte, apoi în româneşte de Maca- 
rie, Dimitrie Liubavici, Filip Moldoveanul, diaconul Coresi) au fost cărți 
de slujbă bisericească. De asemenea, și primele tipografii au fost în- 
ființate tot sub îndrumarea Bisericii. Prin traducerea și tipărirea de cărți 
bisericeşti în românește (diaconul Coresi, mitropoliţii Simion Ștefan, Var- 
laam, Dosoftei, Antim Ivireanul ș.a.) s-au pus bazele limbii literare ro- 
mâneşti. Prin tipărirea de cărți bisericești, care circulau în toate locurile 
locuite de români, s-a ajuns și la întărirea conștiinței de unitate națională 
la românii din Muntenia, Moldova și Transilvania (în special prin pre- 
fețele unor cărți). 

b. Primele lucrări cu caracter laic s-au scris tot prin osteneala unor 
slujitori ai Bisericii. De pildă, primele cronici s-au scris de călugări și preoți 
pe lângă mănăstiri și biserici (Letopiseţul de la Putna, Cronicile episcopilor 
Macarie și Eftimie, a călugărului Azarie, în Moldova, Cronograful lui 

Mihail Moxa în Ţara Românească etc.). Primele încercări de versificare 
în românește se datorează mitropolitului Dosoftei al Moldovei (Psaltirea 
în versuri, Poemul cronologic despre domnii Moldovei) precum şi tra- 
ducerea unei drame în versuri, din grecește. 

c. Primele şcoli — elementare, medii sau superioare — au apărut în in- 
cinta bisericilor şi în pridvorul mănăstirilor, pregătind dieci pentru can- 
celariile domnești sau copiști de manuscrise. În dezvoltarea culturii ro- 
mânești au avut un rol important școala de la Mănăstirea Sfinții Trei Ie- 
rarhi din lași, înființată de Vasile Lupu, școala de la Sf. Sava din Bu- 
cureşti, înființată de Constantin Brâncoveanu ș.a. În Transilvania, Biserica 
a fost cea care a organizat şcolile elementare (poporale) aproape în fiecare 
sat, precum și primele gimnazii românești. 

d. Organizând primele școli, era firesc ca primele manuale şcolare să 
fie scrise tot de oamenii Bisericii: Bucoavna de la Alba Iulia din 1699, 
Bucoavna mitropolitului lacob Putneanul din 1755, Aritmetica și Geogra- 
fia episcopului Amfilohie de Hotin (1795), iar mai târziu, manualele scrise 
la îndemnul mitropoliților Veniamin Costachi și Andrei Şaguna. 

e. Biserica din Transilvania a contribuit la dezvoltarea presei româ- 
neşti, prin Telegraful Român la Sibiu (1853), Vestitorul bisericesc la 
Buzău (1839-1840), Echo eclesiastic la Buzău (1850-1853), Biserica și 
Școala la Arad (1877), Sionul Românesc la Viena (1862) ş.a. 

4. Biserica a avut o contribuţie însemnată și la dezvoltarea artei ro- 
mânești. Ridicarea de lăcașuri de închinare a dus la înflorirea arhitecturii, 
picturii, sculpturii, broderiei, argintăriei. Unii ierarhi au avut un rol ho- 
tărâtor în această privință, sfătuind pe domnitori să ridice lăcașuri de în- 
chinare, alții ocupându-se personal de ridicarea sau pictarea unor mă- 
năstiri ca Teofan I, Grigorie Roșca (Voroneț), Macarie de Roman (Râșca), 
Gheorghe Movilă (Suceviţa), Anastasie Crimca (Dragomirna), Antim Ivi- 
reanul (Antim), Sf. Calinic (Frăsineiul) etc. 

5. Biserica a organizat și primele așezăminte de asistență socială. 
Bolniţele de pe lângă mănăstiri nu erau altceva decât un fel de spitale sau 
azile pentru călugării bătrâni și bolnavi, dar şi pentru oamenii din popor. 
Se cunosc spitalele de la Putna, Argeș, Bistrița Olteniei, Cozia, Drago- 
mirna etc., spitalul din Suceava, înființat de Anastasie Crimca, spitalul și 
farmacia din Roman, înființate de egumenii Gherasim și Vartolomeu Put- 
neanul, spitalul din Târgu Neamţ, înființat de starețul Neonil de la Neamţ. 

6. Biserica din Transilvania și-a adus contribuția la îndrumarea po- 
porului în probleme economice-agricole sau meșteșugărești, prin publi- 
carea de lucrări de popularizare a cunoștințelor agricole, prin înfiinţarea 
de bănci populare, cooperative, tovărășii agricole, asociații de meseriași, 
școli de meserii etc. 


7. Slujitorii Bisericii au avut un rol deosebit în cultivarea dragostei de 
patrie. Mitropoliţii erau sfetnici ai domnitorilor și, uneori, locţiitori de 
domn. Nu puţine au fost cazurile când vlădicii celor două ţări erau trimiși 
în fruntea unor solii diplomatice peste hotare (Luca al Buzăului, Varlaam 
al Moldovei, Grigorie de la Colțea ș.a.). Slujitorii Bisericii au participat la 
mișcările şi răscoalele cu caracter naţional şi social ale poporului (în vre- 
mea lui Mihai Viteazul, în vremea răscoalei conduse de Horia, Cloşca şi 
Crișan, precum și la mișcările revoluționare de mai târziu). 

8. Biserica noastră a susținut şi alte Biserici creştine, mai ales pe cele 
căzute sub dominație otomană. Acest ajutor a fost concretizat prin ti- 
părirea de cărți în limba greacă, slavă, arabă, georgiană și bulgară, dar mai 
ales prin ajutoarele materiale acordate, aproape jumătate de mileniu, 
bisericilor şi mănăstirilor, şcolilor și așezămintelor de cultură din Balcani și 
Orientul Apropiat. Astfel, în Moldova şi în Tara Românească au func- 
ționat câteva tipografii, la Cetăţuia — Iași, București, Snagov, Râmnic şi 
Târgovişte. Antim Ivireanul a tipărit cărți în limba arabă pentru credin- 
cioșii din Patriarhia Antiohiei, iar unul din ucenicii săi, Mihail Ştefan, a 
fost trimis în Iviria, unde a tipărit cărți în limba georgiană. 

Începând cu a doua jumătate a secolului al XIV-lea și până în a doua 
jumătate a secolului trecut, avem documente care dovedesc ajutoarele pe 
care românii din Tara Românească și Moldova le-au trimis Muntelui 
Athos, Mănăstirii Sf. Ecaterina din Muntele Sinai, mănăstirilor de la Me- 
teora sau din alte regiuni ale Greciei, din insulele greceşti, Patriarhiilor din 
Constantinopol, Alexandria, Antiohia și lerusalim, precum şi unor aşe- 
zăminte bisericești din Bulgaria, Serbia și Ucraina. 

Referitor la importanţa studiului /storiei Bisericii Ortodoxe Române, 
ca și la rolul deosebit pe care l-a avut Biserica noastră în viaţa poporului 
român, Nicolae Iorga se exprima în următoarele cuvinte, pe care, pentru 
însemnătatea lor, le redăm: „Nimic nu poate fi mai folositor pentru ca 
preoţii noștri să înlăture anumite ispite, pentru ca ei să cultive anumite 
îndeletniciri potrivite cu demnitatea și chemarea lor, nimic nu poate fi mai 
priincios pentru a-i face să înțeleagă marea misiune culturală, socială şi 
națională care li se impune, legătura strânsă ce trebuie să păstreze cu 
poporul, cultul de artă şi carte cu care sunt datori, mândria la care au drept 
îndată ce vor urma bunele tradiții, decât priveliștea unei vieţi organisate, 
aproape milenare, în cursul căreia Mitropoliții, Episcopii, Egumenii și 
aşa de adesea şi smeriții călugări ori umilii preoți de mir au dat poporului, 
ei singuri aproape, toate învățătura, au înzestrat neamul cu o limbă li- 
terară, cu o literatură sfântă, cu o artă în legătură cu gustul și cu nevoile 
lui, au sprijinit Statul fără să se lase a fi înghițiți de dânsul, au călăuzit 

neamul pe drumurile pământului fără a-şi desface ochii de la cer și au ri- 
dicat mai sus toate ramurile gospodăriei românești, dând istoriei noastre 
cărturari, caligrafi, sculptori în lemn, argintari, oameni de Stat, ostaşi, 
mucenici și sfinți "2. 

Scopul studiului acestei discipline este acela de a oferi viitorilor sluji- 
tori ai sfintelor altare o pregătire cât mai temeinică. Cunoaşterea trecutului 
Bisericii pe care o vor sluji constituie un puternic imbold de a se strădui să 
fie la înălțimea înaintaşilor. De fapt, există o strânsă și reciprocă legătură 
între istoria Bisericii și slujitorii ei. Un slujitor adevărat nu poate să nu 
cunoască istoria Bisericii pe care o slujește, iar dacă o cunoaște, nu poate 
să nu fie, pe cât posibil, la înălțimea înaintaşilor pe care aceasta i-a avut. 

Metoda de cercetare. Metodele care se impun studiului Istoriei Bise- 
ricii Ortodoxe Române, ca de altfel oricărei discipline, sunt următoarele: 

|. Să se întemeieze pe izvoare (documente, cronici, inscripții etc.), 
conform sintagmei pas de documents, pas d'histoire. Există şi cazuri când 
în istorie funcționează așa numita „logică istorică”. 

2. Să fie critică, adică orice document și informaţie să fie cercetate cu 
spirit critic, pentru a nu lăsa să se nască interpretări și păreri subiective. 
Chiar şi marii istorici pot fi verificaţi, întrucât în operele lor fie s-au stre- 
curat uneori anumite greșeli, fie punctul de vedere al istoricului nu mai 
corespunde noilor cercetări. 

3. Să fie selectivă. Ca orice istorie, şi cea a unei Biserici este foarte 
bogată. Istoricul ei trebuie să consemneze elementele care prezintă o im- 
portanță deosebită pentru trecutul Bisericii, a importanţei ei pentru po- 
porul pe care l-a slujit etc. 

4. Să fie genetică. Aceasta înseamnă că istoricul nu trebuie să se 
oprească numai la cunoaşterea faptelor, ci să vadă legătura lor. Istoria 
Bisericii nu trebuie să fie numai o adunare de date, un „inventar” al eveni- 
mentelor, ci trebuie să abordeze și fenomenologia lor. Orice eveniment 
istoric are cauze, o anumită evoluție şi consecinţe speciale. 

5. Să fie obiectivă, impartială. Pe cât posibil, istoricul trebuie să pre- 
zinte faptele istorice obiectiv, să nu fie influențat de părerile personale sau 
ale altora. 

6. Să fie sistematică. Pentru a ajuta înțelegerea istoriei Bisericii, isto- 
ricul trebuie să prezinte mulțimea informaţiilor într-o anumită ordine, în 
funcție de timpul când s-au petrecut, importanţa lor, dependenţa lor etc. 

7. Să fie expusă pe înțelesul cititorului. Pe cât posibil, istoricul trebuie 
să prezinte informaţiile într-un chip plăcut, atractiv. 

Periodizarea se impune din motive didactice. Astfel, /storia Bisericii 
Ortodoxe Române se poate împărți în mai multe perioade: 


- perioada întâi începe cu răspândirea învățăturii creștine pe teritoriul 
de formare a poporului român (sec. II) şi se sfârșește în jurul anului 600, o 
dată cu venirea slavilor pe teritoriul patriei noastre. În această perioadă se 
vorbeşte de o Biserică „daco-romană ; 

- perioada a doua cuprinde secolele VII-XIV (primele formaţiuni po- 
litice româneşti, unificarea lor în cele două state feudale independente, 
precum și înființarea și recunoaşterea mitropoliilor lor); 

- perioada a treia abordează istoria secolelor XIV-XVIII şi cores- 
punde perioadei medievale, feudale. În acest răstimp are loc desăvârşirea 
organizării canonice a Bisericii din cele trei Ţări Române, înflorirea cul- 
turii bisericești, legăturile cu alte Biserici Ortodoxe, precum și, în Transil- 
vania, lupta Bisericii Ortodoxe cu catolicismul și calvinismul; 

- perioada a patra se întinde de la începutul secolului al XIX-lea 
până la 1918 și corespunde, practic, epocii moderne din istoria patriei. Ea 
cuprinde păstoriile unor mari ierarhi, unirea Principatelor și rolul Bisericii 
în înfăptuirea ei, reformele întreprinse de Al. |. Cuza cu privire la viaţa și 
organizarea Bisericii, ca și dobândirea autocefaliei BOR; 

- perioada a cincea cuprinde evenimentele de la 1918 până în vremea 
noastră. Această ultimă secvenţă din Istoria Bisericii Ortodoxe Române 
cuprinde date despre înfăptuirea Marii Uniri și unificarea bisericească de 
după 1918, ridicarea Bisericii noastre la rangul de Patriarhie și elaborarea 
Statutului de organizare și funcționare a BOR, viaţa și înfăptuinile celor 
patru patriarhi ai Bisericii noastre, anul 1948 şi urmările pe care acesta le-a 
adus (unificarea bisericească, despărțirea Bisericii de Stat, noul Statut de 
organizare și funcționare a BOR, canonizările de sfinți din Biserica noastră, 
situația Bisericii în perioada dictaturii comuniste atee), precum și situația 
Bisericii noastre după evenimentele din 1989, până astăzi. 

Științele auxiliare. Dintre disciplinele teologice, istoricul bisericesc 
trebuie să cunoască Istoria bisericească universală, deoarece istoria Bise- 
ricii noastre este o parte integrantă a acestei Istorii, iar dintre disciplinile 
laice, Istoria românilor, întrucât viața Bisericii Ortodoxe Române a fost 
indisolubil legată de istoria poporului român. Alte discipline: Bizantinolo- 
gia (studiază legăturile noastre cu Patriarhia Ecumenică și cu Bisericile de 
limbă greacă), Slavistica (studiază istoria popoarelor învecinate, cu care 
Biserica noastră a avut relaţii), Istoria popoarelor învecinate (Ungaria, mai 
ales în contextul istoriei Bisericii din Transilvania), Istoria literaturii 
române (mai ales cu privire la istoria literaturii vechi), Istoria artei româ- 
nești (arta bisericească feudală a apărut în Biserică), Istoria dreptului româ- 
nesc (cele dintâi manuale de drept le-au constituit pravilele și canoanele 

Bisericii), apoi Geografia istorică (identificarea locurilor unde s-au petre- 
cut evenimentele istorice — cu denumirile lor vechi), Demografia istorică 
(studiază statistica, precum și repartiția populației umane, așa-numitele 
conscripții sau catagrafii), Cronologia (cunoașterea diferitelor sisteme de 
datare, care sunt necesare datării unor documente; așa-numitele ere: era 
romană — 753 sau 754 de la fondarea Romei, era hegirei — 622, fuga lui 
Mahomed de la Mecca la Medina, era bizantină — 5508 de la facerea lumii, 
era creştină, fixată de Dionisie Exiguus, cu o eroare de aproximativ 4 ani), 
Arheologia (se ocupă cu descoperirea și valorificarea istorică a mărturiilor 
istorice), Epigrafia (se ocupă cu descifrarea şi interpretarea inscripțiilor), 
Paleografia (se ocupă cu studierea vechilor izvoare scrise), Diplomatica 
(analizează conținutul actelor, autenticitatea lor), Heraldica (se ocupă cu 
studiul stemelor, caselor domnitoare, familiilor nobiliare, orașelor, orga- 
nizaţiilor etc.), Bibliologia (se ocupă cu studiul scrisului și al cărții, cu isto- 
ria ei, tehnica de reproducere), Filologia și lingvistica (prima se ocupă cu 
studiul textelor vechi şi al operelor literare, din punctul de vedere al limbii, 
al influențelor suferite, cea de-a doua cu studiul limbii și al legilor ei de 
dezvoltare, fiind o ramură a filologiei), Emografia și folclorul (etnografia 
se ocupă cu felul de viață al popoarelor, originea, răspândirea lor, precum și 
evoluția lor materială și spirituală, iar folclorul studiază creaţiile artistice și 
tradițiile populare). 


Pătrunderea creştinismului pe teritoriul 
patriei noastre: 


Privitor la tema originii creștinismului pe teritoriul patriei noastre, 
trebuie să spunem că bibliografia aferentă acestui subiect este, în general, 
destul de veche și că nu abordează această problemă temeinic. Aproape 
toți istoricii folosesc informaţiile lui Jacques Zeiller, care, în 1918, pu- 
blica lucrarea Les origines chretiennes dans les provinces danubiennes de 
I'Empire romain. 

La noi, în special după cel de-al doilea război mondial, s-au publicat o 
serie de lucrări care pun în lumină rezultatele cercetărilor şi descoperirilor 
arheologice de pe teritoriul patriei noastre. Dintre acestea amintim: F'ontes 
historiae Daco-Romanae, Arta creștină în România, Creștinismul la est de 
Carpaţi de la origini până în secolul al XIV-lea, Inscripțiile grecești şi 
latine din secolele IV-XIII descoperite în România ş.a. În ultima vreme, în 
special după 1989, dintre cei care s-au ocupat serios de această problemă 
amintim pe regretatul Sabin Verzan, care a și publicat o interesantă, bine 
documentată şi necesară monografie dedicată Sfântului Apostol Andrei şi 
pe profesorul Emilian Popescu, care a publicat o serie de studii cu argu- 
mente solide, în favoarea predicii în spaţiul românesc nu numai a Sfân- 
tului Apostol Andrei, ci și a Sfântului Apostol Filip, ale căror lucrări le 
folosim şi noi în abordarea acestui subiect. 


Trimiterea Sfinţilor Apostoli la propovăduire 


a. Destinația universală a Evangheliei 

Evanghelia trebuie propovăduită tuturor oamenilor, indiferent de nea- 
mul căruia îi aparțin, de gradul lor de cultură și de starea lor materială sau 
socială. Un moment deosebit de grăitor în ce privește lucrarea Evangheliei 
asupra întregii lumi e reprezentat de vindecarea slugii sutașului din Caper- 
naum: „Zic vouă că mulți de la răsărit și de la apus vor veni și vor sta la 

masă cu Avraam, cu Isaac și cu Iacob în împărăția cerurilor” (Matei 8,11). 
Pentru ca mulți de la răsărit și de la apus, de la miazăzi și de la 
miazănoapte să vină în sânurile lui Avraam, este de la sine înțeles că 
Evanghelia trebuia să fie propovăduită, iar cei ce au împlinit această 
lucrare, nu puteau să fie decât Sfinții Apostoli. Se va observa că, prin indi- 
carea celor patru puncte cardinale ca direcţii din care vor veni păgânii în 
împărăția cerurilor, Mântuitorul a desemnat plastic întregul pământ. Îna- 
inte de a Se înălța la ceruri, Mântuitorul le dă Apostolilor porunca: 
„învățați toate neamurile” (Matei 28, 19-20). 

În viziunea părintelui Verzan, trimiterea Sfinţilor Apostoli la propo- 
văduire este o lucrare divino-umană foarte complexă și care comportă mai 
multe componente. 

b. Sfinții Apostoli în fata poruncii de a propovădui Evanghelia în 
toată lumea 

Din multele îndrumări date de Domnul Sfinților Apostoli, ultima și 
cea mai importantă este, fără îndoială, aceea prin care aceştia sunt trimiși 
în lume pentru a vesti Sfânta Evanghelie. Porunca trimiterii celor doi- 
sprezece în toată lumea pentru a propovădui Evanghelia este atât de 
importantă, încât chiar numele care indică funcțiunea lor, acela de Apos- 
tol, se traduce prin „trimis”... 

În textul de alegere al acestor cei mai apropiaţi discipoli ai lui Hris- 
to, se face precizarea că „pe aceştia i-a numit Apostoli, ca să fie cu El și 
să-i trimită să propovăduiască”. Porunca de a propovădui la toate nea- 
murile, având caracter testamentar, nu a fost transmisă Sfinţilor Apostoli 
decât atunci când aceştia atinseseră cea mai înaltă treaptă a formării și 
maturizării lor prin trimiterea apostolică (loan 20, 21-23) şi prin dobân- 
direa nezdruncinatei încredinţări şi convingeri privind realitatea Învierii 
din morţi a Domnului. Aceasta este prima condiție care trebuia înde- 
plinită înainte de transmiterea poruncii de trimitere a Sfinţilor Apostoli la 
propovăduire. 

Porunca trimiterii Sfinţilor Apostoli la propovăduire a fost formulată de 
Mântuitorul, Care a urmărit ca această poruncă să fie deplin înțeleasă de cei 
mai apropiaţi ucenici ai Săi, în sensul că Evanghelia trebuia să ajungă, încă 
din timpul vieţii acestora, la toate neamurile pământului la care aceştia 
puteau să ajungă. Pentru ca nici o imprecizie sau neclaritate să nu o afec- 
teze, Mântuitorul exprimă această importantă poruncă în trei formulări: 

1. În prima, accentul se pune pe îndatorirea Sfinţilor Apostoli de a 
vesti cuvântul Evangheliei „La toate neamurile” (Matei 28, 19-20). 

2. A doua formulare se referă la întinderea geografică a pământului, a- 
vând Ierusalimul ca punct de pornire şi de îndrumare a întregii lucrări de 

răspândire a Evangheliei în lume, iar, ca limită, „marginea pământului” 
(„Ci veți lua putere, venind Duhul Sfânt peste voi, și Îmi veți fi Mie mar- 
tori în lerusalim şi în toată Iudeea şi în Samaria și până la marginea 
pământului”, F.A. 1,8). 

3. A treia formulare este mixtă, adică ea cuprinde atât obligația Apos- 
tolilor de a străbate întreaga lume propovăduind Evanghelia, cât și aceea 
de a aduce aceasta la cunoștința întregii făpturi (Marcu 16,15). 


Începuturile vieţii creştine pe teritoriul patriei noastre. 
Predica Sf. Apostol Andrei 


Înainte de a prezenta mărturiile care vin în sprijinul tezei potrivit 
căreia Sfântul Apostol Andrei a predicat în Scythia Minor, apreciem că 
este important a prezenta mai întâi perspectiva teologică asupra misiunii 
în general. Cunoașterea acestui aspect este decisivă pentru înțelegerea şi 
interpretarea corectă a informaţiilor existente cu privire la pătrunderea 
creștinismului la noi prin Sfinţii Apostoli. Misiune, în limba latină, 
înseamnă „trimitere”. Aceasta înseamnă că Sfinţii Apostoli au fost trimiși 
de Mântuitorul Însuși, că au avut o misiune foarte precisă şi că au primit şi 
puterea pentru a o putea îndeplini întocmai. Pentru a înțelege mai bine ce 
înseamnă misiunea, condiție sine gua non a înțelegerii răspândirii crești- 
nismului în general şi în spațiul nostru în special, vom prezenta ele- 
mentele de bază ale acesteia. 

Misiunea implică două momente fundamentale: chemarea (și înzes- 
trarea Apostolilor) şi trimiterea lor la propovăduire. 

Chemarea (și înzestrarea Apostolilor). Toţi Sfinții Apostoli, che- 
mați de Mântuitorul, au fost înzestrați cu „puterea și harul preoţiei aposto- 
lice”6. Aceasta constă, potrivit pr. dr. Sabin Verzan, autorul monografiei 
dedicate Sfântului Apostol Andrei, din: 

a. înzestrarea cu puterea de a face minuni (tămăduirea bolilor și alun- 
garea demonilor, Marcu 3,14; învierea morţilor, Matei 10, 8). De aici, 
comentatori biblici subliniază, pe bună dreptate, că, fiind înzestrați cu 
puterea pe care au primit-o de la Iisus privind alungarea duhurilor necu- 
rate și darul tămăduirii, cei doisprezece vor fi socotiți de cei ce primesc 
propovăduirea lor ca trimiși autorizați ai lui lisus, Cel care vindeca orice 
boală și neputinţă şi alunga demonii. Puterea lor era puterea lui lisus. De 
aceea, în încheierea Evangheliei sale, Sfântul Marcu rezumă: „Deci Dom- 
nul lisus, după ce a vorbit cu ei, S-a înălţat la cer şi a șezut de-a dreapta lui 

Dumnezeu. lar ei (apostolii), plecând, au propovâduit pretutinden! cuvân- 
tul, prin semnele ce urmau” (16, 19-20). După cum reiese din textul citat, 
propovăduirea (cuvântul) era urmată, în mod obligatoriu, de confirmarea 
prin semne, adică prin minuni; 

b. înzestrarea cu puterea de a lega și dezlega păcatele oamenilor 
(Matei 6, 14,15 ş.a.). De aici și din alte locuri, reiese clar că Sfinții Apostoli 
primesc, în principiu, aceleași puteri pe care, mai întâi, le-a manifestat lisus 
Hristos: „Adevărat, adevărat zic vouă: Cel ce crede în Mine va face şi el 
lucrările pe care le fac Eu și mai mari decât acestea va face” (loan 14,12). În 
consecință, una din componentele de însemnătate excepțională a preoţiei 
apostolice şi, în continuare, a preoţiei ierarhice sacramentale, este puterea 
de a lega şi dezlega păcatele oamenilor”; 

c. preoția săvârșirii sfintei şi dumnezeieştii Euharistii (Matei 26, 26-28; 
Marcu 14, 22-24; Luca 22, 19-20; loan 6, 48-58). La acest eveniment al 
unor instituiri şi începuturi nu participă decât Mântuitorul şi cei doi- 
sprezece Apostoli. lar prin cuvintele: „Aceasta s-o faceți întru pomenirea 
Mea” (Luca 22,19), trebuie să înțelegem o îndrumare a Mântuitorului cu 
sens testamentar, cei doisprezece sunt chemaţi la împlinirea preoţiei 
săvârșirii sfintei şi dumnezeieştii Euharistiis; 

d. preoția rugăciunii atotbiruitoare (aceasta o primesc Sfinţii Apostoli 
cu porunca de a o aduce pentru ei, pentru credincioși și pentru Biserică). 
Înainte de a se despărţi de Sfinţii Apostoli, în cadrul unor expuneri testa- 
mentare repetate, Mântuitorul insistă asupra puterii pe care o conferă uceni- 
cilor Săi cei mai apropiaţi, cărora le va spune: „Orice veţi cere întru numele 
Meu, aceea voi face, ca să fie slăvit Tatăl întru Fiul. Dacă veți cere ceva în 
numele Meu, Eu voi face” (loan 14, 13-14) ș.a. Comentând aceste cuvinte 
ale lui lisus, Sf. loan Hrisostom trimite la cuvintele Sf. Ap. Petru adresate 
ologului de la poarta templului din lerusalim: „În numele lui Iisus Hristos 
Nazarineanul, scoală-te și umblă” (F.A. 3,6). „Toate minunile pe care 
Apostolii le săvârșeau, scrie Hrisostom, arătau puterea lui lisus, cum reiese 
și din cuvintele de la Ioan 14, 14 ale Mântuitorului: «Eu voi împlini» *. 


Propovăduirea Evangheliei în Scythia Minor. 
Argumente şi temeiuri noutestamentare 


Este mai presus de orice îndoială că toți Apostolii Domnului s-au 
numărat printre misionarii cei mai activi ai Bisericii. Nu există, nici în 
Noul Testament, nici în scrierile Părinților și scriitorilor bisericeşti, infor- 
mații contrare, ci dimpotrivă. 

Un text foarte cuprinzător privind activitatea misionară a Sfinţilor A- 
postol este acela cu care se încheie Evanghelia după Marcu: „Deci Domnul 
lisus, după ce a vorbit cu ei, S-a înălțat la cer și a șezut de-a dreapta lui 
Dumnezeu. lar ei, plecând, au propovăduit pretutindeni, și Domnul lucra cu 
ei și întărea cuvântul, prin semnele care urmau” (16, 19-20). Afirmația Sf. 
Marcu potrivit căreia Sfinţii Apostoli au mers și au propovăduit pretutindeni 
nu € nimic altceva decât o constatare elementară, necontrazisă de nimeni și 
de nimic, nici în Noul Testament, nici în tradiția bisericească. 

Trebuie să observăm că, reproducând porunca Mântuitorului cu pri- 
vire la propovăduirea de către Sfinţii Apostoli a Evangheliei „până la 
marginea pământului”, Sf. Luca folosește viitorul indicativ: „veți lua pu- 
tere... Îmi veţi fi martori...” Folosind sintagma „Îmi veţi fi”, Mântuitorul 
rostește și o proorocire, indicând că Sfinții Apostoli vor îndeplini întocmai 
porunca pe care aceștia o primeau. Mântuitorul prevede. De aceea, El ştie 
că cei doisprezece vor realiza întocmai porunca Sa. 

De vreme ce fuseseră singurii aleşi să vestească Evanghelia, Sfinţii A- 
postoli nu puteau să se sustragă misiunii ce le fusese încredinţată tes- 
tamentar de Domnul nostru lisus Hristos. Celor ce le porunceau „să nu mai 
grăiască, nici să mai înveţe în numele lui lisus”, Sfinții Apostoli le dădeau 
următorul răspuns: „Judecaţi dacă este drept înaintea lui Dumnezeu să 
ascultăm de voi mai mult decât de Dumnezeu” (F.A. 4, 18-19). 

Sfinții Apostoli nu puteau să primească o poruncă pe care să n-o poată 
îndeplini. Pentru aceasta, amintim de episodul vechitestamentar cu Ilona 
proorocul, care inițial a crezut că se poate sustrage misiunii divine încre- 
dințate. În același sens, în Noul Testament, este cuvântul Sfântului Apostol 
Pavel adresat lui Timotei: „Lupta cea bună m-am luptat, călătoria am săvârșit, 
credința am păzit” (II Tim. 4, 7). De aici concluzia că porunca primită de 
Sfinţii Apostoli de a predica „pretutindeni, până la marginile pământului”, 
„la toate neamurile” și „la toată făptura” nu putea decât să fie îndeplinită. 

Până la Sinodul de la Ierusalim (49-50), activitatea misionară s-a 
desfășurat cu precădere în mediul iudaic din Palestina și Siria. După acest 
sinod, misiunea s-a extins și la neamuri, care, potrivit hotărârilor luate, nu 
mai erau obligate să respecte circumciziunea. Atunci trebuie să fi avut loc 
ȘI împărțirea regiunilor de evanghelizare între apostoli, care s-a făcut prin 
tragere la sorți. Tot atunci i-a fost stabilită Sfântului Andrei zona în care 
avea să-și desfășoare activitatea misionară, anume Scythia. 

Legarea Sfântului Andrei de țara noastră și de alte regiuni din jurul 
Mării Negre ori de Peninsula Balcanică este destul de veche. De pildă, 
mitropolitul Dosoftei al Moldovei (1693) scria în Vieţile Sfinților pe luna 
noiembrie, la ziua 30 „că apostolului Andrei i-a revenit (prin sorţi) Bitinia 

și Marea Neagră și părțile Propontului, Chalcedonul și Vizantea, unde-i 
acum Țarigradul, Tracia și Macedonia și sosind la Dunăre, ce-i zic Dobro- 
gea, şi altele ce sunt la Dunăre, Tesalia și acestea toate le-a umblat”! 
Această convingere a mitropolitului Dosoftei, în secolul al XVII-lea, se 
întâlnește și după aceea, mai frecvent în secolele al XIX-lea și al XX-lea. 
Amintim, în acest sens, pe Nicodim Aghioritul, Gh. Sincai, |. D. Petrescu, 
arhiereul Filaret Scriban, C. Erbiceanu, Raymund Netzhammer, |. Popescu- 
Spineni, lon I. Nistor și alții, iar din vremurile mai noi amintim pe |. 
Rămureanu, N. Serbănescu, M. Păcurariu și Emilian Popescu!'!. 

Alți istorici au manifestat rezerve sau chiar îndoială față de știrile care 
vorbesc despre prezenţa și predica Sfântului Ap. Andrei pe pământul țării 
noastre. Dintre aceștia, amintim pe Carol Auner!?, la începutul acestui secol, 
iar Vasile Pârvan!? considera că nu dispunem de informații suficiente pentru 
a afirma că învăţătura creștină a pătruns în Dobrogea sau la daco-romanii din 
stânga Dunării înainte de mijlocul secolului al III-lea. 

Jacques Zeiller, istoricul creștinismului din provinciile dunărene ale 
Imperiului Roman, conchidea și el că știrile privind activitatea Sfântului 
Apostol Andrei printre români sunt ambigue și că, în această situaţie, 
pătrunderea creștinismului spre Gurile Dunării în primul secol nu rămâne 
decât o simplă posibilitate!*. Mai categoric, în sens negativ, se pronunţă D. 
M. Pippidi, spunând că ştirile privind misiunea Sfântului Andrei în părțile 
dunărene „nu rezistă criticii”, ele sunt „şubrede şi izolate"!5. Cel mai 
tranşant, chiar dur, a fost C. Daicoviciu, după care „vechimea apostolică a 
creștinismului” pe pământul României de azi „ar fi absurdă și imposibilă”, 
ea nefiind susținută „documentar prin nimic "6. 

„Din păcate — afirmă prof. Emilian Popescu — această ultimă perspec- 
tivă negativă a influenţat literatura noastră istorică, mai ales într-o epocă în 
care abordarea problemelor creștinismului nu era privită tocmai cu ochi 
buni. Chiar un istoric ca I. Barnea, cu studii teologice, a putut afirma pri- 
vitor la apostolicitatea creştinismului românesc, că ea se bazează pe ştiri 
«contradictorii», «încă îndoielnice» şi a privit relatările posterioare lui 
Eusebiu de Cezareea ca «legendare»"”. 

Trebuie să spunem de la început că izvoarele existente, până de cu- 
rând, n-au fost decât cu foarte rare excepţii analizate atent, mulți istorici 
preferând să se refere la ele indirect ori să fie tributari ideilor altora. 

Principalele știri privind prezența Sfântului Apostol Andrei și vestirea 
Cuvântului lui Dumnezeu pe teritoriul țării noastre sunt următoarele!: 

Prima și cea mai importantă este cea a istoricului Eusebiu de Ceza- 
reea în Hist. Eccl. UI, 1, 1-3: „Când Sfinţii Apostoli și ucenici ai Mântu- 
itorului nostru s-au împrăștiat peste întreg pământul, lui Toma, după 

spusele Tradiţiei, i-a căzut la sorți ţara parților, lui Andrei, Seythia, lui 
loan, Asia, unde și-a petrecut viaţa până ce a murit la Efes. Petru pare să fi 
predicat evreilor răspândiți în Pont, Galatia, Bitinia, Capadocia și Asia, 
pentru ca la urmă, ajuns la Roma, să fie răstignit cu capul în Jos, aşa cum 
singur dorise să pătimească. Ce să mai spun de Pavel, care, după ce vestise 
Evanghelia lui Hristos la Ierusalim până-n părțile Illyriei, a suferit marti- 
riul la Roma sub Nero? Acestea sunt arătate întocmai de Origen în cartea 
a Ill-a a «Comentariilor asupra Genezeiy""?. 

Reiese clar din această relatare a lui Eusebiu, care scrie la începutul 
secolului al IV-lea, că potrivit unei traditii, când s-a tras la sorți pământul 
către care trebuiau să se îndrepte apostoli și să vestească Evanghelia, lui 
Andrei i-a căzut Scyfhia. Prin Scythia trebuie să înţelegem o zonă vastă, atât 
din vestul cât şi din nordul Mării Negre, adică Dobrogea de azi, sudul Rusiei 
și al Ucrainei. Zona aceasta n-a putut lipsi din obiectivul misionar al aposto- 
lilor, iar Sfântul Andrei a fost prezent în amândouă. A nu-i atribui Sfântului 
Andrei o arie misionară ar însemna să admitem o discriminare între apos- 
toli, lucru imposibil. Pe de altă parte, ar trebui să ne întrebăm, dacă popoare 
atât de importante ca sciții şi tracii au putut fi lăsate în afara propovăduirii? 
Dacă ținem seama că traseul misiunii Sfântului Andrei trecea prin Asia 
Mică, apoi prin Bizanţ și Tracia spre nord, atunci el a pășit obligatoriu şi în 
Dobrogea, continuându-și drumul mai departe. 

Valoarea acestei informaţii, transmisă de către Eusebiu întocmai, lucru 
ce rezultă din expresia kata lexin, folosită la sfârşitul citatului, este impor- 
tantă, deoarece în primul rând, ea ne este transmisă de un istoric consacrat 
al Bisericii a cărui prețuire în lumea științifică continuă să crească o dată cu 
scurgerea timpului”, în al doilea rând, pentru că este foarte veche”!. 

Pasajul în care este încadrată informaţia lui Eusebiu a atras atenția 
unor savanți, care au privit diferit omogenitatea lui. Filologi şi istorici de 
renume ca Richard Adalbert Lipsius şi Eduard Schwartz îl consideră uni- 
tar şi că ar fi fost reprodus de Eusebiu după Origen, în timp ce Adolf von 
Harnack încearcă să-l împartă în două. Harnack consideră că prima parte, 
referitoare la Sfinţii Apostoli Toma, Andrei și loan, ar fi opera lui Eusebiu 
însuși. Cea de a doua, cuprinzând relatarea referitoare la activitatea și 
moartea Sfinților Petru şi Pavel, ar fi reprodusă de Eusebiu după Origen. 
Eusebiu ar fi găsit undeva tradiția privitoare la tragerea la sorți pentru 
împărțirea zonelor de evanghelizare a celor trei apostoli Toma, Andrei și 
loan și ar fi pus-o alături de informaţiile lui Origen. 

Admiţând opinia lui Harnack, ar însemna că prima parte ar avea la 
bază o tradiție mai nouă și, deci, mai puțin valoroasă decât aceea pe care 
ne-ar fi dat-o Origen însuși, un autor cu mare reputaţie ştiinţifică şi pe care 

el ar fi consemnat-o cu un secol mai devreme. Poziţia pe care s-a plasat 
Adolf von Harnack rămâne șubredă şi singulară. Ea este nesigură chiar în 
convingerile lui, deoarece în alte locuri ale lucrării sale, de altfel foarte 
valoroase, privitoare la răspândirea creștinismului: în primele trei secole, 
referitor la predica Sfântului Andrei este mai nuanţat. De pildă, el admite 
posibilitatea ca primul chemat al Mântuitorului să fi predicat în Scythia: 
„Că Evanghelistul Filip, Apostolul Andrei, poate și Apostolul Ioan au 
mers în Asia (Andrei și în Scythia), Toma în Parţia, respectiv India, Marcu 
în Alexandria, este în parte sigur, în parte probabil”. 

Luând în considerare argumentarea lui Harnack, D. M. Pippidi con- 
chide: „Tăgăduind paternitatea lui Origen pentru informaţiile transmise de 
Eusebiu, le tăgăduim în acelaşi timp și istoricitatea... 2. D. M. Pippidi 
mai adaugă la argumentarea sa și faptul că, dacă am considera informaţia 
provenind de la Origen, atunci ea s-ar contrazice cu o altă afirmație a 
autorului alexandrin, din Comentariul la Evanghelia după Matei, 24, 9, în 
care el trece printre popoarele care n-au auzit Cuvântul lui Dumnezeu pe 
sciți, ori Sfântul Apostol Andrei ar fi predicat în Scythia?%. 

Potrivit prof. Emilian Popescu, „încrederea totală a profesorului D.M. 
Pippidi și a altora după el în unele exprimări ale lui Harnack, privitoare la 
prezenţa îndoielnică a Sf. Andrei în Scythia, a fost exagerată'?. „De fapt, 
spune el mai departe, eu o pun pe seama prestigiului de care s-a bucurat 
Harnack în lumea științifică, dar în cazul Sfântului Andrei, cum am încer- 
cat să arăt, entuziasmul pentru poziţia învățatului german trebuie serios 
temperat'25. 

Apoi, privitor la informaţia lui Origen, preluată de Eusebiu de Ceza- 
reea, nu contravine altei afirmaţii a aceluiaşi Origen din Comentariile la 
Evanghelia după Matei 24,9, aşa cum afirmă D. M. Pippidi. Dacă Origen, 
care se referă la aria de misiune creştină în secolul al III-lea, exclude din 
ea pe sciți, adică tocmai populația de pe teritoriul Românie: repartizată 
spre evanghelizare Sf. Andrei, asta nu înseamnă exc/uderea tuturor sci- 
tilor de la cunoaşterea Evangheliei, ci doar a unora dintre ei. Aceeaşi 
armonie poate fi găsită şi între afirmaţiile lui Origen și cele ale lui Tertu- 
lian, cel din urmă susținând într-un stil apologetic că dacii şi sciții cunos- 
cuseră deja Evanghelia Mântuitorului Hristos?*. 

Trebuie să spunem și faptul că pasajul la care se referă D. M. Pippidi a 
fost înţeles și altfel de istorici şi filologi şi el nu anihilează afirmaţia lui 
Origen privitoare la vestirea Evangheliei în Scythia?”. 

Un alt izvor îl constituie Jpolit al Romei, episcop (antipapă), autor de 
lucrări importante, mort ca martir în anul 235, în timpul lui Maximin Tracul 
la vârsta de cca. 60 de ani?%. Ipolit ne spune textual: „Andrei a vestit 

(Cuvântul Evangheliei) sciților și tracilor. El a fost răstignit la Patras în 
Achaia, fiind legat în picioare de un măslin și este înmormântat acolo'>. 

Mărturia lui Ipolit are meritul de a confirma activitatea Sfântului 
Apostol Andrei în Scythia Minor, fiindcă el vorbește de sciți și traci unii 
lângă alții, și pe de altă parte, de a nu lăsa singulară tradiția înregistrată de 
Eusebiu ca provenind de la Origen. Trăind în aceeași vreme, Ipolit și Ori- 
gen au putut cunoaşte aceeași tradiție privitoare la activitatea misionară a 
Sfinţilor Toma, Andrei şi loan și au consemnat-o fiecare în felul său. De 
altfel, Ipolit era grec din Alexandria şi legăturile lui cu Origen puteau fi 
din această cauză mai vechi decât întâlnirea de la Roma”. 

Importante sunt și izvoarele hagiografice. În „Pătimirea Sfântului 
Andrei de la 30 Noiembrie”, păstrată în limba greacă în Synaxarium Eccle- 
siae Constantinopolitane (sec. X?), citim că „după Înălțarea Domnului la 
cer s-a tras la sorți, unui apostol căzându-i o țară, altuia alta, pentru 
propovăduirea Evangheliei” și astfel lui Andrei i-a căzut „toată regiunea 
Bitiniei și Pontului, provinciile romane Thracia și Sciția, apoi a mers la 
Sevastopolis cea mare (în Crimeea) ”!. 

Observăm din această știre că aria de propovăduire a lui Andrei, cel 
dintâi chemat, a fost mai largă, cuprinzând în afară de Scythia, menționată 
de Eusebiu, și Bitinia, Pontul, Tracia şi chiar Crimeea. 

O altă variantă mai lungă a „Pătimirii Sfântului Apostol Andrei” din 
același Sinaxar indică o arie de propovăduire și mai mare, cuprinzând pro- 
vincii Și regiuni din Asia Mică, din jurul Măru Negre, de la Dunăre și din 
Peninsula Balcanică: „Lui Andrei, celui întâi chemat, i-au căzut la sorți 
Bitinia, părțile Pontului Euxin și ale Propontidei (Marea de Marmara) cu 
cetățile de Chalcedon și Bizanţ, Macedonia, Thracia şi regiunile care se 
întind până la Dunăre — Thessalia, Elada (Grecia centrală), Achaia (Pelopo- 
nezul) şi cetăţile Amissos, Trapezunt, Hetraclea (Pontului) și Amastris"*?. 

După cât se pare, această variantă a Sinaxarului constantinopolitan a 
stat la baza spuselor mitropolitului Dosoftei. Același Sinaxar dă amănunte 
și asupra activității Sfântului Apostol Andrei în regiunile din sudul Rusiei, 
în Cherson, Bosfor și la neamurile alanilor și abasgilor. În ceea ce privește 
activitatea în regiunile de la Dunăre, este de subliniat amănuntul că Sfân- 
tul Andrei a hirotonit la Odessos (Varna) pe unul din ucenicii săi, care se 
numea Amplias, sărbătorit în fiecare an la 30 octombrie. Marele istoric al 
creștinismului răsăritean din secolul al XVIII-lea, Le Quien, a afirmat că 
acest Amplias ar putea fi aceeaşi persoană cu cea de care vorbește Sf. Ap. 
Pavel, în Epistola către Romani (XVI, 8), cărora le scria: „Salutaţi pe 
Ampliat”%, 

O altă veche tradiție este consemnată de Epifanie Monahul (sec. al 
IX-lea) în Viaţa, faptele şi sfârșitul Sfântului și lăudatului Apostol Andrei 
cel dintâi chemat. Aici ni se spune că Sfântul Andrei a vestit Evanghelia 
în mai multe provincii ale Asiei Mici, apoi a mers la Odessos (Varna) 
unde a pus episcop pe Apion*%. Mai târziu, în secolul al XIV-lea, istoricul 
Nichifor Calist relatează și el că Sfântul Andrei „a predicat în pustiul 
scitic”, „la antropofagi, precum și pe ambele țărmuri ale Pontului Euxin, 
de nord şi de sud'*5. 

Mai există și alte știri privitoare la activitatea Sfântului Andrei la „Ni- 
ceea şi Nicomidia și întreaga ţară a Bitiniei și Gothiei cu regiunea din Jur, 
la Bizanţ și întreaga țară a Thraciei cu regiunea din jur până la marele-flu- 
viu ale cărui maluri ne despart de barbari" ori la „greci și barbari”, între 
care ar putea fi socotiți şi sciții””. 

Propovăduirea Sf. Andrei în Dobrogea (Scythia) şi-a găsit ecou și la 
goții din nordul Dunării, căci în cel mai vechi calendar al lor se face 
mențiune de acest lucru. La 29 noiembrie, citim: „Se face pomenirea Sf. 
Ap. Andrei'%8. Calendarul a fost alcătuit, după Achelis, la sfârșitul secolului 
al IV-lea în „Tracia, nu departe de orașele Beroe, Adrianopolis şi Heraclea... 
într-un mediu în care existau și greci, a căror sărbători au fost înscrise une- 
ori în el”, de exemplu, Sf. Ap. Filip la 15 noiembrie, nu la 14 ca la greci, și 
Sf. Andrei, la 29, nu la 30 noiembrie și altele. Achelis face precizări în 
legătură cu data alcătuirii calendarului, zicând: „pe vremea când vizigoții se 
aflau în Tracia, când domnea împăratul Teodosie 1 (379-395). Mai devreme 
era greu acest lucru, căci Teodosie abia a așezat pe goții din Tracia, şi nici 
mai târziu, căci după moartea sa goții sub Alarich întreprind expediții în 
Grecia și apoi în Italia”. Potrivit opiniei profesorului Emilian Popescu, 
„alcătuirea calendarului a început în perioada când goții se aflau încă în 
nordul Dunării și el a fost completat după plecarea în sud şi așezarea lor în 
Tracia. O dată cu viețuirea lor în această regiune și cu accentuarea ca- 
racterului arian al credinţei s-au înscris și sărbători specifice ariene"*. 

Martirologiile istorice sunt acele calendare care, în afară de numele, 
data morții (respectiv a înmormântării), locul înmormântării martirilor, iar 
prin extensiune și al sfinților, în general, şi sărbătorile lor, includ rezumate 
sau extrase din pătimirile și viaţa lor, precum şi documente ori tradiții, care 
le privesc“!. Acest gen de martirologii sunt mai numeroase în Occident și 
au fost alcătuite în număr mare în sec. al IX-lea. Între cele mai cunoscute şi 
valoroase pentru regiunile care ne interesează sunt: al lui Beda Venerabilul 
(compune la începutul sec. al VIII-lea și moare la 735), Rabanus Maurus? 
(trăiește între 780-856 şi compune în perioada 840-854), Florus de Lyon” 
(a trăit în prima jumătate a sec. al IX-lea și a compus între 830-852), 4don 

de Vienne (alcătuiește martirologiul între 850-860 şi moare la cca. 865) și 
Usuard““ (născut la începutul sec. al [X-lea şi mort la 877; începe redacta- 
rea între 845-850 și o termină în 865). Foarte mult, pentru părțile răsăritene 
ale imperiului este utilizat Martyrologium Hieronymianum, alcătuit în 
prima sa formă la mijlocul sec. al IV-lea și care, la rândul său, se inspiră din 
izvoare mai vechi, mai cu seamă din lucrările lui Eusebiu de Cezareea, 
inclusiv din cele pierdute“. 

Martirologiile occidentale, menționate, se inspiră, cu rare excepții, din 
altele mai vechi, dar au şi părţi originale. În ceea ce priveşte pe Sf. Andrei 
în toate se menţionează ziua de 29 noiembrie, ca priveghere, iar cea de 30 
pentru sărbătorirea propriu-zisă. În unele se face referire expresă la Scy- 
îhia (Dobrogea), unde Apostolul a propovăduit Evanghelia, şi apoi la 
moartea sa în oraşul Patras din Peloponez. 

Menţionarea Scythiei ca arie de propovăduire a Sf. Ap. Andrei în trei 
dintre cele mai valoroase martirologii occidentale, reprezintă un temei pu- 
ternic în favoarea predicii Sf. Andrei la noi. Trebuie spus că aceste mar- 
tirologii au constituit baza Martirologiului roman, definitivat în anul 1584, 
deci a unui document eclesiastic oficial al Bisericii Romano-Catolice. 
Dacă pentru Apusul creştin aceste martirologii reprezintă documente care 
stau la baza reconstituirii vieţii sale bisericești până în secolul al IX-lea, de 
ce n-ar constitui și pentru noi izvoare credibile asupra propovăduirii Sf. 
Ap. Andrei în Scythia (Dobrogea), mai ales că ele se converg cu alte știri 
din Răsăritul ortodox? 

ȘI mai interesant este faptul că în Calendarul gotic şi în alte izvoare 
Sf. Andrei nu este singurul Apostol sărbătorit aici, ci şi Sfântul Filip. Ziua 
de 15 noiembrie era dedicată pomenirii Sf. Ap. Filip, care a murit la Hie- 
rapolis (Frigia). Cinstirea împreună a celor doi Apostoli ai Mântuitorului 
este foarte firească, deoarece ei erau legaţi de o veche prietenie, întâlnită în 
mai multe locuri ale Sfintei Scripturi. De pildă, unul din ele se referă la che- 
marea la apostolat a lui Filip de către Mântuitorul, imediat după Petru (loan 
1, 43-44) (fiind al treilea între Sfinții Apostoli), la această chemare cu sigu- 
ranţă că Sf. Andrei a avut un anume rol. Cinstirea celor doi în Calendarul 
gotic se mai explică prin aceea că ea a fost preluată de la populaţia bizan- 
tină din Tracia, unde ei erau considerați propovăduitori ai Evangheliei în 
acele ținuturi. Această afirmaţie este întărită atât de Faptele Apostolilor 
apocrife, cât și în unele martirologii. De pildă, Martirologiul lui Usuard 
indică pentru data de 1 mai următoarele: „De asemenea se face cinstirea 
fericiților Apostoli Filip și Iacob, dintre care Filip, după ce a convertit la 
creaință aproape întreaga Sciţie, a avut un frumos sfârșit în cetatea lerapole 

din Asia. lacob însă, care e numit şi fratele Domnului, a fost înmormântat 
lângă templul din Ierusalim, unde el fusese aruncat'45. 

În aceeași vreme cu Usuard a trăit Adon, care a alcătuit între anii 
850-860 un martirologiu prețios pentru activitatea Sf. Ap. Filip, căci a- 
ceasta cuprindea şi Scythia. Adon ne spune textual la ziua de 1 mai: 
„Pomenirea Sfinților Apostoli Filip și Iacob, dintre care Filip, după ce a 
convertit la credința în Hristos aproape întreaga Sciţic... a câștigat-o şi 
care a adormit (în Domnul) în cetatea Hierapolis din Asia, fiind înmor- 
mântat cu părinții (rudele, strămoşii) săi după un sfârșit frumos". 

Sf. Filip l-a ajutat în propovăduirea Evangheliei pe Sf. Andrei, după 
care s-a întors în Frigia, care, se pare, i-a fost repartizată spre misiune. 
Colaborarea la misiune a doi sau mai mulți apostoli a fost un procedeu la 
care au recurs și alţi apostoli, și în această privință amintim ca argument pe 
Sfinții Apostoli Petru și Andrei în Bythinia, Pont, Galatia, Capadocia și 
Asia, provincii care apar ca arii de misiune a celor doi fraţi. Înscrierea Sf. 
Filip în Calendarul gotic putea să aibă loc chiar înainte de refugiul goților 
în sudul Dunării, în ultimul sfert al sec. al IV-lea. Legăturile strânse dintre 
creștinătatea Sciţiei Mici și cea din mediul gotic nord și sud-dunărean au 
putut determina cinstirea Sfinților Apostoli Filip şi Andrei în zona aceasta 
mai largă de la Dunărea de Jos, mai ales când exista între creștinii de aici 
ȘI o unitate doctrinară. Aspectul arian al Calendarului gotic, dat de câteva 
înscrieri în el, nu trebuie să ne ducă la concluzia că toate sărbătorile 
comemorau eretici arieni, ci şi martiri ortodocşi, mai ales când era vorba 
de apostoli, care reprezentau un bun comun al creștinătății. 

Socotim că astăzi avem suficiente argumente pentru a admite teza po- 
trivit căreia evanghelizarea unei părți din teritoriul României s-a făcut de 
către Sf. Apostol Andrei şi alături de el și Sf. Filip. Potrivit aceluiaşi profe- 
sor, E. Popescu, „acei care sunt încă sceptici vor întâmpina mult mai 
multe dificultăți în a nega propovăduirea celor doi apostoli, pe pământul 
României, decât de a o afirma... Nu văd — afirmă mai departe același 
istoric — cine ar fi avut interes în Antichitate ori în Evul Mediu să creeze 
tradiția după care cei doi apostoli au predicat în Scythia Minor. Nici un 
autor al acestor tradiții nu este cunoscut că ar proveni din regiunile de la 
Dunărea de Jos, şi, prin urmare, interesat, din cauza patriotismului local, 
să inventeze lucruri, care nu s-au petrecut”"48, 

Concluzionăm că cei doi apostoli au făcut misiune aici, prin cuvânt şi 
prin faptă (după expresia din Rom. 15, 18-19), ceea ce înseamnă că au 
înființat comunități și le-au rânduit conducători. La Odessos (Varna), după 
mărturia lui Epifanie Monahul (sec. al IX-lea), Sf. Andrei a pus episcop 
pe Apion. 

Comunitățile întemeiate în primul rând în orașele greco-romane de pe 
litoralul vestic al Mării Negre (între acestea în mod deosebit Tomisul), au 
dăinuit şi au fost întărite și de alţi misionari, în aşa fel încât, către sfârșitul 
sec. al III-lea erau conduse de episcopul Evangelicus. Misionarii prove- 
neau din rândul militarilor romani, negustorilor etc. Dovada cea mai clară 
despre progresele creştinismului în Dobrogea o reprezintă numeroșii mar- 
țiri. Marea majoritate (cca. 180) a martirilor a pătimit la începutul sec. al 
IV-lea (303-304) în timpul persecuției declanșate de Dioclețian, Galeriu și 
Licinius. 

De subliniat că izvoarele hagiografice ne prezintă o arie misionară 
mult mai largă decât cea amintită atât de succint de Eusebiu de Cezareea. 
Ea cuprindea provinciile de nord-vest ale Asiei Mici, adică Pontul şi Bi- 
tinia, apoi Peninsula Balcanică, Tracia, Macedonia, Tesalia, Moesia, E- 
lada, Achaia, regiunile dunărene, sudul Rusiei, țărmul sud-estic al Mării 
Negre, având ca centru cetatea Trapezunt. Informaţiile acestea trebuie să 
fi avut la bază tradiții sau izvoare astăzi pierdute, dar care au importanța 
lor. Întrebarea care se pune este dacă ele sunt verosimile și dacă este de 
admis o arie misionară atât de vastă pentru un apostol. Răspunsul poate fi 
în principiu afirmativ, căci Andrei n-a fost singurul ucenic al Mântuitoru- 
lui, care s-a deplasat pe spaţii întinse pentru vestirea Evangheliei. Și alți 
apostoli au procedat la fel, mai ales Petru şi Pavel. Este, pe de altă parte, 
posibil ca informaţiile din izvoarele hagiografice să nu reproducă în între- 
gime realitatea, atât în ceea ce privește zonele evanghelizate, cât şi denu- 
mirile geografice sau administrative valabile epocii în care a trăit Sfântul 
Andrei, ci ele să se apropie de vremea când au fost alcătuite aceste 
izvoare. Dar acest lucru nu afectează asupra esenței informaţiei pe care o 
conține. Veridicitatea informaţiilor din izvoarele hagiografice nu trebuie 
pusă la îndoială, deoarece ele sunt confirmate pentru mediul elenic de 
scriitorii din secolele IV-V ca Grigorie de Nazianz”, Theodoret de Cyr*, 
Pseudo-ChrysostomulS!, iar din Apus de leronim*?, Paulin de Nolas? ș.a. 

Scythia menționată de Origen și Eusebiu este, desigur Dobrogea, așa 
cum au arătat-o istorici ca R. Netzhammers* şi Zeillerss. 

Dacă luăm în considerare regiunile noastre este de remarcat că ele 
sunt menționate de multe ori, fie ca Scythia, fie ca teritoriile de la Dunăre, 
fie ca Moesia ori Thracia, Gothia şi regiunea din jurst. Cu toate acestea, 
informațiile oferite de Eusebiu, așa cum precizam mai sus, sunt superi- 
oare, deoarece ele vin de la un istoric renumit și, totodată sunt și foarte 
vechi. Când se referă la teritoriul din sudul Rusiei izvoarele menţionate 
mai sus nu folosesc de obicei cuvântul Scythia, ci localități precise ca 

Sevastopolis cea Mare, Bosfor, abasgi, alani etc. Excepţie face doar 
Nichifor Kallistos, care vorbește de „pustiul scitic, de antropofagi, de 
ambele țărmuri ale Mării Negre, de nord și de sud”. Ca să identificăm 
Scythia cu Dobrogea suntem îndemnați de apropierea care se face des în 
izvoare între această provincie și Tracia și Moesia, de regiunile dunărene, 
de Gothia etc., de orașul Odessos, unde Sfântul Andrei ar fi avut ca ucenic 
și urmaș pe Ampliat (sau Apion?). Desigur, nu se exclude total ca prin 
Scythia oamenii acelor timpuri să fi înţeles şi zona largă din sudul Rusiei, 
dar oricum teritoriul țării noastre trebuie avut în vedere. Dobrogea de azi 
era numită încă din secolul I î.d.Hr. Scythia, iar un secol mai târziu o 
cunoaștem sub denumirea de „Mica Sciţie” pentru ca la sfârşitul secolului 
al treilea să devină provincia romană Scythia“. Poetul Ovidiu (43 î.d.Hr.- 
17/18 d. Hr.) se plângea în 7ristele şi Ponticele sale că a fost exilat la 
Tomis printre „sciți”. Geograful grec Strabo (cca. 58 î.d.Hr. - cca. 21 d.Hr.), 
în lucrarea sa Geografia, înțelegea prin Sciţia tot Dobrogea. În vremea 
când scria Eusebiu, teritoriul dintre Dunăre și Mare se numea Scythia 
Minor, iar frontiera dunăreană — limes Scythicus. 

În sprijinul evanghelizării Daciei Pontice de către Sf. Apostol Andrei 
vin și unele colinde și creaţii folclorice dobrogene, care amintesc de tre- 
cerea sa prin aceste teritorii, ca şi unele toponimice (peștera Sf. Andrei, 
existentă și astăzi în hotarul comunei lon Corvin, în sudul Dobrogei, 
pârâiaşul Sf. Andrei ș.a.). Mai mult, potrivit lui Dumitru Manolaches:, 
care recent a scris o lucrare dedicată întâiului chemat la apostolat: „Sfân- 
tul Apostol Andrei ocupă un loc cu totul special în suita de tradiții, obi- 
ceiuri și colinde de la noi. Nici un alt apostol nu s-a bucurat de o așa mare 
atenţie"'s?. De aceea, ni se pare interesantă și cu putere de argument și ur- 
mătoarea afirmaţie: „Fie și numai acest lucru ar fi, credem, de ajuns pen- 
tru a demonstra că el este cel care ne-a creștinat, cel care ne-a schimbat 
fundamental, ireversibil, destinul spiritual al poporului român 5. 

Dacă prezența Sfântului Andrei în Dobrogea este neîndoielnică, 
atunci tot atât de sigură este și venirea lui la Tomis. Aici era capitala pro- 
vinciei și Sfântul Andrei nu numai că n-a ocolit-o, ci a vizitat-o în mod 
special. Era o politică urmată și de ceilalți apostoli în misiunea de a vesti 
cuvântul Domnului mai întâi la orașe și apoi la țară. Referindu-se la acest 
procedeu și la Sfântul Apostol Pavel, istoricul englez Norman Baynes 
zice: „Sfântul Pavel cu ochiul unui general a ales capitalele de provincii 
ca puncte strategice în cucerirea lumii pentru Hristos; acestea erau for- 
tărețe care trebuiau cucerite cu orice preţ, aici, în special, Biserica primară 
a venit faţă în față cu cultul imperial... aici era sediul Satanei”6!. 

Criterii de înțelegere a răspândirii creştinismului pe 
teritoriul României 


Pentru a înţelege mai bine pătrunderea creştinismului pe teritoriul țării 
noastre, trebuie să avem în vedere contextul complex în care s-a petrecut 
acest fenomen, și anume: 

1. Aşezarea geografică a României. Din acest punct de vedere, trebuie 
să distingem două grupe de teritorii: a. cel de răsărit, aflat la Marea Neagră 
şi orientat economic, comercial și cultural din timpuri străvechi, spre 
așezările greco-romane de pe țărmul vestic al Mării Negre spre Grecia, 
Asia Mică, Marea Mediterană și Orientul Apropiat; b. teritoriul central si 
vestic al României, legat de vest (Peninsula Balcanică, Illyricum și Italia), 
mai cu seamă după ce Dacia a intrat în componenţa Imperiului Roman, la 
începutul secolului al II-lea. 

2. Atât teritoriul de răsărit, cât şi o bună parte a celui de apus au fost 
părți componente ale Imperiului Roman în momentul în care a apărut 
creștinismul. Aceasta înseamnă că circulația oamenilor pe pământul Ro- 
mâniei era uşurată de apartenența la acelaşi stat şi de folosirea aceloraşi 
limbi (greaca şi latina). 

3. Începuturile creștinismului în cele două teritorii au fost profund 
influențate de așezarea geografică, de durata în care au rămas sau nu în 
componența Imperiului Roman (Bizantin), de apropierea sau depărtarea 
de un centru politic și în același timp religios important (Constantinopol, 
Sirmium etc.). 

4. Propagarea creştinismului în primele veacuri s-a făcut mult mai 
rapid decât se reflectă în documentele scrise sau dovezile arheologice. În 
general, reflectarea vieţii creștine în documentarea scrisă ori arheologică 
este mai târzie și săracă. Dovezile arheologice lipsesc pentru anumite 
perioade și nu sunt totdeauna sigur datate, încât dacă le-am avea numai pe 
ele, ar exista mari lacune în timp ori n-am ști nimic despre anumite 
popoare, cum ar fi, de pildă, goții. 

5. În schițarea istoriei creştinismului în perioada de început, nu ope- 
rează totdeauna principiul: pas de documents, pas d'histoire. Mai ales 
pentru această perioadă dovezile fundamentale le constituie Cuvântul 
Evangheliei şi credința în Adevărul revelat. Adolf von Harnack subliniază 
minunea răspândirii creștinismului în lucrarea sa Răspândirea creşti- 
nismului în primele trei secole, apărută la Leipzig în 1924, prin urmă- 
toarele cuvinte: „această religie a propovăduit pe Dumnezeul Cel viu, 

pentru Care a şi fost creat omul, şi i-a pătruns în adâncul conştiinţei; ea a 
adus viaţa şi cunoașterea, unitatea și pluritatea, necunoscutul și cunos- 
cutul... Ea s-a născut din Duh, dar repede a învățat să stințească pă- 

mântescul. Celor simpli, le-a fost simplă, celor aleşi, sublimă. A fost 
religie universală în dublu sens, prin aceea că a ofent tuturor ceea ce le era 
necesar, dar a adus și ceea ce fiecare dorea mult... căci peste orice ome- 
nesc, veşnic ori trecător, a pus crucea Sa și prin aceasta L-a aplecat spre 
lumea de dincolo”. Minunea răspândirii crestinismului se datorează, po- 
trivit marelui teolog român Irineu Mihăicescu, divinității sale. 


Moidova şi estul Munteniei 


Crestinismul predicat de Sfinţii Apostoli Andrei şi Filip în Sciţia n-a 
rămas circumscris doar la această provincie; el s-a răspândit şi în teritoriile 
învecinate, la noră și la vest. Regiunile acestea, care corespund astăzi pro- 
vinciilor Moldova“? și Muntenia, n-au cunoscut în perioada paleocreştină 
nici pe departe intensitatea vieții creștine din Sciția, deoarece ele n-au fost 
integrate stabil în granitele Impenului Roman, condiţie de bază pentru 
accesul la valorile noii rehgii. Ambele regiuni au făcut parte doar din zona 

supravegheată de Imperiu, deși suni cunoscute totuși şi în acest teritoriu 
unele cetăți şi castre, pe malul stâng al Dunării sau mai depărtate de el, 
începute a fi zidite în perioada domniei împăratului Traian. În sudul 
Moldovei, O regiune destul de întinsă spre nord și limitată la apus de râul 
Siret, iar la răsărit de Nistru, era sub infiuenţa Imperiului prin castrele și 
cetățile de pe Limes sau cele de dincolo de el (Barboși, Aliobrix, Cetatea 
Albă-Tyras). În Muntenia, doar câteva castre din timpul împăratului 
Traian — Târgșor, Mălăieşti, Drajna de Sus, Voineşti şi Rucăr — au repre- 
zentat Imperiul chiar în inima populaţiei locale. Mai târziu, în secolele [II 
și IV, au fost adăugate alte castre şi cetăţi — Turris, Constantiniana Dafne, 
Pietroaseje. Vecinătatea Imperiului, ca și castrele și cztăţile respective au 
putut exercita o influenţă în cadrul popul lației locate. prin instituțiile mi- 
ltare și administrative, prin limbă şi o dată cu ele chiar contacte cu 
creştinii, militari sau civili, prezenţi în zonă. 

Nu se cunosc în perioada secoielor II-I! misiuni organizate, constante 
și tenace, ci avem de-a face doar cu acțiuni spontane pornite din zelul pro- 
priu al creştinilor și din această cauză şi rezultatele au fost modeste. Într-o 
măsură apreciabilă au contat captivii de război romani, printre care și 
creştini, aduşi de către triburile dacice ale costohocilor și mai ales ale 
carpilor, aşezate în partea de mijloc şi de nord a Moldovei, dar şi ale 

goților. Printre acești captivi menţionăm şi pe cei luaţi de goții de la Istru 
în anul 258 din Capadocia (orașul Parnasus și satul Sadagoltina), printre 
care s-au aflat mulți creștini şi clerici (chiar strămoşii lui Ulfila). Ei au for- 
mat prima comunitate creştină cunoscută şi care s-a întărit prin convertirea 
autohtonilor și goților. La Sinodul 1 ecumenic de la Niceea, ea a fost 
reprezentată de episcopul Theofilus, iar dintre misionarii de aici amintim 
pe Eutihie (după J. Zeiller, pe la jumătatea sec. al III-lea) și pe Sf. Sava 
„Gotul”, ambii lăudaţi de Sf. Vasile cel Mare în Epistolele 164 şi 165. 

Dacă pentru viaţa creștină din Gothia Romana există numeroase iz- 
voare scrise, în schimb, pentru restul tenitoriului Moldovei între Carpaţi și 
Nistru și pentru cel al Munteniei, ele sunt rare sau lipsesc cu totul. Lacuna 
este suplinită de săpăturile arheologice, care au scos la iveală obiecte de 
cult, de uz casnic, de îmbrăcăminte, de podoabă, în general modeste, fără 
valoare artistică, dar care acoperă o perioadă îndelungată, începând cu sec. 
al III-lea până în secolul al VI-lea. 

Teritoriul nord-dunărean al României a cuprins pe o bună parte a lui 
provincia romană Dacia (cu părțile ei componente), astăzi Oltema, Ba- 
natul şi Transilvania. Intrarea sub dominația romană a avut loc la înce- 
putul sec. al II-lea în urma războaielor dintre Traian și Decebal, în urma 
cărora Dacia a fost cucerită, aici fiind aduși colonişti și militari ex foto orbe 
Romano. Între aceștia erau şi mulţi creştini care au răspândit Evanghelia. 


Căile de pătrundere a creştinismului pe teritoriul 
patriei noastress 


După Pogorârea Duhului Sfânt şi întemeierea Bisericii creștine în 
Ierusalim, la Cincizecime, Sfinții Apostoli şi apoi ucenicii lor au început 
lucrarea de propovăduire a noii învățături, potrivit poruncii date de Mân- 
tuitorul Însuși înainte de Înălțarea Sa la cer (Matei 28, 19-20). Despre 
lucrarea misionară a Sfinților Apostoli și a ucenicilor lor au rămas puține 
ştiri, cele mai multe fiind legate de activitatea misionară a Sfântului A- 
postol Pavel, „apostolul neamurilor”, datorită activității sale misionare de- 
sfășurate în rândul popoarelor păgâne. Aceste știri se păstrează în cartea 
istorică nou-testamentară Faptele Apostolilor. 

Potrivit acestor informaţii, răspândirea creștinismului în Peninsula Bal- 
canică (Macedonia, Grecia, Illyricum) s-a făcut de către Sfântul Apostol 
Pavel şi ucenicii săi, lucru pe care îl afirmă el însuși în unele epistole. De 
pildă, în Epistola către Romani, scrisă în anul 58, arăta că „a împlinit 
propovăduirea Evangheliei lui Hristos” până în Illyria (Rom. 15, 19). Prin 

anii 65-66, a petrecut o iarnă în Nicopolis (în Epir, în nordul Greciei), 
unde-l chema și pe ucenicul său Tit, episcopul Cretei (Tit 3, 12). În toamna 
anului 66, îl informa pe un alt ucenic al său, Timotei, episcopul Efesului, că 
Tit propovăduia Cuvântul lui Dumnezeu în Dalmația (Il Tim. 4, 10). 
Potrivit tradiției, Biserica din Sirmium a fost întemeiată de Epenet şi 
Andronic, amintiți în Epistola către Romani (16, 5-7). 

Este mai presus de orice îndoială că, din aceste părți ale Peninsulei 
Balcanice, creştinismul a pătruns şi la noi. Vom vedea cum. 

Apoi, după cum am văzut, Sfântul Apostol Andrei și Sfântul Apostol 
Filip au predicat Evanghelia pe teritoriul patriei noastre. Însă, în mod ma- 
siv, creştinismul s-a răspândit pe teritoriul patriei noastre mai cu seamă în 
urma cuceririi Daciei de către romani. Care au fost căile prin care creș- 
tinismul a pătruns pe teritoriul patriei noastre? 

1. Prin coloniști. După cucerirea Daciei de către romani, în urma 
războiului din 105-106 şi transformarea acesteia în provincie romană, a 
avut loc colonizarea ei, prin aducerea aici a elementelor romanizate, care 
vorbeau limba latină. După expresia istoricului Eutropiu, aceste elemente 
au fost aduse ex toto orbe Romano, însă în mod deosebit din Dalmația, 
cele două Moesii, Pannonia, Tracia, Grecia, Asia Mică, Siria, Egipt, 
Gallia etc. Fără îndoială că între aceşti coloniști au fost și creștini, mai ales 
din rândul celor aduși din Asia Mică și Siria, unde creștinismul fusese 
predicat chiar de către unii dintre apostolii Mântuitorului (Petru, Pavel şi 
loan). În același timp, nu este exclus ca unii dintre coloniștii aduși aici să 
fi venit pentru a scăpa de persecuțiile declanșate înpotriva creştinismului 
în regiunile lor. 

2. Prin ostaşi. După cum se știe, în Dacia au fost aduse numeroase 
trupe militare pentru apărarea noii provincii, dar și trupe auxiliare. Au fost 
aduse aici Legiunea XIII Gemina, la Apulum (Alba Iulia), și Legiunea V 
Macedonica, la Potaissa (Turda). Cea din urmă a fost adusă, spre sfârşitul 
sec. I, din Palestina, la Troesmis (Iglița-Turcoaia) în Dobrogea, iar de 
acolo la Potaissa (prin 167-168). În afară de aceste legiuni, în Dacia, 
bastion înaintat al Imperiului, au fost aduse numeroase trupe pentru 
apărarea ei. Se estimează că în tot timpul stăpânirii romane, armata aflată 
în Dacia număra 30.000-40.000 de oameni, aproximativ a zecea parte din 
efectivul trupelor romane. O bună parte din aceste trupe erau dispuse în 
interiorul provinciei, formând așa-numitele castre, care aveau ca scop 
principal apărarea ordinii interioare. Fără îndoială că printre soldaţii aduși 
aici erau şi mulți creştini, mai ales datorită faptului că cel puțin unii dintre 
ei fuseseră inițial în Palestina (cum este cazul Legiunii V Macedonica). 
Acest lucru este dovedit de cel puţin două argumente: 1. în cartea Faptele 

Apostolilor, cap. X, vedem că primul roman încreştinat a fost sutașul 
Corneliu; 2. la sfârșitul secolului al III-lea şi începutul celui următor, în 
timpul persecuțiilor declanşate de Dioclețian și Liciniu, între martirii cu- 
noscuți, o bună parte erau militari. Încă un aspect ce trebuie menționat îl 
constituie faptul că după satisfacerea stagiului militar, aceştia erau lăsaţi la 
vatră, se stabileau în Dacia, unde li se acorda pământ şi unde se căsătoreau 
contribuind astfel, pe de o parte, la intensificarea procesului de romanizare, 
iar pe de alta, dacă erau creștini, la întemeierea unei familii creștine. 

3. Prin sclavi. O dată cu venirea coloniștilor înstăriți, precum şi a înal- 
ulor funcționari, au venit și mulți sclavi, din rândul cărora o parte, cu 
certitudine, erau creştini. Exemplu de sclav creștin avem în Noul Tes- 
tament, pe Onisim. 

4. Prin negustori, în cetățile greceşti din Dacia Pontică (Tomis, 
Histria, Callatis, Dionysopolis, Durostorum, Axiopolis), precum şi ale 
dacilor cu centrele economice-politice din Asia Mică, Siria, Palestina, 
Egipt, in-sulele greceşti, Macedonia, Tracia, Grecia, în care creștinismul 
era larg răspândit, în urma propovăduirii Sfinților Apostoli şi a ucenicilor 
lor, cu siguranță că învățătura creștină a pătruns și în rândul populației 
autoh-tone. Nume de negustori întâlnim atât în Noul Testament (Lidia, în 
Filipi, F.A. 16, 14-15), cât şi în Istoria Bisericii (Sf. loan cel Nou, 
negustor din Trapezunt, martirizat pe la 1330). 

5. Prin captivi aduși de goți în Dacia. Goţii, popor de origine germa- 
nică, au venit pe teritoriul ţării noastre pe la jumătatea secolului al III-lea. 
De aici, ei au întreprins numeroase incursiuni de pradă în sudul Dunării şi 
chiar în Asia Mică, de unde au adus numeroși captivi, în rândul cărora 
erau şi creştini. Potrivit istoricului Filostorgiu, au fost aduși aici din satul 
Sadagoltina, regiunea Paransus, strămoşii lui Ulfila. 

Cum se explică misiunea acestora în Dacia? 

Prin zelul misionar de care dădea dovadă orice creştin. Pentru creştinii 
primelor secole, credința nu era doar o teorie, ci însemna un mod de viaţă. 
Aşa după cum ne mărturisesc apologeți ca Aristide sau Sfântul Justin 
Martirul și Filosoful, sau după cum o afirmă chiar păgâni, cum ar fi 
Libaniu, profesorul Sfântului loan Gură de Aur, creştinii aveau un mod de 
viaţă care se distingea radical de cel al celorlalți cetățeni ai Imperiului. Nu 
era nevoie să afirme că sunt creştini, pentru că acest lucru era evident. Din 
aceleași apologii aflăm că, în primele veacuri, creştinii duceau o viaţă atât 
de curată încât nici nu ştiau de existența unor păcate. Poate şi de aceea, în 
scrierile nou-testamentare ei se numesc „sfinţi”. Limbajul lor era, aşa cum 
ne îndeamnă Sfântul Apostol Pavel, deosebit. Căci el ne spune: „vorbiţi 
între voi în psalmi, în laude şi în cântări duhovniceşti” (Efes. 5,19). Acest 

lucru ne este confirmat și de Sfântul Grigorie de Nazianz, care relatează că 
dacă ai fi mers în piață în vremea sa și a: fi întrebat de prețul produselor, 
ți-ar fi răspuns că Fiul este egal cu Tatăl. Aceasta înseamnă că creștinii 
acelor veacuri nu numai că erau convinși de credinţa lor, ci o trăiau în 
modul cel mai autentic și concret. Așa se explică și faptul că Sfântul Ioan 
cel Nou, fiind pe mare, nu vorbea altceva decât probleme de credinţă. 

Pe lângă aceste argumente de ordin logic, istoric, se pot prezenta și 
câteva mărturii indirecte ale unor scriitori creștini din primele secole cu 
privire la răspândirea creştinismului în Dacia. Astfel, amintim pe Sfântul 
Justin Martirul și Filosoful (3165), care în lucrarea sa Dialogul cu iudeul 
Trifon scria: „nu există nici un neam... din cei ce trăiesc în căruțe și în corturi 
și crescând vite, la care să nu se facă rugăciuni în numele lui Hristos Cel 
răstignit”. Un alt apologet, Tertulian din Cartagina (cca. 160 — cca. 240), în 
lucrarea sa Împotriva iudeilor, scria că Hristos „stăpânește” și în „ținuturile 
sarmaților, dacilor, germanilor și sciților”. Totuși, nu putem deduce ideea că 
toate neamurile respective auziseră de cuvântul lui Dumnezeu. Un alt 
scriitor bisericesc, Origen (254), în Comentariul 39 la Evanghelia după 
Matei 24, 14, afirmă „că foarte mulţi dintre britani, germani, daci, sarmaţi și 
sciți n-au auzit cuvântul Evangheliei”. Asta înseamnă că cel puţin o mică 
parte din cei enumerați erau creştini. 

Din acest capitol trebuie să reținem că la noi (în Dobrogea) creşti- 
nismul este foarte vechi, de origine apostolică (prin predica Sfinților A- 
postoli Filip și Andrei), iar în Dacia el pătrunde în secolele II-III prin 
categoriile de creștini menţionate. Cu alte cuvinte — și vom reveni asupra 
acestui aspect — creştinismul pe pământ românesc n-a fost adus în mod 
oficial de misionari veniți din altă parte, ci a fost un proces de creştinare 
„de la om la om”. 

Lipsa mărturiilor epigrafice și arheologice pentru primele secole se 
datorează faptului că atât Dobrogea, cât şi Dacia, aflându-se sub stăpânire 
romană, unde creştinismul nu era permis, creștinii nu puteau să-și ridice 
monumente de cult de teama prigoanelor la care se expuneau. Apoi, în 
general, primii creștini proveneau din rândul celor săraci care nu-și per- 
miteau să ridice monumente cu caracter religios, după cum nu este exclusă 
nici posibilitatea ca cele care probabil au existat să fi fost distruse de 
populaţiile migratoare care au trecut peste teritoriul țării noastre. În fine, o 
ultimă explicație este aceea că nu este exclus ca unele să nu fi fost 
descoperite până acum. 

Creștinarea masivă a strămoșilor noștri a avut loc mai cu seamă după pă- 
răsirea Daciei de către autoritățile romane, în timpul lui Aurelian (271-275). 
Progresul învățăturii creștine în această perioadă se explică prin faptul că 

acum creștinii prezenţi în Dacia își puteau manifesta liber credința, ne- 
maiavând teama autorităţilor romane care considerau credința creştină ca 
fiind „ilicită”. Că este așa, o dovedesc, în primul rând, numărul mare de 
martiri care au pătimit în vremea lui Dioclețian, doar la câțiva ani după 
părăsirea Daciei de către autoritățile romane, iar în al doilea rând, faptul că 
în Dobrogea și pe malul drept al Dunării întâlnim deja în secolul al IV-lea 
mai multe scaune episcopale. 

Cât privește organizarea bisericească pe teritoriul patriei noastre, 
aceasta, în mod logic, trebuie să fi luat ființă o dată cu apariția primilor 
creștini. Nu se poate concepe o viaţă creştină fără ierarhice, cel puțin fără 
preoți, care să propovăduiască cuvântul Evanghelici şi să săvârșească 
Sfânta Euharistie. Chiar dacă, din cauza persecuțiilor, nu se puteau ridica 
lăcaşuri proprii de cult, adunările creștine aveau loc, ca şi în Faptele Apos- 
tolilor, în case particulare. 

Referitor la cei dintâi slujitori creștini, aceștia trebuie să fi provenit 
din rândurile localnicilor, acolo unde au predicat Sfinţii Apostoli Filip şi 
Andrei, şi dintre coloniști din Dacia. Potrivit Faprelor Apostolilor (14, 23), 
propovăduirea presupunea cu necesitate înfiinţarea unor comunități creș- 
tine, precum şi hirotonirea de preoți şi diaconi care să se îngrijească de 
viața spirituală a comunităţii. 

Cum se explică creștinarea atât de rapidă a strămoșilor noştri?% 

În special prin faptul că ei aveau o credință destul de înaltă și, în multe 
puncte, apropiată de învăţătura creștină. Cel dintâi punct îl constituie cre- 
dința în nemurirea sufletului. Această credință, care avea un rol aparte în 
cultura tracilor şi mai cu seamă a geților, a făcut să se vorbească despre 
traco-geți de la Herodot până la Fotie. Izvoarele getice vechi asupra ne- 
muririi sunt foarte puţine, de valoare inegală și răspândite la întâmplare, în 
texte greceşti şi latine, începând din secolul al V-lea î.d.Hr., până în secolul 
al X-lea d. Hr. În textele respective nu este vorba de religia traco-getă 
propriu-zisă, ci de nemurire în general. Informaţiile referitoare la religia 
geților şi dacilor, cu puţine excepţii, sunt foarte sărace, ele reluând de fapt 
o formulă stereotipă a formulei lui Herodot: „Geţii se cred (sau devin) ne- 
muritori”. De subliniat că nu există nici un get sau dac printre aceşti 
autori. Nu dă prea multe și precise amănunte, ci el prezintă o relatare-po- 
vestire în care este greu să descifrăm elemente clare: rituri, atmosferă, 
doctrină asupra nemuririi. Herodot mai afirmă că informaţiile pe care ni le 
dă asupra istoriei lui Zalmoxis îi vin de la grecii din Pont și din Hellespont. 
Platon vorbeşte despre medicii traci care puteau acorda nemurirea, însă 
fără a preciza în ce mod. La fel, foarte sumare şi imprecise informaţii dau 
ȘI alți autori. De aceea, Vasile Pârvan aprecia că în acest sens materialele 

arheologice sunt inestimabile. Amintim în această direcție: poziţia și ori- 
entarea cadavrelor în morminte, vopsirea lor cu ocru roșu etc., la care se 
adaugă descoperirea „templului calendar” și a celor şapte-opt sanctuare la 
Sarmizegetusa, deși nu se cunoaşte „funcțiunea lor precisă”. Dintr-un text 
al lui Socrate aflăm convorbirea pe care a avut-o cu unul din medicii traci 
ai lui Zalmoxis, „despre care se zice că ei conferă si nemurirea”. Din con- 
vorbirea purtată reies trei elemente importante pentru nemurirea sufletului 
în credința getică: 1. că Zalmoxis avea medici, despre care se spunea că 
erau în măsură să confere nemurirea; Zalmoxis fiind deci o divinitate tera- 
peută-vindecătoare și taumaturgă-făcătoare de minuni, un zeu mântuitor; 
2. trupul şi sufletul fac o unitate indisolubilă în medicină, sănătatea ge- 
nerală și parțială nu era posibilă decât împreună; 3. se subliniază primatul 
sufletului asupra trupului, din care pornesc toate relele și toate lucrurile 
bune în ființa umană întreagă. Se pare că săpăturile arheologice confirmă, 
cel puțin parțial şi în anumite condiţii, credința în nemurirea trupului, ală- 
turi de cea a sufletului. 

Din această credință, a nemuririi sufletului, reiese vitejia, curajul şi 
bravura de care dădeau dovadă strămoșii noștri în timpul războiului. Geţii 
au fost cunoscuţi în Antichitate, timp de mai mult de 1000 de ani, pentru 
bravura lor. De la Herodot până târziu, trecând prin numeroşi autori greci, 
latini și creştini, se aminteşte de bravura geților şi de înţelepciunea lui 
Zalmoxis. În acest sens, și Columna lui Traian dă indicaţii prețioase 
despre vitejia geților. 

Herodot afirma că geții ajungeau la nemurire și printr-o practicare ri- 
guroasă a dreptăţii. Dreptatea este pentru geţi, în general, un ansamblu de 
virtuți personale și sociale, ca viaţa simplă, uneori săracă, moderată, echi- 
librată (abţinerea de la carne și vin, ascultarea de porunci), rezonabilă, 
toate putând fi înțelese prin termenul de înțelepciune. 

În afară de înțelepciune, cunoștințele astronomice și medicale slujeau 
geților în drumul lor spre nemurire. Strabon subliniază faptul că Zalmoxis 
îşi însușise credința în nemurirea sufletului de la Pitagora şi de la egipteni, 
ceea ce i-ar fi adus un mare prestigiu pe lângă poporul și regele get. Cât 
despre reforma lui Deceneu, pe care Iordanes o elogiază în chip deosebit 
pentru „introducerea teologiei, a filosofiei, a moralei, a fizicii, a logicii şi a 
faptelor bune”, după prof. loan G. Coman „nu trebuie să le luăm ad lit- 
teram, ci mai degrabă să le privim ca manifestări de înțelepciune populară”. 

Important de subliniat este și faptul că unii dintre Sfinții Părinți ai 
Bisericii și scriitori bisericești au semnalat elemente din religia daco-geților. 
Dintre aceștia amintim: Clement Alexandrinul, Sf. Ipolit, Origen, Sf. loan 
Gură de Aur, Sf. Grigorie de Nazianz, Teodoret de Cyr, Iordanes, Isidor de 
Sevilla şi Fotie, precum şi mici fragmente ale altor scriitori bisericești. 

Nemurirea dacică devine nemurire creștină prin transformări pro- 
funde, în care eshatologia, inițierea, ascetismul, erudiția astrologică, tera- 
peutică au fost confruntate aspru cu învățătura, viața și cultul misionarilor 
creştini. Transformarea nemuririi getice în nemurire creştină a avut loc 
tocmai în perioada de formare a poporului român, când acesta a fost 
creștinat. Dacă Zalmoxis sau cultul său și nemurirea sa s-au pretat la o 
încreştinare aproape totală, este pentru că exista o sumă de trăsături de 
apropiere şi complementaritate a acestor religii. 


Contribuţia creștinismului la romanizarea Dacieis5 


Nu trebuie pierdut din vedere și faptul că printre factorii care au 
contribuit substanţial la romanizarea Daciei a fost creștinismul încă de la 
primele contacte ale misionarilor cu populația autohtonă. Limbile folosite 
de misionari erau greaca și latina. Dacă greaca era necesară pentru con- 
vertirea locuitorilor din cetățile de pe litoralul pontic, latina era limba 
oficială, administrativă a Imperiului pe care o foloseau toți cei ce-și des- 
făşurau viața și activitatea între hotarele lui. În timp ce legiunile își schim- 
bau uneori locul şi compoziția, iar alteori erau retrase, iar relaţiile eco- 
nomice și călătorii variau, creștinismul acționa tot timpul cu aceeași doc- 
trină, același cult și aceeași limbă catehetică și liturgică. 

În timpul fazelor de romanizare a Daciei (1. stăpânirea romană la nor- 
dul Dunării; 2. cuceririle lui Constantin cel Mare în stânga Dunării, 3. ge- 
neralizarea romanizării în sec. VI-VII), creştinismul s-a infiltrat și, paralel, 
a consolidat această romanizare prin lărgirea și întărirea comunităților în 
care convertiții se permanentizau și se identificau cel mai adesea cu spiritul 
roman, adică cu limba şi cultura latină, în special în secolele III-VI. 

Romanizarea Daciei prin creștinism reiese din mai multe categorii de 
documente și fapte: 

- un număr de inscripții creștine în limba latină, cele mai multe cu 
caracter funerar, dar şi din alte domenii, întinzându-se din sec. al IV-lea 
până în sec. al VI-lea, descoperite în fosta Dacia Felix, dar mai ales în 
Scythia Minor, atestă o romanizare intensivă în toate sectoarele vieții: 
religios, economic, social, militar și cultural. Aceste inscripții atestă, pen- 
tru secolele respective, o viață creștină romanizată atât la oraşe cât şi la 
sate, o viață stabilă și unitară; 

- şcolile despre care s-au găsit urme în săpăturile arheologice, mai 
ales în Transilvania și în Dobrogea. De pildă, Sf. loan Casian arată că, în 
copilăria lui, a primit, prin străduința pedagogului și a unor lecturi bogate, 

cunoştinţe diverse. La fel Dionisie cel Mic și călugării sciți etc. Aceștia din 
urmă rămân, după părerea lui Henri lrince Marrou, „reprezentanţi ai 
culturii latine autentice în această provincie”; 

- un aport remarcabil la romanizarea Daciei Pontice l-au avut şi epis- 
copii de Tomis, și apoi, începând cu împăratul Anastasie (491-518), și cei 
din celelalte paisprezece eparhii ale Scythiei Minor. Toţi acești episcopi, 
fără excepție, vorbeau şi scriau latinește, toți, sau cei mai mulți știau și 
grecește (Şi poate și alte idiomuri), săvârșeau serviciile liturgice și își 
desfășurau opera misionară în limba latină; 

- mănăstirile din Scythia Minor și din Gotia (de pildă, „Mănăstirea” — 
poate la Niculiţel) adică din nord-estul Munteniei şi sudul Moldovei au 
radiat o puternică lucrare şi atmosferă de romanizare prin activitatea lor 
spirituală vorbită și scrisă în limba latină, poate uneori și în limba greacă; 

- nu este exclus ca unii din soldaţii Legiunii XI, Claudia Pia Fidelis, 
ce-şi avea sediul la Durostorum, centru bine romanizat și creștinat, să fi 
făcut operă de creştinare în limba latină sau operă de romanizare, pre- 
dicând Evanghelia printre autohtoni etc. Spre sfârșitul sec. al IV-lea şi 
începutul sec. al V-lea (392-402), această romanizare prin creştinism era 
relevată de către Paulin de Nola ca un element decisiv în opera misionară 
a lui Niceta de Remesiana, tot în regiunea Dunării de Jos: „Într-o regiune 
mută a lumii, barbarii învaţă prin tine să rostească numele lui Hristos cu 
inima romană”. 

Ca o concluzie, putem spune că învățătura creștină a avut un rol im- 
portant în consolidarea şi promovarea romanităţii în Dacia. Creștinismul a 
fost un element constitutiv în formarea poporului român. Ortodoxia se 
identifică cu romanitatea și romanitatea cu Ortodoxia. De aceea, arheo- 
logul Radu Vulpe a putut să scrie: „Poporul nostru s-a născut creştin în 
mod spontan, o dată cu formarea romanității sale, la a cărei desăvârșire 
creştinismul popular şi-a adus contribuţia cea mai de seamă. Noi suntem 
români fiindcă suntem creştini şi suntem creştini fiindcă suntem români”. 


Mărturii lingvistice şi arheologice 
privitoare la originea şi vechimea 
creştinismului la români. Martiri creştini“* 


Etnogeneza poporului român a început o dată cu colonizarea Daciei şi 
cu romanizarea elementului autohton și a continuat, atât prin asimilarea 
treptată a elementului slav, cât şi a celorlalte elemente etnice neromane, 
aşezate în spațiul carpato-dunărean. 

În ce priveşte limba română, „prin origine, structură şi vocabular, este 
o limbă latină, singura urmașă directă a latinei vorbite în mod neîntrerupt 
în provinciile dunărene ale Imperiului Roman” (Al. Rosetti). Ea îşi are 
originea în latina populară (vorbită) adoptată de strămoșii noștri daco-geți, 
de la coloniștii romani, la care s-au adăugat elementele păstrate din idio- 
mul geto-dac, iar mai târziu, elemente lexicale din graiul slavilor aşezaţi 
în Dacia şi în sudul Dunării. Dar ceea ce au adăugat slavii, și într-o măsură 
foarte redusă alte popoare, n-a putut schimba caracterul inițial şi funda- 
mental al limbii noastre. 

Limba română, precum şi poporul român s-au format pe un întins 
spațiu geografic, atât la nordul, cât și la sudul Dunării, în cadrul așa-numitei 
„romanități dunărene”, care cuprindea fosta provincie Dacia cu teritoriile 
rămase în afara ei (răsăritul Munteniei, Moldova), precum și zona sud- 
dunăreană învecinată, adică Pannonia, Dardania, Moesia Superior şi Moe- 
sia Inferior, Dacia Ripensis și Dacia Mediteranea, provincii romanizate 
care au stat totdeauna în strânsă legătură cu Dacia. 

Toţi cercetătorii — istorici, filologi şi teologi — sunt de acord că noțiu- 
nile de bază ale credinţei creştine sunt redate în limba noastră prin cuvinte 
de origine latină. Argumentul lingvistic constituie o dovadă importantă 
privitoare la răspândirea creştinismului la noi încă din perioada stăpânirii 
Daciei de către romani și în cea imediat următoare, căci termenii de 
organizare bisericească i-am împrumutat mai târziu de la slavi. Acest lu- 
cru se explică prin faptul că în această zonă creştinismul s-a propovăduit în 

limba latină. Terminologia creştină de origine latină arată că aproape toate 
numirile de bază ale credinţei și unele forme ale cultului creștin au fost 
create până în secolul al IV-lea. Este semnificativ faptul că în rugăciunea 
Tutăl nostru peste 90% din cuvinte sunt de origine latină, excepție făcând 
greșeală, ispită, mântuieşte. Același lucru îl întâlnim și în Simbolul cre- 
dinței. Din analiza acestor cuvinte constatăm că unele din ele au fost 
preluate din lumea romană păgână, iar altele au fost create pe loc, tocmai 
pentru exprimarea noilor noțiuni de credință. 


Termeni din lumea romană păgână 


Cuvântul biserică derivă din latinescul basilica, la rândul său format 
din grecescul 6 fuo.ievs (împărat) şi 6 oixoc (casă). După istoricul 
bisericesc Nicolae Dobrescu, explicația pătrunderii acestui cuvânt în 
limba română ar fi următoarea: romanii înțelegeau prin basilica un edifi- 
ciu în care se făcea judecata, un fel de judecătorie, în care dreptatea se 
împărțea în numele împăratului. Când împăratul Constantin cel Mare a dat 
libertate creștinismului a cedat creștinilor, pentru săvârșirea cultului, edi- 
ficiile vechilor judecătorii, întrucât ei nu voiau să se închine lui Dumnezeu 
în fostele temple păgâne. 

După Faptele Apostolilor, primii creștini săvârșeau rugăciunea şi frân- 
gerea pâinii în case particulare. Cu timpul, s-au construit încăperi spe- 
ciale, tot în case particulare, care s-au numit „împărăteşti”. 

Construirea unor asemenea lăcașuri de închinare s-a generalizat, încât 
sub împăratul Constantin cel Mare lăcașul de cult creștin era cunoscut sub 
numele de basilica. Scriitorul bisericesc Isidor de Sevilla în lucrarea sa 
Etimologii face următoarea afirmaţie: „La început se numeau basilici 
locuințele împăraţilor, de unde își au și numele... Acum însă, se numesc 
basilici locaşurile dumnezeieşti, pentru că acolo se aduc închinare și jertfe 
lui Dumnezeu, Împăratul tuturor”. Cu timpul, noțiunea s-a extins de la 
lăcașul de cult asupra întregii comunități creștine. Acest cuvânt a pătruns 
în Dacia din provinciile romane din sudul Dunării, el fiind folosit numai 
în cadrul romanităţii orientale. În Imperiul Roman de Apus se folosea, 
încă din secolul al III-lea, paralel cu basilica, și cuvântul specific creştin 
ecclesia, folosit în Răsărit încă din secolele II-III. Cu sprijinul autorității 
centrale bisericești, termenul de basilica a fost înlocuit treptat și a rămas 
cel de ecclesia, din care s-a format în limbile romanice apusene termenul 
specific ce definește biserica. De subliniat faptul că în Apus acest termen 

s-a extins de la comunitatea sau adunarea credincioșilor la locaşul de cult, 
invers decât în cazul cuvântului basilica. 

Dumnezeu provine din Domine Deus, veche invocaţie păgână, adop- 
tată și de creștini pentru unicul lor Dumnezeu. 

Duminică provine din dies dominica, adică ziua Domnului, termen 
care a înlocuit sărbătoarea săptămânală păgână dies solis. 

Crăciun este un termen creştin a cărui etimologie n-a fost încă pe de- 
plin lămurită. După cei mai mulți cercetători (V. Pârvan, Sextil Pușcariu, P. 
P. Panaitescu ș.a.) termenul ar proveni din latinescul calatio, termen prin 
care la romani se înțelegea convocarea poporului de către preoții păgâni în 
fiecare zi de întâi a lunii, pentru anunțarea sărbătorilor din luna respectivă. 
Cea mai însemnată calatio era cea de la 1 ianuarie. Deoarece până în seco- 
lul al IV-lea, Naşterea Domnului se prăznuia o dată cu Boboteaza, la 6 ia- 
nuarie, zi în care obişnuia să se facă anunțarea sărbătorilor de peste an, 
creștinilor din Dacia şi din sudul Dunării această sărbătoare li se părea a- 
propiată de sărbătoarea calatio, şi au denumit cu acest termen sărbătoarea 
creştină a Naşterii Domnului. 

Alţi cercetători (Ovidiu Densușianu, Al. Rosetti ș.a.) consideră că acest 
cuvânt (Crăciun) derivă din creatio, ziua „creării” sau a „facerii” lui Iisus. 
Chiar dacă se foloseşte acest termen, nu se poate deduce că el avea o 
nuanţă eretică, deoarece la vremea aceea era prematur să aibă cineva ase- 
menea subtile concepţii teologice. În concepția populară Crăciun sau Moș 
Crăciun este una și aceeași persoană cu Iisus Hristos. Moş Crăciun este un 
personaj creat pe pământ românesc, limbile romanice folosind pentru a- 
cest cuvânt termeni derivați din Dies Natalis sau Natalis Domini. 

Colindă provine din cuvântul popular colendae, prima zi a lunii la 
romani. Calendele din ianuarie, mutate de Iulius Caesar de la 1 martie la 1 
ianuarie, se sărbătoreau cu cântări şi petreceri pe care creștinismul nu le-a 
putut înlătura, ci le-a adoptat, dându-le un conținut creştin. Din acest 
cuvânt, pe lângă termenul de calendar, au apărut colindele creştine. 

Floriile era numele unei sărbători păgâne de primăvară, Floralia, 
închinată zeiţei Flora sau a florilor, care se prăznuia primăvara, fiind 
apropiată de Intrarea Domnului în Ierusalim. 

Rusaliile își are numele de la sărbătoarea păgână Rosalia, zi de pome- 
nire a morților, prăznuită în timpul primăverii, când înfloreau trandafirii. 
Pentru că Pogorârea Duhului Sfânt se prăznuia aproximativ în acelaşi timp 
cu această sărbătoare păgână, creștinii daco-romani i-au dat numele vechii 
sărbători păgâne. 

Paşti este singurul cuvânt de origine ebraică, care provine de la pesah, 
ceea ce în limba ebraică înseamnă trecere. Cuvântul românesc derivă din 
latinește, de la dies pascharum, fund formulat la plural. 

Sărbătoare derivă din dies servatoria, zi închinată zeilor care apărau 
trupește şi sufletește pe om. Cultul zeilor s-a moștenit, într-o altă formă, și 
în creștinism, în cultul sfinților și al martirilor, consideraţi și ca apărători ai 
credincioşilor de tot felul de suferințe trupești și sufleteşti. 

Păgân vine din latinescul paganus, care înseamnă om de la ţară, 
trăitor într-un pagus (sat). După cum se ştie, creștinismul, în primele trei 
secole, a pătruns mai întâi în orașe şi apoi la sate. De aceea, în secolul al 
IV-lea, când creștinismul a ajuns religie oficială, cuvântul paganus a de- 
venit sinonim cu adept al vechii religii. 

Lege provine din lex, cuvânt care în înţelesul strămoșilor noștri în- 
semna religie, credință. Tot de origine latină sunt și cuvintele: popă (sluji- 
torul templului păgân), cimitir, comând (pomană), mormânt (monument), 
priveghere, a răposa etc. 


Termeni cu înțeles exclusiv creştin 


Creștin provine din forma vulgară chrestianus, de la Chrestus, Cres- 
tus, cum era denumit Mântuitorul în latina vulgară și desemna pe cel care 
îmbrățișa noua învățătură. 

A boteza vine din latinescul baptisto,-are, derivat din grecescul BănTu 
care înseamnă a cufunda în apă. 

Unii termeni de credinţă au fost făuriți pe loc, cu ajutorul poporului de 
limbă latină: înviere (a trăi, în sensul de revenire la viață), credință, credeu, 
făcătorul lumii, împărăţia lui Dumnezeu, faţă, ființă, Tată, Fiu, fin, Treime, 
Fecioară, martur (pentru martir), Bobotează, câșlegi (încetarea mâncării de 
caș, brânză și lapte), păresimi, înălțare, adormire, a se împielița, a împărtăși, 
iertare, lăcaş (de închinare), răscumpărare, suflet etc. După unii teologi, 
mântuire vine din manes (sufletele morților) şi tueor-tueri (a păstra). Cu- 
vântul preot vine din presbiter, episcop, din episcopus etc. Tot din limba 
latină provin și cuvintele: ajun, altar, cer, a crede, cruce, a cumineca, a 
cununa, a închina, a îngenunchia, înger, a jura, minune, nun, nănaș, nuntă, 
păcat, părinte, a se ruga, rugăciune, tâmplă, a toca, precum și sânt din 
Sanctus, păstrat în denumirile populare ale sărbătorilor: Sântion, Sân- 
toader, Sângeorgiu, Sânpetru, Sâmedru, Sânnicoară, Sântilie, Sântămărie, 
Sânzâiene etc. 

De origine latină sunt şi cuvintele care privesc împărțirile anului bise- 
ricesc: săptămână, din septimana. Zilele săptămânii au fost preluate din ca- 
lendarul roman păgân care le denumea după anumiţi zei: Lunae (ziua lunii), 
Martis (a lui Marte), Mercurii (a lui Mercur), Jovis (a lui Jupiter), Veneris (a 
Venerei), Saturn (a lui Saturn) și Solis (a soarelui). În secolul al IV-lea 
aceste denumiri păgâne erau atât de înrădăcinate în rândul creștinilor, încât 
unii Sfinți Părinți și scriitori bisericești s-au ridicat împotriva lor, reușind să 
schimbe doar denumirile ultimilor două zile ale săptămânii: sâmbăta de la 
sambata (latinescul vulgar) şi nu de la sabbatum, şi respectiv dominica. La 
fel, în ceea ce priveşte numele lunilor, strămoșii noştri au folosit tot numiri 
de origine latină: ianuarie-gerar, februarie-făurar, martie-mart sau mărțișor, 
aprilie-prier, mai-florar, nume-cireşar, iulie-cuptor, august-gustar, septembrie- 
răpciune, octombrie-brumărel, noiembrie-bnumar, decembrie-undrea sau in- 
drea, adică luna Sfântului Andrei. 

Ca o concluzie la argumentul lingvistic, trebuie să spunem că termenii 
de origine latină privind credința sunt complet diferiți de cei folosiți în 
Biserica apuseană. Aceasta înseamnă că strămoșii noștri nu au fost evan- 
ghelizaţi de misionari „oficiali” veniți din Apus, ci la noi a fost o creş- 
tinare „de la om la om”, iar atunci când a fost nevoie s-au făcut termeni pe 
loc pentru a exprima noile noțiuni de credință. Așa se explică faptul că 
nouă ne lipsesc termeni ca: Deus, creator mundi, ecclesia, fides, oratio, 
pater, incarnatio, assumptio (înălțare), redemptio (răscumpărare), resu- 
rrectio (înviere), remissio (iertare), regnum Dei etc. 

Cu toate că terminologia privitoare la credinţă este foarte bogată, cu 
privire la organizarea Bisericii sau la cult, ea este săracă. Aceasta se ex- 
plică prin faptul că în momentul în care limba slavă a devenit limbă ofi- 
cială, mulți termeni latini au fost schimbaţi sau este posibil ca organizarea 
bisericească să se fi făcut în timp, bineștiind că Biserica a cunoscut, de 
pildă, sistemul mitropolitan abia în secolul al IV-lea. Precizăm și faptul că 
unele cuvinte cu conținut religios sunt de origine greacă, intrate în limba 
noastră fie direct, fie prin intermediul limbii slave vechi. Dintre aceste 
cuvinte amintim: înger, apostol, episcop, preot, diacon, biblie, evanghelie, 
liturghie, prescură, mănăstire, icoană etc. 


Martiri creștini în zona Dunării 
Creștinismul a întâmpinat încă de la început numeroase greutăți, atât 


din partea iudeilor, cât și din partea păgânilor. În general, istoricii vorbesc 
de 10 împărați persecutori, începând cu Nero (54-68) și terminând cu 

Dioclețian (284-305). În ceea ce privește teritoriile noastre, persecuții au 
avut loc în timpul celui din urmă. Se știe, de asemenea, că Dioclețian a 
fost instigat la persecuții de către Galeriu, ajutorul lui, şi că a dat patru 
edicte împotriva creştinilor, cel din urmă fiind cel mai dur, el prevăzând 
uciderea tuturor creștinilor. 

În timpul persecuției lui Dioclețian şi Galeriu au suferit moarte mar- 
tirică şi numeroși strămoși daco-romani. Numele unora dintre ei se cunosc 
din „actele martirice” ale timpului. Dintre acestea amintim: Breviarul sau 
Martirologiul siriac, scris prin 370-380, Martirologiul hieronymian, o 
compilaţie de prin secolul al VII-lea, care stă la baza Martirologiului 
catolic de astăzi şi Sinaxarul Bisericii constantinopolitane, o listă de sfinți 
din secolul al VIII-lea, care stă la baza calendarului ortodox de astăzi. Însă 
cei mai mulți au rămas necunoscuți. 

Printre martiri se numărau mulți slujitori ai Bisericii, mulți soldați din 
armata romană, credincioşi de toate vârstele și profesiile, funcționari, ne- 
gustori, țărani, bărbați şi femei. Ei au pătimit mai ales în cetățile de pe 
malul drept al Dunării. 

Dintre aceştia amintim: la Sirmium (Mitrovita, în lugoslavia) au pă- 
timit moarte martirică preotul Montanus şi soția sa Maxima, ei fiind 
înecaţi în râul Sava, în ziua de 26 martie 304. Montanus este astfel primul 
preot daco-roman cunoscut cu numele. Tot aici au pătimit episcopul 
Irineu (prin tăierea capului, în ziua de 6 aprilie) şi diaconul Dimitrie (ucis 
cu sulița, la 9 aprilie 304). În cinstea acestuia din urmă, prefectul Leonţiu 
al Illiricului a zidit în cinstea lui două biserici, una în Tesalonic, în care i-a 
aşezat moaștele, la 26 octombrie 413, iar alta în Sirmium, numit de slavi 
Mitroviţa, după numele său. Potrivit unor istorici, J. Zeiller, Ştefan Lupșa 
ş.a., Sfântul Dimitrie pe care îl prăznuim noi la 26 octombrie este diaconul 
din Sirmium şi că faptele relatate în Minei despre el ar fi legendare. Tot la 
Sirmium au mai pătimit şi alți mucenici (Secundus, Basilla, Anastasia, 
Sineros, Simpronianus, Claudius, Castorius, Nicostratos și Simplicius). 

În Singidunum (Belgradul de azi) au suferit moarte martirică diaconul 
Ermil şi temnicerul Stratonic, chinuiți și aruncaţi în Dunăre în ziua de 13 
ianuarie 307, sub Liciniu. 

La Durostorum (Silistra) au pătimit numeroşi ostași, în anul 298. Dintre 
ei amintim pe Pasicrat, Valentin, Marcian, Nicandru, Iuliu şi Hesichius. La 
Ozovia, lângă Durostorum, au fost decapitați trei țărani: OQuintilianus, 
Maximus şi Dadas. 

În Scythia Minor se cunosc martiri la Tomis și în localitățile apropiate. 
Dintre martirii de Tomis amintim pe episcopul Efrem, martirizat la 7 
aprilie 300, Macrobiu, Gordian, originari din Asia Mică, surghiuniți aici și 
arși de vii, la 13 septembrie, prin 320-323. O dată cu ei au fost uciși și 

mulţi localnici, între care Hefi, Lucian, Zotic, Valerian, fraţii Argeu, Nar- 
cis şi Marcelin (prin anii 320-323), precum şi episcopul Tit de Tomis. Din 
Sinaxarul Bisericii constantinopolitane reiese că numărul martirilor din 
Tomis ar depăși cifra 60. 

La Axiopolis (Hinog, lângă Cernavodă, Constanţa) au pătimit martirii 
Chiril, Chindeas și Tasius. Numele lor este amintit într-o inscripție pe o 
placă funerară, descoperită în vara lui 1947. Sfântul Chiril era foarte ve- 
nerat în această regiune, având cinci zile de prăznuire. Tasius se pare că 
este aceeași persoană cu ostașul martir Dasius, probabil din garnizoana 
locală. Actul său martiric îi pune pătimirea în legătură cu sărbătoarea zeu- 
lui Cronos, numită a saturnaliilor, pe care ostașii romani 0 prăznuiau în 
fiecare an, cu petreceri de tot felul. Era obiceiul să se aleagă un ostaș care 
era îmbrăcat în veşminte împărătești și timp de 30 de zile putea să-și per- 
mită orice plăceri, iar în ziua propriu-zisă a sărbătorii era înjunghiat pe 
altarul zeului Cronos. Căzând sorții pe Dasius, acesta a refuzat să-și înde- 
plinească rolul, mărturisind că este creştin şi că preferă să pătimească pen- 
tru Hristos. Moaştele martirului au fost duse la Durostorum, iar în 579 la 
Ancona, în Italia, unde se păstrează şi astăzi. 

La Halmyris (Dunavăţ), pe brațul Sfântul Gheorghe al Dunării, au 
pătimit prin anii 298-303 preotul Epictet și tânărul Astion. Ei erau origi- 
nari din Asia Mică și fugiseră de aici pentru a nu fi persecutați pentru cre- 
dința lor. După ce au făcut multe convertiri printre localnici, au fost 
aruncați în temniță şi apoi li s-au tăiat capetele. Trupurile lor au fost îngro- 
pate lângă brațul Sf. Gheorghe al Dunării. Părinţii lui Astion, plecaţi în 
căutarea lui, au ajuns la Halmyris, unde, auzind cele întâmplate, s-au 
creștinat, ei fiind catehizaţi de un preot cu numele Bonosus și apoi 
botezați de episcopul Evangelicus din Tomis. Recent, în urma săpăturilor 
arheologice efectuate de arheologii Octavian Bounegru și M. Zahariade în 
această veche cetate au fost descoperite moaștelor celor doi mucenici%. Pe 
peretele criptei, unde s-au găsit moaștele sfinţilor, se poate citi, cu o anu- 
mită dificultate, inscripția „sângele martirilor lui Hristos”. Prin foto- 
grafierea cu infraroșu se pot descifra numele celor doi martiri: Epictet ŞI 
Astion. În urma analizei antropologice, s-a ajuns la concluzia că cei doi au 
avut o înălțime de aproximativ 1,75-180 cm, cel dintâi având vârsta de 
aproximativ 60-65 de ani, cel de-al doilea 35-40 de ani. Analiza oseminte- 
lor duce la concluzia că ei au suferit chinuri (oasele fiind rupte, prezintă 
urme de scrijelituri), iar cel mai tânăr prezintă în zona cervicală o lovitură 
puternică (a fost decapitat). 

La Noviodunum (Isaccea) au primit moarte martirică Flavian, Filip şi 
alții. Importante descoperiri în acest sens au avut loc în anul 1971, în urma 
cercetărilor făcute la Niculiţel, Tulcea. După părerea specialiștilor, bazilica 

respectivă a fost construită la sfârșitul secolului al IV-lea sau la începutul 
secolului al V-lea. Valoarea acestei inscripții constă în cripta sa, așezată 
sub altar. În interiorul criptei s-a descoperit o ladă mortuară, care a servit 
ca mormânt colectiv, adăpostind osemintele a patru martiri. În partea 
superioară a pereților, în dreapta şi în stânga lăzii, se găseau două inscripții 
grecești, cu semne incizate şi vopsite în roșu. Pe peretele din stânga, sub 
monograma lui Hristos este scris „martirii lui Hristos”, iar pe peretele din 
dreapta, sub o cruce asemănătoare sunt numele a patru martiri: Zoticos, 
Attalos, Kamasis şi Filipos. Unii cercetători presupun că au pătimit în 
cetatea învecinată de la Noviodunum (Isaccea), în timpul lui Diocieţian 
sau Liciniu. Alţii îi consideră misionari în părțile Buzăului, unde ar fi 
suferit martiriul în timpul persecuției lui Athanarich, iar trupurile lor ar fi 
fost înmormântate la Niculiţel. Osemintele lor se păstrează în biserica 
Mănăstirii Cocoș și sunt pomeniți la 4 iunie. 

Sub nivelul criptei martirice, s-au descoperit resturi dintr-un mormânt 
martiric mai vechi, unde au fost adăpostiți doi martiri, două vase cu 
ofrandă și o placă de gresie cu următoarea inscripție în limba greacă: „Aici 
şi acolo sângele de martiri”. Se pare că aceștia sunt mai vechi, chiar din 
timpul persecuției lui Deciu (249-251). În a doua jumătate a secolului al 
IV-lea, pe locul unde au fost înmormântați cei patru martiri și peste 
mormântul cu cei doi martiri necunoscuţi, s-a ridicat bazilica paleo- 
creştină cunoscută sub numele „de la Niculiţel”. 

Un ultim martir cunoscut în acest spațiu este Emilian din Durostorum, 
martirizat în vremea lui lulian Apostatul (361-363). Emilian, fiul pre- 
fectului de Durostorum, a distrus idolii dintr-un templu păgân de aici, 
după care, fiindcă era chinuit un ţăran nevinovat s-a autodenunţat, apoi a 
fost ars pe rug. 

Numărul mare de martiri (sunt cunoscuţi până în prezent 180 de mar- 
tiri) demonstrează faptul că aici creştinismul este foarte vechi, cu o Bise- 
rică puternică din moment ce într-un timp atât de scurt au fost martirizați 
atât de mulţi creștini. 


Mărturii arheologice. După cum se știc, în a doua jumătate a secolu- 
lui al III-lea, din cauza crizei economice din Imperiu, a avut loc retragerea 
oficială a armatei şi a administrației romane în sudul Dunării. În fosta pro- 
vincie Dacia s-au stabilit, rând pe rând, diferite popoare migratoare ca: 
goții, hunii, gepizii, avarii, iar mai apoi slavii, de la sfârșitul secolului al 
VI-lea până în secolul al X-lea. 

În decursul timpului însă, a apărut teoria, susținută de Robert Roesler şi 
de alți istorici, potrivit căreia fosta provincie Dacia a fost complet evacuată, 

că poporul român s-a format undeva prin sudul Dunării şi că prin secolele 
IX-XIII au remigrat pe teritoriul de astăzi al României. 

Însă această teorie n-a avut prea mulți adepţi. Cei mai mulți cerce- 
tători, români și străini, au adus serioase argumente în favoarea originii 
carpato-balcanice sau a continuității. Ei au dovedit că populația autoh- 
tonă daco-romană a continuat să trăiască în fosta provincie și după anii 
271-275 şi că poporul român s-a format atât în nordul, cât și în sudul 
Dunării, din populația romană și alte populaţii romanizate, teritorii pe care 
nu le-a părăsit niciodată. 

Argumentele continuității sunt următoarele: 

1. Populația săracă din nordul Dunării (agricultori, păstori, mește- 
șugari, mineri etc.) nu avea nici un interes să plece în sudul Dunării, unde 
impozitele erau foarte mari. De pildă, Sfântul Vasile cel Mare, și nu numai, 
descrie situația populației din Imperiu din această perspectivă. El relatează 
drama unui tată care era nevoit să-și vândă unul din copii pentru a-și putea 
plăti impozitele. Multe din scrisorile sale sunt scrisori de intervenţie în 
favoarea celor săraci pentru a fi scutiți de povara impozitelor. 

2. Creştinui din Dacia preferau să trăiască mai departe aici, unde se 
puteau manifesta liber, decât să treacă în Imperiu unde erau expuşi per- 
secuţiilor. 

3. În anii 271-275 provincia Dacia era puternic romanizată, lucru rea- 
lizat prin mulțimea coloniștilor, aduși din toate părțile Imperiului Roman, 
aşezaţi aici după un plan sistematic, prin mulțimea soldaților şi a vetera- 
nilor, lucru dovedit de peste cele 1500 de inscripții în limba latină, desco- 
perite pe teritoriul țării noastre, spre deosebire de cele 35 în limba greacă. 

4. Recucerirea de teritorii în nordul Dunării dovedeşte că acest spațiu 
a fost considerat mereu ca fiind un teritoriu ce aparţine Imperiului, pe de o 
parte, iar pe de alta, aceasta a contribuit la întărirea latinității. 

5. Faptul că în aceste teritorii au venit mai multe populații migratoare, 
aceasta dovedeşte că acest spaţiu era locuit, ceea ce îi atrăgea, și, mai ales, 
le oferea cele necesare traiului. 

6. Se cunosc cazuri de emigrări de populație din sudul Dunării în nord, 
la barbari, unde trăiau mai liberi și nesupuși la obligațiile care erau în Impe- 
riu. În acest sens, avem ca argument și măsura luată de Constantin cel Mare, 
care a dat un edict împotriva autohtonilor care vor da ajutor goților. 

7. Nici un izvor, de orice natură ar fi el, nu amintește de vreo imigrare 
sau remigrare a românilor din Peninsula Balcanică în nordul Dunării, în 
secolele IX-XIII. 

În sprijinul acestor argumente vine lingvistica E iata și hidroni- 
mia: Donaris-Dunărea, Tisia-Tisa, Alutus-Olt, Maris-Mureș, Samus-Someș 

etc.). Faptul că nu s-au păstrat nume de oraşe și localităţi antice în limba 
latină se explică prin aceea că, după retragerea aureliană, ele și-au pierdut 
din importanță, iar populația s-a ruralizat, locuitorii devenind agricultori, 
crescători de vite şi păstori, iar în locul așezărilor mari de altă dată au 
apărut cătune şi sate. Apoi, oraşele erau cele dintâi lovite de populațiile 
migratoare. Lipsa informaţiilor literare privitoare la populația autohtonă 
se explică prin aceea că istoricii bizantini cât şi cei medievali se ocupau în 
lucrările lor numai de întâmplările războinice și de păturile dominante ale 
populaţiei și numai în măsura în care interesau Imperiul Bizantin sau țările 
apusene. Dacă strămoșii noștri au remigrat în perioada respectivă, nu se 
explică cum regii maghiari, stăpânitori ai acestor teritorii, n-au luat măsuri 
împotriva lor. La fel de inexplicabil este și faptul că strămoșii noștri, abia 
ajunşi în aceste teritorii, au putut într-un timp atât de scurt să ridice bise- 
rici monumentale, chiar cu picturi, unele dăinuind și astăzi. 


Descoperiri arheologice. Mărturii arheologice avem din Sarmizege- 
tusa, Apulum, Porolissum și din alte părți, ele fiind, ca şi circulația mone- 
tară, dovezi ale continuității populaţiei locale. Dintre aceste descoperiri 
amintim: 

- tăblița votivă de la Biertan. Aceasta a fost descoperită în 1775 lângă 
satul Biertan, în apropiere de Mediaș (jud. Sibiu). Donariul este format 
dintr-o tăbliță dreptunghiulară, cu o inscripție latină cu următorul conținut: 
ego Zenovius votum posui. De partea superioară ea era atârnată de un poli- 
candru, iar de cea inferioară era atârnat un disc cu monograma lui Hristos. 
După părerea specialiștilor, acest donarium datează din secolul al IV-lea; 

- un disc, împreună cu alte fragmente ceramice şi piese de fier şi bronz 
au fost descoperite în apropiere de ruinele fostului castru roman de la Poro- 
lissum (Moigrad-Sălaj). Acest disc are inscripția ego Zenovius (Paulus) 
votum posui, 

- gema de la Potaissa (Turda) a fost descoperită prin anii 1830-1840, 
ea păstrându-se doar într-o descriere contemporană, deoarece ea a dispă- 
rut în preajma Revoluţiei de la 1848. Gema este din onix, de formă ovală şi 
are sculptată pe ea scena „Bunului Păstor”. Pe un mic postament este 
înfățișat un bărbat în picioare, îmbrăcat în tunică. Pe umeri poartă un miel, 
la picioarele sale stă un alt miel, cu privirea în sus, către bărbat. În partea 
stângă, pe un mic piedestal, se înalță un copac cu două ramuri, înclinate 
deasupra bărbatului. Pe o ramură se află o pasăre. În partea dreaptă a gemei, 
se vede o corabie, din care cade un om în apă, în fața unui monstru marin 
gata să-l înghită. În jurul corabiei se disting literele greceşti ihtis. Gema 
este ușor de interpretat: Bunul Păstor Îl simbolizează pe Mântuitorul, 

pasărea — Duhul Sfânt, omul care cade din corabie — lona înghițit de chit, 
iar cuvântul ihtis — lisus Hristos Fiul lui Dumnezeu Mântuitorul; 

- gema de la Budapesta înfățișează tot scena Bunului Păstor, dar deo- 
sebită de cea de la Turda, prin aceea că mai are doi pești reprezentați și 
lipsește inscripția ihtis; 

- piatra funerară de la Cluj descoperită în 1927. Ea a fost folosită ca 
sicriu de un creștin, care în litera O a săpat o cruce. 

În Transilvania şi Banat s-au descoperit mai multe obiecte paleo- 
creştine (opaițe, inele, cruci etc.). Cât privește primele biserici paleo- 
creștine, la Slăveni-Olt a fost descoperită în 1963 o biserică construită în 
secolele II-III, în vremea lui Septimiu Sever (193-211). În biserică s-au 
descoperit monograma XP gravată pe o placă, precum și un mormânt, 
probabil al unui martir. Precizăm și faptul că majoritatea obiectelor amin- 
tite nu sunt produse locale, ci sunt originare din Italia, din Africa de Nord, 
din Pannonia etc., de unde au ajuns în teritoriile carpatice. Originea lor 
constituie o mărturie de ordin arheologic, că învățătura creștină a pătruns 
în Dacia din sudul Dunării, precum şi o mărturie a legăturilor pe care 
strămoşii noştri le aveau cu aceste regiuni. Încheiem această scurtă prezen- 
tare cu precizarea că mărturii arheologice s-au descoperit şi în Câmpia 
Munteniei şi Moldova. 


Goţii pe teritoriul patriei noastre. Ulfila. 
Martiriul Sfântului Sava de la Buzău“ 


Din cauza crizei economice din Imperiu, a urmat retragerea aureliană 
din anii 271-275, favorizând pătrunderea în Dacia mai întâi a goților şi 
apoi și a altor popoare migratoare: hunii, gepizii, avarii, slavii, pecenegii 
Şi cumanii. 

Goţii, popor de neam germanic originar din Peninsula Scandinavică și 
din părțile de nord ale Europei Centrale, și-au făcut primii apariția în 
spațiul românesc, primele contacte între ei şi romani cunoscându-se încă 
din prima jumătate a secolului al III-lea. Cea mai importantă luptă din 
această vreme a fost cea din 251 (de la Abrittus), în urma căreia romanii 
au fost învinşi, fiind nevoiţi să încheie pace, cedându-le teritorii în Dacia, 
cu condiţia ca goții să nu mai atace posesiunile romane. 

Cu toate că prezenţa goților în spațiul românesc este mai veche (în 
prima jumătate a sec. al III-lea), ei s-au așezat în număr mare aici 
începând cu sfârșitul sec. al III-lea și, în mod deosebit, în al IV-lea, în 
calitate de federaţi sau clienți ai Imperiului, cu obligația de a apăra 
granițele. Mărturiile existente dovedesc faptul că prezenţa lor în aceste 
teritorii a fost formală, ei nereușind să aibă nici o influență asupra popu- 
laţiei autohtone. De la ei au rămas doar câteva vestigii materiale în 
Transilvania și în câmpia munteană. Însă nici după așezarea lor aici în 
calitate de federaţi, luptele cu Imperiul Roman n-au încetat, cea mai 
importantă fiind cea din vremea lui Constantin cel Mare, în 332, când 
acesta, prin fiul său Constantin al II-lea, i-a învins şi a întins stăpânirea 
romană până la „Brazda lui Novac” (în apropiere de Buzău). Această 
situație a durat aproximativ trei decenii. În acest răstimp, romanii au 
purces la construirea de întărituri pe malul stâng al Dunării (de pildă, în 
apropiere de Oltenița s-a ridicat cetatea Constantiniana Daphne). Urmă- 
toarele lupte cu goții le-au purtat romanii conduși de Valens (364-378), 
care a și căzut pe câmpul de luptă într-o confruntare cu ei, însă au fost 
învinși definitiv de huni, în 376, ceea ce a dus la emigrarea lor masivă în 

sudul Dunării. Puţini goți care au mai rămas pe teritoriul patriei noastre 
au fost asimilați de către autohtoni. 

Cu toate că goții au vieţuit o vreme pe teritoriul țării noastre, procesul 
de romanizare a continuat, fund favorizat, pe de o parte, de răspândirea 
Evangheliei în limba latină, iar pe de alta, de menţinerea cetăților romane 
de pe malul stâng al Dunării, continuarea activităților comerciale și cir- 
culația monedei romane în Dacia, existența podului de piatră peste Dunăre 
şi refacerea drumului către Transilvania. Faptul că populația din Dacia 
vorbea limba latină i-a permis să păstreze legături neîntrerupte cu popu- 
lația de aceeași limbă din sudul Dunării. 


Creștinarea goților. Uifila 


Într-o anumită măsură, goții cunoșteau creştinismul de când locuiau în 
nordul Mării Negre. Ajungând pe teritoriul țării noastre, în contact cu 
populaţia băștinașă creștină, numărul creştinilor s-a mărit. În urma păcii 
încheiate în 332, Constantin cel Mare, printre alte condiţii, le impune și 
libertatea pentru creştini. 

Că în rândul goților creștinismul era destul de răspândit, reiese și din 
faptul că la Sinodul I ecumenic a participat și episcopul Teofil al Goţiei. 
Cu privire la „țara Gothiei” sunt două ipoteze. După unii, este vorba 
despre goți, și din această perspectivă Teofil era got, iar după alții, este 
vorba de spaţiul locuit de străromâni, dar se numea „țara Gothiei” 
deoarece acest teritoriu, în acea vreme, era locuit de goți. 

Ulfila era descendentul unei familii grecești din satul Sadagoltina, 
regiunea Parnasus, din Capadocia, luată captivă de goți pe la mijlocul sec. 
al III-lea. Probabil unul dintre părinți a fost got. S-a născut în primul 
deceniu al secolului al IV-lea (pe la 310), în nordul Dunării și a primit o 
educație aleasă. Pe lângă limbile greacă și gotă, pe care le cunoștea din 
familie, a învățat şi limba latină,care se vorbea în aceste părți. Se pare că a 
fost hirotesit, cite sau lector, de episcopul Teofil, despre care istoricul 
bisericesc Socrate spune că ar fi fost „învățătorul și predecesorul” lui. 
După toate probabilitățile, prin 341 a participat la un sinod semiarian la 
Antiohia, unde a fost hirotonit episcop de către episcopul semiarian 
Eusebiu de Constantinopol. O altă ipoteză ar fi aceea că ar fi fost hirotonit 
de acelaşi episcop la Constantinopol, în anul 336. Istoricul Filostorgiu ne 
informează că Ulfila a fost hirotonit episcop pentru „toţi creştinii din țara 
getică”. După istoricii Socrate și Sozomen, Ulfila a fost inițial ortodox, în 
forma niceeană, dar mai târziu, din interese politice, a trecut la arianism, 

deoarece goții voiau să intre în legături cu Imperiul de Răsărit, unde atât 
împăratul cât și episcopul de Constantinopol erau arieni. Reîntors acasă, 
Ulfila a început să propovăduiască Evanghelia în rândul goților, care în 
mare parte erau păgâni. El a purces la crearea unui alfabet propriu, gotic, 
cu ajutorul căruia a început să traducă Sfânta Scriptură. Însă activitatea sa 
culturală a fost întreruptă, în 348, de prigoana dezlănțuită de Aorich. Din 
cauza acestei persecuții, Ulfila a trecut în Moesia, împreună cu un număr 
mare de conaționali. Nu se știe precis unde s-a așezat în sudul Dunării, 
după unii la Nicopole ad Istrum, după alţii la Durostorum, cert este însă că 
acolo și-a continuat activitatea misionară, devenind și conducător politic. 
Bucurându-se de sprijinul împăraților Constanțiu al II-lea și Valens, care 
erau arieni, Ulfila a creat în jurul său o adevărată școală teologică, unde se 
formau misionari în rândul goților. Aici a terminat lucrarea de traducere a 
Bibliei, cu excepția cărților Regilor, din motive practice. Anume, goții 
erau un popor de neam războinic și întrucât cărțile respective relatau 
despre războaiele pe care aceștia le-au purtat cu popoarele vecine, aceasta 
le-ar fi justificat comportamentul. Important de subliniat este faptul că în 
traducerea Bibliei, făcută după un text grecesc, când a fost cazul a creat 
cuvinte noi, iar unde n-a găsit cuvinte potrivite, a păstrat pe cele grecești. 

Alte informaţii despre Ulfila mai avem de la istoricii Socrate și 
Sozomen, care relatează că, în anul 360, Ulfila a participat la un sinod în 
Constantinopol, unde a acceptat mărturisirea de credință semiariană a 
acestui sinod. Apoi, prin anii 370-372, când a izbucnit în nordul Dunării o 
nouă persecuție împotriva creștinilor, declanșată de regele got Athanaric, a 
fost nevoit să se refugieze în sudul Dunării. Ca şi prima oară, și acum o 
parte dintre goții creştini din nordul Dunării au trecut în Moesia, obținând, 
la intervenţia lui Ulfila, drept de azil din partea împăratului Valens, care 
profită de situație pentru a le impune credința sa ariană. Ulfila și-a dat 
obștescul sfârșit prin 383 la Constantinopol, unde se afla pentru a participa 
la un sinod convocat de împăratul Teodosie. Informaţii despre el avem și 
de la ucenicul său Auxentius de Durostorum, care a scris o lucrare inti- 
tulată Scrisoare despre credința, viața şi sfârşitul lui Ulfila. Din aceste 
informații mai aflăm faptul că Ulfila predica în ținuturile dunărene în trei 
limbi, greacă, latină și gotă, şi că „a lăsat mai multe tratate și comentarii în 
aceste trei limbi”. 

Mai amintim și faptul că în Scythia Minor, în timpul împăratului Con- 
stanțiu al II-lea, a fost exilat călugărul eretic Audius, condamnat pentru 
propovăduirea unui rigorism exagerat. Trecând și în nordul Dunării, a 
atras de partea sa o parte dintre goți, hirotonind și câţiva episcopi. Însă 
știrile despre ei dispar după puţină vreme, despre prezența lor având 

informaţii doar din lucrarea Sfântului Epifanie de Salamina, intitulată 
Panarion sau Impotriva tuturor ereziilor. 


Persecuţiile goților împotriva creștinilor din Dacia. Aceste per- 
secuții au fost declanșate în urma războaielor purtate de Valens, care a 
trecut în nordul Dunării. Deoarece în prima fază Valens a câştigat războiul 
și le-a retras subsidiile pe care le primeau din partea Imperiului, Atha- 
naric, în semn de răzbunare, a declanşat o cruntă persecuție împotriva 
creștinilor din regatul său, pe care îi considera ca fiind aliați ai Imperiului. 
Această persecuție este descrisă și de istoricul bisericesc Sozomen. 

Despre numele martirilor din această persecuție aflăm dintr-un frag- 
ment de calendar got, pentru zilele de 23 octombrie-30 noiembrie, precum 
și din alte acte martirice. Astfel, aflăm de preoții Verca, Bathusios cu doi 
fu şi fiice, călugărul Arpila, mai mulți bărbați şi femei, în total 26 de 
martiri cunoscuţi cu numele, alţii anonimi. Se consideră că au fost arşi de 
vii într-o biserică, undeva la vărsarea Argeșului în Dunăre. Din sinaxare 
aflăm că rămășițele acestor martiri au fost strânse de o creştină cu numele 
Gaatha şi fiica ei Dulcilla, care le-a transportat la Cizic, unde se afla o 
colonie de goți creştini. 

Sinaxarele pomenesc şi de alți martiri din aceeaşi persecuție: Sfântul 
Nichita, ars de viu într-o zi de 15 septembrie. Moaştele sale au fost duse în 
Cilicia și așezate într-o biserică din Mopsuestia, în preajma Sinodului IV 
ecumenic. Din faptul că a fost mutat într-o biserică ortodoxă și din faptul 
că apare menţionat în calendarul ortodox, deducem că era ortodox. 

Știri mai bogate avem despre martiriul Sfântului Sava. EL a pătimit tot 
sub Athanarich, martiriul său fiind relatat de un izvor contemporan, anume 
Scrisoare a Bisericii lui Dumnezeu din Gothia către Biserica lui Dum- 
nezeu din Capadocia şi către comunitățile locale ale Bisericii universale, 
scrisă prin 373-374, cu prilejul mutării moaștelor sale în Capadocia, 
scrisoare care reprezintă, de fapt, actul său martiric. Din cuprinsul acestei 
Scrisori reiese că Sava era grec de neam. lată cum este prezentat portretul 
său moral: „Era drept în credinţă, cucernic, gata către toată ascultarea cea 
cu dreptate; blând, neiscusit în cuvânt, nu însă în cunoștință; apărător al 
adevărului față de toți, în mod pașnic, făcând să tacă pe idolatri, dar nu cu 
mândrie, ci purtându-se după cum se cuvine celor smeriţi; liniştit și cum- 
pănit la vorbă, foarte silitor spre orice lucru bun. Cânta psalmi în biserică, 
îngrijindu-se foarte mult de aceasta; nu se îngrijea de bani, nici de avere, 
decât numai de ceea ce avea trebuinţă; era cumpătat, înfrânat în toate, 
trăind în feciorie, retras, postea cu asprime, stăruia cu grijă în rugăciuni și 
cucerea pe toți printr-o purtare frumoasă; își împlinea datoriile şi nu se 

îngrijea de cele nefolositoare; avea o credinţă cu totul curată, lucrătoare 
prin iubire, încât nu pregeta niciodată să vorbească cu îndrăzneală în 
Domnul...” 

Când cârmuitorii goți au pornit prigoana împotriva creştinilor silindu-i 
să mănânce din cele jertfite idolilor, Sava a respins încercarea consătenilor 
săi de a-l scăpa (care-i ofereau cărnuri nejertfite idolilor), îndemnând și pe 
ceilalți creştini să facă la fel. Comportamentul lui a supărat pe păgâni şi l-au 
alungat din sat, nepermițându-i să se reîntoarcă după trecerea unei peri- 
oade de timp. Cu alt prilej, deși consătenii săi erau gata să jure în fața 
prigonitorilor că în satul lor nu era nici un creștin, Sava a mărturisit în fața 
tuturor că el este creştin. 

În ajunul sărbătorii Paştilor anului 372, prigoana lui Athanarich s-a 
dezlănțuit și cu mai multă furie împotriva creștinilor. Din acest motiv, mulți 
dintre ei, preoți şi credincioși, s-au refugiat în sudul Dunării, în „Romania”, 
adică într-una din provinciile romane, se pare în Scythia Minor. Printre cei 
ce au plecat se număra și preotul satului, Sansala. Deoarece preotul satului 
plecase din cauza persecuției, Sava s-a dus „spre alt oraș”, al cărui nume 
nu-l știm, la preotul Gutica, pentru a sărbători Paştile. Pe drum, „i s-a arătat 
un bărbat foarte mare și strălucitor la înfăţişare”, care i-a poruncit să se 
întoarcă la preotul Sansala. Sava, întrucât ştia că Sansala părăsise satul, nu 
a dat ascultare poruncii şi şi-a continuat drumul, însă o zăpadă puternică s-a 
pornit dintr-o dată şi a troienit drumul în aşa fel încât Sava n-a putut să mai 
înainteze. Ajungând acasă, l-a găsit pe preotul Sansala, cum îi spusese 
„bărbatul strălucitor”, şi împreună au prăznuit Paștile. 

În a treia noapte după Paşti, în sat a venit fiul unui dregător, împreună 
„Cu o ceată de tâlhari nelegiuiţi”, care l-au prins pe preot şi l-au legat, iar 
pe Sava, „smulgându-l dezbrăcat din pat, l-au pus în lanţuri. Pe preot l-au 
așezat într-un car, iar pe Sava, gol cum se născuse, l-au dus prin văi cu 
păduri, cărora le dăduseră foc de curând, alungându-l și lovindu-l cu nuiele 
şi bice, purtându-se crud şi fără milă împotriva robilor lui Dumnezeu...”. 

Făcându-se ziuă, prigonitorii au văzut că pe trupul său nu mai este nici 
o rană. Atunci, „luând o osie de car şi punând-o pe umerii lui, i-au lungit 
mâinile, întinzându-le până la capetele osiei; la fel, întinzându-i picioarele 
pe o altă osie, l-au legat”. Apoi, aruncându-l și făcându-l să zacă pe spate, 
n-au încetat să-l chinuie aproape toată noaptea. După ce au adormit chinu- 
1torii, o femeie l-a dezlegat. Aflând de aceasta, conducătorul got (Atharid) 
„a poruncit să i se lege mâinile și să fie spânzurat de grinda casei”. 

După puţină vreme, au venit din nou trimișii lui Atharid cu mâncăruri 
jertfite idolilor. Preotul Sansala şi Sava nu numai că au respins îndemnul 
de a consuma cele jertfite idolilor, dar au „rostit și cuvinte de ocară față de 


54 


Atharid”. Auzind acestea, Atharid a poruncit ca Sava să fie înecat în râul 
Buzău (Museos). Deşi unii din prigonitori voiau să-l scape în ascuns, el 
le-a cerut să împlinească cele ce li s-au poruncit, deoarece, zicea el, „iată, 
în faţă stau în slavă cei ce au venit să mă primească” (îngerii). Atunci prigo- 
nitorii l-au coborât în apă, „în timp ce el mulțumea și preamărea pe 
Dumnezeu... și aruncându-l și punându-i un lemn de gât, l-au împins la 
adânc”. Acest lucru s-a petrecut în ziua de 12 aprilie 372, a cincea zi după 
Paști, pe când Sava avea 38 de ani. Prigonitorii i-au scos trupul neînsuflețit 
din apă pe malul râului și au plecat, iar pe preotul Sansala l-au lăsat pradă 
chinurilor. Probabil el a fost cel care a purtat grijă înmormântării lui Sava. 

La scurt timp după pătimirea lui, vestea despre acest nou martir s-a 
răspândit cu repeziciune, ajungând până la Sfântul Vasile cel Mare, în 
Capadocia. Acest lucru se explică prin faptul că numeroși greci erau luaţi 
în robie de către goți, fiind aduși în părțile dunărene, şi care mai păstrau 
încă legături cu ţara lor. În urma aflării acestui fapt minunat, Sfântul 
Vasile, prin anii 373-374, a cerut guvernatorului Sciției Mici, capado- 
cianul lunius Soranus, probabil rudă cu el, să-i trimită moaște de sfinți. 
Rugămintea i-a fost îndeplinită, guvernatorul trimițându-i moaștele Sfân- 
tului Sava, însoțită de Scrisoarea Bisericii lui Dumnezeu din Goţia către 
Biserica lui Dumnezeu din Capadocia, redactată în limba greacă. Deși 
sunt mai multe ipoteze cu privire la autorul scrisorii însoțitoare, cel puțin 
în ultima vreme, cei mai mulți istorici (între care amintim pe pr. prof. Mir- 
cea Păcurariu și prof. Emilian Popescu“) afirmă că ar fi vorba despre Bre- 
tanion, episcopul Tomisului. Potrivit celui din urmă, avem mai multe 
argumente pentru a susține această teză. În primul rând, din citirea atentă 
reiese că redactarea actului s-a făcut „pe pământ roman”, unde fuseseră 
aduse moaștele din ordinul guvernatorului de dincolo de Dunăre, „din țara 
barbară”. Același guvernator a dispus și redactarea actului martiric, fapt 
care a fost realizat de episcopul Bretanion sau de oamenii din jurul său. 
De altfel, limba în care este compus actul este o greacă literară, „care cu 
greu putem admite că se vorbea în mediul etnic atât de amestecat din 
stânga Dunării, unde predomina latina și gotica. Această limbă era însă la 
ea acasă la Tomis, cetate de veche tradiție greacă. În afară de aceasta, 
autorul actului martiric se dovedeşte un om de aleasă formaţie teologică și 
cu profunde cunoştinţe de Sfânta Scriptură, elemente ce ne duc iarăși cu 
gândul la Tomis, important centru teologic al vremii”. 

Avem însă și alte temeiuri care ne îndreptățesc să afirmăm că Sfântul 
Bretanion este autorul actului martiric, precum și destinatarul scrisorii de 
răspuns din partea Sfântului Vasile cel Mare. Astfel, în Scrisoarea 165, 
Sfântul Vasile cel Mare citim câteva elemente care reprezintă dovezi clare 

în favoarea adresării ei lui Bretanion, după cum putem deduce și implicarea 
directă a episcopului tomitan la trimiterea moaștelor în Capadocia. 

Marele ierarh capadocian îl considera pe destinatar „un cetățean al 
patriei sale, care întocmai ca o creangă înflorită din rădăcină nobilă a umplut 
cu fructele Duhului o ţară îndepărtată”. Acestă „țară îndepărtată” nu putea fi 
decât Sciţia, nu Tesalonicul episcopului Asholiu, deoarece el se afla în 
inima Imperiului și nu era pentru nimeni, oriunde s-ar fi aflat, un loc atât de 
inaccesibil. De altfel, Sfântul Vasile, în partea de început a scrisorii, se 
plânge de „marea depărtare” dintre el şi adresant, care îi împiedică în- 
tâlnirea personală şi „împărtășirea reciprocă a darurilor duhovnicești”. 

Destinatarul scrisorii este considerat mai departe „mlădiță cu care pa- 
tria mamă se poate mândri pe drept” şi arată și motivul pentru care îi aduce 
aceste cuvinte de laudă: „a reuşit în luptele pentru credință, arătându-se o 
bună moștenire a părinţilor”. Întrebarea firească ce se pune este urmă- 
toarea: nu Bretanion, care l-a înfruntat pe împăratul Valens, apărând învă- 
țătura stabilită la Niceea, este cel care a reușit în luptele pentru credință? 
Apoi, Sfântul Vasile îi scrie mai departe: „Dar care este realizarea ta cea 
mai nouă? Ai redat patriei sale un martir, care lucra atât de strălucit în ţara 
barbară cu tine, oferind ca un grădinar iscusit ca răsplată primele fructe 
acelora care i-au dat lui sămânța”. 

Martirul trimis în patrie este Sfântul Sava, iar „țara barbară” nu poate 
fi decât Goţia, adică nord-estul Munteniei și sudul Moldovei. Dacă 
scrisoarea ar fi fost adresată de Sfântul Vasile lui Asholiu, atunci în ea nu 
s-ar fi putut vorbi de vecinătatea lui cu o „ţară barbară”, căci Tesalonicul 
la vremea respectivă nu se afla într-o asemenea situație. 

Cu alte cuvinte, în Scrisoarea 165 a Sfântului Vasile sunt două ele- 
mente care se potrivesc Sfântului Bretanion, anume lauda pe care marele 
capadocian o aduce destinatarului pentru lupta în apărarea credinţei 
ortodoxe, iar al doilea este mulțumirea pentru trimiterea martirului în țara 
sa natală. Lui, de altfel, i se potrivește și epitetul de „pios” (theosevis), pe 
care îl folosește Sfântul Vasile în scrisoare. La toate acestea s-ar putea 
adăuga și faptul că marele ierarh își încheie textul scrisorii cu cuvintele: 
„Ie rog, aminteşte-ți în rugăciunile tale și de noi, cei care te iubim, 
rugându-te cu osârdie Domnului pentru sufletele noastre, ca să fim vred- 
nici să slujim lui Dumnezeu, pe calea poruncilor Lui, pe care ni le-a dat 
spre mântuirea noastră”. Or, Sfântul Vasile nu se putea adresa cu aceste 
cuvinte decât unui episcop. 

După primirea sfintelor moaște, Sfântul Vasile a răspuns printr-o scri- 
soare de mulțumire, cu numărul 164, pentru acest „dar de preţ și rod strălucit 
al credinţei”, pentru moaștele martirului „înflorit de curând” printre goți. Şi 
pentru această scrisoare se pune problema de mai sus: destinatarul. După 

unii ar fi fost Asholiu, după alții, cei mai mulți, Bretanion. Pentru cel din 
urmă pledează faptul că marele părinte capadocian mulțumește expedi- 
torului care i-a scris cea mai frumoasă dragoste, „dintr-o ţară îndepărtată” 
(aceeaşi expresie ca şi în Scrisoarea 165) şi totodată i-a trimis pe un martir 
„din ţara barbară, de dincolo de Dunăre”. 

Un alt element care ne îndreptățește pentru afirmația de mai sus este 
faptul că marele Părinte capadocian află despre „feluritele chinuri la care 
sunt supuși mucenicii, despre statornicia lor în toate încercările” din scri- 
soarea pe care el o numeşte „raportul tău”. Cu alte cuvinte, scrisoarea con- 
ținea mai multe informații despre situația creştinilor din aceste regiuni, și 
nimeni nu le cunoaștea mai bine decât un episcop. Și acest episcop era 
Bretanion, care, fără îndoială, fiind în legătură cu guvernatorul Iunius Sora- 
nus, care rezida în același oraș, aflase despre cererea Sfântului Vasile cel 
Mare. Mai mult, lunius Soranus nu putea rezolva această problemă, a trimi- 
terii moaștelor Sfântului Sava, care ținea oarecum de problemele bisericeşti, 
decât apelând la un ierarh din Tomis, care nu putea fi decât Bretanion. 

De altfel, din scrisoarea însoţitoare a Sf. Bretanion reiese că el avea 
cunoștință de existența misionarilor creștini de origine capadociană în 
Goţia. Sfântul Vasile arată faptul că scrisoarea primită de el cuprindea ştiri 
despre Eutihie, misionar şi martir capadocian în mediul gotic, or goții erau 
vecini cu eparhia lui Bretanion. 


Sfântul Niceta de Remesiana” 


Datele privind persoana Sfântului Niceta de Remesiana au fost multă 
vreme controversate. Câteva studii serioase apărute la sfârșitul secolului al 
XIX-lea şi începutul celui de-al XX-lea au adus contribuții însemnate la 
clarificarea, cel puțin într-o anumită măsură, vieții și operei marelui ierarh. 

Dintre cercetătorii români, Vasile Pârvan, C.C. Giurescu, Radu Vulpe și 
Ioan G. Coman consideră pe Sfântul Niceta ca răspânditorul creștinismului 
la strămoşii noștri daco-romani, ca „apostolul nostru național'”!, misionar 
pe ambele maluri ale Dunării, în timp ce Nicolae Iorga socotește că V. Pâr- 
van a exagerat rolul lui Niceta. Dionisie M. Pippidi și pr. prof. Mircea 
Păcurariu sunt de părere că lucrarea misionară a Sfântului Niceta s-a măr- 
ginit numai la teritoriul propriei sale eparhii, respectiv numai în dreapta 
Dunării'?. Deși în anul 1969 pr. Stefan Alexe a publicat o teză de doctorat 
pe această temă”, subiectul n-a fost pe deplin elucidat. 

Părerile contradictorii se datorează faptului că și cele câteva informații 
care pomenesc de Sfântul Niceta sunt destul de sărace şi evazive, ele 
lăsând loc la interpretări. 

Izvoarele asupra operei misionare a Sfântului Niceta sunt puţine la 
număr, de origine diferită și de valoare inegală. Ca izvoare interne, operele 
sale teologice ne dau, afară de câteva informaţii de detaliu, numai atmos- 
fera generală de misionarism în care au fost compuse. E o atmosferă de 
încordare dogmatică, în cadrul marilor probleme teologice ale timpului, 
sau de blândeţe catehetică în cadrul operei de pregătire a mulțimilor pen- 
tru primirea botezului, de îndreptare a vieții monahale sau de educație 
liturgică a credincioșilor. Izvoarele externe, cele 10 rânduri din De viris 
illustribus a lui Ghenadie de Marsilia și cele câteva rânduri din Cassiodor, 
apreciază opera lui Niceta ca produs literar, iar scrisorile lui Paulin de 
Nola și ale papei Inocenţiu I vorbesc de erudiția Sfântului Niceta sau se 
mărginesc la a-i pomeni numele. 

Izvorul extern principal privind opera misionară a lui Niceta este 
Poemul XVII şi, parţial, Poemul XXVII ale Sfântului Paulin de Nola. 
Indicaţiile sale geografice, etnografice, instituțional-bisericești și misi- 
onare le deţine de la Niceta însuși. În întâlnirile lor, acesta din urmă a 

povestit lui Paulin experiența sa misionară în îndepărtata Dacie, aşa cum 
însuși Paulin povestea lui Niceta. În orice caz, informaţiile lui Paulin asu- 
pra faptelor principale din Poemul XVII sunt comunicate direct de autorul 
lor. Din nefericire, informațiile cuprinse în acest poem nu se referă deloc 
la viaţa Sfântului Niceta, anterioară întâlnirii de la Nola, care a determinat 
alcătuirea Poemului XVII. Singurele date precise asupra episcopului de 
Remesiana sunt vizitele pe care acesta le face lui Paulin în 398 și 402 şi 
menționarea numelui lui în scrisorile papei Inocenţiu, în 409 și 4147. Deci 
nu se cunosc anul nașterii și viața Sfântului Niceta până la anul 398. De 
altfel, în urma unor serioase cercetări, a fost identificat Sfântul Niceta 
pentru a nu fi confundat cu câțiva omonimi ai săi: Niceta de Agileea sau 
Nicetius de Trier”5. 

Din Poemul XXVII reiese că Niceta este mai în vârstă decât Paulin, 
care-l numeşte „părinte”, „învăţător”, „sfânt”. După un cercetător străin, 
A.E. Burn'6, Niceta a trăit probabil 80 de ani, aproximativ între 335 şi 414. 
Dacă este adevărat, înseamnă că Sfântul Niceta a fost contemporan cu cei 
mai mari Părinţi ai Bisericii, începând cu Sfinţii Atanasie și Vasile cel 
Mare şi terminând cu Fericiţii leronim şi Augustin. 

Cât priveşte locul de naștere al Sfântului Niceta, limba latină pe care o 
vorbea, cât și legăturile sale cu oameni ca Paulin de Nola au determinat pe 
unii să-i fixeze locul de naștere undeva în Apus, prin Galia sau Italia. Însă 
această ipoteză este infirmată de faptul că limba latină patristică a fost 
folosită artistic nu numai în provinciile apusene ale Imperiului, ci uneori și 
în cele dunărene, respectiv în Scythia Minor, cum o dovedeşte Sfântul 
Joan Casian, „de neam scit”, cum îl prezintă Ghenadie. În al doilea rând, 
originea apuseană a lui Niceta este infirmată de indicaţiile precise ale 
Poemului XVII. Aceste indicații numesc mereu Remesiana sau regiunea 
din jurul ei, „patrie”, „oraș părintesc”, „prag” sau „casă pământească”, 
„ținuturile fericite unde ești preot (episcop) 7. Aceste denumiri exprimă 
ceva mai mult decât raporturile spirituale, intime cu locurile unde el a 
văzut lumina zilei și faţă de care el încearcă o profundă nostalgie. De aici 
opinia părintelui Coman potrivit căreia e mai mult decât probabil că Sfân- 
tul Niceta era originar din Dacia. În sprijinul acestei afirmaţii, el îl citează 
pe Jacques Zeiller'8. Cele două călătorii ale lui Niceta la Roma nu indică în 
nici un fel că el era originar din Italia, după cum au afirmat unii”, ci numai 
că el, mergea din când în când la papă spre a-i raporta situația diocezei şi a 
primi îndrumări, sau a participa la vreun sinod. Dacă patria lui Niceta era 
Dacia, el a fost nu numai născut, dar și educat aici. Deşi a scris numai la- 
tinește, Sfântul Niceta știa și grecește, iar unii afirmă că ştia chiar şi 
evreiește&. Ca dac, dacă acceptăm această ipoteză, şi mai ales în calitatea 

sa de misionar, Sfântul Niceta va fi cunoscut, poate, și limba compa- 
trioților săi nelatinizați încă, limba getică și poate și pe cea gotică, ambele 
necesare în opera sa misionară printre unele din aceste populaţii de mun- 
teni băștinași sau de năvălitori domesticiţi între autohtoni şi care, deşi nu 
reușiseră să înveţe ceva latinește, doreau să cunoască pe Hristos. Nu toți 
aceşti nesfârșiți „barbari” menţionaţi de Paulin vor fi știut latinește. Ulfila, 
vecinul lu: Niceta, vorbea și scria în limbile gotică, greacă și latină, pentru 
a face faţă diverselor trebuinţe ale misiunii sale. 

Situaţia lui Niceta era foarte asemănătoare cu aceea a lui Ulfila. Pau- 
lin și Ghenadie sunt unanimi în a sublinia înalta învățătură a lui Niceta, 
care uimea pe dacii, goții și sciții lui, dar era admirat și la Nola. 

Cât privește opera misionară a lui Niceta, potrivit informaţiilor poe- 
mului, acesta a făcut convertiri în popoarele daco-geto-scitice. Paulin pre- 
cizează că neamurile, în fruntea cărora se află bessii, pe care Niceta le 
aduce la Hristos, sunt dure. În această caracterizare, Sfântul Paulin se 
exprimă în aceeaşi manieră ca toate izvoarele vechi şi contemporane care 
se refereau la firea popoarelor Traciei nordice. A doua trăsătură generală a 
popoarelor dunărene înainte de convertire era profundul întuneric, puter- 
nicul îngheț al spiritului lor pe care, printr-o figură poetică, Paulin îl pune 
în legătură cu gerurile grozave din aceste regiuni. Sfântul Niceta dez- 
gheaţă acest spirit păgân cu focul ceresc al credinței creștine. 

În afară de bessi, Sfântul Niceta convertește pe sciți, pe geţi și pe 
dacit!. Aceste neamuri sunt pomenite unul după altul, pentru că, în ge- 
neral, ocupau aceleași regiuni și trăiau mai mult sau mai puțin împreună. 
Însă obiectivul principal al activității misionare îl constituiau, fără îndoială, 
bessii și aceasta fie pentru că o bună parte din ei aparțineau diocezei 
Remesiana, fie pentru că, probabil, starea lor generală solicitase în chip 
deosebit activitatea misionarului. 

Bessii, locuitori ai unor regiuni dure, cu sufletul dur, mai duri decât 
propria lor gheaţă, acești oameni neînfrânţi în războaie se adună acum, sub 
cârja lui Niceta, ca mieii în staulul păcii și se bucură să intre sub jugul 
adevăratului Domn. Ca și în cazul bessilor, Niceta are de dezrădăcinat, la 
scito-geto-goto-daci, sălbăticia lor recunoscută. 

Deși versurile lui Paulin de Nola nu vorbesc de o activitate a lui Ni- 
ceta în nordul Dunării, aceasta nu poate fi exclusă, având în vedere rapor- 
turile dintre locuitorii din nordul și sudul Dunării și faptul că Niceta era 
„tipul episcopului misionar” (inclusiv lucrarea practică şi opera sa literară 
pledează în acest sens). 

Convertirea păgânilor n-a fost un lucru ușor pentru Niceta. Dar el a 
reușit, se pare, în cea mai mare parte, să-și realizeze programul său misionar. 

Acest lucru ne este confirmat de Fer. leronim într-o scrisoare către He- 
lodor, din 396, în care vorbește de progresele făcute de bessi pe drumul 
Crucii. 

Opera misionară a lui Niceta se adresa deopotrivă tuturor claselor so- 
ciale. Acestea erau „pilleati” şi „capillati”. E regretabil că Paulin nu ne dă 
decât indicații fugare și generale asupra psihologiei convertiților din aria 
misionară a lui Niceta: bucurie, blândețe, docilitate. Ca misionar, Niceta s-a 
folosit de o seamă de mijloace care să-i asigure un succes în opera de con- 
vertire. În afară de cateheză și de predica propriu-zisă, episcopul dac s-a 
servit de muzică, așa cum Biserica s-a folosit de muzică încă de la începu- 
turile ei. Dar el s-a folosit de muzică într-o măsură foarte însemnată, unii 
învățați moderni prezentându-l pe Niceta ca autor de imne. Cântarea reli- 
gioasă a jucat, prin plasticitatea şi efectul ei, un rol decisiv în opera misio- 
nară a lui Niceta. Asemenea picturii, ea se adresează direct întregii ființe 
umane şi, prin puterea specială cu care este înzestrată, ea transformă sufle- 
tul omenesc mai profund și mai rapid decât predica. 

Cântarea bisericească și predica nu erau însă singurele mijloace de 
care Niceta se folosea în lucrarea sa misionară. El și-a creat şi o teologie 
misionară sau catehetică, suport dogmatic pentru lucrarea sa practică 
printre păgâni şi arieni. Această teologie misionară concentrată îndeosebi 
în operele sale Libe//i instructionis şi De diversis appellationibus este, fără 
îndoială, o sinteză din experiența sa practică și din principiile generale 
cathetice ale veacului IV şi începutul veacului V, veacuri ale marilor per- 
sonalități și pedagogi ca: Sfântul Chiril al Ierusalimului, Sfântul Vasile cel 
Mare, Sfântul loan Gură de Aur, Feniciții leronim şi Augustin și Sfântul 
Ambrozie. Scrierile dogmatico-catehetice ale lui Niceta reflectă, în bună 
parte, situația creştinismului şi a misionarismului la Dunăre. 

Sfântul Niceta a avut serios de luptat cu păgânismul, mai ales după 
încercarea făcută de lulian Apostatul de a-l reabilita. Cultul lui Mithra era 
foarte răspândit în Dacia și analogiile lui cu creştinismul dădeau mult de 
lucru acestuia din urmă. Niceta face misiune și împotriva arianismului: 
poate el nu urmărea atât de a readuce la Ortodoxie pe credincioșii arieni, 
cât de a combate pe ereziarhi, care, cu subtilitățile lor, tulburau pe credin- 
cioşii ortodocși simpli, urmărind de-a lămuri pe aceștia din urmă. 

Meritul deosebit al lui Niceta stă în preocuparea lui constantă de a se 
face înţeles cu orice preț de candidaţii la botez, de a practica o metodă 
catehetico-pedagogică în stare să dea rezultate maxime. 

Această bogată și variată activitate misionară, teologică şi catehetică 
face din Niceta o mare forță spirituală la Dunăre. Nu pe nedrept el este 
așezat în rândul marilor învățători ai Bisericii alături de Atanasie, Ilarie, 

leronim, Ambrozie, Augustin, Ghenadie, Isidor etc. În jurul lui Niceta s-au 
format adevărate centre de cultură teologică, puțin cunoscute până aici, ca 
elemente de legătură între două lumi. El era prenumărat, în vremea lui, 
printre marii conducători creştini în provinciile balcanice:?. 

De asemenea, Sfântul Niceta a acordat o atenţie deosebită monahismu- 
lui. Prezenţa unei vieți monahale de înaltă ţinută în Dacia lui Niceta este 
atestată şi de Paulin de Nola. Niceta însuși este prezentat ca modelul 
monahului îmbunătățit. Comparându-l cu patriarhul Iacob care fugise de 
fratele său Esav şi care a visat o scară sprijinită de cer pe care coborau și 
urcau îngerii, Paulin continuă: „Niceta este fugar ca Iacob; ceea ce patriar- 
hul a făcut o singură dată Niceta face mereu, fugind de lume spre zidurile 
înaltului cer, iar treptele acelea pe care Iacob a văzut îngeri coborând şi 
urcând, Niceta se străduieşte să le urce printr-o viață care să depășească 
înălțimea norilor, mergând iute pe treptele crucii spre stele, de unde 
Dumnezeu, strălucitor de lumină, priveşte de pe tronul Său scăpărător spre 
pământ la diferite nevoinţi și războaie ale minții. Și tu, Niceta, pe drept ai 
fost numit învingător, învingător al trupului, așa cum Iacob a fost numit 
Izrael pentru că a văzut în adâncul inimii sale pe Ziditorul sublim "%. 

Un episcop-teolog cu o asemenea viață monahală nu putea să nu îm- 
podobească spaţiul său misionar cu mănăstiri Și l-a împodobit „realmente, 
cu mănăstiri care au schimbat radical aspectul regiunilor unde ele au 
apărut”. Munţii mai înainte nestrăbătuţi şi adăpostind ființe sângeroase 
protejează acum pe foștii tâlhari, transformați în monahi, copii ai păcii. 
Se ştie că majoritatea bessilor şi a dacilor locuiau în munți și treceau drept 
hoţi, care nu se sfiau să plece din aceşti munţi şi din colibele lor sărăcă- 
cioase spre a prăda până departe. Convertirea a făcut pe mulți dintre ei să 
devină monahi, îndeosebi pe cei cu un suflet mai sensibil sau pe cei care 
erau chinuiți de conștiință pentru crimele comise în perioada păgână a 
vieţii lor. Pământul care odinioară era stropit de sânge, acum e pământul 
vieții, forța evlavioasă a foştilor tâlhari se îndreaptă spre cer, iar Hristos îi 
cheamă pentru moştenirea împărăției cerurilor. 

Sfântul Paulin notează în poemele sale contrastul moral dintre cre- 
dințele păgâne, fără a se referi la contrastul dintre învățătura creştină și 
credințele păgâne. Acest lucru poate fi întâmplător sau poate fi reflexul 
unei situații de fapt. Singura credință păgână serioasă, care ar fi putut ri- 
dica unele dificultăți lui Niceta, era zalmoxismul. Dacă păgânismul zal- 
moxian nu e pomenit de Paulin este, poate, pentru că, în pofida reformelor 
religioase ale lui Deceneu, în sec. 1 î.d.Hr., el începuse să se destrame, 
grație interferenţei atâtor credințe în bazinul dunărean și mai ales grație 

creștinismului al cărui monoteism și a cărui credință în nemurirea sufletu- 
lui slăbeau sau anulau iremediabil esența însăși a religiei lui Zalmoxis. 

De aceea, nu este exclus ca monahii creștini besso-daci sau cel puţin 
unii dintre ei, proveniți din „tâlhari”, să fi fost înainte de convertire monahi 
zalmoxieni. Dacă Niceta a transformat așa de profund pe „tâlhari” în mo- 
nahi, încât i-a făcut îngeri, fără să le schimbe sălașul, înseamnă că, proba- 
bil, anahoreții și mănăstirile creştine sau cel puțin unii sau unele din aces- 
tea au luat locul anahoreților şi mănăstirilor zalmoxiene, așa cum s-a 
întâmplat și în Egipt“. Henoteismul sau quasi-monoteismul religios și 
morala curată le-au putut înlesni o trecere discretă, fără ostentație, la creș- 
tinism. Probabil de aceea evenimentul nici n-a fost înregistrat. 

Monahismul geto-daco-roman creştin se împărțea în două: masculin şi 
feminin. Niceta avea o grijă deosebită de călugării și călugărițele sale, ceea 
ce nu împiedica uneori câte o alunecarett. EI avea în monahi prețioși mi- 
sionari auxiliari, așa cum avusese şi Sfântul Vasile cel Mare. Se pare că 
episcopul daco-roman se inspira din practica moanahală a marelui capa- 
docian, lucru firesc de altfel, întrucât Sfântul Vasile era marea autoritate 
monahală şi neîntrecutul dătător de reguli și organizator de mănăstiri în 
Biserica Răsăriteană a epocii, fapt pe care Niceta îl semnalează. Men- 
tonăm și faptul că lucrarea misionară a Sfântului Niceta nu e numai în 
bună parte concomitentă cu aceea a Sfântului Vasile în Scythia Minor și 
Gothia, care prin litoralul Dunării se mărginea cu Dacia Ripensis, pe care, 
după Sfântul Paulin, cel puțin în parte, a atins-o raza de acțiune a episco- 
pului de la Remesiana. 


Opera. Opera principală a lui Niceta este un catehism destinat candi- 
daților la botez și intitulat de către ultimul editor: 

Libelli instructionis (Cărticele de învățătură) în număr de 6, prezentate 
de istoricul literar Ghenadie. Prima tratează Despre felul în care trebuie să 
se comporte candidaţii care doresc să ia harul Botezului (explică originea 
ȘI rostul catehismului, categoriile de oameni care pot veni la botez, efecte- 
le pe scurt ale acestei Sfinte Taine), a doua tratează Despre erorile păgă- 
nismului (importanța exorcismelor prin care cel care vine la botez se 
leapădă de diavol şi de lucrările lui); cartea a treia tratează Despre credința 
într-o singură majestate (ea cuprinde două mici tratate: Despre rațiunea 
credinţei, în 7 capitole, combate diferitele erezii care puneau în discuţie 
dumnezeirea Fiului sau specificul raporturilor dintre Tatăl și Fiul, şi Des- 
pre puterea Sfântului Duh, are 22 capitale şi este îndreptat împotriva 
macedonienilor care tăgăduiau dumnezeirea Sfântului Duh); cartea a patra 
e îndreptată Împotriva horoscopului (s-a pierdut complet); cartea a cincea 


63 


tratează Despre Simbolul credinței (deşi scurt, cuprinde toate elementele 
de bază pentru înţelegerea și însuşirea lui de către credincioşi) şi a şasea 
Despre jertfirea Mielului pascal. Din cele şase cărți, două au dispărut 
complet (IV, VI), din două s-au păstrat câteva fragmente (I, III) și numai 
două ni s-au păstrat cu textul aproximativ în întregime (III, V); 

De vigiliis servorum Dei (Despre privegherea robilor lui Dumnezeu) 
motivează şi recomandă privegherea religioasă introdusă de curând în 
Biserică și având loc ca slujbă bisericească de noapte, vineri seara și 
sâmbătă seara. Privegherea ușurează sufletul de apăsare, scutură mintea de 
înțepenire, luminează sufletul şi îi dă har, privegherea înveseleşte toate 
mădularele, înlătură teama, produce încrederea, slăbeşte trupul, veştejeşte 
viciile, întărește dragostea, micşorează prostia, mărește înțelepciunea, as- 
cute mintea, prăbușește eroarea, răneşte pe diavol cu sabia Duhului (cine 
se roagă cu Duhul, să se roage și cu mintea. Privegherea cu ochii este 
absolut nefolositoare dacă sufletul doarme: „Eu dorm, dar inima mea ve- 
ghează” — Cântarea Cântărilor 5, 2); 

De psalmodiae bono vorbeşte despre foloasele cântării de imne și 
psalmi. În această lucrare aduce temeiuri din Vechiul şi Noul Testament în 
favoarea cântării psalmilor (Moise, Ieșirea 15,1; David, Cântarea Mariei, 
îngerii la Nașterea Domnului, copiii în templu, Domnul cu ucenicii, Iacob 
i; I3-ete.) 

De diversis appellationibus (Despre diferitele numiri ale lui Hristos: 
Cuvânt, înțelepciune, lumină, virtute, dreapta, braț, înger, om, miel, oaie, 
preot, cale, adevăr, viață, viță, dreptate, răscumpărare, pâine, piatră, me- 
dic, izvor de apă vie, pace, judecător, ușă. Fiecare din aceste denumiri are 
un sens); 

Te Deum laudamus. 


Opere de autenticitate îndoielnică: 

De agni pasachalis victima (Despre jertfirea Mielului pascal). Lu- 
crarea se ocupă cu stabilirea datei Paştelui. Lucrarea vrea să explice că 
data sau luna Paștelui trebuie să coincidă aproximativ cu luna începutului 
lumii, după cartea Facerii, care „ne spune” că începutul lumii a avut loc 
primăvara; 

Ad lapsam virginem libellus (Către o fecioară căzută) este o cărticică 
de îndreptare a păcătoșilor. Cartea tratează despre o fecioară care nu și-a 
păzit făgăduinţa castităţii și a căzut în rușine, păcătuind cu un tânăr. Epis- 
copul care a călugărit-o e foarte afectat de greșeala fiicei sale duhov- 
niceşti. O îndeamnă să-şi aducă aminte de ziua când și-a pus vălul, de 
toată adunarea Bisericii, de luminile neofiților, de candidaţii la împărăția 

cerurilor în mijlocul cărora ea pășea ca o regină pe punctul de a se căsători 
cu regele%?. 

De subliniat că Sfântul Niceta folosește în lucrările sale mai multe 
opere ale Sfinților Părinţi răsăriteni, ceea ce înseamnă că el n-a fost un 
misionar trimis de Roma în părțile noastre, cum au susținut unii. Este 
pomenit în calendarul Bisericii Catolice la 7 ianuarie, iar în cel al Bisericii 
Ortodoxe la 24 iunie. 


Laurenţiu de Novae”* 


Dacă până în anul 1937, critica, în frunte cu Jacques Zeiller, cunoștea 
un Laurențiu de Sirmium sau aproximativ de Sirmium, în acest an învă- 
țatul catolic Dom Morin, care a descoperit în ultima jumătate de veac nu- 
meroase fragmente de texte patristice, crede că a identificat pe un Lau- 
rențiu de Novae (în Moesia Inferioară, la nord de Nicopolis). Potrivit pr. 
prof. loan G. Coman, este posibil să fie vorba de aceeași persoană cu nu- 
mele de Laurenţiu care să fi fost episcop și la Sirmium și la Novae, la în- 
ceputul secolului al V-lea. 

Cât priveşte opera, același Morin afirmă că Laurenţiu este autorul a 
două omilii: Despre pocăință și Despre milostenie. Cele două omilii sunt 
mai lungi decât omiliile obişnuite, sunt foarte vii, pline de mișcare, având 
un stil clar şi atrăgător. 

În prima omilie el vorbește despre cele două vremi: de la Adam până 
la Hristos, cealaltă de la Hristos până la sfârşitul lumii. Autorul, după ce 
vorbește despre pocăință, face îndemnul ca „penitentul să nu caute Iordanul 
sau pe loan Botezătorul, căci el însuşi este botezător””!. În aceeași lucrare, 
el citează două păcate mari pe care le şi analizează: lăcomia și desfrânarea. 
Pocăinţa este, în viziunea lui Laurenţiu de Novae, cea care acordă iertare 
de păcate. 

În cea de-a doua omilie tratează această problemă capitală a doctrinei 
și vieții creștine, care este milostenia. Între altele, el spune: „Închide mi- 
lostenia în gura săracilor şi ea se va ruga pentru tine în ziua necazului. Tu 
taci şi milostenia pe care ai făcut-o se roagă pentru tine”2. 


Episcopia Tomisului“. Teologi din 
Scythia Minor 


Episcopia Tomisului este cea mai veche instituție bisericească de pe 
teritoriul patriei noastre. 


Tomis. Tomisul este una dintre cele mai vechi așezări de pe țărmul 
vestic al Pontului Euxin. Întemeiată prin secolele VII-VI î.d.Hr. de colo- 
niști greci veniți din Milet, a fost inițial o modestă aşezare comercială, de- 
pendentă de marile colonii grecești din apropiere: Histria (la nord) și 
Callatis (la sud). Cu vremea, importanţa sa economică și politică a crescut, 
bătând monedă proprie, având legături şi cu băștinașii din împrejurimi. 
Între anii 72/71-61 î.d.Hr. acest teritoriu a intrat sub dependență romană, 
iar ceva mai târziu, prin anul 60 î.d.Hr. Tomisul, ca și celelalte cetăți gre- 
cești din Dobrogea, a intrat în conflict cu geții lui Burebista, rămânând sub 
dominaţia acestuia până la moartea lui (44 î.d.Hr.). După anul 28 î.d.Hr. 
Tomisul, ca şi celelalte cetăți, a acceptat protectoratul roman, stăpânirea 
romană extinzându-se asupra întregii Dobroge, fiind anexată la provincia 
Moesia. În timpul lui Dioclețian, Dobrogea a fost organizată în provincia 
Scythia Minor. 

Tomisul a cunoscut o dezvoltare însemnată, devenind reședința pen- 
tarhatului (Histria, Tomis, Callatis, Dionysopolis şi Odessos, mai târziu și 
Mesembria). Cea mai mare dezvoltare a cunoscut-o începând de pe la 
mijlocul secolului al II-lea d.Hr., primind denumirea de „metropolă a 
Pontului”. Bogăția, ca și renumele său, au atras numeroase populaţii migra- 
toare (goți și huni). Renăscut sub împăratul Justinian, a ajuns apoi sub 
stăpânirea avarilor, cu vremea pustiindu-se. Prin secolele X-XI, pe locul 
vechii cetăți s-a înfiripat o modestă aşezare de pescari. După 971, întreg 
teritoriul dintre Dunăre şi Mare a intrat sub stăpânire bizantină, la sfârșitul 
sec. al XII-lea, sub cea a conducătorilor de neam român, la sfârșitul sec. al 

XIV-lea sub stăpânirea lui Mircea cel Bătrân, iar spre sfârșitul domniei lui a 
căzut sub turci, până în anul 1878, când a revenit la patria mamă. 


Viaţa creştină. Învățătura creștină a pătruns în Tomis (Şi împrejurimi) 
prin : 

- Sfântul Apostol Andrei şi Sfântul Apostol Filip; 

- coloniștii romani și negustorii orientali, unii militari (Legiunea V 
Macedonica, adusă din Palestina, la Troesmis, azi Iglița, la sfârșitul sec. |, 
iar prin 167/168 a fost mutată la Potaissa). Existenţa creștină aici este 
dovedită de descoperirile arheologice (gema de la Constanţa, din sec. al 
IV-lea, sau chiar din sec. al II-lea, care are gravat pe Mântuitorul răstignit 
pe Cruce, având de fiecare parte a Sa câte șase apostoli). 

Viaţa creștină de aici este dovedită de: 

- numărul mare de martiri din Scythia Mică (sub Dioclețian şi Liciniu) 
atestând vechimea şi tăria creştinismului; 

- numeroasele bazilici care s-au ridicat după anul 313. 


Episcopia Tomisului 


Numărul mare de creştini a condus, în mod firesc, la organizarea aces- 
tei provincii într-o episcopie. Nu se ştie data şi nici împrejurările în care a 
luat fiinţă Episcopia Tomisului. Este foarte posibil ca Sfântul Andrei să fi 
hirotonit aici un episcop, potrivit practicii apostolilor. 

Deși Episcopia Tomisului este atestată documentar abia în 369, se 
cunosc numele unor episcopi, se pare ai Tomisului, anteriori acestei date. 
De exemplu, în actul martiric al Sfinților Epictet şi Astion (care au pătimit 
la Halmyris) este amintit episcopul Evangelicus (care i-a botezat, după ce 
au fost catehizați de preotul Bonosus). Datorită acestei informații, Evan- 
gelicus este considerat a fi primul episcop de Tomis. 

După el, ar fi păstorit Efrem, pomenit pe 7 martie, martirizat sub Dio- 
clețian. El fusese trimis al episcopului Ermon al Ierusalimului să propo- 
văduiască în Scythia. 

Sub Liciniu ar fi pătimit moarte martirică 7iţ, în ianuarie 320. O 
inscripție pe o piatră funerară, descoperită la Tomis, păstrată fragmentar, 
pare să indice numele lui. 

La lucrările Sinodului I ecumenic, potrivit informaţiei lui Eusebiu de 
Cezareea, „nici schitanul nu lipsea din ceată” %. 

Primul episcop de Tomis atestat documentar în mod cert a fost Bre- 
tanion, amintit de istoricul Sozomen în anul 369, cu prilejul unui conflict 

avut cu împăratul roman Valens. Acesta, în urma unei campanii glorioase 
împotriva goților din nordul Dunării, în drum spre Constantinopol, s-a 
oprit la Tomis, a intrat în biserica în care slujea Bretanion, încercând să-l 
determine să intre în comuniune cu arienii, al căror adept era. Episcopul, 
printr-o cuvântare înflăcărată, a apărat credința niceeană, după care l-a 
părăsit pe împărat, retrăgându-se împreună cu credincioşii într-o altă bi- 
serică. Datorită atitudinii sale a fost exilat, însă pentru scurt timp, deoarece 
împăratul se temea de o răscoală a sciților, „care erau necesari lumii 
romane” (Sozomen). Sozomen îşi încheie istorisirea arătând că Bretanion 
era „un bărbat destoinic şi renumit prin virtutea vieții sale, după cum 
mărturisesc şi sciții înşişi 9%. Aceeaşi caracterizare i-o făcea și istoricul 
Teodoret de Cyr, care scria despre el că „strălucea prin tot felul de virtuţi '%. 

Alte ştiri despre Bretanion le avem în contextul trimiterii moaştelor 
Sfântului Sava, potrivit celor mai mulți cercetători el fiind și autorul 
Scrisorii Bisericii din Gothia... EL ar fi, de asemenea, și destinatarul celor 
două scrisori ale Sfântului Vasile cel Mare. Din prima scrisoare de răspuns 
desprindem că însuşi Bretanion era un capadocian, căci Sfântul Vasile îl 
socotea ca „un cetățean al patriei sale, care întocmai ca o creangă înflorită 
din rădăcină nobilă a umplut cu roadele Duhului o ţară îndepărtată”*?, În 
aceeaşi scrisoare, Bretanion era considerat ca o „mlădiță cu care patria 
mamă se poate mândri pe drept, întrucât a reușit în luptele pentru credință, 
arătându-se o bună moştenire a părinţilor”*. În cea de-a doua scrisoare, 
Sfântul Vasile mulțumea din nou lui Bretanion, care i-a scris cu dragoste 
„dintr-o ţară îndepărtată” şi care i-a trimis moaştele unui martir „din ţara 
barbară, de dincolo de Dunăre”, adică din stânga Dunării, cotropite pe 
atunci de „barbarii” goți”. Pentru sfințenia sa şi pentru fermitatea cu care 
a apărat credința ortodoxă, episcopul Bretanion a fost trecut în rândul 
sfinților, fiind pomenit la 25 ianuarie. 

Nu se ştie până când a păstorit, dar în anul 381, între participanţii la 
Sinodul II ecumenic este amintit episcopul Gherontie, pe care împăratul 
Teodosie cel Mare îl rânduia să vegheze la păstrarea credinţei ortodoxe în 
orașele Scythiei Mici, dându-l ca model de credinţă. 

În anul 392, întâlnim în scaunul de Tomis pe Teotim 1, pe care Fer. 
Ieronim, în lucrarea sa De viris illustribus, îl numește „Theotimus Scy- 
thiae Tomorum episcopus”%. În puţinele-i informaţii despre Sfântul 
Teotim, îl descrie ca pe un om cu preocupări de scris: „Teotim, episcop al 
Tomisului din Sciția, a dat la iveală, în felul dialogurilor şi al vechii 
elocințe, scurte lucrări împărţite în scurte capitole. Aflu din auzite că scrie 
şi alte lucrări !0!. Istoricul Sozomen e singurul care ne dă mai multe 
amănunte referitoare la Sfântul Teotim. De pildă, el precizează că Teotim 

era de origine scit, adică daco-roman, că el conducea Biserica de la Tomis 
şi din restul Scythiei şi că era cunoscut şi educat în filosofie, adică în 
învățătură şi viața monahală. Se zice că purta tot timpul plete ca semn al 
practicării filosofiei, adică al monahismului. Ţinea un regim alimentar 
ușor, nu lua masa la oră regulată, ci numai când îi era foame sau sete. 
Caracteristica filosofului, zice Sozomen, este de a ceda acestor lucruri la 
nevoie, nu din uşurinţă sau inerție. Bogata capilozitate a lu Teotim și 
severul său regim alimentar îl indicau și-l impuneau ca pe o figură proe- 
minentă a monahismului scito-dacic sau daco-roman din provincia pe care 
o conducea bisericeşte. Teotim va fi avut şi va fi condus mănăstiri în epar- 
hia sa, căci el nu era, desigur, unicul călugăr din Biserica sa. 

Avându-se în vedere că Teotim era numit comat-kometes, de către 
Sozomen, având același nume pe care îl aveau și locuitorii din clasa 
inferioară a dacilor, comaţii, i-a făcut pe cercetători (loan G. Coman) să 
afirme că el era un dac care provenea din clasa comaţilor, care a fost 
ridicat la rangul de episcop. Ei își întemeiază acest argument și pe faptul 
că un episcop creştin trebuia să fie, în general, un localnic bun cunoscător 
al păstoritilor. 

Cât priveste perioada în care a trăit, aceasta a rămas încă necunoscută. 
Dacă în anul 392 Ieronim vorbeşte despre el ca despre cineva care a scris 
opere şi continuă să scrie, înseamnă că Teotim, la acea dată, era un om în 
floarea vârstei, poate în pragul bătrâneții. lar din faptul că era în relații 
apropiate cu Sfântul loan Gură de Aur, se poate deduce, într-o oarecare 
măsură, că Teotim făcea parte din aceeaşi generaţie cu Sfântul loan Gură 
de Aur, poate ceva mai în vârstă, cu o toleranță de 10-15 ani. Din apre- 
cierile lui leronim, Socrate, Sozomen şi ale Sfântului loan Gură de Aur, 
reiese că episcopul scito-dac al Tomisului era un om de adâncă și aleasă 
cultură, admirat de contemporani pentru scrierile şi viaţa sa, pentru inter- 
venţia sa hotărâtă în favoarea Sfântului loan Gură de Aur, când acesta era 
acuzat de origenism (în 403) și, în fine, pentru ceea ce Sfântul loan 
Damaschin a consemnat în opera sa Sfintele Paralele. 

Sozomen ne relatează că Teotim era admirat și în propria-i ţară chiar 
de hunii din regiunea Dunării, care nu se sfiau să-l numească „zeul ro- 
manilor”, din cauza virtuţilor sale. Ei experimentaseră la modul cel mai 
concret puterea lui de a face minuni!%?. 

Nu se ştie când și cum a ajuns Sfântul Teotim în legătură cu Sfântul 
loan Gură de Aur. Jacques Zeiller afirmă, poate cu dreptate, că Teotim a 
secondat opera misionară a Sfântului loan în regiunile de la Dunărea de 
Jos. Indulcirea moravurilor hunilor şi câștigarea lor prin mese şi daruri nu 
însemnau propriu-zis operă misionară printre ei. Dar lipsa de amănunte în 

această privință nu exclude o asemenea operă. Darul lui de a face minuni 
va fi contribuit substanțial la lucrarea misionară printre ai săi şi printre 
păgâni. EI vizita des pe Sfântul loan Gură de Aur, de vreme ce în 403, cu 
prilejul acuzațiilor aduse acestuia de patriarhul Teofil al Alexandriei, 
Teotim se afla în capitala Imperiului și lua apărarea marelui ierarh!%. 
Faptul că din mulțimea celor care n-au condamnat scrienile lui Origen, 
autorul îl reține — chiar şi textual — pe Teotim, aceasta înseamnă că el se 
bucura de o deosebită autoritate între episcopi. De subliniat curajul şi 
înțelepciunea cu care Sfântul Teotim îl apără pe Origen. El folosește în 
apărarea sa două argumente: |. mort fiind, Origen nu se mai putea apăra 
de acuzaţiile ce i se aduceau; 2. a murit frumos, adică martir (254), ar- 
gumente de o rară delicateţe şi profunzime morală, atestând încă o dată 
înălțimea „filosofiei” lui. Din această perspectivă, e regretabil că Socrate 
şi Sozomen nu ne vorbesc nimic despre opera literară a lui Teotim. Fer. 
leronim i-a consacrat doar două rânduri și jumătate în istoria sa literară: 
„Teotim, episcop de Tomis, în Scythia, a publicat în formă de dialog şi în 
stilul vechii elocințe opere scurte și comatice (alcătuite din fraze scurte). 
Aud că mai scrie şi alte lucruri "1%. EI scria grecește, pentru credincioșii 
eparhiei sale, dar pentru misiunea de la marginea eparhiei sale, el se va fi 
folosit de limbile autohtone: geta, scita, gotica, și, desigur, latina. Din 
lucrarea Sfântului loan Damaschin, Sfintele Paralele, reiese că Teotim a 
scris o omilie la cuvintele din Matei. 

Din cele câteva fragmente care s-au păstrat din opera sa, reiese că 
Sfântul Teotim era preocupat de probleme morale şi mai ales de râvna după 
desăvârşirea călugărească!%. Evlavia profundă a lui Teotim este exprimată 
şi prin aceste texte păstrate în Sfintele Paralele: „A-ţi aminti cu adevărat de 
Dumnezeu înseamnă a-ţi aminti de viaţă; a uita de Dumnezeu înseamnă a 
muri "1%. Pentru curăţia vieţii sale, pentru lucrarea sa misionară şi pentru 
apărarea dreptei credinţe a fost trecut în rândul sfinților, fiind pomenit la 
20 aprilie. 

După Teotim, în scaunul episcopal urmează Timotei (fără a avea ga- 
ranţia că el i-a urmat imediat). Numele lui este menționat în legătură cu lu- 
crările Sinodului III ecumenic, semnând pe locul 170. 

Urmașul său a fost Joan, întâlnit înainte de 448, care a participat la 
disputele teologice ale timpului. Scriitorul latin contemporan Marius 
Mercator, care a trăit și la Constantinopol, scria despre loan că era „unul 
din cei mai buni teologi ai timpului” și „unul din cei mai aprigi adversari 
ai nestorianismului și eutihianismului”. 

În 449, întâlnim în scaunul de la Tomis pe episcopul Alexandru. Este 
întâlnit ca participând la un sinod local la Constantinopol din anul 449, 

care a condamnat erezia lui Eutihie. Nu participă la Sinodul IV ecumenic, 
dar semnează actele sinodului un an mai târziu, în 452, 

În 458 este întâlnit în scaun 7eotim al II-lea. El este menţionat în 
contextul controverselor provocate de monofizitism, numărându-se printre 
cei care au acceptat hotărârile Sinodului de la Calcedon. 

Următorul episcop de Tomis despre care avem menţiuni este Pa- 
ternus, €l fiind întâlnit în deceniul al II-lea al secolului al VI-lea. Numele 
lui apare pe un disc de argint aurit, refăcut înainte de anul 518. Probabil a 
aparținut catedralei episcopale de Tomis, de unde, prin sec. al VII-lea a 
fost luat de avari şi îngropat lângă Poltava (Ucraina). Numele lui este legat 
în special de disputele hristologice ale vremii. Este vorba de controversa 
„călugărilor sciți”, care cereau ca Biserica să accepte formula lor teologică 
„unul din Sfânta Treime a pătimit în trup”. Întrucât, se pare, episcopul 
Paternus nu le-a acceptat punctul lor de vedere, ei s-au dus la Constan- 
tinopol, adresându-se în scris împăratului Justinian. În acest context, 
Paternus a plecat la Constantinopol pentru a se dezvinovăţi. Tot aici este 
întâlnit şi în anul 520, participând la alegerea noului patriarh ecumenic 
Epifanie, semnând actele sinodului „Paternus, misericordia Dei, epis- 
copus provinciae Scythiae metropolitanus”. De aici, reiese că în Dobrogea 
erau mai multe scaune episcopale aflate sub jurisdicția Tomisului. 

Ultimul episcop sigur, cunoscut la Tomis, este Valentinian, amintit în 
contextul Sinodului V ecumenic, care a discutat între altele „cele trei 
capitole” (persoana şi opera lui Teodor de Mopsuestia, scrierile lui Teo- 
doret de Cyr împotriva Sf. Chiril al Alexandriei și a Sinodului III ecumenic 
ŞI scrisoarea episcopului Ibas de Edessa împotriva Sf. Chiril). Deoarece 
papa Vigiliu a condamnat cele trei capitole, ceea ce a stârnit nemulțumirea 
clericilor săi, ei s-au adresat lui Valentinian, informându-l asupra a ceea ce 
a făcut papa. Episcopul a scris papei, cerându-i lămuriri. Papa i-a răspuns 
că n-a scris nimic împotriva celor patru sinoade ecumenice și că nu s-a 
abătut de la dreapta credință, invitându-l la Constantinopol pentru a se 
convinge de acest lucru. 

După secolul al VI-lea nu mai cunoaștem nici un ierarh de Tomis. Mai 
amintim şi faptul că, dintr-o listă de scaune episcopale din cuprinsul 
Patriarhiei Ecumenice din secolul al VI-lea, Notitia Episcopatuum, pu- 
blicată de Carl de Boor, în 1981, reiese că în Scythia Minor erau 14 scaune 
episcopale. 

În secolul al VIII-lea, fosta metropolă a Scythiei Minor este amintită 
de patriarhul Nichifor al Constantinopolului cu vechiul său nume Tomis, 
dar ca „sat”, același istoric folosind, de exemplu, pentru Mesembria ter- 
menul de „oraş”. Totuşi, în secolul al IX-lea, provincia Scythia Minor 

continuă să fie menționată ca „arhiepiscopie"!%. Pe la mijlocul secolului 
al X-lea, împăratul Constantin Porfirogenetul, descriind Delta Dunării şi 
țărmul de vest al Mării Negre, menționează localitatea Constantia, fără să 
precizeze dacă era sat sau orași%. Nu mult mai târziu, cronica lui 
Skylitzes, relatând bătălia din anul 971 de la Dorostolon (Silistra) dintre 
armata bizantină, având în frunte pe loan Tzimiskes, și oastea rusă, con- 
dusă de Sviatoslav, cneazul Kievului, ne informează că la împăratul bi- 
zantin s-au prezentat soli „din Constantia și din celelalte fortărețe situate 
dincolo de Istru'1%. 

În ceea ce priveşte așezarea feudal-timpurie de la Tomis-Constanţa, în 
afară de cele câteva menţiuni ale izvoarelor literare, se cunoșteau până nu 
demult puţine documente arheologice şi numismato-sfragistice!!0. Din 
fericire, în ultima vreme, numărul descoperirilor feudal-timpurii a crescut 
simţitor. Între aceste descoperiri, o importanţă deosebită o prezintă două 
sigilii de plumb, din sec. X-XI, publicate recent la Washington și 
comentate în Pontica de lon Barnea. Ambele sigilii aparțin a doi mi- 
tropoliți de Tomis. 

Primul sigiliu conţine pe avers o cruce cu două bare transversale, la 
întretăierea barei mai mari cu cea verticală aflându-se o cruce mică în 
formă de X. Crucea stă pe un piedestal cu trei trepte, iar de la baza ei se 
înalță de o parte și de alta câte un motiv floral. Din inscripția inițială s-au 
mai păstrat 4 litere, în traducere însemnând „Doamne, ajută robului Tău”. 
Pe revers, se găseşte următoarea inscripție, precedată de semnul crucii, 
continuare a invocaţiei de pe avers: „Lui Anicet, mitropolitul Tomisului”. 
Sigiliul este datat în sec. X-XI, pe baza reprezentării crucii de pe avers și a 
caracterelor epigrafice de pe revers!!!. 

Al doilea sigiliu are ambele fețe decorate cu câte un chenar circular 
alcătuit dintr-un rând de perle. În chenarul de pe avers se înscrie bustul 
Sfântului Nicolae reprezentat din față, purtând nimb în jurul capului și 
ținând cu mâna stângă, la piept, Evanghelia. De asemenea, a dispărut 
inscripția în formă de coloană din partea stângă, unde se afla începutul 
numelui sfântului. Pe revers sus, la mijloc, se află inscripția, precedată de 
semnul crucii: „( Doamne ajută) lui Vasile, mitropolitul Tomisului”. 
Sigiliul este datat în secolul al XI-lea!'!?. 

„De observat — subliniază lon Barnea -— că ambii ierarhi, Anicet și 
Vasile, au păstrat și folosesc vechea titulatură de «mitropolit de Tomis», nu 
de Constantia, cum avem dovada sigură că se numea din secolul al X-lea 
fosta metropolă a Scythiei Minor. Aceasta este un indiciu al continuității 
așezării și al păstrării caracterului ei urban chiar în perioada de decădere din 
cursul sec. VII-IX. Același lucru pare să rezulte și din unele descoperiri 

întâmplătoare aparținând acestei perioade. După revenirea stăpânirii bi- 
zantine la Dunărea de Jos, în timpul împăratului loan Tzimiskes (971), şi a 
organizării în această regiune a themei Paristrion, vechiul Tomis a cunos- 
cut o nouă perioadă de prosperitate şi relaţiile lui cu capitala Imperiului 
Bizantin s-au intensificat, cu toate că, din motive politico-administrative, 
centrul de greutate al noii provincii s-a mutat la Dorostolon (Silistra, 
Bulgaria). Cele două sigilii, găsite cel mai probabil la Istanbul, sunt dovezi 
puternice în acest sens. Ele arată că, paralel cu mitropolia nou înfiinţată la 
Dorostolon a continuat să existe mitropolia vechii capitale Tomis, ambele 
depinzând direct de Patriarhia Ecumenică de Constantinopol""15. 

Mitropoliile de Tomis şi Dorostolon au continuat să existe probabil 
atâta timp cât a dăinuit și thema Paristrion, adică până la răscoala 
Asăneștilor (1186) sau poate chiar până la instalarea la Constantinopol a 
stăpânirii Imperiului Latin (1204). După această dată, la Dunărea de Jos a 
luat ființă o puternică colonie grecească, rezultat al populației ortodoxe 
retugiate din Constantinopol şi din alte localități ocupate de latinii ca- 
tolici. Centrul spiritual al fostei theme Paristrion a devenit orașul Vicina, 
„localitate așezată nu departe de gura Dunării până la mare, 40 mile”. 
Aici se pare că, încă de la început, şi-a avut sediul un mitropolit care 
îndeplinea şi funcția de conducător administrativ, depinzând de Patriarhia 
Ecumenică refugiată la Niceea (1204-1261). După alungarea latinilor din 
Constantinopol şi revenirea stăpânirii bizantine la gurile Dunării (1262), 
autoritatea mitropolitului de Vicina a fost dublată de un guvernator al 
oraşului, ca reprezentant al Imperiului Bizantin. Mitropolia de Vicina a 
dăinuit până la 1359, când mitropolitul Iachint a fost transferat de Pa- 
triarhia Ecumenică la Curtea de Argeş, devenind primul mitropolit al Ţării 
Românești. 


Teologi din Scythia Minor 


Sfântul loan Casiant'5 


Izvoarele principale asupra vieții sale sunt propriile opere şi două 
însemnări: ale lui Ghenadie de Marsilia în istoria sa literară De viris illus- 
tribus şi ale lui Fotie, în Biblioteca sa. 

loan s-a născut, probabil, în jurul anilor 360-365. Privitor la origi- 
nea sa, Ghenadie, care scria numai la aprox. 35 de ani după moartea lui 
Casian, consemnează următoarele: „Casian, de neam scit, hirotonit întru 

diacon de Ioan cel Mare al Constantinopolului, prezbiter la Marsilia, a 
ctitorit două mănăstiri: una pentru călugări și cealaltă pentru călugărițe, 
care sunt până astăzi. 

Unii învățați însă au obiectat că frumuseţea și corectitudinea latinei lui 
Casian exclud originea sa dintr-o regiune barbară și sunt indicații mai 
degrabă pentru o origine în sudul Galiei, în Provence. 

Într-un studiu publicat în 1947, pe baza cercetărilor lui Vasile Pârvan 
coroborate cu documente literare, Henri Irenee Marrou!!€ a ajuns la conclu- 
zia că Sfântul loan Casian a fost un latin din Orient, din provincia romană 
Scythia Minor. Patria Sfântului loan, precizează Marrou, trebuie căutată în 
partea de vest a teritoriului depinzând de Histria, undeva în părțile Casim- 
cei, aproape de satul actual Şeremet, la aprox. 40 km nord-vest de Con- 
stanța. Inscripțiile descoperite de Vasile Pârvan, în 1912: 1. Hotarele 
Cassienilor şi grota şi 2. Hotarele grotelor Cassienilor!!! confirmă acest 
lucru. De aceea, după toate probabilitățile, Sfântul loan Casian este orgi- 
nar din Scythia Minor. Numele de Casian îi vine de la localitatea Casie- 
nilor, aşa cum și astăzi numele atâtor persoane derivă din acela al locului 
de baștină. Numele lui loan Casian era expresia unei adânci romanizări a 
Scythiei Minor, romanizare atestată şi de subtilul Fotie, care afirma că 
autorul nostru era „roman” „ca patrie”, desigur nu roman în sensul 
roman-bizantin, ci în acela de roman propriu-zis, anterior cu circa patru 
veacuri. 

În copilărie, Ioan Casian a primit o frumoasă şi bogată cultură clasică 
(i-a studiat pe Virgiliu, Horaţiu, Persiu, Cicero etc.), după cum mărtu- 
riseşte el însuşi în opera sa, Conlationes. Din dorința de a cunoaște mai 
bine viaţa monahală, împreună cu sora sa și cu prietenul său Gherman, 
ceva mai în vârstă decât el, s-a hotărât să plece în Palestina. Aici s-au sta- 
bilit la o mănăstire de lângă Bethleem, nu departe de peştera unde S-a 
născut Mântuitorul. Aici, probabil, şi-a completat formația sa monahală, 
deoarece, potrivit spuselor lui Epifaniu, aici existau mănăstiri, iar desco- 
peririle arheologice (de la Niculiţel) confirmă acest lucru. 

În 385 Casian și Gherman au plecat în Egipt dornici de a cunoaște 
patria clasică a monahismului, unde au rămas mai mulți ani (prima oară 7, 
apoi încă câțiva ani) și unde au vizitat pe cei mai cunoscuți anahoreţi, cer- 
cetând îndeosebi pustiul scetic (Iosif, Nestor, Avraam, Moise, Pafnutie 
ș.a.). Nu este exclus ca ei să fi vizitat și pe Evagrie Ponticul, un cunoscut 
origenist. 

Din Egipt au venit la Constantinopol, unde patriarh era Sfântul loan 
Gură de Aur, care l-a remarcat pe loan și l-a introdus în cler, hirotonindu-l 
diacon, după cum avea să mărturisească el însuși: „Am fost primit în 

slujirea sfântă şi oferit lui Dumnezeu de către episcopul loan de prea 
fericită amintire... Eu sunt ucenicul și opera lui loan'"'8. Ghenadie repetă 
informaţia numai cu privire la hirotonirea în diacon de către Sfântul loan. 
Casian rămâne lângă Sfântul loan Gură de Aur până în 404, deoarece în 
anul următor ei se aflau la Roma, unde prezentau papei Inocenţiu 1 ru- 
gămintea clerului și poporulu: din Constantinopol de a ajuta pe Sfântul 
Ioan Gură de Aur, care fusese trimis a doua oară în exil. La Roma, ei au 
legat prietenie cu diaconul Leon, viitorul papă, care va ruga pe Casian să 
scrie tratatul Despre Întruparea Domnului. 

După şederea la Roma, nu mai avem nici o informaţie despre Gher- 
man. Despre Casian ştim că a plecat la Marsilia, că a fost hirotonit preot şi 
că a întemeiat aici două mănăstiri, în jurul anului 415. În aceste mănăstiri 
el a lucrat pentru organizarea și adâncirea vieții călugăreşti până în jurul 
anului 435, când a adormit în Domnul. Munca sa aici a fost împărțită între 
datoriile sale de stareţ şi operele scrise, în care punea pe hârtie regulile 
vieții de obşte, lupta contra păcatului, diferitele urcușuri spre desăvârșire și 
datoriile sale de teolog, care trebuia să facă faţă atâtor controverse doc- 
trinare (nestorianismul, predestinațianismul etc.). De aceea, se poate spu- 
ne că Sfântul loan Casian a semănat spiritul daco-roman, evanghelic și 
patristic al Scythiei Minor pretutindeni unde a fost, prin evlavia sa, prin 
dorul nestins după desăvârșire, prin vasta sa prietenie cu mulți oameni ai 
vremii, prin capacitatea sa de organizare etc. 


Opera. Despre așezămintele mănăstirilor de obşte și despre tămăduirile 
celor opt păcate principale. Această lucrare se ocupă cu organizarea 
mănăstirilor din Palestina și Egipt (cap. 1 vorbeşte despre îmbrăcămintea 
monahilor; cap. II — despre rugăciunile de noapte şi cântările de psalmi, des- 
pre disciplina rugăciunii și că nu se fac metanii de sâmbătă seara până 
duminică seara şi în toată perioada Penticostarului; cap. III — despre rânduiala 
rugăciunilor de zi, aşa cum aveau loc în Palestina şi Mesopotamia; cap. IV — 
condițiile recrutării novicilor, punându-se accent pe ascultare și smerenie. 
Următoarele opt cărți se ocupă de cele opt păcate principale, reduse mai târ- 
ziu la şapte). Tratarea celor 8 păcate capitale (lăcomia, desfrânarea, arghiro- 
fiha, mânia, tristețea, trândăvia, slava deșartă, mândria) este strâns legată de 
Așezămintele monahale, căci în mănăstiri trebuie luptat mai ales împotriva 
păcatelor. 

Fotie, în sec. al IX-lea, aprecia în mod elogios această lucrare arătând 
că „aceste cărți au atâta putere în ele și răspândesc o astfel de atmosferă 
sacră, încât până astăzi, dacă o grupare monahală e condusă după chipul și 
poruncile acestor reguli, înfloreşte cu adevărat, iar locul de muncă 
strălucește şi se face prin virtuţi 11? 

Conlationes sau convorbiri cu Părinţii. Convorbirile sunt cea mai 
importantă operă a sa (şi cea mai întinsă: 24 de cărți, după numărul celor 
24 de bătrâni din Apocalipsă). Această lucrare relatează convorbirile pe 
care autorul şi prietenul său Gherman le-au avut cu cei mai vestiți pustnici 
ai Egiptului, în ultimii 15 ani ai secolului al IV-lea. Convorbirile sunt 
împărțite în trei grupe, după cele trei centre mănăstirești principale pe care 
Sfântul loan Casian le-a vizitat în Egipt. Convorbirile tratează despre: 
intenția şi scopul monahului, discernământ sau dreaptă socoteală, cele trei 
jepădări ale monahului (de avere, de apucături și patimi şi de gândurile 
rele), pofta trupului și a duhului, cele opt păcate capitale, uciderea sfin- 
ților, nestatornicia sufletului și păcatele duhovniceşti, puterile demonice, 
rugăciune, desăvârșire, curăție sau castitate, ajutorul lui Dumnezeu, știința 
duhovnicească (practica, contemplaţia), harismele divine, prietenie, pre- 
scrieri (lucrurile trebuie înțelese în contextul lor), felurile vieții monahale, 
scopul şi săvârşirea pocăinţei, Postul Sfintelor Paști, închipuirile de 
noapte, voința de a face binele, mortificare. 
Despre Întruparea Domnului, contra lui Nestorie. După ce enumeră 
ereziile premergătoare celei a lui Nestorie, atacă nestorianismul, susținând 
dumnezeirea lui Hristos înainte de naşterea Sa din Sfânta Fecioară Maria. 


Dionisie Exiguus"20 (cel Mic) 


Datele vieţii învățatului călugăr dobrogean amintesc ca punct sigur 
locul său de obârşie, dar nu şi anul de naștere, care, probabil este 470. După 
mărturia prietenului său, Cassiodor, el era „scit de neam, dar de moravuri 
întru totul romane”, Este foarte probabil că el să fi intrat de tânăr într-o 
mănăstire din provincia sa natală, unde va fi urmat şi primele învățături pe 
care le va desăvârși mai târziu la școlile din preajma Constantinopolului. 
Într-o mărturisire a sa, cuviosul Dionisie mulțumește episcopului Petru — 
probabil starețul său dobrogean de odinioară — pentru „hrana duhovni- 
cească” pe care i-a dat-o și pentru „râvna sfântă” cu care acesta a făcut-o!?!. 

Unde va fi fost monah sau dacă a fost apoi monah în Mănăstirea Mab- 
bug din Siria, de asemenea, nu se știe. Se știe cert că puţin înainte de 21 
noiembrie 496, data morții papei Ghelasie, Dionisie se afla la Roma, unde 
s-a stabilit la mănăstirea cu hramul Sf. Anastasia, devenind și stareț al 
acesteia. La Sinodul roman din 499, Dionisie se semnează cu titulatura de 
prezbiter. Bun prieten şi admirator al lui Dionisie, Cassiodor precizează că 
acesta a predat dialectica şi a petrecut mulţi ani învățând în Biserică. 
Același Cassiodor ne informează că Dionisie era foarte învăţat, preda dia- 
lectica la Vivarium Și a petrecut mulți ani în cadrul învățământului, unind 

înțelepciunea cu simplicitatea, învățătura cu smerenia, arta de a vorbi cu 
moderația. Era mare cunoscător al Sfintei Scripturi, neîntrecut în mâ- 
nuirea limbilor greacă și latină, traducând fluent dintr-una în alta, era 
înțelept și simplu, învăţat şi smerit, cu vorbă puţină, feciorelnic, blând, 
plângând când auzea vorbe de veselie nepotrivite, postitor fără să osân- 
dească pe cei care mâncau, mânca rar şi atunci lucruri obişnuite, ştia să se 
abțină în mijlocul plăcerilor, la mesele trupești știa să aducă totdeauna 
hrană duhovnicească, dar participa şi la conversații nebisericeşti. Era orto- 
dox desăvârșit și atașat întru totul „rânduielilor părintești”, probabil celor 
din mănăstirea dobrogeană de unde venea. 

Dionisie mai avea o calitate: îşi crease o reţea intensă de legături care-i 
aduceau informaţii și bogate materiale din spațiul patristic oriental, de- 
sigur, în primul rând prin frații săi duhovniceşti şi compatrioți „călugării 
sciți”, dar şi prin alții, romani sau orientali. 

Spre deosebire de Sfântul loan Casian care este foarte zgârcit în ce 
priveşte informaţiile asupra patriei sale, Dionisie cel Mic ne-a lăsat o pre- 
țioasă descriere istorică şi duhovnicească a oamenilor deosebiți ai Scythiei 
Minor de care el îşi aduce aminte!22. 

Oamenii deosebiți din Scythia Minor, la care se referă Dionisie, sunt 
foarte probabil monahi, episcopi de Tomis, poate și din alte centre ale 
acestei regiuni, oameni din care fac parte, fără îndoială, „călugării sciți”, 
între care loan şi Leonţiu sunt fruntași. 


Opera. Dionisie e solicitat nu numai de compatrioții săi, călugării 
sciți, ci și de alți oameni ai Bisericii și ai monahismului ca să traducă. 
Dintre aceștia menționăm pe episcopul Ștefan şi papa Hormisdas, pe 
preoţii Iulian, Felician ș.a. El a tradus din grecește şi latineşte mai multe 
lucrări pe care le însoţeşte cu prefețe lămuritoare, cu un scurt cuprins 
teologic-filosofic: Epistola sinodală a Sf. Chiril al Alexandriei (din limba 
greacă), Epistola lui Proclu către armeni (din limba latină), Despre crea- 
rea omului a Sf. Grigorie de Nyssa (limba greacă), Florilegiul care-i 
poartă numele (o antologie de texte ale Sfinților Atanasie, Grigorie de 
Nazianz, Vasile cel Mare, Grigorie de Nyssa, Ciprian, Ilarie, Ambrozie și 
Fer. Augustin). 

În afara lucrărilor menţionate, el a avut preocupări în domeniul drep- 
tului bisericesc, care i-a creat supranumele de „părinte al științei ca- 
noanelor "12. Există învăţaţi!?* care presupun că el ar fi adus la Roma 
colecția de canoane din regiunea sa de obârşie bisericească. Un rol deo- 
sebit l-a avut la aşezarea pascaliei. A scris lucrări de cronologie: Cartea 
despre Paşte, Argumente Pascale, două scrisori, De ratione Paschae!?5. FI 

a stabilit ca anii să fie numărați de la Întruparea Mântuitorului, „cauza 
restaurării noastre”. Până atunci, anii se socoteau de la începutul domniei 
lui Dioclețian. Sistemul stabilit de el avea o eroare de câțiva ani. 

A fost preocupat și de viața călugărească. Astfel, traducând Istoria 
aflării capului Sf. loan Botezătorul, în prefața lucrării, el îl prezintă pe Sf. 
loan Botezătorul nu numai ca pe cel mai mare prooroc, ci şi ca pe 
începătorul felului de viețuire monahală. În sfera acelorași preocupări, 
Dionisie a pus în circulaţie în limba latină Viața Sfântului Pahomie şi 
Pocăința minunată a Sfintei Thaisia. 

Prin legătura pe care o face între regiunea Scythia Minor, Constanti- 
nopol şi Roma, cu numeroasele sale traduceri latinești din unii Părinţi şi 
scriitori bisericești, prin transpunerea din limba greacă în latină a colec- 
țiilor de canoane ale Sfinţilor Apostoli și ale sinoadelor ecumenice de 
până la el, Dionisie a consolidat cu elemente noi legăturile între Răsăritul 
și Apusul creștin, legături pe care le promovaseră deja în sec. al IV-lea și al 
V-lea Ilarie de Pictavium, leronim, Rufin şi mai ales Sfântul loan Casian. 

Cuviosul Dionisie Smeritul, spune un învățat „a murit în mireasma 
sfințeniei” pe la anul 540. Amintim și faptul că pr. prof. Gheorghe Drăgulin 
îl identifică pe Dionisie cel Mic cu Pseudo Dionisie Areopagitul, în acest 
sens scriind o serie de lucrări, cea mai recentă fiind Areopagitica!?. 


Monumente de artă bisericească în Scythia Minor 
(Dobrogea) în secolele IV-VI! 


Provincia cel mai bine cunoscută epigrafic, arheologic şi literar, din 
fostul teritoriu daco-roman, este Scythia Minor, Dobrogea de astăzi, cu 
bogatul și prețiosul ei maternal. 

Această provincie, după cum am văzut, a fost încreștinată de către în- 
tâiul chemat, Sf. Apostol Andrei, de către Sf. Filip, de către ucenicii Sfân- 
tului Ap. Pavel şi apoi prin militari, comercianți etc. 

Viaţa creştină de aici o putem reconstitui atât din actele martirice ale 
celor care au pătimit aici în secolul al IV-lea, în timpul lui Dioclețian, 
Liciniu și Iulian Apostatul, cât și din descoperirile arheologice ca urmare a 
săpăturilor efectuate în acest spațiu în secolul trecut şi mai cu seamă în acest 
secol. Săpăturile arheologice efectuate aici au fost conduse de arheologii 
Grigorie Tocilescu, Vasile Pârvan, D. M. Teodorescu, iar în vremea noastră 
de către cercetătorii de la Institutul de Arheologie din Bucureşti și Muzeul 
arheologic din Constanţa. Descoperirile arheologice din această zonă se îm- 
part în trei categorii: inscripții funerare, obiecte de cult şi bazilici. 

Inscripţii. Până în prezent s-au descoperit aproximativ 100 de in- 
scripții creștine datând din secolele IV-VI, mai ales monumente funerare. 
Aproape jumătate din ele provin din Tomis, celelalte din Histria (Istria), 
Callatis (Mangalia), Axiopolis (Hinog, lângă Cernavodă), Ulmetul (Pan- 
telimon, jud. Constanţa), Dinogeţia (Garvăn, lângă Galaţi) şi din alte părți. 
Privitor la materialul pe care se află inscripțiile cele mai multe sunt pe 
piatră locală sau pe marmură adusă din Grecia, iar restul pe obiecte de 
metal. 

Cât priveşte limba inscriptiilor, trei sferturi sunt în limba greacă, vor- 
bită de populaţia locală din centrele urbane de pe țărmul Mării Negre, iar 
un sfert în limba latină. 

Numele întâlnite în inscripții, mai mult de o treime sunt greceşti, apro- 
ximativ tot o treime sunt latinești, câteva biblice, unul gotic, două hunice ş.a. 

Creștinii menţionaţi în inscripții aparțin tuturor straturilor sociale: 
slujitori ai Bisericii, magistrați, funcționari, negustori, ofițeri, soldați etc. 
Inscripțiile sunt însoțite de semnul crucii, de monograma lui Hristos — 
chrisma —, precum şi de unele reprezentări simbolice caracteristice artei pa- 
leocreştine: peştele, porumbelul, păunul, vita de vie, frunza de palmier etc. 

Varietatea de ocupaţii şi de neamuri a populaţiei din Scythia Minor arată 
profunzimea creștinismului prezent la toate nivelurile în această provincie. 

Textul inscripțiilor este popular şi ortodox. În ele se cere mila lui 
Dumnezeu pentru cei morți, se exprimă nădejdea în înviere şi în fericirea 
VIEțIi veşnice, se elogiază martirii, se fac rugăciuni pentru odihna celor 
adormiţi etc. Ex: „Domnul este luminarea mea și Mântuitorul meu, de cine 
mă voi teme?”, „Pacea Mea dau vouă”, „Harul lui Dumnezeu. Fiţi sănătoși, 
trecătorilor. Aici zace... de 51 ani. Odihneşte-o, Dumnezeule, cu dreptii”, 
„Maria naşte pe Hristos”, „Lumină-viaţă”, „Emanuel, cu noi este Dum- 
nezeu', „Doamne ajută”. Conţinutul inscripțiilor cu caracter religios, mai 
ales funerar, este confirmat şi uneori completat de acela al operelor teo- 
logice ale Sfântului loan Casian, Dionisie cel Mic, loan Maxenţiu şi ale 
unor episcopi ca Teotim I, loan, Teotim II, Paternus. 

Inscripţiile de pe morminte vorbesc adesea de „lumină”, „viață”, „lu- 
mina lui Dumnezeu”, „Dumnezeu strălucit”, uneori transcriu texte mai 
lungi: „am venit aici în nădejdea învierii şi a vieții veşnice”, „Domnul este 
luminarea mea” etc. Nu continuă ele, aceste viziuni despre lumină, viaţă şi 
înviere, pe acelea ale geților precreştini şi necreştini despre care Herodot 
zicea că „se cred” sau „se consideră nemuritori”? Mai ales că „părintele 
istoriei” precizează că informaţiile despre „geții care se cred nemuritori” 
1-au fost date de grecii din Helespont și Pont, oameni locuind în aceeaşi 

regiune cu acești geți, și, desigur, amestecați cu ei, adică şi cu locuitorii 
Scythiei Minor. 

O inscripție votivă, descoperită la Axiopolis în 1947, pomenea trei 
martiri care au pătimit aici, cunoscuți și din textele Martirologiilor: Chiril, 
Chindeas şi Tasius (Dasios). Pe un bloc de calcar, descoperit la Constanţa 
(sec. IV-V), se află o inscripție grecească închinată „fericitului Timotei”, 
probabil fostul episcop de Tomis. 

Din inscripțiile tomitane, una menționează un anagnost, alta un ico- 
nom, administrator „al Bisericii Sfântului loan din Tomis”, una un ipodia- 
con, alta un prezbiter, alte două câte un episcop, iar una din Callatis 
menţiona numele episcopului Ştefan. 

Important de subliniat este faptul că nici una nu menționează textul 
vreunei erezii. 


Obiecte paleocreștine: 

- Gema de la Constanta se află la British Museum din Londra. Pe ea 
se află gravat Mântuitorul, în mărime supraomenească, de fiecare parte 
având câte 6 apostoli. Deasupra Sa se află cuvântul grecesc ihtis (lisus 
Hristos, Fiul lui Dumnezeu Mântuitorul); 

- discul lui Paternus (mitropolitul Tomisului), refăcut înainte de anul 
518. Pe disc, în adâncitura lui, se află inscripția „a fost reînnoit din cele 
vechi prin Paternus, prea cinstitul nostru episcop, Amin”. În centru se află 
monograma lui Hristos, încadrată de literele a/fa şi omega. Pe partea infe- 
rioară a discului sunt imprimate patru sigilii de control, unul din ele 
purtând chipul și numele împăratului Anastasie 1 (491-518), de aici ipo- 
teza că a fost refăcut înainte de anul 518. Discul a fost dus de avari lângă 
Poltava (Ucraina), unde a fost descoperit în anul 1912. Astăzi, se păs- 
trează la Muzeul Ermitaj din Petersburg; 

- trei ulcioare cu chipul Sfântului Mina, descoperite la Constanţa. Ele 
provin dintr-un mare centru de pelerinaj, aflat la 25 km la vest de Alexan- 
dria Egiptului, unde se găsea mormântul sfântului și unde erau purtate de 
pelerini, pline cu apă tămăduitoare luată din izvorul existent sub biserica 
în care se afla mormântul. Prezenţa lor în Dobrogea constituie o dovadă 
asupra legătunilor dintre capitala provinciei Scythia Minor şi Egipt în se- 
colele V-VI, perioadă înfloritoare atât pentru Tomis, cât şi pentru pro- 
ducția ulcioarelor din renumitul loc de pelerinaj; 

- plumburi comerciale care serveau la sigilarea baloturilor spre a ga- 
ranta autenticitatea provenienţei mărfurilor, dar și spre a certifica perce- 
perea taxelor vamale. Unele dintre ele aveau imprimate monograma lui 
Hristos sau alte simboluri creştine; 

- opaițe creştine cu diverse inscripţii. Dintre acestea, cel mai impor- 
tant este cel descoperit în 1906 la Constanţa, păstrat la Muzeul de Istorie 
din Bucureşti. Pe disc, în centru, este chipul lu: Hristos binecuvântând cu 
ambele mâini. De o parte și de alta sunt două orificii pentru turnat ulei, iar 
spre margine o inscripție în limba latină: „Pacem meam do vobis”. Pe che- 
narul discului se află bustunile celor 12 apostoli, despărțiți în două grupe 
de o siluetă feminină (Sf. Fecioară Maria). 

- cruciulițe, o cădelnită, potire şi alte obiecte liturgice. 


Bazilici creştine. În urma săpăturilor arheologice s-au descoperit până 
în prezent peste 35 de bazilici paleocreştine: la Tomis (Constanţa) — 6, Tro- 
paeum Traiani (Adamclisi) — 5, Histria (Istria) — 7, Callatis (Mangalia) — 1, 
Dinogeția (Garvăn) — 1, Beroe (Piatra Frecăţei, jud. Tulcea) — 1, Troesmis 
(Iglița-Turcoaia) — 3, Capul Dolojman (fostă Constantiana sau Arga- 
mum) — 3, Noviodunum (Isaccea) — 2, Ulmetum (Pantelimon) — 1, Ibida 
(Slava Rusă) - 1, Sacidava (Izvoarele) — 1, Carsium (Hârșova) — 1. 

Una dintre cele mai însemnate descoperiri din Dobrogea a fost cea de 
la Niculiţel, din anul 1971, când a fost descoperită o bazilică de la sfârșitul 
sec. al IV-lea, sub altarul căreia s-a aflat o criptă cu moaștele a patru mar- 
tin creştini. 

Bisericuțele rupestre de la Basarabi (Murfatlar). În anul 1957 s-a 
descoperit un important centru monastic, format din șase bisericuțe rupes- 
tre, unice, având ca anexe câteva încăperi și galerii funerare, săpate într-o 
carieră calcaroasă de la Basarabi, la 20 km de Constanţa. Profesorul lon 
Barnea, care a condus cercetările arheologice de aici, a socotit că ar data 
de la sfârsitul secolului al X-lea şi începutul celui următor. Însă cei mai 
mulți cercetători le consideră mult mai vechi, anume de la sfârșitul secolu- 
lui al IV-lea şi începutul secolului al V-lea. 

În același masiv cu bisericuţele şi în strânsă legătură cu ele se află mai 
multe morminte. Pe pereţii acestor bisericuțe sunt incizate zeci de cruci, 
chipuri de sfinți, unii în odăşdii, figuri zoomorfe ş.a. S-au descoperit peste 
60 de inscripţii cu caractere runice (pr. Alexandru Stănciulescu consideră 
este vorba de mai multe etape de scriere: în limbile gotă, gotă-veche ger- 
manică, germanică veche propriu-zisă și protobulgară), aproape 20 de 
inscripții chirilice, toate cu slovă veche, două în limba greacă şi două cu 
slove glagolitice. 

Dintre opiniile emise cu privire la monumentele rupestre de la Basa- 
rabi, se pare, cea mai bună ar fi aceea că acolo ar fi vorba de o aşezare mă- 
năstirească. Primii vieţuitori s-au așezat în aceste locuri retrase, unde și-au 
săpat bisericuțe daco-romanii. Cazuri similare întâlnim în toată istoria 

monahismului: stâlpnicii primelor veacuri, pustnicii retrași în peşteri sau 
în pustiurile Egiptului și ale Ţării Sfinte, mai târziu marea lavră a peşte- 
rilor de la Kiev şi chiar în ţara noastră: Biserica rupestră Corbii de Piatră- 
Argeș, Schitul Negru Vodă din Cetăţeni, aproape de Câmpulung, peștera 
Sfântului Nicodim de la Tismana, chilia lui Daniil Sihastru ş.a. 

Acest complex a avut o existență aproape permanentă, până la sfâr- 
şitul sec. al X-lea sau începutul celui următor. 

Pentru epoca începând din secolul al III-lea până la sfârşitul secolului 
al VI-lea, pentru care avem documente, Scythia Minor a avut o unitate și o 
continuitate datorită mediului ei geografic și antropologic, ajutat de unele 
măsuri ale împăraţilor din secolele V-VI, care întăreau limesul dunărean și 
coeziunea socială din această provincie, atât cât se putea face în condiţiile 
invaziilor barbare. Ceea ce nu putea ține totdeauna autoritatea imperială a 
provinciei, ținea, întărea şi continua credința creştină, credinţa unor 
oameni pe care nu-i înfricoşau nici persecuțiile, nici invaziile. E vorba mai 
ales de oameni îmbunătățiţi, despre care Dionisie cel Mic zicea că erau 
„plini de căldură și minunați prin blândeţea purtării... Credinţa strălucind 
prin legătura cu fapta bună, era pentru toți pildă de viaţă și sinceritate... Ei 
au ţinut cu tărie neînfricată totdeauna dogmele credinţei ortodoxe, căci 
deşi erau simpli în cuvânt, în ştiinţă nu erau nepricepuţi 12%. Cuvintele 
acestea se referă textual la „Fericiţii Părinţi” ai Scythiei Minor, dar ele 
reflectă, în mare, nivelul spiritual al întregului popor din această provin- 
cie, cum avea s-o descrie Strabon, care vorbea de cei „evlavioşi”, denu- 
mire folosită, în general, pentru întreg poporul!. 


Arhiepiscopia Justiniana Prima 


Între operele realizate de împăratul Justinian în Peninsula Balcanică se 
numără şi orașul Justiniana Prima, localizat de istorici în Tsaricin Grad, 
situat la aproximativ 40 km sud-vest de Niș, pe locul fostei localități 
Tauresium. În acest oraș, localitatea natală a împăratului, a luat fiinţă prin 
Novela XI din 14 aprilie 535, dată de Justinian, o arhiepiscopie care-i va 
purta numele. 

Noul oraș va deveni atât reședință politică, cât și centru bisericesc al 
prefecturii Illyricului, luând astfel locul Tesalonicului, cum reiese din 
Novela XI. 

Pentru viața politică și eclesiastică a prefecturii, evenimentul acesta 
nu era nou. Astfel de schimbări se mai întâmplaseră în interiorul ei. Ceea 
ce deținuse până acum Tesalonicul preluase şi el într-un timp de la alt oraș 

din Panonia, de la Sirmium, fosta capitală a acestei prefecturi, înaintea lui. 
Forţat de năvălirea hunilor lui Atila în aceste părți, prefectul de atunci al 
Sirmiumului mută reședința politică a prefecturii la Tesalonic, urmându-i 
imediat şi autoritatea eclesiastică centrală a acestei prefecturi. Tot o 
împrejurare istorică determină și noua schimbare, despre care vorbeşte 
însuşi împăratul Justinian: „Acum — zice el — când împărăția noastră a 
crescut atât de mult și s-a întins de amândouă țărmurile Dunării... (pentru 
care fapt) am socotit necesar ca o astfel de provincie strălucită, care a fost 
Panonia, să fie adăugată la prea fericita patria noastră și să se îmbine 
laolaltă...'"!30. Prin urmare, Justinian pune transferarea reşedinţei politice 
a prefecturii Illyricului de la Tesalonic la Justiniana Prima, în legătură cu 
întinderea stăpânirii Imperiului Bizantin peste Dunăre. 

Acest proces se resimte și în Biserică. Exista deja tradiția potrivit 
căreia acolo unde se află autoritatea politică a prefecturii să fie și autori- 
tatea bisericească centrală. De aceea schimbările de reședință a prefecturii 
au determinat și schimbări bisericeşti, fără ca Biserica să aibă ceva de pier- 
dut ci, dimpotrivă, să beneficieze de demnități canonice înalte. 

Cât priveşte jurisdicția, Arhiepiscopia Justiniana Prima urma să cu- 
prindă — potrivit dispoziției Novele: XI — mitropoliile și episcopiile din ur- 
mătoarele provincii ale prefecturii Illyricului: Dacia Mediteraneană, Dacia 
Ripensis, Moesia Secunda, Dardania, Prevalitania, Macedonia Secunda și 
acea parte a Panoniei Secunda, în care se afla cetatea Bacensă (Baciană) — 
provincii cu populație romană sau romanizată şi grecească!*!. 

Istoricul Jacques Zeiller ne dă și o statistică a episcopiilor din aceste 
provincii!*?. Autorul precizează că ele au fost mai multe, dar, că împre- 
jurăni istorice vitregi (venirea popoarelor migratoare) au determinat dis- 
pariția unora din ele. 

Aceste episcopii, cu mitropoliile lor, până la înființarea Arhiepis- 
copiei Justiniana Prima, aparțineau sau se găseau sub jurisdicția arhiepis- 
copului de Tesalonic. De acum, însă, scaunul episcopal de Tesalonic 
rămâne să se folosească de dreptul de jurisdicție numai asupra provinciilor 
diocezei macedonene. 

Jurisdicţia Armepiscopiei Justiniana Prima cuprindea însă, nu numai 
episcopiile din Balcani. Ea se va fi întins și asupra vieții bisericești din pro- 
vinciile sau cetățile cel puţin construite sau renovate de Justinian în nordul 
Dunării, după alipirea lor la stăpânirea romană: „Împărăția noastră — zice 
Justinian în Novela XI — a crescut așa de mult și s-a întins de amândouă 
țărmurile Dunării şi acum au comuniune cu cetățile noastre Viminacium, 
Recidiva!% şi Lederata!*, care sunt dincolo de Dunăre, venind, ca să spu- 
nem așa, iarăși sub stăpânirea noastră "155. 

Prin această formulare, după cum observă și Vasile Pârvan, Justinian 
s-a gândit la continuitatea elementului roman şi a celui creştin de ambele 
laturi ale Dunării, fără să-i fie străină existenţa fortificațiilor romane efec- 
tuate în secolul al IV-lea, începând cu Constantin cel Mare, atât în dreapta 
cât și în stânga fluviului. Această teză și-o susține Vasile Pârvan și cu 
următorul argument: Justinian pomenește în textul Novelei XI, spre 
sfârşit, de secta eretică a „bonosiacilor ”, pe care episcopul din Aquae avea 
s-o combată în chip special. Dacă în cetățile sau teritoriile din stânga 
Dunării ar fi existat păgâni sau eretici, care să necesite să fie convertiți sau 
aduși la dreapta credință, împăratul nu ar fi pregetat să ia vreo hotărâre 
specială în această privință dând, de exemplu, ca pentru Aquae, vreunui 
alt episcop însărcinarea specială de a aduce la dreapta credinţă pe cei din 
stânga Dunării. Dimpotrivă, Justinian vorbește, în Novela sa, ca despre 
ceva foarte firesc despre reluarea posesiunilor a teritoriului nord-dunărean, 
care, desigur, încă dinainte era din punct de vedere ierarhic bisericesc re- 
partizat la una sau mai multe din episcopiile diocezei ilince a Daciei, aflate 
în imediata apropiere a Dunării, pe malul drept!**. 

Nevoi ca fondarea de biserici, hirotonirea de preoţi şi uneori de epis- 
copi, alcătuirea catehismului pentru cunoașterea învățăturii creştine şi 
altele, care apăreau în viața bisericească a strămoșilor noștri erau acoperite 
mai întotdeauna, la cerința acestora, de fraţii lor creștini din sudul Dunării, 
care cunoșteau, din secolul al IV-lea, o înfloritoare organizare bisericească. 

Se cunoaşte influența canonică pe care a exercitat-o asupra vieții 
bisericești din nordui Dunării scaunul episcopal din Sirmium, pe timpul 
când a fost şi centru bisericesc al prefecturii Illyricului!*. 

Plecând de la informaţia istoricului Procopius de Cezareea, potrivit 
căreia împăratul Justinian a clădit afară de cetatea Lederata și „o mulțime 
de alte cetăți” în stânga Dunării, unii istorici au tras concluzia că, pe tim- 
pul lui Justinian, puterea politică a Imperiului Bizantin s-a extins peste 
Dunăre până în părțile Banatului şi Olteniei, și o dată cu aceasta s-a extins 
ȘI jurisdicţia eclesiastică a Arhiepiscopiei Justiniana Prima!*8. 

La numai zece ani după emiterea Novelei XI, împăratul Justinian reia 
dispoziţiile cu privire la Justiniana Prima în partea întâi a Novelei 
CXXXI, din 18 martie 545. În această Novelă însă, nu se pomenește și de 
cetăţile din stânga Dunării, adică cel puţin Recidiva și Lederata, menționate 
în Novela XI, fapt care i-a făcut pe unii să creadă și să se pronunţe că aceste 
cetăți nu se mai aflau în acest timp sub stăpânire bizantină. 

Însă această ipoteză nu corespunde adevărului. În primul rând, Novela 
CXXXI este redactată foarte pe scurt. În al doilea rând, cetăţile din nordul 
Dunării nu formau o provincie deosebită, ci țineau de provinciile din sud și 

Justinian nu citează aici decât simplu, provinciile. În sfârşit, Novela citând 
Panonia întreagă, fără vreo restricție, deși știm că nu putea fi vorba decât de 
o parte din ea, ca provincie creştină de sub jurisdicția arhiepiscopului Jus- 
tinianei Prima, poate că tacit a cuprins și cetățile din nord prin formularea 
„Panonia şi cetățile nenumite din nord'"'%. Ca urmare a unei cercetări 
atente a textului celor două Novele se ajunge la concluzia sigură că juris- 
dicția canonică a Justinianei Prima peste provinciile și ţinuturile arătate în 
Novela XI rămâne aceeași și după legiferarea Novelei CXXXI!%. 

În ce constă jurisdicţia canonică a Arhiepiscopiei Justiniana Prima? 

Din Novela XI, care este mai bogată în dispoziţii şi informaţii, reiese 
că arhiepiscopul Justinianei Prima „avea toată libertatea de a-și impune 
autoritatea sa” în toate Bisericile ce ţineau din punct de vedere canonic de 
el. Arhiepiscopul de aici sfințea sau hirotonea mitropoliți și episcopi pen- 
tru scaunele vacante apoi îi învestea cu demnitatea corespunzătoare și le 
făcea instalarea după rânduiala canonică. Arhiepiscopul de Justiniana Pri- 
ma trebuia de asemenea să se îngrijească îndeaproape de buna rânduială a 
vieții şi administrației bisericeşti din mitropoliile și episcopiile dependente 
canonic de el. Orice abatere de la disciplina și rânduiala bisericească 
săvârșită în cuprinsul eparhiei sale, urma să se ancheteze, judece și pena- 
lizeze, numai în cuprinsul acesteia și cu cunoştinţa și încuviințarea arhi- 
episcopului. Toate acestea avea să le exercite arhiepiscopul Justinianei 
Prima fie personal, fie în mod mijlocit, prin mitropoliţii sau episcopii 
sufragani sau prin delegaţii de clerici care să aibă însă „toată puterea şi 
toată cenzura sacerdotală (precum) şi toată libertatea de a lucra”"*!. 

În cazul când scaunul arhiepiscopal al Justinianei Prima rămânea 
vacant prin decesul arhiepiscopului sau înlăturarea lui, noul arhiepiscop se 
alegea, hirotonea (dacă nu era episcop), învestea şi instala după rânduiala 
canonică obișnuită, adică sinodul tuturor mitropoliților şi episcopilor din 
Arhiepiscopie proceda la săvârșirea acestora. Această dispoziție o repetă 
Justiman și în Novela CXXXI. 

Onice intervenție din afară sau relaţie cu alte centre bisericeşti, din 
afara arhiepiscopiei şi îndeosebi cu scaunul episcopal din Tesalonic pentru 
rezolvarea cazului de faţă sau a celorlalte arătate, este categoric reprobată 
de Justinian (Novela XI). 

Această dispoziție a împăratului Justinian o socotim, pe de o parte, ca 
o reacție sau ca o ignorare a pretenţiei papilor că scaunul episcopal din 
Tesalonic este un vicariat al Romei, și pe altă parte, ca o măsură luată în 
plus, de a asigura și mai trainic independenţa eclesiastică şi durabilitatea 
arhiepiscopiei celei noi. Justinian dorea chiar să-i mărească rangul Ar- 
hiepiscopiei Justiniana Prima la o treaptă egală cu a primei Patriarhii a 

Imperiului, cerând în acest sens papei Agapet (535-536) să-i acorde titlul 
de locţiitoare a Patriarhiei romane, însă nu ca vicariat, ci ca înlocuitoare 
(în cazuri de apeluri la judecăţi) şi rang onorific. 

Recunoașterea acestei demnități se face, totuşi, de papa Vigiliu, lucru 
cunoscut dintr-o informaţie provenită de la Dositei, patriarhul Ierusalimului. 

Menţionăm, de asemenea, că dispozițiile celor două Novele, ca şi mă- 
surile luate de împăratul Justinian ulterior acestora, pentru ridicarea pres- 
tigiului Arhiepiscopiei Justiniana Prima în prefectura Illyricului, nu au 
adus prejudicii Patriarhiei de Constantinopol. Autocefalia arhiepiscopiei 
menționate, pe de o parte, şi puterea ei jurisdicțională, pe de altă parte, nu 
au scos din vigoare legea din 421 și nici canoanele ecumenice care atestau 
jurisdicția Patriarhiei din Constantinopol până și la popoarele barbare. 
Justinian nu voia să reducă în drepturi pe patriarhul său, care îl avea lângă 
sine, ci numai pe exarhul din Tesalonic. Arhiepiscopia Justinianei Prima 
fiind autocefală, avea totuși obligaţia canonică să păstreze o legătură dog- 
matică, canonică și cultică cu Patriarhia de Constantinopol. 

Că aceasta din urmă avea drept de jurisdicție asupra Arhiepiscopiei 
Justiniana Prima reiese şi dintr-o hotărâre, din 566, a celei dintâi, cu pri- 
vire la judecarea abaterilor arhiepiscopului ei: „Hotărâm că dacă Arhiepis- 
copul Scaunului acestuia şi şeful locului nostru de naştere Justiniana 
Prima şi urmașul lui, din vreo împrejurare oarecare se va întâmpla să cadă 
în greşeala vreunei erezii, sau despărțiri sau călcări de lege sau nesocotirea 
dumnezeieştilor şi sfintelor legi şi dogme ale Bisericii Catolice-Aposto- 
lice, pe unul ca acesta urmează să-l judece, să-i revizuiască procesul şi să-l 
condamne Prea Sfântul Scaun apostolic-ecumenic al Noii Rome, în Bizanţ, 
indiscutabil "12. 

Această unitate eclesiastică i-a supraviețuit împăratului, existența ei 
putând fi urmărită până în secolul al VII-lea. Năvălirea bulgarilor în tim- 
pul împăratului bizantin Constantin Pogonatul, în anul 688, prin Scythia 
Minor peste populaţia dintre Dunăre, Balcani și Marea Neagră, cuprinde 
acum și patria lui Justinian, fără a o scuti de urmările tragice ale migrato- 
rilor. Justiniana Prima pierde în acest timp, pe tărâm politic, demnitatea de 
reşedinţă a prefecturii Illyricului, desființându-se o dată cu ea și prefectura 
însăşi. Arhiepiscopia de Justiniana Prima, ca centru bisericesc al aceleiași 
prefecturi, avea de asemenea de suferit. 

Dispariţia, o dată cu penetrația bulgarilor, a unor episcopii din sudul 
Dunării, sufragane Arhiepiscopiei Justiniana Prima, este justificată şi înte- 
meiată pe documente istorice. Desființarea Arhiepiscopiei Justiniana 
Prima, ca arhiepiscopie autocefală și jurisdicţia ei întinsă aşa cum o înzes- 
trase Justinian prin Novelele XI şi CXXXI, este, de asemenea, dovedită. 

Însă scaunul episcopal de aici, fără a mai avea drept de jurisdicție, a supra- 
viețuit evenimentului istoric de care vorbim, având în susținerea acestei 
afirmaţii temeiuri istorice. Așa, de pildă, episcopul Ohridei, noul nume al 
scaunului episcopal de Justiniana Prima, după năvălirea bulgarilor, figu- 
rează în actele sinodului din 879 — ce urma să fie socotit al VIII-lea Sinod 
ecumenic — ca participant la acest sinod „nu printre corifeii sinodului, așa 
cum îl destina Novela lui Justinian, ci printre cei din urmă, al 95-lea, 
semnat Gavriil al Ahridei""*. 

Iar faptul că împăratul bizantin de mai târziu Vasile al II-lea Bulgaroc- 
tonul, prin trei hrisoave, transformă scaunul de Ohrida într-o arhiepiscopie 
a cărei jurisdicție era identică sau aproape identică cu cea din vremea lui 
Justinian, nu este altceva decât o reeditare atât a arhiepiscopiei dispărute, 
cât și a jurisdicției aceleia. 

Amintind faptul că până și cei mai mari canoniști (Balsamon) iden- 
tifică Justiniana Prima cu Ohrida, precizăm că din secolul al XII-lea 
„numele şi drepturile Arhiepiscopiei Justiniana Prima se găsesc atașate la 
Arhiepiscopia de Ohrida. Arhiepiscopii Ohridei se intitulează de acum 
înainte, arhiepiscopi ai Primei Justiniane, Ohridei și a toată Bulgaria”. 

Dintre titularii acestei arhiepiscopii se cunosc Catelian, Benenatus, cel 
din urmă fiind implicat în discuţiile asupra celor „trei capitole”, condam- 
nate de Sinodul V ecumenic și Joan, trăitor la sfârșitul secolului al VI-lea, 
destinatar al unor scrisori adresate (lui) de Sfântul Grigorie cel Mare, papa 
Romei. 


Venirea slavilor. Consecințe 
lingvistice şi religioase'% 


După retragerea administraţiei romane din nordul Dunării în vremea 
lui Aurelian (271-275), prin aceste teritorii au trecut, succesiv, goții (cu 
care au luptat romanii conduși de Constantin al II-lea, fiul lui Constantin 
cel Mare și mai târziu împăratul Valens), hunii (în rândul cărora episcopul 
Teotim de Tomis a făcut misiune, ajutat şi de Sfântul loan Gură de Aur), 
gepizii (atestați în Transilvania), apoi avarii, (care de cele mai multe ori 
au atacat Imperiul împreună cu slavii). 

Cea mai însemnată incursiune a avaro-slavilor a avut loc spre sfârşitul 
secolului al VI-lea și începutul celui de-al VII-lea. Cu acest prilej, pe 
lângă distrugerile care au avut loc, dispar și informaţiile despre Episcopia 
Tomisului și Arhiepiscopia Justiniana Prima, despre care s-a vorbit în 
prelegerile anterioare. 

Însă această incursiune este importantă şi pentru informațiile de ordin 
lingvistic pe care le prilejuieşte. Concret, în urma incursiunii avaro-slavilor 
din 587, incursiune relatată de Cronicile bizantine ale lui Theofilact 
Simocata și Theofanes, potrivit acestora, s-au rostit cuvintele forna, torna, 
fratre considerate, de cei mai mulţi cercetători, ca fiind cele mai vechi 
cuvinte rostite în limba română. Cronicarii menţionaţi relatează că unui 
ostaș din armata imperială i-a căzut povara din spatele catârului. Un alt 
soldat, din dorința de a-i atrage atenţia asupra acestui fapt, i-a strigat „în 
limba părintească”: torna, torna, fratre'“5. Însă aceste cuvinte au fost 
înțelese cu sensul de retragere (retorna, retorna, fratre). Este foarte po- 
sibil acest lucru, deoarece la Theofilact cuvintele respective au fost con- 
semnate chiar cu această formă: retorna, retorna. 

Întrucât slavii sunt singurii dintre popoarele migratoare care ne-au 
influențat sub raportul limbii, prezentăm câteva generalități despre acest 
popor. 

Migraţia slavilor. Deşi primele mențiuni despre slavi pe teritoriul 
patriei noastre sunt din secolul al VI-lea (istoricii Iordanes și Procopius), 
pătrunderea lor masivă pe teritoriul țării noastre s-a petrecut în cursul se- 
colului al VII-lea, după cum dovedesc descoperirile arheologice. Influenţa 
lor asupra populației băştinaşe se datorează faptului că ei, spre deosebire 
de celelalte populații migratoare care erau nomade, s-au așezat pe acest 
teritoriu. Asimilarea lor treptată de către autohtoni s-a datorat: superi- 
orității numerice, vechimii așezării și organizării lor, nivelului superior al 
civilizației materiale și moştenirii romano-bizantine. 

În afara slavilor care s-au stabilit pe teritoriul patriei noastre, grupe 
ma! mari de slavi au trecut în sudul Dunării, cea mai mare penetrație 
având loc în anul 602, profitând de situația în care se găsea Imperiul 
Bizantin!%€. Din cauza lipsei de apărare a acestei zone, trupele slave au 
cucerit teritorii întinse din Balcani. Însă aşezarea lor aici a produs schim- 
bări fundamentale în acest spaţiu: în sudul Dunării populaţia romanică a 
fost dizlocată în mai multe grupe: dacoromâni, istroromâni, macedo- 
români Şi meglenoromâni, pe de o parte, iar pe de alta, în nordul Dunării, 
populația băștinașă a asimilat pe slavii care au rămas aici. Cu alte cuvinte, 
acum se produc două fenomene diferite: dacoromânii din nordul Dunării 
deznaționalizează şi asimilează pe slavi, în timp ce, în sud, slavii dizlocă şi 
asimilează populația romanică. Dacă până acum s-a putut vorbi de o 
romanitate dunăreană pe ambele maluri ale Dunării, în urma acestui 
proces, se poate vorbi de o romanitate dunăreană numai nord-dunăreană, 
cel puţin ca centru de greutate. 

În urma conviețuirii cu slavii, după cum se ştie, am fost influențați sub 
raportul limbii (aproximativ 1/6 din lexic fiind de origine slavă). Abia din 
veacurile VII-VIII se poate vorbi de poporul român și de limba română. 
Avem mențiuni că în secolul al VIII-lea poporul român era menţionat în 
izvoarele bizantine sub numele de vlahi. Acest cuvânt de origine slavă, îm- 
prumutat de la germani, denumea popoarele de neam romanic sau celtic. 

Cum s-au organizat strămoșii noştri? 

Inițial, populaţia băştinaşă era organizată în obşti sătești conduse de un 
„sfat al bătrânilor”, având — atunci când era cazul — și o căpetenie militară 
(jude, jupan sau cneaz). Cu timpul, căpeteniile obştilor s-au transformat în 
stăpâni ai pământului, iar conducătorii militari, care până atunci dețineau o 
funcție temporară, au devenit conducători definitivi, chiar au transmis 
puterea în mod ereditar. În acest mod au luat naștere primele formaţiuni 
politice, cnezate sau țări care, prin unirea lor, au format statele românești 
de mai târziu. 

Ritul bizantino-slav la români 


Acest rit se datorează fraţilor Chiril şi Metodie, „apostolii slavilor”. 
Bulgarii, apăruţi la sfârșitul secolului al VII-lea în sudul Dunării, în 
regiunea Varnei de azi, venind din părțile Volgăi, au fost încreștinaţi în 
anul 864, în timpul ţarului Boris, care a primit creştinismul din interese 
politice, naș fiindu-i chiar împăratul Mihail al III-lea. 

Opera de creștinare a lor a fost desăvârșită prin propovăduirea uceni- 
cilor Sfinților Chiril și Metodie. Aceștia, originari din Tesalonic, cu o 
solidă pregătire!“ au creat un alfabet slav și au tradus primele cărți din 
grecește în limba slavă, în slava vorbită de populația omonimă din jurul 
Tesalonicului. După părerea multor cercetători, alfabetul slav s-a numit 
mai târziu „chirilic”, în cinstea Sfântului Constantin - Chiril. EI a înlocuit 
alfabetul „glagolitic”, mult mai complicat, cu cel chirilic, mult mai sim- 
plu, cu 43 de semne (24 luate din scrierea greacă la care s-au adăugat 19 
slove din alfabetul glagolitic). Acest alfabet a fost adoptat ulterior de 
majoritatea popoarelor slave, precum şi de strămoşii noştri, care l-au 
folosit până în vremea lui Alexandru loan Cuza. El stă la baza alfabetelor 
unora din limbile slave moderne: rusă, ucraineană, sârbă, bulgară. 

Opera fraților Chiril și Metodie prezintă interes pentru țara noastră 
pentru faptul că alfabetul creat de ei a fost adoptat și de strămoșii noştri. 
Prezenţa slavilor pe teritoriul patriei noastre a determinat introducerea 
limbii slave în cultul Bisericilor românești din nordul Dunării, deoarece 
slavii de la noi voiau în cult o limbă vie, înțeleasă de ei, şi nu limba 
înțeleasă numai de autohtoni. Potrivit lui P. P. Panaitescu, până la intro- 
ducerea limbii slave în cult strămoșii noștri „probabil făceau slujba biseri- 
cească într-o limbă latină apropiată de cea veche”!%. 

Potrivit opiniei aceluiași autor, liturghia în limba slavă a putut fi intro- 
dusă la români începând cu secolul al X-lea, având următoarele argumente: 

1. liturghia bizantină în limba slavă a fost adusă în Bulgaria abia la 
sfârşitul secolului al IX-lea, prin ucenicii Sfinților Chiril și Metodie și a 
cunoscut o epocă de maximă răspândire în secolul al X-lea; 

2. limba slavă s-a introdus în Biserica românească înainte de cucerirea 
Transilvaniei de regatul maghiar, altfel regii catolici maghiari, ca și epis- 
copii catolici de aici, n-ar fi permis acest lucru; 

3. introducerea acestei liturghii la români nu s-a putut face decât într-o 
epocă în care în țara noastră erau și locuitori slavi care vorbeau şi înţe- 
legeau limba slavă, vorbită în special de clasa conducătoare. 

Este foarte probabil ca la introducerea limbii paleoslave bisericești, 
fixată în scris de Sfinții Chiril și Metodie şi de ucenicii lor, precum şi a 
alfabetului chirilic, în nordul Dunării, să fi contribuit şi ucenicii veniți din 
teritoriile sudice învecinate. 

Slavistul Pandele Olteanu a dovedit, pe baza toponimiei și a unor 
argumente lingvistice, că Transilvania de nord-vest și Maramureşul s-au 
aflat în sfera de influenţă cultural-bisericească a Moraviei Mari, deci a 
slavei occidentale, din care au pătruns unii termeni în limba română încă 
din timpul Sfinților Chiril şi Metodie şi a numeroșilor lor ucenici. Prin 
aceşti ucenici moravi, ritul bizantino-slav a putut să fie introdus în părțile 
de nord și nord-vest ale Transilvaniei. Potrivit unor istorici, pe de o parte, 
ucenici ai Sfinților Chiril şi Metodie au activat în părțile noastre!*, iar pe 
de alta, între Transilvania şi Moravia Mare erau legături comerciale, mij- 
locite de sarea extrasă din ocnele noastre!*. 

Adoptarea limbii slave și alfabetului acesteia a fost determinată de: 

1. lipsa cărților de slujbă traduse în limba română (străromână), în 
timp ce în această limbă se găseau astfel de cărți; 

2. după căderea statului bulgar (1018) unii preoți sud-dunăreni (vlahi 
sau slavo-bulgari) s-au refugiat, datorită stăpânirii bizantine în nordul 
Dunării, în ţările locuite de români, unde şi-au continuat activitatea 
cărturărească în limba slavă. În acest mod, limba slavă a fost adoptată mai 
întâi de Biserică, iar mai târziu și în cancelariile domnești. Fără îndoială că 
prezența limbii slave în cult n-a produs dispariția limbii române. Acest 
lucru s-a petrecut și în alte țări. De pildă, în Germania, mult timp limba 
Bisericii şi a Statului a fost latina, în Anglia, după cucerirea normandă, 
limba oficială a fost cea franceză, în timp ce poporul vorbea limba sa, 
adică germana şi respectiv engleza. La noi, deși liturghia și celelalte slujbe 
se făceau în slavonește, predicarea cuvântului lui Dumnezeu și spovedania 
se făceau, ca și mai înainte, în limba vorbită de popor, adică în românește; 

3. ritul bizantino-slav a fost pentru noi, în contextul de atunci, un mij- 
loc de păstrare a Ortodoxiei. Dacă secolele IX-X au fost secole de puter- 
nică misiune romană, din dorința de a domina lumea creştină, românii, 
având o altă limbă de cult, cea slavă, și-au putut păstra prin ea confesiunea 
ortodoxă (creștinismul răsăritean). 


Exemple de cuvinte slave. Dacă noțiunile de bază ale credinţei sunt 
în cea mai mare parte în limba latină (vulgară), termenii referitori la 
organizarea Bisericii sunt de origine slavă: sihastru, schimnic, ieromonah, 
egumen, protoiereu, arhiereu, mitropolit, exarh ş.a. 

Amintim şi faptul că, prin acțiunea de traducere a cărților de slujbă din 
slavoneşte sau greceşte în românește, acești termeni au fost „românizaţi” 
fiind menținuți în limba noastră liturgică până astăzi. De pildă: Duhul 
Sfânt, nume de sfinți (mucenic, sfânt, Maica Precistă, moaşte), nume de 
persoane aparținătoare clerului (duhovnic, mirean, stareţ, sobor, țârcov- 
nic, vlădică), nume de obiecte şi veșminte liturgice (cădelniţă, dveră, jertfă, 
odăjdii, prestol, procoveţe, strană, troiță), nume de slujbe sau rânduieli bi- 
sericești (maslu, molitvă, pogribanie, prohod, pomană, pravilă, sfeștanie, 
slavă, slujbă, vecernie, utrenie), nume de cărți de slujbă sau sărbători 
(Ceaslov, Molitvelnic, Blagoveștenie, Stretenie, Vovidenie, praznic), ver- 
be (a spovedi, a milui, a târnosi) etc. Începuturile scrisului slav în ţările 
noastre, atestate documentar, datează din sec. al X-lea. 

Venirea slavilor în aceste teritorii a avut, însă, și urmări nefaste asupra 
vieţii bisericeşti. Așa se explică de ce la Sinoadele VI şi VII ecumenice nu 
întâlnim nici un reprezentant al ținuturilor dunărene. Fără îndoială că lipsa 
menţiunii lor la aceste sinoade nu înseamnă, în mod obligatoriu, și lipsa 
lor din acest spaţiu. Creştinarea treptată a slavilor de pe aceste teritorii s-a 
realizat tocmai datorită episcopilor și preoților băștinași. 

Apoi, faptul că hotărârile acestor sinoade, foarte importante de altfel, 
nu puteau fi cunoscute şi introduse aici decât tot de ierarhi, iar in- 
troducerea limbii slave în cult nu o puteau face decât ierarhii şi slujitorii 
Bisericii în general, arată în mod limpede prezenţa ierarhilor aici. 

De asemenea, în acest spațiu, viața creștină, în ciuda populațiilor 
migratoare, a fost continuă. Creștinii aveau nevoie de preoți, iar preoții 
aveau nevoie de ierarhi. Or, nu se poate concepe o viaţă creștină decât 
condusă de ierarhi locali, care aveau datoria fundamentală de a se îngriji 
de viaţa creştină de aici. 

Mai mult, trebuie să avem în vedere şi faptul că, în a doua jumătate a 
secolului al IX-lea, Bizanțul a început o operă misionară de anvergură în 
apropierea noastră: creștinarea a trei popoare slave — moravii (creştinați de 
Sfinții Chiril şi Metodie), bulgarii (creștinați oficial la 864, lucrare desă- 
vârşită de ucenici ai „apostolilor slavilor”) și sârbii (creștinați la sfârșitul 
secolului al IX-lea și începutul celui următor). Despre o creștinare a româ- 
nilor acum nici nu se pomeneşte. Or, în mod logic, dacă strămoșii noştri 
n-ar fi fost creștinați până la această dată, în acest secol de intensă operă 
misionară ar fi fost, cu siguranţă, creştinaţi de Bizanţ. 

In virtutea aceleiaşi logici, nu se poate concepe ca cele trei popoare 
proaspăt creștinate să-şi fi avut proprii lor episcopi, iar românii creștinați 
cu multe secole înainte, o dată cu formarea lor ca neam, să nu fi avut 
proprii ierarhi. Dacă avem în vedere și faptul că un popor cu vechi tradiții 

creștine, un popor care în jurul secolului al X-lea avea structuri politice și 
militare, fiind condus de duci, cneji sau voievozi, cu cetăți fortificate, cu 
biserici, nu se poate concepe ca el să nu fi avut şi o organizare bisericească 
pe măsură. 

În sprijinul acestor ipoteze logice vin şi descoperirile arheologice în 
Botoșana — Suceava, Murgeni — Vaslui, Davideni — Neamţ, Costeşti — Iaşi, 
Traian — Bacău, Străulești — Botoșani, Dulceanca și Olteni — Teleorman, 
Cândești — Vrancea etc. pentru sec. V-VII; Fălciu, Murgeni — Vaslui, 
Fundu-Herţei — Botoşani, Hlincea -— lași, Lunca- Botoșani, pentru sec. 
VIII-IX; Stoicani — Galaţi, Cosna-Floreni — Suceava, Adjud — Vrancea, 
Dănești — Vaslui etc. pentru sec. X-XI; Câmpulung Muscel (cruce pec- 
torală bizantină) pentru sec. IX-XII; în Transilvania, la Bratei, lângă 
Mediaș (sec. IV-VIII) — vase ceramice lucrate manual, de tradiție dacică, 
având cruci şi simboluri creştine etc. 


Biserica românească în sudul Dunării în 
secolele X-XIV'5' 


După cum afirmam mai sus, aşezarea slavilor în sudul Dunării a avut 
urmări fundamentale pentru populația romanică atât din nordul, cât mai ales 
din sudul Dunării, populația fiind dizlocată în cele 4 grupe menționate. 

Important de subliniat este faptul că această populaţie, în ciuda vicisi- 
tudinilor istoriei nu dispare din acest spațiu. Prezenţa lor este semnalată în 
Evul Mediu, ei fiind numiți în izvoare vlahi!*2. Prima ştire sigură despre 
ei o avem din Cronica bizantină a lui Skylitzes-Kedrenos, care aminteşte 
de răscoala bulgarilor conduși de patru frați: David, Moise, Aron şi 
Samuel, de origine pur românească (pe la anul 976). A doua ştire provine 
de la un cronicar bizantin anonim care amintește de Niculiţă, conducător 
al vlahilor din Elada (pe la 980). Alte ştiri: la scriitorul bizantin Kekau- 
menos şi la Ana Comnena, care în lucrarea Alexiada aminteşte de con- 
ducătorul Pudilă. 

Știri importante avem în timpul Imperiului Vlaho-Bulgar, refăcut în 
urma răscoalei din anii 1185-1186, sub conducerea fraților Petru și Asan, 
români din regiunea Târnovei. Răsculându-se împotriva bizantinilor din 
cauza impozitelor mari impuse de aceștia, în urma unor succese militare, 
ei au reuşit să pună bazele unui nou stat „al Asăneștilor”, „imperiul vlaho- 
bulgar” sau „al doilea țarat bulgar” cu capitala la Târnovo. Conducătorii 
lui au fost Asan, Petru şi Ioniță (Caloian) care a reuşit să obțină re- 
cunoașterea oficială din partea bizantinilor şi a papei (în jurul lui 1204). 
Prin anul 1257 acest imperiu s-a desfiinţat. Foarte important pentru noi 
este faptul că originea românească a Asăneștilor a fost dovedită de mai 
multe izvoare — respectiv o cronică bizantină (a lui Niceta Choniates), una 
germană (a lui Ansbertus), cronici franceze (Geoffroy de Villehardouin, 
Henri de Valenciennes şi Robert de Clary), precum și de unele documente 
ale cancelariei papale. 


Privitor la viața bisericească, primele știri datează din anii 1019-1020, 
când împăratul Vasile al II-lea Bulgaroctonul, în urma desființării statului 

bulgar a suprimat „patriarhia” bulgară de Ohrida, reducând-o la rangul de 
arhiepiscopie autocefală. Din aria de jurisdicție a acestei unități administra- 
tive eclesiastice, între cele 31 de episcopii, era şi Durostorum-ul (Dârstor) 
şi Bodinis (Vidin), precum și vlahii din Bulgaria. Cu alte cuvinte, îm- 
păratul bizantin a scos pe vlahi de sub oblăduirea duhovnicească a episco- 
pilor locali şi 1-a pus sub o singură jurisdicție, a Arhiepiscopiei de Ohrida. 

Ceva mai târziu, întrucât jurisdicta Arhiepiscopiei de Ohrida asupra 
vlahilor din sudul Dunării nu era canonică, s-a creat o episcopie proprie 
pentru aceștia, numită Episcopia vlahilor, fiind a 24-a într-o listă a scaune- 
lor epicopale din secolul al XI-lea. 

În sec. al XIII-lea, tot dintr-o listă de scaune, aflăm că Episcopia vlahi- 
lor se numea a Vreanotiei (după cei mai mulți cercetători această localitate 
fiind identificată cu orașul Vranje, în lugoslavia de astăzi). Din păcate, nu 
cunoaștem decât numele unui preot al acestei episcopii, semnat pe un 
manuscris din sec. al XI-lea: „Joan preotul prea sfintei episcopii a vlahi- 
lor”. Scoaterea vlahilor de sub jurisdicția episcopilor locali şi organizarea 
lor într-o episcopie proprie, necanonic de altfel, arată cinstea de care se bu- 
cura această populaţie din partea autorităților bizantine. Menţionăm şi faptul 
că de o situație similară s-au bucurat şi vlahii din statul sârbesc, care erau 
puși sub jurisdicția Arhiepiscopiei autocefale sârbe cu reşedinţa la Jicea. 

Referitor la limba în care au slujit vlahii din sudul Dunării, se presu- 
pune că aceasta era romanică. Este posibil ca să fi slujit în slavonește și 
chiar în greceşte. Cert este că predica şi spovedania se făceau în limba vor- 
bită de credincioşi. 


Arhiepiscopia (Patriarhia) de Târnovo. Această unitate biseri- 
cească ia ființă după întemeierea statului Asăneștilor, când scaunul de 
Ohrida decade. Fraţii Petru şi Asan au ridicat o biserică cu hramul Sf. 
Dumitru, în apropierea Târnovei, de unde preotul Vasile a dat binecuvân- 
tarea pentru începerea răscoalei. După câștigarea independenței, frații A- 
sănești l-au ridicat pe Vasile la rangul de arhiepiscop, devenind con- 
ducătorul Bisericii Bulgare cu reședința la Târnovo. Cu toate că Patriarhia 
de Ohrida n-a recunoscut independenţa noii Biserici, Vasile şi-a organizat 
Biserica, hirotonind, reînviind viața mănăstirească, Târnovo devenind sin- 
gurul centru politic și bisericesc al vlahilor și bulgarilor din sudul Dunării. 
Pentru creşterea prestigiului Târnovei, Asan a adus aici moaștele Sf. loan 
de Rila, iar Ioniţă pe ale Sf. Filofteia şi ale Sf. Ilarion, episcopul Megleniei 
(Macedonia). 

Tot aici s-a înființat o şcoală teologică în care învățau tineri români, 
bulgari și sârbi. Aici, de asemenea, se copiau şi manuscrise în limba slavă. 

Între cei mai învăţaţi cărturari ai acestei şcoli amintim pe cuviosul Teodosie 
şi ucenicul său Eftimie, viitorul patriarh de Târnovo. Ucenicul acestuia, 
Grigorie Țamblac, afirmă că Eftimie ar fi fost vlah de neam, din apropierea 
Adrianopolului. Cu o aleasă cultură, dobândită la Sfântul Munte şi Con- 
stantinopol, patriarhul Eftimie a creat un curent cultural-religios care s-a 
răspândit şi la popoarele din jur. EI a scris sau a tradus numeroase lucrări 
din limba greacă, cu conţinut dogmatic, liturgic și aghiografic, multe din 
ele ajungând şi în nordul Dunării. Amintim şi faptul că de la el se păstrează 
o corespondenţă cu egumenul Nicodim de la Tismana și cu Antim, mitro- 
politul Ungrovlahiei. 

În 1393, ţaratul de Târnovo cade sub turci, iar ultimul ei patriarh, 
Eftimie, a plecat în exil (+ 1400). Ca urmare a dispariției, în 1396, a țaratu- 
lui de Vidin, când mulți preoți şi călugări au fost ucişi sau alungaţi, iar 
bisericile transformate în moschei, călugări, preoţi și cărturari, în număr 
destul de mare, au trecut în nordul Dunării, în Ţara Românească și Mol- 
dova, unde şi-au continuat activitatea cărturărească. După această dată, 
viața bisericească a vlahilor sud-dunăreni se pierde în cea a bulgarilor. 

Moaştele Sfintei Filofteia au fost mutate de la Târnovo la Vidin, unde 
au rămas, se pare, până în 1396, când, pentru a nu fi profanate de turci, au 
fost oferite domnitorului Mircea cel Bătrân, care le-a așezat în Biserica Sf. 
Nicolae (domnească) din Curtea de Argeș. Aici au rămas până în 1893, 
când, din cauza degradării bisericii, au fost mutate la alte biserici din oraș, 
iar după primul război mondial (când au fost duse la Mănăstirea Antim din 
Bucureşti) au fost readuse şi aşezate în ctitoria lui Neagoe Basarab din 
Curtea de Argeş. 


Viaţa bisericească a românilor din 
Transilvania şi Banat în secolele IX-XIII'5 


Informațiile despre viața bisericească pe teritoriul patriei noastre în 
secolele VI-IX sunt foarte sărace. După această perioadă oarecare ştiri 
despre Transilvania încep să apară o dată cu secolul al IX-lea, în legătură 
cu migrarea şi creștinarea ungurilor. Venind din părțile de sud ale Ucrainei 
de azi, ungurii, sub conducerea lui Arpad s-au așezat, în anul 896, în Câm- 
pia Panonică, de unde au început să întreprindă o serie de expediții în 
ţările învecinate. În Câmpia Panonică ei au dat peste o populaţie romanică. 
În partea de răsărit a Tisei au dat peste o populaţie româno-slavă, care se 
ocupa cu agricultura şi creșterea animalelor. Pe lângă mărturiile de ordin 
arheologic, lingvistic şi toponimic, se cunosc și două izvoare scrise care 
atestă prezența românilor în spațiul carpatic în momentul venirii ungu- 
rilor: Cronica rusă de la Kiev, numită şi a lui Nestor (de la sfârşitul secolu- 
lui al XI-lea sau începutul celui următor), care consemnează faptul că, după 
ce ungurii au trecut munţii înalți (Carpaţii), „au început să lupte cu volohii 
şi slavii ce trăiau acolo'is şi Gesta Hungarorum, a notarului anonim 
(Anonymus) al regelui Bela al II-lea (1131-1141). Cel din urmă, pe baza 
unor izvoare anterioare, dar confirmate de unele izvoare contemporane, 
arată că la aşezarea ungurilor în Câmpia Panonică, locuiau acolo slavi, bul- 
gari şi români. Se referă la lupta dusă de unguri împotriva ducelui bihorean 
Menumorut (voievod al Crișanei), ai cărui ostaşi erau foarte viteji's. Al 
doilea voievodat era cel al lui Glad, în Banat, care, la fel, a fost învins şi 
nevoit să încheie pace. După aceste voieodate maghiarii s-au îndreptat spre 
„Țara Transilvaniei”, locuită de români și slavi, conduși de Gelu. Cu toată 
vitejia lui şi a ostașilor lui, în cele din urmă Gelu a fost ucis. Cercetările 
arheologice efectuate în localitatea Dăbâca (30 km nord-est de Cluj) au dus 
la concluzia că aici era cetatea „ducelui” Gelu. 

Din relatările lui Anonymus mai reiese faptul că la sfârșitul secolului 
al IX-lea și începutul celui următor, pe teritoriul Transilvaniei existau o 
serie de formațiuni politice, voievodate, conduse de duci sau voievozi. 

Puterea lor rezultă nu numai din faptul că au reușit să închege unele 
formaţini politice, ci şi din faptul că au reuşit să-și construiască şi unele 
cetăți (Sătmarul, Biharea, Orşova, Dăbâca etc.). 

Aceleasi mărturii arheologice confirmă faptul că în Transilvania mai 
existau o seamă de formațiuni politice care nu au fost menţionate în 
lucrarea lui Anonymus (Blandiana — lângă Alba Iulia, Bălgrad ș.a.). 

În documentele din secolele XIII-XIV sunt menţionate și așa-numitele 
„tări”, întâlnite până târziu şi al căror nume pur românesc este o dovadă 
elocventă a existenței lor în această perioadă: Ţara Bârsei, Ţara Făgă- 
raşului, Ţara Amlașului, Ţara Hațegului, Tara Zarandului, Tara Maramu- 
reșului etc. 

Despre o stăpânire maghiară efectivă în Transilvania și Banat se poate 
vorbi abia în ultimul sfert de veac al secolului al XI-lea, când se pun 
bazele organizării politice a voievodatului. Până atunci, rămânând în afara 
stăpânirii lor, ungurii au numit-o Ultrasilva, Ultrasilvana, Transilvana, Er- 
deleeu, Erdeleu, aceste denumiri însemnând ţara „de dincolo de păduri”, 
„de dincolo de codri”. 

Ofensiva de ocupare a Transilvaniei a durat aproximativ două veacuri. 
Paralel cu ocuparea acestor teritorii, în jurul vechilor cetăți pe care le-au 
găsit aici, s-au organizat, în secolele XII-XIII, comitatele regale. 

Pentru apărarea teritoriilor intrate în stăpânirea lor, regii Ungariei s-au 
folosit şi de secui!5, iar de la mijlocul secolului al XII-lea regii maghiari 
au adus în Transilvania coloniști saşi — din părțile Flandrei, Rinului (de 
mijloc) şi Saxoniei. Colonizarea lor a continuat până pe la începutul 
secolului al XIII-lea. 


Creştinarea ungurilor 


Este foarte posibil ca unii dintre ei să fi cunoscut învăţătura creştină 
încă din timpul şederii lor în stepele din nordul Mării Negre (fie de la 
bizantini, cu care întrețineau relații diplomatice, fie de la vecinii lor ar- 
meni), iar mai târziu de la ruși (tocmai în vremea în care aceștia se creș- 
tinau). În contact cu unele popoare creștine ortodoxe (moravii, la început, 
sârbii, grecii şi românii) au fost influențați mai ales de cei din urmă, în spe- 
cial sub raportul unor termeni care definesc credința!*, privitor la unele 
practici și obiceiuri ale Bisericii Răsăritene (colindele — de la români), 
precum ŞI popularitatea unor sfinți (loan Botezătorul, Dimitrie). 

În sprijinul acestei teze mai amintim și alte elemente: se vorbește de 
cele 4 posturi, specifice Bisericii Răsăritene; la început ungurii începeau 

Postul Mare lunea și nu miercurea ca în Biserica Romano-Catolică; preoții 
Şi diaconii de mir (catolici) erau căsătoriți!*. S-au păstrat, de asemenea, de 
la ungurii ortodocşi urme din rugăciunile unor slujbe ale Bisericii Or- 
todoxe!*?. Şi, ultimul argument este faptul că ungurii vorbesc până astăzi 
de două „legi”, cea veche şi cea nouă. 

Pe lângă influenţele creștine primite de la populaţiile română și slavă 
cu care au venit în contact, se poate vorbi și de un misionarism oficial, 
venit din Bizanţ, despre care vorbesc diverse izvoare contemporane, lucru 
acceptat şi de istoricii maghiari. Acest izvoare sunt: De administrando 
imperii!S0, lucrarea împăratului Constantin al VII-lea Porfirogenetul 
(944-959), Cronica lui Gheorghe Kedrenos şi cea a lui loan Zonaras!f!. 

La scurt timp după primirea creştinismului răsăritean de către con- 
ducătorii ungurilor, au început să pătrundă în Ungaria şi misionari apuseni. 
De precizat şi faptul că Ungaria se afla la linia de întâlnire a civilizației 
romano-germane cu cea greco-slavă, respectiv a creştinismului apusean 
cu cel răsăritean. De asemenea, Roma nu putea lăsa o ţară ca Ungaria să 
intre în sfera creştinismului răsăritean, cum se întâmplase nu demult cu 
Bulgaria şi Serbia. Acțiunea misionarilor apuseni a început după anul 973, 
când principele Geysa a încheiat o alianţă cu Otto I al Germaniei (care din 
962 devenise împăratul „sfântului imperiu roman de națiune germanică”). 
Între altele, prin această alianță împăratul se obliga să trimită misionari 
catolici să predice în Ungaria. Acţiunea misionarilor apuseni s-a întărit 
mai ales după moartea Şaroldei, soția lui Geysa, susținătoarea Ortodoxiei 
în Ungania, când principele s-a recăsătorit cu principesa catolică Adelaida. 

Regele Stefan cel Sfânt (997-1038)'6%, căsătorit cu o principesă ba- 
vareză catolică (Ghizela), a fost un mare sprijinitor al ritului latin în 
Ungaria. Prin orientarea principelui Geysa spre Imperiul Romano-Ger- 
man de Apus și prin înlocuirea Ortodoxiei cu Catolicismul în timpul lui 
Ştefan cel Sfânt, s-a pus temelia unui stat ungar catolic, susținut de 
scaunul papal. Cu toate acestea, a continuat să coexiste, cel puţin un timp, 
ŞI creştinismul de rit răsăritean. 


Episcopii româneşti din Transilvania în secolele IX-XI'5 


În primul rând trebuie amintit faptul că, după toate probabilitățile, de 
la începutul secolului al IV-lea până către sfârșitul secolului al IX-lea, pe 
teritoriul țării noastre au activat așa numiții horepiscopi, trimişi aici fie de 
patriarhii de Constantinopol, fie de arhiepiscopii de Justiniana Prima, fie 
de episcopii sud-dunăreni, precum şi de cei din Dobrogea de azi. 

De asemenea, au putut activa aici episcopi periodeuți (misionari), 
trimiși de aceiași cârmuitori bisericeşti din afară. Din secolul al IX-lea — 
poate chiar mai dinainte —, o dată cu cristalizarea primelor formaţiuni po- 
litice cunoscute în teritoriile intracarpatice (Gelu, Menumorut, Glad ş.a.), 
locul horespiscopilor a fost luat de episcopi. Episcopii au putut exista la 
Dăbâca, centrul stăpânirii lui Gelu (aici s-au descoperit fundaţiile mai 
multor biserici), Biharea (la 10 km nord de Oradea), sediul lui Menumorut 
(acesta era în relație cu Bizanțul, aici s-a înființat o episcopie latină, și po- 
trivit tradiţiei, acestea se înființau pe locul celor ortodoxe!%) sau Alba 
Iulia (descoperirile arheologice efectuate aici au scos la iveală că sub actu- 
ala catedrală romanică din secolele XII-XIII s-a desoperit o rotondă cu 
absidă semicirculară, datând din secolele IX-X, dar și urmele unui lăcaş de 
cult creștin mult mai vechi). 

Știri mai amănunțite asupra unei vieți creștine de rit ortodox în Banat 
avem în primele decenii ale secolului al XI-lea. În Vita Sancti Gerhardi se 
aminteşte de Ohtum sau Achtum'S5 (un urmaș al lui Glad), care-și avea 
reședința la Morisena, Cenadul de azi, jud. Timiş. Mai mult, prin diploma 
lui Vasile al II-lea Bulgaroctonul (976-1025), care cuprindea lista epar- 
hiilor supuse Arhiepiscopiei de Ohrida, este trecută şi Episcopia de Bra- 
nitza (la răsărit de Belgrad) cu șase „castre episcopale”, unul din ele pur- 
tând numele de Dibiscos, probabil Jupa — Caransebeș. 

Mai amintim: 

- regele Coloman (1095-1116, care a introdus limba latină ca limbă ofi- 
cială în administraţia bisericească şi celibatul clerului) a hotărât că, dacă 
unele moșii ale românilor au fost date mănăstirilor și bisericilor catolice, să 
rămână acestora. În acest fel, românii au ajuns iobagi ai Bisericii Catolice; 

- între granițele regatului feudal maghiar existau o serie de mănăstiri 
ortodoxe (ex: Hodoș, lângă Arad); 

- prin 1204, regele Ungariei informa pe papă că unele biserici ale 
„Călugărilor greci” (ortodocși) din regatul său se ruinează și propune 
crearea unei episcopii pentru ei, supusă direct papei ori să așeze latini în 
acele mănăstiri; 

- la 3 mai 1205, același papă scria arhiepiscopului de Calocea — sub 
jurisdicţia căruia era şi episcopul catolic de Oradea — că pe moșiile fiilor 
cneazului Bâlea, există „o episcopie... care nu este supusă nici unei mi- 
tropolii”, cerându-i să-l aducă sub ascultarea Bisericii romane. 


Viaţa bisericească în Dobrogea în 
secolele VII-XIV'6 


După crearea statului bulgaro-slav, la sud de Dunăre, pe teritorii apar- 
ținând până atunci Imperiului Bizantin, fosta provincie Scythia Minor a 
continuat să fie considerată ca parte integrantă a Imperiului. Însă lipsa 
unei organizații administrative şi a unei armate stabile, a făcut ca noul stat 
bulgar să-şi întindă stăpânirea și asupra Dobrogei, între anii 681-971, fără 
ca ea să fie totală sau continuă. 

Peste populaţia locală s-au aşezat alte populaţii. În urma invaziilor, 
vechile orașe s-au ruralizat. De pildă, Tomisul e amintit de patriarhul 
Nichifor al Constantinopolului ca „sat”. Imperiul a continuat să mențină 
anumite centre întărite îndeosebi pe țărmul mării, iar în interior, pe cursul 
și la gura marilor râuri sau în anumite locuri retrase, apărate de natură. 

În a doua jumătate a secolului al X-lea, împăratul Nechifor Focas 
(963-969), din dorinţa de a nu mai plăti bulgarilor tributul anual, în schim- 
bul apărării frontierei dunărene, a chemat împotriva lor pe cneazul Kievu- 
lui, Sviatoslav. Însă acesta, ocupând Bulgaria de nord-est, n-a mai dorit să 
părăsească regiunea bogată a Dunării de Jos. Noul împărat loan Tzimis- 
ckes (969-976) a pornit împotriva lor o ofensivă hotărâtă, reușind să cuce- 
rească capitala statului bulgar, apoi rând pe rând cetățile bulgare, iar Svia- 
toslav a fost nevoit să se predea. Despre aceste evenimente avem in- 
formaţii în Cronica de la Kiev sau a lui Nestor 

În urma acestei victorii, partea de nord-est a Bulgariei a trecut sub 
stăpânirea bizantină, până la granița de altădată a Dunării de Jos, aceste 
teritorii fiind organizate într-o unitate administrativ-teritorială numită 
„themă” şi era condusă de un strateg, cu reşedinţa la Durostorum. Această 
themă, din a doua jumătate a secolului XI-lea s-a numit „Paristrion” sau 
„Paradunavis” sau „Paradunavon” (de lângă Dunăre). 

Din punct de vedere bisericesc, Patriarhia bulgară de Durostorum, 
recunoscută de împăratul Roman Lekapenul, din interese politice, a fost 
desfiinţată, iar în locul ci s-a creat o mitropolie, dependentă de Patriarhia 

de Constantinopol. Nu este exclus ca sub jurisdicţia acesteia să fi ajuns şi 
unele episcopate de pe teritoriul de azi al Dobrogei (Dinogeţia, Novio- 
dunum, Troesmis, Axiopolis etc.). 

La sfârsitul secolului al XI-lea, avem, datorită Anei Comnena, o infor- 
maţie despre existența unor conducători locali de la Dunărea de Jos 
(Tatos, Sestlav şi Satzas). 

În prima jumătate a secolului al XIV-lea, partea de nord a Dobrogei, 
inclusiv orașul Vicina, a ajuns sub stăpânirea lui Basarab I, domnul Țării 
Româneşti, iar Mircea cel Bătrân a ocupat mai multe cetăţi, pentru ca ele 
să nu cadă sub stăpânirea turcilor. Cu ajutorul populației locale, Mircea a 
alungat pe turci din Dobrogea, alipind-o, împreună cu Durostorumul, Ţării 
Româneşti. De aceea, în 1389, el a adăugat la titlul său şi pe acela de 
stăpânitor „al părților Podunaviei”. 

Despre o organizare bisericească în secolele XIII-XIV în Dobrogea 
avem o referire la Mitropolia Vicinei, Vicina fiind menționată şi în A/e- 
xiada Anei Comnena (sec. XI). Apoi menţiuni despre Vicina aflăm din 
secolul al XIII-lea, această localitate fiind consemnată în liste de scaune 
episcopale, în portulane sau în alte documente. Înflorirea acestei localități 
a fost pusă în legătură cu ocuparea Constantinopolului de către latini 
(1204), când mulţi greci s-au așezat în acest spațiu, Vicina devenind cel 
mai important centru comercial de la Dunărea de Jos. Fără îndoială că 
orașul a înflorit şi datorită genovezilor, care au pus aici bazele unui impor- 
tant centru de afaceri. Din a doua jumătate a secolului al XIV-lea, a 
început să decadă din importanţă, iar peste aproximativ un secol, și-a înce- 
tat existența. 

Pentru localizarea Vicinei s-au propus: Măcin, estuarul dunărean în 
fața Isaccei, Somova (toate în partea de nord a Dobrogei, în apropierea 
Dunării), iar mai nou în ostrovul de la Păcuiul lui Soare, la cca 18 km 
de Silistra. 

În acest înfloritor centru comercial a existat şi o mitropolie, cu ierarhi 
greci, dependentă de Patriarhia de Constantinopol, ea luând fiinţă între 
anii 1204-1261, când Imperiul Bizantin își mutase capitala la Niceea. 
Avem informaţii că, prin 1285, păstorea la Vicina 7eodor, care participa la 
lucrările sinodului patriarhal ținut în biserica din Vlaherne, sinod care a 
condamnat pe patriarhul unionist loan Vekkos, semnându-se „smeritul și 
prea cinstitul mitropolit al de Dumnezeu păzitei cetăți Vicina”. 

În jurul anului 1302 mitropolit era Luca, amintit în Cronica lui: 
George Pachymeres. Tot el apare şi într-un act din 1303, precum și într-o 
corespondenţă din anii 1305-1306. O menţiune despre mitropolitul Vici- 
ni, fără a i se da numele, avem din 1317-1318. 

În prima jumătate a secolului al XIV-lea, însemnătatea Vicinei începe 
să scadă, datorită incursiunilor tătarilor, care au şi ocupat-o în primii ani ai 
secolului al XIV-lea. După mitropoliţii Macarie și Chiril din această primă 
jumătate de secol, ultimul mitropolit de Vicina a fost Iachint, care, în mai 
1359, la stăruințele voievodului Nicolae Alexandru al Ţării Românești 
(1352-1364), a fost recunoscut de patriarhul ecumenic Calist I ca mitro- 
polit al Ungrovlahiei. 


Viaţa bisericească a românilor din 
teritoriile extracarpatice 
în secolele XII-XIII'67 


Printre ultimele populații migratoare care au trecut pe teritoriul țării 
noastre au fost pecenegii şi cumanii, popoare de limbă turcă. Spre sfârșitul 
sec. al IX-lea, pecenegii s-au așezat în regiunile de câmpie ale Moldovei 
de sud şi Munteniei, unii ajungând până în Transilvania. 

Pe la mijlocul sec. al XI-lea, pecenegii au fost bătuți de cumani, cei 
din urmă având o dominație politică asupra Moldovei şi Ţării Româneşti 
până la vemirea tătarilor în 1241. 


Cavalerii teutoni în Ţara Bârsei. Deoarece cumanii constituiau o 
primejdie pentru Transilvania, regele Ungariei Andrei al II-lea s-a adresat, 
în 1211, conducătorului cavalerilor teutoni (de la Locurile Sfinte), dăruind 
acestui ordin Țara Bârsei, cu condiția ca aceştia să apere hotarul feudal 
maghiar. Aveau, totodată, posibilitatea de a-și construi cetăți şi orașe de 
lemn, dreptul de a se organiza în mod propriu (din punct de vedere juridic 
şi bisericesc), precum și scutiri de dări. 

Venind în Tara Bârsei, ei au construit cinci cetăți din zid, trecând și 
munții, unde au cucerit partea de nord-est a Munteniei şi partea de sud a 
Moldovei, până la Siret. Chiar și în teritoriile cucerite ei au construit mai 
multe cetăți. Întrucât acest lucru contravenea înțelegerii inițiale, regele a 
pătruns cu oștile în ținuturile lor, în 1222. Dar, la intervențiile papei Hono- 
riu al III-lea, regele maghiar le-a reînnoit dania, dându-le stăpânire peste 
teritoriile extracarpatice, „până la hotarele brodnicilor și până la Dunăre”. 

Așezarea teutonilor în aceste teritorii a creat condiții pentru așezarea 
aici a numeroși locuitori, nu numai în Țara Bârsei, ci şi în părțile Câm- ” 
pulungului, Buzăului, Vrancei, Trotușului, Bacăului şi chiar mai la nord. 
Saşii și secuii trecuți peste Carpaţi au adus cu ei şi preoți catolici pentru 
trebuințele lor duhovnicești. Aceştia au fost cei care au pus bazele 

primelor comunități catolice în Tara Românească şi Moldova. Papa, în 
1223, la rugămintea cavalerilor teutoni, a supus ținuturile respective direct 
scaunului papal. 

Deoarece neînțelegerile dintre regele maghiar și cavalerii teutoni s-au 
reaprins în 1225, regele Andrei al II-lea a trecut munţii și le-a luat de sub 
stăpânire toate teritoriile. Încercările făcute ulterior de papă pe lângă 
regele maghiar, de a le da înapoi pământurile și bunurile luate, n-au fost 
încununate de succes. Regelui maghiar îi era teamă ca nu cumva papa să 
creeze, la marginea regatului său, o feudă pontificală. 


Creştinarea cumanilor. Primele încercări de convertire a cumanilor 
au venit din partea dominicanilor, prin anii 1221-1223. Însă în urma bătă- 
liei din 1223 (de la Kalka), când cumanii au fost distruși de tătari, aceştia 
(cumanii) au fost nevoiţi să se refugieze fie prin satele ruseşti, fie în ținu- 
turile dintre Nipru şi Carpaţi. Activitatea misionară a fost reluată la scurt 
timp, un nou grup de misionari îndreptându-se spre Nipru, unde era centrul 
lor politic. Acum au reușit să-l convingă pe haganul lor (Bortz-Membrock) 
să îmbrățişeze creştinismul. În anul 1227 a fost botezată o solie a haganu- 
lui, în frunte cu fiul său, de către episcopul maghiar Robert de Esztergom. 
După acest eveniment, arhiepiscopul Robert a trimis o scrisoare la Roma, 
papei Grigorie al IX-lea, prin care-l înştiința de dorința cumanilor de a se 
creştina, cerându-i, totodată, şi îngăduința de a pleca în misiune la cumani 
şi „în ţara vecină a brodnicilor” (în partea de sud a Moldovei de azi). 

În scrisoarea-răspuns (iulie 1227), papa îl numea pe Robert „legat 
apostolic” în „Cumania și în tara vecină a brodnicilor”, dându-i împuter- 
nicire să predice, să boteze, să zidească biserici, să sfințească preoți şi 
chiar să numească episcopi. 


Episcopia cumanilor. La scurtă vreme după începerea misiunii în 
Cumania, arhiepiscopul Robert a numit aici pe conducătorul dominicanilor 
din Ungaria, călugărul Teodoric. Noul episcop a cerut papei ca pe viitor 
această episcopie să ţină direct de scaunul papal, lucru acceptat de papă. 

Reședința episcopului Teodoric a fost la Milcov. Identificarea acestui 
oraș este extrem de dificilă, întrucât el nu este menţionat în nici un docu- 
ment al vremii. Opiniile sunt diferite: undeva prin Olt (unde se găsesc sate 
cu numele de Milcov, Milcoveni), alții l-au identificat cu Crăciuna, în 
părțile Milcovului (alipită de Ştefan cel Mare la Moldova, în 1482) și, 
ultima ipoteză, în actualul oraş Odobeşti. Pentru această episcopie, regele 
maghiar a ridicat o biserică episcopală, ctitorie înzestrată cu „întinse 
stăpâniri”. 

Însă, venirea slavilor la 1241 a provocat distrugerea din temelii a 
Episcopiei de Milcovia, ocazie cu care, probabil, şi-a găsit sfârșitul atât 
episcopul Teodoric, cât şi 90 de călugări. Au mai existat încercări din 
partea papei de a reînființa această episcopie, însă fără succes. 


Scrisoarea papei Grigorie al IX-lea!'4 a fost adresată principelui de 
coroană Bela, fiul regelui Andrei al II-lea al Ungariei, viitorul rege Bela al 
IV-lea, la data de 14 noiembrie 1234. 

Din această scrisoare aflăm care era atitudinea românilor din aceste 
părți față de catolicism, precum și cea a papei față de românii ortodocși. 
Intre altele, el scria: „După câte am auzit în Episcopia cumanilor se află 
nişte popoare care se numesc valahi, care, deși se socotesc creștini, îm- 
brățişând diferite rituri şi obiceiuri într-o singură credință, săvârșesc fapte 
potrivnice acestui nume. Căci nesocotind Biserica romană, primesc toate 
tainele bisericești, nu de la venerabilul nostru frate... episcopul cuma- 
nilor..., care e diecezan al acelui ţinut, ci de la nişte pseudoepiscopi, care 
țin de ritul grecilor, iar unii, atât unguri, cât şi teutoni, împreună cu alți 
drepteredincioși din Regatul Ungariei, trec la dânșii (la români) ca să 
locuiască acolo şi astfel, alcătuind un singur popor cu pomeniții români, 
nesocotindu-l pe acesta (pe episcopul cumanilor) primesc sus-numitele 
taine (de la episcopii de rit grec), spre marea indignare a drepteredin- 
cioșilor şi spre marea abatere a credinţei creștine”. 

Ca urmare, papa dispunea ca episcopul Teodoric al cumanilor să rân- 
duiască un episcop catolic din neamul lor, deci un român ca vicar al său, 
pentru români. Principelui îi amintea de făgăduinţa pe care a făcut-o în 
Scris Şi prin viu grai că va sili pe acei români să primească episcop catolic. 

Din această scrisoare reținem: 

- în Episcopia cumanilor trăiau români; 

- ei erau creștini de rit răsăritean; 

- aceşti români, numiţi „popoare”, aveau organisme politice şi eclesi- 
astice proprii, adică state incipiente; 

- episcopatul cumanilor se suprapunea peste unele eparhii răsăritene 
ale românilor. Episcopii locali menționați nu pot fi alţii decât cei de la 
curtea cnejilor şi voievodatelor despre care aflăm informaţii în această 
vreme. 

- românii nu acceptau „Biserica romană”; 

- alți locuitori din vecinătate (unguri, sași), neromâni, veneau să tră- 

iască la fel cu românii, după regulile Bisericii Răsăritene (se converteau). 
Sub aspectul succesiunii evenimentelor, se vede cum Regatul Ungariei 
și papalitatea au pornit o acțiune prozelitistă în „Cumania”, pe la 1227, 

acțiune care, în scurt timp, s-a întors împotriva iniţiatorilor. Românii vi- 
zaţi pentru catolicizare, îi atrag pe cei din jur — unguri, germani și alţii — la 
credinţa şi la obiceiurile lor, alcătuind cu toții acolo, la curbura Carpaţilor, 
„un singur popor” (et sic cum eis, quia populus unus făcti), adică o singură 
structură politico-bisericească. Faptul este foarte grav în ochii Sfântului 
Scaun, dacă papa vorbește despre „o primejdie pentru suflete”. Această 
răsturnare în favoarea românilor a unei acţiuni de convertire catolică nu se 
poate explica decât prin numărul mare al acestor români, prin vitalitatea și 
puterea lor de solidarizare, ca și prin nivelul destul de ridicat al unei civi- 
lizații capabile să atragă şi pe străini. 

Natural, papa are și soluţii pentru îndreptarea situaţiei, soluţii care tre- 
buiau duse la îndeplinire cu ajutorul regelui Bela și al episcopului cuma- 
nilor: „Așadar, pentru ca din diversitatea riturilor să nu se ivească o 
primejdie pentru suflete, noi — în dorinţa noastră de a preîntâmpina această 
primejdie și ca să nu aibă sus-numiţii români cuvânt, din lipsa (săvârșirii) 
tainelor, de a se îndrepta către episcopii schismatici — dăm, prin scrisoarea 
noastră, numitului episcop, porunca de a le orândui (acelor români), pen- 
tru nevoile de mai sus, după atentă cumpănire și potrivit rânduielilor con- 
ciliului general, un episcop catolic potrivit acelei națiuni, care să-i fie 
vicar pentru acestea şi care să fie ascultător şi supus în toate, silindu-i prin 
pedepse bisericești, fără drept de apel, pe aceia care s-ar împotrivi”. Prin 
urmare, porunca papală pretindea instituirea unui episcop vicar special 
pentru românii (episcopum illi nationi conformem). Expresia „potrivit 
acelei naţiuni” sugerează încercarea Bisericii romane de a-i atrage pe 
români prin prelați cunoscători ai datinilor, tradiţiilor și chiar limbii aces- 
tora. Cu alte cuvinte, papa era informat că românii din dieceza cumanilor 
nu se lăsau încadrați de clerici străini de limba și de națiunea lor, de clerici 
care tindeau să le impună ierarhia superioară eclesiastică a Regatului 
Ungar. Și în alte părți s-au pus probleme similare. Canonicul Cosmas de 
Praga (ț1125) remarca orgoliul și aroganța germanilor față de cehi și 
nemulțumirea elitei cehe când la Arhiepiscopia din Praga a fost numit un 
prelat german. 

Scrisoarea papală din 1234 demonstrează că românii găseau în insti- 
tuțiile proprii, laice și bisericești, un factor de coeziune și de solidaritate, 
grație cărora erau anihilate și asalturile străinilor, aceştia din urmă alcă- 
tuind „un singur popor” cu românii, adică fiind treptat asimilați. Dacă unii 
catolici din Ungaria preferau să împrumute obiceiuri de la românii „schis- 
matici” din vecinătate, la fel se întâmpla în raporturile dintre germani și 
cehi, în acelaşi secol. 


| 
| 

Faptul că în Ungaria credința apuseană nu era foarte puternică, papii 
trebuind să intervină mereu pentru apărarea ei, nu trebuie să ne surprindă. 
Se cunoaşte că până la marea invazie tătaro-mongolă sunt atestate în 
Ungaria circa 600 de mănăstiri de rit bizantin, faţă de vreo 200 apusene. 
Iar repetatele cereri papale de întărire a credinței romane şi de prigonire şi 
extirpare a mulțimii de evrei (mozaici), saracini şi ismaeliți (musulmani) 
şi, mai ales, „falși creştini” (ortodocşi) sunt o mărturie a poziţiei destul de 
firave pe care o avea catolicismul în Ungaria acelui timp. 


Cavalerii ioaniţi. În anul 1247, regele Bela al IV-lea al Ungariei 
(1235-1270) a încheiat o înțelegere cu cavalerii ordinului Sf. loan, pe care 
i-a chemat pentru apărarea hotarelor Ungariei de tătari, pe de o parte, iar 
pe de alta, pentru a-l ajuta în expansiunea sa în teritoriile dintre Carpaţi și 
Dunăre. În schimbul acestui ajutor, cavalerii ioaniți primeau o serie de 
drepturi și privilegii. Diploma pe care le-a dat-o regele, la 2 iunie 1247, 
privitor la drepturile şi privilegiile de care urmau să se bucure, este foarte 
importantă pentru noi pentru că ea menționează existența mai multor 
cnezate şi voievodate româneşti la sud de Carpaţi. Astfel, regele acorda 
cavalerilor ioaniți „toată fara Severinului...1%, precum şi cnezatele lui 
loan!" şi Farcaş!"!, afară de țara voievodului Litovoi!"?, pe care o lăsăm 
românilor, după cum au avut-o şi până acum”. 

Important de reținut din diplomă este faptul că ea pomeneşte de orga- 
nizarea bisericească existentă în acele teritorii în timpurile respective. 
Între altele, diploma prevedea ca o parte din veniturile teritoriilor cedate 
să se împartă între rege şi cavaleri, iar altele să rămână în întregime aces- 
tora, excepție făcând „bisericile clădite şi cele ce se vor clădi în toate 
țările sus-zise, din veniturile cărora nu păstrăm nimic pe seama noastră, 
rămânând deci neatinse cinstea şi drepturile arhiepiscopilor şi episcopi- 
lor pe care se ştie că le au... "1. 

Episcopii locali menţionaţi nu pot fi decât episcopii (ortodocși) de la 
curtea fiecărui cneaz sau voievod. Probabil ierarhul de la curtea lui Sene- 
slau purta titlul de „arhiepiscop"” și îşi avea reședința fie în preajma sa, fie 
la Argeș, unde pe locul bisericii domneşti, cu hramul Sf. Nicolae, s-au 
descoperit fundaţiile unei biserici mai vechi, din sec. al XIII-lea, fie la 
Câmpulung, unde, de asemenea, sub biserica Mănăstirii Negru Vodă de 
aici, din sec. al XIV-lea, s-au descoperit fundaţiile unei ctitorii mai vechi 
şi o cruce pectorală bizantină, din sec. IX-XII. 

lerarhul lui Litovoi a putut fi undeva pe Jiu, fie în Țara Hațegului, 
unde încă de pe atunci existau biserici românești, la Densuș, Streisân- 

giorgiu, Strei, Sântămăria, Orlea ş.a. (în 1205, aproximativ, în părțile 

Hunedoarei era amintită aceea a episcopiei de pe moşiile fulor cneazului 
Bâlea). 

Ierarhul lui Farcaş se pare că şi-a avut reşedinţa la Râmnic. 

Cavalerii ioaniți se pare că nu s-au aşezat niciodată în teritoriile ce le-au 
fost dăruite, pentru că nici o mărturie scrisă sau arheologică nu atestă pre- 
zența lor aici. 


Formaţiuni politice în Moldova şi viața lor bisericească. Cu mult 
timp înainte de întemeierea Moldovei, în teritoriile de la răsărit de Carpaţi 
existau felurite formaţiuni politice româneşti. Astfel, atât o cronică ru- 
sească (a lui Ipatie), cât și unele documente polone pomenesc, prin seco- 
lele XII-XIII, pe așa-numiții bo/ohoveni (care locuiau în părțile de nord 
ale Moldovei şi în sudul statului slav al Haliciului!''%), berladnici (cu cen- 
trul la Bârlad) și brodnici (locuitori ai vadurilor, râurilor, în partea de 
miazăzi a viitorului stat Moldova). Alte documente amintesc de fara Sepe- 
nițului (probabil în nordul Moldovei), de regiunea Codrului (în răsăritul 
Moldovei), părțile Orheiului şi Lăpuşnei. 

În virtutea logicii istoriei, după cum în Muntenia pe lângă fiecare cneaz 
sau voievod exista și un episcop, tot așa, și în Moldova, în fiecare regiune 
din cele amintite, probabil, exista câte un ierarh. De pildă, mult mai târziu, 
în 1353, este atestat episcopul Chiril Românul în „țara bolohovenilor”. 


Dovezile arheologice din spațiul Moldovei confirmă existența unei 
vieţi bisericeşti organizate anterior formării statului feudal (Moldova). Până 
în prezent, de pildă, au fost descoperite aproximativ 20 de cruci-relicvar sau 
cruci-engolpioane, care conţineau părticele de sfinte moaște sau din lemnul 
Sfintei Cruci, datând din secolele XII-XIII (la Bâtca Doamnei — Piatra 
Neamţ, Piatra Neamţ, Cândești — Neamţ, Şipot — Suceava, Ibănești, Bră- 
iești și Vorniceni — Botoşani, Băiceni, Trifeşti și Cârjoaia — Iași, Codăești și 
Dănești — Vaslui, Căbeşti — Bacău etc.). 


Începuturile Mitropoliei Ungrovlahiei'7 


Secolele XIV-XVIII constituie așa-numitul „ev mediu românesc” în 
care se pun bazele celor trei țări românești, inițial independente, ajunse 
mai apoi sub suzeranitate otomană. Însă, dacă din punct de vedere politico- 
administrativ ele se constituie în secolul al XIV-lea, existența forma- 
țiunilor prestatale sunt anterioare acestei date, iar prezența populației 
străromâne şi române, precum și continuitatea lor în acest spațiu și după 
retragerea aureliană, este mai presus de orice îndoială. 

La sfârşitul secolului al XV-lea, în sud-estul Europei nu mai existau 
decât două state creştine libere: Ţara Românească și Moldova, care au 
rămas în continuare cu un teritoriu distinct, cu hotare bine delimitate, cu 
propriile lor instituţii politico-administrative, economice și sociale și cu 
un patrimoniu cultural propriu. Această continuitate s-a datorat politicii pe 
care cele două state au știut s-o ducă în relațiile cu Imperiul Otoman. După 
anul 1541, la cele două ţări românești, Moldova şi Ţara Românească, s-a 
adăugat și cea de-a treia, Transilvania. Pe lângă libertatea politică de care 
au beneficiat Ţările Române, ele au beneficiat și de cea religioasă, nefiind 
permis ca musulmanii să se stabilească în acest spațiu sau să ridice 
moschei. Mai ales acest din urmă avantaj, a permis ca Biserica din Ţările 
Române să se dezvolte şi să ajute, chiar într-o măsură destul de însemnată, 
pe ortodocșii aflați sub stăpânire musulmană. 

Tot în această perioadă, în Țara Românească și Moldova s-a desăvârşit 
organizarea canonică a Bisericii Ortodoxe Române, premisa dezvoltării 
ulterioare a culturii (manuscrise, tipărituri, lucrări originale) şi artei bise- 
ricești (arhitectură, pictură, sculptură, broderie, muzică), precum și a 
monahismului. 

Cu toate că Bisericile din Țara Românească și Moldova se găseau sub 
„jurisdicţia” Patriarhiei Ecumenice, ele au ajuns să dețină un rol deosebit 
de important în rândul celorlalte Biserici Ortodoxe, de aici și ajutorul pe 
care domnitorii români l-au oferit Locurilor Sfinte, iar față de Patriarhia 
Ecumenică aveau o „quasi-autocefalie”. 

Întemeierea Tării Românești. În diploma cavalerilor ioaniți din anul 
1247, se amintea de anumite formațiuni politice — cnezate și voievodate — 
în teritoriul cuprins între Carpaţii meridionali și Dunăre, precum și de 
existența unor biserici, episcopi şi arhiepiscopi. Aşa cum era și tradiția 
bizantină, sub jurisdicţia și influenţa cărora ne-am constituit ca Stat şi 
Biserică, este mai presus de orice îndoială că pe lângă fiecare cneaz sau 
voievod din cei amintiţi în diploma respectivă (Litovoi, loan, Farcaș şi 
Seneslau), exista și câte un episcop, care se ocupa de problemele reli- 
gioase ale formațiunii statale respective. 

Următoarea ştire despre voievozii de la sud de Carpaţi o avem în anul 
1324 când, în locul formațiunilor politice amintite de diploma cavalerilor 
ioaniți, exista acum un singur stat, iar în locul cnejilor şi voievozilor a- 
mintiţi era acum un singur conducător, Basarab I Întemeietorul. Nu se 
cunoaște nici timpul, nici modul în care s-a desfășurat procesul de unifi- 
care a fostelor cnezate şi voievodate. Se ştie doar că întemeierea Ţării Ro- 
mânești s-a datorat voievozilor de la Câmpulung și Argeș, care au început 
acțiunea de unificare a diferitelor cnezate și voievodate din dreapta şi din 
stânga Oltului sub o singură stăpânire românească. Desăvârșirea unificării 
statului s-a făcut sub Basarab 1 (cca 1310-1352) care, în urma bătăliei de 
la Posada, din 1330, relatată de Cronica pictată de la Viena, a obținut și 
independența ţării. 

După moartea lui Basarab (care a fost înmormântat în ctitoria sa, bise- 
rica numită „a lui Negru Vodă” din Câmpulung), scaunul domnesc a fost 
ocupat de fiul acestuia Nicolae Alexandru, care a desăvârşit atât organizarea 
statală, cât şi organizarea bisericească. 


Organizarea bisericească 


Potrivit tradiției bizantine menţionate, presupunem că o dată cu unifi- 
carea cnezatelor și voievodatelor existente a avut loc şi procesul de unifi- 
care bisericească, adică în locul mai multor episcopi existenţi pe lângă 
fiecare cneaz sau voievod, va fi fost ales un singur ierarh, cu titlul de mi- 
tropolit. Acest lucru se poate observa în toate țările ortodoxe, aflate sub 
jurisdicție sau în sferă de influență bizantină: în statul Asăneștilor (Ioniţă, 
recunoscut ca „rege al bulgarilor și al vlahilor”, iar conducătorul Bisericii, 
arhiepiscop) şi la sârbi (marele jupan Ștefan Duşan, rege al Serbiei, iar 
fratele său Sava, „patriarh al sârbilor și al grecilor”), ceea ce ne face să 
credem că același lucru s-a petrecut și la români. De aici, concluzia că 


111 


atunci când Basarab 1 a devenit singurul domn al Ţării Românești, ierarhul 
de la curtea sa a devenit mitropolit. 

Primul ierarh muntean atestat documentar este /achint, amintit în 
1359, care în 1348 era mitropolit de Vicina, iar mai târziu a fost transferat 
la Câmpulung sau Argeș. Transferarea lui Iachint de la Vicina la Câmpu- 
lung sau Argeş se explică prin aceea că Vicina aparținea Țării Româneşti 
de câteva decenii!76. 

Dar această organizare bisericească centralizată, în fruntea căreia se 
afla un mitropolit, nu avea încă recunoașterea canonică a Patriarhiei Ecu- 
menice. Recunoașterea a obținut-o Nicolae Alexandru (1352-1364). Însă 
pentru faptul că exista un mitropolit în Ţara Românească înainte de anul 
1359, înseamnă că ceea ce s-a petrecut în anul respectiv nu trebuie înțeles 
ca un act prin care se creează o nouă instituție, ci doar o acceptare a unei 
stări deja existente. 

Cu privire la recunoaşterea mitropolitului Ungrovlahiei, se păstrează 
două acte, ambele datând din mai 1359, scrise în limba greacă. Primul este 
„înscrisul” sau hotărârea sinodului Patriarhiei din Constantinopol, prin 
care mitropolitul Iachint de la Vicina era recunoscut ca mitropolit al 
Ungrovlahiei. Al doilea act este scrisoarea patriarhului ecumenic Calist | 
către domnitorul Nicolae Alexandru, prin care-i aducea la cunoştinţă 
hotărârea sinodului. Această hotărâre este foarte importantă pentru că din 
ea aflăm că domnitorul ceruse „nu o dată, ci de mai multe ori, prin scriso- 
rile sale”, ca Biserica din țara lui să fie sub oblăduirea canonică a scaunu- 
lui Patriarhiei din Constantinopol, de unde să primească un arhiereu hi- 
rotonit de patriarh și care să facă parte din sinodul patriarhal. În acest 
scop, domnul „a chemat cu câtva timp înainte de Prea Sfinţitul Mitropolit 
al Vicinei, din apropierea sa, pe chir Iachint”. Domnitorul a cerut Patriar- 
hiei să recunoască transferarea mitropolitului de la Vicina „la Biserica a 
toată Ungrovlahia ”, urmând ca după moartea lui, să se aleagă altul. Prin 
aprobarea dată de către sinodul patriarhal, Iachint devenea întâistătătorul 
Bisericii din Ungrovlahia, cu dreptul şi datoria de-a „întări pe citeți, în toată 
eparhia şi enoria lui, să ridice în treaptă pe ipodiaconi şi diaconi, să hiroto- 
nească preoți şi să ia pe mâna sa toate drepturile din orice parte ar fi. De 
asemenea, se rânduia ca „toți clericii din acea țară și ceilalți sfințiți călugări 
sau laici, să-l asculte și să i se supună ca unui adevărat păstor, părinte şi 
dascăl al lor, să primească bucuros şi să împlinească toate câte va spune şi 
cu ce-i va sfătui şi învăţa pe ei, cu privire la folosul lor sufletesc"17%8. 

Prin scrisoarea adresată domnitorului Nicolae Alexandru, patriarhul îl 
înştiința că a hotărât, împreună cu sinodul, și cu acordul împăratului 
bizantin loan al V-lea Paleologul, ca Iachint „să fie de de acum înainte... 

legiuit arhiereu a toată Ungrovlahia”, având dreptul să facă în eparhia sa 
„toate câte se cuvin unui arhiereu legiuit”. De asemenea, cerea domni- 
torului ca acesta să facă în numele său, şi al urmașilor săi, „0 scrisoare cu 
jurământ”, prin care să promită că și în viitor vor rămâne sub oblăduirea 
Patriarhiei de Constantinopol şi vor primi arhiereu de acolo. 

Din păcate, din scrisoare nu aflăm de când Iachint a fost chemat pe lân- 
gă domnitorul Ţării Româneşti, probabil cu mai multă vreme înainte, întru- 
cât acesta a solicitat recunoaşterea transferului lui „în mai multe rânduri”. 

De ce s-a adresat domnitorul Nicolae Alexandru Patriarhiei de Con- 
stantinopol? 

Nu s-a adresat Patriarhiei de Târnovo, deoarece statul vlaho-bulgar 
era într-o stare de accentuată decădere, fapt ce a dus, în 1393, la căderea 
lui. Pe de altă parte, Biserica Bulgară în vremea aceea se confrunta cu o 
serie de erezii (bogomilismul şi adamitismul). 

Nu s-a adresat Bisericii Sârbe, deoarece aceasta avea o situație ca- 
nonică neclară, situație determinată de autodeclararea arhiepiscopului 
Ioanichie I de Ipek patriarh nu numai peste vechiul regat sârb, ci și peste 
teritoriile cucerite de Stefan Dușan. Ca urmare a proclamării noii patriarhii, 
au apărut tensiuni între Biserica de Constantinopol și Biserica Sârbă, cea 
dintâi aruncând anatema asupra celei de-a doua, anatemă care va fi ridicată 
și prin mijlocirea Sfântului Nicodim de la Tismana abia în anul 1375. Însă 
în momentul transferării lui Iachint, Biserica Sârbă se afla sub anatemă. 

Din această perspectivă, domnitorul Nicolae Alexandru nu se putea 
adresa decât Patriarhiei de Constantinopol. Şi aceasta din trei motive: 

1. întrucât Vicina depindea direct de Patriarhie, numai aceasta putea 
să aprobe mutarea mitropolitului de aici la o altă eparhie; 

2. Patriarhia de Constantinopol era cea dintâi dintre scaunele aposto- 
lice din Răsărit; 

3. Constantinopolul era şi capitala Imperiului Bizantin, ori recunos- 
când Biserica acestui stat feudal, Ţara Românească, implicit se recunoștea 
și Statul. La vremea aceea, în preajma constituirii statului feudal Țara Ro- 
mânească, conducătorul acestui stat avea nevoie de o recunoaştere din 
partea bizantină, de natură politică şi bisericească. 


Reşedinţa Mitropoliei. După unii istorici, reședința mitropolitului 
Ungrovlahiei a fost la Argeș. Insă cei mai mulți istorici socotesc că după 
1330, reședința primilor domni ai Ţării Româneşti (Basarab 1 şi Nicolae 
Alexandru) nu a fost aici, ci la Câmpulung (C.C. Giurescu și P.P. Panai- 
tescu), mai ales că în 1330, se pare, Argeșul a fost pustiit de oştile lui 
Carol Robert de Anjou. Ei au şi fost înmormântați aici, în biserica zisă a lui 

Negru Vodă (cu hramul Adormirea Maicii Domnului). Dacă reședința 
primilor doi Basarabi a fost la Câmpulung, e de la sine înțeles că şi reşe- 
dința mitropolitului Iachint și a posibililor lui înaintaşi a fost tot în acest 
oraș, și tot la biserica amintită. După mutarea reședinței domnești la Argeș, 
în vremea lui Vlaicu Vodă, probabil acolo se va fi mutat şi reședința mi- 
tropolitană. 

La Argeș, drept catedrală mitropolitană, a slujit biserica domnească cu 
hramul Sf. Nicolae (ctitorie încă discutată: a lui Basarab I, Nicolae Alexan- 
dru sau Vladislav). Mai târziu, când reședința domnească s-a mutat, în vre- 
mea lui Mircea cel Bătrân, la Târgoviște, reședința mitropolitană s-a mutat 
la Mănăstirea Dealu, din apropiere, iar din 1517 s-a mutat la Târgoviște. 


Jurisdicția noii Mitropolii. Din actul de recunoaștere a lui Iachint 
reiese că jurisdicția lui se întindea peste toată Ungrovlahia. Privitor la 
denumirea de Ungrovlahia, aceasta, după cei mai mulți cercetători, în- 
seamnă „Vlahia de lângă Ungaria”, întrucât în vremea lui Vladislav teri- 
toriile Ungrovlahiei s-au mărit prin alipirea feudelor Amlașul şi Făgăraşul 
şi jurisdicția mitropolitului Ungrovlahiei s-a extins, ajungând în timpul lui 
Mircea cel Bătrân (1386-1418) până la „marea cea mare” și la cetatea 
Durostorumului. 

Jurisdicția mitropolitului rezultă şi din titulatura pe care patriarhul 
ecumenic o acorda mitropolitului Ungrovlahiei în 1401: „Prea sfințit mi- 
tropolit al Ungrovlahiei, prea cinstit și exarh a toată Ungaria și al Pla- 
iurilor”. Dacă prin „plaiuri” unii (D. Onciul) au înțeles numai feudele tran- 
silvănene stăpânite de domnii munteni, iar alții (I. Nistor) au înțeles regiu- 
nile subcarpatice din Banat și Transilvania, pr. prof. Mircea Păcurariu a 
înțeles întreaga Transilvanie. Titlul de „exarh” acordat mitropolitului mun- 
tean avea, după Păcurariu, sensul de reprezentant, delegat sau împuternicit 
al patriarhului de Constantinopol peste credincioşii ortodocși din Ungaria și 
Transilvania, unde nu-și putea exercita jurisdicția direct, deoarece se afla 
între granițele unui stat feudal catolic. 


Mitropolia Ungrovlahiei după 1359. 
Înființarea Mitropoliei Severinului 


Mitropolitul Iachint şi urmaşii lui s-au bucurat de ajutorul acordat de 
domnitorii Nicolae Alexandru (1352-1364), Vlaicu Vodă (1364-1377), 
Radu 1 (1377-1383), Dan I (1383-1386) şi Mircea cel Bătrân (1386-1418). 

Știni despre mitropolitul Iachint mai avem abia după zece ani de la 
recunoașterea sa în scaunul Ungrovlahiei. Acum el este amintit cu prilejul 
unei scrisori pe care Vlaicu Vodă o adresa egumenului Hariton al Mă- 
năstirii Cutlumuş din Muntele Athos, prin care îl ruga să îngăduie mona- 
hilor români, vieţuitori aici, să ducă o viață idioritmică. 

În anul următor, 1370, mitropolitul Iachint a fost pârât, în mod 
nedrept, Patriarhiei Ecumenice, de unii răuvoitori, precum că desconsideră 
„Marea Biserică” şi că ar intenţiona să se rupă de aceasta. Patriarhul 
Filotei (1364-1376) a trimis în vara aceluiaşi an pe Daniil Critopol, juris- 
tul patriarhiei, în Ţara Românească pentru a verifica acuzaţiile ce s-au 
adus mitropolitului. Acesta, venind în Ungrovlahia, s-a convins de neade- 
vărurile puse pe seama lui Iachint. Însă, la plecare, mitropolitul i-a trimis o 
scrisoare patriarhului, prin care se dezvinovățea de acuzațiile aduse, 
arătând că este în vârstă și bolnav şi că nici domnitorul nu i-a permis să 
plece la un drum atât de lung şi de anevoios. De asemenea, mitropolitul nu 
a uitat să-i amintească patriarhului şi faptul că atât aceste pâri i-au produs 
o mare suferință, cât şi gândul că acesta le-ar fi putut da crezare. În final, şi 
pentru a arăta că el nu ţine cu tot dinadinsul la scaunul arhieresc și mai cu 
seamă pentru a dovedi că motivele neprezenţei sale sunt întemeiate a cerut 
patriarhului, cu încuviințarea domnului şi a boierilor, să-l sfințească pe 
Daniil Critopol ca mitropolit al Ungrovlahiei în locul său. 


Mitropolia Severinului 


Primind scrisoarea, patriarhul Filotei şi sinodul său au lăsat în con- 
tinuare în scaun pe mitropolitul Iachint, ca cel care fusese cel dintâi ierarh 

şi care, probabil, dovedise alese calități, dar, având în vedere atât ne- 
putinţa lui, datorată vârstei, cât şi rugămintea adresată, au hotărât înfiin- 
țarea unui nou scaun episcopal în cuprinsul aceleiaşi eparhii. Patriarhul, 
pentru a fi sigur că Daniil nu-i va crea probleme, l-a pus să dea o decla- 
raţie prin care se angaja că nu-i va aduce nici o supărare. 

Fiind tuns în monahism cu numele de Antim, a fost hirotonit arhiereu 
„al unei părți din Ungrovlahia, adică al unei jumătăți, cealaltă jumătate 
având ca arhiereu pe mitropolitul transferat mai dinainte de la Vicina”. 
Noul ierarh a primit, după obișnuinţa vremii, titlul de locțiitor al scaunului 
mitropolitan de Metilene. | 


Motivele înființării noii eparhii sunt mai multe: în primul rând, pentru 
a opune rezistență acțiunilor prozelitiste catolice (mai ales din partea fran- 
ciscanilor) în Țara Românească, acțiune iniţiată de papa Urban al V-lea și 
susținută de Ludovic cel Mare al Ungariei, cel din urmă, ca și alți predece- 
sori, dorind reactivarea Episcopiei Milcoviei. Acţiunile prozelitiste ca- 
tolice erau susținute în această perioadă şi de doamna Clara, a doua soție a 
lui Nicoale Alexandru. Ceva mai târziu, în timpul papei Grigore al XI-lea, 
s-a încercat înființarea unei episcopii catolice la Argeş. Ma: mult, spre 
sfârşitul secolului al XIV-lea şi până pe la începutul secolului al XVI-lea 
se cunosc câțiva episcopi catolici de Severin, care, ca și cei de Argeș, 
probabil au rezidat în Ungaria, numindu-se doar de Argeş și Severin. 

În al doilea rând, s-a înmulţit populaţia Țării Româneşti ca urmare a 
extinderii teritoriului acesteia prin înglobarea ținuturilor Amlașului și 
Făgărașului şi a Banatului de Severin. De altfel, însuși actul sinodal din 
1370 preciza că „poporul acelei ţări s-a întâmplat să fie mult; ba aproape 
nenumărat, nemaifiind de ajuns un singur arhiereu la un atât de mare 
popor, ca să-l poată cerceta duhovnicește şi să-l înveţe cele de suflet folo- 
sitoare şi mântuitoare”. În fine, al treilea motiv era de ordin diplomatic, 
anume de a nu-l scoate pe Iachint din scaun, ci de a hirotoni şi un ierarh 
tânăr care să facă faţă problemelor pe care le ridica demnitatea de arhiereu 
în acel timp şi în contextul misionar dat. 

Referitor la jurisdicția noii mitropolii, textele oficiale nu dau date pre- 
cise. Se arăta doar faptul că Antim a fost hirotonit ca mitropolit „al unei 
părti din Ungrovlahia, adică al unei jumătăți”. Însă mărturiile de mai târziu 
numesc pe urmașul lui Antim, Atanasie, mitropolit „al Severinului”, sau 
„dinspre Severin”, iar eparhia sa era numită „a Ungrovlahiei de către Se- 
verin”. Din aceste denumiri reiese că noua eparhie cuprindea teritoriile 
din dreapta Oltului, adică Oltenia de astăzi. 

Dacă unii istorici afirmă că este foarte probabil că reşedinţa acestei 
mitropolii a fost la Severin, undeva în apropiere de vatra fostei cetăți 
romane Drobeta, în sprijinul acestei ipoteze fiind şi unele tradiții locale, cei 
mai mulţi afirmă că posibila reședință a Severinului a fost Râmnic. Aceştia 
aduc, la rându-le, următoarele argumente: că Severinul era într-o poziție 
dezavantajoasă, la granița a patru țări (Bulgaria, Serbia, Ungaria şi Țara 
Românească), departe de capitala domnească; că în perioada 1375-1376 şi 
1383-1384 Severinul a fost ocupat de regele maghiar, organizându-l ca 
„Banat al Severinului”; înainte de 1372, chiar și mitropolitul Daniil al Vidi- 
nului a găsit adăpost în Ţara Românească, tot din pricina ocupării orașului 
său de către unguri, iar Sf. Nicodim a părăsit Mănăstirea Vodița (Situată la 
câţiva km de Severin) din aceeaşi cauză; faptul că în unele acte interne din 
vremea lui Mircea cel Bătrân apare ca „Mitropolia de Severin”, prin această 
titulatură se înţelege „Țara Severinului” şi nu cetatea Severinului. 

În sprijinul afirmației că sediul Mitropoliei Severinului a fost la Râm- 
NIC, vine şi pomelnicul Episcopiei de Râmnic care începe cu Basarab 1, iar 
mai târziu, Episcopia Râmnicului apare în documente cu titulatura de 
„Episcopia Râmnicului Noului Severin”. Dacă se mai are în vedere faptul 
că centrul cnezatului lui Farcaș din 1247 era la Râmnic şi că, probabil, 
acolo rezida şi un episcop, ar rezulta că „Mitropolia de Severin” cu sediul 
la Râmnic nu era decât o continuitate. Se pare că această din urmă ipoteză 
este cea adevărată. 

Antim, ca mitropolit de Severin a participat, prin anii 1379-1380, la 
şedinţele sinodului patriarhal din Constantinopol. Tot în timpul lui a activat 
în Ţara Românească Sfântul Nicodim, reorganizatorul monahismului la noi. 


Mitropolitul Hariton. Iachint a păstorit în Tara Românească până 
prin 1372 când, într-un act sinodal, apare ca mitropolit al Ungrovlahiei 
Hariton, egumenul Mănăstirii Cutlumusş și, din 1376, protos al Muntelui 
Athos. El era cunoscut al domnitorului Țării Românești, Vlaicu Vodă, 
deoarece Hariton venise în Ţara Românească cu rugămintea pentru dom- 
nitor de a termina Mănăstirea Cutlumuș, cu toate clădirile anexe. Domnul 
muntean a răspuns pozitiv acestei rugăminți, oferind ajutor substanţial 
pentru ridicarea noii clădiri, pășind astfel pe urmele tatălui său, Nicolae 
Alexandru, care ridicase din temelii Mănăstirea Cutlumuș. Din acest 
motiv, această mănăstire mai poartă și numele de „Lavra Ţării Românești”. 
El este și destinatarul scrisorii domnitorului Vlaicu Vodă în favoarea 
monahilor români de a primi binecuvântarea pentru viaţa idioritmică, ceea 
ce a făcut ca numărul acestora să crească, fapt care „a speriat pe romei”. 

Egumenul Hariton era foarte cunoscut în Țara Românească (el venise 
de şapte ori aici). Aceste considerente, plus calitățile pe care le avea Hari- 
ton, au făcut ca el să fie ales ca succesor al lui Iachint, cu dreptul (şi înda- 
torirea) de a hirotoni diaconi, preoți şi episcopi, să aseze egumeni la 
mănăstiri ŞI să sfințească biserici. El a primit şi titlul onorific de „locţiitor 
al scaunului Amasiei”, al 15-lea în sinodul patriarhal din Constantinopol. 

Amintim Și faptul că actul de numire al lui Hariton amintea de mitro- 
politul Daniil al Vidinului, care se afla în Țara Românească din cauza 
ocupării temporare a Vidinului de către regatul feudal maghiar și a propa- 
gandei catolice, și care avea dreptul să slujească cele ale arhieriei în ori- 
care dintre cele două eparhii muntene, primind în schimb cele necesare 
traiului. Cu alte cuvinte, în perioada în care mitropolitul Daniil de Vidin 
se afla în Ţara Românească, aici existau trei arhierei. 

În afară de faptul că Hariton şi-a păstrat concomitent cu slujirea 
arhierească şi cea de protos al Muntelui Athos, se cunoaste faptul că în 
1378 își făcea al treilea testament, în care arăta toate strădaniile sale pentru 
ridicarea Mănăstirii Cutlumus. Prin 1380 participa la sinodul patriarhal 
din Constantinopol, însă, în orice caz, în tot timpul păstoririi sale, Hariton 
a stat mai mult la Athos decât în Tara Românească. 

Prin anii 1379-1380, Mitropolia Ungrovlahiei era reprezentată de An- 
tim Critopol, ceea ce înseamnă că Antim a trecut de la Mitropolia Seve- 
rinului la cea a Ungrovlahiei. În unele din documentele timpului, el apare 
cu titulatura de „locţiitor al scaunului mitropolitan din Nicomidia”, 
ocupând locul al șaptelea între membrii sinodului patriarhal. 

Din timpul păstoririi lui se cunoaște corespondența purtată cu ultimul 
patriarh de Târnovo, Eftimie. Printre altele, patriarhul îl sfătuia să nu ac- 
cepte căsătoriile a treia şi a patra, iar pe cea de-a doua numai în urma 
împlinirii unui canon. 

Se mai cunoaște și faptul că prin anii 1388-1389, aflându-se la Con- 
stantinopol şi îmbolnăvindu-se de o boală grea, a îmbrăcat marea schimă 
monahală, luând numele de Timotei. Revenindu-și, și-a reluat scaunul, cu 
aprobarea sinodului patriarhal, deoarece unele canoane (can. 2 al Sinodu- 
lu: din 879 din Constantinopol) opreau acest lucru. 

În 1392, Eftimie apare, alături de mitropolitul Severinului, Atanasie, 
ca martor, în fruntea divanului domnesc, într-un hrisov de danie pentru 
Mănăstirea Cozia, iar împreună cu Mircea cel Bătrân a întâmpinat moaș- 
tele Sf. Filofteia, aduse de la Târnovo. 

În 1401 el apare ca „prea sfințit mitropolit al Ungrovlahiei, prea cinstit 
şi exarh a toată Ungaria și al Plaiurilor”. Probabil în același an ÎȘI va sfârși 
păstoria, fiind îngropat pe lângă vechea mitropolie a Argeșului. Începând cu 

anii 1402-1403 încetează singurul izvor documentar care oferă informații 
despre Mitropolia Ungrovlahiei: Acta Patriarchatus Constantinopolitani. 

Revenind la Mitropolia Severinului, trebuie să spunem că după An- 
tim, aici a urmat Atanasie. El era grec de neam, el fiind trimis în Țara 
Românească de Patriarhia Ecumenică. Pentru prima oară apare menționat 
prin 1389, ca participând la lucrările Sinodului patriarhal. EI este pomenit 
până prin anii 1402-1403, când se semna fie ca „smeritul mitropolit al 
Ungrovlahiei”, fie ca „al Ungrovlahiei dinspre Severin”. O altă mențiune 
referitoare la mitropolitul Atanasie este legată de opoziţia față de patriar- 
hul Matei |, în rândul duşmanilor acestuia numărându-se şi mitropolitul 
Severinului. Faptul că după 1403 el nu mai este pomenit în acte, înseamnă 
fie, după cum a afirmat Vitalien Laurent, că s-a stins din viaţă sau a fost 
caterisit pentru atitudinea sa, fie că s-a reîntors la scaunul său în Ţara 
Românească. 

După el nu mai întâlnim un alt ierarh în scaunul de la Severin. 


Începuturile Mitropoliei Moldovei'7 


Înainte de „descălecarea” lui Dragoş în Moldova şi de „întemeierea” 
statului feudal propriu-zis, existau aici formațiuni politice feudale!&. Din 
cauza atacurilor pe care tătarii le întreprindeau în Transilvania și Ungaria 
(pentru pradă și robi), regii maghiari au pornit mai multe expediţii 
împotriva lor, cea mai mare având loc în anul 1343, în vremea lui Ludovic 
cel Mare, când tătarii au fost înfrânți și siliți să se retragă. 

În fruntea acestor teritorii, pe la 1352-1353, a ajuns voievodul român 
Dragoș din Maramureș, care și-a stabilit reședința la Baia. După aproxima- 
tiv doi ani, i-a urmat fiul său Sas, care a domnit aproximativ 4 ani!t!, până 
prin 1359, când i-a urmat fiul acestuia, Balc. În acelaşi an, însă, a venit din 
Cuhea Maramureșului voievodul Bogdan însoțit de fiii săi şi de rudele 
sale, determinându-l pe Balc să părăsească ţara. Bogdan apare pentru 
prima oară într-un document din 1343 ca „fost voievod de Maramureș” și 
ca infidel al regelui Ungariei. Peste șase ani, în 1349, într-un document 
din 15 septembrie, Bogdan este pomenit din nou ca „infidel”, ba chiar 
„infidel notoriu”. El a respins atacurile care veneau din partea regelui 
Ungariei, între 1359 şi 1365, care dorea să-l reașeze în scaun pe Balc. În 
acest fel, Bogdan a reușit să întemeieze statul independent Moldova!?. 

Spre deosebire de Țara Românească, unde întemeierea ei a avut loc 
datorită unificării diferitelor formațiuni politice (dintre Carpaţi și Dunăre), 
sub un conducător local, deci un proces intern, întemeierea Moldovei s-a 
făcut prin unificarea diferitelor formaţiuni politice preexistente între Car- 
pați, Nistru şi Mare, de către un domn venit de peste munţi. Cu alte cu- 
vinte, dacă în Ţara Românească e vorba de unificarea formațiunilor exis- 
tente sub conducerea unui șef local, în Moldova este vorba de o descă- 
lecare, întâi a lui Dragoș, apoi a lui Bogdan, coborâți amândoi din Mara- 
mureș. Deosebirea există și în ceea ce priveşte data: Moldova a luat ființă 
cu aproximativ o jumătate de secol mai târziu decât Ţara Românească. 

Bogdan a asigurat independenţa țării şi i-a asigurat prima dinastie. A 
fost, de asemenea, și ctitor de lăcașe sfinte. După toate probabilitățile, lui i 
se datorează biserica din Rădăuţi, unde a și fost înmormântat. Mai târziu, 

Ștefan cel Mare a refăcut lăcașul străbunului său, devenit loc de îngropare 
a domnilor Moldovei, şi i-a împodobit mormântul cu o frumoasă lespede 
inscripționată. 
După Bogdan a urmat Laţcu!& (1365-1375), care a întins hotarele ţării 
spre nord, întreținând relații bune cu Polonia. Datorită acestor relații, 
Laţcu a permis acțiunile prozelitiste din partea Bisericii Catolice prin 
ordinul franciscanilor, care au și înființat o episcopie catolică la Siret în 
anul 1370, iar la 9 martie 1371, Andrei de Cracovia a fost numit episcop 
titular. Fără îndoială că a procedat în acest mod din interese politice, 
deoarece, pe de o parte avea nevoie atât de recunoaşterea statelor vecine 
(Polonia, Ungaria), cât şi de sprijin, iar pe de altă parte, acestea fiind cato- 
lice, trebuia, vrând-nevrând, să accepte şi propaganda lor!&. Aşa se 
explică concesiile pe care le-a făcut statelor vecine (Polonia și Ungaria), 
reunite în 1370 sub aceeaşi conducere a lui Ludovic cel Mare al Ungariei. 
Succesorul lui Laţcu'8, Petru Mușat, a stabilit scaunul domnesc la 
Suceava, desăvârșind organizarea politico-administrativă a statului său. 


Viaţa bisericească. Deoarece Bogdan ] a ridicat Biserica Sfântul 
Nicolae din Rădăuţi, cu prispă arhierească în altar (după tradiție ar fi zidit, 
după cum am menţionat mai sus şi Schitul Bogdănești) ne duce la 
presupunerea că a avut pe lângă sine un arhiereu care să slujească la Curte, 
să hirotonească preoți și să sfințească biserici. Pe de altă parte, este de 
neconceput ca Laţcu să fi acceptat înființarea unei episcopii catolice la 
Siret, pentru puţinii credincioși din țara sa, iar pentru ortodocșii care 
formau majoritatea populației să nu fi avut nici un ierarh. 

De aceea, se poate afirma că şi în Moldova, ca şi în Ţara Românească, 
o dată cu statul moldovean unitar, a apărut și o organizare bisericească 
unitară, având în fruntea ei un singur ierarh, cu titlul de mitropolit. 

Reşedinţa, se pare, a fost inițial la Rădăuți, biserica cu hramul Sf. 
Nicolae ţinând locul de catedrală mitropolitană. În sprijinul acestei afir- 
maţii vine şi faptul că domnii moldoveni din secolul al XIV-lea au fost 
îngropați în Biserica Sf. Nicolae. 

În a doua jumătate a secolului al XV-lea, scaunul de aici era cunoscut 
în documentele inteme sub numele de „mitropolie”, deşi conducătorul ei 
era episcop. Aceasta înseamnă că se acorda acestui scaun vlădicesc titlul 
onorific pe care-l avusese în secolul anterior. 

Un pomelnic al Rădăuților înșiră pe domnii moldoveni începând cu 
Bogdan |, iar numele ierarhilor începe cu Nicolae, probabil de aici și 
hramul bisericii. 

Primele încercări de a obține recunoașterea mitropolitului din partea 
Patriarhiei Ecumenice se datorează lui Petru Mușat. Nu se cunosc cu 
certitudine împrejurările în care au avut loc recunoaşterea ei. După o 
ipoteză, domnitorul Petru Mușat s-a adresat mitropolitului Antonie al 
Haliciului, cu rugămintea de a-i hirotoni doi episcopi aleși de el: pe Iosif și 
pe Meletie, după care s-a adresat Patriarhiei să-i recunoască, pe Iosif ca 
mitropolit al Moldovei (cu scaunul la Suceava) şi pe Meletie ca episcop, 
ceea ce patriarhul n-a acceptat, motiv care a dus la conflictul cu Patriarhia 
Ecumenică (până în 1401). 

După altă ipoteză, a bizantinologului francez Vitalien Laurent, Mitro- 
polia Moldovei a fost înființată între 1381-1386, direct de Patriarhia Ecu- 
menică în scopul împiedicării: acţiunilor prozelitiste catolice în Moldova, 
fără ca domnitorul țării să fi fost consultat. Această ipoteză este inac- 
ceptabilă, deoarece nu poate fi de înțeles cum un domn ca Petru Muşat să 
fi rămas pasiv în problemele organizării bisericeşti şi să i se înființeze o 
mitropolie direct de Patriarhia Ecumenică. 

Ipoteza cea mai plauzibilă este că Petru Muşat a fost cel care l-a ridicat 
pe Iosif, ierarhul de la curtea sa la treapta de mitropolit cu scaunul la Su- 
ceava, situaţie care se potrivea şi cu poziția Ţării Moldovei, independentă. 

Este posibil ca mitropolitul Iosif să fie aceeași persoană cu Iosif, fostul 
mitropolit de Rădăuţi, consemnat al treilea în pomelnicul de la Rădăuți. 

Pentru a fi în legalitate, Petru Mușat a cerut Patriarhiei Ecumenice 
recunoașterea acestei situații din țara sa. Nu se poate ști când a adresat 
Petru Muşat cererea sa Patriarhiei, probabil între 1381-1386, când a fost 
ctitorită Biserica Mirăuţi din Suceava, care a slujit drept catedrală mitro- 
politană pentru un veac şi jumătate. Când facem această afirmaţie avem în 
vedere informaţiile pe care le conţine un „Manual de cancelarie bizantin” 
(adică o listă a mitropoliilor), intitulat FE4/hesis Nea (Expunere nouă), 
alcătuit spre sfârșitul secolului al XIV-lea de către Patriarhia Ecumenică. 
În documentul menţionat întâlnim următoarea informaţie: „S-au făcut în 
vremea noastră și un Mitropolit la Vidin şi un altul la Mavrovlahia (Mol- 
dova, n.n.) "8. Cu alte cuvinte, nu este vorba de „întemeierea” unei mitro- 
polii, ci de recunoaşterea ei canonică din partea Patriarhiei Ecumenice, la 
fel ca şi în Țara Românească. Însă Nil, patriarhul de Constantinopol, a 
refuzat recunoașterea celor doi ierarhi, probabil din cauză că erau de ori- 
gine română şi ca nu cumva acest mitropolit să urmărească „autocefalia”. 

Patriarhul nu numai că a refuzat recunoașterea lor, ba chiar a hirotonit 
ca mitropolit al Moldovei pe grecul Teodosie în anul 1391. Nici patriarhii 
următori, Antonie al IV-lea și Macarie, n-au avut atitudine binevoitoare. 
Insă, în momentul în care Zeodosie a venit să-şi ia scaunul în primire, i s-a 

răspuns că ţara are mitropolit, fiind, prin urmare nevoit să se întoarcă la 
Constantinopol, lucru ce a fost considerat de patriarhul ecumenic o slăbi- 
ciune personală și, în anul următor, 1392, a numit pentru Moldova pe gre- 
cul leremia. Acest act a nemulțumit și mai mult pe moldoveni, care l-au 
izgonit și pe leremia. Acesta, drept răspuns, a aruncat anatema asupra în- 
tregii ţări: domn, vlădici, boieri, preoți și credincioși şi s-a întors la Con- 
stantinopol. Aici, patriarhul a convocat un sinod de şase sau șapte mitro- 
poliți și au confirmat măsura lui Ieremia, suspendând pe cei doi ierarhi 
moldoveni, mai ales că acum se aflau sub anatemă. 

Acest lucru s-a întâmplat înainte de 1393 pentru că în acest an, leremia 
participa la lucrările sinodului patriarhal din Constantinopol, semnând ca 
„smeritul mitropolit al Mavrovlabhiei”. La fel se semnează și la alte şedinţe 
ale sinodului patriarhal între 1393-1394. Când în 1393 ţaratul de Târnovo 
cade sub turci — iar patriarhatul s-a desființat — Eftimie, ultimul patriarh 
plecând în exil, Biserica Bulgară a ajuns sub jurisdicția Constantinopolu- 
lui, patriarhul ecumenic l-a trimis la Târnovo tocmai pe acest leremia, cu 
misiunea „de a săvârși acolo toate câte se cuvin arhieriei”. În aceste 
împrejurări, legăturile Patriarhiei cu Moldova s-au rupt pentru câţiva ani. 
Această situaţie a continuat și în vremea lui Roman (1391-1394). 

Sub Ștefan (1394-1399) s-au făcut noi încercări pentru a pune capăt 
acestor neînțelegeri. Ca urmare, Ștefan a trimis la Constantinopol, în 
1395, o solie, în frunte cu protopopul Petru, cu daruri şi scrisori către pa- 
triarh, cu rugămintea de a ridica blestemul pronunțat mai înainte şi de a-i 
recunoaște pe Iosif şi Meletie ierarhi canonici ai Moldovei. Nu se păs- 
trează scrisorile voievodului, ci numai scrisorile patriarhului Antonie (din 
mai 1395) adresate domnitorului Rusovlahiei (Vlahia de lângă Rusia), 
protopopului Petru, clerului şi credincioşilor din Moldova, precum și celor 
doi vlădici. 

În primul act, patriarhul îl numeşte pe protopopul Petru ca „exarh pa- 
triarhal” în Moldova, un fel de locțiitor de mitropolit. Așadar, în mai 1395 
se vorbea ca despre un lucru obișnuit, de toți știut, despre „Mitropolia 
Mavrovlahiei”. Protopopul nu era delegat să ţină locul lui Ieremia, ci să 
administreze provincia eclesială bizantină numită „Mitropolia Moldovei”, 
care ființa la acea dată cu depline drepturi în nomenclatura patriarhală. 
Patriarhul îl învestește pe protopopul Petru cu prerogativele administra- 
tive ale unui mitropolit, rămânând doar ca hirotoma noilor preoți să fie 
făcută, după îndrumarea lui, de către episcopul pe care-l va fi ales. Nimic 
din tonul şi dispoziţiile acestei scrisori nu contrazice comportamentul unui 
ierarh ce-și face ordine în eparhia sa. Cu acest prilej aflăm și despre ci- 
nurile bisericeşti ale Moldovei și despre poziția patriarhului ecumenic în 

raport cu ele: „Pentru aceasta se cuvine ca toţi să-i dea ascultare dar mai 
cu seamă preoții, ieromonahii, monahii și toți cei ce se află în cinul 
preoţesc, ştiind că iubirea, dragostea și cinstea față de el se îndreaptă către 
mine, care l-am așezat pe el în locul meu, ca om potrivit, bun şi cu jude- 
cată la minte"'!%. Observăm că nu amintește nici un cuvânt despre Ieremia. 
Aceasta înseamnă că scrisoarea adresată protopopului Petru era un act de 
autoritate patriarhală care nu servea cauza mitropolitului Ieremia, ci strict 
cauza autorității patriarhului ecumenic asupra Mitropoliei Moldovei, con- 
siderându-se şeful ei din punct de vedere canonic. 

Al doilea document patriarhal este adresat domnului, celui care-l tri- 
misese pe protopop cu rugămintea de a-i recunoaște pe cei doi episcopi și 
de a ridica anatema. Patriarhul, la această cerere, răspunde: „Ca să-i lăsăm 
pe episcopi acolo să hirotonească şi să slujească, în nici un chip nu vrem să 
facem aceasta, pentru că Dumnezeu şi smerenia noastră îi consideră pe 
acești nebinecuvântați drept hoţi, adulteri și tâlhari, fiindcă au furat Bise- 
rica Rusovlahiei împotriva sfântului și marelui sinod”1£8. 

Patriarhul ecumenic îi cere lui Ştefan Mușat: „izgonește-i pe aceștia de 
acolo şi atunci te voi avea și eu, părintele tău, patriarhul ecumenic, iertat 
întru Duhul Sfânt şi binecuvântat împreună cu tot poporul şi ţara ta, pre- 
cum și cu toţi morții tăi... Cât despre Biserica mea care se află acolo în țara 
ta, am binevoit să-l fac pe protopopul chir Petru exarh și în numele smere- 
niei noastre să îndeplinească acesta toate cele bisericești "1%. Mai departe 
cere voievodului să-i dea ajutor la izgonirea „falșilor episcopi”. 

A treia scrisoare patriarhală este adresată chiar episcopilor în cauză. 
Nici această scrisoare nu cuprinde cauzele mâniei patriarhului, cum ar fi 
fost firesc, ci ea repetă acuza de răpire a Bisericii Moldovei, precum și 
invectivele întâlnite și în alte scrisori. Între altele patriarhul ecumenic le 
mai scrie: „sunteţi foarte nerușinați încă, fiindcă de când v-a afurisit mitro- 
politul vostru săvârșiți iarăși slujbe. Chiar dacă n-aţi mai avea alt cusur, 
numai acesta singur e în măsură să vă facă mult rău 1%, 

Un element foarte important pe care-l conține această scrisoare este 
acela că în ea patriarhul aminteşte de o scrisoare anterioară: „știți bine că 
smerenia noastră în mare grabă v-a scris şi v-a scos din funcție și v-a afu- 
risit, ca pe niște oameni nedrepți și călcători de lege și care vă petreceţi 
viața în afara dumnezeieştilor și a sfintelor canoane”. Apoi arată și motivul 
scrisorii sale: „Deci, de aceea vă scriu vouă că am încredinţat această 
Biserică a mea protopopului, pentru ca să facă el cele câte le spun ca- 
noanele mele. Căci e un om cu minte, binecrescut și bun şi l-am primit eu 
pe el. lar vouă vă scriu încă o dată că dacă nu plecaţi din această Biserică 
eu vă țin drept scoşi din demnitate și afurisiți ca pe niște oameni călcători 
de lege și răi, hoți, adulteri şi tâlhari. Deci dacă vreţi să vă aflaţi mântuirea, 

să veniți aici ca să fiți judecaţi în chip canonic de către marele sinod pen- 
tru cele ce le-aţi greşit, pentru a nu vă pierde sufletul. Căci nu este nici un 
lucru care să ajute sufletul vostru, decât numai acela de a veni aici”"!. 

A patra scrisoare este un fel de „circulară” adresată poporului Mol- 
dovei, cu scopul de a-l ridica împotriva celor doi episcopi. Din ea aflăm și 
motivul afuriseniei aruncate de mitropolitul Ieremia şi confirmată de si- 
nodul patriarhal, asupra poporului, anume că au fost alături de cei doi 
episcopi, Iosif şi Meletie, când se hotărâse respingerea lui Ieremia. ler- 
tarea lor urma să vină în urma izgonirii celor doi episcopi. Totodată, îi 
informa și de numirea protopopului Petru ca exarh al său „până când fie că 
va veni acolo un mitropolit al vostru, fie că vom rândui un alt lucru bun 
pentru voi, după cum spun canoanele și legile noastre "12. 

După cum se ştie, scrisorile și amenințările au rămas fără urmări. Însă 
numirea protopopului Petru, în 1395, ca exarh patriarhal, reprezintă pen- 
tru Moldova, de fapt, crearea unei funcții noi. 

În 1395, o nouă încercare de împăcare a celor două părţi a venit din 
partea patriarhului ecumenic Antonie, care, în înțelegere cu împăratul 
Manuel al II-lea Paleologul (1391-1425), a trimis pe mitropolitul Ieremia 
de Metilene în părțile Valahiei (probabil în Țara Românească) ca să pună 
rânduială în această problemă. Urma să plece apoi în părțile Mavrovlahiei 
unde, „cu câtva timp înainte, iscându-se o pricină din partea unor epis- 
copi... s-a aruncat asupra lor afurisenia”. În privința ierarhilor, patriarhul 
îi poruncea să nu facă nimic, însă cu privire la credincioşi îi dădea dezle- 
gare „să facă cum va socoti mai potrivit, păzind însă şi rânduiala canonică, 
deoarece numai așa vor dobândi întărire măsurile pe care le va lua”. 

Bizantinologul francez Vitalien Laurent socoteşte că mitropolitul a 
ridicat anatema aruncată asupra clerului și poporului, măsură confirmată şi 
de sinodul patriarhal, lucru ce rezultă dintr-o scrisoare adresată în mai 
1401 de patriarhul Matei, mitropolitului Ungrovlahiei (Antim Critopol). 
Motivul scrisorii era plângerea preotului Isidor din Moldova împotriva 
mitropolitului Ungrovlahiei, care-l oprise de la săvârşirea celor sfinte, 
deoarece fusese hirotonit de Iosif al Moldovei, aflat sub anatemă. Patriar- 
hul și sinodul, cercetând cazul preotului Isidor, au hotărât că poate săvârşi 
cele sfinte, chiar dacă a fost hirotonit de Iosif. În aceeași scrisoare se relata 
că preoţii şi credincioşii au fost scoși de sub anatemă de către sinodul 
patriarhal, cu excepția boierilor şi a vlădicilor, 

În 1397, patriarhul a trimis ca dichiu și exarh în părțile Haliciului pe 
mitropolitul Mihail al Bethleemului, care avea misiunea de a încerca o 
impăcare a lucrurilor în Biserica Moldovei. Nici încercările acestuia n-au 
dus la rezultatul dorit. Intre timp, a intervenit pe lângă patriarh și mitro- 
politul Ciprian al Kievului, lucru ce rezultă dintr-o scrisoare pe care i-a 

adresat-o patriarhul Antonie, în 1397. Neînţelegerile au luat sfârșit în vre- 
mea patriarhului Matei de Constantinopol şi a domnitorului Alexandru cel 
Bun (1400-1432). 


Recunoașterea mitropolitului Iosif I. Situația creată era destul de 
tensionată și genera neliniște ambelor părți: pe de o parte nici moldovenii 
nu erau liniștiți, ştiindu-se sub anatemă din partea Patriarhiei de Constan- 
tinopol, cea mai înaltă autoritate bisericească din Răsărit, iar pe de altă parte 
nici Patriarhia nu putea rămâne în această situație, într-o vreme când pro- 
paganda catolică era foarte activă, existând cel puţin riscul ca Moldova să 
cadă sub influenţa acesteia. De aceea, solia trimisă de Alexandru cel Bun la 
Patriarhia Ecumenică, în iunie sau iulie 1401, cu rugămintea de a recu- 
noaşte pe Iosif ca mitropolit a fost primită cu toată bunăvoința. Delegaţia 
moldoveană, formată din boieri şi ieromonahi, a înmânat patriarhului şi 
sinodului mai multe scrisori, răspunzând direct la întrebările puse în legă- 
tură cu Iosif, originea şi hirotonia sa. Nu se cunoaşte conținutul scrisorilor 
din Moldova, ci, numai parțial cuprinsul lor din gramata patriarhală dată 
soliei moldovene și din scrisoarea adresată de patriarh lui Alexandru cel 
Bun, amândouă cu data 26 iulie 1401. Ambele scrisori aveau un conținut 
asemănător, arătând pe scurt situația din Biserica Moldovei. Din gramata 
patriarhală reiese că mitropolitul Iosif este localnic şi rudă cu domnul ţării 
de care a şi fost trimis la Halici spre hirotonie, mitropolitul de aici având 
„voie sinodicească a hirotoni episcopi în părțile Rusiei Mici”. 

Deoarece unii membri ai sinodului aveau îndoieli asupra lui Iosif, s-a 
hotărât să fie trimişi în Moldova doi delegaţi: ieromonahul Grigorie Tam- 
blac și diaconul Manuil Arhon, care să cerceteze validitatea hirotoniei lui 
Iosif. Acestora li s-a dat sarcina „să cerceteze” problema în cauză „acolo 
la fața locului pentru mai mare siguranţă și aflare a adevărului şi dacă vor 
găsi, ... după mărturiile tuturora, ale boierilor și clericilor, ale ieromona- 
hilor şi monahilor, că în acest mod a fost hirotonit la început episcop le- 
gitim în Moldovlahia de către cel al Haliciului şi nu în altă parte, atunci 
trimiși noștri numiți mai sus să-i acorde acestuia dreptul de a oficia slujbe, 
a hirotoni și a îndeplini toate cele bisericești fără piedică, să facă adică fără 
opreliști hirotonii, sfințiri de lăcașe sfinte, pe scurt toate chestiunile bise- 
ricești "1%. Din evenimentele ulterioare reiese că ei s-au convins de adevărul 
celor mărturisite de delegația moldoveană. În urma acestei misiuni, au 
întocmit un raport patriarhului, prin care propuneau ridicarea interdicţiei 
sub care era Iosif. Raportul lor a fost pus în discuţia sinodului (doi membri 
ai sinodului declarându-se în favoarea lui Iosif, iar doi împotriva lui), 
patriarhul „fără a mai proceda la o altă consultare a înaltului for, cu de la 

sine putere a numit pe Iosif ca mitropolit al Moldovei”, fapt care îi va aduce 
necazuri şi chiar scoaterea din scaun pentru un timp. leremia a contestat 
decizia ca fiind necanonică. El mai apare în acte între anii 1407-1408, 
făcând demersuri pentru recunoașterea sa ca mitropolit al Moldovei. 
Despre Meletie nu mai apare nici o mențiune, probabil murise între timp. 


Reședința. Potrivit unei tradiții, reședința primului mitropolit al Mol- 
dovei a fost la Mănăstirea Mirăuţi din Suceava, ctitoria lui Petru Muşat, 
lucru consemnat și de Misail Călugărul. 

Pentru creşterea prestigiului atât a scaunului domnesc, cât şi al 
reședinței mitropolitane, Alexandru cel Bun a adus moaştele Sfântului 
loan cel Nou de la Cetatea Albă!%, care a pătimit aici la anul 1330. La 
aducerea lor, în apropiere de lași, la locul numit până astăzi Poiana 
Vlădicăi, au fost întâmpinate de domnitor, mitropolit, boieri și o mulțime 
de preoți și credincioși, însoțindu-le până la Suceava. Aici au fost aşezate 
în biserica din Mirăuţi. Până nu de mult, s-a considerat că autorul Vieții 
Sfântului loan a fost Grigorie Ţamblac, ceea ce s-a dovedit a nu fi ade- 
vărat, autorul fiind un ieromonah moldovean, cu numele de Grigorie. 

Prea multe informaţii despre mitropolitul losif nu se cunosc. Se presu- 
pune că el a sfințit ctitoriile lui Alexandru cel Bun sau ale dregătorilor 
acestuia Bistriţa, Moldovița. În calitate de mitropolit, a devenit sfetnic 
domnesc, fiind menţionat în acte încă din 1398, înainte de a fi recunoscut 
ca mitropolit. Poate chiar în primii ani de domnie, Alexandru cel Bun 
dăruia Mitropoliei moşia numită Poiana Vlădicăi. În 1407, mitropolitul 
dădea „popii chir Dometian” Mănăstirile Neamţ şi Bistriţa — numite ale 
„vlădiciei mele” — „ca să fie nedespărțite una de alta”. Prin acelaşi act, 
egumenul Dometian primea dreptul de a-şi alege singur urmașul în stăreție 
dintre călugării celor două mănăstiri. 

Ultima oară, mitropolitul este amintit într-un hrisov din 16 septembrie 
1408, prin care Alexandru cel Bun dăruia două sate „Bisericii Sfintei Vi- 
neri care-i în târgul Romanului”. Deja prin 1416-1418 se găsea la Con- 
stantinopol un nou mitropolit al Moldovei, care cerea recunoaşterea în 
scaunul de la Suceava. 

Numele mitropolitului Iosif mai apare într-un act din 23 februarie 
1438 când Ilie Voievod dăruia Mănăstirii Neamţ „un sat la Gura Cracăului, 
anume Leucouţii, o prisacă la gura Tatarcăi şi moara de la gura Jejiei ... 
pentru sufletul sfântrăposaţilor părinților ... şi pentru sufletul sfântrăpo- 
satului părintelui nostru care-i după Sfântul Duh, Iosif Mitropolitul”!55. 

Pentru ultima dată în secolul al XV-lea, numele mitropolitului Iosif 
este pomenit într-un act de danie din 6 iunie 14461%, 


Viaţa bisericească a românilor din 
Transilvania în secolele XIV-XV şi 
începutul secolului al XVI-lea'* 


Contextul religios!%. Atunci când se vorbește de persecuții împotriva 
Bisericii, în general se referă la primele trei secole creştine, până la anul 
313, cu toate că ele, sporadic și de mai mică importanţă, au continuat și 
după aceea (în vremea lui lulian Apostatul sau, într-o oarecare măsură, în 
vremea sinoadelor ecumenice împotriva celor care ţineau dreapta învă- 
țătură, din partea ereticilor), ele au continuat mai târziu cu cele venite din 
partea musulmană, iar în vremurile mai noi, din partea regimului comunist 
ateu. Însă, în afară de acestea, în mileniul al II-lea, în Transilvania, se 
cunosc altfel de persecuții, venite, așa cum vom vedea, pe scurt, din partea 
Bisericii Catolice, care, de cele mai multe ori, acționa prin regii maghiari 
sau, mai târziu, prin împărații de la Viena. 

După ocuparea treptată a Transilvaniei de către regatul maghiar, în pa- 
ralel cu acţiunea de organizare a Bisericii Catolice de aici, a început şi o 
sistematică acțiune de prigoană împotriva Bisericii Ortodoxe, acţiune la 
care au colaborat regii Ungariei, deoarece prin convertirea românilor la 
catolicism aceştia urmăreau deznaționalizarea lor, și papii, care sperau să 
sporească în acest mod numărul celor pe care îi păstoreau. 

În acest sens, încă de la începutul secolului al XI-lea, papii au înființat 
în Transilvania două episcopii (una la Biharea, mutată în 1092 la Oradea, 
cealaltă la Tășnad, mutată în același an, 1092, la Alba Iulia) și câteva 
mănăstiri. 

În același scop, regii Ungariei, susținuți sau chiar instigați de papi, au 
luat o serie de măsuri împotriva Bisericii Ortodoxe. De pildă, în 1232, 
papa Grigorie al IX-lea îi cerea regelui maghiar „să convertească sau să 
nimicească pe schismaticii” din regatul său. Ca urmare, papa a obținut în 
1234 de la principele de coroană Bela un jurământ, prin care se obliga să 
nimicească pe toți „ereticii” și pseudocreştinii din țara sa. 

Un sinod al episcopilor catolici din 1279, între altele, a hotărât, referi- 
tor la „preoții schismatici”, că acestora nu le este îngăduit să-şi țină cultul, 
să-şi zidescă capele sau biserici, iar credincioşilor nu le este permis să par- 
ticipe la cultul lor sau să intre în bisericile lor. 

Regele Ludovic cel Mare (1342-1382) a inaugurat o politică reli- 
gioasă mult mai dură față de români. El s-a convins repede de diversitatea 
regatului său, de mulțimea de etnii şi confesiuni sau religii care alcătuiau 
regatul său şi a decis, conform împrejurărilor, să ducă o politică de uni- 
formizare, resimţită din plin şi de români. Direcţiile generale ale acțiunii 
prozelitiste veneau din partea Sfântului Scaun, aflat acum la Avignon, iar 
regele Ungariei trebuia să fie instrumentul politico-militar de îndeplinire a 
lor, în timp ce unele ordine călugărești, mai ales cel franciscan (prin dece- 
niile 7-9 ale sec. al XIV-lea), urmau să fie instrumentul spiritual al con- 
vertirii. Un colaborator apropiat al regelui Ludovic I — în elaborarea și 
aplicarea acestei politici confesionale — a fost franciscanul Bartolomeu de 
Alverna, vicarul Bosniei, de care ţineau teritoriile sârbe, bulgare și ro- 
mânești, ajunse sub autoritatea regelui Ungariei. Pătruns de importanţa 
rolului său de șef al unei provincii misionare, pline de „schismatici” și de 
„eretici” care trebuiau aduși la unitatea catolică, Bartolomeu de Alverna a 
elaborat lucrări teoretice, memorii în care prezintă detaliat cauzele, mijloa- 
cele, avantajele și urmările convertirii. Din aceste lucrări amintim câteva 
dintre măsurile pe care le-a recomandat şi pe care regele Ludovic I a încer- 
cat să le aplice: 

- intervenţia directă în convertirea românilor şi a slavilor a „braţului 
temporal”, a regalității şi a „domnilor” (nobililor), căci puterea lumească 
vine de la Dumnezeu şi trebuie folosită pentru asigurarea unității bisericeşti; 

- ocolirea instruirii prealabile a „schismaticilor”, renunțarea la munca 
de convingere, de persuasiune, sortite eșecului și înlocuirea lor cu mijloa- 
cele de forță, constrângerea, amenințarea cu expulzarea şi condamnarea la 
pedeapsa capitală; 

- distrugerea și izgonirea clerului ortodox și a călugărilor, care sunt 
„îndărătnici”, „falşi” şi „înșelători” şi care nu numai că menţin coeziunea 
românilor și slavilor, dar sunt o primejdie și pentru unii catolici, atrași de 
credința şi de ritul lor. 

Printr-un act din anul 1366, regele refuza să mai recunoască cnejilor 
români calitatea de nobili, decât în urma unor confirmări regale, iar pentru 
a obține aceste confirmări, românii trebuiau să participe la acțiunile mili- 
tare ale regilor maghiari și, la nevoie, să lupte chiar împotriva românilor. 
Printr-o altă măsură, acelaşi rege maghiar condiționa dreptul de stăpânire 

asupra pământului şi recunoaşterea calității de nobil de apartenenţă confe- 
sională. 

Mai mult, printr-un act din aproximativ aceeaşi perioadă, el ordona 
nobililor şi altor proprietari de pământ să aresteze pe „preoții slavi sau 
schismatici”. 

Cu alte cuvinte, prin aceste măsuri, confesiunea ortodoxă din Transil- 
vania era scoasă în afara legii, iar românii erau eliminați de pe scena poli- 
tică a Transilvaniei, fiind recunoscută numai confesiunea catolică. 

Însă aceste măsuri n-au fost izolate. Regele Sigismund de Luxemburg 
(1387-1437), la solicitarea călugărilor franciscani, a hotărât că nimeni nu 
poate deţine vreo proprietate, decât „dacă va fi cu adevărat catolic și va 
urma acea credință pe care o crede și o mărturiseşte Biserica romană”. De 
asemenea, se prevedea pedeapsa confiscării moșiilor nobililor şi cnejilor 
care ar îndrăzni să adăpostească preoți ortodocși sau se interzicea nobililor, 
cnejilor şi chiar țăranilor să-şi boteze copiii la preoți ortodocși. 

Dacă până în secolul al XIV-lea românii ortodocşi nu erau obligați să 
plătească dijme Bisericii Catolice, cu excepția iobagilor de pe moşiile bi- 
sericești, care plăteau birurile iobăgești stăpânilor lor, din acest secol, ie- 
rarhia catolică începe să pretindă dijme şi de la creștinii ortodocşi. Acest 
fapt, între altele, a dus la declanșarea răscoalei de la Bobâlna, din 1437. 

Fără îndoială, din fericire, aceste măsuri n-au dus la rezultatul dorit. 
Acest lucru se datorează, pe de o parte, faptului că nici regii maghiari nu 
au urmărit împlinirea acestor măsuri, deoarece nu doreau izgonirea „schis- 
maticilor” din Transilvania, care asigurau forța de muncă, fiind şi o sursă 
importantă de venit (prin plata impozitelor), iar pe de alta, că şi românii 
ortodocși din Transilvania au rămas statornici în credinţa lor, preferând, 
așa cum spune proverbul românesc, să fie „săraci și curați”. Puţinii nobili 
români care au abandonat credința ortodoxă au pierdut și calitatea de 
români, fiind astfel ușor deznaționalizați. Așa se explică faptul că în Tran- 
silvania, spre deosebire de Țara Românească sau Moldova, nu avem 
boieri, nobili, ci numai iobagi. Și aceasta, repet, în mod clar, din dorința de 
a-şi păstra credința ortodoxă. După afirmaţia lu: David Prodan (Şi a altora, 
cum ar fi Nae lonescu), mai cu seamă în Transilvania, termenul de român 
era egal, echivalent cu cel de ortodox și invers. 

Însă, la coeziunea și unitatea ortodoxă contribuia într-o măsură foarte 
însemnată și limba. Aceasta reiese din scrisoarea pe care papa Grigorie al 
XI-lea o adresa regelui Ludovic 1 și celor doi arhiepiscopi ai Ungariei, în 
care cerea să se purceadă la crearea unei episcopii proprii pentru acea 
„parte a mulțimii naţiunii românilor” care trăia la „hotarele regatului 
(Ungariei), spre tătari” și care trecuseră de curând „de la ritul şi schisma 

grecilor” la catolicism, prin efortul regelui. Scrisoarea papală mai oferă 
însă un detaliu foarte important, anume informaţia că cea mai mare parte 
a românilor nu acceptaseră totuşi convertirea deoarece „nu sunt mulțu- 
miţi cu slujba preoţilor unguri” și cer un înalt ierarh cunoscător al „limbii 
zisei naţiuni”, adică al limbii române (qui linguam dicte nationis scire 
asseritur). 

S-a demonstrat că teritoriul în discuţie, unde trăia acea „mulțime a 
națiunii române” era vechea dieceză a Milcoviei, ce funcționase mai mult 
formal în Moldova de sud-vest și în estul Ţării Româneşti, cu centrul la 
curbura Carpaţilor, adică acolo unde existase prin secolul al XIII-lea Epis- 
copia cumanilor. Este zona în care, la 1234, românii aveau episcopi pro- 
prii, rezistau catolicizării şi-i atrăgeau şi pe catolici la ritul și obiceiurile 
lor. În fata „primejdiei pentru suflete”, papa Grigorie al IX-lea cerea 
atunci numirea unui episcop vicar „potrivit acelei națiuni” a românilor. 
Acum, după aproape un secol și jumătate, se întâmplă acelaşi lucru: papa 
cere episcopie proprie pentru români, dar atrage atenția că prelatul (Și alți 
clerici, probabil) ar trebui să știe românește, căci românii nu pot fi atrași 
prin mijlocirea preoților unguri. 

Acţiunea prozelitistă catolică în Transilvania a pierdut din intensitate 
după 1526, când Ungaria a fost învinsă la Mohacs, iar din 1541 aceasta a 
fost transformată în paşalâc, Transilvania devenind principat autonom sub 
suzeranitate otomană. După 1556, o dată cu venirea la cârma Transilvaniei 
a principilor de confesiune calvină, a fost desființată Episcopia catolică de 
Alba Iulia, începând o nouă propagandă prozelitistă, care a durat până la 
înfrângerea turcilor sub zidurile Vienei (1683), când propaganda catolică 
a revenit în forță prin Imperiul Habsburgic, ducând în final, așa cum se 
ştie, la crearea Bisericii Greco-Catolice. 


Din punct de vedere politic-constituțional. În urma răscoalei de la 
1437 s-a încheiat acel „unio trium nationum” sau așa-numita „uniune fră- 
țească”, formată din maghiari, sași și secui. Dacă, inițial, înțelegerea a avut 
mai mult un caracter social, fiind îndreptată împotriva ţăranilor, cu timpul 
ea a căpătat un rol mai mult etnic, național, românii nefiind recunoscuţi ca 
naţiune, ci doar toleraţi, „plebs valahica”. 

După răscoala ţărănească condusă de Gheorghe Doja, în 1514, împo- 
triva țărănimii (româneşti) au fost luate o seamă de măsuri care au agravat 
situația lor. Concret, ţăranii erau obligați să muncească o zi pe săptămână 
(robota), țăranii (dependenți) erau legați de glie, fără drept de strămutare 
ş.a., toate aceste măsuri fiind consemnate în codul de legi din 1517, cu- 
noscut sub numele de „Tripartitum”. 

Veacul al XVI-lea îmbină, adesea în chip paradoxal, semnele clare ale 
lumii moderne cu vechi reminiscenţe ale spiritului de ierarhie și ale exclu- 
sivismului din Evul Mediu. Este veacul unei mari frustrări — destrămarea 
Ungariei medievale — şi al unei noi „schisme”, anume Reforma, care cu 
toate consecințele ei, a dus la politizarea şi mai accentuată a confesionalu- 
lui și la sublinierea substratului său etnic prin noua afirmare a Bisericilor 
naționale. Vechiul concept de religio recepta trece la plural, se transformă 
în religiones receptae, pentru că majoritatea catolicilor devin protestanți. 
„Religia de Sibiu” sau lutheranismul ajunge apanajul saşilor, „religia de 
Cluj” sau calvinismul aparţine ungurilor (0 parte mai mică dintre unguri, 
adesea de condiţie materială modestă, acceptă unitarianismul); catolicismul 
dispare aproape cu totul (se menţine mai ales printre secui), deşi aveau să 
urmeze o seamă de măsuri de întărire a lui. Evident, s-a pus, pe la jumătatea 
secolului al XVI-lea, problema oficializării noilor confesiuni și, după o sea- 
mă de frământări și conflicte, cei care fuseseră catolici și acum erau în mare 
măsură protestanți s-au autoacceptat, s-au „recunoscut” pe sine în Dieta 
țării. Prin aceasta, același segment de populație care fusese integral catolic 
şi alcătuise stările, adică grupurile privilegiate, rămâne la conducere, deși 
este acum în majoritate protestant şi formează „națiunile”, adică tot grupu- 
rile privilegiate. Așa au perceput românii „toleranţa” din Principatul Tran- 
silvaniei, care pentru ei a rămas în mare măsură străină. Ei au continuat să 
fie ortodocşi, adică „schismatici”, nerecunoscuţi oficial între confesiunile 
țării. Propaganda protestantă printre ei — mai stăruitoare a fost cea calvină — 
deși s-a încadrat într-un program central est european bine articulat, nu 
prea a dat rezultate, decât în sensul unei mici părți din elita română, mai 

ales dintre nobilii care se convertiseră anterior la catolicism. 


Știri despre organizarea bisericească ortodoxă. În ciuda măsurilor 
luate împotriva Bisericii Ortodoxe, aceasta și-a continuat activitatea prin 
ierarhi, egumeni, protopopi şi preoți, având un număr mare de biserici și mă- 
năstiri. În secolele XIII-XV întâlnim o seamă de biserici şi mănăstiri româ- 
nești din piatră, majoritatea din ele dăinuind până astăzi. Astfel, ele sunt o 
dovadă sigură a prezenţei și continuității româneşti pe aceste meleaguri. 

Existenţa lor este, în același timp, o dovadă peremptorie a existenţei 
preoților şi a protopopilor, precum și a călugărilor și a egumenilor, vieţu- 
itori ai mănăstirilor respective. Se întâlnesc, astfel, în documente, nume de 
preoți şi de protopopi români, mai ales în teritoriile peste care s-a extins 
stăpânirea maghiară (spre exemplu în Țara Hațegului). De pildă, într-o 
inscripție ce datează din anii 1313-1314, descoperită în biserica din Strei- 
sângeorgiu (Jud. Hunedoara), apare numele preotului Naneş, cel mai vechi 

preot cunoscut cu numele în Transilvania. Mai târziu, prin 1360, cu prilejul 
unui scaun de judecată al românilor din Haţeg, sunt amintiți 12 cneji, 6 
țărani, precum și protopopul Petru (din Ostrov), şi preoții Zampa (din Clo- 
potiva), Dalc (din Densuș), Dragomir (din Tuștea) şi Balc (din Peşteana). 
În 1411, se judeca, tot în Haţeg, un proces pentru o proprietate, în care era 
implicat şi protopopul Dobrotă din Râu-Bărbat. În 1456, dintr-o scrisoare a 
unui călugăr minorit aflăm că românii îşi păstrau credinţa și obiceiurile 
strămoşeşti şi datorită predicilor unui protopop cu numele Petru din părțile 
Hunedoarei. În 1506, preotul Petru era numit protopop în Hunedoara. 
Informaţii despre existența unor preoți avem şi în Maramureș, unde întâl- 
nim numele preotul Miroslav, în 1364, apoi şi alții, în secolele următoare. 

Concluzia este limpede: din moment ce existau protopopi, înseamnă 
că era şi o organizare bisericească. Dacă era o organizare bisericească, 
înseamnă că exista și o ierarhie superioară, adică episcopi care să hiroto- 
nească preoţi şi să sfințească biserici. lar numărul mare al preoților, al 
bisericilor și al mănăstirilor întăreşte concluzia că aici existau și ierarhi 
care coordonau viaţa bisericească. 

Chiar dacă am admite că scaunul episcopal de la Dăbâca și-a încetat 
existența după ce statul maghiar și-a extins stăpânirea asupra voievodatu- 
lui lui Gelu, au putut exista în secolele următoare alți ierarhi care să în- 
drume viaţa credincioșilor din Transilvania, care să hirotonească preoți și 
să sfințească biserici. Existenţa lor este posibilă mai ales în așa-numitele 
„Tări” ale Transilvaniei, atestate documentar în secolul al XIII-lea: cea a 
Bârsei, a Făgărașului, a Hațegului, a Maramureșului, sau în „districtele” 
pomenite în secolul al XIV-lea şi începutul celui următor: Făgăraș, Hune- 
doara, Haţeg, Zarand, Banat, Bihor, Sătmar etc., la care se adăugă voie- 
vodatul Maramureșului, care a supravieţuit ca instituție românească până 
în secolul al XIV-lea. 


Arhiepiscopul Ghelasie de la Râmeţ!* 


Până în anul 1978 se știau puţine lucruri despre acest sfânt trăitor pe 
pământ românesc, în străvechea mănăstire de la Râmeț (jud. Alba), situată 
pe valea Geoagiului. Biserica veche a mănăstirii datează din secolul al 
XIV-lea. Prin anul 1762, din ordinul generalului Bukow, zeci de mănăstiri 
ŞI schituri românești din Transilvania au fost arse, distruse cu tunurile sau 
transformate în biserici parohiale. Între acestea se numără şi Râmeţul. Şi 
după această dată situaţia ei a fost destul de grea, schimbându-se abia după 
1918, când a fost reluată vechea tradiție monastică. 

Vieţuitorii acestei mănăstiri au aflat de la înaintașii lor că la Râmeț a 
trăit, cu veacuri în urmă, un monah cu viaţă îmbunătățită, cu numele Ghe- 
lasie, pe care credincioșii din partea locului l-au cinstit ca sfânt. Prin 1925, 
în timpul unor mari inundații, apele au scos la iveală un craniu galben, 
frumos și cu mireasmă plăcută, care a ocolit biserica de trei ori pe apă, 
după care s-a oprit pe fereastra altarului. Tot atunci au fost găsite alte două 
cranii. Preotul care slujea la biserica mănăstirii le-a îngropat în partea 
dreaptă a bisericii. 

În preajma izbucnirii celui de-al doilea război mondial, s-a aşezat la 
Mănăstirea Râmeţ un călugăr (originar din partea locului) venit de la Mun- 
tele Athos, cu gândul de a reface această străveche aşezare monahală, 
adunând în jurul său mai mulți ucenici și începând diverse lucrări de 
reparaţii. În această vreme, fie din cauza apelor venite din munte, fie 
printr-o minune, cele trei cranii au ieșit din nou la iveală. 

S-a descoperit curând prin minune dumnezeiască al cui era unul din 
ele, printr-o femeie, cu numele Maria, din Negrești-Oaș. Această femeie, 
venind la Mănăstirea Râmeţ, i-a spus stareţului că a văzut în vis un po- 
rumbel, care a îndrumat-o la această mănăstire (de care până atunci nici nu 
auzise, nici nu ştia unde se află), ca acolo să se atingă de craniul găsit cu ani 
în urmă, căci acela era al „Sfântului” Ghelasie şi se va vindeca. Într-adevăr, 
săvârșindu-i-se Sfânta Taină a Maslului şi atingându-se de craniu, femeia 
s-a vindecat. Se cunosc mai multe minuni ale Sfântului (cu femeia din 
Banat, a cărei mână dreaptă, din cauza îndoielii în privinţa puterii moaș- 
telor Sf. Ghelasie, s-a umplut de miros greu și nici nu putea să o mişte; cu 
un sectar paralizat din Alba ş.a.). 

Cele transmise prin tradiţie, ca şi vindecările minunate, au fost întregite 
de cercetările făcute la Râmeț de un grup de specialiști, în decembrie 1978. 
Cu acest prilej, s-a descoperit în biserica mănăstirii o inscripție de mare 
importanță pentru istoria noastră națională și bisericească. Este vorba de o 
inscripție în limba slavonă, pe un al doilea strat de zugrăveală, care con- 
semna numele „arhiepiscopului” Ghelasie, al zugravului Mihul de la Crișul 
Alb şi data de 2 iulie 1377. Din această inscripție reiese că biserica era 
zidită cu multă vreme înaintea acestei date — din moment ce suntem la al 
doilea strat de pictură — , că pictura din anul respectiv a fost realizată de un 
autohton cu numele românesc de Mihul şi că tot atunci, în fruntea Bisericii 
Ortodoxe din Transilvania se găsea arhiepiscopul Ghelasie, primul ierarh 
ortodox cunoscut cu numele în Transilvania. 

Acest arhiepiscop nu era altul decât călugărul Ghelasie, pe care po- 
porul l-a cinstit ca sfânt, poate încă chiar din timpul vieții. Este posibil ca 
el să fi fost egumen la Mănăstirea Râmeț, de aici să fi fost ridicat în treapta 

de arhiereu și, de asemenea, este foarte posibil ca el să fi condus Biserica 
din Transilvania tot de aici, de la Râmeţ, deoarece cu câţiva ani mai îna- 
inte, în 1366, din ordinul regelui Ludovic cel Mare al Ungariei, credința 
ortodoxă a românilor transilvăneni era scoasă în afara legii. 

Pentru sfinţenia vieții, arhiepiscopul Ghelasie, la 20 iunie 1992, a.fost 
canonizat de Biserica noastră, fiind pomenit la 30 iunie. 


Mănăstirea Sfântul Mihail din Peri 


Avem ştiri Și despre existența altor ierarhi în Transilvania. Se știe că în 
Maramureș exista o mănăstire ortodoxă în satul Peri (azi Ucraina), cu hra- 
mul Sfântul Arhanghel Mihail, ctitorită de frații Dragoş şi Drag (Dragoș 
fiind viitorul conducător al Ţării Moldovei). După ce urmaşii lui — Balc și 
Drag — au fost alungați de Bogdan, în 1359, ei au ajuns comiți ai Mara- 
mureșului, refăcând și vechea ctitorie a familiei lor din Peri, făcându-i mai 
multe donaţii. În 1391, Drag a plecat la Constantinopol, având o scrisoare 
semnată şi de fratele său, prin care cereau ca mănăstirea ctitorită de ei să 
devină stavropighie patriarhală. În august 1391, patriarhul ecumenic An- 
tonie IV a emis un tomos, prin care declara mănăstirea stavropighie, iar pe 
egumenul ci, Pahomie, l-a numit exarh patriarhal, având unele atribuții 
episcopale, cu excepția hirotoniei, care rămânea în seama episcopilor 
locali, pomeniţi în acelaşi act din 1391. Potrivit actului respectiv, juris- 
dicția egumenului-exarh se întindea peste mai multe ținuturi din nordul 
Transilvaniei. 

Foarte importantă este mențiunea, în document, a episcopilor locali. 
Cu toate că la prima vedere s-ar putea înțelege prin episcopii locali cei de 
la Halici, analizând cu atenție contextul religios de atunci, ajungem la 
concluzia că acei arhierei locali nu erau alții decât cei din Transilvania. 
Cum ajungem la această concluzie? Cu toate că Maramureșul era situat în 
apropierea Haliciului, cel mai însemnat centru bisericesc din jur, Mă- 
năstirea Peri era însă mult mai apropiată de Transilvania, cu drumuri mai 
accesibile decât spre Halici. Pe de altă parte, într-o prelegere anterioară 
am stabilit concluzia că la Dăbâca, centrul stăpânirii lui Gelu, unde s-au 
descoperit ruinele unor biserici de prin secolele IX-XI, a existat un epis- 
cop ortodox, trimis de Patriarhia de Constantinopol. Apoi, în 1205, într-o 
scrisoare a papei Inocențiu al III-lea se pomenea de Episcopia ortodoxă de 
pe „moşiile fiilor cneazului Bâlea” (probabil, în părțile Hunedoarei), iar 
mai târziu, aşa cum am văzut, în 1377 era pomenit arhiepiscopul Ghelasie 
de la Râmeţ. 

Însă, în afară de aceste argumente logice, sunt încă două dovezi 
documentare clare în favoarea acestei teze. Cea dintâi, datează din anii 
1456-1458, din perioada în care egumen al mănăstirii era Simion Sălă- 
janul, în timpul căruia locuitorii autohtoni şi coloniști din Câmpulung (pe 
Tisa) răpeau din păşunile, pădurile, ogoarele și fânețele Mănăstirii Peri şi 
ale altor mănăstiri învecinate. La plângerea egumenului, comitele Mara- 
mureșului i-a obligat să le restituie și să plătească o amendă în bani. Numele 
egumenului, Simion Sălăjanul, îi arată originea sa transilvăneană, ceea ce 
dovedeşte că mănăstirea gravita spre Transilvania, și nu spre Halici. 

Cea de-a doua dovadă provine de la sfârșitul secolului al XV-lea, când 
episcopul rutean loan de Muncaci (Ucraina) încerca să limiteze cât mai 
mult drepturile de exarh ale egumenului Ilarie din Peri, care s-a plâns 
regelui Vladislav al II-lea al Ungariei (1490-1516). La procesul privitor la 
jurisdicția egumenului-exarh şi pentru dijmele încasate de la credincioși, 
egumenul Ilarie a câştigat procesul, la care episcopul loan nu s-a pre- 
zentat. Prin hrisovul din 1494, regele Vladislav confirma privilegiile din 
1391, cu condiţia ca atât el, cât şi urmaşii lui, să dea cinstea cuvenită epis- 
copului de Muncaci, iar „arhiepiscopului de Transilvania”, celui de acum 
și celor viitori, să-i acorde supunerea şi ascultarea cuvenită, ca „unor supe- 
riori ai săi”. De aici, concluzia că dacă în 1494 „superiorul” egumenului 
din Peri era „arhiepiscopul Transilvaniei”, „arhiereii locali” din 1391 erau 
tot de aici. 


Joan de Caffa. Primii ierarhi ortodocși în Transilvania sunt atestați 
documentar abia în a doua jumătate a secolului al XV-lea. Primul dintre ei 
a fost Ioan, stabilit în oraşul Hunedoara înainte de anul 1456. Probabil a 
păstorit, ca preot sau ca episcop, în Caffa Crimeii, de unde a plecat, fie din 
cauza genovezilor catolici, fie din pricina primejdiei tătare sau turcești. De 
asemenea, este probabil să fi fost episcop sau mitropolit al românilor 
transilvăneni cu ajutorul lui Iancu de Hunedoara, stăpânul cetății de aici. 
Este, în aceeași măsură posibil, să fi stat şi la Mănăstirea Prislop, situată în 
apropiere de Hunedoara. 

Activitatea sa încetează în 1456, când în Transilvania este adus inchi- 
zitorul loan Capistran, care fusese invitat aici de Iancu de Hunedoara şi de 
arhiepiscopul catolic maghiar în Ungaria, încă din 1453, pentru ca să 
predice o cruciadă împotriva turcilor. Venind și în Transilvania a fost im- 
presionat de mulțimea „schismaticilor”. De aceea a obligat, sub grele 
amenințări, pe nobilii și dregătorii catolici, precum și episcopii de Oradea și 
Alba Iulia, să ardă bisericile românești de pe moşiile lor şi să alunge pe pre- 
oții români care nu voiau să primească botezul catolic. Dintr-o însemnare a 

călugărilor minoriţi reiese că dispoziţiile lui au rămas fără rezultat „deoa- 
rece pseudopreoţii lor îi dăscăleau într-una cu rătăcirile lor, iar aceştia, la 
rândul lor, luau învățătură de la prea răul și vicleanul vlădică loan de 
Caffa, pseudoepiscop cu autoritate supremă în popor”. 

Din ordinul lui loan Capistran, în 1456, vlădica loan de Caffa, a- 
flându-se într-o vizită canonică în părțile Devei şi Lipovei, a fost arestat şi 
trimis la Timișoara, la lancu de Hunedoara, care l-a închis. La scurtă 
vreme, un călugăr minorit atrăgea atenţia lui loan Capistran că orice încer- 
care de convertire a preoților români este zadarnică, deoarece, între altele, 
protopopul Petru ținea predici însuflețite prin care îndemna pe preoții 
români să-și păstreze credinţa ortodoxă. lar statornicia în credinţă a cre- 
dincioşilor se datorează preoţilor ortodocși. Din fericire, acţiunea inițiată 
de loan Capistran n-a fost încununată de succes, deoarece atât lancu de 
Hunedoara, cât și loan Capistran muriseră de ciumă, Biserica Ortodoxă 
intrând astfel în toate drepturile ei. 

Prin 1479, apare ca mitropolit ortodox al Transilvaniei Ioanichie. La 
rugămintea acestuia, regele maghiar scutea pentru totdeauna pe preotii 
ortodocşi români din Maramureș de orice dări către stat, precizându-se că 
ei erau „supuşi pomenitului mitropolit”. Despre acest mitropolit nu se cu- 
nosc prea multe informaţii, în general acceptându-se teza că el este succe- 
sorul lui loan de Cafta. 


Mitropolia ortodoxă română la Feleac. Aici a fost reședința, pentru a- 
proximativ șapte decenii, a mitropoliților ortodocși români ai Transilvaniei. 

Primul ierarh cunoscut la Feleac a fost Daniil (menţionat într-un 7e- 
traevanghel slavon din anul 1488). Probabil la el se referea şi hotărârea 
regelui Vladislav a II-lea din 1494, prin care egumenul Ilarie de la Mă- 
năstirea Sf. Mihail din Peri era supus arhiepiscopului din Transilvania. 
Urmașul lui a fost Marcu, pomenit într-un act mult mai târziu, din 1550 cu 
prilejul unui proces (probabil, el a păstorit până în 1516), apoi Danciu, 
pomenit în 1550, iar în 1538 este amintit Petru. Amintim şi faptul că 
mitropoliţii Transilvaniei, în virtutea unui drept acordat de Patriarhia Ecu- 
menică mitropolitului Antim al Ungrovlahiei, încă din mai 1401, erau 
hirotoniți în Tara Românească. 


Începuturile monahismului în Ţările 
Române. Sfântul Nicodim de la Tismana 


Până în vremea din urmă s-a susținut în istoriografia noastră, bi- 
sericească şi profană, că la noi monahismul ar fi început numai în a doua 
jumătate a secolului al XIV-lea şi că întemeietorul acestuia ar fi Nicodim 
de la Tismana. Însă cercetările mai noi au evidenţiat faptul că pe teritoriul 
tării noastre monahismul este anterior venirii Sfântului Nicodim în Ţara 
Românească şi, deci, anterior monahismului slavilor sud-dunăreni de la 
care, au susținut unii, ar fi venit şi monahismul pe teritoriul românesc. 

Cu toate că în ţările slave sud-dunărene exista o viață monahală destul 
de veche (în Bulgaria a trăit, în secolul al X-lea, cunoscutul pustnic Joan de 
Rila, deşi viaţa monahală s-a organizat aici abia în sec. al XIII-lea, sub in- 
fluenţa monahismului athonit; în Serbia, viața monahală s-a introdus o dată 
cu consolidarea statului, în a II-a jumătate a secolului al XII-lea, când au 
fost zidite Mănăstirea Studeniţa, în Serbia, şi la Athos, Mănăstirea sâr- 
bească Hilandar;, în Rusia, cea mai importantă așezare monahală a fost 
Lavra Peşterilor din Kiev2%, înfiinţată în secolul al XI-lea de părintele 
monahismului rusesc, Antonie), monahismul românesc este mult mai 
vechi. Explicaţia este limpede. Dacă în ţările vecine menţionate, creștinate 
în secolele IX-X, monahismul este destul de vechi, cu cât mai vechi este 
cel românesc, având în vedere că noi ne-am născut români și creştini în 
același timp. 

În confirmarea acestei teze vine și toponimia!, prin numele de locuri 
și sate ce au legătură strânsă cu viața monahală. Astfel, amintim de „si- 
hăstrie” (termen ce derivă din cuvântul isihie = linişte și desemnează 
așezările monahale izolate, cu un număr foarte redus de vieţuitori. De pildă: 
sihăstria Secului, sihăstria Putnei, sihăstria Voronei ș.a. ). Dintre numele de 
localități amintim: Bisericani (3 localităţi), Casian (2 localități), Călugăreni 
(peste 15 localități cu acest nume), Călugăru, Valea Călugărească, Călu- 
gărița, Călugăreasa, Chilia, Chilioara, Chilii, Chilieni, Chiliile, Chiril, Cru- 
cea (6 localități), Dănila (Daniil), Doroftei (Dosoftei), Doroteia, Eremieni, 

Eremitu, Filaret, Icoana (2 localități), Mănăstirea (33 localități), Mănăstio- 
ara, Mănăstireni, Mitoc (7 localități), Mitrofani, Mănăștur, Mitropolia, 
Moisei (Moise), Nechit, Nifon, Panaghia, Peştera (7 localități), Râmeț (= 
Eremiţi), Schitu, Sfântul (10 localităţi), Varlaam (2 localități) etc. 

Există, de asemenea, câteva sute de nume de munţi, dealuri, văi, po- 
ieni, pârâuri și peșteri rămase de la sihaștri nevoitori în aceste locuri. Din- 
tre numele de munţi de inspirație monahală amintim: Bâtca lui Chiriac, 
Bâtca Popii, Bâtca Scaunelor, Crucea Tomei, Piciorul Mitropolitului, Po- 
iana la Chilii, Chilia Călugărului, La Chilii, Munţii Sihlei, Muntele lu: 
Simeon, Muntele lui Nechit, Muntele Bisericani, Muntele Chiriac, Mun- 
tele Icoana, Muntele lui Agapie, Muntele lui Gherman, Muntele lui Meto- 
die, Muntele lui Averchie, Muntele lui Pahomie, Muntele lui Varnava, 
Muntele lui Vasian, Muntele Porfirul (lui Porfirie), Obcina Chiliei, Arse- 
nia, Crucea Spătarului, Piscul Crucii, Vârful Chiliilor ş.a. 

Dintre numele de dealuri de proveniență monahală amintim: Dealul 
Bisericii, Dealul Bogoslov, Dealul Chiliile, Dealul Cipriana, Dealul Cru- 
cii, Dealul Fericirile, Dealul lui Chiril, Dealul lu: Onufrie, Dealul Peştera, 
Dealul Vovidenia, Dealul Călugăriţa, Dealul Ghermanu (al lui Gherman), 
Dealul lui Pricopi, Dealul lui Tănasă (al lui Atanasie), Dealul lui Marcu, 
Dealul lui Agafton, Dealul Mănăstireni, Dealul Petrei (al lui Petru) ş.a. 

Dintre numele de văi amintim: Valea Crucii, Valea lui Tănasă, Valea 
Marcului, Valea Mitoc, Valea Sihăstria, Valea Avraam, Valea Bisericii, 
Valea Chilia, Valea Mitocului, Valea Schitului, Valea lui Tănase (a lui 
Atanasie), Valea lui Timotei, Valea Rafaila, Valea Mănăstirii, Valea lui 
Matei, Valea lui Spiridon, Valea Chiliei, Valea Călugărului, Valea Schitu- 
lui Văleni, Valea Chiliilor ș.a. 

Amintim și câteva nume de poieni de proveniență monahală: Poiana 
Călugăra, Poiana Chiliei, Poiana Clopotul, Poiana Iova (lui lov), Poiana 
lui Chiril, Poiana la Chilii, Poiana lui Antonie, Poiana lui Calistrat, Poiana 
lui Dănilă (a lui Daniil), Poiana lu: loan, Poiana lui Isaia, Poiana lui 
Marcu, Poiana lui Pahomie, Poiana Casiana, Poiana Chiliilor, Poiana 
Icoanei, Poiana lui Agapie, Poiana lui Alexe, Poiana lui Atanasie, Poiana 
lui Avramie, Poiana lui Calinic, Poiana lu: Chiriac, Poiana lu: Chiril, Po- 
iana lui David, Poiana lui Dometian, Poiana lui Eufrosin, Poiana lui Ghe- 
nadie, Poiana lui Gherasim, Poiana lui Ioil, Poiana lui Iosif, Poiana lui 
Metodie, Poiana lui Samson, Poiana lui Serghie, Poiana lui Silvestru ş.a. 

Dintre numele de pârâuri amintim: Pârâul Călugăra (Călugărul), Pâ- 
râul Chiha, Pârâul Chiliei, Pârâul Chiriacului, Pârâul lui Chiril, Pârâul lui 
Ermolae, Pârâul lui Ion, Pârâul lui Ignat, Pârâul lui Isachie, Pârâul lui 
Isaia, Pârâul lui Lazăr, Pârâul lu: Leonte, Pârâul lui Martin, Pârâul lui 

Maxim, Pârâul lui Miron, Pârâul lui Onofrei, Pârâul lui Pahomie, Pârâul 
lui Pangratie, Pârâul lui Pavel, Pârâul lui Petronie, Pârâul lui Tănasă (Ata- 
nasie), Pârâul Marcului, Pârâul Psaltului, Pârâul Schitului, Pârâul Sihas- 
trului, Pârâul Sihăstriei, Pârâul Toacei, Pârâul Agapia, Pârâul Bogoslov, 
Pârâul Iordanului, Pârâul lui Iacob, Pârâul Peștera, Pârâul Pravila, Pârâul 
Silvestru ș.a. 

Dintre nume de peșteri amintim: Peştera, Peştera Sfântului Daniil 
Sihastru, Peştera lui Ghedeon, Peştera lui Gherman, Peştera lui Nicandru, 
Peştera lui Vucol, Peştera Sfintei Teodora, Peştera Sfântului Chiriac de la 
Bisericani, Peştera lui Dionisie, Peștera lui Iosif ş.a. 

Însă, în afară de acest argument logic, avem şi o serie de argumente 
clare ce dovedesc vechimea monahismului românesc, anterior celui al po- 
poarelor slave sud-dunărene. În acest sens amintim faptul că Sfântul Epi- 
fanie de Salamina, în cartea sa Împotriva tuturor ereziilor, expunând doc- 
trina călugărului Audius exilat de împăratul Constantin cel Mare la granița 
imperiului, adică în Goţia, din cauza rigorismului său exagerat, afirmă că 
aici el „a instruit numeroși goți şi a construit în Goţia chiar şi mănăstiri în 
care se practica viața monastică, castitatea şi asceza”. Şi adaugă: „Fără 
îndoială, modul de viaţă al comunităţilor audiene este într-adevăr demn de 
admiraţie, căci tot ceea ce se întâmplă în mănăstirile lor se desfășoară în 
mod satisfăcător'202. Dar, în afara mănăstirilor audiene (considerați de 
Epifanie nu atât eretici, cât mai ales schismatici) trebuie să mai fi existat în 
Goţia şi alte mănăstiri ortodoxe. Documentele vremii menționează, de 
exemplu pe un anume călugăr ortodox pe nume Arpila, martirizat împreună 
cu alţi 25 de creștini cu prilejul unei persecuții din partea goților. 

În Sciţia, viața monahală a cunoscut o deosebită înflorire, dacă avem 
în vedere pe Sfântul loan Casian, cel care a transplantat monahismul în 
Occident, sau pe creatorul erei bizantine, Dionisie Exiguus, un desăvârșit 
monah. De asemenea, nu putem să nu amintim pe „călugării sciți”, men- 
ționaţi în vremea mitropolitului de Tomis, Paternus (care a păstorit în 
primele două decenii ale secolului al VI-lea), susținători ai formulei „theo- 
pashite” (unul din Treime a pătimit în trup). 

Existenţa unui monahism foarte vechi în Dobrogea este confirmată 
din nou prin unele cercetări arheologice recente. Astfel, a fost scos la 
iveală, în 1957, un important centru monahal constituit din șase bisericuțe 
rupestre şi câteva încăperi şi galeni funebre, toate săpate într-un munte de 
cretă, în apropierea comunei Basarabi (jud. Constanţa). Primii cercetători 
au datat acest complex monahal ca fiind din secolul al X-lea, dar el pare a 
fi mult mai vechi. Pe pereții acestor bisericuțe sunt gravate zeci de cruci, 
figuri de sfinţi, dar și figuri zoomorfe şi geometrice, precum și inscripții cu 

caractere runice, chinlice (slava veche) și grecești. Este vorba de o aşezare 
monahală foarte veche, „un fel de lavră a peșterilor”, care ne duce cu gân- 
dul la grotele din Egipt, de la Bethleem, din lordan și mai târziu de la 
Kiev. În aceeaşi idee, amintim şi de descoperirea care a avut loc la Ni- 
culițel, în anul 1971, martyrium-ul descoperit datând din secolul al IV-lea. 

În Transilvania, la scurtă vreme după anul 1000, voievodul Ohtum 
a ridicat o mănăstire cu hramul Sfântul loan Botezătorul, în cetatea 
Cenad-Morisena, în care au fost aduși „călugări greci” (ortodocşi), având 
în fruntea lor un egumen. După înfrângerea lui Ohtum de către regele 
maghiar (1028-1030), prin trădarea lui Cianadinus, acesta din urmă a ridi- 
cat o nouă mănăstire ortodoxă, cu hramul Sfântul Gheorghe, în care au 
fost aduși călugării ortodocşi, deoarece cea din Morisena a fost luată de 
către călugării catolici. 

Că în această vreme s-au întemeiat şi alte mănăstiri ortodoxe în Ungaria 
şi Transilvania reiese din scrisoarea papei Inocenţiu al III-lea, care cerea 
episcopului catolic de Oradea să cerceteze mănăstirile „călugărilor greci” 
din regatul Ungariei, aflate în ruină, să vadă dacă se pot reorganiza pentru 
acei călugări sau dacă pot fi integrate într-o episcopie catolică. 

În aceeaşi idee, biserica săpată în stâncă de la Cetăţeni, numită a lui 
„Negru Vodă”, pe malul stâng al Dâmboviţei, la 25 km de Câmpulung, 
este considerată din secolul al XIII-lea, ca şi temeliile a două din bisericile 
descoperite în hotarul aceleiași comune. Biserica rupestră din Corbii de 
Piatră (Corbi-Argeş) este considerată ca datând de la începutul secolului 
al XIV-lea, picturile ei constituind poate cel mai vechi ansamblu pictural 
din ţara noastră. 

La Curtea de Argeş s-au descoperit fundaţiile unei biserici mai vechi, 
pe locul bisericii cu hramul Sfântul Nicolae ridicată în secolul al XIV-lea. 
Nu este exclus să fi existat aici şi o mănăstire modestă din lemn, ctitorită 
de „Negru Vodă” (Basarab Întemeietorul). Probabil tot în timpul său 
exista o mănăstire pe locul Episcopiei de Râmnic, pentru că pomelnicul 
acesteia începe cu Basarab Voievod, continuat de urmaşii săi Alexandru, 
Vlaicu, Radu etc. 

De asemenea, chiliile de la marginea satelor Moigrad, Creaca şi Brebi 
(Sălaj, Transilvania, secolul al XI-lea), peștera Gaura Chindiei (Banat, sec. 
al XI-lea), chiliile din apropierea satului Vărădia (Banat), Mănăstirea 
Nămăeşti (Câmpulung), peșterile de la Ialomicioara (Bistriţa-Vâlcea), bise- 
ricuțele rupestre din părțile Buzăului ş.a., sunt mărturii evidente ale unei 
vieți monahale vechi, bogate și prezente în tot spațiul românesc20?. 

În munţii Buzăului există o serie de bisericuțe rupestre concentrate pe 
versanții și ramificațiile masivului Crucea Spătarului. Aceste bisericuțe 


141 


sunt: Aluniș, Fundătura, Chilia lui Dionisie, Peştera lui Iosif, Agatonul 
Vechi, Piatra Îngăurită, Fundul Peșterii, Agatonul Nou, Ghereta şi Bu- 
cătăria. 

Aluniș. Bisericuța de aici, cu hramul Sfântul loan Botezătorul, da- 
tează, după toate probabilitățile, din secolele V-VI d.Hr. Ea are toate păr- 
țile cerute de cultul ortodox: un altar semicircular, un naos, un pronaos şi 
un pridvor de lemn, prevăzut cu o turlă acoperită cu şindrilă. Numele 
schitului apare pe un hrisov din anul 1587, al lu: Mihnea Turcitul, care îi 
dăruia o moşie. Evident, mai târziu, schitul apare menționat în mai multe 
documente, fie referitoare la averea sa, fie la reparațiile şi modificările pe 
care le suferă. Se cunosc, de asemenea, şi numele câtorva egumeni ai 
schitului: Nicolae, Antonie, Lavrentie ş.a. Mai amintim și faptul că în 
aceeași stâncă cu biserica sunt şi trei chilii exterioare, săpate în două ni- 
vele. Dintre acestea, mai interesantă este cea de sus, la care se ajunge cu 
greu printr-o fisură a peretelui de stâncă. 

Fundătura are hramul Schimbarea la Faţă şi este săpată într-o stâncă 
din mijlocul unei poieni. Deşi lipsesc elementele care să-i confere o datare 
sigură, în general se acceptă ideea că ar data din secolul al XI-lea. Ves- 
tigiile existente atestă faptul că această bisericuță rupestră a făcut parte 
dintr-un așezământ monahal. Astfel, în altar, pe peretele de est se poate 
citi: „Ghe(o)rghe ier(omonah), Pavel și Hi(i)cherie psalt” cu datele 1820, 
1858 şi 1864. Locurile chiliilor sunt reperabile, astăzi, numai prin contu- 
rurile fundațiilor. Ca şi în cazul schitului Aluniș, și în cazul acestui schit 
există o serie de documente referitoare la averea lui, precum şi la lucrările 
executate aici în timp. 

Chilia lui Dionisie. Aflată în apropierea satului Nucu, Chilia lui Dio- 
nisie mai are şi cognomenul de Dionisie Torcătorul, deoarece Dionisie se 
ocupa cu torsul, îndeletnicire frecventă în părțile muntoase. În peretele 
drept al stâncii se află intrarea flancată de două ferestre în arc frânt. Interi- 
orul prezintă o încăpere aproximativ rectangulară. La baza intrării s-au 
săpat două șanțuri pentru fixarea scării de lemn, pe care schimnicul urca a- 
proape trei metri şi apoi o trăgea la sine. În privința datării, Chilia lui Dio- 
nisie se pare că datează din secolele III-VI d. Hr. 

- Peştera lui Iosif se află în vârful unei ramificații a muntelui Crucea 
Spătarului, într-o stâncă piramidală. $i acum se observă nișele altarului, 
proscomidiei și diaconiconului în peretele estic, precum şi naosul cu o nișă 
pentru lumânări. În privința datării, Peştera lui Iosif se încadrează în catego- 
ria de bisericuțe rupestre, care au fost săpate şi folosite în secolele III-IV. 
Această ipoteză este confirmată, între altele, și de prezenţa unui pește, sim- 
bol paleocreştin, apărut „exclusiv în secolul al IV-lea”. O serie de elemente: 

absida altarului, nişele proscomidiei şi diaconiconului, precum şi așezarea 
ei pe moşia dăruită de Mihnea Turcitul, în 1587, impun părerea că Peștera 
lu Iosif trebuie identificată cu biserica fostului schit cu hramul Sfântul 
Ion Bogoslovul. La formularea acestei ipoteze a condus şi informația po- 
trivit căreia, o cronică din 1583, o menţionează ca pe o capelă. 

Agatonul Vechi are hramul Sfântul loan Zlataust. Partea de stâncă ce 
acoperă altarul se menţine încă, iar restul s-a prăbuşit. Astăzi se pot recon- 
stitui atât părțile componente ale bisericuţei, cât şi stranele săpate în piatră, 
ale căror urme se mai văd încă. 

Piatra Îngăurită. Bisericuța a servit, după tradiție, drept capelă fostului 
schit Sfântul Gheorghe din vecinătate. Ca datare, bisericuţa se încadrează 
în grupa bisericuţelor săpate în secolele II-IV. Piatra Îngăurită a prezentat la 
origine două încăperi: un altar foarte îngust şi un naos mai mare, despăr- 
țirea fiind marcată de niște pilaștri săpaţi în stâncă. Pe latura sudică se gă- 
sesc amenajate rudimentar trei ferestre. Cele două cruci — una patriarhală, 
cu trei braţe şi cea mai nouă de Malta — duc la ideea de funcționare con- 
tinuă a acestei biserici, ca sihăstrie cu organizare idioritmică. 

Fundul Peșterii. Sunt elemente care o prezintă și ca bisericuţă, dar și 
chihe. De aici ideea că întâmplările vremii i-au impus când funcția de 
chilie, când funcţia de bisericuţă, probabil cu hramul Sfinții Apostoli. 
Interiorul, destul de confortabil, spre deosebire de alte bisericuțe, are o 
mulțime de incizii făcute pe pereţii de gresie, începând cu un anumit tip de 
săbii de care vorbeşte Herodot — Akenakes —, precum şi foarte multe nume 
atât ale pustnicilor, cât şi ale credincioşilor care i-au vizitat, începând cu 
anul 1621 şi terminând cu 1782. Cercetările au stabilit aici două nivele de 
locuire: primul din secolele VI-IV î.d.Hr., locuită de către daci, şi al doilea 
IV-VI d.Hr., locuită de o populaţie creștină. 

Agatonul Nou. Este un ansamblu compus din mai multe hrube supra- 
etajate, săpat într-un bloc de piatră pe versantul sudic al culmii Crucea 
Spătarului, având patru încăperi şi un beci, iar în exterior, nişe pentru con- 
strucții și anexe de lemn. Agatonul Nou păstrează două prețioase inscripții 
în piatră: un pomelnic, scris în două etape deosebite, la nordul şi sudul fe- 
restrei din ax a altarului, din faza mai veche apar numele voievodului 
Neagoe Basarab, al episcopului Dositei, al monahiei Teodora şi al mona- 
hului Agaton, iar din fază mai recentă apar numele lui Moisi voievod, 
Vintilă voievod și Rada, încheindu-se cu numele Stan și Neagoe. Acest 
pomelnic dovedeşte că Schitul Agaton funcționa pe vremea lui Neagoe 
Basarab şi a episcopului Dositei. Documentar, schitul apare începând cu 
anul 1524, într-un hrisov al lui Radu de la Afumaţi. 

Ghereta. Se numește așa, deoarece are forma unei gherete militare. 
Această chilie a servit atât ca punct de supraveghere a Văii Ruginoasa, cât 
și ca locuinţă unor pustnici. 

Schitul Bucătăria se numeşte astfel deoarece are forma unei bucătării 
țărănești din părțile locului, însă de dimensiuni mai mari. Și ea, ca şi 
Ghereta, a servit ca locuinţă unor pustnici. Agatonul Nou, Ghereta și Bu- 
cătăria datează din primele veacuri creștine. 


Alte dovezi. În 1359, în hotărârea sinodală de transferare a lui Iachint 
de la Vicina în scaunul Ungrovlahiei se prevedea ca „toţi clericii din acea 
țară și toți cei sfințiți călugări şi laici să-l asculte şi să i se supună lui”. 

În 1369, domnitorul Țării Româneşti, Vladislav sau Vlaicu Vodă 
(1364-1377), adresează o scrisoare egumenului Mănăstirii Cutlumuş, Ha- 
riton, cu rugămintea de a permite călugărilor români, vieţuitori ai acelei 
mănăstiri (fusese refăcută din temelii de Vladislav), să ducă o viaţă idiorit- 
mică, în locul celei cenobitice. Fără îndoială că prezența unor călugări 
români la Athos se datorează unei vieți monahale și „interne”, în țară. 

Un hrisov, din 15 martie 1433, descoperit la Mănăstirea Simonpetra 
de la Athos, cuprinde ştirea că a fost dat Mănăstirii Bolintin din dorinţa de 
a urma „pe strămoșul său Basarab şi pe tatăl său Mircea”. Aceasta ne duce 
la concluzia că mănăstirea respectivă exista încă din vremea lui Basarab |, 
fiind, poate, chiar ctitoria lui. 

Toate aceste argumente, ele fiind doar o parte din câte există, duc la 
concluzia clară, fără echivoc, că monahismul la noi este cu mult mai vechi 
venirii Sfântului Nicodim de la Tismana. 


Reorganizarea monahismului din Ţara Românească 
de către Sfântul Nicodim? 


Despre Sfântul Nicodim, înainte de venirea sa în Ţara Românească, 
nu avem decât puţine ştiri şi acelea contradictorii. Izvoarele privitoare la 
viaţa și activitatea sa sunt mult mai târzii decât vremea în care a trăit. Ele 
sunt din secolele XVII-XVIII şi sunt constituite din: 1. Notele de călătorie 
ale diaconului Paul de Alep, 2. Slujba osebită a cuviosului Nicodim sfin- 
țitul, cu sinaxarul respectiv (Râmnic, 1767) și 3. Viața preacuviosului 
părintelui nostru Nicodim sfințitul (alcătuită de ieromonahul Ștefan de la 
Tismana, 1839). 

Privitor la originea sa au circulat două ipoteze. Una formulată de în- 
vățatul Nicolae lorga (susținută și de Victor Brătulescu), potrivit căreia 

Nicodim se trăgea dintr-o familie de aromâni din părțile Prilepului, în 
Macedonia. Cealaltă, a unui învățat sârb (Djordje Radojici) din Novi Sad, 
care susține că Nicodim s-ar fi născut în Prilepac, o cetate în apropiere de 
Brdo, cunoscut centru minier din Serbia medievală, din tată valah şi mamă 
sârboaică, înrudită cu cneazul Lazăr al Serbiei. Această din urmă părere 
este împărtășită de ce: mai mulți. Așa se explică venirea sa în Ţara Ro- 
mânească și opera sa de reorganizare a monahismulu: românesc. 

Născut în prima jumătate a secolului al XIV-lea la o dată greu de sta- 
bilit cu exactitate, cuviosul Nicodim a simțit încă din fragedă tinereţe che- 
mare spre viața duhovnicească. Luând legătură cu monahii de la Muntele 
Athos, a plecat cu aceștia în taină la Mănăstirea Hilandar. Aici, unde toc- 
mai apăruse şi fusese formulată doctrina isihastă, nu se ştie dacă îl va fi 
cunoscut pe Sfântul Grigorie Sinaitul (1346), unul dintre reprezentanții de 
seamă ai practicii isihaste, însă este foarte probabil că la Athos, el a cu- 
noscut alți tineri nevoitori, cu viață îmbunătățită, între care amintim pe 
Eftimie, viitorul patriarh de Târnovo, și pe Ciprian, viitorul mitropolit al 
Kievului, cu care Sfântul Nicodim va păstra strânse legături. Pe lângă 
faptul că aici a învăţat limbile slavonă şi greacă, el şi-a însuşit la Sfântul 
Munte o profundă cultură teologică, ce se va reflecta în preocupările sale de 
mai târziu. Tot aici, Nicodim „adunase la sine toată fapta cea bună, 
nevoindu-se prin nevoința cea bună cu postirile cele din fiecare zi, cu 
stările cele în privegheri de toată noaptea, cu rugăciunile neîncetate şi cu 
toate relele pătimiri, care se cuvin viețuirii monahiceşti celei adevărate şi 
lui Dumnezeu plăcute și pentru cea a sa adâncă smerenie, supunere şi 
ascultare către toți, cu trupul și cu sufletul, şi după ispitirea și cercarea de 
trei ani a primit sfântul şi marele îngeresc chip”. 

A fost mai întâi hirotonit preot şi ales egumen al Mănăstirii Hilandar. 
Deoarece era doritor de linişte, a plecat în ascuns de la Sfântul Munte și s-a 
aşezat mai întâi în sudul Dunării, în regiunea Cladova (la Saina). Acolo a 
organizat o comunitate de călugări și a ridicat o biserică mică, cu hramul 
Preasfintei Treimi. De aici, cuviosul Nicodim a trecut în nordul Dunării, 
unde începe un nou capitol al vieții şi activității sale, mai important și mai 
bine cunoscut. Plecarea lui din sudul Dunării în jurul anului 1366 a fost si- 
gur determinată de faptul că la acea dată regele Ludovic cel Mare al Unga- 
riei a ocupat teritorii din unele părți dunărene, transformându-le într-un „Ba- 
nat al Ungariei” și favorizând aici o puternică propagandă de catolicizare. 

La venirea sa pe pământ românesc, monahismul de aici era de mult 
încetățenit, aşa după cum am arătat mai sus. Cuviosul Nicodim se aşază 
mai întâi la Vodița, unde organizează o comunitate monahală, ridicând „cu 

munca sa și a fraților săi, precum şi cu cheltuiala şi daniile principelui 
domnitor Vladislav Vlaicu Vodă”. 

Biserica acestei mănăstiri a fost sfințită de către (sau în timpul) cuvio- 
sul Nicodim în anul 1372, iar pe la anul 1374 a fost emis hrisovul prin 
care domnitorul afirma că „ascultând pe cinstitul între călugări Nicodim, 
de asemenea şi cu cheltuiala şi daruri de la domnia mea şi cu munca lui 
Nicodim şi a fraților lui, am zidit şi am zugrăvit această biserică”. Acest 
document este nu numai prima mărturie despre prezența şi începutul 
activității cuviosului Nicodim în Ţara Românească, ci reflectă, în acelaşi 
timp, caracterul activităţii sale, anume de a fi colaborator al voievozilor, 
nu numai ctitor ci și chivernisitor al averilor mănăstirilor întemeiate de ei. 

Scurtă vreme după întemeierea Vodiţei, Banatul Severinului este recu- 
cerit de către unguri la sfârșitul anului 1375, ceea ce a dus la risipirea, 
pentru un timp, a comunității monahale de aici şi la înfunțarea Mănăstirii 
Tismana, de care cuviosul Nicodim și-a legat numele pentru totdeauna. 

În această perioadă, însă, râvnitorul monah era sustras de la dulceața 
contemplaţiei duhovniceşti și însărcinat să îndeplinească o importantă mi- 
siune la Constantinopol. De mai mulți ani, Biserica Sârbă, care se decla- 
rase autocefală, stătea sub anatema Patriarhiei Ecumenice. Cneazul Lazăr, 
care după tradiție ar fi fost rudă a cuviosului Nicodim, a trimis la Constan- 
tinopol o delegaţie pentru a mijloci împăcarea dintre cele două Biserici. Se 
pare că Nicodim a fost conducătorul acelei delegații, întrucât el stăpânea 
atât limba sârbă, cât și pe cea greacă. În acel timp, păstorea pentru a doua 
oară patriarhul ecumenic Filotei Kokinos, care a acordat cuviosului Ni- 
codim rangul de arhimandrit şi dreptul de a sfinți biserici, ca și trei părti- 
cele din moaștele Sfântului loan Gură de Aur, ale Sfântului Ignatie Teofo- 
rul şi ale Sfântului Mucenic Teofil, rămase odoare de preț ale Mănăstirii 
Tismana până astăzi. Contribuţia mărinimoasă a cneazului Lazăr la ctitoria 
Tismanei este considerată de unii istorici ca recompensă pentru intervenția 
fructuoasă a cuviosului Nicodim la împăcarea dintre Biserica Sârbă și 
Patriarhia Ecumenică. 

Sub cârmuirea plină de har şi înțelepciune a marelui stareţ, Mănăstirea 
Tismana a avut o situaţie de continuă prosperitate, beneficiind și de un 
privilegiu deosebit: obștea monahală de aici era independentă — era o 
„samovlastie”. 

Rânduiala și datina aceasta, care se stabileşte în așezămintele înteme- 
iate de sfântul cuvios şi se păstrează multă vreme după moartea sa, se con- 
centrează în trei caracteristici organizatorice: 

- samovlastia sau statutul juridic şi canonic de autocârmuire, comuni- 
tatea respectivă singură având cădere să-și pună cârmuitor; 

- modul de viaţă comunitar sau chinovial; 

- conducerea unitară a celor două vechi mănăstiri oltene. 

În afară de Vodița și Tismana, mai multe mănăstiri românești îl re- 
vendică pe cuviosul Nicodim drept ctitor al lor, cum sunt: Gura Motrului, 
Vișina şi Prislop. După traditie ucenici ai cuviosului Nicodim ajung chiar 
până în Moldova. Pe lângă calitățile sale de bun organizator al vieții 
monahale, de apărător al dreptei-credinte, cuviosul Nicodim a fost şi un 
om de o aleasă cultură teologică. În acest sens, este citată corespondenta 
starețului de la Tismana cu ultimul patriarh de Târnovo, Sfântul Eftimie. 
Din acest schimb epistolar ni s-au păstrat două scrisori de răspuns, adre- 
sate de către patriarh cuviosului de la Tismana. În prima, eruditul ierarh 
răspunde la şase întrebări dogmatice: despre sfinţii îngeri, despre existența 
răului în lume, despre Sfânta Cruce, despre Întrupare și despre suflet; din 
a doua scrisoare s-au păstrat numai o întrebare și un răspuns cu privire la 
curăția morală a celor ce vor să se preoțească. De la cuviosul Nicodim a 
rămas $i vestitul Zerraevanghel, capodoperă de caligrafie, copiat prin 
1404-1405, în limba slavă bisericească de redacţie sârbă, fiind primul ma- 
nuscris cu dată sigură, executat pe teritoriul patriei noastre. Dincolo de 
sufletul isihast din care a rezultat această operă, de o reală măiestrie ar- 
tistică sunt frontispicule fiecărei Evanghelii, ca şi ferecătura manuscri- 
sului, care prezintă pe cele două fețe Răstignirea şi Învierea. Pe una din 
file se află vestita însemnare: „Această Sfântă Evanghelie a scris-o popa 
Nicodim în Țara Ungurească, în anul cel al şaselea al prigonirii lui, iar de 
la începutul firii socotim 6000 şi nouă sute şi 13”. Această însemnare a 
suscitat multe interpretări, pornindu-se mai ales de la cuvântul „pri- 
gonire”. S-a afirmat, astfel, că luminatul monah ar fi intrat în conflict cu 
Mircea cel Bătrân, sau poate cu mitropolitul Atanasie de Severin, ceea ce 
ar fi dus la prigonirea lui Nicodim, poate chiar la exilarea sa în 
Transilvania. Un alt cercetător (Tit Simedrea) vede aici năzuința lui după 
ISihie, deci o retragere de bunăvoie a cuviosului, în singurătate. Ştefan 
ieromonahul, un autor de dată târzie, dar care consemnează o veche tra- 
diție, arată că Sfântul Nicodim şi-a petrecut ultimii ani în permanentă 
retragere în peştera „care este deasupra de mănăstire, în piatră, care peşteră 
o avea gătită de mai înainte, de când venise aici pentru trebuinţa liniștii 
sale... și suindu-se, s-a dat pre sine spre linişte desăvârșită, petrecând 
uneori cu unul Dumnezeu prin post și privegheri de toată noaptea”. De 
acolo cobora numai duminica și la praznice împărătești și „slujea cu 
părinții în sobor de se împărtășea cu Preasfintele și de viată făcătoare Taine 
ale Mântuitorului nostru lisus Hristos”. Simtind apoi, prin descoperire 


147 


dumnezeiască, apropierea mutării sale către Domnul, cuviosul a coborât 
între fraţi, s-a împărtășit împreună cu ei şi le-a dat sfaturi duhovnicesti, 
trecând apoi la cele veşnice în ziua de 26 decembrie 1406, fiind înmor- 
mântat la Mănăstirea Tismana. Prin viata plină de sfințenie şi prin rugă- 
ciunile sale, cuviosul Nicodim a săvârşit încă din timpul petrecerii sale 
pământeşti o serie de fapte minunate, cum au fost: trecerea prin foc fără să 
fie vătămat, vindecarea unei rude a regelui Sigismund al Ungariei și alte 
fapte minunate care au continuat a se petrece la mormântul său, fapte 
pentru care poporul l-a cinstit ca pe un sfânt. 


Mitropolia Moldovei în prima jumătate 
a secolului al XV-lea:% 


Dacă cu privire la recunoașterea Mitropoliei Moldovei avem suficient 
de multe informații, pentru perioada imediat următoare, cea referitoare la 
succesorul celui dintâi mitropolit losif, și în general pentru prima jumătate 
a secolului al XV-lea, ele sunt extrem de sărace, ceea ce a făcut, cel puţin 
până în ultimele decenii, să nu prezinte interes pentru cercetători, pe de o 
parte, sau să lase loc la interpretări și ipoteze, pe de altă parte. 

În ultima vreme au apărut o serie de studii, parțiale ori mai ample, pri- 
vind Istoria Bisericii din Moldova, în prima jumătate a secolului al XV-lea, 
precum Şi legăturile ei cu Bizanțul. De asemenea, au fost culese şi editate 
izvoare bizantine privitoare la aceeași perioadă şi probleme?%. 

Înainte de a prezenta situația Bisericii din Moldova în perioada men- 
țonată, trebuie să spunem că pentru prima jumătate a secolului al XV-lea, 
mai ales din punct de vedere bisericesc, informaţiile sunt extrem de puţine, 
și cele care există se referă la această zonă și problemă în mod indirect. Se 
știe că mitropolitul Iosif apare ultima oară într-un document din 1408 (în 
legătură cu dania făcută Bisericii Sfânta Parascheva din Roman). 

Cu certitudine însă, pe la 1415-1416 era un alt mitropolit, fără a i se 
cunoaște numele. Iorga îl socotea „dintre clericii țării” și ucenicii lui 
losif?%, adică de neam român, fără să precizeze cine l-a hirotonit și în ce 
condiții. EI ar fi fost prea îngăduitor cu propaganda catolică în Moldova în 
timpul domnitorului Alexandru cel Bun (1400-1432), ar fi participat la 
hirotonirea lui Grigorie Tamblac ca mitropolit al Kievului, fără să fi avut 
permisiunea și ar fi trimis la Sinodul de la Konstanz o delegaţie mol- 
doveană, tot fără aprobarea patriarhului de Constantinopol. Pentru toate 
acestea, el ar fi fost convocat la Constantinopol să dea socoteală, deşi nu 
era recunoscut drept mitropolit canonic2%8. 

De precizat şi faptul că Iorga, în această informaţie, nu se bazează pe 
nimic; nu citează nici un document. Apoi relatează despre peripețiile mi- 
tropolitului „fără nume” la Constantinopol, inspirându-se din lucrarea lui 

Silvestru Syropulos. Conform informațiilor acestuia, mitropolitul mol- 
dovean nu ar fi fost primit în capitala imperiului de patriarhul Eftimie, cu 
toate „că unii dintre episcopii greci aflători atunci în capitala împărăției au 
intervenit în favoarea lui și mai ales cel al Midiei, spunând că e obicei a 
primi nu numai prelați aflători în situația mitropolitului moldovean, dar și 
armeni, musulmani, eretici declarați”. Împăratul bizantin Manuel al II-lea 
nu era în capitală ca să-l sprijine pe mitropolit. Însă, atunci când a revenit și 
a intervenit în favoarea lui, nu a prea avut mare succes. Situaţia mitropo- 
litului moldovean se schimbă abia după moartea patriarhului Eftimie (31 
martie 1416). După moartea acestuia, mitropolitul a primit „scrisorile pa- 
triarhale de întărire”. lorga, care se referă la acest episod şi pentru care se 
folosește de lucrarea lui Silvestru Syropulos, nu mai dă alte informații sau 
detalii referitoare la scrisorile de întărire primite de mitropolitul Mol- 
dovei, al cărui nume, spune în final Iorga, era Macarie. 

După Iorga, care scria aceste lucruri prin 1929, opiniile în legătură cu 
succesiunea la tronul Moldovei după Iosif 1 Mușat nu s-au schimbat prea 
mult, cu excepția reputatului bizantinolog francez Vitalien Laurent. Nici 
pr. prof. Mircea Păcurariu nu vine cu noutăți lămuritoare la această pro- 
blemă. EI se bazează în afirmaţiile sale pe Silvestru Syropulos şi, se pare, 
că şi pe afirmaţiile lui Iorga. Mai afirmă, de asemenea, că după moartea 
patriarhului Eftimie, împăratul Manuel al II-lea Paleologul a reușit să 
impună sinodului patriarhal numirea mitropolitului de Poleanina?* ca mi- 
tropolit al Moldovei. Şi — continuă profesorul M. Păcurariu — acest mitro- 
polit ar fi purtat numele de Macarie. Motivul nerecunoașterii sale — 
susține acelaşi autor — ar fi originea sa română, dar nu exclude nici posi- 
bilitatea ca acesta să fi fost grec, iar nerecunoașterea lui să se fi datorat 
amestecului împăratului bizantin. Afirmațiile sale nu aduc nici o lumină în 
această problemă, ci păstrează mai departe starea de confuzie, de neclari- 
tate. Pe de o parte, se exprimă că „un mitropolit al Moldovei a venit la 
Constantinopol”, deci era deja mitropolit, iar pe de alta, moartea patriar- 
hului Eftimie i-a dat posibilitatea împăratului de a-l numi pe mitropolitul 
de Poleanina. Deci, în același context se vorbește o dată de o „recu- 
noaștere”, apoi de o „numire”; o dată se spune că era român, altă dată că 
era grec. 

La această perioadă din Istoria Moldovei se referă cunoscutul bizan- 
tinolog englez Steven Runciman, care, cu toate că nu aduce ceva nou în 
legătură cu succesorul lui Iosif la scaunul mitropolitan, are meritul de a 
fi subliniat înaintea cercetătorilor români observaţiile lui Vitalien Lau- 
rent într-un mic articol intitulat: Episcopul de Poleanina mitropolit al 
Moldovlahiei? 

Lui Vitalhen Laurent, când publica acea notă în 1945, nu-i părea chiar 
sigură posibilitatea ca episcopul de Poleanina să fi devenit mitropolit al 
Moldovlahiei, de aceea la sfârșitul titlului punea semnul întrebării. Zece 
ani mai târziu, studiind cadrul junidic al raporturilor dintre împărat și patni- 
arh, cadru care i-a permis lui Manuel al II-lea să intervină la alegerea și 
trimiterea episcopului de Poleanina în Moldova, Laurent şi-a consolidat 
părerea. Syropulos se referă, în lucrarea sa. la momentul întâlnirii împăra- 
tului cu episcopul de Poleanina, care i-a plăcut, considerându-l potrivit 
pentru scaunul Moldovei, motiv pentru care i-a solicitat patriarhului în 
mod destul de imperativ?!" acceptarea acestuia, grija lui față de Moldova 
fiind justificată de contextul politic al Bizantului”!!. 

Izvorul principal pentru Istoria Moldovei începutului de veac al XV-lea, 
îl constituie lucrarea lu: Silvestru Syropulos, despre Sinodul unionist de la 
Ferrara-Florența, publicată de V. Laurent. Cu toate că relatările despre 
sinod sunt fragmentare, totuși se poate formula o ipoteză destul de plauzi- 
bilă cu privire la desfăşurarea evenimentelor. 

În drumul său de întoarcere spre Constantinopol, împăratul l-a cunos- 
cut pe episcopul de Poleanina, care i-a făcut o bună impresie, socotindu-l 
potrivit pentru scaunul Moldovei. 

Cum menționam, moartea prematură a patriarhului Eftimie a dat po- 
sibilitatea împăratului de a-l numi pe episcopul de Poleanina. Fără să aş- 
tepte alegerea unui nou patriarh, a convocat sinodul în Biserica Sfinților 
Apostoli şi, prin delegații săi, i-a obhgat pe ierarhi să aprobe privilegii 
largi în problemele bisericești. Abia după aceea a fost ales noul patriarh 
Iosif, a cărui întronizare a avut loc în ziua de 21 mai 1416. Imediat după 
acest eveniment, i s-au dat episcopului de Poleanina scrisorile patriarhale şi 
a fost trimis în Moldova. Având în vedere atât informațiile furnizate de Sil- 
vestru Syropulos, cât şi drepturile împăratului în materie eclesiastică, așa 
cum decurgeau ele din reelaborarea lor la sinodul din primăvara anului 
1416 (care nu difereau prea mult de cele stabilite în anul 1381), precum și 
importanţa politică şi bisericească pe care o câștigase Moldova, putem con- 
chide că succesorul lui Iosif | Mușat, începând cu lunile mai-iunie, mitro- 
polhit al Moldovei a devenit episcopul de Poleanina. 

Dacă acceptăm că mitropolitul succesor al lui Iosif este aceeaşi per- 
soană cu Macarie, menționată de inscripția de pe antimisul din anul 
1428212, atunci putem spune că el a avut o păstorire lungă. 


Sinodul de la Konstanz. Între anii 1414-1418, în localitatea men- 
tonată, situată în sudul Germaniei de azi, s-au desfășurat lucrările sinodului 
convocat de Sipismiuul de Luxemburg, rege al Unparici (1387-1437) şi 

împărat al Germaniei (1410-1437). Acest sinod sau conciliu, socotit de 
Biserica apuseană drept al XVI-lea ecumenic, deşi era mai mult un 
„congres apusean”, a avut un întreit scop: înlăturarea schismei papale?!5, 
condamnarea învățăturilor lui John Wiclif şi Jan Hus și, în sfârşit, încer- 
carea de unire a celor două Biserici creștine. La acest sinod a participat o 
delegație a împăratului Manuel al II-lea Paleologul (1391-1425) şi a 
patriarhului Iosif al II-lea (1416-1439), formată din câtiva delegați mireni 
din Constantinopol, precum și 19 ierarhi ortodocşi. între care şi Grigorie 
Tamblac, devenit între timp mitropolit de Kiev. Nu se știe câtă atenție s-a 
acordat problemei unirii celor două Biserici, din moment ce pe agenda 
sinodului erau o serie de probleme mult mai urgente care frământau Bi- 
serica apuseană. 

La sinod au participat și delegaţi ai unor orașe din Țara Românească și 
Moldova. Despre participanţii la acest sinod, ca și despre sinod în ge- 
neral, informațiile sunt puţine și confuze. Cele pe care le avem sunt oferite 
de canonicul Ulrich von Reichenthal (sau Richenthal) în lucrarea Das 
Concilium so zu Constantz gehalten ist worden...2!%. Acesta ne informează 
că din Tara Românească a participat un boier cu numele 7hobermur 
(Tugomir), iar din Moldova, boierul Gheorghe din Sămuşeni şi Stanislav 
Rotompan. Dintre orașele din Muntenia, autorul menționează câteva, fo- 
losind însă o denumire necunoscută. De aceea, cercetătorii le atribuie unor 
orașe mai cunoscute din Țara Românească, dar le pun sub semnul în- 
trebării: Câmpulung, Argeș, Chilia, Severin şi alte nume care, efectiv, nu 
pot fi identificate. Din Moldova au participat delegați din zece oraşe: 
Suceava, Roman, lași, Hârlău, Bârlad, celelalte, la fel, neputând fi desci- 
frate. De reținut faptul că din delegația românească n-a participat nici un 
ierarh sau cleric. Aceasta denotă, credem, poziţia antiunionistă a munte- 
nilor şi moldovenilor. Domnii celor două ţări au trimis delegați datorită 
relațiilor politice pe care le aveau cu ţările catolice, datorită contextului 
politic mai general (organizarea de campanii ale creştinilor împotriva tur- 
cilor). Cu alte cuvinte, membrii delegațiilor aveau dreptul de a vorbi în 
numele domnitorilor, însă numai în probleme politice, în cele bisericeşti 
nu aveau acest drept. Trimiterea mirenilor la Konstanz ni se pare o soluție 
înțeleaptă: domnii români nu puteau fi acuzați că se aliază cu ceilalți 
creştini împotriva turcilor, dar nu puteau fi solicitaţi în probleme strict 
religioase, cum ar fi unirea Bisericilor. Mai precizăm și faptul că aceasta a 
fost prima participare românească la o întrunire internațională. 

Primul nume de nou mitropolit este atestat abia la începutul lunii martie 
1436, prin două scrisori (din 10 şi 11 martie) ale papei Eugeniu al IV-lea. În 

prima scrisoare, din 10 martie 1436, papa Eugeniu al IV-lea se adresează 
lui Gregorius archiepiscopus Moldovlachiae”!5. 

Cea de-a doua scrisoare, din 11 martie același an, este un fel de împu- 
ternicire (permis de liberă trecere) dată de papă lui Grigorie pentru a-i 
facilita trecerea „în anumite părți ale lumii, unde el își propusese şi poate 
fusese sfătuit să se ducă în vederea răspândirii credințe catolice”216, 

Privitor la Grigorie, mai trebuie precizat că el n-a fost hirotonit arhi- 
episcop de papa de la Roma?!7, și nici de vreun episcop catolic al Moldovei 
latine?!5, ci hirotonia i-a dat-o patriarhul Iosif al II-lea al Constantinopolului 
(1416-1439), de care Moldova ținea din punct de vedere canonic. Este 
posibil, de asemenea, ca el să fi fost de origine greacă. Probabil că el a făcut 
parte din partida grecească favorabilă unirii cu Roma, în fruntea căreia se 
aflau împăratul loan al VIII-lea şi patriarhul Iosif al II-lea şi, de aceea, e 
posibil ca el să fi fost trimis în Moldova, în scopul de a convinge pe domni- 
tor şi boieri de necesitatea unirii. 

Plecând de la conţinutul primei scrisori, în care se vorbeşte de misiunea 
pe care trebuia să o desfășoare în rândul vlahilor şi bulgarilor, ne duce cu 
gândul la cei din Transilvania și Banat, căci altfel n-ar avea rost referirea la 
regatul Ungariei și la zonele de la frontierele sale. Având, deci, în vedere 
aceste elemente, se poate formula ipoteza că papa 1-a dat lui Grigorie 
însărcinări generale de misiune la toți ortodocșii, să meargă adică în „oare- 
cari părți ale lumii”, dar cu precădere la vlahi, bulgari și moldovlahi?!?. 

Intențiile papei n-au fost încununate de succes de către mitropolitul 
Grigorie, pentru că după toate probabilitățile, Grigorie nu s-a mai întors în 
Moldova, iar dacă a făcut-o, a fost expulzat, deoarece molovenii erau împo- 
triva unirii. Cert este că în același an, 1436, avem menţiunea celui de-al 
treilea succesor al lui Iosif, mitropolitul Damian. 

Despre acest mitropolit nu avem nici un document intern, singurele 
informații găsindu-se în afara Moldovei, în principal la Bizanț. Despre el, ca 
și despre Macarie, aflăm o serie de lucruri de la autorul Memoriilor lui Sil- 
vestru Syropulos, referitoare la lucrările Sinodului de la Ferrara-Florența. 


Sinodul de la Ferrara-Florența (1438-1439). Din documentele aces- 
tu sinod, aflăm că Damian devenise mitropolit al Moldovei fie la sfârșitul 
lui 1436, fie la începutul anului următor. Din actele lui mai aflăm că la 
Constantinopol au venit două solii ale delegaților trimiși de Sinodul de la 
Basel în vederea unirii. O primă solie a ajuns în capitala bizantină la 6 sep- 
tembrie 1436, iar a doua, mai importantă, deoarece aducea „scrisorile si- 
gilate ale Sinodului”, la 13 februarie 1437. Syropulos precizează că îm- 
păratul, după ce a primit aceste scrisori, „a început imediat să se ocupe de 

pregătirea unirii”, trimițând mesageri cu scrisori imperiale şi patriarhale la 
conducătorii politici și religioşi ai lumii ortodoxe, între care și Moldova. 
„Pentru Moldova — zice Syropulos — el dăduse sarcina mitropolitului, ple- 
cat acolo puţin mai înainte; i-a scris apoi din nou, ca și voevodului 220. 
Exprimarea lui Syropulos permite mai multe posibilități: 1. Damian să fi 
fost hirotonit și trimis în Moldova încă din anul 1436, după luna martie, de 
când nu se mai ştie nimic despre Grigorie, primind totodată instrucțiuni de 
câştigare a domnului și boierimii pentru unire, fie după 6 septembrie, când 
sosise la Constantinopol prima solie a Sinodului de la Basel; 2. mai proba- 
bil este, însă, că Damian a fost numit mitropolit în perioada 6 septembrie 
1436 — 13 februarie 1437, adică într-o vreme când nădejdile pentru unire 
crescuseră. Așa s-ar explica şi cuvintele lui Syropulos că „el a plecat acolo 
puțin mai înainte”. Ceea ce împăratul face imediat după 13 februarie 1437, 
este să-i scrie din nou lui şi domnitorului, rugându-i să se pregătească pentru 
a participa la tratativele de unire. 

Cine este, de fapt, Damian? 

Unii istorici români afirmă că el fusese titularul scaunului de Sevasta, 
fără să se precizeze ceva despre acest centru mitropolitan şi de ce a fost 
transferat în Moldova?!, alții îl socotesc locţiitor al acestui scaun?2?. Ceea 
ce i-a făcut pe acești autori să considere că Damian deținuse scaunul de 
Sevasta sau că era locţiitorul lui este, probabil, amănuntul din iscălitura 
pusă pe actul Unirii de la Florenţa, anume că el „ţine locul Sevastiei”. Însă 
acest amănunt nu ne îndreptățește să afirmăm că Damian fusese neapărat 
mitropolit de Sevasta ori a reprezentat-o la sinod, ci doar că Mitropolia 
Moldovei primise rangul acesteia. Formula locum tenens era o onoare 
acordată unui ierarh mai mic în grad de a sta în rândul colegilor săi pe un 
loc mai onorabil decât cel al scaunului propriu. Aceeaşi formulă se folosea 
şi în cazul în care un ierarh nu putea participa direct la sinod, el delegând 
pe un altul în locul său. Condiţia ca formula să aibă această semnificaţie 
era să se menționeze exact numele celui care delega și al delegatului. 
Cazuri asemănătoare se întâlnesc chiar la Sinodul de la Ferrara-Florenţa, 
unde mitropolitul de Heracleea Traciei, Antonie, ține locul patriarhului 
Filotei al Alexandriei, Isidor al Kievului și al întregii Rusii făcând același 
lucru pentru patriarhul Dorotei al Antiohiei ş.a. Există exemple de /ocum 
tenens în aceeaşi listă de semnatari ai Unirii de la Florenţa, dar fără indi- 
carea numelui celui care deleagă și al delegatului său. În această categorie 
se înscrie şi Damian al Moldovei, de aceea este foarte posibil ca el să nu fi 
reprezentat Mitropolia Sevasiei și nici să fi fost ierarhul ei, ci doar luându-i 
rangul la sinod. 

Amănunte mai precise în legătură cu trecutul lui Damian le putem afla 
dintr-o convorbire a acestuia cu patriarhul Iosif al II-lea şi cu mitropoliţii 
de Târnovo şi Amasia. Tuturor, patriarhul le reproșează că nu l-au urmat la 
votul care tocmai avusese loc în faţa împăratului privitor la acceptarea de 
către greci a adaosului Fi/ioque?*. 

Din aceste informaţii, reiese că Damian fusese ucenic apropiat ori 
colaborator al patriarhului Iosif, fie când acesta deținuse scaunul mitro- 
politan al Efesului, fie chiar în activitatea de patriarh, destul de lungă 
(1416-1439). Scrisoarea pe care i-a trimis-o împăratul lui Damian și dom- 
nitorului Moldovei, după 13 februarie 1437, a avut ca efect sosirea la 
Constantinopol în jurul datei de 3 octombrie, acelaşi an, a mitropolitului, a 
boierului Neagoe? cu suita sa şi a protopopului Constantin?2. Nu se cu- 
noaște conţinutul scrisorilor împărătești şi patriarhale trimise în Moldova, 
ştim doar că delegaţia care a venit la Constantinopol în frunte cu mitropo- 
litul avea ca ţel participarea la tratativele de Unire. 

La Constantinopol au fost invitați mai mulți ierarhi, dar numai o parte 
dintre ei au fost luaţi în Italia, ţinându-se, desigur, seama de sentimentele 
favorabile Unirii ori de capacitatea de a face față dezbaterilor. Syropulos 
precizează că patriarhul Iosif a hirotonit episcopi pe Marcu pentru Efes, pe 
Dionisie pentru Sardes şi pe Visarion pentru Niceea, cu scopul ca, la sinod, 
să facă faţă discuţiilor. Damian, care nu este menţionat cu numele nicio- 
dată de către Silvestru Syropulos, ci doar cu specificarea de „mitropolitul 
Moldovlahiei”, apare în cinci împrejurări. Trei dintre ele sunt momente 
când a făcut parte din delegaţiile trimise de patriarh la împăratul loan al 
VIII-lea, deci un rol mai mult diplomatic. Însă este amintit și în cursul 
discuţiilor pe teme dogmatice. În acest sens, Syropulos relatează că au avut 
loc adunări separate ale grecilor, pentru a-şi preciza punctul de vedere în 
legătură cu Filioque ori cu alte probleme dogmatice. Astfel, după același 
autor, la o discuţie purtată în jurul acestei teme, la care au participat atât 
ortodocşi fervenţi, ca Marcu Eugenicul, cât şi cei înclinați spre compromis, 
ca Isidor al Kievului și Visarion al Niceei, s-au prezenatat dovezi biblice și 
patristice pentru şi împotriva lui Filioque. Isidor al Kievului a propus să fie 
aprobate ca texte de convergenţă cu latinii o lucrare a lui loan Vecos, fost 
patriarh de Constantinopol unionist (1275-1282), o formulare a Sinodu- 
lui | ecumenic de la Niceea (prezentată inexact) și un pasaj din Sf. 
Chiril al Alexandriei. Supunându-se la vot această propunere, cei mai 
mulți au fost de acord, Syropulos, însă, a arătat că, „întrucât asupra acestor 
texte există o dublă interpretare în rândul grecilor, este bine să se comen- 
teze și să prezinte şi varianta lor, pentru ca latinii să ştie ce înţeles li se 
dă”, altfel, afirmă autorul, „eu votez împotrivă”. La această poziție s-au 

aliat si episcopii de Anchialos şi al Moldovei ..care ascultaseră atent cu- 
vintele lui” si au utăugat: „Dar ce vor ei. din moment ce adaosul rămâne”? 

Atitudinea lu! Damian, din informatiile existente, conduce spre ideea 
că el, desi era un partizan al Unirii, dorea totusi ca ea să nu se facă în orice 
condiţii. Indiferent de intenţia pe care o avea Syropulos propunând preci- 
zarea celor două interpretări din sânul grecilor cu privire la Filioque, 
reiese clar că mitropolitul Damian „n-a avut o concepţie clară și proprie 
despre Unire”226. Într-o altă şedinţă la care mai este amintit mitropolitul 
Damian, tot cu privire la Filioque, episcopu au cerut insistent patriarhului 
să-şi spună cel dintâi părerea, deoarece era „o chestiune de credinţă şi de 
dogmă”. La presiunea sinodalilor, patriarhul „s-a exprimat în chip obscur 
şi ascuns”, încât a părut celor mai mulți că el nu acceptă Filioque, ceea ce 
a făcut ca din cei 27 de votanţi, 17 să semneze împotrivă. A urmat repro- 
șul patriarhului adresat câtorva dintre episcopii mai apropiaţi, în urma 
căruia Damian a afirmat că este de acord cu adaosul Fi/lioque. 

După ce împăratul obține votul favorabil ai marii majorități a cleri- 
cilor, el cere şi ambasadorilor laici să facă același lucru. Ultimul dintre cei 
solicitați a fost şi jupanul Neagoe, care şi-a dat votul favorabil, aşa cum 
rezultă din precizarea generală făcută de Syropulos, fără ca numele lui să fi 
fost scris pe actul Unirii. În schimb, este trecut numele protopopului Con- 
stantin, care, deşi nu este menționat în timpul lucrărilor sinodale, trebuie 
să fi fost prezent la ele alături de Damian. 

Nu se ştie ce s-a întâmplat cu Damian după încheierea lucrărilor si- 
nodului. Unii cercetători susțin că Damian nu și-a mai reluat scaunul din 
Moldova, din cauza opoziției antiunioniste foarte puternice. Cel care a 
afirmat acest lucru pentru prima oară a fost Dimitrie Cantemir”. Totusi, 
mai mulți sunt cei care afirmă că Damian a revenit la scaunul său îm- 
preună cu ceilalți membri ai delegatiei. Neagoe. de pildă, este pomenit în 
documentele moldovenești și după această dată. Este posibil să fi fost așa, 
o afirmă și Nicolae Dobrescu, care amintește de faptul că, la vremea respec- 
tivă, Moldova nu putea face abstracție de Constantinopolul prounionist, de 
care era legată bisericeşte, iar pe de altă parte, din punct de vedere politic, 
nu-i era îngăduit să uite vecinătatea Poloniei catolice, căreia domnitorii 
Iliaș și Ștefan îi erau supuşi. Poate la același lucru se referă şi Vechea 
Cronică de la Putna, care spune despre semnatarii actului Unirii că „s-au 
întors cu bărbile tunse'22%, probabil în ideea că după acceptarea Unirii, 
mitropolitul Damian şi protopopul Constantin au preluat și obiceiuri din 
portul clericilor occidentali, adică raderea bărbi. 

După alte păreri, nu s-a putut declanșa în Moldova o mișcare anti- 
unionistă puternică asemenea celei din Rusia (1441) sau din patriarhatele 

Orientului Apropiat (1443) și că Damian ar fi rămas astfel în scaun până la 
moartea sa în 1447, când în Moldova este cunoscut un nou mitropolit, Joa- 
chim?%. Cu toate că mitropolitul Damian n-a fost un adept înfocat al Unirii, 
ci doar un oportunist, un obedient al împăratului și al patriarhului, el a făcut 
o oarecare misiune în favoarea Unirii, deoarece papa Eugeniu al IV-lea, 
într-un document din anul 1444, cu privire la Moldova, zice că „unii creștini 
adoptaseră de curând Unirea”, dar au părăsit-o după aceea. Mișcarea anti- 
unionistă din Moldova trebuie pusă în legătură și cu mișcarea antiunionistă 
din Rusia, din patriarhatele orientale și chiar de la Constantinopol, unde 
mulți s-au dezis de Unire imediat după ce s-au întors acasă de la Florenţa. 
În capitala bizantină are loc în anul 1445 un sinod, care respinge Unirea în 
mod oficial. La închiderea sinodului, bizantinii au semnat 0 scrisoare 
adresată împăratului, în care îi comunicau că nu acceptă Unirea, între sem- 
natari aflându-se și Damian al Moldovei, înscris pe locul al III-lea în șirul 
mitropoliților. 

Nu știm dacă Damian s-a reîntors în Moldova după acest sinod ori a 
rămas la Constantinopol. Cert este că prin noiembrie 1447 el murise, în 
locul lui fiind numit prin hotărâre imperială noul mitropolit, Ioachim. Se 
cunoaște faptul că noul mitropolit a încercat să câștige adepţi pentru Unire, 
dar a fost expulzat de popor și a plecat mai întâi la Cracovia şi apoi la 
Roma. În general, se consideră că păstoria sa în Moldova a durat până prin 
anii 1453-1454, deoarece, după afirmaţia lui Melchisedec Ştefănescu, suc- 
cesorul lui, mitropolitul Teoctist apare în hrisoavele moldovenești încă din 
anul 1454%. 


Mitropoliile Ungrovlahiei şi Moldovei în a 
doua jumătate a secolului al XV-lea 


Mitropolia Ungrovlahiei. Dacă pentru prima jumătate a secolului al 
XV-lea informaţiile sunt atât de sărace încât nici nu se poate stabili şirul 
ierarhilor, pentru cea de-a doua jumătate a aceluiaşi secol, informaţiile sunt 
ceva mai generoase, izvoarele interne consemnând trei mitropoliți. Astfel, 
într-un document din octombrie 1464, apare ca martor în fruntea boierilor 
din sfatul domnesc mitropolitul Ungrovlahiei, chir Josif. Despre el nu se 
cunosc nici un fel de date sigure, ci doar ipotetice: că ar fi fost aşezat în 
scaun de Vlad Țepeș (1456-1462) sau de Radu cel Frumos (1462-1475); 
că ar fi fost român de neam (plecându-se de la ipoteza că, după căderea 
Constantinopolului, Patriarhia n-ar mai fi încercat — sau cu greu ar fi 
reușit — să impună mitropoliți greci); că ar fi fost egumen la Mănăstirea 
Cozia (pentru că în perioada apropiată acesteia, în documentele mănăstirii, 
se întâlneşte un egumen cu acest nume). Dacă ar fi fost român, aşa cum se 
crede, ar fi primul ierarh de neam român în Ungrovlahia. A păstorit până 
la anul 1477. 

Al doilea mitropolit cunoscut cu numele este Macarie, despre care, la 
fel, se cunosc extrem de puţine date. Prima atestare documentară a sa o 
găsim într-un hrisov din 1482, prin care se întăreau proprietăţile Mă-năs- 
tirii Snagov. A doua mențiune este tot într-un hrisov, ce întărea proprie- 
tăţile Mănăstirii Tismana. În afară de aceste informaţii, s-au mai păstrat de 
la Macarie două scrisori. Și el, ca și predecesorul său, se pare că a fost egu- 
men al Mănăstirii Cozia. 

Cel de-al treilea mitropolit al Ungrovlahiei din această perioadă, şi 
ultimul (cunoscut cu numele), este //larion. Ca și cei doi predecesori ai 
săi, se pare că a fost egumen al Coziei, ipoteză susținută de acelaşi argu- 
ment, cum că în perioada apropiată păstoririi lui la Cozia apare un egu- 
men cu același nume. Este pomenit prima oară, ca mitropolit, într-o 
pisanie de la Schitul Babele (în Vlașca), apoi într-un hrisov de danie către 
Mănăstirea Bistrița făcută de boierii Craiovești. Probabil a păstorit până 

pe la 1500, când, se pare că acum Radu cel Mare l-a adus în Ungrovlahia 
pe patriarhul Nifon. 


Mitropolia Moldovei. Spre deosebire de prima jumătate a acestui 
secol, când ştirile despre Mitropolia Moldovei sunt mai putine si provin, 
aproape în exclusivitate, din documente externe, pentru cea de-a doua 
jumătate a aceluiași secol, informaţiile sunt mai bogate și provin din surse 
interne. Această perioadă poate fi caracterizată printr-o stare de înflorire 
necunoscută până atunci, datorită, în primul rând, domniei glorioase și 
îndelungate a lui Stefan cel Mare şi Sfânt (1457-1504). Domnia lui, de 
aproape o jumătate de veac, este cea mai frumoasă perioadă din istoria 
Moldovei. Niciodată ţara n-a fost mai întinsă, mai bogată și mai respec- 
tată, niciodată faima domnitorului n-a ajuns atât de departe în Apusul 
creştin cât şi în Răsăritul necredincios, niciodată nu s-au ridicat atâtea 
lăcașuri de cult într-o formă atât de desăvârşită. 

În ceea ce priveşte Biserica, Ştefan cel Mare a avut de partea sa înal- 
tele fețe bisericești, mitropoliți şi episcopi ca şi pe stareţii de mănăstiri, 
întărindu-le vechile proprietăți şi făcându-le danii, construind lăcașuri de 
închinare şi consolidând pe cele vechi. 


Mitropolia Moldovei sub domnia lui 
Ştefan cel Mare (1457-1504) 


Doar cu câţiva ani înainte de domnia lui Ștefan cel Mare, în 1453, are 
loc căderea Constantinopolului sub turci, eveniment care va influența 
viata politică şi religioasă în Moldova. La această dată, în fruntea Bisericii 
din Moldova s-ar fi aflat, după părerea unor istorici, mitropolitul loachim, 
mutat aici în 1447 de împăratul bizantin loan al VIII-lea Paleologul. După 
căderea Constantinopolului, mitropolitul Ioachim se pare că şi-ar fi pierdut 
scaunul prin 1453 sau 1454, nu atât din cauza mișcănilor antiunioniste, cât 
mai ales datorită frământărilor şi luptelor pentru domnie, luând partea vre- 
unuia din domnitori şi atrăgându-și mânia urmașului acestuia în scaun”!. 

După alti istorici, loachim n-a fost primit de moldoveni ca mitro- 
polit de Suceava atât pentru faptul că era un adept al unirii de la Ferrara- 
Florenţa, cât şi pentru faptul că moldovenii doreau în scaunul mitropoli- 
tan, cum era firesc, un ierarh autohton. Dacă se admite această ultimă 
ipoteză, înseamnă că Mitropolia Moldovei în această perioadă a fost 
condusă de episcopul Romanului, Calist, care, de altfel, apare în acte cu 
titlul de mitropolit?*?. 


Mitropolitul Teoctist (1453-1478). Despre acest mare mitropolit al 
Moldovei avem informaţii din Letopisețul de la Putna şi Cronica sârbo- 
moldovenească, precum și în interpolarea la Letopisețul lui Grigore Ureche. 

După cum relatează Letopisetul de la Putna, în 1453 a fost ales, în 
scaunul mitropolitan al Moldovei, Teoctist, hirotonit de patriarhul sârb” 
de Ipek în timpul despotului Gheorghe Brancovici. Nu a fost hirotonit la 
Constantinopol deoarece tocmai în acel an căzuse sub turci, iar scaunul 
de patriarh era vacant, şi nici în Moldova, întrucât probabil unul din 
scaunele episcopale era vacant și nu erau doi arhierei, asa cum prevede 
rânduiala ortodoxă pentru hirotonia unui alt arhiereu. Este foarte probabil 
că Teoctist a primit darul arhieriei la Ipek, deoarece Biserica Sârbă nu şi-a 

trimis delegați la Sinodul de la Ferrara-Florenţa, or cum moldovenii erau 
antiuniuniști convinși, este lesne de înţeles de ce aceștia au apelat la sârbi. 

Teoctist, înainte de a ajunge mitropolit, a fost egumen al Mănăstirii 
Neamţ. Anterior domniei lui Ștefan cel Mare, el a păstorit în vremea lui 
Alexăndrel Vodă și a lui Petru Aron. Deși mitropolitul a susținut la început 
domnia lui Petru Aron, situația economico-politică proastă în care se afla 
Moldova a continuat. Situaţia datorată acestui domnitor a adus nemulțu- 
miri ŞI conducătorului Bisericii, încât acesta l-a primit pe Ștefan cel Mare 
cu cea mai mare bucurie. Mai mult chiar, după unii autori? pornirea lui 
Ștefan cel Mare la război împotriva lui Petru Aron s-ar fi făcut în 
înțelegere cu o seamă de boieri care aveau în fruntea lor pe mitropolitul 
Teoctist. El a fost cel care l-a înscăunat pe Ștefan cel Mare domn în Câm- 
pia de la Direptate, de faţă fiind boierii ţării şi tot poporul, după cum 
relatează Cronica lui Grigore Ureche şi Letopisețul de la Putna. 

La urcarea lui Stefan cel Mare pe tronul Moldovei exista o organizare 
bisericească cu trei scaune vlădicești (Suceava, Roman şi Rădăuţi), cu cler 
de mir şi monahal foarte numeros, care alcătuia instituția fundamentală a 
statului care, pe lângă preocuparea religioasă, avea și preocupări culturale. 
Mitropolitul Teoctist marca sfârșitul perioadei de influență greacă și res- 
taurarea celei slavone. 

Se pare că zidirea Mănăstirii Putna de către Ştefan cel Mare s-a făcut 
la îndemnul mitropolitului Teoctist, care va încuraja în perioada păstoririi 
sale cultura şi arta. Mitropolitul Teoctist s-a aflat în fruntea Bisericii din 
Moldova în prima jumătate a domniei lui Stefan cel Mare, timp în care au 
avut loc numeroase conflicte cu dușmanii. Fără îndoială că Teoctist, aflat 
în fruntea sfatului țării, a avut un rol important în luarea deciziilor politice. 

Din cauza contextului neprietenos în care păstorit, Biserica nu s-a 
putut dezvolta prea mult, cum se va întâmpla mai târziu. În timpul păsto- 
ririi lui, Ștefan cel Mare a construit și consolidat puţine biserici, în schimb 
a făcut numeroase acte de danie lăcașurilor de cult. Marea operă de con- 
struire a lăcaşurilor de cult va începe după încheierea păcii cu turcii, în 
timpul mitropolitului Gheorghe. 

Mitropolitul Teoctist a murit la 18 noiembrie 1478, fiind îngropat în 
pridvorul bisericii din Mănăstirea Putna, ceea ce duce la concluzia că mitro- 
politul Teoctist, ca şi mitropolitul Iosif, făcea parte din familia domnitoare. 


Mitropolitul Gheorghe (1478-1508). După moartea lui Teoctist, în 
fruntea Bisericii din Moldova a fost ales mitropolitul Gheorghe, venit 
probabil de la Mănăstirea Neamţului, unde, după toate probabilitățile, a 


161 


fost egumen, motiv pentru care i s-a zis Nemțanul. În general, se consi- 
deră că Gheorghe fusese ucenic al lui Teoctist. 

Deoarece se bucura de prețuirea domnitorului Stefan cel Mare, Gheor- 
ghe a fost ales mitropolit al Moldovei, trecându-se peste episcopii de 
Roman şi Rădăuţi. În timpul păstoririi lui, Ștefan cel Mare a zidit sau a 
refăcut cele mai multe din ctitonile sale, mitropolitul târnosindu-le. Mi- 
tropolitul Gheorghe a schimbat titulatura Mitropoliei numindu-se „mitro- 
polit de Suceava și al Țării Moldovei”, spre deosebire de Teoctist care se 
numea „mitropolit de Suceava”, iar în 1462 s-a numit „mitropolit moldove- 
nesc”235. În documentele lui Ştefan cel Mare, numele lui apare pentru prima 
oară într-un hrisov din septembrie 1479, prin care se făcea un schimb de 
sate între Mănăstirea Putna şi Mitropolie. Ma: apare, de asemenea, în 
tratatul de pace și alianţă încheiat între Stefan cel Mare şi regele Poloniei, în 
1499. Mitropolitul Gheorghe a avut preocupări cărturăreşti, continuând lu- 
crarea de tipărire a Letopisetului în limba slavonă în mănăstirile din Mol- 
dova: Neamţ, Putna, Moldoviţa ș.a. La îndemnul lui, un călugăr copia un 
manuscris slavon în 1503, la Mănăstirea Zografu din Muntele Athos. Pro- 
babil tot el a slujit și la înmormântarea lui Ştefan cel Mare, în iulie 1504. 
Înainte de moarte, mitropolitul Gheorghe a îmbrăcat marea schimă mona- 
hală, sub numele de David. A păstorit până în aprilie 1508. 

În ce priveşte jurisdicția Mitropoliei Moldovei, ea se întindea în vre- 
mea lui Ştefan cel Mare peste partea de nord a Moldovei, cuprinzând ţinu- 
turile: Suceava, Neamţ, Dorohoi, Hârlău, laşi, Hotin, Soroca, Orhei, Lă- 
pușna, în timp ce ţinuturile de sud, precum Tigheciul, Tighina și Chilia 
aparțineau Episcopiei Romanului. 

Mai amintim şi faptul că, sub Stefan cel Mare, se consolidează orga- 
nizația bisericească, se ridică noi biserici și mănăstiri, se refac cele exis- 
tente, se acordă danii, scutiri, ajutoare Mitropoliei, episcopiilor şi mă- 
năstirilor, se strâng legăturile cu alte Biserici Ortodoxe surori, cărora le 
acordă și ajutoare materiale. Mănăstirile de care s-a îngrijit Ştefan cel 
Mare pot fi împărțite în trei categorii: |. mănăstiri ctitorite de inaintaşii 
săi în scaun, cărora le-a făcut danii, 2. mănăstiri ctitorite de înaintaşii 
săi, cărora le-a făcut îmbunătăţiri, adaosuri, modificări, a ridicat biser- 
ici noi şi 3. mănăstiri și biserici ctitorite şi înzestrate în întregime de 
strălucitul domn moldovean?*. 

]. Dintre mănăstirile cărora le-a făcut danii amintim: Mo/dovița, cu 
hramul Bunavestire, ctitoria lui Alexandru cel Bun. Prin mai multe hri- 
soave, domnitorul Ștefan cel Mare a confirmat mănăstirii 11 sate, prisăci, 
privilegii comerciale, Mănăstirea Moldovița devenind, astfel, una dintre 
cele mai înstărite mănăstiri din Moldova; Mănăstirea Sfântul Nicolae din 

Poiana Siretului, numită Probota, s-a bucurat de atenţia deosebită a dom- 
nitorului, deoarece aici sunt îngropate osemintele mamei sale, Oltea 
(71465). Din documentele păstrate reiese că mănăstirea avea 8 sate, care 
se bucurau de drepturi depline, fiind scoase de sub controlul dregătorilor 
domnești. Preoții din satele mănăstirii erau scoși de sub autoritatea chiriar- 
hului locului sau a protopopului și puși sub cea a egumenului mănăstirii; 
Mănăstirea Humor, cu hramul Adormirea Maicii Domnului, ctitoria vor- 
nicului Oană de la Suceava, s-a bucurat de veniturile pe care le avea 
moștenite încă de la ctitor și de la fiii săi, fiind confirmate de Ştefan cel 
Mare. Deoarece era o ctitorie boierească, nu s-a bucurat de privilegiile şi 
imunitățile celorlalte mănăstiri; Mănăstirea de la Horodnic, căreia, în 
1475, Stefan cel Mare îi întărea două sate — dăruite de bunicul său — 
scutind pe locuitorii acestora de orice obligație față de domnie. Această 
situație este cu totul neîntâlnită la alte sate mănăstirești. Din cauza situaţiei 
materiale precare, mănăstirea a fost pusă sub ascultarea Mănăstirii Putna; 
Mănăstirea Iicani, care primise de la Alexăndrel Vodă dreptul de a înte- 
meia un sat în hotarul mănăstirii, ai cărui locuitori erau scutiţi de dări și de 
slujbe către domnie în folosul mănăstirii. 

2. Mănăstiri cărora le-a făcut îmbunătăţiri: Mănăstirea Neamţ, cti- 
toria lui Petru Mușat, deţinea deja o însemnată avere constând din sate, 
prisăci, heleştee, închinări de mănăstiri mai mici etc. Pe lângă întărirea de 
danii, Ștefan cel Mare i-a dăruit și „două sate, o prisacă şi câte şase pietre 
de ceară anual” pentru care „călugării erau îndatoraţi să facă «paraclis» la 
toate liturghiile de duminică, pentru domn și soția sa Maria, cât timp vor fi 
în viață, iar după moarte, parastas în fiecare miercuri seara și joia la 
liturghie”. Însă la Neamt, pe lângă daniile mai mici sau mai mari pe care 
le-a făcut, a ridicat, alături de ctitoria lui Petru Muşat, o nouă biserică, e- 
xistentă și azi, cu hramul Înălțarea Domnului, din pisania ei reieşind că s-a 
terminat în noiembrie 1497. 

Mănăstirea Bistrița, ctitoria şi gropnița lui Alexandru cel Bun, cu hra- 
mul Adormirea Maicii Domnului, a primit de la Stefan cel Mare mai 
multe acte de întărire a unor danii, iar printr-un hrisov din 1467, se pre- 
vedea ca locuitorii din satele mănăstirii să plătească acesteia dările cuve- 
nite vistieriei domnești. De asemenea, egumenul și călugării aveau dreptul 
„să judece ei singuri pe oamenii lor și să ia gloaba de la oamenii lor”. Spre 
sfârşitul vieții, domnitorul îi făcea o danie personală Mănăstirii Bistriţa: 
trei sate, mori şi vii. 

La Mănăstirea Bistriţa, pe lângă daniile făcute, domnitorul a ridicat o 
clopotniță cu paraclis, în 1497-1498, cu hramul Sfântul Ioan cel Nou, care 
dăinuiește până azi. 

În 1503-1504, Ştefan cel Mare zidește la Dobrovăț o nouă biserică de 
mănăstire, cu hramul Pogorârea Sfântului Duh. 

3. Ctitorii ale lui Stefan cel Mare 

Potrivit afirmației lui Grigore Ureche, Ştefan cel Mare „au făcut 44 de 
mănăstiri”, ceea ce se pare că este aproape de adevăr, fără îndoială având 
în vedere și bisericile de mir. 

Mănăstirea Putna a fost zidită între 1466-1470, de un arhitect grec, 
Teodor, ajutat de meșteri zidari, pietrari, zugravi și argintari aduşi din 
Transilvania şi a fost sfințită de către mitropolitul Teoctist, în fruntea unui 
sobor de 64 de arhierei, egumeni, preoţi și diaconi. Hrisoavele prin care 
domnitorul-ctitor face danii cuprind: sate, mori, prisăci, peşte, sare, scutiri 
de vamă etc. Amintim doar că, printr-un hrisov din 1502, Ştefan cel Mare 
hotăra ca preoţii din satele mănăstirii să plătească acesteia dările ce reve- 
neau chiriarhului şi să fie judecaţi de egumen, nu de slujbașii Mitropoliei. 

Din punct de vedere cultural, Mănăstirea Putna a devenit cel mai în- 
semnat centru cultural şi artistic al țării. Importanţa ei creşte și prin faptul 
că este gropniţa lui Stefan cel Mare, a familiei şi a urmaşilor săi, până la 
Petru Rareș. 

Voronețul a fost ridicat pe locul unei mănăstiri din lemn, unde, potri- 
vit tradiţiei, ar fi trăit Daniil Sihastrul. A fost construit în timp record: trei 
luni şi trei săptămâni. În prima jumătate a secolului al XVI-lea, mitro- 
politii Teofan I și Grigorie Roșca s-au îngrijit de pictarea sa în exterior, cel 
din urmă adăugându-i și un pridvor. 

Alte ctitorii: Tazlău şi Sfântul Ilie. Precizăm şi faptul că numărul bise- 
ricilor de mir este mult mai mare decât al mănăstirilor, ele fiind construite 
(aproape toate) în ultimele două decenii ale domniei sale. Cele mai multe 
din ele, după cum afirmă cronicarul Grigore Ureche, au fost construite 
după luptele pe care le-a purtat (și în care a fost biruitor). Aici amintim: 
bisericile din Bădeuți (1487), Pătrăuți (1487), Biserica domnească din 
Vaslui (1490), Biserica Sfântul Nicolae Domnesc din laşi (1491-1492), 
Biserica Sfântul Gheorghe din Hârlău (1492), Biserica Adormirea Maicii 
Domnului din Borzești (1493-1494), Biserica Sfântul Nicolae din Dorohoi 
(1495), Biserica Sfinții Apostoli Petru și Pavel din Huși (1495), Biserica 
Sfinţii Arhangheli Mihail şi Gavriil din Războieni (1496), în același an 
Biserica Sfântul Nicolae din Popăuti (Botoşani), Biserica Sfântul Ioan 
Botezătorul din Piatra Neamţ (1498), Biserica Înălțarea Sfintei Cruci din 
Volovăț (1500-1502), Biserica Tăierea capului Sfântului loan Botezătorul 

din Reuseni (1503), iar cu dată nesigură: Biserica Albă din Baia (după 
1467), Biserica Sfântul Mucenic Dimitrie din Suceava (după 1497). 

Tradițiile locale îi mai atribuie: Scânteia (lași), Scheia (Roman), 
Floreşti (Vaslui), Cotnari (laşi), Ștefănești (lași), Sipote (Suceava), Căpri- 
ana (dincolo de Prut), Sfântul Nicolae (Chilia), un paraclis în Cetatea 
Neamţ, altul în Cetatea Hotin, probabil o biserică în Cetatea Albă, iar în 
Transilvania: Vad, Feleac şi Râmnicu-Sărat. În afara hotarelor țării, a fă- 
cut danii însemnate la Mănăstirea Zografu. 

Precizăm şi faptul că în timpul lui Ştefan cel Mare, după modelul său, 
unii dintre fiii sau dregătorii săi au ridicat o serie de biserici. Amintim ast- 
fel pe Alexandru, născut din căsătoria domnitorului cu Evdochia, care în 
1491 a ctitorit în Bacău Biserica Adormirea Maicii Domnului: Sendrea, 
cumnatul lui Ştefan cel Mare, a ctitorit biserica de la Do/hești; loan Tăutu, 
logofăt, a ctitorit biserica din Bălinești, Luca Arbore, pârcălabul de Su- 
ceava, a ridicat mănăstirea care-i poartă numele etc. 

După cum afirmam la început, perioada domniei lui Ștefan cel Mare a 
fost una strălucită pe toate planurile. Ne rezumăm însă la a pomeni faptul 
că, în vremea sa, în stilul construcțiilor bisericeşti apare un nou stil, numit 
și moldovenesc. Acesta rezultă din combinaţia de elemente de influență 
gotică şi de influență bizantină. Influenţa gotică este dată de înălțimea 
bisericii, contraforturile exterioare, acoperiş separat pentru fiecare parte a 
clădirii, forma ogivală la uși şi ferestre. Influenţa bizantină este dată de: 
cele trei părți ale bisericii (pronaos, naos şi altar), forma trilobată a bise- 
ricii, bolțile cu arcuri semicirculare, iar în cazul multor biserici din vremea 
sa chiar şi de pictura executată potrivit erminiei bizantine. Însă, după cum 
arătam mai sus, prin măiestria deosebită a meșterilor moldoveni în timpul 
lui Ştefan cel Mare, s-a reușit o îmbinare a celor două influenţe, astfel încât 
se poate vorbi de crearea unui nou stil, numit moldovenesc. O caracteristică 
a acestui stil este baza stelată a turlei şi apariția unui element nou arhitec- 
tonic, încăperea mormintelor, aşezată între naos și pronaos. Amintim că, în 
timpul său, atât cultura, cât şi broderia bisericească au atins cote care nu vor 
putea fi depășite în perioada următoare. Fără îndoială că toate aceste 
realizări și multe altele, unele fiind doar amintite, altele nici chiar atât, din 
timpul lui Ştefan cel Mare s-au datorat și sfințeniei sale. 


Episcopiile de Roman şi Rădăuţi în secolul al XV-lea2% 


Secolul al XV-lea a fost unul dintre cele mai înfloritoare pentru Mol- 
dova, sub toate aspectele. Acest lucru s-a datorat într-o mare măsură celor 

doi mari domnitori, Alexandru cel Bun (1400-1432) şi Stefan cel Mare 
(1457-1504) care, pe lângă faptul că au avut domnii destul de îndelungate, 
au creat o anumită stabilitate țării, au fost preocupați de problemele Bise-. 
ricii, de şcoli și de cultură în general. În timpul celui dintâi s-a creat şi o 
nouă eparhie a ţării, la Roman. Cu toate că problema înființării acestei 
eparhii a preocupat pe mulți istorici şi teologi (M. Ştefănescu, N. Iorga, 
Nicolae Dobrescu, Constantin C. Giurescu, Simeon Reli, Scarlat Por- 
cescu, Gheorghe Moisescu ş.a.), ei n-au căzut de acord, şi nu se ştie până 
astăzi cu certitudine, când a luat ființă noua eparhie. Cu privire la această 
problemă au existat două păreri. Melchisedec Ștefănescu, un om foarte 
învătat, cu preocupări diverse, inclusiv de istorie, a afirmat că Episcopia 
Romanului este anterioară domniei lui Alexandru cel Bun. Ceilalţi, 
amintiţi deja, au emis ipoteza că aceasta a fost înființată de Alexandru cel 
Bun. Spre cea din urmă ipoteză înclină cei mai mulți cercetători. 

Este adevărat că Târgul Romanului este menţionat înaintea statului 
Moldova, dar el cunoaște o adevărată înflorire în vremea lui Roman Muşat 
(1391-1394), care construieşte cetatea locală (sau o reconstruiește). Se 
pare că tot el a ridicat aici şi o biserică, cu hramul Sfintei Parascheva, în 
care a fost înmormântată soția sa, Doamna Anastasia. O primă mențiune 
despre aceasta datează din septembrie 1408, când fiul lor, Alexandru cel 
Bun, a înzestrat această biserică, cu două sate, ceea ce ar putea fi în viziu- 
nea cercetătorilor, un act de donație cu prilejul întemeierii Episcopiei. 
Această ipoteză este sugerată şi de un hrisov de întărire a daniei lui Ale- 
xandru cel Bun, dat nepotului său, Ştefan cel Mare, în 1488, în care se pre- 
ciza că dania din 1408 era pentru „sfânta noastră biserică a Mitropoliei din 
Târgul Romanului”. Probabil tot această biserică episcopală o avea în ve- 
dere Alexandru cel Bun când angaja, în 1415, pe doi zugravi (Nichita şi 
Dobre), să zugrăvească „două biserici, una în Târgul de Jos (Roman) şi 
alta care va fi a noastră, afară de bisericile de la Rădăuţi 28. 

De asemenea, și tradiția îl consideră pe Alexandru cel Bun ca înte- 
meietor al Episcopiei. Acest lucru este menționat și în Letopisețul lui 
Grigore Ureche. Dacă avem în vedere și faptul că în răstimpul de un sfert 
de veac, între moartea lui Alexandru cel Bun (1432) şi urcarea în scaunul 
domnesc a lui Ştefan cel Mare (1457), au avut loc numeroase lupte pentru 
tron, înțelegem că nu erau condiții prielnice pentru crearea unei noi 
episcopii. Concluzia privitoare la înființarea acestei episcopii conduce la 
ideea că Alexandru cel Bun este întemeietorul Episcopiei Romanului și 
aceasta s-a întâmplat în jurul anului 1408. 

Dacă nu avem informaţii sigure cu privire la înființarea noii episcopii, 
este de la sine înțeles că nu putem ști nici care au fost motivele care au dus 

la înființarea acestei eparhii. Putem doar presupune că două au fost mo- 
tivele care au condus la înființarea Episcopiei Romanului: |. întinderea 
mare pe care o avea acum țara, greu condusă de un singur ierarh; și 2. era 
necesar ca țara să aibă cel puțin doi arhierei, ca în cazul unei vacanțe 
episcopale, aceștia să poată hirotoni pe noul ales, evitând astfel trimiterea 
candidaţilor la arhierie în afara hotarelor ţării. 

Cu toate că această episcopie datează de la începutul secolului al XV-lea, 
primul ierarh al ei cunoscut cu numele, Calist, datează din anul 1445. 
Întrucât în Pomelnicul slavon de la Mănăstirea Bistrita, început la anul 
1407, se întâlnesc doi arhierei din secolul al XV-lea care n-au putut fi 
identificaţi: Joan şi Samuil, este pasibil ca ei să fi fost episcopi de Roman. 

Această episcopie a fost ridicată cu vremea la rangul de mitropolie. 
Cum s-a ajuns la acest fapt? După moartea lui Alexandru cel Bun, în 1435, 
cei doi fii ai lui Iliaş şi Ştefan au împărțit țara în două: Iliaș, cu scaunul la 
Suceava, domnea peste partea de nord, iar Ştefan, cu scaunul domnesc la 
Roman, domnea peste partea de sud. Pentru că mitropolitul țării își avea 
scaunul la Suceava, Ştefan a dorit ca și episcopul de Roman să fie ridicat 
la rangul de mitropolit, pentru ca în acest fel să crească prestigiul „țării de 
jos” peste care domnea. Acest lucru rezultă atât dintr-un raport al unui 
medic bavarez, care menționa că pe la anul 1437 în Moldova existau doi 
arhiepiscopi, cât şi din faptul că la Sinodul de la Ferrara-Florenţa, din 
partea Bisericii din Moldova au participat mitropolitul Damian (cu scau- 
nul la Suceava) şi protopopul Constantin „locţiitor al Moldovlahiei”. A- 
ceastă situație a durat probabil până la sfârșitul anului 1442, când Stefan — 
după uciderea fratelui său — a rămas singurul domnitor. Cu toate întâi- 
stătătorul scaunului de Roman a devenit acum din nou episcop, totuși, în 
anii care au urmat, episcopia de aici era numită în multe acte interne 
„Mitropolia Tării de Jos” sau „Mitropolia din Târgul Romanului”, iar 
episcopul era numit „mitropolit”. Aceste titluri se întâlnesc în acte timp de 
aproape două secole. 

Episcopii de Roman se bucurau de o mai mare cinste în rândul 
celorlalți episcopi din Moldova (de Rădăuți și apoi de Huşi). Episcopul de 
Roman, la festivități, stătea în partea dreaptă a bisericii, alături de mi- 
tropolit, în timp ce ceilalți episcopi stăteau în partea stângă. De asemenea, 
episcopul de Roman avea dreptul să poarte cârjă argintată în eparhia sa, iar 
în capitală cârjă neagră, ca și ceilalți doi episcopi. Abia în 1739 mi- 
tropolitul Antonie a acordat episcopului Ghedeon de la Roman dreptul de 
a purta cârjă argintată şi la solemnitățile din capitală. De asemenea, până în 
secolul al XVIII-lea, episcopii moldoveni se îmbrăcau cu sacos numai în 
eparhiile lor, iar în capitală se îmbrăcau cu felon. Episcopul de Roman 

avea dreptul de a purta și mitră, dar numai în eparhia sa. Abia în 1756 
mitropolitul Iacob Putneanul a acordat episcopului Ioanichie al Roma- 
nului dreptul de a purta sacos şi mitră în capitală. Cu vremea, deosebirile 
acestea au dispărut, iar episcopii sufragani au ajuns să poarte aceleași veș- 
minte și însemne arhierești ca şi mitropolitul, chiar la slujbele săvârşite în 
capitala țării. 

Jurisdicţia Episcopiei de Roman se întindea peste ținuturile din sudul 
Moldovei: Roman, Bacău, Trotuș, Adjud, Putna, Vaslui, Bârlad, Tecuci, 
Covurlui şi peste unele de dincolo de Prut, tot în părțile sudice: Tigheciu, 
Tighina, Chilia. 


Episcopia Rădăuţilor 


Cu privire la înființarea acestei episcopii sunt mai multe păreri: 

a. cea a lui Dimitrie Dan, potrivit căruia primul sediu al Mitropoliei 
Moldovei a fost la Rădăuţi, pe lângă Biserica Sfântul Nicolae, ctitoria lui 
Bogdan 1 și necropolă domnească în a doua jumătate a secolului al XIV-lea; 

b. cea a lui N. /orga, Gheorghe Moisescu ş.a., potrivit cărora epis- 
copia ar fi fost întemeiată de Ştefan cel Mare, deoarece numai atunci 
întâlnim un episcop de Rădăuţi în persoana lui Joanichie; 

c. N. Dobrescu afirmă că Alexandru cel Bun a acordat egumenului de 
la Biserica Sfântul Nicolae din Rădăuţi anumite prerogative de episcop, 
iar Stefan cel Mare a desăvârșit această situație; 

d. Alexandru Gonta este de părere că adevăratul ctitor al Episcopiei de 
Rădăuţi este Alexandru cel Bun. 

Se pare că cea mai plauzibilă este cea dintâi, susținută și de Petru 
Rezuș. Într-un pomelnic de mai târziu al Episcopiei de Rădăuți sunt trecuţi 
următorii ierarhi: Nicolae, Ștefan, Iosif ş.a. Presupunem că primii doi au 
păstorit în vremea lui Bogdan I și Laţcu. Iosif, probabil, este primul 
mitropolit recunoscut de Patriarhia Ecumenică, cu scaunul la Suceava. 
După ridicarea lui losif la rangul de mitropolit, la Rădăuți a rămas o 
simplă episcopie sau, mai degrabă, scaunul unui episcop vicar. De acum 
înainte, ierarhi de la Rădăuți aveau jurisdicție foarte restrânsă. De pildă, 
într-un hrisov din vremea lui Ştefan cel Mare din 1490, aflăm că avea doar 
50 de parohii în jurul Rădăuţilor. Până în anul 1472, vlădicii de Rădăuţi nu 
sunt întâlniți în sfatul domnesc, cum erau mitropolitul ţării sau episcopul 
de Roman. Și după această dată ei au avut o stare de inferioritate față de 
episcopii de Roman. Unele mențiuni despre Episcopia Rădăuților avem 
chiar din vremea lui Alexandru cel Bun, mai cu seamă cu prilejul unor acte 

de danie. Se consideră că episcopii menţionaţi în pomelnicul Episcopiei de 
Rădăuți după Iosif ar fi fost episcopi aici. Faptul că episcopul de Rădăuţi nu 
este amintit cu prilejul sfințirii Mănăstirii Putna nu poate fi un argument că 
aici nu era episcopie. Putea, foarte simplu, ca scaunul episcopal atunci să fi 
fost vacant, sau ierarhul, fie din cauza vârstei, fie a bolii, să nu fi participat 
la sfințire. Cert este că primul episcop atestat documentar este Joanichie, 
amintit într-un hrisov din 1472, apoi apare și în alte acte ale cancelariei 
domneşti. El păstorește până în anul 1504. 


Episcopia Vadului 


Istoria stăpânirii moldoveneşti în Transilvania se leagă de lupta pe 
care Ștefan cel Mare şi Sfânt a dus-o împotriva cuceririi Europei de către 
otomani, luptă care, deşi interesa întreaga Europă, a fost purtată doar de 
moldoveni ca fiind mai aproape. 

După răsunătoarea victorie de la Vaslui (1475), Mahomed al II-lea, 
cuceritorul Constantinopolului, venea să-și răzbune onoarea. Stefan, în 
ciuda aprecierii unanime şi a promisiunilor de ajutor ce veneau de pre- 
tutindeni, rămâne singur, ca de obicei, în fața pericolului turcesc. 

În aceste condiţii, el își îndreaptă privirea peste munţi, la Matei Cor- 
vin, învinsul de la Baia, tot de neam român. Stefan cerea doar o cetate în 
care să se poată retrage în eventualitatea unei înfrângeri din partea turcilor, 

recum ȘI cărți de trecere pentru trimişii pe care i-ar îndrepta către dânsul. 
In august 1475, domnului moldovean i se oferă un adăpost în Transilvania, 
de unde i se promite că va fi sprijinit să se întoarcă la domnie. În acest 
scop, Matei Corvin îi dăruieşte cetatea Ciceului, în apropierea munților 
Maramureșului. Ciceul, însă, nu era o simplă cetate, ci avea şi un ţinut 
întins ce cuprindea 60 de sate. Prin același tratat i se mai dăruia domnului 
moldovean o a doua cetate, mai în interiorul Ardealului, Cetatea de Baltă 
(deținea opt sate). Mai târziu, Petru Rareş avea să extindă posesiunile 
moldovenești în Ardeal prin primirea de alte proprietăți: Bistriţa (cu peste 
50 de sate), Rodna (cu 23 de sate) şi Ungurașul (cu 34 de sate), 

Ștefan cel Mare, primind cetatea Ciceului, a organizat regiunea sub 
toate aspectele: politic, prin aşezarea oamenilor săi aici, militar, prin ostași 
și pârcălabi, economic, prin înființarea de târguri și vămi, cât și spiritual 
prin construcția unei mănăstiri din piatră, cu un plan asemănător biseri- 
cilor ridicate în Moldova în ultimii ani ai domniei lui, unde au fost aduși 
călugări din Moldova. După obicei, Ștefan a ales un loc potrivit prin fru- 
museţea lui pe Someş. Mănăstirea se numea a Vadului, după numele 
satului care își trage vine de la un vad pe apa Someșului. 

Dacă în mănăstirea de la Vad nu a fost de la început un episcop, aici a 
fost aşezat cel puțin un egumen învăţat care a împlinit slujba de con- 
ducător spiritual. Aici, cu vremea, a luat fiinţă şi o episcopie sufragană 
Mitropoliei Sucevei. 

Deși în general se consideră că Stefan cel Mare a fost cel care, în 
înțelegere cu mitropolitul Gheorghe şi cu episcopii de la Roman și 
Rădăuţi, a întemeiat aici o episcopie, știri sigure despre un ierarh aici 
avem mai târziu. Două sunt argumentele care ne îndreptățesc să afirmăm 
că Ştefan cel Mare ar fi întemeietorul Episcopiei Vadului. Cel dintâi că 
Ștefan, intrând în posesiunea acestor teritorii cu multe sate, implicit cu 
mulți locuitori, se impunea și organizarea lor temeinică din punct de vede- 
re bisericesc, aşa cum, am arătat mai sus, a făcut-o din punct de vedere 
militar şi economic. Al doilea argument îl constituie o mărturie istorică 
indirectă, anume o „conscripţie” a domeniului Ciceu, din 1553, în care se 
arăta că Episcopia avea două moşii, Vadul și Slatina, pe care domnii mol- 
doveni le dăruiseră din „vechime”, pe lângă cele dăruite de Petru Rareş: 
Bogata de Sus şi Bogata de Jos, în apropiere de Vad. Reiese, în mod lim- 
pede, că ele fuseseră dăruite de un domn anterior“. Or, noi știm că Ștefan 
cel Mare a fost domnul care a intrat cel dintâi în posesia unor teritorii din 
Ardeal. 

După cum se ştie, în Ardeal au mai fost ierarhi ortodocşi și până la 
înființarea Episcopiei de Vad. Amintim de loan de Caffa, menționat pe la 
1456, închis din ordinul inchizitorului papal loan Capistran. În 1488 este 
întâlnit, în satul Feleac, Daniil, care a fost urmat de Marcu (amintit în 
1550). Acesta îl va călugări şi hirotoni pe fiul preotului Vasile, Danciu, 
care-i va urma în scaun. Ultimul ierarh menționat la Feleac este Petru 
(hirotonit în 1537 la Târgovişte). 

Nu intenţionăm să prezentăm toate știrile referitoare la episcopii Va- 
dului, ci doar să-i enumerăm: Ilarion sau Ilarie”! (menţionat în docu- 
mente, pentru prima oară, în 1523), Varlaam (atestat în 1527), Anastasie 
(menţionat în vremea lui Petru Rareş, care în 1536 se intitula „vlădică de 
Vad și Feleac”), Tarasie (pomenit într-o scrisoare din 1546), Gheorghe 
(atestat în 1550), Marcu (numit probabil în 1556, a fost impus, pentru 
prima dată în istoria episcopiei, de autorităţile locale și nu de familia 
ctitorului său din Moldova), Eftimie (menţionat în 1571, fiu al lavrei 
Neamţului), Spiridon (pomenit în 1575, fund „împodobit cu viaţă și mora- 
vuri curate, evlavios şi erudit în religiunea sa”), înlocuit pentru puţină 
vreme de către Mihai Viteazul cu Joan, în 1599, Teofil (menţionat într-un 
document din 1615, „om învăţat, cu viață cucernică și moravuri curate”), 
Augustin (fost monah la Mănăstirea Vadului — primul episcop dintre 

călugării de aici), Spiridon (menţionat în 1619; se pare că este alt ierarh 
decât cel menţionat cu acelaşi nume), Dosoftei (menţionat în vremea lui 
Ştefan Tomșa în a doua domnie 1621-1623), Eftimie al II-lea (atestat în 
1623, cu prilejul atribuirii Maramureşului Episcopiei Vadului), Benedict 
(menţionat în 1631)%. Precizăm și faptul că Episcopia Vadului şi-a încetat 
existența după aproape un veac şi jumătate, teritoriul ei fund înglobat în 
cel al Bălgradului. 


Originea ierarhilor de Vad. În majoritatea lor, episcopii de Vad ve- 
neau din Moldova aleși, sfinții și cu recomandare către popor şi către au- 
toritățile civile. 

Dar, cunoscând spiritul românilor care nu acceptaseră să fie păstoriți 
de ierarhi străini (ne amintim de istoria recunoașterii mitropolitului Iosif), 
în mod firesc se pune întrebarea asupra originii ierarhilor de la Vad. 

Fără îndoială că nu putea fi trimis aici decât cineva care să cunoască 
situaţia din toate punctele de vedere, sub toate aspectele, iar acest cineva 
trebuia să se fi născut aici, ori măcar să fi trăit o vreme printre ardeleni. 
Din ştirile documentare existente, reiese că majoritatea episcopilor trimiși 
din Moldova în scaunul vlădicesc de la Vad au fost ardeleni?%. 

Însetaţi de dorința de cultură sau de viaţă duhovnicească, mulţi tineri 
căutau drumul școlii. Dar, pentru că stăpânitorii unguri avuseseră grijă ca 
românilor să nu le mai rămână vreo şcoală unde să scape de inevitabila 
muncă pe domeniile feudale, cultura trebuia căutată în alte părți. E drept că 
școlile străine erau mai aproape, dar ele aduceau pierirea neamului și a 
Bisericii. Rămânea învăţătura preotului sau la vreo şcoală de mănăstire sau 
la vreun dascăl sătesc mai iscusit. Cei mai îndrăzneți şi mai dornici de învă- 
țătură căutau dincolo de munţi ceea ce le lipsea în Transilvania, deoarece 
cultura înaltă prinsese contur în mănăstirile înfloritoare din Moldova: 
Neamţ, Bistrița, Probota, Putna. Acestea erau adevărate focare de cultură 
ce-i drept străină, slavonă, dar care, aici, căpătase un specific naţional. 

O dată ajunşi la oarecare cunoștințe, cei mai mulți veniți la aceste şcoli 
mănăstirești înțelegeau că menirea lor este de a lumina pe cei rămași acasă, 
de a-i ajuta. De aceea se călugăreau, se hirotoneau, mergând acasă 
adevărați misionari, stabilindu-se ca preoți în sate ori în mănăstiri. Unii 
dintre ei, cei mai bine pregătiți, erau aleși, cu sprijinul voievodului și 
sfințiți de mitropolitul Moldovei, ierarhi pentru Episcopia Vadului. Apoi, 
primind daruri şi ajutoare domnești, odoare şi odăjdii arhierești, erau tri- 
MIȘI să păstorească pe cei din mijlocul cărora se ridicaseră şi pe care îi 
cunoşteau cel mai bine. Iar pentru a le asigura o viață fără griji, li se ofe- 
reau și moşii cu sate mari. 

Amintim şi un fapt interesant, ce reiese dintr-o scrisoare a egumenului 
Partenie de la Voroneţ, născut la Năsăud, anume că acolo unde lipseau 
oamenii învățați, domnitorii lăsau drepturi mai mari egumenilor de la 
mănăstirile unde erau școli ca atunci când cineva se împotrivea tunderii în 
monahism, acest lucru se putea face şi cu „de-a sila”. În acest sens, egu- 
menul Partenie consemnează: „Aici în ţară la noi, iaste aşea tocmala, de 
călugăresc cu de-a sila şi feciori de domni mari şi de neamiși şi de iobagi, 
şi de la Domnie iaste lăsat să facă așea, pentru că apoi sunt oameni de 
treabă; dintru aceia sunt vlădici şi egumeni și preoți şi diaconi pre la sfin- 
tele mănăstiri; cum ne-au făcut și pre noi cu de-a sila, aşa au făcut şi pre 
feciorul popii Toma din Năsăud, cu de-a sila" 2%. 

Învățătura şi cultura lor, fără îndoială, era cultura slavonă, importată 
din sudul Dunării, de la sârbi, prelucrată și transformată în cultură na- 
țională, cu specific național, în mănăstirile-școală ale Moldovei. Aşa se 
explică faptul că Transilvania, deşi în sfera de influență apuseană, prin 
Biserica Romano-Catolică şi cea a Reformei, nu a fost străină de cultura 
slavonă. Slujbele se făceau la bisericile româneşti-ortodoxe în limba 
slavonă, cea învățată de preoți în Moldova, și enoriașii, deși nu înțelegeau 
mare lucru, se simțeau acasă, printre ai lor şi o percepeau ca pe o limbă 
națională. 

Apoi, nu încape nici o îndoială că aceşti fii ai Ardealului au contribuit 
şi ei la dezvoltarea culturii slavone, au copiat manuscrise, le-au înflorat şi 
împodobit cu miniaturi, aşa cum făceau toți cunoscătorii vremii. Așa se 
crea o strânsă legătură cu mănăstirea de metanie. De pildă, Anastasie n-a 
uitat Mănăstirea Putna, căreia îi oferă suma de 200 de galbeni. Mulți, după 
păstoric, se retrăgeau la mănăstirile din Moldova (Anastasie, Eftimie, Be- 
nedict ș.a.). 

Poate că nu se ridicau la nivelul de pregătire al şcolilor apusene, dar 
cât știau le era necesar și suficient pentru a păstra și cultiva ideile de iden- 
titate națională și de credință ortodoxă. 


Misiunea episcopilor de Vad. Aceasta era, fără îndoială, pe măsura 
pregătirii sufletești şi intelectuale. Păstorirea în Transilvania nu era una 
mai simplă, ca în Moldova sau Ţara Românească, ci era una foarte com- 
plexă şi dificilă în âcelaşi timp. Din acest motiv, domnii căutau să nu- 
mească la Vad „nu pe aceia care căutau necontenit spre ceruri, ci pe aceia 
care priveau și spre pământul păcătos, care te împiedică aşa de mult a te 
împărtăși de lucrurile cereşti. Nu trebuia aici, la Vad, numai un păstor 
cuvios și iubitor de cele sfinte, ci şi un păzitor neadormit, un informator 

sigur despre schimbările politice din Ardeal pentru voievodul moldovean 
a cărui stăpânire în Ardeal era strâns legată de aceste schimbări "245. 

În funcție şi de personalitatea sa, episcopul Vadului putea fi de la sol- 
dat până la înnoitor de spiritualitate. Soldat la propriu a fost Anastasie, cel 
din vremea lui Petru Rareș, care din proprie inițiativă s-a alăturat armate- 
lor moldovene pe care le-a condus împotriva orașului Bistrița. Din aceste 
motive orașul nu i-a primit păstoria asupra satelor sale, ținând un episcop 
al lor, llanon, gestul lor fiind separarea clară între problemele politico- 
administrative şi cele religioase?%. Tot soldat a fost și Joan de la Cerna, 
cel din timpul lui Mihai Viteazul, care „au prins un paloș nemţesc în 
amândouă mâinile şi încotro da, mulți cădeau de mâna lui, nici da în zadar, 
ci totdeauna nimerea' 2%. 

Pe de altă parte, cultura bogată și cunoaşterea de limbi străine, a deter- 
minat folosirea episcopilor ca diplomaţi, soli şi negociatori. Așa de pildă, 
vlădica Anastasie din Moldova, „episcopul moldovensis ” a fost diploma- 
tul care reprezenta Moldova în treburile politice din Ardeal. Astfel, el este 
amintit în anul 1529 ca cel care conducea tratativele pentru armistițiu cu 
Bistriţa, pe care, ca abil negociator, le-a și dus până la capăt, obținând 
avantaje pentru Petru Rareş. 

Alt diplomat de seamă a fost Eftimie, călugărul Eftimie cronicarul, cel 
folosit de loan Vodă cel Viteaz ca sol în Rusia în timpul campaniei oto- 
mane din 1574, încheiată cu trădarea de la Roșcani, care a dus la moartea 
lui Vodă. 

De asemenea, Dosoftei a reprezentat scaunul domnesc al lui Ştefan 
Tomșa, în două rânduri, în 30 august și 7 noiembrie 1615, cerând ajutor 
armat de la braşoveni împotriva lu: Alexandru Movilă, care venea cu 
poloni și cazaci în țară. Solia sa nu a adus ajutorul scontat la timp şi Tomșa 
a fost nevoit să părăsească scaunul. Însă, pentru serviciile sale, Dosoftei a 
fost răsplătit în a doua domnie cu scaunul de la Vad, iar apoi susținut pen- 
tru ocuparea celui de mitropolit la Bălgrad?8. 

Însă, fără îndoială că cea mai importantă parte a misiunii episcopului 
era grija pastorală pentru cei încredințaţi. Sfinţirea de biserici, hirotonirea 
de preoți, pe care în prealabil îi instruia, făceau parte din activităţile mai 
importante ale episcopului. Starea eparhiei, a preoților și a bisericilor nu 
putea fi cunoscută decât prin vizite pastorale, aşa cum au făcut Eftimie, 
Teofil, Dosoftei ș.a. Vizitele canonice erau foarte folositoare atât popo- 
rului, care se întărea în credință, cât și Episcopiei, deoarece se întărea 
material prin mulțimea de daruri cu care episcopul era copleșit. 

Aceste vizite, însă, aveau urmări benefice pentru viața religios-morală, 
întrucât se îndreptau practicile greșite, acolo unde apăreau, sub influențele 

eterodoxe şi se judecau și certurile iscate între credincioși, fără a mai a- 
junge la judecătorii laici. 

Grija față de credincioși se manifesta prin înnoirea şi purificarea vieții 
religioase, așa cum a făcut Dosoftei, care a organizat sinoade și a reorgani- 
zat Biserica din Ardeal. Fără îndoială că aceste măsuri nu conveneau deloc 
principilor catolici ori calvini ai Transilvaniei, ceea ce a dus la tot mai 
multe interdicții vlădicilor de la Vad, uneori chiar închisoarea (Dosoftei). 

De asemenea, o latură de seamă a activităţii ierarhilor de la Vad a fost 
extinderea jurisdicției. De cele mai multe ori când Moldova primea o nouă 
regiune, aceasta se datora vlădicii, care știa să profite de conjunctura poli- 
tică. Este, de asemenea, la fel de adevărat că foarte mult a contat şi acţiu- 
nea politică a țărilor vecine, Moldova și Tara Românească care susțineau 
sau erau împotriva noului principe. De la Anastasie, primul ierarh de Vad, 
ajuns fie şi numai locţiitor în scaunul de Bălgrad, continuând cu Eftimie, 
ce primise dreptul de a predica în întreaga Transilvanie, cu Spiridon, ajuns 
la un moment dat superintendent al românilor din Ardeal, iar apoi cu 
Eparhia Vadului îmbogăţită cu comitatele Maramureş, Crasna şi Solnocul 
de Mijloc, mai toţi ierarhii Vadului au primit câte ceva pentru Episcopie. 
Eftimie al II-lea a primit jurisdicţia asupra Bihorului, Sătmarului și altor 
districte (Chioar, Bistrița, Gurghiu), Dosoftei a fost promovat la Bălgrad, 
cu ajutorul influenței lui Stefan Tomșa și Radu Mihnea. 

Nici latura culturală nu a fost neglijată. Învăţând carte în Moldova, 
văzând ca model şcolile din mănăstirile de aici, este foarte probabil ca ei 
să fi înființat o școală la Mănăstirea Vadului, care să funcţioneze sub 
îndrumarea lui, sau chiar avându-l ca profesor. Aici vor fi învățat să scrie 
şi să citească viitorii preoți care nu puteau ajunge la școlile din Moldova. 
Un argument în favoarea acestei teze este alegerea monahului Augustin 
din Mănăstirea Vad ca episcop, ceea ce dă de înţeles că Augustin ar fi fost 
un învățat. 

De altfel, mulți episcopi au fost recunoscuți ca învăţaţi, prin scrisorile 
de recomandare. De pildă, la 5 oct. 1571, călugărului Eftimie, „cunoscut 
prin învățătură, știință, purtări cinstite şi viață cuvioasă”, i se dă drept de a 
predica în toată ţara. Cristofor, care l-a înlocuit câteva luni pe Eftimie, era 
„om merituos prin ştiinţa sa” (1574). 

Urmașul lui Eftimie, Spiridon, era „împodobit cu viață şi moravuri 
curate, evlavios şi erudit prin cultura sa şi în religiunea sa” (1575). În 
1615, Teofil, venit de la Mănăstirea Prislop, e numit „om învăţat, cu viaţă 
cucernică și moravuri curate”. 

Toţi aceşti ierarhi erudiți nu se poate să nu fi împărtăşit și altora din 
cultura lor în vreo şcoală de mănăstire. În sprijinul acestei afirmații vine o 

însemnare de pe o Evanghelie de la Mănăstirea Neamţului: „Am scris cu 
multă trudă, când am fost în țara Oltului, la unguri, de unde am învățat 
gramatici, şi într-acea gâlceavă multă am scris și o am săvârșit: eu fratele 
preotului Irimii de la Coiceni, anume lonașco am scris această Evanghelie 
(18 martie 1677)'2%. 

De aici, tragem concluzia că mulți veneau în această regiune să înveţe 
carte, unii plecând după aceea să înveţe pe alţii, alții spre mănăstirile din 
Moldova. Că unii erau atât de doritori de carte reiese din exemplul lui 
Eftimie, care a dorit atât de mult luminarea poporului încât a urmat pe dia- 
conul Coresi până la Târgovişte, în Țara Românească, încercând să tipă- 
rească unele cărți de mare trebuință în bisericile ortodoxe, pentru preoții 
ToMâni. 

Aşadar, în cea mai mare parte, Episcopia Vadului, „fiică a Moldovei”, 
a fost păstorită de localnici formaţi, cultural şi duhovniceşte, în Moldova. 
Păstorind pe credincioșii ardeleni, misiunea lor era mult mai dificilă şi mai 
complexă. Cu toate că perioada de ființare a acestei eparhii a fost relativ 
de scurtă durată, aproximativ un veac şi jumătate, vlădicii ei s-au remarcat 
pe plan diplomatic, cultural şi duhovnicesc. 


Mitropolia Ungrovlahiei în prima jumătate 
a secolului al XVl-lea 


___ Contextul politic și religios din prima jumătate a sec. al XVI-lea. 
In această perioadă, în amândouă Ţările Române extracarpatice se constată 
o accentuare a dominaţiei otomane, concretizată prin creșterea neîncetată 
a haraciului, prin numirea domnilor direct de către Poartă, la un interval 
foarte mic, prin pierderi teritoriale (Brăila şi ţinutul înconjurător). Cu toate 
acestea, se cunosc și acum o serie de mișcări de rezistență împotriva tur- 
cilor, pentru recâștigarea independenței celor două țări, lupte conduse de 
Radu de la Afumati, Petru Rareș, loan Vodă cel Viteaz şi, mai cu seamă, 
Mihai Viteazul. 

Transformarea Transilvaniei în pașalâc (1541) a avut urmări însem- 
nate și asupra vieții românilor de pe ambii versanţi ai Carpaţilor, deoarece 
slăbind profund stăpânirea maghiară în Transilvania, s-au intensificat le- 
găturile dintre Ţările Române. 

Din punct de vedere bisericesc, se constată o renaștere a vieții bise- 
ricești, mai cu seamă în primele două decenii, datorită acelor domni sprijini- 
tori ai culturii şi artei româneşti: Radu cel Mare (1495-1508) şi Neagoe Basa- 
rab (1512-1521). După această perioadă, chiar până la sfârșitul secolului, 
viaţa bisericească este afectată de instabilitatea mitropoliților şi chiar a 
episcopilor, întrucât s-au angajat în viața politico-socială a țării şi o dată cu 
schimbarea domnilor erau schimbaţi şi ei. 


Patriarhul Nifon250 


Sfântul Nifon s-a născut în jurul anilor 1435-1440, în ţinutul Pelopone- 
zului din sudul Greciei de astăzi, primind din botez numele de Nicolae. 
Tatăl său se numea Manuil, poreclit Halep, provenind dintr-o familie 
albano-sârbească, iar mama sa, Maria, de neam grec, „era fată de boieri 
mari” din Peloponez. Ei au avut trei copii: Dimitrie, Nicolae şi Maria. 

Nicolae a murit de tânăr și soția sa s-a îngrijit de creşterea copiilor: pe 
Dimitrie l-a dat să slujească la curtea voievodului Toma Cantacuzino, din 
Peloponez, pe Nicolae l-a trimis la un dascăl grec, Eftimie, ca să înveţe 
carte, iar fata a oprit-o pe lângă sine”). 

Nicolae s-a dovedit a fi înzestrat şi silitor, întrecând pe toți colegii, 
străbătând repede „toată dăscălia” cu înţelepciunea sa. Înaintând în ştiinţă 
s-a dus la un dascăl mai iscusit, călugărul loasaf, de la care a deprins şi 
mai bine învățătura de carte. De la un schimnic, Antonie, a primit „chipul 
îngeresc”, cu numele de Nifon. Aflând că în cetatea Artei locuia un monah 
învăţat şi „plin de toate bunătăţile”, cu numele Zaharia, „știind carte gre- 
cească şi slavonească”, venit de la Mănăstirea Vatoped din Athos, Nifon 
s-a mutat la Arta, Zaharia devenindu-i părinte duhovnicesc. În curând, 
Nifon a fost hirotonit ierodiacon, după care împreună cu părintele său și cu 
multi alți frați, au plecat din Arta în Albania, de frica turcilor prigonitori, 
la curtea despotului Gheorghe Scanderberg, care i-a primit cu bucurie. 

În primăvara anului 1466, sultanul Mahomed, cuceritorul Constanti- 
nopolului, a pornit cu urgie asupra Albaniei, prădând şi pustiind totul în 
cale. În aceste grele împrejurări, Zaharia și Nifon au părăsit Albania şi s-au 
refugiat în cetatea Ohridei, găsindu-și adăpost în vestita Mănăstire a Mai- 
cii Domnului, unde se afla atunci și scaunul Mitropoliei acelei părți. 

Din cauza tulburărilor și răscoalelor ivite în Biserica Ohridei, sultanul 
Mahomed a poruncit ca arhiepiscopul Dorotei, împreună cu mulți fruntași şi 
preoți, să fie surghiuniți la Constantinopol. Printre cei deportați s-a aflat şi 
Zaharia cu ucenicul său Nifon. Zaharia, îmbolnăvindu-se la scurtă vreme, 
a murit. 

Rămas singur, Nifon a mers să-şi caute liniștea sufletească la Muntele 
Athos. Luând învoirea și binecuvântarea de la protosul Athosului, Daniil, 
s-a dus la Mănăstirea Cutlumuş. Aici, după ce a cercetat toate peșterile, 
schiturile şi chiliile, a întâlnit în peștera Crit câțiva călugări care se ne- 
voiau cu multă răbdare cu postul și rugăciunea și care se hrăneau cu lucrul 
mâinilor. Alipindu-se de ei, Nifon se îndeletnicea cu scrisul, deoarece a- 
vea darul scrisului frumos. De aici a fost chemat la Marea Lavră a Sf. Ata- 
nasie Athonitul, unde a stat mai bine de un an, după care a mers la 
Mănăstirea Dionisiu. 

În această vreme, scaunul de Tesalonic a rămas vacant. Clerul ȘI Cre- 
dincioşii de aici, auzind de Nifon, l-au ales pentru a le fi păstor. În scaunul 
de la Tesalonic, Nifon a păstorit în perioada 1483-1486, „mărginindu-se 
mai ales în accentuarea menținerii vechilor aşezăminte bisericeşti”. Din 
timpul păstoriei de aici se cunoaşte faptul că a luat parte la Sinodul de la 

Constantinopol împotriva unirii de la Ferarra-Florența, semnând tomosul 
dogmatic al acestui sinod pe locul al S-lea?*?. 

În 1486, rămânând vacant scaunul Patriarhiei Ecumenice, arhiereii l-au 
propus şi ales pe mitropolitul de la Tesalonic în cea mai înaltă demnitate a 
Bisericii Răsăritene. Din nefericire, păstona lui aici a durat aproape doi 
ani, fiind scos din scaun din cauza unor „pizme viclene şi cu pâri multe”. 
Credem că aceste cuvinte sunt suficiente pentru a nu da crezare afirmației 
lui lorga cu privire la motivele care au dus la înlăturarea lui Nifon, prima 
oară, din scaunul patriarhal. lorga face următoarea afirmație despre patri- 
arhul Nifon: „Nifon nu era un om de o viață sfântă mai presus de orice 
îndoială şi critică: se iscodise în 1486 o rudă a patriarhului Simion, care 
murise atuncea, şi cu false mărturii izbuti să se puie în stăpânirea averii 
lui. Pentru aceia a fost izgonit întâia oară de pe tronul patriarhal, pe care 
totdeauna a trebuit să-l apere împotriva multor concurenți, ceea ce lămu- 
rește si scurtimea celor două cârmuiri ale sale”. 

Părăsind Patriarhia, el s-a retras în Mănăstirea Sf. loan Botezătorul din 
insula aşezată în faţa cetății Sozopol din golful Burgas. În timpul şederii 
sale aici, Nifon a ctitorit în apropiere de tărmul mării, aproape de Akra, un 
schit cu hramul Sf. Nicolae. În această mănăstire a petrecut Nifon opt ani, 
când a fost din nou chemat în scaunul ecumenic. Dar şi cea de-a doua 
păstorie a sa, ca şi prima, a durat aproximativ doi ani și câteva luni, fiind 
exilat în cetatea Adrianopol. Potrivit lui Tit Simedrea, Nifon n-a schimbat 
lupta şi felul său de viaţă, cu post şi rugăciune „şi cu alte fapte bune întru 
care fusese deprins, ...că ieşi vestea bunătăților sale preste tot pământul, 
cât să auzi şi în Țara Românească”, unde domnea voievodul Radu cel 
Mare, care a dorit să-l vadă şi să-l cunoască personal. 

Cum acesta venea în fiecare an la Constantinopol, afirmă pr. Gabriel 
Cocora, „ca să plătească dările împărăteşti” şi să „sărute mâna sultanului și 
cum drumul obișnuit din acea vreme între Ţara Românească și Constanti- 
nopol trecea prin Adrianopol, este posibil ca voievodul să fi obținut 
îngăduința de a-l cunoaşte şi vorbi cu fostul patriarh Nifon în anul următor 
detronării şi exilului său, adică în 1499. Convingându-se că era un arhiereu 
desăvârșit şi întrucât el dorea să reorganizeze Biserica din Țara Româ- 
nească, voievodul l-a cerut de la sultan, care a aprobat venirea lui în Țara 
Românească?5. Aici îi dete toate pe mână, zicându-i: „eu să domnesc, iară 
tu să ne îndreptezi şi să ne înveți legea lui Dumnezeu și să fii tată şi păsto- 
riu mie și tuturor oamenilor și solitoriu la Dumnezeu. Iară sfântul află 
turma neplecată și neascultătoare şi Biserica izvrătită și cu obiceiuri rele și 
nesocotite. Şi chemă pre toți egumenii de la toate mănăstirile țării Ungro- 
vlahiei și tot clrosul Bisericii şi făcu săbor mare de împreună cu domnul şi 

cu toți boierii, cu preoții şi cu mirenii şi slobozi izvoare de învăţătură lim- 
pede şi necurmat... Le-a grăit din pravilă și din lege, de tocmirea Bisericii 
şi de dumnezeieştile slujbe, de domnie și de boierie, de mănăstiri şi de 
biserici şi de alte rânduiri de ce trebuie... Deci hirotoni şi doi episcopi şi le 
dete şi eparhie hotărâtă, care cât va birui 2%. 

Sinodul mitropolitan mixt, format din clerici şi mireni, prezidat la Târ- 
govişte de Sf. Nifon, a avut un rol important pentru organizarea Bisericii 
din Țara Românească la începutul sec. al XVI-lea. Nu avem însă infor- 
maţii precise în ce an a venit Nifon în Țara Românească și când s-a ţinut 
sinodul de aici. În sprijinul cercetărilor vine Ecthesi Chronica, în care se 
consemnează că, după detronarea patriarhului loachim, care a păstorit după 
Nifon, între 1498-1502, clericii din Constantinopol au fost îndrumați de 
sultan să aleagă alt întâistătător, iar ei au hotărât să-i încredințeze pentru a 
treia oară conducerea Marii Biserici, alegându-l patriarh ecumenic. Sfântul 
Nifon se afla atunci în „Valahia şi nu știa nimic despre cele hotărâte. Când 
delegaţii Patriarhiei trimişi de turci au venit să-i aducă vestea, el n-a voit să 
primească alegerea şi să vină la Constantinopol, cunoscând uneltirile care 
se depănau în jurul scaunului ecumenic şi a făcut paretisis255. 

Deoarece în Ţara Românească pe atunci se afla o singură eparhie, 
purcezând la reorganizarea ei, el a hotărât să mai înfiinţeze două epis- 
copii, hirotonind şi pe titularii lor. Cele două episcopii nou-înfiinţate au 
fost: una pentru părțile de apus ale ţării, în Oltenia, cu reședința în oraşul 
Râmnicu-Vâlcea, în locul desființatei Mitropolii a Severinului, pentru 
care s-a şi numit Episcopia Râmnicului-Noul Severin, şi a doua în părțile 
de răsănit, Episcopia Buzăului. 

În sinod, între alte măsuri organizatorice, Sfântul Nifon a propus lui 
Radu cel Mare să mute Mitropolia de la Argeș la Târgovişte, ceea ce el 
n-a mai apucat să vadă. Hotărârea, însă, avea să fie realizată sub Neagoe 
Basarab de sinodul mixt prezidat de Teolipt, patriarhul Constantinopolu- 
lui, după ce, a doua zi după sfințirea Mănăstirii Argeșului, la 16 august 
1517, canonizase pe Sfântul Nifon. 

Însă nici șederea lui Nifon în Țara Românească n-a fost de lungă du- 
rată, din cauza conflictului apărut între patriarh și domnitor. Obiectul con- 
flictului l-a constituit nunta „fără de lege” a surorii domnitorului, domnița 
Caplea, cu boierul moldovean Bogdan, fugit în Ţara Românească să scape 
de pedeapsa voievodului Moldovei, Ştefan cel Mare, pentru trădarea sa, și 
care avea soție şi copii. 

Aflând despre această faptă nelegiuită, „din plângerea femeii dintâi a 
lui Bogdan, Sf. Nifon a chemat pe boierul moldovean și cu blândeţe l-a 
sfătuit să lase femeia cea luată fără de lege şi să se întoarcă la soţia cea 

după lege. Boierul moldovean a mers şi s-a plâns domnitorului Radu cel 
Mare, căutând să-l întărâte a izgoni pe Sfântul Nifon din Ţara Româ- 
nească. Atunci, Sfântul Nifon, netemându-se de ameninţări, s-a dus la 
domnitor și, arătându-i scrisoarea femeii celei după lege a boierului mol- 
dovean, i-a deschis Legea dumnezeiască şi i-a arătat că nu se cade să de- 
faime cele rânduite de dumnezeieştile canoane. Dar domnitorul Radu cel 
Mare, lăsând la o parte evlavia ce arătase mai înainte, s-a pornit cu săl- 
băticie împotriva Sfântului Nifon, învinuindu-l că a călcat predaniile și 
rânduielile țării, poruncindu-i să plece din Țara Românească. 

Atunci Sfântul Nifon a mers la biserică, unde a poruncit să se strângă 
tot poporul, s-a îmbrăcat în veșmintele arhierești și a afurisit atât boierul 
moldovean cel fără de lege, cât şi pe cei ce îl ajutaseră la săvârșirea acelei 
fărădelegi. Apoi a proorocit câte aveau să se întâmple Țării Româneşti şi 
cum au să moară de moarte rea şi domnitorul Radu cel Mare şi boierul 
moldovean, sfârşindu-se în fărădelegea lor. După aceea, așezând veșmin- 
tele arhiereşti pe Sfânta Masă, a ieșit din biserică 25%. 

Potrivit Sinaxarului din Mineiul pe august?, auzind aceste lucruri 
domnitorul Radu cel Mare a dat poruncă ca nimeni să nu socotească pe 
Sfântul Nifon arhiereu şi nici să-i dea cinste și căutare, iar cel ce-i va da 
pâine ori altceva, ori îl va primi în casa sa, își va pierde viaţa, iar averea 
lui va trece pe seama domniei. În această vreme, Sfântul Nifon a fost hrănit 
pe ascuns de un fiu duhovnicesc al său, Neagoe din familia Basarabeştilor. 
La rugămintea domnitorului Radu cel Mare, care se temea de blestemul 
lui Nifon, Sfântul, „cunoscând însă vicleșugul voievodului” nu i-a dat ier- 
tare şi a plecat de la el repetând aceeași proorocie ce rostise în biserică. 

În vara anului 1505, Sfântul Nifon a ieşit din ţară, a trecut Dunărea şi 
s-a îndreptat spre Muntele Athos, așezându-se la Mănăstirea Vatoped, 
unde a stat mai mult de un an. 

Înţelegând cu duhul că i se apropie sfârșitul, Sfântul Nifon şi-a luat cu 
sine pe ucenicul Ioasaf și a mers la Mănăstirea Dionisiu, în care viețuise 
aproape cu un sfert de veac în urmă. Aici Sfântul Nifon nu s-a arătat că a 
fost patriarh sau mitropolit, ci a început cu cea dintâi ascultare, să îngri- 
jească de catâri la grajd. Deoarece prin descoperire dumnezeiască s-a făcut 
cunoscut cine era sfântul, cerându-i-se iertare, a încetat această smerită 
ascultare, nevoindu-se mai departe cu postul şi cu rugăciunea. Tuturor le era 
pildă de ascultare, de smerenie și de nevoință. Părinții se minunau de smere- 
mia lui și toți pustnicii din Sfântul Munte veneau să primească binecuvân- 
tare și să-i asculte învățăturile mântuitoare. „Și pe mulți din păgâni, turci, 
armeni ȘI de alte erese, au întors de i-au botezat şi i-au uns cu Sfântul Mir; și 

1-au adus la credința cea adevărată a pravoslaviei mai mult de 4000 de su- 
flete. Iar pe câți mişei au miluit şi săraci şi câţi au scos din robie, aceia n-au 
număr; așa era de milostiv, și bun tuturor, şi dumnezeiesc, şi dirept 258. 

Înainte de mutarea cu sufletul la ceruri, Sfântul Nifon a adunat pe toți 
frații şi i-a binecuvântat, le-a cerut tuturor iertare şi i-a iertat pe toți, s-a 
împărtășit cu Sf. Taine şi după trei zile, în ziua de 11 august 1508, şi-a dat 
obştescul sfârșit. 

În 1515, după trei ani de domnie, Neagoe Basarab trimite o delegaţie 
la Muntele Athos, condusă de logofătul Danciu, cu o scrisoare adresată 
egumenului Mănăstirii Dionisiu, prin care solicita ca moaștele Sfântului 
Nifon să fie dăruite un timp pentru Țara Românească. Primind acceptul 
egumenului, moaştele Sfântului Nifon au ajuns la Mănăstirea Dealu, iar în 
1517, în ziua de 16 august, a doua zi după târnosirea bisericii Mănăstirii 
Curtea de Argeş, a avut loc şi canonizarea fostului patriarh ecumenic şi 
mitropolit al Ţării Româneşti. Trecerea sa în rândul sfinților a fost prima 
canonizare săvârșită pe teritoriul patriei noastre. 

Viaţa sa a fost scrisă de Gavriil Protul la îndemnul lui Neagoe Basa- 
rab. Din limba greacă, opera sa a fost tradusă în slavonă, limba oficială de 
cult în Tara Românească de atunci, şi ea se găsește în manuscrisele 
românesti împreună cu Învățăturile lui Neagoe Basarab către fiul său Teo- 
dosie. Din limba slavonă, Viața Sfântului Nifon a fost tradusă în româ- 
neşte în timpul domniei lui Matei Basarab, probabil de învățatul cărturar 
Udriște Năsturel. 

După ce moaştele Sfântului Nifon au fost ținute mai multe zile pentru 
închinarea credincioşilor, din porunca evlaviosului domn, unii boieri, 
împreună cu mitropolitul Neofit, le-au însotit înapoi, spre Mănăstirea Dio- 
nisiu. Ele erau aşezate acum într-un sicriu de argint curat, poleit cu aur și 
înfrumusețat cu pietre scumpe și cu email. Deasupra sicriului era încrustat 
chipul Sfântului Nifon, iar jos, la picioarele lui, se afla chipul lui Neagoe 
în genunchi, rugându-se acestuia. 

Racla dăruită de Neagoe Basarab și în care se păstrează moaştele Sfân- 
tului Nifon are forma unei bisericuțe cu cinci turle, lucrată toată în filigran 
de argint aurit, împodobită cu o friză de email, pe care se află două rânduri 
de icoane înfățișând pe Mântuitorul Hristos între Maica Domnului și loan 
Botezătorul, iar de o parte și de alta și în rândul de dedesubt, aflându-se 
prooroci şi sfinți. Pe o fâșie îngustă este încrustată în grecește următoarea 
pi-sanie: „Această cinstită şi sfântă raclă este a prea sfințitului arhiepiscop 
al Constantinopolei, Romei celei Noi, și Patriarh Ecumenic chir Nifon. S-a 
pus la cale şi s-a săvârșit întru Hristos Dumnezeu, de către Prea credincio- 
sul și iubitorul de Hristos Domn Neagoe. Patriarhul a adormit acolo în 

venerata şi sfânta mănăstire a cinstitului Înainte Mergător şi Botezător 
loan. (S-a făcut) la anii 7023 (1515)2%. 

Primind racla cu moaştele Sfântului Nifon, obștea de la Mănăstirea 
Dionisiu, profund mișcată de darurile primite de la domnul Ţării Ro- 
mânești, a hotărât să-i trimită lui Neagoe Vodă în dar capul Sfântului și o 
mână „ca să fie de sfințire şi de ajutoriu domnului”. Mai târziu, Neagoe 
Basarab a dăruit moaștele primite ctitoriei sale de la Argeș, unde, între 
icoanele aşezate în pronaosul bisericii, a pus și „chipul Sfântului Nifon, 
ferecat tot cu aur şi cu pietre scumpe înfrumusețat, atât de minunat cât nu 
poate mintea omului să închipuiască şi să spuie”. 

Moaştele Sfântului Nifon au stat în biserica Mănăstirii de la Curtea de 
Argeș până în anul 1949, când au fost duse în Biserica Sfântul Dumitru, 
Catedrala Mitropoliei Craiova. 


Mitropolitul Maxim Brancovici (1505-1508)250 


Acesta era de neam sârb, din familia despoţilor Brancovici. Din botez 
a primit numele de Gheorghe. Întrucât Serbia căzuse sub turci, încă din 
1459, tânărul Gheorghe, împreună cu fratele său mai mare, a pribegit o 
vreme prin Ungaria. S-a călugărit la Mănăstirea Kupinici din vechiul Sir- 
mium, primind numele de Maxim, fund hirotonit la scurtă vreme preot. 
Venirea sa în Tara Românească s-a petrecut în perioada în care Sf. Nifon 
era în ţară. După părintele Păcurariu, nu este exclus ca el să fi fost chemat 
de domnul Ţării Românești, aşa cum a fost chemat și patriarhul Nifon. De 
asemenea, se acceptă ideea că, la reorganizarea Bisericii de aici, Maxim să 
fi fost unul din cei doi episcopi aleşi atunci, având în vedere că şi o versi- 
une a vieţii sale spune că Radu cel Mare „mai apoi îl făcu pe Maxim iero- 
monahul episcop”. 

După 1505, când patriarhul Nifon a părăsit țara, Maxim a preluat con- 
ducerea Mitropoliei Ungrovlahiei, lucru relatat de Viața sa. Ca mitropolit, 
Maxim a contribuit la înlăturarea unui conflict și la încheierea păcii între 
Radu cel Mare și Bogdan al III-lea al Moldovei, cărora le-a arătat că „sunt 
crestini şi o seminţie”. Această știre o aflăm din Letopisețul anonim al 
Moldovei, din Cronica lui Macarie, din Cronica zisă moldo-polonă, ca şi 
din Letopisețul lui Grigore Ureche. 

Se pare că mitropolitul Maxim a fost trimis într-o delegație la regele 
Vladislav al II-lea al Ungariei şi la saşii din Transilvania, prin 1507-1508, 
pentru a stabili relații de bună vecinătate între ţările lor. Probabil, cu 

această ocazie, regele Vladislav a dăruit domnitorului Radu domeniul 
Geoagiu de Jos (jud. Hunedoara), cu 19 sate în Jur. 

O misiune asemănătoare i-a încredințat noul domn Mihnea cel Rău 
(fiul lui Vlad Ţepeş), care l-a trimis la Buda ca să înștiințeze de urcarea sa 
pe tronul Ţării Româneşti. După îndeplinirea acestei misiuni, mitropolitul 
Maxim nu s-a mai întors în ţară, ridicând o mănăstire la Cruședol (la nord 
de Bălgrad), unde a trăit până la moarte (1516) şi unde a fost înmormântat. 

După o vacanţă de 4 ani a fost ales Macarie, cel care tipărise cele trei 
cărți (primele pe teritoriul patriei noastre): Liturghierul (1508), Octoihul 
(1510) şi Zetraevanghel (1512). Că mitropolitul Macarie s-a bucurat de o 
deosebită cinste din partea domnitorului reiese şi din aceea că în Învă- 
țăturile către fiul său întâlnim un capitol intitulat: „Cartea lui Neagoe 
Voevod către chir Vlădica Macarie şi către alți egumeni, ieromonahi și 
preoți și către tot clirosul...”. Păstoria lui durează aproximativ până la sfâr- 
şitul domniei lui Neagoe Basarab (1521). 

Din cauza luptelor pentru tron, în perioada următoare nici Biserica n-a 
prosperat. Au păstorit ierarhi prea puţin cunoscuți, doar simplu menţionaţi ca 
Ilarion (1523), Mitrofan (1526), Varlaam (1535) şi Anania (1544-1564)%.. 


Biserica din Moldova în timpul lui 
Petru Rareș şi Alexandru Lăpuşneanu 


Moldova în timpul lui Petru Rareș (contextul politic). Petru Rareş 
(fiu al lui: Ştefan cel Mare şi al unei femei din Hârlău, Maria Rareș), după 
ce și-a petrecut tinereţea la curtea sultanului, fiind trimis chezaș, a fost 
proclamat domn de către sfatul ţării în ianuarie 1527, fiind uns domn de 
mitropolitul Teoctist al II-lea. 

Înscăunarea s-a făcut într-un moment greu atât pentru el cât și pentru 
țară, din cauza luptelor pentru tronul Ungariei, lupte în care s-a implicat şi 
Moldova. Cu toate acestea, Moldova în timpul lui a ajuns la cea mai mare 
întindere teritorială: el era stăpân pe o bună parte din Ardeal și avea o altă 
mare parte sub ascultarea lui; la fel Muntenia era sub influenţa lui. A- 
ceastă întindere a Moldovei însă nu era văzută cu ochi buni de către sultan, 
ceea ce l-a determinat să-i ceară Pocuția. Deoarece Petru Rareş n-a ascul- 
tat, sultanul a pornit o expediție împotriva lui, aceasta constituind su- 
biectul unei cronici scrise de un cronicar turc. 


Biserica din Moldova sub Petru Rareş 
(1527-1538; 1541-1546) 


Cu toate că Petru Rareș a domnit într-o vreme foarte tulbure, cu multe 
confruntări armate, el a ctitorit o seamă de biserici. Astfel amintim: Probota 
(începută în 15209 și terminată în 1530, care va deveni gropniță domnească, 
tot aici fiind înmormântat și credinciosul cămăraş Hâra), Baia (1532, în care 
se păstrează portretul domnitorului, al soției Elena și al unei fete), Mol- 
dovița (reclădită în 1532), Sfântul Dumitru din Suceava. De asemenea, a 
înfrumusețat și a terminat Mănăstirea Dobrovăț, fondată de tatăl său. Mul- 
tora dintre ele le-a făcut mai multe danii. 

În a doua domnie, Petru Rareş a început construirea bisericii epis- 
copale din Roman, ea fiind terminată de fiul său Ilie (în 1550) şi a reno- 
vat Mănăstirea Bistrița. Soţia sa, Elena, a ctitorit două biserici în 
Botoşani, terminate după moartea soțului: Biserica Sfântul Gheorghe (în 
1551) şi Uspenia (1552). Exemplul domnului de a clădi biserici a fost 
urmat și de unii dintre sfetnicii săi. Astfel, logofătul Toader Bubuiog a 
ctitorit Mănăstirea Humor, iar vistiernicul Mateiaș a ridicat biserica din 
Horodniceni. 

Toate ctitoriile lui au fost înzestrate cu odoare scumpe. Multe din 
cusăturile scumpe au fost lucrate de însăși soția lui Petru Rareș de la care 
s-a păstrat un acoperământ de mătase dăruit Mănăstirii Putna. Numeroa- 
sele picturi murale, în care se recunoaște influenţa bizantină şi noul sistem 
al clădirilor ne dovedesc că, în timpul lui Petru Rareș, Moldova a făcut 
progrese mari în domeniul artelor. Specifică este pictura de la Moldoviţa, 
realizată în 1537, care cuprinde și portretele filosofilor Platon, Socrate, 
Aristotel, Tucidide și Pitagora, alături de cele ale patriarhilor Vechiului 
Testament, consideraţi şi ei precursori ai creştinismului. Apare și scena 
nouă a „împresurării Ţarigradului”, după „plângerile” grecești şi apoi 
„vămile văzduhului”, după folclorul popular. 

Tot în timpul lui, situația economică a satelor modovenești a devenit 
mult mai bună. Domnitorul şi soția sa s-au ocupat pentru prima dată, de 
ajutorarea cerşetorilor și invalizilor din târg, întemeind breasla mișeilor 
din Iaşi. Tot la Iaşi, pentru a fi pe placul turcilor, Petru Rareș, în a doua sa 
domnie, a vrut să mute și capitala, dar acest lucru s-a realizat de-abia sub 
Alexandru Lăpușneanu. 

În ceea ce priveşte Mitropolia, situaţia acesteia, din cauza contextului 
general nefavorabil, n-a fost la înălțimea perioadei precedente. Mitropo- 
liții, ca și episcopii de Roman şi Rădăuţi, erau de multe ori schimbaţi din 
scaunele lor de domnitorii ţării, care, la rândul lor, erau schimbaţi de turci. 
În astfel de situaţii, ierarhii care nu împărtășeau punctele de vedere ale 
domnitorilor sau ale marilor boieri erau fie înlăturați, fie făceau paretisis 
de bună voie. 


Mitropolitul Teoctist al II-lea (1508-1528). După moartea mitro- 
politului Gheorghe (1 noiembrie 1508), în scaunul rămas vacant a fost 
ales episcopul de Roman, Teoctist. Informaţii despre viaţa şi activitatea lui 
aflăm din Cronica slavonă a episcopului Macarie de Roman. Astfel, 
cunoaştem că din tinereţe a intrat în Mănăstirea Neamţ, unde a și fost 
călugărit, că mai târziu a ajuns egumen aici, unde a rămas vreme de 17 ani, 
în timpul egumeniei lui având loc târnosirea bisericii mănăstirii ridicate de 

Ștefan cel Mare (1497). De aici a fost promovat episcop de Roman, păs- 
torind opt ani, după care, în 1508, a fost ales mitropolit al Moldovei, 
păstorind până la moartea sa, la 15 ianuarie 1528. 

Scriind despre el, episcopul Macarie îl numea „învățătorul Moldovei” 
și „bărbat învăţat ca nimeni altul”. Ca mitropolit, va unge ca domni pe 
Stefâniță Vodă (în 1517) şi Petru Rareș (1527). Tot în timpul păstoririi sale, 
Bogdan al III-lea cel Orb a ridicat în Suceava o nouă biserică mitropoli- 
tană, cu hramul Sfântul Gheorghe (unde se află moaștele Sfântului loan 
cel Nou), ea fiind terminată de fiul său Ştefănită în 1522 şi sfinţită „cu 
mâna prea sfinţitului mitropolit Teoctist”, după cum arată pisania de dea- 
supra ușii de intrare în vechiul pridvor. Pictura bisericii este din vremea 
lui Petru Rareș și a fost executată între anii 1532-1534. 

Precizăm şi faptul că în pronaos, pe pilastrul sud-estic, este pictat şi 
chipul mitropolitului Teoctist al II-lea, cu camilafcă, îmbrăcat într-un sa- 
cos bogat ornamentat, cu multe cruci, purtând şi cârja arhierească. În tim- 
pul lui, Mitropolia a primit multe danii din partea domnilor ţării. 

Din Cronica lui Macarie aflăm că el a „adormit întru Domnul la a- 
dânci bătrâneţe, îmbrăcând înainte de moarte, marea schimă, sub numele 
de Teodor”, fiind înmormântat la Mănăstirea Neamţ. Nu se cunoaște cu 
certitudine data morţii, însă într-un act de danie din 16 ianuarie 1528, 
făcut de un călugăr pe nume Nichifor, prin care dona Mănăstirii Neamţ 
satul Dolheşti, cu iaz şi cu o moară, spunea că a fost îndemnat la aceasta 
de „dania sfânt răposatului părintelui nostru Teoctist mitropolit... "262 


. Mitropolitul Calistrat (1528-1534). EI a fost succesorul lui Teoctist 
al II-lea, numele lui fiind consemnat în două notițe slavone pe un Praxiu 
(Faptele Apostolilor), copiat de monahul Evloghie în Mănăstirea Sălăgeni, 
judeţul Suceava. Despre el se cunosc extrem de puţine date. Numele lui 
apare pomenit doar în câteva acte de danie. Probabil a fost ales în scaunul 
mitropolitan în primele luni ale anului 1528, în timpul domnitorului Petru 
Rareș și a păstorit până prin 1534. 


Mitropolitul Teofan I (1534-1550). El urmează în scaun după mitro- 
politul Calistrat, fiind ales în această înaltă demnitate din scaunul de la 
Rădăuți. Prima menţiune despre el ca episcop datează din 1522, fiind de la 
Mănăstirea Voroneţ. Că este aşa o dovedeşte și faptul că mai târziu reface 
piatra interioară a acestei biserici, făcându-i, de asemenea, şi o serie de 
danii. Ca mitropolit este amintit pentru prima oară cu prilejul sfințirii 
Bisericii Sfântul Dumitru din Suceava, ctitoria lui Petru Rareș, la 30 au- 
gust 1535. 

În urma pierderii tronului de către Petru Rareș în 1538, mitropolitul 
Teofan i-a uns ca domni pe Stefan Lăcustă (1538-1540) şi pe Alexandru 
Cornea (1540-1541). Dar, după cum se ştie, în 1541 Petru Rareş și-a 
recăpătat tronul, Teofan rămânând în continuare mitropolit și nu după cum 
afirmă unii că Rareş l-ar fi scos din scaun. 

Amintim şi faptul că mitropolitul Teofan a avut un rol însemnat și la 
pictarea pronaosului de la Mănăstirea Voroneţ, după cum reiese dintr-o 
inscripție aşezată deasupra ușii dintre pronaos şi naos: „această tindă a înfru- 
museţat-o şi aurit-o Teofan arhiepiscop al Moldovei în anul 7058 (1550), 
luna iulie 12. Veşnica lui pomenire'2%. Rezultă, în mod logic, că a refăcut 
pictura pronaosului chiar în timpul arhipăstoririi sale, iar inscripția a fost 
pusă mai târziu, după ce mitropolitul Grigorie Roșca a finalizat noul pridvor 
şi pictura exterioară a mănăstirii. Având în vedere conţinutul inscripției, 
„veșnica lui pomenire”, datată cu 12 iulie 1550, probabil atunci el era trecut 
la Domnul. De aici, ipoteza că ar fi murit în același an cu Petru Rareș 
(1546). Dacă este aşa, înseamnă că urmașul său, Grigorie Roşca, a fost ales 
mitropolit în vara sau toamna anului 1546. Din grija pe care a arătat-o 
Mănăstirii Voroneţ, deducem faptul că el a avut metania la această mănăstire. 


Mitropolitul Grigorie Roşca (1546-1551). Se pare că era văr cu 
Petru Rareş, deoarece în actul de închinare a Probotei către Sfântul Mor- 
mânt, semnat de mitropolitul Dosoftei al Moldovei și sufraganii săi, în 
1677, se spunea că „mitropolitul Grigorie Roșca, vărul lui Petru Rareş, din 
Voroneţ de postrig, cu nevoinţa sa au îndemnat pe Petru Vodă de s-au dat 
ctitor la Probota, și-au făcut beserica de iznoavă' 2%. 

S-a născut prin deceniul al optulea al secolului al XV-lea în satul 
Roșca, azi Unsa?65. Pe un Tetraevangheliar pe care îl dăruia Voroneţului se 
menționa că „din fragedă copilărie m-am făgăduit lui Dumnezeu” la 
această mănăstire, cu „rugăciunile sfântului părintelui nostru Daniil cel 
Nou”. Aceasta lasă să se înțeleagă că a fost tuns în monahism la Mănăs- 
tirea Voroneţ, poate chiar de Sfântul Daniil Sihastrul. De la Voroneţ, Gri- 
gorie a ajuns egumen la Mănăstirea Probota. Numele lui, în această cali- 
tate, apare în diverse acte de danie. Că a purtat o grijă deosebită Mănăstirii 
Probota reiese din faptul că în pridvor, sub pisanie, este zugrăvit egumenul 
Grigorie Roșca, după cum arată o inscripție. Din această perspectivă 
putem afirma cu tărie că şi lucrările de refacere şi de zugrăvire ale Probotei 
s-au desfășurat sub directa îndrumare a egumenului Grigorie Roșca. 

Însă, după ce a ajuns mitropolit, o mai mare grijă a purtat-o Mănăstirii 
Voroneţ, mănăstirea sa de metanie. În 1547 a ridicat aici un pridvor, spri- 
jinit de doi contraforți și a împodobit întreaga biserică cu picturi exterioare, 

care fac din Mănăstirea Voroneț o capodoperă a artei medievale româneşti. 
Meşterii zugravi l-au înfățişat pe mitropolitul Grigorie alături de Daniil 
Sihastrul, în partea stângă a ușii de intrare în pridvor. Este zugrăvit stând 
în picioare, îmbrăcat în veşminte arhiereşti, cu un sacos cu multe cruci, iar 
pe cap poartă camilafcă. Din timpul său se mai păstrează la Voroneţ 
jilțurile și stranele, cu o mare variație de motive decorative. În mod deose- 
bit se remarcă scaunul domnesc, o capodoperă a artei moldoveneşti. Pe o 
strană din naos se poate citi: „acest scaun l-a făcut robul lui Dumnezeu 
chir Grigorie, mitropolitul Sucevei 2%. El mai dăruise mănăstirii o cruce 
de mână de dimensiuni neobişnuit de mari, cu trei braţe, cu un număr de 
32 de scene, sculptate în 1550, ferecate apoi cu podoabe de pietre scumpe, 
în 155326. De asemenea, se mai cunosc trei procovețe, dăruite de mitro- 
politul Grigorie, Mănăstirii Voroneț?%. Nu este exclus ca şi piatra de 
mormânt a Sfântului Daniil Sihastrul să fi fost pusă tot de ucenicul său, 
Grigorie. Se cunoaște cu certitudine că, din porunca sa, diaconul Mihail a 
copiat un Tetraevangheliar, în 1550-1551, după cum arată una din în- 
semnările de pe el. Acestui Zerraevanghel i s-a făcut, din porunca lui, cu 
toate că nu mai era în scaun, o legătură artistică, cu frumoase gravuri din 
argint aurit. Pe scoarța din spatele manuscrisului se află o gravură, care îl 
înfățișează pe Sfântul Daniil Sihastrul stând în picioare, având în mâna 
dreaptă crucea, iar în stânga toiagul, îmbrăcat în veșminte bogate, cu 
aureolă în jurul capului şi inscripția, în limba slavonă, „Sfântul Daniil”. 

Mitropolitul Grigorie este întâlnit în scaun până la 21 martie 1551, 
când domnitorul Iliaș Vodă întărea Mănăstirii Voroneț câteva danii făcute 
de mitropolit?%. În cursul aceluiaşi an, mitropolitul Grigorie se retrage din 
scaun fie din pricina vârstei înaintate, fie din cauza unor neînţelegeri pe 
care le-ar fi avut cu Iliaş Turcitul, fiul lui Petru Rareş (1546-1551), sub 
care a început o prigoană împotriva Bisericii şi a slujitorilor e12%. 

După retragere s-a așezat la Mănăstirea Voroneţ, unde își avea metania 
şi de care se îngrijise în timpul în care a fost mitropolit. Ultima oară este 
amintit în scrisoarea către călugării de la Mănăstirea Probota, din 19 sep- 
tembrie 1563. A trecut la cele veşnice în 5 februarie 1570, fiind înmor- 
mântat în pridvorul Mănăstirii Voroneţ?”!. 


Episcopia Romanului. În această perioadă a păstorit episcopul căr- 
turar Macarie al II-lea (1531-1558). Din puţinele-i însemnări reiese că el 
era ucenic al lui Teoctist, fost episcop de Roman și, mai târziu, mitropolit. 
În acest caz, ar însemna că el s-ar fi călugărit la Neamţ, ceea ce nu pare 
posibil, întrucât Teoctist părăsise Neamţul în 1500. Mai plauzibilă este 
ideea de ucenic în ale cărturăriei, stând în apropierea lui, mai întâi la 

Roman și apoi la Suceava. În această calitate a copiat, în 1523, o Psaltire. 
A ajuns egumen la Mănăstirea Neamţ, perioadă despre care nu se ştie mai 
nimic?72. Nici el însuşi, în Cronica pe care a scris-o nu aminteşte despre 
egumenia sa la această mănăstire. Evident că în vremea aceea nu era puţin 
lucru ca cineva să stărețească Mănăstirea Neamţ, însă el nu aminteşte de 
acest episod din smerenie. De altfel, el se considera „cel mai din urmă 
dintre ieromonahi”. 

Din cercetarea documentelor legate de Mănăstirea Neamţ relative la 
această perioadă, reiese că un Macarie a fost stareț al mănăstirii în peri- 
oada 1521/1522-1527. Se pare că a scris Cronica după 1527, când nu mai 
era egumen la Neamţ, ci simplu ieromonah. În ciuda păstoririi destul de 
lungi, 27 de ani, el apare menţionat doar în câteva acte de danie. 
Menţionăm şi faptul că, în 1548, a fost îndepărtat din scaun de către Iliaș 
Rareş, lucru pe care, de altfel, îl aminteşte în Cronica sa?**, fiind repus în 
1551, la venirea în scaun a lui Ștefan Rareş pe care l-a uns ca domn. Cea 
mai de seamă înfăptuire a sa ca episcop la Roman este ridicarea bisericii 
episcopale cu hramul Sfânta Cuvioasă Parascheva. 

Macarie a păstorit la Roman până la moartea sa (1 ianuarie 1558), 
fiind îngropat „cu toată cinstea și în chip vrednic de sfinți de către ucenicii 
săi, în Mănăstirea Râşca întemeiată de dânsul”, după cum relatează uce- 
nicul său, Azarie. 

Fără îndoială că Macarie a rămas în istorie prin Cronica sa prin care, 
după propriile-i cuvinte, el urmăreşte „să fie acoperite în mormântul 
uitării lucrurile ce s-au întâmplat în vremile şi stăpânirile trecute şi care 
au ajuns până la noi”. Cronica sa se deosebeşte de celelalte lucrări simi- 
lare prin forma de expunere, prin stil, dar şi prin conţinut. De pildă, spre 
deosebire de letopiseţele anterioare care se ocupau de vecini numai în 
măsura în care viaţa lor istorică era legată de cea a Moldovei, Macarie 
face incursiuni Şi în istoria popoarelor vecine (Tara Românească și Impe- 
riul Otoman). 

Cronica lui Macarie continuă Letopisetul moldovenesc scris la curtea 
lui Ștefan cel Mare şi Sfânt, consemnând faptele petrecute după moartea 
lui, figura centrală constituind-o domnitorul Petru Rareș. Cronica s-a 
păstrat în două variante: prima, care expune faptele până în 1542, de unde 
a fost continuată de Eftimie și a doua, care expune faptele până în 1551, de 
unde a fost continuată de călugărul Azarie. 

Din lectura Cronicii reiese că Macarie era om de aleasă cultură, bun 
cunoscător al Sfintei Scripturi şi al istoriei universale, în special al leto- 
pisețelor sud-slave. De aceea, pe bună dreptate şi ucenicul său îl numea 

„alesul între filosofi” şi „iscusit în cuvinte ca nimeni altul 27. De remarcat 
şi faptul că Macarie a făcut un pas mai departe în ceea ce priveşte modul 
de expunere a faptelor, făcând trecerea de la anale la cronica propriu-zisă. 
Cronica lui Macarie se păstrează în trei manuscrise, toate fiind în Rusia?%. 
Cronica lui Macarie este cunoscută azi într-un manuscris slav2* desco- 
perit de lon Bogdan la Kiev, care are o notiță la sfârşit ce menționează 
anul 1561. 


Rădăuţi. Dintre episcopii din această perioadă amintim pe Eftimie 
(1558-1561), care a scris o Cronică a Moldovei de la 1541 la 1553 şi pe 
Isaia (1564-1577) care a scris o Povestire pe scurt despre domnii moldo- 
veni 27. Episcopul Eftimie, după cei mai mulţi cercetători, este aceeaşi 
persoană cu ieromonahul care a scris o Cronică din porunca lui Alexandru 
Lăpuşneanu (loan Bogdan, Dimitrie Dan, Mircea Păcurariu), înainte de 
alegerea sa ca episcop, în 1558. Cronica lui expune faptele din a doua 
domnie a lui Petru Rareş, continuând cu domnia fiilor săi şi apoi cu Ale- 
xandru Lăpușneanu, dar numai până în 1554. Este o continuare a Cronicii 
lui Macarie, în prima ei variantă. Nu se cunoaşte cu certitudine nici când 
și-a sfârşit păstoria, nici felul în care s-a petrecut acest lucru. În general, se 
acceptă ideea că a murit la scurt timp după ce Lăpușneanu și-a pierdut 
scaunul (1561), altfel nu se înțelege de ce nu și-a continuat Cronica sau de 
ce nu a fost reaşezat în scaun în 1564, când Lăpușneanu revine pentru a 
doua oară la domnie. 

Episcopul Isaia se pare că şi-a avut metania la Agapia, unde s-a şi 
retras spre sfârşitul vieţii. Probabil, afirmă părintele Mircea Păcurariu, „de 
aici a fost dus de Alexandru Lăpuşneanu la noua sa ctitorie de la Slatina, 
pentru a face din ea un centru de cărturărie slavonă, aşa cum erau manile 
ctitorii voievodale”27. Înainte de anul 1561, Isaia a alcătuit acolo prima 
colecție de cronici moldoveneşti cunoscută, descoperită de Ion Bogdan la 
Kiev?%. În timpul celei de-a doua domnii a lui Lăpușneanu, prin 1564, a 
fost ales episcop de Rădăuţi. 

Preocupările sale cărturăreșşti, știința sa de carte și de limbi străine au 
fost apreciate și de noul domn loan Vodă cel Viteaz, care l-a folosit în mai 
multe solii diplomatice***, fund, după cuvântul lui Nicolae Iorga, „diplo- 
matul în rasă” al lui loan Vodă. În a doua jumătate a anului 1577, a părăsit 
scaunul vlădicesc, deoarece la 22 februarie 1578, întâlnim în locul lui un 
nou episcop. S-a retras, după cum arătam mai sus, la Mănăstirea Agapia, 
unde a trăit până după 7 iulie 1581. 

În ceea ce privește spiritualitatea din Moldova în secolul al XVI-lea, 
putem spune că acest secol se remarcă printr-o aleasă trăire duhovni- 
cească, cu mari realizări pe plan spiritual și cultural. Acest secol se află 

încă sub influența domniei lui Ştefan cel Mare care a rămas pentru urmași 
un exemplu pe toate planurile, inclusiv în cel al spiritualității. În planul 
strict al spiritualității, acest secol se află sub binecuvântarea și influenţa lui 
Daniil Sihastrul, considerat sfânt încă de urmașii săi imediaţi, așa cum 
reiese din pictura de la Voroneţ, unde este pictat ca sfânt deasupra ușii de 
la intrare cu menţiunea de „Sfântul Daniil 281. 

În acest secol s-a făcut mai simțită prezenţa isihasmului, care a pă- 
truns în ambele Ţări Române, fâră a avea de suferit din cauza graniţelor 
artificiale. Ca urmare a acestui curent, se ridică acum mănăstiri cu hramul 
Schimbarea la Faţă, un hram specific 1sihasmului. Mai mult, poate mai cu 
seamă în acest secol, trăirea isihastă nu este numai o preocupare a mona- 
hilor, ci chiar și a domnitorilor, de aici ridicarea de biserici cu acest hram. 


Biserica din Moldova în timpul lui Alexandru 
Lăpuşneanu (1552-1561; 1564-1568) 


A doua jumătate a secolului al XVI-lea este una dintre cele mai com- 
plexe perioade din istoria Moldovei, atât din punct de vedere politic, prin 
creș-terea puterii otomane, cât şi din punct de vedere religios, datorat 
apariției Reformei protestante. 

Dacă în Transilvania aceste idei au pătruns prin intermediul saşilor, 
secuilor şi maghiarilor, se dorea ca şi în Moldova (mai cu seamă nobilimea 
poloneză) o dată cu scoaterea Moldovei de sub influența Porții, să se intro- 
ducă Protestantismul. Deşi Alexandru Lăpușneanu acceptase formal 
ideile Reformei?%2, el s-a dovedit a fi un mare apărător al Ortodoxiei, cti- 
torind multe biserici și mănăstiri chiar de la începutul domniei?%. Însă ati- 
tudinea sa de fidel apărător al Ortodoxiei se vede începând cu anul 1556. 
În acest an, Reforma a devenit predominantă în Polonia, dar chiar și în 
Transilvania, sprijinită de principele loan Zapolya. În aceste condiții, 
domnul Moldovei a acordat o atenţie specială Transilvaniei, deoarece 
Reforma făcea mari presiuni asupra populației româneşti majoritare. A- 
ceastă atenție se explică tocmai prin grija sa faţă de Ortodoxie și ea s-a 
concretizat prin numirea, în 1557, a unui episcop ortodox în persoana lui 
Cristofor de la Geoagiu „pentru meritele, virtuțile şi cunoştinţele speciale 
de limbă și literatură grecească'2%. Evident că acest lucru n-a convenit 
celor ce se străduiau să introducă ideile Reformei (protestanții polonezi, 
Maximilian de Habsburg), de aceea s-au grăbit să-l înlocuiască cu Despot 
Vodă, care, potrivit Cronicii lui Azarie, „ura datinile creștine ortodoxe" 285. 
Din aceleaşi surse reiese şi faptul că majoritatea boierilor moldoveni nu a 

fost de acord cu politica religioasă a lui Despot, de aceea, potrivit unui 
biograf anonim, „s-au înțeles să-l ucidă când va ieşi la război, deoarece era 
un adversar al credinței ortodoxe "2%. Ca urmare a domniei lui, o parte din- 
tre marii dregători au fost nevoiţi să accepte Reforma, în timp ce clerul, în 
special, şi credincioșii erau ostili ideilor protestante. O dată cu revenirea 
pe tron a lui Alexandru Lăpușneanu, după cum afirmă călugărul Azarie 
„iarăşi au strălucit razele Ortodoxiei”. În timpul celei de-a doua domnii, 
după cum arătam mai sus, a avut loc un eveniment de seamă din istoria 
Ţării şi a Bisericii Moldovei, mutarea capitalei la Iași. 

În ceea ce privește atitudinea lui față de Biserică, trebuie să precizăm 
că, în afară de zelul său deosebit în apărarea Ortodoxiei, s-a remarcat prin 
activitatea de ctitor de biserici, fiind considerat „unul dintre marii ctitori 
ai Evului Mediu'2%. 


Ctitor de biserici. Într-adevăr, comparativ cu Alexandru Mircea și 
chiar cu alți voievozi români din secolul al XVI-lea, Lăpușneanu poate fi 
considerat unul din marii ctitori ai Evului Mediu. Deşi a domnit relativ 
puţin şi într-o vreme deosebit de zbuciumată şi nesigură, izvoarele docu- 
mentare confirmă faptul că el este domnul „care a refăcut cele mai multe 
biserici din Moldova și s-a îngrijit să clădească unele din temelie" 2%. Grija 
lui Alexandru Lăpușneanu față de Biserica Ortodoxă reprezintă nu numai 
continuarea tradiţiei ctitoriceşti voievodale, dar și reacţia faţă de încer- 
cările de impunere a Reformei în spațiul est-carpatic. 

Această latură a activităţii sale cuprinde biserici rectitorite şi biserici 
ctitorite. Din prima categorie, menționăm: din primii ani de domnie chiar, 
Alexandru Lăpuşneanu a rezidit biserica Mănăstirii Bistriţa, ctitoria lui 
Alexandru cel Bun; Biserica Sfântul Nicolae din Rădăuţi, căreia i-a 
adăugat un pridvor; un turn clopotniţă la Biserica Sfântul Dumitru din 
Suceava, ctitoria lui Petru Rareș; o construcție, azi dispărută, la Mănăs- 
tirea Putna; a restaurat Mănăstirea Neamţ, adăugând un pridvor, și a re- 
făcut Mănăstirea Râșca. 

A ridicat din temelii Mănăstirea Slatina, sfinţită la 14 octombrie 1559, 
despre care Nicolae Iorga scria că este „cea mai mare şi mai strălucită 
mănăstire de până atunci, în Moldova şi în Ţara Românească 2%. Tot aici, 
Alexandru Lăpuşneanu a înfiinţat și o şcoală de psaltichie, intenționând 
chiar înființarea şi a unei tipografii, ceea ce n-a mai realizat; a mai ctitorit 
Mănăstirea Pângăraţi, Mănăstirea Socola (din Iași) și Vânătorii Bistriţei. 

Soţia sa, Ruxanda, deși foarte bolnavă, a continuat opera ctitoricească 
a soțului ei, ridicând Biserica Precista din Roman. După cum este lesne de 
înțeles, mai ales ctitoriilor sale le-a făcut în mai multe rânduri danii. Mai 

mult, aceste danii au depășit granițele Moldovei, ele ajungând până la 
Muntele Athos?%, la Muntele Sinai?!, Patriarhia de lerusalim2*? şi cea de 
Constantinopol?%. Şi unele ctitorii ridicate de Ştefan cel Mare sau Petru 
Rareș au fost sprijinite de acest voievod?**. Nici Episcopia Romanului n-a 
fost trecută cu vederea de Alexandru Lăpușneanu”. Numele acestui bine- 
făcător este trecut în pomelnicile Mănăstirilor Bistriţa, Slatina, Tazlău, 
Moldovita, Dobrovăț, bisericii din lemn de la Volovăţ, Catedralei mitro- 
politane din Suceava, Mănăstirii Bisericani sau în cele de la Muntele 
Athos, cărora le-a făcut și importante danii?%. Ca și în cazul altor domni- 
tori, unii dintre boierii timpului, după pilda domnului lor au construit sau 
refăcut unele biserici2”. 

Mai precizăm şi faptul, ca și în cazul lui Alexandru cel Bun, că 
Lăpuşneanu a sprijinit Biserica noastră și prin aducerea, în august 1560, a 
unor moaşte la ctitoria sa de la Slatina”%. Probabil tot în acest an şi impor- 
tantul centru eclesiastic de la Neamţ a fost înzestrat cu moastele marelui 
mucenic Teodor Tiron de către mitropolitul Grigorie?2%. 


Mitropolitul Gheorghe de la Bistriţa (1551-1552). El a urmat în sca- 
unul mitropolitan după Grigorie Roşca (1551), ca urmare a retragerii aces- 
tuia, fiind cel de-al doilea mitropolit cu acest nume. Din documentele 
vremii aflăm că el era de metanie de la Mănăstirea Bistriţa și se pare că în 
perioada 1548-1551 a fost episcop de Roman. Prea multe (și sigure) date 
despre el nu avem. Părintele profesor Mircea Păcurariu afirmă că mitro- 
politul Gheorghe a păstorit până prin 1552, când, la 1 septembrie, Ştefan 
Rareș a căzut victimă unui complot boieresc, în urma căruia tronul a fost 
ocupat de Alexandru Lăpușneanu. Între cei pedepsiţi a fost şi mitropolitul 
Gheorghe, deoarece el fusese omul de încredere al lui Ştefan Rareș. Aşa se 
explică, afirmă părintele Păcurariu, faptul că, prin 1555, mitropolitul 
Gheorghe se afla printre boierii care complotau împotriva lui Lăpuşneanu. 
Mergând pe această idee, înseamnă că fostul mitropolit Gheorghe va sta în 
Polonia până după pierderea tronului de către Alexandru Lăpușneanu. 
Întors în țară, s-a aşezat la Mănăstirea Bistrița. Despre el se mai știe, dar 
nu foarte sigur, că a fost ars de viu de către loan Vodă, lucru ce reiese şi 
din Letopisețul lui Grigore Ureche?%. Între alte argumente în favoarea 
aceste teze stă şi faptul că, potrivit aceluiași cronicar, loan Vodă era de 
neam armean, iar mitropolitul Gheorghe acceptase persecutarea arme- 
nilor, conaţionalii săi. 


Mitropolitul Grigorie de la Neamţ (1552-1564). Acesta a fost aşezat 
în scaun în 1552, după mitropolitul Gheorghe. Pentru prima oară este 

pomenit într-o însemnare pe un Tetraevangheliar de la Neamţ, la 15 
decembrie 1554. El apare în mai multe acte de danie, în special în cele 
semnate de domnitorul Alexandru Lăpuşneanu. Prin anul 1564, când Ale- 
xandru Lăpuşneanu a venit pentru a doua oară la domnie (1564-1568), 
între cei ce au căzut victime lui, alături de boieri, a fost şi mitropolitul 
Grigorie, deoarece „pomăzuise” domn pe Despot Vodă, și poate, și pe 
Ștefan Tomșa (1563-1564). Scos din scaun, s-a aşezat la mănăstirea sa de 
metanie, Neamţ. 


Mitropolitul Teofan al II-lea (1564-1572). În septembrie 1564, Ale- 
xandru Lăpușneanu l-a pus mitropolit la Suceava pe Teofan, ucenicul lui 
Macarie. El avea ca metanie Mănăstirea Râșca. Aşa se explică și relația pe 
care a avut-o cu Alexandru Lăpuşneanu, deoarece acesta, după cum am 
arătat mai sus, a ajutat Mănăstirea Râșca şi tot aici, în 1558 şi-a îngropat 
mama, doamna Anastasia. A păstorit sub Alexandru Lăpușneanu și sub fiul 
său Bogdan (1568-1572). La venirea pe tronul Moldovei a lui loan Vodă 
cel Viteaz (1572-1574), mitropolitul Teofan s-a refugiat în Transilvania. 


Episcopia Romanului. În această perioadă amintim pe celebrul epis- 
cop Macarie, care a păstorit între anii 1531-1558. De numele lui se leagă 
ridicarea Catedralei episcopale din Roman cu hramul Cuvioasa Paras- 
cheva şi Mănăstirea Râsca, ele fiind ctitorite, la îndemnul său, de către 
domnitorul Petru Rareș, precum și îndeplinirea unei misiuni diplomatice la 
Constantinopol. Însă în mod deosebit, el a rămas în istoria Bisericii noastre 
nu numai prin activitatea culturală. Prin 1556, episcopul Macarie pri-mește 
din partea domnitorului Alexandru Lăpuşneanu sarcina de a pregăti pentru 
țarul Rusiei Ivan al IV-lea un exemplar al colecției de legi Vomo-canonul 
lui Matei Vlastares. Lucrarea începută de Macarie a fost continu-ată de alți 
copiști după moartea sa și expediată ţarului în septembrie 1561. Și mai 
importantă, însă, este Cronica ce-i poartă numele şi care prezintă eveni- 
mentele istorice din Moldova începând de la moartea lui Ştefan cel Mare, 2 
iulie 1504, până la 1551, începutul domniei lui Ștefan Rareş. 


Rădăuţi. Aici amintim un alt episcop cărturar, Eftimie. Este foarte 
probabil ca domnitorul Alexandru Lăpuşneanu să-l fi cunoscut încă de la 
începutul domniei şi să-i fi încredințat scrierea Cronicii, care a fost termi- 
nată înainte de 1558, când Eftimie, a fost ales, se pare la propunerea dom- 
nului, episcop de Rădăuți. Nu se ştie cu certitudine până când a păstorit şi 
cum și-a sfârşit păstoria. În general, se consideră că a murit la puțin timp 
după ce Alexandru Lăpușneanu a pierdut scaunul, în 1561, altfel nu putem 

înțelege de ce nu a continuat Cronica sau de ce n-a fost reaşezat în scaun 
când Lăpușneanu revine pe tronul Moldovei. 

Cronica sa expune faptele din a doua domnie a lui Petru Rareș, a fiilor 
lui şi a lui Alexandru Lăpușneanu, până la 1554. Este, de fapt, o continu- 
are a Cronicii lui Macarie, în prima ei variantă. 

Tot la Rădăuţi îl amintim și pe episcopul cronicar /saia. El a fost epis- 
cop în cursul celei de-a doua domnii a lui Alexandru Lăpușneanu, prin 
1564. Și-a păstrat scaunul vlădicesc și sub Petru Șchiopul, păstorind până 
prin 1577, când în locul lui apare episcopul Gheorghe Movilă (Isaia se re- 
trăsese la Mănăstirea Agapia, unde a murit prin 1581). Probabil Isaia a lu- 
crat din porunca lui Lăpuşneanu şi a episcopului Eftimie, care îi va fi pus 
la dispoziție Cronica sa. 

Ca o caracteristică a domniei sale, privitoare la viața bisericească, o 
constituie apropierea de Patriarhia Ecumenică. Dacă sub Stefan cel Mare şi 
urmaşii săi imediaţi Biserica a ieșit, practic, de sub controlul patriarhului de 
Constantinopol, în vremea Rareşizilor şi Lăpuşnenilor, vechile legături au 
fost reluate. Odată cu aceasta se constată şi o înflorire a isihasmului de tip 
bizantin, datorată, în mare parte, activității deosebite desfăşurate de epis- 
copul Macarie. Precizăm faptul că însuși domnul Alexandru Lăpușneanu 
era „un isihast şi încă unul fervent"*?. Astfel, în timpul său se constată o 
revigorare a vieţii monahale, el însuși fiind primul domn-călugăr din istoria 
Moldovei. Interesant este şi faptul că, în noua sa situaţie, voievodul şi-a 
ales numele de Pahomie, unul dintre întemeietorii monahismului. lar hra- 
mul principalei sale ctitorii, Slatina, este tocmai Schimbarea la Faţă, un 
hram prin excelență isihast. 

Ca o concluzie asupra spiritualității ortodoxe în vremea lui Lăpuş- 
neanu, trebuie să spunem că Biserica Ortodoxă a putut rezista atacurilor 
Reformei şi pentru că domnul a ştiut să se folosească de bogata experienţă 
a marilor săi ierarhi, trăitori ai isihasmului: Macarie, Eftimie, Azarie, Isaia 
de la Slatina, Anastasie etc. Cu toate că episcopul Macarie a fost un spri- 
jinitor al Rareșizilor, Lăpușneanu l-a avut alături, deoarece el era „prea 
alesul între filosofi... un om având râvnă pentru Hristos, îndrăzneţ în 
predici, meşteșugit și iscusit în cuvinte și foarte învăţat ca nimeni altul''368. 


Mitropolitul Anastasie Crimca 
(1608-1617; 1619-1629)%4 


Prima menţiune despre familia lui Anastasie Crimca o avem din 
documentul din 24 februarie 1587, când domnitorul Petru Șchiopul 
(1574-1579, 1582-1591) a „miluit” pe Ilie diacul, „fiul Crimcoaiei din 
Suceava”, cu o siliște pustie, fostă domnească, numită Ungurași pe râul 
Suceava, ca să întemeieze un sat. Domnitorul i-a făcut această danie pen- 
tru că a „văzut dreapta şi credincioasa lui slujbă” când a fost atacat de 
cazaci:%. Prin 1589-1590, a cerut aceluiaşi domnitor să-i schimbe dania, 
primind satul Dragomirești, lângă Suceava. 

Tatăl lui Anastasie Crimca se numea loan şi a murit înainte de februa- 
rie 1587, când este pomenită numai soția lui. N. lorga credea că loan 
Crimca ar fi fost un „negustor bogat din Suceava'3%. Dimitrie Dan a 
susținut că Anastasie Crimca ar fi fost fiu de boier. Dar, fiindcă în docu- 
mentele din a doua jumătate a sec. al XVI-lea nu întâlnim niciodată un 
boier şi nici chiar un dregător mărunt cu numele de loan Crimca, se pare 
că acesta a fost un negustor, căsătorit cu Cristina, soră sau nepoată a lui 
Luca Stroici. Cristina, mama lui Anastasie, a murit la 14 decembrie 1594 
şi a fost înmormântată la biserica din Pătrăuți. 

Înrudindu-se cu Luca Stroici, unul din cei mai distinși cărturari mol- 
doveni, Anastasie, înainte de a se călugări, și-a însușit de la acesta multe 
cunoştinţe. Nu avem informaţii că ar fi fost trimis la învățătură în Polonia, 
dar e sigur că slavonește a învățat la vreuna din mănăstirile moldovenești. 
Anastasie Crimca se pare că s-a călugărit curând după 24 februarie 1587 la 
Mănăstirea Putna. Unii istorici consideră că datorită legăturii sale cu 
familia Stroici ar fi fost numit egumen la Mănăstirea Galata. Alți istorici, 
între care N. Iorga“ şi Ștefan Gorovei*%, susțin că ar fi fost vorba de un 
alt Anastasie. 

A fost ales episcop de Rădăuţi la 19 iunie 1600, arătând supunere față 
de Mihai Viteazul, deoarece o dată cu venirea acestuia în Moldova, ierarhii 
moldoveni, împreună cu marii boieri, și-au părăsit scaunele (mitropolitul 

Gheorghe, la Hotin, iar episcopii de Roman și Rădăuţi, în Polonia). Ple- 
carea ierarhilor din scaunele vlădiceşti echivala cu o nesupunere. Din 
aceste motive, el trebuia să facă ordine, deoarece Biserica, în contextul 
condiţiilor din vremea aceea, era o instituţie de al cărei sprijin avea nca- 
părată nevoie. În acest sens, el s-a adresat atât marilor boieri cât şi ierar- 
hilor să revină în ţară, îndemnându-i, pe aceştia din urmă, „să se întoarcă 
cu bine la scaunele lor”, asigurându-i că vor fi repuși în scaune*!0. Întrucât 
el n-au dat curs invitației, Mihai a hotărât constituirea unui sinod al ierar- 
hilor care l-au însoțit în campania sa, iar pe cei fugiți 1-a declarat „căzuţi 
din scaunele lor şi neiertaţi”. Pentru alegerea altor titulari, el a rânduit pe 
Dionisie Ralli, mitropolitul Târnovei, sfetnic apropiat al său, ca locțiitor 
de mitropolit al Moldovei, apoi s-a constituit un sinod ocazional (din care 
făceau parte Nectarie al Ohridei, Gherman al Cezareei lui Filip, Teofan al 
Vodenei, Petronie de Muncaci, Efrem episcop de Ebrul, Nicanor, fost 
episcop al Romanului și mitropolit al Moldovei)". Scrisoarea sinodală ce 
s-a alcătuit cu acest prilej, din 2 iunie 1600, motivează ținerea sinodului și 
alegerea noilor ierarhi. La Roman a fost ales Filotei, la Rădăuți, Anastasie 
Crimca. Ei au semnat o declarație prin care făceau o scurtă Mărturisire de 
credință şi făgăduiau să nu se abată de la învățătura Bisericii și că vor fi 
supuși domnitorului țării. 

Anastasie a condus Episcopia de Rădăuți doar vreo două luni și 
jumătate, fiindcă Movileştii s-au întors în țară împreună cu foştii titulari 
al eparhiilor. Cedând scaunul lui Teodosie Barbovschi, Anastasie s-a 
retras poate la Dragomirna, ridicând la scurtă vreme o bisericuţă în 
hotarul sa-tului său Dragomirești, unde se afla o aşezare monahală mai 
veche. „Pisania slavonă de deasupra ușii de la intrare din 27 iulie 1602, 
arată că noul lăcaş de închinare — cu hramul Sfinţii Prooroci Enoh şi Ilie și 
Sf. loan Teologul — a fost ridicat de smeriții robi și închinători Sfintei 
Treimi, kir Anastasie Crimcovici, fost episcop de Rădăuţi şi pan Lupu 
Stroici, mare logofăt şi fratele său pan Simion, mare vistiernic?!2”, 

Prin 1602-1605, ajutat de logofătul Lupu Stroici, Anastasie a ridicat 
biserica mare de la Dragomirna, cu hramul Pogorârea Duhului Sfânt. 
Noua ctitorie deschidea șirul unor remarcabile realizări arhitectonice în 
sec. al XVII-lea, care continuau epoca de strălucire a artei moldovenești 
din timpul lui Ştefan cel Mare și Petru Rareș. Probabil Anastasie a vieţuit 
pe lângă ctitoria sa până în primăvara anului 1606, când a fost ales episcop 
al Romanului. 

Împăcarea lui Anastasie Crimca cu Ieremia Movilă s-a produs în anul 
1606, când a fost numit episcop de Roman. Prima menţiune despre el în 
această calitate o avem din 12 mai 1606 când este pomenit în hrisovul lui 

leremia Movilă dat Mănăstirii Zografu din Muntele Athos pentru metocul 
ei Sf. Nicolae din Iaşi. După această dată, Anastasie Crimca este menționat 
constant ca episcop de Roman până la 17 iulie 1607. După această dată şi 
înainte de 15 iunie 1608, Anastasie Crimca a fost numit mitropolit al 
Moldovei, domnitor fiind Constantin Movilă (1607-1611). 

A fost demis, însă, din scaunul mitropolitan în anul 1617 de Radu Vodă 
Mihnea din cauze politice și a fost înlocuit cu Teofan, până în 1619, când 
este amintit din nou în această slujbă, fiind reașezat de domnitorul Gașpar 
Graţiani (1619-1620). A păstorit până la moartea sa, 19 ianuane 1629, 
fiind îngropat în pronaosul bisericii mari de la Mănăstirea Dragomirna, 
ctitoria sa (mort probabil de un spasm cerebral, chiar în fața domnitorului 
Barnovschi). 

Activitatea sa poate fi urmărită pe mai multe planuri: 1. îndrumător al 
vieţii bisericești; 2. apărător al identității neamului românesc; 3. fondatorul 
celui dintâi spital; 4. ctitor de locaşuri sfinte şi 5. caligraf şi miniaturist. 

1. Îndrumător al vieţii bisericeşti. Izvoarele vremii ne arată că vlădica 
Anastasie a fost preocupat mereu de ridicarea morală, socială și culturală a 
clerului din Moldova. În această lucrare a găsit un sprijin statornic în dom- 
nitorul Miron Barnovschi (1626-1629). Astfel, la 20 septembne 1626, 
mitropolitul Anastasie a întrunit un sobor al ierarhilor din Moldova, luând 
măsuri pentru îndrumarea vieții monahale. Acest sobor a întocmit un 
Regulament" pentru disciplină monastică, întocmit, după cum reiese din 
introduzere, în colaborare cu domnitorul ţării. 

Regulamentul începe făcând o privire generală asupra stării de de- 
cădere a monahismului din vremea sa: „toate s-au stricat în vremea de 
acum..., toți au început să agonisească numai sie și grijească numai pre 
sine, iar sfintele mănăstiri le-au lăsat negrijite şi nesocotite şi le-au lăsat de 
au rămas lipsite de toate lucrurile”, și asupra necesității reînviorării lui. 

Prin Regulament se hotăra ca viețuitorii din mănăstire să nu aibă averi, 
să nu împrumute bani cu dobândă, egumenul să fie ales de soborul 
mănăstirii pe un an, cu dreptul de a putea fi reales, să mănânce cu toți la 
masa de obște, să nu primească călugărițe sau alte femei în mănăstirile de 
călugări. Se prevedea să nu fie primiţi „ungureni”, adică români din Tran- 
silvania, în mănăstirile moldovene. Această măsură a fost luată fie de tea- 
mă ca aceştia să nu aducă practici catolice sau protestante, care să in- 
fluenţeze pe călugării moldoveni, fie pentru a evita neplăcerile cu con- 
ducătorii politici ai Transilvaniei, care se vor fi plâns domnilor Moldovei 
că iobagii lor se călugăresc în mănăstirile de peste munți. 

La începutul anului 1627, domnitorul Miron Barnovschi, la solici- 
tarea mitropolitului, a hotărât scutirea tuturor slujitorilor mănăstirilor de 
orice dări, în afară de cele către domnie. 

De la mitropolitul Anastasie Crimca ni s-a păstrat prima hotărâre de 
divorţ, autentică, cunoscută în Moldova, de la un mitropolit, pronunțată la 
17 mai 1623, la cererea unui oarecare Platon, care ar fi fost un „făcător de 
rău” şi care, după ce-i risipise toate bunurile, își părăsise soția?!4. 

2. Apărător al identității neamului românesc. Perioada în care a 
păstorit Anastasie Crimca a fost una din cele mai triste pagini din istoria 
tării, Moldova devenind teatrul de nesfârșite lupte între partizanii susținuți 
de Poartă și între favoriţii politicii polone. Așa se explică faptul că între 
1600-1630, la tronul Moldovei s-au succedat 12 domnitori, iar ţara, secă- 
tuită de bani şi de puteri, a ajuns într-o situație jalnică. Iată cum descrie 
istoricul A.D. Xenopol situația Moldovei din acele timpuri: „Este greu, ba 
chiar peste putință a-și face cineva o idee despre starea nenorocită în care 
Moldova fusese redusă prin acele lupte înverșunate. Niciodată nu se mai 
comiseseră mai multe crime nepedepsite, nu se mai vărsase mai mult sânge 
nevinovat, nu se mai atinsese mai greu în tot ce omul poate avea mai 
scump — onoarea familiei 3!5. Având o imagine a stării Moldovei de atunci, 
înțelegem cum această stare de lucruri a pătruns și în Biserică. Așa înțele- 
gem de ce averile mănăstirești au început să fie prădate, sfintele lăcașuri să 
fie lipsite de cele mai frumoase podoabe, iar dezordinea să se infiltreze și 
aici. Însă ceea ce promova răul era sistemul de guvernare, sistem funest, în 
care graba cu care se treceau tronurile de la un domn la altul nu dădea 
posibilitatea realizării de fapte mari și cunoaşterea nevoilor mai profunde 
ale ţării. În această vreme grea a păstorit Anastasie Crimca, care s-a 
dovedit un ierarh cu multă înţelegere față de păstoriții săi și iubitor de 
neam. De aici și conflictul său cu Radu Mihnea (1616-1619). 

În timpul domniei acestuia, un număr tot mai mare de greci au început 
să ocupe dregătoriile mai mari ale țării și să cumpere multe moșii. Boierii 
moldoveni, reîntorși din pribegie, marcați de lipsurile îndurate în timpul 
refugiului, nu s-au opus ascensiunii grecilor la dregătorii. Nemaitemându-se 
de o opoziție serioasă din partea lor, Radu Mihnea i-a implicat prea puţin 
la guvernarea ţării, sprijinindu-se mai mult pe boierii greci şi munteni. 
Astfel, boierimea nouă, sprijinită de domnitor, a putut strânge averi mari 
din truda şi munca poporului. Pe lângă aceștia au venit în ţară, la invitația 
lui Radu Mihnea, mai mulți patriarhi greci maziliți. Pe de altă parte, ame- 
stecul patriarhului de Constantinopol în treburile Bisericii din Moldova a 
luat forme necunoscute înainte. S-a mers până acolo încât chiar mitropo- 
litul Luca al Ţării Românești a fost destituit la intervenţia patriarhului ecu- 
menic Timotei. 

Ca să îmbunătățească condiţiile de viaţă ale călugărilor greci din Impe- 
riul Otoman, Radu Mihnea le-a închinat mai multe mănăstiri, cu toată 

opoziția mitropolitului Anastasie Crimca, care din această cauză a fost ne- 
voit să se retragă din scaun. Închinarea Mănăstirii Galata, pe motiv că era 
„căzută într-o mare slăbiciune şi sărăcie”, când în realitate ea era cea mai 
bogat înzestrată dintre toate mănăstirile, precum și politica dusă de domni- 
tor, averile scoase din țară, stoarse din sudoarea țăranilor, ca și grija pe care 
o avea Anastasie Crimca față de frumoasa sa ctitorie de la Dragomirna, 
l-au determinat să ia o poziție. Pentru a preveni închinarea Dragomirnei, 
mitropolitul, împreună cu frații Stroici, a lăsat prin testament ca nimeni să 
nu se atingă de ctitoria de la Dragomirna, sub pedeapsa anatemei. 

Însă conflictul mitropolitului cu domnitorul Radu Mihnea se datora și 
convingerilor politice diferite pe care le aveau cei doi. Anastasie, împre- 
ună cu Movileștii, avea convingeri propolone, iar Radu Mihnea avea sim- 
patii turcești. De asemenea, Radu Mihnea nu-i putea ierta lui Crimca 
faptul că prin 1615 încununase domn pe Alexandru Movilă, împotriva 
favoritului său Tomşa, pe care Radu Mihnea îl ajutase cu oștile sale mun- 
tene (fusese domn şi în Muntenia) fără a reuşi să ocupe tronul. 

Una din multele probleme cu care s-a confruntat Anastasie în timpul 
arhipăstoririi sale a fost cea a năvălirii cazacilor în Moldova. Mitropolitul 
a încercat să ridice moaștele Sf. loan cel Nou şi să părăsească Moldova, 
însă nu a reuşit acest lucru, deoarece n-a fost voia sfântului, racla în- 
greuindu-se peste măsură. 

3. Fondatorul celui dintâi spital. Este ştiut faptul că îngrijirea sănă- 
tății în epoca feudală era o problemă personală. Domnitorul avea la curte 
un medic personal, iar boierii dacă nu aveau medici permanent la curţile 
lor, atunci când erau siliți de împrejurări, mai ales cu prilejul luptelor, 
angajau persoane pregătite pentru a-i trata. În ceea ce priveşte asistenţa 
medicală pentru poporul de jos sau oamenii de rând, era lăsată, atât la 
oraşe cât şi la sate, pe seama Bisericii, slujitorii ei, preoți sau călugări, 
fund în acelaşi timp doctori ai sufletelor și ai trupurilor. Se știe că Ştefan 
cel Mare a dăruit anual spitalului de pe lângă Mănăstirea Zografu de la 
Muntele Athos suma de 500 de aspri. Dar despre organizarea vreunui spi- 
tal în Moldova de către marele voievod nu se știe nimic. Se menţionează 
în schimb faptul că, pe lângă marile mănăstiri, existau așa-numitele bol- 
nițe, unde se tratau călugării din mănăstire și nu numai. Când apăreau epi- 
demii de ciumă sau holeră, iar medicii din ţară nu făceau faţă, voievozii 
aduceau medici de peste hotare. Așa a făcut, de pildă, Alexandru Lăpuş- 
neanu, în 1560, când a adus de la Brașov un medic pentru a se îngriji de 
cei cuprinși de ciumă. Cu toate acestea, nici în secolul al XVI-lea nu avem 
ştiri documentare despre funcționarea vreunui spital în Moldova. Abia la 
începutul secolului al XVII-lea documentele ne furnizează câteva ştiri 

despre existența unor medici moldoveni în lași şi Târgu Trotuș, ceea ce 
presupune existența unei organizări sanitare pentru poporul de jos, cel 
puțin din aceste orașe. Însă şi despre existența unor spitale în aceste oraşe, 
în această perioadă, avem doar puţine informaţii. Ştiri certe în acest sens 
avem din vremea lui Anastasie Crimca, cel care a pus bazele unei bolnițe 
(la Dragomirna) şi a unui spital în Suceava. 

În satul Dragomirești, lângă bisericuța din lemn ridicată de Anastasie 
Crimca, pe la 1602 acesta a pus bazele unui spital cunoscut sub numele de 
bisericuța bolniță 318. Ca mitropolit al Moldovei, Anastasie Crimca își 
continuă opera socială începută la Dragomirna, zidind în oraşul Suceava, 
în 1619, sub domnia lui Gașpar Graţiani, un spital care apare în docu- 
mente la 17 mai"!”. Deoarece o astfel de instituție nu putea funcționa nu- 
mai din veniturile mitropolitului, domnitorul i-a acordat, printr-un hrisov 
din 13 aprilie 1620, un vad de moară pe Suceava. 

Nu se știe cât a funcționat această instituție spitalicească întemeiată de 
Anastasie Crimca, ultima mențiune despre ea datând din 1641. 

4. Ctitor de lăcașuri sfinte. Prima înfăptuire în plan ctitoricesc a fost 
ridicarea bisericii cu hramul Sf. Enoh, Sf. Ilie şi Sf. loan Teologul. Se pre- 
supune că această biserică s-a zidit pe locul unei biserici mai vechi, proba- 
bil de lemn, care era închinată acestor trei sfinți şi așa a trecut hramul 
vechi asupra noii biserici. Biserica este înfățișată pe două miniaturi ale 
mitropolitului. 

În Tetraevanghelul dăruit de Anastasie la | septembrie 1609, păstrat 
în Muzeul Mănăstirii Dragomirna, pe verso-ul fou 15 se află prima minia- 
tură a acestei biserici. Cea de-a doua, care înfățișează biserica în dimensi- 
uni mai mari, se află pe verso-ul fou penultime a Psa/tirii, manuscris pe 
pergament, dăruit de mitropolitul Anastasie în 6 iunie 1616, păstrată până 
astăzi în Muzeul Mănăstirii Dragomirna. 

Bisericuța este din piatră şi, pe dinafară, îmbrăcată cu cărămidă smăl- 
țuită. În anul 1855 i s-a pus acoperiş din şindrilă, iar mai târziu, în 1893, i 
s-au aplicat trei turnuri mai mici acoperite cu tablă, schimbându-i astfel 
forma iniţială. În jurul bisericii se aflau chilii, în care călugării adunaţi de 
Anastasie petreceau în viața de obște, până la terminarea bisericii mari şi a 
chiliilor noi, locul dimprejurul bisericii mai mici rămânând ca loc de 
odihnă pentru călugării decedați. 

Biserica mare a Mănăstirii Dragomirna, cu hramul Pogorârea Duhului 
Sfânt, a fost începută în anul 1602 cu banii strânşi din tinerețe, ajutat de 
rudele sale, boierii Lupu și Simion Stroici și de grecul Dima?!?. Cu privire 
la perioada ridicării acestei mănăstiri au fost mai multe ipoteze. Unii 
Istorici au considerat că Dragomirna a fost ridicată între 1607-1609, alţii - 

că ea a fost ridicată în vremea lui leremia Movilă (ţ1606). Cea din urmă 
1poteză pare să fie cea plauzibilă, întrucât: 1. biserica aparține domniei lui 
leremia Vodă Movilă; 2. șirul domnitorilor din pomelnicul mănăstirii în- 
cepe cu acest voievod. Mai mult, un document datat 4 septembrie 1605, 
arată că leremia Movilă a întărit câteva proprietăți lui Luca Stroici, care 
apoi a dăruit „toate satele, seliştele şi viile... nou-ziditei Mănăstiri Drago- 
mirna, unde este hramul Pogorârea Duhului Sfânt”. Aşadar, ridicarea 
acestei biserici a avut loc între anii 1601/1602-1605. Cât priveşte ctitorii, 
ei sunt: mitropolitul Anastasie Crimca, care a pus la dispoziție locul, satul 
său Dragomirești, a supravegheat lucrările de construcție şi a împodobit-o 
din punct de vedere artistic, logofătul Luca Stroici, care și-a dat o mare 
parte din avere pentru ridicarea acestei biserici, precum şi domnitorul 
Miron Vodă Barnovschi, care a ridicat zidul de incintă cu turnurile de pază, 
cel de la intrare având pisania cu data de 30 august 1627. 

În pomelnicul Mănăstirii Dragomirna mai sunt amintiți și alți membri 
al familiei Stroici: marele vistiernic Simion cu soția sa Antimia, Ionașcu 
cu soția sa ş.a. 

Printre cei care au oferit mari daruri Mănăstirii Dragomirna s-au nu- 
mărat: Ieremia Movilă (cu doamna Elisabeta), Simion Movilă (cu mama 
sa Maria), Constantin Movilă, Stefan Tomșa, Alexandru Movilă, Moisi 
Movilă, Antimia Doamna, soția lui Miron Barnovschi și mama sa Elisafita, 
Gheorghe Ștefan ș.a. Pomelnicul se încheie cu arhitectul Dima, care a dăruit 
toată plata pentru zidire şi toată averea sa, cerând, în schimb, să fie îngropat 
în tinda bisericii. 

Arhitectura. Biserica este zidită în stilul bizantin moldovenesc al lui 
Ștefan cel Mare, dezvoltat până la o perfecțiune neîntrecută. După episcopul 
Melchisedec Ștefănescu, „biserica mănăstirii este o adevărată capodoperă 
arhitectonică între bisericile Moldovei din veacul al XV-lea şi al XVII-lea. 
În privința artei și a gustului ea se poate plasa în toate bisericile antice ale 
României, ca a treia, după cea de la Argeș a lui NeagoeVodă și a Trei lerar- 
hilor din Iași a lui Vasile Vodă. Înălțimea zidirii covârșește pe toate bisericile 
antice române, aşa că biserica predomină peste toate zidirile mănăstirii 22, 

N. lorga o apreciază cu următoarele cuvinte: „vederea bisericii e o 
uimire de bucurie, e înaltă şi îngustă ca o frumoasă cutie cu moaște” şi „e 
unul din cele mai strălucite monumente ale vechii noastre arhitecturi, iar 
pentru Crimca un titlu veşnic de glorie'22!. 

Dimensiunile bisericii sunt: lungimea 35, 16 m, lățimea 10,14 m, 
înălțimea până la acoperământ, 19 m. La mijloc, biserica este înconjurată 
de brâul de piatră împletit în trei, semnul caracteristic arhitecturii bizantine. 

Pictura. Zugravii Dragomirnei — popa Crăciun, Mătieș, popa Ignat şi 
Gligorie — erau formați fără îndoială, în școala de pictură moldovenească 

tradițională. Pe lângă tot ceea ce cunoșteau de la înaintaşii lor, ei au a- 
dăugat în lucrarea pe care au executat-o unele elemente decorative împru- 
mutate din miniaturile manuscriselor. 

Astfel, în prima jumătate a secolului al XVII-lea, Dragomirna era — 
după cum notează Petru Movilă — „mai mare și mai frumoasă decât cele- 
lalte mănăstiri ce se află în Moldovlahia, înfrumuseţată şi cu mult aur şi 
argint și cu veșminte scumpe și sfinte și înavuțită cu sate și cu vii”. 

Alte ctitorii. În timpul domniei lui Miron Barnovschi, mitropolitul A- 
nastasie Crimca a mai zidit o eclesiarhie în curtea Mitropoliei din Sucea- 
va, care există şi astăzi, având inscripția deasupra ușii, fiind şterse numai 
unele cuvinte și anul. Ea este situată în partea stângă a curţii, cuprinde trei 
încăperi şi se întrebuința odinioară ca veșmântărie, iar când s-a restaurat, 
biserica s-a prefăcut în capelă, așezându-se acolo pe timpul reparării bise- 
ricii, moaștele Sf. loan cel Nou. 

5. Caligraf și miniaturist. O dată cu terminarea și sfinţirea bisericii 
mari, mitropolitul Anastasie Crimca s-a îngrijit să o înzestreze cu cărți de 
ritual scrise cu mâna şi împodobite cu ornamente şi miniaturi. Școala de la 
Dragomirna, în vremea lui Anastasie Crimca, a cunoscut o înflorire deo- 
sebită: „în nici un loc de pe pământul românesc — în Moldova sau Munte- 
nia nu s-au copiat sau împodobit atâtea manuscrise ca la Dragomirna, 
după un plan de muncă bine stabilit, în care, fără îndoială, era prevăzută 
copierea principalelor cărți necesare culturii. Nicăieri nu s-a dat o mai 
mare atenție acestei munci, concentrând în acest scop totul: mâna de lucru, 
mijloace materiale, bogății puse în serviciul acestei îndeletniciri. Nicăieri 
nu s-au cunoscut mai multe culori, mai mult argint, mai mult aur, ca la 
Dragomirna '%2. Opera artistică creată de Anastasie Crimca a fost bogată, 
însă nouă ne este cunoscută din cele câteva manuscrise cu miniaturi care 
s-au păstrat până astăzi: Tetraevangheliarul din 1609, Evangheliarul din 
1609, Liturghierul din 1610 (două exemplare cu numerele de inventar 4 și 
5/1934), Psaltirea din 1616, la Muzeul Mănăstirii Dragomirna; două la 
Muzeul de Istorie al României (7erraevangheliarul din 1615 şi Litur- 
ghierul din 1616), unul la Biblioteca de Stat din Viena (Apostolul din 1610) 
şi unul la Biblioteca Academiei Române (Apostolul din 1609). 

Primul autoportretist. Toate manuscrisele de la Dragomirna, excep- 
tând Apostolul de la Academia Română și Evanghelia din 1609, reprezintă 
portretul mitropolitului Crimca, stând îngenunchiat, fie în fața bisericuţei 
Schitului, a Sfinţilor patroni Enoh, Ilie şi Ioan, a Sfinţilor Evanghelişti, a 
Sfinților ierarhi liturghisitori, fie în fața Sfintei Treimi. Mitropolitul este 
îmbrăcat întotdeauna în veșminte arhiereşti, purtând sacos și omofor alb cu 
cruci negre, iar pe cap mitră. El ţine mâinile în poziţie de rugăciune, poartă 
în ele un pergament deschis, sau prezintă cu ele o carte. 


Mitropolitul Varlaam (1632-1653): 


Anul şi locul naşterii mitropolitului Varlaam nu se cunosc. Se pre- 
supune că s-a născut prin 1580, dintr-o familie de răzeși, cu numele de 
Moţoc, din Baloteştii Putnei, în părțile Vrancei. Din botez se numea, 
probabil, Vasile. Între anii 1599 și 1608, mărturiile vremii îl amintesc preot 
lângă Mănăstirea Secu. A învăţat carte grecească şi slavonească la „schitul 
lui Zosin” (ridicat în timpul domniei lui Alexandru Lăpușneanu), în apro- 
pierea căruia, vornicul Nestor Ureche, împreună cu soția sa Mitrofana, au 
ridicat, pe la 1602, Mănăstirea Secu. Acolo, în vremea aceea, exista o 
şcoală de seamă, condusă de învățatul călugăr Dositei, care apare în do- 
cumentele vremii sub titulatura de stareț, egumen, dascăl. Tânărul Vasile 
se călugăreşte aici, primind numele de Varlaam, iar pentru vrednicia sa, în 
scurtă vreme, a ajuns egumen al mănăstirii. 

Pe lângă treburile gospodăreşti impuse de poziţia sa, Varlaam a avut și 
temeinice preocupări cărturărești. În această perioadă a tradus în româ- 
neşte un Evangheliar, o Psaltire şi cunoscuta lucrare a Sf. loan Scărarul, 
Scara (Leasthviţa), în 1618. Datorită vredniciei sale a primit rangul de arhi- 
mandrit. 

Dovedind alese calități, a ajuns unul din oamenii de încredere ai dom- 
nitorului Miron Barnovschi (1626-1629 şi 1633), care l-a luat ca duhovnic 
al său. Acesta, împreună cu mitropolitul Moldovei, Anastasie Crimca, a 
încredinţat arhimandritului Varlaam o misiune la Kiev (de a cumpăra i- 
coane pentru ctitoriile lor). Cu scrisori de recomandare către ţar (Mihail 
Feodorovici) şi către patriarh (Filaret Nichitici) din partea domnitorului și 
a mitropolitului, Varlaam se oprește mai întâi la Kiev, unde era egumen la 
Lavra Pecerska moldoveanul Petru Movilă, căruia i-a predat manuscrisul 
unui Octoih slavon de la Neamţ, cerut de Petru Movilă în vederea tipăririi 
unei noi ediţii slave, îndreptate (care a apărut la Lvov, în 1630). Ajunși la 
Moscova, solii moldoveni, în frunte cu Varlaam, au fost primiți de către 
țar, iar Varlaam a comandat mai multe icoane la doi zugravi din Moscova. 
După aproape un an s-a întors din Rusia fără icoane, deoarece patriarhul 
Filaret le-a considerat „necuvioase”, nepermițând din acest motiv ieșirea 

lor din ţară. Ele au fost aduse totuși mai târziu, în vremea lui Vasile Lupu, 
prin 1639. 

La întoarcerea din Rusia, situaţia din ţară era schimbată. Mitropolitul 
Anastasie murise, iar Miron Barnovschi fusese îndepărtat din scaun, 
motiv pentru care s-a retras la Secu. În 1632, murind mitropolitul Ata- 
nasie, Varlaam a fost considerat ca fiind cel mai vrednic candidat pentru 
scaunul de mitropolit, fapt care a dus la alegerea lui, trecându-se peste ier- 
arhii de Roman, Rădăuţi şi Huşi. Dacă primii ani de păstorie au căzut în 
vremuri foarte tulburi, din cauza deselor schimbări de domni (Alexandru 
Iliaș 1631-1633, Miron Barnovschi 1633 şi Moise Movilă 1633-1634), o 
dată cu venirea lui Vasile Lupu pe scaunul Moldovei situația s-a schimbat, 
păstoria lui durând pe toată perioada domniei acestuia (1634-1653)2. 


Fapte de seamă din timpul păstoririi lui. În timpul său, domnitorul 
Vasile Lupu a ridicat la Iași Biserica Trei Ierarhi, capodoperă a artei mol- 
dovenești, sfințită de Varlaam la 6 mai 1639, potrivit inscripției slavone 
așezate la intrare deasupra uşii. Pictura a fost făcută câţiva ani mai târziu de 
4 zugravi ruşi. O vreme ea a slujit drept Catedrală mitropolitană, deoarece 
mitropolitul, deși scaunul mitropolitan era la Suceava, stătea mai mult la 
laşi, pe lângă domn, îndrumând de aici mai bine şi activitatea culturală. 

Pentru că domnitorul Vasile Lupu a plătit toate datoriile Patriarhiei 
Ecumenice, patriarhul Partenie | a dăruit acestuia, în semn de recunoștință, 
moaștele Sfintei Parascheva, care pe atunci se aflau la Constantinopol. În 
iunie 1641, moaştele Sf. Parascheva, însoțite de trei mitropoliți greci, au 
fost aduse în Moldova, ele fiind întâmpinate la Galaţi de domnitorul 
Vasile Lupu și de episcopii Evloghie al Romanului şi Gheorghe al Hușilor, 
fiind aşezate în Biserica Sf. Trei lerarhi. 

Colegiul de la Trei Ierarhi. În 1640, la îndemnul mitropolitului Var- 
laam, Vasile Lupu a pus bazele unui colegiu*5 care-i va purta numele, 
după modelul celui de la Kiev al lui Petru Movilă. În acest scop, Vasile 
Lupu a cerut mitropolitului Kievului dascăli pentru școala sa. Mitropolitul 
i-a trimis un grup de patru profesori, în frunte cu conducătorul tipografiei 
(Sofronie Pociaţki), fost rector al Academiei movilene. Ceilalţi profesori, 
ca Şi el, aveau o temeinică pregătire umanistă. De asemenea, se acceptă 
ideea că n-ar fi exclus ca între profesorii de la Iași să fi fost şi localnici. La 
această şcoală se predau: gramatica, retorica, dialectica, aritmetica, geo- 
metria, astronomia și muzica (cele șapte arte liberale), la care se adăugau: 
teologia, filosofia și dreptul. Se mai învățau aici limbile latină, greacă, 
slavonă, precum și limba română (pe care o cunoșteau elevii). Cunoscutul 

călător Paul de Alep, referindu-se la Vasile Lupu, spunea că acesta a 
înfiinţat aici „un mare colegiu românesc”. 

După anul 1646, acest grup de profesori veniți de la Kiev, în frunte cu 
Sofronie Pociaţki, a fost înlăturat, locul lor fiind luat de profesori greci, iar 
locul limbii latine (de predare) a fost luat de cea greacă. O dată cu această 
schimbare, orientarea umanistă a dascălilor kieveni a fost schimbată cu 
una tradiționalistă, ortodoxă. Această școală, transformată mai târziu în 
Academie, cu dascăli greci, a funcţionat până târziu, până la începutul se- 
colului al XIX-lea, ca profesori de seamă având pe Teodor din Trapezunt, 
Ieremia Cacavelas ș.a. 

Grija față de preoti. La numai trei zile de la hirotoma sa, Varlaam 
obţine de la domnitorul Alexandru Iliaş neamestecul dregătorilor domnești 
în judecarea şi „globirea preoţilor”, aceste drepturi fiind reînnoite mai târ- 
ziu (1649). În 1652 a obţinut de la Vasile Lupu un nou hrisov, prin care 
erau recunoscute și întărite scutirile și celelalte drepturi acordate preoțimii 
de înaintaşii săi în scaunul domnesc. 

Legăturile cu celelalte Biserici. Cel mai important eveniment din tim- 
pul păstoririi sale a fost desfășurarea Sinodului de la Iași, în 1642, sinod 
care a aprobat Mărturisirea de credință a lui Petru Movilă. În 1645, mitro- 
politul Varlaam l-a primit pe mitropolitul Petru Movilă la Iaşi, cu prilejul 
nunții fiicei lui Vasile Lupu cu un nobil lituanian. 

În acelaşi an, la 2 iunie, mitropolitul Varlaam, cu sufraganii săi și cu 
egumenii marilor mănăstiri moldovene au dat o scrisoare de recomandare 
către ţarul Rusiei, fostului mitropolit Ilie Iorest, înlăturat din scaun de 
principii calvini ai Transilvaniei. 

Amintim și faptul că, în martie 1645, a hirotonit întru arhiereu pe 
ierom. Paisie, egumenul Mănăstirii Galata, ales, prin stăruințele lui Vasile 
Lupu, patriarh al lerusalimului. În ultimile luni de păstorire, a primit la 
laşi vizita patriarhului Macarie al Antiohiei, însoțit de fiul său, arhidia- 
conul Paul de Alep. 

Nu putem să nu amintim faptul unic din istoria Bisericii noastre, 
anume că în 1639, între cei trei candidaţi pentru ocuparea scaunului patri- 
arhal vacant era şi Varlaam (alături de Partenie al Adrianopolului şi Porfi- 
rie al Niceii). După cum afirmam mai sus, în 1653, Vasile Lupu pier- 
zându-și scaunul domnesc, o dată cu el s-a retras şi mitropolitul, primul la 
Hotin, cel din urmă la mănăstirea de metanie, la Secu. Însemnările despre 
el din această perioadă ne informează despre preocupările privitoare la 
viața materială a mănăstirii și de alcătuirea testamentului său din 18 auguast 
1657. Tot ceea ce agonisese în cursul vieții (sate, vii, prisăci, mori, case 
etc.) lăsa Mănăstirii Secu. A fost îngropat în mormântul pe care și l-a 

pregătit singur, lângă zidul de miazăzi al bisericii Mănăstirii Secu, spre 
strana dreaptă. 


Activitatea culturai-tipografică 


a. Înființarea tipografiei. Mitropolitul Varlaam, împreună cu domni- 
torul Vasile Lupu, s-a îngrijit de înființarea unei tipografii la Iași, necesară 
unei activități culturale sistematice. Dacă în Ţara Românească existența 
unei tipografii este menţionată încă de la începutul secolului al XVI-lea 
(la 1508 Macarie tipărea Liturghierul), în Moldova, înființarea unei ti- 
pografii are loc tocmai acum, în vremea celor doi inițiatori și susținători ai 
culturii. Întârzierea față de Ţara Românească cu aproape 14 decenii se 
datorează faptului că în Moldova au existat, în marile mănăstiri, impor- 
tante centre de copiere a manuscriselor. 

Iniţiativa înființării unei tipografii a avut-o, e firesc, mitropolitul Var- 
laam, care era un om de cultură. De aceea, încă din 1637, mitropolitul 
cerea ajutor țarului Moscovei, pe care-l cunoscuse cu prilejul vizitei în 
Rusia, pentru a comanda icoane pentru ctitoniile lui Crimca și Miron Bar- 
novschi, pentru a tipări Cazania: „Este gata scrisă numai să se dea în tipar, 
s-o tipărească, dar fiindcă ne ține mâna cea grea a agarenilor și nu suntem 
liberi de haraciul lor ci toţi suntem supuşi, de aceca îndrăznim a cere ajutor 
pentru aceasta şi libertatea împărăției Voastre”. 

Nu se ştie din ce motive Varlaam n-a primit de la Moscova tipografia 
solicitată. În 1640, Petru Movilă a trimis la Iaşi primele matrițe și meşteri 
tipografi, în frunte cu ieromonahul Sofronie Pociaţki. În anul următor, 
Vasile Lupu îl trimitea pe Sofronie la Lvov, să aducă și de acolo material 
tipografic. 

Astfel, la 20 decembrie 1642 ieşea de sub tipar Scrisoarea de mulțu- 
mire a delegaților greci la Sinodul de la Iași din 1642 către Vasile Lupu. În 
acelaşi an a apărut un Catihisis slavon, păstrat în copie, într-un manuscris, 
la Petersburg. 


b. Cărţi tipărite. În această tipografie, în vremea lui Varlaam, au fost 
tipărite următoarele lucrări: Cazania, Cele șapte Taine, Răspunsul la Cate- 
hismul calvinesc, Pravila lui Vasile Lupu şi Paraclisul Născătoarei de 
Dumnezeu. 

Cazania din 1643. Titlul complet al cărții este Carte românească de 
învățătură (la) duminicile preste an, la praznice împărăteşti şi la svinţi 
marii. Apariţia acestei lucrări contribuie, în primul rând, la rezolvarea 

uneia din problemele mari ale vremii şi anume, educarea poporului. Ea se 
cerea înfăptuită de oameni cu știință de carte — preoţi, dieci, grămătici, mo- 
nahi etc. — în postură de dascăli. Cu rosturi umaniste, pentru nevoia pregă- 
tirii acestor dascăli, Varlaam dăruia prima sa carte neamului întreg. Încă 
din 1629 plănuia cu medelnicerul Pavel Ureche să tipărească în limba 
română o carte de predici. În 1637 scria ţarului Rusiei, așa cum precizam 
mai sus, că lucrarea sa era pregătită pentru tipar. 

În al doilea rând, preocuparea cărturărească a marelui ierarh reflectă 
realitatea ofensivei Contrareformei în sud-estul ortodox, în țările noastre, 
urmărindu-se păstrarea unității de credință a poporului și a ființei sale 
etnice. Nu numai ca ierarh, ci și ca om de cultură și personalitate politică, 
Varlaam se alătură cu întreaga sa ființă luptei care se desfășoară nu atât 
pentru apărarea intereselor ortodoxe în Moldova şi în Ţara Românească, 
cât pentru cauza Transilvaniei, unde „Ortodoxia era năpădită de curentele 
noi de idei şi, ferindu-se de catolicism, cădea în calvinism” (patronat de 
principii calvini). 

Cazania are două predoslovii. Cea dintâi, a lui Vasile Lupu „Domn a 
toată țara Moldovei”, Cuvânt împreună cătră toată seminția românească, 
arată că „face acest dar limbii româneşti fiind carte pre lhmba româ- 
nească”. A doua predoslovie este Cuvântul către cititori al autorului, care 
mărturiseşte că „a scris cartea pentru lipsa dascălilor şi a învățăturii în țară, 
văzând că românii n-au carte pre limba lor”. 

Prima parte a Cazaniei cuprinde 54 de „învățături”, începând cu cele 
ale Triodului, urmate de cele ale Penticostarului și apoi ale celor 32 
duminici de după Rusalii. Izvorul principal, primar, al acestor cuvântări cu 
conținut omiletic, liturgic, moral, social şi istoric este Biblia, sunt peri- 
copele evan-ghelice ce se citesc în fiecare duminică peste an, operele 
marilor dascăli şi Părinţi ai Ortodoxiei: Vasile cel Mare, Epifanie, Efrem 
Sirul, loan Hrisostom ş.a. În cuprinsul lor, Varlaam explică în mod clar, 
convingător, insistent adeseori, textul pericopelor, dând învățături folosi- 
toare de suflet pe care adeseori le adaptează împrejurărilor, evenimentelor. 

Partea a doua cuprinde 21 de cazanii la „praznicile lunilor preste an, 
împărătești şi la svinți mari”. Sunt texte cu conținut hagiografic, pane- 
girice în cinstea sfinților, cu biografii sau crâmpeie din viața lor. Varlaam 
povestește viața lui Simion Stâlpnicul, faptele împăratului Constantin, 
jertfa în pustie a Cuv. Parascheva, mucenicia Sf. Dimitrie, despre Sfinţii 
Arhangheli Mihail și Gavriil etc. 

Izvoarele cărţii. 1.P.S. Mitropolit Antonie Plămădeală consideră, refe- 
ritor la Cazania lui Varlaam, că ne aflăm în faţa unei „probleme homerice” 
(= o problemă de mare importanţă în cultură care pare de nerezolvat, cu 

privire la datarea unui eveniment, sau la afirmarea unei certitudini privind 
paternitatea unei opere de recunoscută valoare, dar fără buletin de identi- 
tate cert)2. În titlu, Varlaam spune că e „tălmăcire”, iar în introducere 
autorul precizează: „adunat-am din toţi tâlcovnicii sventei Evanghelii”. E 
adevărat că, în limba veche, a tă/lmăci e foarte adesea, dacă nu întotdeauna, 
egal cu a traduce, dar a traduce nu e singurul sens al verbului a tă/măci, și 
nici singurul verb prin care se exprimă verbul mai nou în limbă, neolo- 
gismul a traduce. A tălmăci poate însemna și a interpreta, a spune prin alte 
cuvinte, a dezvălui sensul unui text, a-l face mai clar, fiind foarte aproape 
de verbul a tâ/cui. De aici ideea potrivit căreia Varlaam s-a gândit la o ast- 
fel de tălmăcire, în sens mai larg, decât la a face o simplă traducere. În spri- 
jinul acestei ipoteze vine şi afirmaţia pe care o face Varlaam însuşi, când 
zice „am adunat din toți tâlcovnicii'*2. În acest sens se exprimă și N. 
Iorga, care afirmă că lucrarea lui Varlaam „este o prelucrare din mai mulți 
autori”. Sursa de bază o constituie Comoara, lucrarea lui Damaschin Stu- 
ditul, tipărită pentru prima oară la Veneţia în 1558. Potrivit lui Florian 
Dudaș, „învățăturile apărute în 1643 la Iași poartă pecetea personalităţii 
autorului. Evident, Varlaam traduce, dar chiar traducând, dă Cărţii de 
învățătură un strălucit veșmânt românesc, care rezidă în structuri sintactice 
Și stilistice de un real efect pe care le pot explica doar o cultură vastă... Var- 
laam a tradus fără a fi însă un tălmăcitor fidel..., el a intervenit adesea cre- 
ator în texte, depășind originalul”"328. 

Importanța Cazaniei constă în faptul că ea este o lucrare foarte com- 
plexă: 1. este o carte de învățătură; 2. este un monument de limbă și litera- 
tură românească și 3. este o operă de artă. 

Subliniem şi faptul că lucrarea lui Varlaam a avut cea mai largă 
răspândire în Transilvania, unde, potrivit cercetărilor lui Florian Dudaș, au 
fost identificate 345 de exemplare tipărite şi 42 de copii manuscrise. 
Importanţa ei reiese şi din prețul care se oferea pentru achiziţionarea ei. 
Acelaşi autor abordează acest aspect într-un subcapitol special în care 
arată evoluţia preţului pe secole şi zone. În orice caz, valoarea ei era foarte 
mare, cunoscându-se chiar procese pentru stăpânirea ei (p. 108-120). 

Șapte Taine. Această lucrare a apărut în 1644, fiind o lucrare masivă, 
de peste 340 de pagini. La tălmăcirea ei a colaborat și logofătul Eustratie. 
Cartea cuprindea explicarea celor şapte Taine, sub formă catehetică. Fie- 
care taină este explicată şi pe temeiul canoanelor, cu comentarii din 
dreptul bizantin și canonic. 

Răspunsul la Catehismul calvinesc. Această lucrare apare ca replică la 
Catehismul calvin apărut în 1642, în satul Prisaca, lângă Alba Iulia, din 
porunca lui Gheorghe Rakoczy în scopuri prozelitiste. EI a fost descoperit 

de mitropolitul Varlaam în biblioteca lui Udriște Năsturel, cumnatul lui 
Matei Basarab, cu prilejul împăcării, mediate de mitropolitul Varlaam, 
între cei doi domnitori. 

O problemă importantă o constituie identificarea sursei numeroaselor 
citate biblice pe care Varlaam își sprijină afirmaţiile referitoare la proble- 
mele teologice abordate. Se pune această problemă deoarece, după cum se 
ştie, până la anul 1645 nu dispunem de o traducere integrală a Bibliei. Sin- 
gurele texte biblice tipărite pe care Varlaam le-ar fi putut cunoaşte şi utiliza 
erau Evangheliarul la Sibiu, Tetraevanghelul, Apostolul şi Psaltirile core- 
siene, precum şi Palia de la Orăştie, toate fiind traduceri vechi de peste 50 
de ani, redactate adesea într-o limbă românească greoaie. În urma cerce- 
tărilor lui Gh. Ghibănescu, precum și ale Mirelei Teodorescu, s-a ajuns la 
concluzia că la baza textelor folosite în Răspuns se găseşte o versiune de tip 
moldovenesc (cum este, de pildă, Evangheliarul din Războieni). 

Paraclisul Născătoarei de Dumnezeu. Lucrarea cuprinde Paraclisul 
propriu-zis, precum şi 48 de versuri originale, despre pedepsirea necredin- 
cioşilor şi două povestiri biblice, în proză (Înrobirea Ierusalimului de către 
Nabucodonosor Şi Istoria Suzanei). 

Pravila lui Vasile Lupu. Această lucrare era tradusă din grecește de 
învățatul logofăt Eustratie. Partea întâi este traducerea în româneşte a unei 
legiuiri agrare (a unui cod rural bizantin), iar partea a doua este o prelu- 
crare a unei lucrări aparținând unui autor italian. Amândouă izvoarele 
Pravilei au la bază Corpul de legi al împăratului Justinian. 


Mitropolitul Petru Movilă (1633-1646): 


Marele mitropolit s-a născut la Suceava, la 21 decembrie 1596%0, ca 
fiu al lui Simion Movilă, fost pârcălab de Hotin, acum (în vremea naşterii 
lui Petru) portar al Sucevei și hatman al oastei moldovene, şi al Marghitei 
Melania, fiica boierilor români Hâra, originari de lângă Suceava (Zăhă- 
reşti). Petru era nepot al mitropolitului de atunci, Gheorghe Movilă, şi al 
voievodului contemporan, leremia Movilă. Numele de Petru se datorează — 
după unii specialiști — lui Petru Rareș, străbunic al său după tată. 

Movileștii au urcat la tron sprijiniți de polonezi, pentru că erau de „os 
domnesc”, într-o vreme când turcii voiau să transforme ţara în pașalâc, iar 
imperialii de la Viena nu priveau cu ochi buni nici Moldova, nici Ţara Ro- 
mânească. Petru Movilă s-a născut după tată şi după mamă din familii boie- 
rești vechi din Moldova, ce au numărat de-a lungul timpului evlavioase feţe 
bisericeşti, înţelepţi sfetnici domnești, cărturari şi funcționari ai cancelariilor 
domnești. Bunicul său, loan Movilă, s-a călugărit, chipul lui putând fi văzut 
pe fresca interioară a Mănăstirii Suceviţa. Bunica sa, Marinca Hâra, născută 
Stroici, după ce a rămas văduvă, s-a călugărit cu numele de Protasiia, la 
mănăstirea de maici Pătrăuți (lângă Suceava). Unchiul său, cum am văzut, 
era mitropolit al Moldovei, după ce se călugărise la Mănăstirea Probota și 
trecuse prin stăreția de la Suceviţa și Episcopia de Rădăuți. 

Sora mamei sale, rămânând văduvă, se călugăreşte cu numele de Sin- 
glitichia. Marele vornic Nestor Ureche, rudă a Movileștilor, s-a călugărit 
cu numele de Nicodim. Tot o rudă a Movileștilor, mitropolitul Teofan al 
II-lea al Moldovei, a luat marea schimă la Mănăstirea Dohiar din Sfântul 
Munte Athos. 

La venirea lui Mihai Viteazul în Moldova, la 1600, familia Movileştilor 
a plecat în pribegie în Polonia, unde s-au stabilit în cetatea Camenița, până 
în luna aprilie 1601, dată după care au revenit în Moldova. Istoricii Nicolae 
Cartojan și T.G. Bulat consideră că Petru Movilă era înclinat spre studiu și 
meditaţie. În orice caz, se observă că tânărul Petru, pe tot cursul vieții, s-a 
ridicat deasupra cerințelor unui om de rând. 

Tânărul Petru Movilă a început să înveţe carte în casa părintească, 
după obiceiul vremii, prin anii 1602-1607. Studiile le-a început la Suceava 
cu un dascăl trimis de Frăția Ortodoxă din Lvov. Nu este exclus să fi avut 
şi dascăli localnici, moldoveni. De pildă, Anastasie Crimca, care pe vre- 
mea aceea era slujitor la biserica domnească din Suceava, iar apoi la 
Dragomirna, în apropiere de Suceava, putea preda limba slavă, după cum 
ieromonahul Teodosie Barbovschi a fost dascălul lui Stefan, fiul lui Petru 
Schiopul Voievod. 

Ca manuvale erau folosite Catehismul românesc (tipărit la Brașov de 
Filip Moldoveanul, în 1581) şi Evanghelia cu învățătură (tipărită de Co- 
resi, în 1581). De asemenea, se consideră că tânărul Petru nu putea să nu fi 
cunoscut Alexandria, Varlaam și Ioasaf. Învățăturile lui Neagoe Basarab 
către fiul său Teodosie, care se găseau de mult în Moldova. 

În a doua jumătate a anului 1607, Petru Movilă, împreună cu mama 
sa Marghita Melania şi cu frații Gavriil, loan şi Moise au plecat spre Polo- 
nia prin Țara Românească şi Transilvania, unde au ajuns la 1608. Aici au 
găsit adăpost la Zolkwa, domeniul hatmanului Stanislav Zolkiewski. În 
același an, Petru și-a continuat studiile începute la Suceava, tot cu un pro- 
fesor de la Frăția Ortodoxă din Lvov*!. Aici, pe lângă ştiinţa de carte, şi-a 
consolidat şi credinta ortodoxă. Potrivit unor mărturii, Petru Movilă, în 
Polonia, a urmat şi Academia zamosciană, recomandată de Stanislav 
Zolkiewski şi fiului său Jan. Acest fapt este menționat și în prefața 7riodu- 
lui, tipărit în anul 1631, când își mărturiseşte recunoştinţa faţă de loan 
Zamoiski, care avea demnitatea de cancelar al regatului polon. În această 
academie se preda în limba latină. Arhimandritul Petru Movilă scrie în 
acest sens: „Academia Zamoiska a adus mult folos și propăşire chiar nea- 
mului nostru (adică ortodocșilor din Polonia), pentru că nu puțini oameni 
învățați şi folositori Bisericii noastre au ieșit de acolo' 2%. 

După terminarea studiilor, Petru Movilă a primit cetățenia poloneză în 
1617, intrând sub tutela nobilului Zolkiewski, după obiceiul nobililor 
polonezi, pentru a deprinde arta militară și bunele maniere. Pe la 1620, 
participă la bătălia de la Țuţora, devenind chiar comandant subaltern în 
armata polonă, iar în 1621 la bătălia de la Hotin. În 1622, regele Poloniei 
Sigismund al III-lea îl recomanda marelui: vizir al Porții Otomane, pentru 
domnia Moldovei, ca „un tânăr cu suflet ales și demn de virtuțile stră- 
moşilor săi''5%. Aproximativ în aceeași perioadă a părăsit viața militară și, 
ca urmare a unui îndemn lăuntric, s-a retras la moșia sa Rubejovca, a- 
proape de Kiev. Această hotărâre i-a surprins pe mulți, însă cum avea să 
scrie el însuși mai târziu: „, ...eu tot ce am avut și chiar pe mine m-am sa- 
crificat pentru lauda lui Dumnezeu şi slujirea lui "33%. 

În 1627 se călugăreşte la Mănăstirea Lavra Pecerska, la scurtă vreme 
fiind ales stareț cu rangul de arhimandrit, recunoscut în această demnitate 
şi de regele polon. Nu peste mult timp va primi și titlul de exarh al Patriar- 
hiei Ecumenice. Viaţa de sfințenie a marelui mitropolit se vede încă de la 
începutul călugăriei: „Din primii ani de la Lavra Pecerska şi până în 
ultimul moment, a purtat tainic pe sub hainele obișnuite, cămaşa pocăinţei, 
din păr aspru. Avea acest veșmânt al nevoințelor ascetice, cu nasturi mici, 
mari, care lăsau pe trup umflături. Aceasta era căptușită de jur împrejur cu 
acești bumbi. Dacă cineva s-ar fi uitat bine asupra ei ar fi putut spune că 
este făcută numai din nasturi. Scumpi sunt acești nasturi. Cerul însuşi îi 
are la mare preț, când se oferă în schimbul lor. Cine nu recunoaşte că și 
nasturii sunt scumpi, când Însuşi Domnul așa de scump îi plăteşte... Nu 
erau goi acești nasturi, aveau pietre... Când avea asupră-i cămașă de 
pocăință era socotită drept platoşe... 355. 

Deşi era numai arhimandrit-stareţ la Pecerska, el avea planuri mari 
pentru Ortodoxie. În această privință îl ajuta renumele câștigat până la 
această dată, numele bun al Lavrei Pecerska, starea de stavropighie a mă- 
năstirii şi calitatea de exarh al Patriarhiei Ecumenice. În acest context, în 
1628 a împiedicat încercările arhiepiscopului Meletie Smotrițki de a intro- 
duce în Biserica Ortodoxă un Catehism colorat catolic. Apoi, după ce a 
pus rânduială în rândul monahilor de la Pecerska, a pus la punct tiparnița 
de la Lavră, tipărind mai multe cărți liturgice și ascetice. În 1631 a înființat 
colegiul care va sta la baza Academiei movilene. De asemenea, a fost pre- 
ocupat de tipărirea unor cărți pentru tineri, pentru că el se întreba: „Ce preț 
are învățătura fără evlavie, fără bună creştere, fără morala care netezeşte 
asprimile sufletului şi-l îmbunează? 3%. 

Preocupările sale duhovnicești reies şi din sfaturile pe care le dă frate- 
lui său Moise, care ajunge domnitor la Iași, în anul 1631: „,...Dator eşti nu 
numai să ai grijă de tinc, ci să aduci folos supușilor, să te ocupi nu numai 
de cele politicești, ci și să te deprinzi întru cele duhovniceşti, să te în- 
grijeşti nu numai de cele lumești, ci şi de cele dumnezeieşti, nu numai să 
stăpâneşti, ci să fii pildă pentru supuși '*%. Ca sfat ce rezumă gândirea poli- 
tică și sentimentele pe care autorul le nutrea pentru pământul unde văzuse 
lumina zilei, îi scrie fratelui său: „Pentru libertatea patriei şi a supușilor tăi 
să te lupţi bărbătește'3%8. În acelaşi sens, în prefața unui 7riod, tipărit la 
Kiev în 1640, el scria: „Fiind creat omul din trup şi suflet, există deci, 
pâinea pentru trup și este o pâine pentru suflet, asemenea manei cereşti, 
sfânta rugăciune... 3%. 

Ca arhimandrit și egumen al Lavrei, Petru Movilă a participat, în cali- 
tate de reprezentant și locţiitor al mitropolitului de Kiev, la lucrările Dietei 

care au dus la alegerea ca rege al Poloniei a lui Vladislav al IV-lea, cel 
alături de care luptase la Hotin. Prin autoritatea și personalitatea sa a reuşit 
să adune în preajma sa pe mulți nobili poloni din Dietă. Fiind ales, noul 
rege s-a văzut silit să recunoască unele drepturi și libertăţi ale ortodocșilor 
din regatul său, prin aşa numitele „articole de împăcare” dintre ortodocşi și 
uniţi, semnate de Vladislav la | noiembrie 1632, cu câteva zile înainte de 
încoronarea sa. Printre altele, „au fost câştigate: libertatea de cult a Orto- 
doxiei în regatul polon, recunoașterea legală a Mitropoliei Ortodoxe a 
Kievului, cu episcopiile sufragane: Lvov (singura episcopie cu existență 
continuă), Lutk, Przemysl şi Mstislav; dreptul pentru Biserica Ortodoxă 
de a avea biserici, tipografii și spitale; menţinerea Frăţiilor Ortodoxe și 
dreptul de a înfiinţa altele; restituirea tuturor bisericilor ortodoxe din Kiev 
luate samavolnic de uniţi; dreptul de a dobândi orice demnități în stat 
etc."3%. „De mult nu mai dobândise Biserica Ortodoxă, şi prin ea credin- 
cioşii ucraineni, o biruință atât de însemnată, iar căpetenia acestei biruinţe, 
tânărul arhimandrit Petru Movilă, drept recunoştinţă a fost ales într-un glas 
«arhiepiscop al Chievului, al Galiției şi al întregii Rusii». 

Prin urmare, în anul 1633 Petru Movilă este ales mitropolit al Kievului, 
Galiției şi al întregii Rusii (Mică). Alegerea sa a fost recunoscută atât de 
patriarhul ecumenic Chirii Lucaris, cât şi de regele Poloniei, Vladislav. A 
fost hirotonit arhiereu la 28 aprilie 1633 de către Ieremia Sinaroski, exarh al 
Patriarhiei Ecumenice, împreună cu doi episcopi sufragani, în Catedrala 
Adormirea Maicii Domnului din Lvov, iar la 5 iulie instalat în Catedrala 
Sfânta Sofia. 

Misiunea mitropolitului era complexă: el trebuia să întărească Orto- 
doxia împotriva propagandei catolice poloneze, care dusese la unirea de la 
Brest-Litovsk (1595-1596). El urmărea ca prin tipografie şi prin școală să 
lumineze poporul ucrainean. În vremea sa, numărul tipografiilor a ajuns la 
10, din care numai la Kiev erau trei. S-au pus bazele a noi organizaţii, aso- 
ciații de preoți și mireni pentru apărarea credinţei. S-au înființat spitale, s-au 
tradus cărți fundamentale pentru apărarea dreptei credințe. În 1633 a în- 
ceput restaurarea Catedralei ortodoxe din Kiev, Sfânta Sofia. În același 
timp, a restaurat şi Lavra Pecerska. A mărit numărul Frățiilor Ortodoxe şi 
le-a intensificat activitatea. 

Pe de altă parte, a sprijinit efectiv înființarea de tipamiţe în Ţara Ro- 
mânească și Moldova etc. 

În viziunea sa, tipografia și şcoala nu sunt numai centre de instruire, ci 
și de misiune. Cărţile tipărite în limba slavă în Ţara Românească erau desti- 
nate, cel puţin o parte, și slavilor ortodocși din sudul Dunării. Petru Movilă 
a sprijinit înființarea de şcoli și în Ţările Române. La Iași, domnitorul Vasile 

Lupu a înființat colegiul care-i va purta numele. Pentru acest colegiu, el a 
cerut ajutorul lui Petru Movilă, care a trimis profesori bine pregătiți. Pe 
plan intern, Petru Movilă, în vederea întăririi Ortodoxiei, a instituit vicari, 
unul pentru Ucraina, altul pentru Bielorusia-Lituania, precum şi proto- 
popi. La rândul lor, protopopii erau supravegheați de oameni de încredere 
ai mitropolitului, recrutati dintre călugării cu învățătură. În fiecare an con- 
voca soborul preoților şi protopopilor pentru a lua diferite hotărâri cu pri- 
vire la bunul mers al treburilor bisericești. De asemenea, s-a organizat un 
consistoriu alcătuit din oameni învățați pentru cercetarea şi judecarea aba- 
terilor clerului, când era cazul. A luat măsuri împotriva recăsătoririi preo- 
ților, pentru întărirea disciplinei monahale, pentru oprirea femeilor creş- 
tine de a sluji la evrei etc. După Brest-Litovsk, Catolicismul lucra la dis- 
trugerea Ortodoxiei în Polonia, Ucraina și Lituania. O dată cu apariția 
uniației în aceste părți ale Europei, papa Clement al VIII-lea mărturisea: 
„O, rutenii mei, eu nădăjduiesc ca prin voi să aduc întregul Orient la Bise- 
rica Romei'%!. Acelaşi lucru îl făceau şi cei ce au publicat şi răspândit, 
începând cu anul 1629, Mărturisirea de credință a patriarhului Chiril 
Lucaris. Chiar uniții sunt de acord că Petru Movilă a fost silit de contextul 
istoric să fie luptător împotriva calvinismului; împotriva catolicismului se 
zice că a fost „exagerat”, iar în privința Ortodoxiei a fost un apărător dârz, 
motiv pentru care a şi fost canonizat. 

La începutul activității sale, mitropolitul trebuia să refacă multe bise- 
rici din eparhie, care ajunseseră într-o stare destul de degradată, să corec- 
teze şi să îndrepte cărțile de cult, să sistematizeze tipicul tainelor şi ierurgi- 
ilor bisericeşti printr-o nouă editare a Molitfelnicului, să alcătuiască şi să 
răspândească Mărturisirea Ortodoxă. 

Molitfelnicul sau Evhologhionul, o lucrare voluminoasă, cu peste 
1500 de pagini și 126 de slujbe, a fost tipărit în 1640 la Lavra Pecerska. 
Necesitatea apariției acestei cărți se datorează faptului că „în cărțile litur- 
gice tipărite până atunci pentru ucraineni se strecuraseră diferite greșeli 
care au dus la deformarea multor rânduieli de cult ortodoxe. Pentru ca să 
înlăture acest neajuns, mitropolitul Petru Movilă a consultat felurite ediţii 
greceşti, paleoslave și chiar catolice, în vederea stabilirii textului origi- 
nal'3*. Această metodă a fost aplicată și în cazul altor cărţi. La tipărirea 
Octoihului de la Lvov din 1630 a cercetat şi un manuscris de la Mănăstirea 
Neamţ, trimis de domnul Moldovei, Miron Barnovschi. În Molitfelnic, 
mitropolitul a adăugat și anumite explicaţii cu privire la felul în care tre- 
buie să se pregătească preoții pentru slujbe, dar şi unele sensuri liturgice și 
dogmatice ale acestora. 

Tot referitor la cărţile de slujbă amintim și faptul că însuşi mitropolitul 
Petru Movilă a scris unele cărți într-o frumoasă limbă slavo-bisericească, 
dând cu această ocazie învățături și explicații: Canonul ce se citește de 
preoți înainte de impărtășirea cu Sfânta Fuharistie; Canonul la ieşirea 
sufletului; Canonul pentru creația lumii; Canonul pentru plângerea stră- 
moşilor izgoniți din Rai; Rugăciunea pentru mântuirea creştinilor orto- 
docși de suferintele ce vin de la eretici etc. 

În scopul zidirii duhovnicești a păstoriților, Petru Movilă a tipărit și 
cărți de învățătură: Capitolele parenetice ale diaconului Agapet, Aşeză- 
mintele ascetice ale lui Dorotei, Omiliile Sfântului Macarie Egipteanul, 
Istoria lui Varlaam şi Ioasaf, Minunile peșterilor Kievului, toate tipărite la 
Kiev. În același scop, mitropolitul a început să pregătească un corpus 
hagiografic, în vederea traducerii din nou a colecției Viețile sfinților din 
limba greacă, după lucrarea Sfântului Simion Metafrastul. Moartea pre- 
matură l-a împiedicat să ducă la bun sfârșit această lucrare. Tot un vis 
neîmplinit al său a fost şi tipărirea Bibliei, pentru care pregătise deja 400 
de gravuri. 

Nu putem să nu amintim de principala operă polemică scrisă de Petru 
Movilă împotriva catolicilor, intitulată Lizhos sau Piatra din praștia ade- 
vărului al Sfintei Biserici Ortodoxe Ucrainene. Lucrarea a fost tipărită la 
Kiev în 1644, ca răspuns la învinuirile aduse Bisericii Ortodoxe şi slujito- 
rilor ei de renegatul Casian Sakovici trecut la uniţi, apoi la catolici. Pentru 
ca lucrarea să aibă circulație cât mai largă, Petru Movilă a scris-o în limba 
polonă. 

Opera de redresare a Bisericii Răsăritului și de precizare a atitudinii 
proprii față de caracterul militant al Protestantismului și al Catolicismului 
a fost cel mai bine concretizată prin alcătuirea Mărturisirii de credință, 
lucrare ce a primit girul întregii Ortodoxii. Scopul Mărturisirii lui Petru 
Movilă a fost ca și ortodocșii să aibă o învățătură de credinţă și de morală 
creștină proprie, o carte care să-i ferească de catehismele altor confesiuni 
(calvinii aveau Catehismul lui Jean Calvin, catolicii tipăriseră după 1596 
mărturisiri de credință pe care le răspândeau şi printre ortodocși). 

Prima versiune a lucrării lui Petru Movilă se intitula Expositio fidei 
ecclesiae Russiae Minoris. Aceasta a fost cercetată de un sinod local de la 
Kiev din septembrie 1640. Întrucât sinodalii nu au căzut de acord asupra a 
două puncte (purgatoriul şi momentul prefacerii), s-a hotărât ca ea să fie 
discutată de un sinod mai mare pentru a primi girul Ortodoxiei. După cum 
se ştie, sinodul a avut loc la Iași, în 1642, pentru că la acea vreme Constan- 
tinopolul era sub turci, iar Kievul era sub influență catolică şi pentru că 
mitropolitul însuşi era moldovean. Domnitorul Vasile Lupu era un mare 

apărător al Ortodoxiei, iar Varlaam era nu numai un bun cunoscător al 
învățăturii ortodoxe, ci şi un mare om de cultură. Patriarhul ecumenic 
Partenie I și-a dat acordul pentru ţinerea lucrărilor sinodului, trimițând și 
doi reprezentanţi: Porfirie, fost mitropolit de Niceea şi ieromonahul Mele- 
ție Sirigul, predicator al Patriarhiei, cel mai învăţat teolog grec din secolul 
al XVII-lea. Mitropolitul Petru Movilă a trimis trei delegați din Kiev: 
Isaia Kozlovski, primul rector al colegiului movilean, Josif Gorbițki, rec- 
torul în funcţie şi Ignatie Staruşici, fost rector şi acum predicator al Cate- 
dralei Sfânta Sofia. Din partea Bisericii din Moldova au participat: mi- 
tropolitul Varlaam, episcopii Evloghie al Romanului, Anastasie al 
Rădăuţilor şi Gheorghe al Hușilor, precum și Sofronie Pociațki, egumenul 
Mănăstirii Trei lerarhi ş.a. Din Iara Românească, din cauza războiului 
dintre Matei Basarab și Vasile Lupu, n-a participat nimeni. Amintim aici şi 
faptul că, referindu-ne la evenimentul de la Iași, noi îl numim sinod, deşi 
în decursul timpului el n-a fost acceptat de toți ca având acest statut. Dacă 
Nicolae Iorga îl numeşte „soboraș”, diminuând astfel importanţa sa, 
bizantinologul Alexandru Elian şi alţii au numit întrunirea de la Iaşi „con- 
ferință panortodoxă”. Că n-a fost efectiv un sinod, cum afirmă Nicolae 
lorga, o dovedesc prezența puţin numeroasă a delegaților şi faptul că nu 
s-a dat nici un canon. La cele două obiecţii răspundem foarte simplu. În 
primul rând, calitatea unui sinod n-o dă numărul participanţilor, ci re- 
ceptarea hotărârilor de către întreaga Biserică. Or, în cazul nostru, lucru- 
rile sunt clare. Cu toate că au participat un număr restrâns de ierarhi și de- 
legaţi, începând cu anul 1643, această Mărturisire a fost, rând pe rând, 
acceptată de întreaga Biserică Ortodoxă, ea devenind ceea ce a rămas până 
astăzi Mărturisirea de credință a Bisericii Ortodoxe. Cât priveşte ca- 
noanele, au fost şi sinoade ecumenice, de pildă al V-lea, care n-a dat nici 
un canon. Așadar, rămânem la ideea că ceea s-a petrecut la laşi a fost un 
sinod. 

Lucrările lui s-au ţinut la trapeza Mănăstirii Sfinții Trei Ierarhi, în pen- 
oada 15 septembrie — 27 octombrie 1642. Ştiri despre sinod avem de la 
Meletie Sirigul, precum și dintr-o scrisoare în limba italiană a medicului 
danez (sau olandez) Scocardi aflat la curtea lui Vasile Lupu. Se consideră că 
lucrările sinodului s-au purtat în limba latină, limbă cunoscută de toți parti- 
cipanţii sinodului, iar pe parcursul lucrărilor Meletie Sirigul traducea con- 
ținutul Mărturisirii în limba greacă, din limba latină în care fusese scrisă. 

Deşi la începutul lucrărilor, Meletie Sirigul a stăruit ca Sinodul să ia în 
discuție şi hotărârea de anatematizare în 18 puncte a Mărturisirii pusă sub 
numele lui Chiril Lucaris, ucrainienii şi moldovenii, ca și domnitorul 
Vasile Lupu, s-au opus, considerând că acea Mărturisire nu este opera lui 

Chiril Lucaris, ci ea a fost doar pusă sub numele lui. Apoi s-a trecut la cer- 
cetarea celor 261 de întrebări și răspunsuri ale Mărturisirii (împărțită în trei 
părți, potrivit celor trei virtuți teologice: credința — aici tâlcuindu-se Simbo- 
lul credinţei; nădejdea — lămurea Rugăciunea Domnească și cele nouă feri- 
ciri, și dragostea — unde a prezentat datoriile creștinului faţă de Dumnezeu 
şi de aproapele), sinodalii contestând cele două puncte care fuseseră 
respinse şi de sinodul de la Kiev, din 1640. Corectând cele două puncte, 
Mărturisirea a fost trimisă sinodului patriarhal din Constantinopol. La 20 
decembrie, delegaţii greci tipăreau la lași o scrisoare de mulțumire, în 
grecește, adresată domnului moldovean, care găzduise sinodul. În 1643, 
sinodul patriarhal prezidat de Partenie | a aprobat ca traducerea greacă a 
Mărturisirii lui Petru Movilă să devină Mărturisirea Ortodoxă a Bisericii 
soborniceșşti şi apostoleşti a Răsăritului. Această hotărâre a fost semnată 
ulterior şi de ceilalți patriarhi răsăriteni: Ioanichie al Alexandriei, Macarie 
al Antiohiei şi Paisie al Ierusalimului. În acest mod, lucrarea mitropolitului 
Petru Movilă devine, după Simbolul credinței şi Dogmatica Sfântului loan 
Damaschin, a treia mărturisire de credință a Bisericii Ortodoxe. Petru 
Movilă a publicat versiunea latină încă în timpul vieţii, în 1643, la Amster- 
dam, apoi o nouă ediţie, tot în latină, a apărut la Leipzig, în 1659. Pnma 
ediţie în limba greacă a apărut la Amsterdam (ca şi cea latină), în 1667. În 
limba română, ea a fost tradusă şi tipărită pentru prima oară la Buzău, în 
1691. Până acum s-au tipărit 19 ediţii în româneşte. 

În afară de Mărturisirea Ortodoxă care a fost aprobată la Iaşi, în afară 
de tipografiile pe care le-a trimis în ţară, legătura lui Petru Movilă cu patria 
natală s-a concretizat prin venirea sa la Iași, în 1645, cu prilejul nunţii fiicei 
lui Vasile Lupu, Maria, cu principele lituanian Janusz Radzwil. Potrivit 
unui istoric contemporan, „căsătoria dintre domnița ortodoxă și cneazul 
protestant s-a făcut prin mijlocirea mitropolitului, dornic să apropie pe 
Vasile Lupu de Polonia în vederea aderării Moldovei la Liga antiotomană 
patronată de regele Vladislav al IV-lea". Cu acest prilej, „Petru Movilă 
însuşi a cântat nunta într-un cuvânt duhovnicesc". Cuvântarea sa a fost 
rostită, două treimi, în limba română, și una în limba poloneză. 

Spre sfârşitul anului 1646, Petru Movilă, simțind că sfârșitul îi este 
aproape, şi-a scris testamentul în care scrie că „în credința sfântă în care 
m-am născut, în aceeași credință doresc să mă prezint înaintea lui Dum- 
nezeu”. Apoi, potrivit făgăduinţei sale, toată averea primită de la părinți și 
cea agonisită o lasă o parte pentru „restaurarea bisericilor lui Dumne- 
zeu”, iar altă parte pentru înfiinţarea de şcoli la Kiev. 

După dorinţa sa, a fost înmormântat într-un chip foarte simplu, în Ca- 
tedrala Adormirea Maicii Domnului, în ziua de 9 martie 1647. 


218 


Ca sfânt: făcea metanii zilnic, se ruga cu lacrimi, mai cu seamă la 
miezul nopții, ținea post foarte aspru în Postul Mare, când slujea Sf. 
Liturghie, trei zile nu mânca nimic, purta cămașa pocăinţei pe sub hainele 
obişnuite, umbla încins cu un lanţ etc. 

Aprecieri despre Petru Movilă: monahul /os:f Kalimon, cel care a 
rostit necrologul: ,,...Ai fost binefăcătorul nostru, noi nu numărăm binefa- 
cerile tale, e greu să le numeri, tu nu vrei să auzi numerele...”. 

Cronicarul polonez, puţin după 1646-1647: „Petru Movilă a trăit pe 
lume cu frica de Dumnezeu, bine și treaz, s-a ostenit în acte de pietate, 
ocupându-se totodată de întregirea Bisericii lui Dumnezeu şi păzindu-și 
turma sa”. 

Un colaborator al mitropolitului, Lazăr Baranovici, a afirmat „....El a 
fost părintele nostru şi păstorul iubitor...”. 

Patriarhul Nectarie al Constantinopolului s-a exprimat, despre Petru 
Movilă, în următoarele cuvinte: ,....a fost un bun păstor și viteaz apărător al 
credinţei”. 

Pentru viața sa curată și pentru contribuția sa la apărarea dreptei cre- 
dințe a fost canonizat de Biserica Ortodoxă Ucraineană la 6 decembrie 
1996. 


Sfântul lerarh lie lorest (1640-1643)**% 


Contextul religios în secolul al XVII-lea. După apariția Reformei, 
ideile acesteia au pătruns şi în Transilvania. Ca urmare, sașii au îmbrățișat 
luteranismul, iar maghiarii calvinismul și unitarismul. Românii au rămas 
mai departe în vechea lor credinţă ortodoxă, socotită tolerată, deși în 
1543, Dieta întrunită la Cluj proclamase principiul libertăţii religioase în 
Transilvania. 

Între noile confesiuni apărute aici, calvinii maghiari, a căror confesiune 
a fost recunoscută ca „religie de stat”, în locul celei catolice, au folosit toate 
mijloacele pentru a-şi răspândi învățătura printre români. Scopul nemăr- 
turisit al acestei acțiuni era identic cu cel pe care-l urmăreau catolicii, adică 
maghiarizarea credincioșilor români. În acest scop, cârmuitorii calvini ai 
Transilvaniei (principi, superintendenți, membri ai Dietei, comiți etc.) au 
folosit felurite metode de atragere a românilor la calvinism: numirea unor 
„episcopi” româno-calvini, tipărirea de cărţi calvine în românește, diferite 
măsuri de îngrădire a autorității mitropolitului ortodox, precum şi a protopop- 
ilor şi preoților săi etc. Această propagandă a început după 1556, anul des- 
ființării Episcopiei catolice de Alba Iulia, ea fiind sprijinită de principele Ioan 
Sigismund, convertit la calvinism. A slăbit în ultimele două decenii ale seco- 
lului al XVI-lea, sub principii catolici din familia Bathory, ca apoi să se 
desfăşoare cu deosebită intensitate în tot cursul secolului al XVII-lea, cu spri- 
jinul statornic al principilor calvini maghiari din acel timp. Ca și în cazul pro- 
pagandei catolice din secolele anterioare, calvinismul a putut atrage doar pu- 
țini români, mai ales dintre aceia care dețineau felurite proprietăți sau funcții 
publice care, pentru ca să le poată menține, acceptau să-și schimbe credinţa. 


Păstoria lui Ilie Iorest. Ilie lorest a păstorit în Transilvania între anii 
1640-1643, urmând unor mari mitropoliți (Ghenadie), fiind urmat de ie- 
rarhi mai vrednici (Simion Ștefan, care va tipări prima ediţie integrală a 
Noului Testament în româneşte, în 1648) şi Sf. Sava Brancovici. De nu- 
mele lui Ilie lorest, ca și de acela a lui Sava, se leagă lupta de apărare a 
Ortodoxiei româneşti din Transilvania, în fața încercărilor de calvinizare şi 

de înstrăinare de neam a românilor, acţiune condusă de principii Transil- 
vaniei şi de superintendenţii calvini din vremea lor. 

Din nefericire, viaţa Sf. Ilie este destul de puţin cunoscută și nu poate 
fi reconstituită decât plecând de la cele câteva izvoare documentare exis- 
tente. Cercetându-le, putem afirma că viața lui a fost una foarte zbuciu- 
mată. Mărturiile referitoare la viaţa lui sunt cele două însemnări pe 
manuscrise slavone de la Mănăstirea Putna, o scrisoare a ierarhilor moldo- 
veni, prin care-l recomandau țarului Rusiei, şi câteva ştiri ale unor croni- 
cari transilvăneni. Din scrisoarea către țarul Rusiei (Mihail Feodorovici 
Romanov), cu data de 2 iunie 1645, aflăm că „acest arhiereu cu numele 
lorest este născut în părțile ungurești, dar din copilărie a fost dat la 
învăţătură şi instruit în ţara noastră, a Moldovei, în Mănăstirea Putna, și în 
aceeași mănăstire a fost călugărit, iar după un timp oarecare, ridicat la 
treapta preoţiei”. Actul hirotoniei sale a putut fi săvârșit, fie de mitropo- 
litul cărturar Anastasie Crimca (care păstorea atunci la Suceava), fie de 
fostul episcop Efrem al Rădăuților, retras din scaun și așezat la Mănăstirea 
Moldoviţa, nu departe de Putna, fie de urmaşul său la Rădăuţi, episcopul 
Evloghie (1623-1627). Pe ultima filă a unei Psa/tiri slavone în manuscris, 
din sec. XV-XVI, aflată la Putna, apare şi semnătura: „ieromonah lorest, 
vlet 7133 (1625), noiembrie, 8”. Presupunem că semnătura era a celui 
care avea să devină mitropolitul Transilvaniei. Având aceste câteva repere, 
putem aprecia că Ilie lorest s-a născut pe la 1600, din moment ce în 1625 
era ieromonah, iar la 1640 mitropolit. 

În 1637, un preot, Manoil din Suceava, termina de copiat o lucrare a 
cunoscutului aghiograf bizantin, Simion Metafrastul (sec. al X-lea), în sla- 
vonește, începută sub îndrumarea mitropolitului Anastasie Crimca și conti- 
nuată sub aceea a „ieromonahului Iorest, egumen”, după cum aflăm dintr-o 
însemnare pe manuscrisul respectiv (azi în Biblioteca din Leningrad). Pro- 
babil este viitorul mitropolit, ajuns între timp egumen al ctitoriei şi necro- 
polei lui Stefan cel Mare, ceea ce înseamnă că era un călugăr cu alese pre- 
ocupări cărturăreşti, care va fi avut şi legături cu şcoala miniaturistică de la 
Mănăstirea Dragomirna, îndrumată de mitropolitul Anastasie Crimca. 

La 3 septembrie 1640 a trecut la cele veșnice mitropolitul Ghenadie al 
II-lea al Transilvaniei. Chiar a doua zi, superintendentul confesiunii cal- 
vine din Transilvania îl informa pe principele Gheorghe Rakoczy 1 despre 
decesul mitropolitului“, făcând recomandări și cu privire la condiţiile 
care ar trebui impuse succesorului său*%. Dintr-o scrisoare a aceluiași su- 
perintendent către principe, din 13 septembrie 1640, reiese că au fost reco- 
mandaţi trei candidaţi pentru scaunul mitropolitan vacant: Meletie Mace- 
doneanul, egumenul Mănăstirii Govora, care tipărise acolo mai multe cărți 

în slavonește şi în românește, susținut de Matei Basarab și de superinten- 
dentul Geleji, protopopul de Haţeg, susținut și dorit de preoți, precum şi 
„un moldovean”, recomandat de Vasile Lupu, care nu era altul decât iero- 
monahul Ilie Iorest. Se pare că acesta din urmă venise în Transilvania cu 
scopul expres de a prelua conducerea tipografiei din Alba lulia5*. 

Din corespondenţa ulterioară a superintendentului Geleji cu princi- 
pele rezultă că n-a găsit nici un candidat pentru ocuparea scaunului mitro- 
politan de Alba Iulia, care să fie dispus „să-și schimbe religia din te- 
melie''%, recomandându-i să se lucreze progresiv și cu prudență pentru 
calvinizarea românilor. 

În sfârșit, printr-o altă scrisoare, cu data de 8 octombrie 1640, superin- 
tendentul își exprima nemulțumirea că principele Gheorghe Rakoczy, 
cedând stăruințelor lui Vasile Lupu, a recunoscut ca mitropolit al româ- 
nilor ortodocşi din Transilvania „un moldovean”, adică pe Ilie lorest. 

Potrivit tradiției, noul mitropolit a fost hirotonit la Târgovişte de către 
mitropolitul Teofil. Din soborul Sf. Liturghii vor fi făcut parte sufraganii 
săi, episcopul Ignatie Sârbul de la Râmnic şi episcopul Ştefan de la Buzău 
şi alţii. Fără îndoială că Matei Basarab va fi oferit noului ierarh felurite 
daruri, aşa cum au primit toți ceilalți mitropoliți ai Transilvaniei. De altfel, 
se cunosc şi alte danii ale lui Matei Basarab făcute unor biserici româneşti 
din Transilvania, el fiind şi ctitorul bisericii din Turnu Roșu, lângă Sibiu. 

Probabil, cu ocazia recunoaşterii sale în scaun de către principele 
Gheorghe Rakoczy Î, i se vor fi impus unele restricții de ordin dogmatic, 
liturgic şi cultural-educativ, în vederea calvinizării Bisericii românești, așa 
cum s-a întâmplat cu toți mitropoliţii ortodocşi ai Transilvaniei, pe care el 
nu le-a respectat, după cum vom vedea. 

Din activitatea lui ca mitropolit se cunosc puţine lucruri. În 1641 a 
apărut la Alba Iulia Evanghelia cu învățătură, dată la tipar încă din timpul 
înaintașului său, Ghenadie, fiind terminată, după cum se preciza în prefață, 
în timpul lui „lorist archimitropolit”. Cartea era o retipărire, aproape pa- 
gină cu pagină, a Evangheliei cu învățătură, tradusă din slavoneşte de 
preoţii lane şi Mihai de la Biserica Sf. Nicolae din $cheii Brașovului şi 
tipărită de diaconul Coresi, la Brașov, în 1580-1581. 

În tot cursul păstoririi, a făcut vizite canonice în eparhia sa — care 
cuprindea întreaga Transilvanie — spre a cunoaște la fața locului proto- 
popi Și preoții, bisericile și mănăstirile, starea religios-morală a credin- 
cioșilor, învăţătura şi starea materială a clerului. Potrivit vechiului obicei, 
va fi convocat, la Alba Iulia, o dată sau de două ori pe an, „soborul mare” 
al eparhiei, format din protopopi şi din unii preoți, care va fi luat felurite 
măsuri de interes bisericesc. 

Păstoria vlădicăi Iorest la Alba lulia n-a fost de lungă durată, căci în 
februarie 1643 a fost înlăturat în chip brutal din scaun, prin uneltirile câr- 
muitorilor calvini ai Transilvaniei de atunci. Cauza principală trebuie să o 
căutăm în aceea că n-a îndeplinit nici una din îndatoririle care i-au fost 
impuse la numire, ci a rămas statornic în credinţa ortodoxă, împreună cu 
păstorițu săi. Presupunem că se va fi împotrivit şi presiunilor, exercitate 
asupra sa de către superintendentul calvin, de a difuza printre preoții şi 
credincioșii săi Catehismul calvinesc, redactat în românește şi tipărit în 
164235, căruia îi va da răspuns mitropolitul Varlaam al Moldovei. Vlădica 
lorest a fost întărit în convingerile sale ortodoxe şi îndrumat să reziste în 
faţa tuturor presiunilor nu numai de formaţia sa ortodoxă dobândită la 
Putna, ci şi de sinodul întrunit la laşi, în septembrie-octombrie 1642, care 
a aprobat Mărturisirea de credință a lui Petru Movilă al Kievului. Este 
sigur că la înlăturarea mitropolitului lorest din scaun au stat şi rațiuni de 
ordin politic, determinate de înăsprirea relațiilor dintre Gheorghe Rakoczy 
şi Vasile Lupu, care îl recomandase la ocuparea scaunului mitropolitan. 

Acuzaţiile care se aduceau mitropolitului lorest le cunoaștem din scri- 
soarea ierarhilor moldoveni, din data de 2 iunie 1645, prin care recoman- 
dau ţarului Rusiei pe Ilie Iorest. „Pe urmă, arătau ei, dacă au trecut trei ani, 
a îndemnat diavolul, care urăște cele bune, pe popa cel mare al craiului cu 
numele Gheorghe Ciulai, care este în erezia luterană în care sunt și craiul 
ȘI toți ungurii, Și l-au defăimat pe acest lorest, arhiereul creștinilor români, 
la craiul Rakoczy Gheorghe și au adus mărturii mincinoase și i-au făcut 
mare nedreptate şi i-au luat tot ce avea, l-au legat şi l-au închis în temniţă. 
novă luni şi a suferit în surghiun și împreună cu el mulți preoţi creștini, nu 
pentru altă vină decât pentru credinţa creştină, voind să-i convertească la 
luteranism. Şi pentru că nu aveau ce să-i facă, văzând că ţine tare și neclin- 
tit la credința sa, însuși craiul Rakoczy i-a dat, — cu garanţia a 24 de 
chezași — 1000 de taleni, ca să-i restituie degrabă în vistieria crăiască și l-a 
eliberat, ca să adune şi să plătească pentru acei chezași. De aici, a venit la 
mănăstirea sa, la Putna...”. 

Adevăratele motive ale alungării sale din scaun reies şi din spusele 
tradiției, consemnate mai târziu în opere scrise. De pildă, Samuil Micu, în 
lucrarea Scurtă cunoștință a istoriei românilor, scria că Ilie lorest „au fost 
pârât ca cum ar fi fost cu viață necuviincioasă şi scăndălos, pentru care 
lucru, din porunca lui Rakoczy, domnul Ardealului, la Bălgrad în consisto- 
riu au fost judecat şi lăpădat din episcopie și dat în mâini mirenești să se 
pedepsească. Alţii zic că pentru împotrivirea păstoricească cu care s-au pus 
împotriva eresului calvinesc şi nu au voit a primi împărtășirea lui, la carea 
domnul țării îl silea, au fost lepădat din episcopie și ca să nu vază că pentru 
credință pătimeşte, i-au scornit nume rău și i-au făcut pâră mincinoasă”35!, 

lar Gheorghe Șincai, comentând diploma de recunoaștere în scaun a lui 
Simion Ștefan, în care Ilie lorest era prezentat ca om cu viață imorală, scria: 
„Vezi cum se meşteșugea calvinii să tragă la credinţa şi legea lor pe biețiu 
români din Ardeal! Drept aceia, lesne poți crede că pe mitropolitul Băl- 
gradului Elia lorest... nu pentru bârfele ce se scriu în diplomatul acesta s-au 
lepădat din vlădicie, ci pentru că n-au primit Catehismul 352. 

Însuși istoricul unit Augustin Bunea, care prezintă tendenţios chipul 
mitropolitului, era nevoit să recunoască faptul că principele calvin Gheor- 
ghe Rakoczy | nu putea să-l pedepsească pentru convingerile sale religi- 
oase, adică pentru credinţa sa ortodoxă, întrucât prin cunoscutele legiuiri 
medievale transilvănene Approbatae Constitutiones era „oprită asuprirea 
religioasă şi trecerea forțată la o altă confesiune, pe când imoralitatea putea 
fi pedepsită şi de autoritatea civilă, fie cu moartea, în cazul celor căsătoriți, 
fie cu amendă în bani şi bătaie, în cazul celor necăsătoriți '35. Deci, trebuia 
găsit un temei legal care să justifice scoaterea mitropolitului din scaun. O 
îndepărtare pentru credința sa ortodoxă ar fi provocat nemulțumirea celor 
doi domni din Ţara Românească şi Moldova, cu care Gheorghe Rakoczy 
avea tot interesul să păstreze relaţii de bună vecinătate. Chiar și faptul că a 
primit 1000 de taleri din partea lui Rakoczy — sumă enormă pentru acel 
timp — ca să-şi răscumpere cei 24 de garanţi, trebuie interpretat ca o tactică 
a aceluia de a fi considerat de vecinii săi ortodocşi ca un principe tolerant 
în probleme religioase. În afară de aceasta, din diploma de confirmare a lui 
Simion Stefan ca mitropolit, din 10 octombrie 1643, reiese că lorest a fost 
judecat de un „săbor mare, de toţi protopopii şi preoții românești de legile 
grecească şi sărbească”. Desigur, cârmuitorii calvini nu puteau lua singuri 
hotărâri împotriva lui, pentru ca să nu supere pe cei doi domnitori români, 
din această pricină i-au înscenat un proces, în care au apărut ca acuzatori ȘI 
judecători proprii săi protopopi, desigur din aceia care erau interesați sub 
raport material în acțiunea prozelitistă calvină. 

Înlăturat din demnitatea arhierească, lorest a fost aruncat în închisoare, 
unde a pătimit timp de nouă luni, împreună cu „mulți preoți creștini”, între 
care vor fi fost şi preoți de la catedrala mitropolitană, care s-au opus acțiunii 
de calvinizare a românilor. După ce a fost eliberat, probabil prin noiembrie 
1643, a plecat la Mănăstirea Putna, așa cum aflăm din scrisoarea ierar- 
hilor moldoveni către ţarul Rusiei. Următoarele știri sunt abia din 1645, 
când a plecat în Rusia pentru a strânge banii necesari achitării celor 1000 
de taleri. Presupunem că a participat la soborul ierarhilor moldoveni, con- 
vocat de mitropolitul Varlaam, pentru a da un răspuns Catehismului calvi- 
nesc. Păstorind aproape trei ani în Transilvania, vlădica lorest va fi putut 
împărtăși celor prezenți amănunte interesante nu numai asupra doctrinei 
calvine, ci mai ales asupra metodelor prozelitiste folosite de conducătorii 

calvini din Transilvania pentru atragerea românilor la confesiunea lor. În 
iunie 1645, mitropolitul Iorest a plecat în Rusia, pentru a strânge ajutoare, 
așa cum făcuseră şi alți ierarhi şi călugări transilvăneni. Avea asupra lui 
scrisoarea de recomandare către ţarul Rusiei, Mihail Feodorovici Ro- 
manov, dată în Suceava la 2 iunie 1645. Un astfel de act primise şi din 
partea lui Vasile Lupu. Era însoțit de călugărul Gherman și de nepotul său, 
Jurca. La 28 iume 1645 era în oraşul de graniță Putlivia (între Ucraina și 
Rusia), iar la 24 august, la Moscova. Prezentându-se la biroul ambasado- 
rilor, a înmânat cele două scrisori şi a declarat că „a fost mitropolit în Alba 
lulia și din cetatea aceasta l-au alungat ungurii, pentru credinţa ortodoxă şi 
creştinească, şi i-au făcut multe necazuri. A venit pe urmă în Moldova, iar 
de aici a plecat să se închine Majestății Sale Ţarului din Moscova”. 

Primit în audienţă, el a oferit țarului părticele din moaștele Sf. Du- 
mitru din Tesalonic, primind în schimb felurite daruri şi bani. Se pare că a 
rămas în Moldova până în primăvara anului următor, din moment ce în 
octombrie 1645 solicita să i se dea lemne de foc, precum și permisiunea de 
a cerceta Lavra Sf. Serghie, împreună cu cei doi însoțitori. Fiind om de 
carte, presupunem că în acest răstimp a luat cunoștință de unele lucrări 
teologice scrise în slavo-rusă, a cercetat numeroasele biserici ale Krem- 
linului şi din oraşul Moscova, cele din Lavra Sf. Serghie, a slujit în diferite 
biserici și a cunoscut vlădici, preoți şi călugări ruși. 

Putem presupune că la întoarcere va fi cercetat şi Kievul, unde păstorea 
mitropolitul de neam român, Petru Movilă (1633-1646). Reîntors în Mol- 
dova, va fi trimis cei 1000 de taleri în vistieria principelui Transilvaniei. 

Şi-a petrecut restul vieții în mănăstirea sa de metanie, la Putna, unde s-a 
ocupat în continuare cu studiul, cu săvârșirea slujbelor și poate cu copierea 
de manuscrise. Dintr-o însemnare slavonă de pe un Minei manuscris pe ia- 
nuarie, de la Putna: „Ca să se ştie când a murit Vlădica Iorist, în anul 7186 
(1678), luna martie 12”. Probabil că a fost îngropat în afara bisericii, pe 
latura de sud, unde s-au descoperit mai multe morminte arhierești. 

Din puţinele izvoare documentare care s-au păstrat, reiese că mitro- 
politul Iorest a fost un strălucit promotor al unității românești, căci, tran- 
silvănean fiind, a întreținut strânse legături cu Moldova, mai ales cu 
Mănăstirea Putna, unde a fost călugărit şi a trăit cea mai mare parte a 
vieţii, dar şi cu Țara Românească, unde a fost hirotonit arhiereu. Dar, mai 
cu seamă, a fost un mare apărător al Ortodoxiei din Transilvania, suferind 
pentru credinţa sa nouă luni de închisoare, precum şi scoaterea forțată din 
scaunul mitropolitan. Întrucât la acestea s-a adăugat și viața sa curată, Sf. 
Sinod al Bisericii noastre l-a canonizat în anul 1955, fiind pomenit, alături 
de Sf. Sava Brancovici, la 24 aprilie. 


Sfântul Sava Brancovici, mitropolitul 
Transilvaniei (1656-1660; 1662-1680): 


Ca şi mitropolitul Ilie lorest, mitropolitul Sava Brancovici a păstorit 
sub principi calvini, când propaganda calvină în Transilvania a atins a- 
pogeul. De aici, pe de o parte rezistenţa lor, iar pe de alta, ca o consecinţă 
firească, canonizarea lor. 

Dacă despre Sf. Ilie lorest, ca şi despre alți predecesori ai lui avem 
puține informaţii, despre viața şi activitatea Sf. Sava avem mai multe infor- 
maţii, ele provenind din Cronica sârbească scrisă de fratele său, Gheorghe. 

Din acest document se poate afla că viitorul mitropolit făcea parte 
dintr-o veche familie sârbească, se pare originară din părțile Herțegovinei, 
din localitatea Korenici. Pe la sfârşitul veacului al XVI-lea, această fami- 
lie s-a refugiat în părțile Aradului, din pricina expansiunii otomane. 
Trăind multă vreme printre români, familia Brancovici s-a românizat, fapt 
desprins şi din semnătura mitropolitului, care apare uneori sub forma 
„Brâncoveanu”. Din această familie au făcut parte mai mulți episcopi, 
care I-au fost modele în apărarea Ortodoxiei. 

Viitorul mitropolit al Ardealului s-a născut în jurul anului 1620, în 
Ineu, primind din botez numele Simeon. A învățat carte în casa părin- 
tească, apoi a călătorit prin Ungaria, Serbia și Bulgaria, ajungând până la 
Mănăstirea Comana, la sud de Bucureşti, unde se găsea vlădica Longhin, 
unchiul său. Acolo şi-a completat învățătura. Aflând de moartea tatălui, a 
doi frați şi a unei surori, s-a reîntors acasă, apoi s-a căsătorit și a avut copii, 
care însă i-au murit de mici. 

Între timp, a murit şi Gheorghe Brancovici, protopopul Ineului, o altă 
rudenie. Credincioşii de acolo au rugat atunci pe tânărul Simeon să-şi 
închine viaţa slujirii lui Dumnezeu ca protopop. Răspunzând stăruințelor 
acestora, a plecat la vlădica Longhin, iar de acolo s-a îndreptat către Târ- 
govişte, ca să-i ceară mitropolitului Stefan al Ungrovlahiei să-l hiroto- 
nească preot. După un nou popas la Comana, preotul Simeon se reîntoarce 
la turma sa duhovnicească din Ineu. Abia ajuns, află că soţia sa îi murise 

cu puţine zile înainte de hirotonie, iar bătrâna sa mamă se călugărise. A 
păstorit mai mulți ani ca preot-protopop în Ineu, îngrijindu-se nu numai de 
viața duhovnicească a păstoriților, ci şi de apărarea lor în fața cotropito- 
rilor turci. 

În vara anului 1656, o nouă schimbare are loc în viaţa tânărului proto- 
pop din Ineu. Murind mitropolitul Simion Ştefan al Transilvaniei, soborul 
de preoţi și de mireni ortodocși întrunit la Alba Iulia în vederea alegerii 
unui succesor al lui a găsit vrednic pentru această înaltă slujire tocmai pe 
protopopul văduv Simeon Brancovici din Ineul Aradului. Potrivit vechiu- 
lui obicei, acesta a plecat în Ţara Românească, unde a fost călugărit sub 
numele de Sava, în catedrala mitropolitană din Târgovişte, la praznicul 
Înălţării Sfintei Cruci. De faţă erau mitropolitul Ştefan al Ungrovlahiei, 
unchiul său, Longhin, și alți arhierei aflaţi atunci în capitală. Trecut prin 
treptele ierarhice şi monahale, în ziua de 16 septembrie 1656 a fost hiroto- 
nit arhiereu în aceeaşi catedrală. Încărcat de daruri, oferite de domnitorul 
Constantin Şerban Basarab, s-a reîntors la turma sa duhovnicească, fiind 
primit cu mare cinste în reşedinţa sa din Alba Iulia. 

Deși îndelungată, activitatea lui ca mitropolit a fost mult tulburată pe 
de o parte de acțiunea prozelitistă pe care încercau să o desfășoare printre 
românii ortodocşi conducătorii confesiunii calvine maghiare, sprijiniți de 
înșiși principii Transilvaniei, iar pe de alta de războaiele și de schimbările 
din primii ani ai păstoriei sale. 

Pe plan politic, între anii 1657-1662, în Transilvania au avut loc per- 
manente frământări de ordin intern, determinate de luptele pentru putere 
între diferiți pretendenți la conducerea principatului, unii sprijiniți de 
turci, alții de Dieta Transilvaniei. Frământările interne au avut însă şi alte 
consecințe şi anume, mai multe incursiuni ale turcilor în ţară, în vederea 
impunerii pe tron a favoritului lor. În astfel de împrejurări, era firesc ca 
asupra mitropolitului să vină o serie de neajunsuri, inevitabile din cauza 
deselor schimbări de domni. Sprijinind tendinţa antiotomană a principelui 
Gheorghe Rakoczy II, contracandidatul său, Acațiu Barcsay, a înlăturat pe 
Sava din scaun, în iulie 1660, înlocuindu-l cu un cleric rus, Ghenadie, ori- 
ginar din Putlivia, fost preot în Alba Iulia. Acestuia i s-au impus 13 res- 
tricții, care urmăreau facilitarea acțiunii prozelitiste calvine; a murit însă 
la Sibiu în vara aceluiași an. Abia noul principe, Mihail Apaffi, numit de 
turci, un calvin convins, a acordat lui Sava o nouă diplomă de confirmare 
în scaunul mitropolitan, cu data de 23 aprilie 1662. De acum înainte, 
păstorirea lui s-a desfășurat fără întrerupere, până în 1680, deși cu multe 
neajunsuri, determinate de refuzul său de a colabora cu principele și cei- 
lalți conducători ai confesiunii calvine. 

Cu toate că era într-o situaţie grea, mitropolitul Sava a obținut totuși 
din partea lui Mihail Apaffi permisiunea de a face o călătorie în Rusia, 
după ajutoare, aşa cum făcuseră, cu câteva decenii în urmă, unchiul său, 
Longhin, şi mitropolitul Ie lorest. 

Călătoria este descrisă pe larg în Cronica fratelui său, care-l însoțea, 
dar poate fi reconstituită și din alte izvoare. A plecat din Alba Iulia la 
începutul anului 1868, trecând prin Iași, prin Cracovia, unde a fost primit 
de regele Poloniei, ajungând la Moscova la sfârșitul lunii mai. Aici a fost 
primit într-o primă audienţă de țarul Rusiei, Alexei Mihailovici Romanov, 
care-l primise şi pe Ilie lorest, şi de la care dobândise mai multe obiecte de 
cult şi o sumă însemnată de bani. În ziua următoare, a depus la biroul 
ambasadorilor din Moscova un memoriu, care era un adevărat program de 
luptă antiotomană, subliniind faptul că sârbii, bulgarii şi români „sunt în 
mare lipsă, necaz şi strâmtorare”, dar „cu oaste gata”. Mitropolitul Sava a 
rămas în această capitală până la sfârsitul lunii august. În ziua de Sfinţii 
Apostoli a slujit în Biserica Uspenia din Kremlin, alături de patriarhu 
Alexandriei (Paisie), Antiohiei (Macarie), al Moscovei şi de alți ierarhi, 
ruşi sau străini, prezenți la lucrările sinodului convocat aici pentru jude- 
carea fostului patriarh Nicon. Tot acum a avut prilejul să viziteze marile 
monumente de artă, mănăstirile şi bisericile din Moscova şi din împre- 
jurimi, cunoscând mai mulți clerici ruși. La 2 august 1668 a fost primit 
într-o nouă audienţă de către ţar, care i-a acordat un ajutor bănesc însem- 
nat pentru Biserica sa, la sfârșitul aceleiaşi luni dobândind și un hrisov, 
prin care 1 se asigura privilegiul — lui și urmașilor lui în scaun — să meargă 
în Rusia după milostenie, la fiecare șapte ani. 

După întoarcerea sa din această călătorie, pentru mitropolitul Sava a 
început o perioadă de asupriri din partea principelui Mihail Apaffi și a con- 
ducătorilor calvini, convinşi fiind de faptul că astfel de legături l-au întărit 
în credința ortodoxă. De asemenea, era şi suspiciunea principelui că vizita 
mitropolitului în Rusia a avut şi un scop politic. O primă măsură s-a luat în 
februanie 1669, când principele, instigat de superintendentul calvin din 
Alba Iulia, a dat un decret prin care i s-au impus o serie de îndatoriri și 
restricţii, urmărindu-se calvinizarea Bisericii româneşti. Între altele, mitro- 
politul era subordonat superintendentului calvin atât în hirotonirea preo- 
tilor și a protopopilor, precum şi în destituirea celor nevrednici sau reprimi- 
rea celor ce făgăduiesc îndreptarea vieții, în vizitarea canonică a bisericilor, 
în convocarea și conducerea sinodului general românesc. 

La începutul anului 1670, vlădica Sava a făcut o călătorie în Ţara Ro- 
mânească. Cu acest prilej, Antonie Vodă din Popești, împreună cu mitro- 
politul Teodosie al Ungrovlahiei, cu sufraganii acestuia de la Râmnic și de 

la Buzău, cu boierii din divan, au acordat o danie anuală de 6000 de aspri 
Mitropoliei Transilvaniei. Se continua astfel ajutorarea pe care o dădu- 
seră şi înaintaşii săi, Matei Basarab şi Constantin Şerban, știind că aceasta 
era „ca o corabie ce se leagănă în mijlocul valurilor mării, lipsită de cele 
din urmă mijloace, stând în mijlocul a tot soiul de eretici de felurite cre- 
dinţe şi fiind hulită de ei din toate părţile în deosebite chipuri”. În 1672, 
mitropolitul Sava sfințea Mănăstirea Moisei din Maramureș, iar peste doi 
ani, biserica din Vlădeni, lângă Brașov. 

În 1675, „având grijă de lucrurile bisericeşti şi multe lipse a preoților, 
a bisericilor şi a creştinilor”, a adunat în sobor pe toţi „juraţii scaunului și 
protopopii”, în mănăstirea de reşedinţă din Alba Iulia. Cei prezenți, sub 
președinția mitropolitului, au luat o serie de hotărâri, care au ajuns până la 
noi sub forma a două „așezăminte sobornicești”. După cuprinsul lor, aceste 
hotărâri pot fi împărțite în mai multe grupe. Cele mai importante priveau 
românizarea slujbelor bisericești. Chiar în fruntea hotărârilor sobornicești 
se afla dispoziţia: „Cuvântul lui Dumnezeu să se vestească în limba noas- 
tră rumânește creştinilor în biserică şi „unde va trebui şi va fi lipsă”. În 
continuare, apăreau, sub o altă formă, măsuri precise împotriva preoților 
care vor sluji tot în slavoneste. În acest sens, trebuie subliniat că mitro- 
politul Sava este primul ierarh despre care ştim că a dat dispoziții, în scris, 
privind săvârşirea slujbelor în româneşte. Tot acum s-a hotărât ca „„ves- 
tirea” sau „predicarea” cuvântului lui Dumnezeu să se facă nu numai în 
biserică, ci, unde va trebui şi va fi lipsă”, iar cărțile românești să se citească 
aici, dar „și într-alte locuri unde va fi lipsă”. În a doua listă apare și îndato- 
rirea preoților pentru catehizarea copiilor în biserică, măsură care, de ase- 
menea, se precizează acum, pentru prima oară, în scris. 

A doua grupă de hotărâri privea disciplina clerului, prevăzându-se pe- 
depse pentru cei care nesocoteau canoanele şi rânduielile tradiționale orto- 
doxe. Alte dispoziții urmăreau înlăturarea superstiţiilor, îndeosebi a celor 
legate de cultul morților, mult răspândite în secolul al XVII-lea. 

În sfârșit, ultima grupă cuprindea măsurile care priveau întărirea vieţii 
religios-morale a păstoriților săi. În acest Scop, ei erau îndatorați să cerce- 
teze biserica în duminici şi sărbători, să înveţe 7ată/ nostru, Crezul şi Cele 
10 porunci, să se împărtășească de patru ori pe an, să respecte pe preoți, 
să-şi trimită copiii la biserică ş.a. 

Din lectura acestor hotărâri adoptate la soborul din 1675, reiese lim- 
pede că mitropolitul Sava era preocupat de ridicarea vieții moral-duhov- 
nicești a păstoriților săi, dar mai ales de înlocuirea limbii slavone în cult cu 
cea românească, lucru pe care-l realiza şi marele său contemporan, mitro- 
politul Dosoftei al Moldovei. 

În anii următori, datorită înțelepciunii mitropolitului, s-au obținut din 
partea lui Mihail Apaffi câteva diplome deosebit de favorabile clerului 
ortodox. Una dintre ele îi recunoștea toate drepturile şi atribuțiile sale 
arhiereşti, pe lângă unele înlesniri administrative. 

Dar toată această frumoasă lucrare naţională, bisericească și misionară 
s-a încheiat în anul 1680, datorită intrigilor noului superintendent Mihai 
Tofoi, fost predicator la curtea lui Apaffi, un calvin convins, dar om cult, 
cu studii în Anglia și în Germania. Se adăuga și faptul că tocmai atunci se 
descoperise un complot îndreptat împotriva lui Apaffi, condus de un mag- 
nat ardelean emigrat la Constantinopol, care încercase să înlăture domnia 
tiranică a principelui. Printre aderenţii acestuia se numără şi Gheorghe 
Brancovici, lucru pe care-l recunoaște el însuşi în Cronica sa. N-ar fi 
exclus ca la mișcarea antiapafiană să fi aderat şi mitropolitul Sava, fapt 
care i-a agravat și mai mult situația. Numai așa se explică măsurile grab- 
nice de cercetare și judecare a cazului său. 

Din dispoziția principelui s-a constituit un „scaun de judecată” la 
Alba Iulia. Printre membrii lui se numărau câțiva protopopi români filo- 
calvini și restul maghiari calvini, în total 101 persoane. Prim acuzator era 
superintendentul Mihail Tofoi, reprezentat prin Stefan Paloș. În aceeași zi 
s-a semnat sentinţa de destituire a mitropolitului — redactată în limba ma- 
ghiară — din care se constată că era acuzat de o viață imorală, că a neglijat 
mănăstirea din Alba Iulia și tipografia. Pe baza acestor învinuiri neînteme- 
iate, s-a hotărât ca Sava Brancovici „cel până acum vlădică al românilor, 
să se înlăture și din dregătoria episcopească şi din cea preoțească, pe 
temeiul canoanelor 80 şi 81 ale Bisericii calvine din Ardeal și canonul 75 
al legii românesti şi ca persoană infamă, să se dea în mâna magistratului 
din afară al Măriei Sale Craiului, să facă cu el după Aprobatae constitu- 
tiones, partea I, titlul I, art. 3; însă făcându-se acestea, să fie dator a da 
seama de averile Mănăstirii Bălgradului”. Deci un mitropolit ortodox ro- 
mân era judecat după „canoanele confesiunii calvine maghiare”. 

În aceeași zi, Apaffi a cerut Sfatului orășenesc din Sibiu să sigileze de 
îndată bunurile avute de cei doi fraţi Brancovici în casa în care locuiau cu 
chirie. Peste câteva zile, au fost trimişi doi oameni de încredere să execute 
dispoziția. Pe lângă veşminte şi vase liturgice, obiecte de argintărie, stofe 
şi săbii, s-au mai găsit trei traiste cu cărți româneşti, apoi „o ladă mare pes- 
triță”, în care erau 14 saci cu cărți; tot acolo s-a descoperit „tipografia, 
împreună cu toate instrumentele și cu literele româneşti”; într-un alt sac 
„cărti românești, maghiare şi latine, 66 la număr, și un ziar cusut în piele” 
(probabil jurnalul său personal). În acest inventar impresionează numărul 
mare de cărți, mai ales românești, dar și maghiare şi latinești. Alte cărți 

existau la Mitropolie, după cum aflăm din aşa-numitul „zaconic” sau „car- 
tea legilor”, un fel de statut de organizare a Bisericii noastre din Transil- 
vania, din anul 1680. 

După judecată, mitropolitul Sava a fost închis, lucru pe care îl mărtu- 
risea Apaffi însuși în scrisoarea adresată sibienilor în ziua judecății. lar 
fratele său, Gheorghe, scria că „fiind suferind de boala podagrei, luându-l 
cu nemiloasă grozăvie din patul de boală, îl așezară pe un cal și îl duseră cu 
așa batjocură în pretoriul ighemonului, unde fu închis în temniță. Pentru 
ca după legea lor să poată răpi toate averile lui, închiseră în aceeași temniță 
cu mitropolitul şi pe unicul frate bun al său, pe Gheorghe Brancovici”. 

Cronicarul contemporan maghiar, Mihail Cserei, scria că protopopul 
filocalvin loan Zoba a fost „mituit cu daruri” de principe, ca să-l învinu- 
iască pe Sava de imoralitate. Tot el relata că Apafi şi oamenii lui „au 
prădat întreagă averea” mitropolitului şi că l-au silit să plătească 3000 de 
taleri, pentru procurarea cărora a trimis pe fratele său, Gheorghe, în Țara 
Românească. Același Cserei afirmă că, după ce a fost arestat, vlădica, deşi 
bătrân şi bolnav, a fost scos din închisoare numai în cămașă și bătut cu 
biciul „până ce s-au rupt şi au căzut cămașa ...şi carnea de pe dânsul 355. 

Un alt cronicar, sas (Andrei Gunesch), pe atunci pastor în Petrești (jud. 
Alba), relata şi el că, fiind întemnițat, mitropolitului i s-au aplicat „lovituri 
enorme”, încât „după puţin timp” şi-a dat „nefericitul suflet”. Mai târziu, 
Petru Maior scria că „în castelul de la Blaj al principelui Apaffi, din a cărui 
poruncă lăudatul Sava fu bătut de moarte, după aceia în besearica cea de la 
Vinţ înaintea a tot norodul fu în chip de despreoțire desfăcut de vestmintele 
ceale arhiereşti, după aceaia din nou băgat în temniţă și de acolo scos în 
toată vinerea, fu bătut cu toiege până la moarte 556, 

La scurt timp după judecarea și întemnițarea lui Sava, s-au făcut mai 
multe încercări pentru eliberarea lui. Fratele său, Gheorghe, a solicitat spri- 
jinul domnitorului Șerban Cantacuzino al Ţării Românești și al lui Constan- 
tin Brâncoveanu, viitorul domn. Din rațiuni de ordin politic, Mihail Apaffi a 
eliberat pe mitropolit din închisoare, la o dată pe care nu o cunoaștem. 

Bătrân şi bolnav, acesta a trecut la cele veşnice prin aprilie 1683. La | 
mai din acel an, fratele său dăruia o Evanghelie (tipărită la București, 
1682) bisericii din Veştem, lângă Sibiu, spre pomenirea la Sf. Liturghie a 
„răposatului Sava, mitropolitul Ardealului”. 

Că a fost un vrednic apărător al credinţei ortodoxe, ne încredințează şi 
Samuil Micu, care scria următoarele cuvinte: „Tot norodul şi clerul româ- 
nesc ca un lucru adevărat ține, cum de la cei bătrâni au luat, că Sava acesta 
toate întâmplările acestea le-a pățit pentru credinţă, că s-a împotrivit ere- 
sului calvinesc şi l-a lepădat și n-a vrut a se uni cu acela”. 


231 


Cel dintâi care a ridicat problema canonizării lui a fost August Tre- 
boniu Laurian, încă din 1850, când scria: „Sava a fost unul din mitropoliţii 
cei rari şi care merită a fi numărat între sfinți 3%. lar după un sfert de veac, 
profesorul loan Al. Lapedatu, din Brașov, propunea: „Spre a-i dovedi toa- 
tă recunoştinţa, s-ar cuveni ca noi să serbăm pe acest mare bărbat ca pe un 
sfânt al neamului nostru; să-i dăm onoruri de sfânt, căci a murit pentru 
Biserică şi națiune 358. 

Pentru viața lui curată, pentru statomicia în credință și pentru chi- 
nurile răbdate pentru apărarea nealterată a ei, Sfântul Sinod al Bisericii 
noastre, în 1955, l-a trecut în rândul sfinților, fund pomenit, alături de Ilie 
lorest, la 24 aprile. 


Mitropolitul Dosoftei 
(1671-1674; 1675-1693)%5 


lată ce scria cronicarul Ion Neculce în Letopisețul său despre mitro- 
politul Dosofiei: „Acest Dosoftei mitropolit nu era om prost de felul lui. Și 
era de neam de mazâl, prea învăţat, multe limbi ştia: elineşte, lătineşte, 
sloveneşte şi altă adâncă carte și învățătură, deplin călugăr şi cucernic şi 
blând ca un miel. În țara noastră pe ceastă vreme nu este om ca acela 5%. 

Este îndeobşte acceptat că Dosoftei — ca mirean Dimitrie — s-a născut 
în anul la 26 octombrie 1624. Chiar el declara, în 1684, că era „un om de 
60 de ani”. Se ştie dintr-o notă pe care Dosoftei o scrie, la 14 septembrie 
1649, pe când era călugăr la Probota, că pe tatăl său îl chema Leontari şi 
pe mama sa Misira, iar numele de familie, ce-i venea de la bunicul din 
partea tatălui, era Barila. 

Numele lor l-au determinat pe Nicolae lorga să afirme că el s-ar trage 
dintr-o familie de negustori greci*!. Ştefan Ciobanu, căutător în arhi- 
vele poloneze, ucrainene şi rusești, a descoperit în biblioteca Mănăstirii Sf. 
Onofrei din Lvov un pomelnic al Bisericii liovene Sf. loan Teologul, în 
care, la fila 169, sunt înscrişi „domniile lor domnii Papară”, generoşi 
dăruitori ai lăcaşului amintit. La loc de cinste în lista de pomenire a fami- 
liei Papară se află mitropolitul Dosoftei, la câteva decenii după ce se să- 
vârşise din viaţă. La fel apare Dosoftei și în pomelnicul Mănăstirii lazeniţi 
din ținutul Zolkiew. Concluzia este că pomenindu-l, membrii acestei in- 
fluente familii galițiene şi-l asumau pe Dosoftei şi se mândreau cu înaltul 
cin eclesiastic la care ajunsese . 

Aceste date, coroborate cu intervenţia pe care Dosoftei a făcut-o pe 
lângă patriarhul Ioachim al Moscovei, plângându-se de persecuțiile la care 
era supus lioveanul Chiriac Papară, ruda sa, din partea episcopului uniţilor 
din Lvov, l-au instalat pe mitropolit în structura familiei Papară, făcând 
din el un „venit” din Galiţia în Moldova. Prin urmare, el cobora dintr-un 
neam bogat şi influent în cadrul coloniei grecești din Lvov, dintr-o familie 
care, după un stagiu în Moldova, a ajuns în Polonia, câștigând cu timpul o 
pozitie însemnată. 

Hasdeu'*% afirmă că „după numirile de botez ale părinților săi Leontar 
și Misira se vede că dânșii nu erau moldoveni de baştină, ci nişte macedo- 
români stabiliți în Moldova, unde fiul lor a ajuns un adevărat luceafăr de 
credință şi de ştiinţă”. 

G. Călinescu:* va acorda şi el credit „ipotezei aromânesşti”. 

N. Cartojan”% afirmă în acest sens: „s-a crezut de unii istorici că era 
de origine grec; alţii au presupus că era ucrainean; azi avem motive te- 
meinice a crede că era român macedonean”. 

Dacă am accepta aceste ipoteze, am avea de-a face cu un Dimitrie 
Barila, care şi-a petrecut copilăria şi adolescența în mediul galițian al 
Lvovului, între cei din familia Papară (cu care era realmente înrudit), de- 
parte de lumea românească, cu tot ce avea să însemne ea pentru creația lui 
literară. Am avea de-a face cu un monah Dosoftei, sosit târziu între 
români şi nevoit să le înveţe limba. 

Ştiri adunate de cercetători din felurite izvoare spun că unele dintre 
rudele apropiate ale lui Dosoftei, purtând nume curat românești, își aveau 
locuințele în Moldova. Mai mult, o însemnare autografă a lui Dosoftei, 
descoperită de episcopul Melchisedec, o arată pe o soră a mitropolitului ca 
fiind căsătorită cu un anume Șerbul, iar într-un pomelnic sunt amintiţi doi 
fraţi ai lui Dosoftei, Chiriac şi Vasile, ca locuitori ai Sucevei 56. 

Un text semnat în 1958 de pr. prof. Teodor Bodogae și expolatat ca 
izvor excepțional de Justin Moisescu (în Cuvântul înainte la Psaltirea lui 
Dosoftei, ed. crtitică, îngrijită de N.A. Ursu, apărută la Iaşi, 1974) rezolvă 
„în parte” problema originii mitropolitului Dosoftei. Aflat în pribegie, la 
Stryj, mitropolitul trimitea, în 1687, Mănăstirii Petrid din Transilvania, un 
exemplar din Viaţa şi petrecerea svinților, cu următoarea dedicație: „Sfin- 
tei mănăstiri a Adormirii preasfintei şi preabinecuvântatei Născătoare de 
Dumnezeu, preacuratei și pururea Fecioarei Mania din Petrid am dăruit 
această sfântă carte, pentru ca sfinţii părinți să mă pomenească pe mine şi 
pe părinții mei Leonti și Maria numită Misira. În anul 7195, iunie 8, în 
Stryj, pe când mă aflam printre străini din pricina vremurilor nepașnice, 
Smeritul Dosoftei, mitropolit al Sucevei'3%. 

Această ultimă informație, ca şi altele menționate mai înainte, precum 
și contextul istoric și evoluția vieții mitropolitului Dosoftei, conduc la con- 
cluzia că el a fost „rod al pământului moldovenesc, care a slujit în întreaga 
sa viaţă, indiferent unde s-a aflat, propășirea spirituală a neamului său”. 

În urma analizei tuturor argumentelor, lon Neculce avea dreptate: Di- 
mitrie Barila a fost feciorul unor mazili, români din părțile Sucevei. Nefi- 
ind „om prost de felul lui”, tânărul Dimitrie trebuie să fi învăţat carte 
(slavonă, dar şi grecească) la început în casa părintească cu dascăli ce 

veneau, probabil, din vreuna din mănăstirile Țării de Jos. Ar fi putut con- 
tinua la una din școlile care funcționau în capitala țării (Marco Bandini 
consemnează faptul că între 1644 și 1649, la Iași ar fi ființat cam la 20 de 
şcoli cu 200 de elevi). Teoretic, tânărul Dimitrie (sau monahul Dosoftei) ar 
fi putut să se afle printre elevii şcolii înființate de Vasile Lupu, la Mă- 
năstirea Trei Ierarhi. Fiind așezată sub îndrumarea lui Sofronie Pociaţki 
(retor, poet şi teolog de faimă), şcoala de la Iași adoptase „planul de învăţă- 
mânt” pe care colegiul kievean îl împrumutase, la rându-i, de la şcolile 
iezuite. După părerea lui lorga, aici se predau: cursuri de gramatică, reto- 
rică, dialectică, aritmetică, muzică, geometrie, astronomie și teologie. Apoi 
s-a îndreptat spre Lvov, unde a studiat la Şcoala Frăției Ortodoxe Ador- 
mirea Maicii Domnului, care, în tot cursul existenţei, s-a bucurat de spri- 
jinul statornic al domnilor moldoveni şi unde mergeau mulţi moldoveni 
(Kievul l-a cunoscut târziu, în 1684, când a poposit acolo în cursul unei că- 
lătorii spre Moscova). La Lvov (unde locuia o populație ucraineană: orto- 
docși şi uniți) locuiau şi cei din neamul Papară, rudele lui Dosoftei și aici 
exista și o școală ortodoxă (în spirit, dar organizată după modele occiden- 
tale). Aici a învăţat limbile clasice (greaca și latina), apoi slavona biseri- 
cească și polona, pe lângă limba ucraineană, devenind unul dintre poligloții 
vremii. La acestea se adăugau disciplinile umaniste: poezia, retorica etc. 

După terminarea studiilor, a revenit în Moldova, călugărindu-se la 
Mănăstirea Probota. Probabil a vieţuit un număr de ani în preajma marelui 
mitropolit Varlaam, deoarece acesta era, prin prestaţia sa în slujba Bisericii 
Ortodoxe a românilor, „marele mitropolit al romanităţii”. Dosoftei, dornic 
de o viaţă călugărească autentică (deplin călugăr şi cucernic) nu putea afla 
un părinte duhovnicesc mai bun. Datorită învățăturii și vieţii sale curate, la 
începutul anului 1658, a ajuns episcop al Hușilor, iar la începutul anului 
1660, episcop al Romanului. A păstorit aici până în iulie 1671, când a ajuns 
mitropolit al Moldovei. Din cauza războaielor dintre poloni şi turci, păsto- 
ria lui a avut mult de suferit, în 1674 fiind nevoit să se refugieze în Polonia, 
împreună cu fostul domn Ştefan Petriceicu, timp în care noul domn, Dumi- 
trașcu Cantacuzino*5, a ridicat în scaunul mitropolitan pe Teodosie, fostul 
episcop de Rădăuţi și apoi de Roman. Dosoftei a revenit în scaun la 
începutul anului 1675. 

Precizăm și faptul că domnitorul Antonie Ruset (1675-1678) a dat un 
hrisov, la 29 martie 1677, prin care rânduia ca reședința mitropoliților 
Moldovei să rămână definitiv la Iaşi, pe lângă Biserica Sf. Nicolae Dom- 
nesc, restaurată acum. Acelaşi domn a ridicat în jur diferite clădiri, care să 
servească drept reședință mitropolitană, astăzi păstrându-se doar cea care 
poartă numele de „casa Dosoftei”. 

În cursul celor peste 25 de ani de păstorire la Huşi, Roman și Iași, 
vlădica Dosoftei a fost preocupat îndeosebi de probleme cărturărești, alcă- 
tuind sau traducând în românește cărți de învățătură teologică, de slujbă 
bisericească sau cu caracter istoric şi literar. 


Activitatea cărturărească** 


Încă din vremea în care vieţuia la Probota, în jurul anului 1650, 
Dosoftei a tradus pentru întâia oară în românește Istoriile lu: Herodot. Tot 
acum a tradus un Pateric grecesc, Mântuirea păcătoşilor şi fragmente din 
Viața şi minunile Sf. Vasile cel Nou. 'Tot din această perioadă a început să se 
intereseze de felurite inscripții din Moldova, a cercetat hrisoave emise de 
domni moldoveni, a cunoscut Letopisețul lui Grigore Ureche, cronografe 
grecești, cronici rusești, precum şi lucrări ale unor istorici poloni. 

În perioada în care a păstorit la Roman, a început revizuirea traducerii 
Vechiului Testament făcută de spătarul Nicolae Milescu la Constantinopol, 
între anii 1661-1664, care se va tipări apoi în Biblia de la Bucureşti, din 
1688. Tot la Roman a lucrat o bună parte din Psaltirea în versuri ca şi 
Viața şi petrecerea sfinților. 

Psaltirea în versuri. Pentru că vechea tiparniţă care exista în Mol- 
dova în timpul domnitorului Vasile Lupu şi a mitropolitului Varlaam nu 
mai funcționa, mitropolitul Dosoftei a fost nevoit să-și tipărească primele 
lucrări în afara hotarelor țării, anume la mănăstirea ucraineană de la Uniev, 
în Polonia. Acolo a tipărit, în 1673, Psaltirea în versuri, prima lucrare 
poetică de mari proporții în limba noastră, şi Acatistul Născătoarei de 
Dumnezeu, „tălmăcit de pre limbă sloveniască pre limbă rumâniască”. 

În „cuvântul către cetitoriu”, Dosoftei dădea câteva îndrumări ermi- 
neutice. În însăşi foaia de titlu a Psaltirii, se arăta că „a fost lucrată cu 
lungă osteneală, în mulți ani, socotită şi cercată prin sfintele cărți și di- 
aciia pre versuri tocmită, în cinci ani foarte cu osârdie mare”. Lucrarea 
este într-adevăr de proporții monumentale, ea având un număr de 8634 
versuri. 

Versificarea psalmilor a apărut în Apusul Europei, ca urmare a Refor- 
mei. Cel dintâi care a versificat psalmi a fost Clement Marot (1496- 
1544), care a versificat 50 de psalmi, urmat apoi de Jean Calvin (1509- 
1564) şi de ucenicul său Theodore de Beze (1519-1605), scriitor și teolog 
ș.a. Psaltirea versificată în limba franceză s-a cântat până târziu, trecând 
Şi în poezia populară, aşa cum s-a întâmplat şi în alte țări, fiind cea mai răs- 
pândită Psaltire imprimată. Această formă de Psaltire a fost apoi preluată 

aproape peste tot în Europa. Unele versificări maghiare calvine au fost tra- 
duse şi în româneşte. 

În acest curent general de versificare a Psaltirii a lucrat şi Dosoftei, el 
fuind primul care a versificat Psa/tirea într-o limbă naţională în cadrul 
Bisericilor ortodoxe. Ipoteza (susținută de loan Bianu) că mitropolitul Do- 
softei s-ar fi inspirat în versificarea Psaltirii din lucrarea călugărului ca- 
tolic Jan Kochanowschi (1530-1584) nu are temei, mulți cercetători (Ni- 
colae Iorga, Ovid Densușianu, Sextil Puşcariu ş.a.) admit doar sugestia 
care ar putea veni de la Psaltirea polonă, accentuând originalitatea operei 
lui Dosoftei. 

De altfel, mulți din psalmii versificați de Dosoftei prezintă elemente 
din poezia populară românească. De subliniat, de asemenea, faptul că Do- 
softei, fără a se îndepărta de textul biblic, a introdus diferite cuvinte ro- 
mâneşti având în vedere situații concrete. 

Menţionăm şi faptul că majoritatea istoricilor şi a criticilor literari care 
au studiat, sub diferite aspecte, modul original în care a versificat Dosoftei 
Psaltirea au demonstrat că originalitatea și frumusețea operei sale constau 
în faptul că primul nostru poet a reuşit, în limitele impuse de textul sacru, 
să realizeze cu multă artă obiectivul pe care şi l-a propus ca slujitor al 
Bisericii, adică „să tragă hirea omului cătră cetitul ei”. Cu același scop ver- 
sificaseră Psaltirea, cu peste un secol mai devreme, protestanții calvini, 
primii în lumea creştină, precum și catolicii, pentru a contracara inițiativa 
protestantă. „Ca atare, noi am presupus că mobilul întreprinderii îndrăz- 
neţe a lui Dosoftei, premieră în Răsăritul ortodox, a fost nu atât dorinţa lui 
de a crea o operă literară, cât mai ales scopul practic urmărit de el, în cali- 
tate de ierarh ortodox, în condițiile de atunci ale luptei pentru apărarea in- 
tegrității Bisericii Ortodoxe româneşti. Prin versificarea Psaltirii, Dosoftei 
a urmărit să împiedice difuzarea printre români a Psaltirii în versuri cal- 
vină, tradusă din limba maghiară, de către Ştefan Făgărășanu, pe la 1648- 
1650, pe care probabil a cunoscut-o, sau a altor traduceri în versuri ale 
psalmilor făcute de calvini ori de catolici'30. Şi în sustinerea acestei teze, 
se aduce ca argument faptul că „Psaltirea lui Dosoftei a fost difuzată, ca şi 
Cazania lui Varlaam, mai ales în Transilvania, unde câțiva psalmi versi- 
ficaţi de el au devenit texte de colindă sau cântece de stea". 

Adăugăm și faptul că între Psa/mii 131 şi 132 Dosoftei a mai interca- 
lat opt versuri, în care arăta binefacerile păcii și ale bunei înțelegeri între 
oameni. La sfârșitul Psaltirii se găsesc 18 versuri alcătuite de cronicarul 
Miron Costin, referitoare la originea romană și unitatea poporului român. 
Urmează 12 versuri care aparțin lui Dosoftei, în care este vorba despre 

zbuciumul celor ce aleargă după bunuri pământești, iar pe ultima filă a 
cărții se află imnul Sf. Niceta de Remesiana 7e-Deum Laudamus. 

Meritul lui Dosoftei este uriaş, deoarece a reușit să alcătuiască o operă 
originală, de mari proporţii, într-o vreme în care limba română nu era de- 
plin formată. 

În ceea ce priveşte circulația ei, trebuie să spunem că cele „circa 20 de 
exemplare ale ediţiei din 1673, cunoscute până în prezent, poartă semnele 
intensei ei folosiri. Numeroși psalmi au fost copiaţi în diferite manuscrise 
miscelanee, iar unele versuri din Psalmii 46, 48, 49 şi 96 au pătruns, în cur- 
sul secolului al XVIII-lea, în textele unor colinde sau cântece de stea'*2. 

Alte lucrări. Refăcând vechea tiparniţă a lu: Vasile Lupu, mitropolitul 
Dosofiei a tipărit în 1679 Dumnezeiasca Liturghie, fiind a doua traducere 
a ei în româneşte și prima făcută de un ierarh. Ca şi Cazania lui Varlaam, 
Liturghia are două prefețe. Cea dintâi era chiar asemănătoare cu cea a lui 
Vasile Lupu din Cazania amintită, arătând că această lucrare „era hărăzită 
pentru toată seminţia românească ...ca dar limbii rumâneşti”, cea de-a 
doua, semnată de mitropolit, aducea mulțumiri domnitorului Gheorghe 
Duca pentru ajutorul dat la tipărire. Lucrarea cuprindea cele trei Liturghii 
şi câteva molitve. 

În anul 1680 a tipărit Psaltirea de-nțăles, cu text paralel în slavonă și ro- 
mână. Nefiind mulțumit de condiţiile în care au apărut aceste lucrări, mitro- 
politul Dosoftei a adresat o scrisoare lui Nicolae Milescu (1636-1708) aflat 
la Moscova, rugându-l să intervină pe lângă patriarhul loachim al Mos- 
covei, să-i trimită un teasc tipografic şi litera necesară. La scurtă vreme, 
Dosoftei adresa aceeași rugăminte direct patriarhului, arătându-i că doreşte 
să tipărească o serie de cărți pe care le-a tradus din grecește și slavoneşte. 
Patriarhul Ioachim i-a satisfăcut cererea, dăruindu-i o tipografie întreagă, 
pe care a instalat-o la Biserica Sf. Nicolae Domnesc din laşi. 

Din această tipografie, în mai 1681, a ieşit un Molităvnic de-nțăles, în 
românește. Această lucrare avea, imediat după prefață, un Poem cronolo- 
gic despre domnii Moldovei, în 136 de versuri, alcătuit de Dosoftei. El 
începea cu Dragoş Vodă şi continua cu toți domnii Moldovei până la Gheor- 
ghe Duca, care era atunci în scaun, scoțând în evidenţă faptele lor. În 1683, 
mitropolitul a tipărit o nouă ediție a Liturghiei, completată cu multe rugă- 
ciuni care lipsesc din prima. În același an a tipărit Parimiile preste an, în 
care reia Poemul cronologic despre domnii Moldovei, cu mici adaosuri şi 
modificări față de cel din Molitvelnic. În aceeaşi lucrare, Parimii, a tipărit 
14 versuri de laudă la adresa patriarhului Ioachim al Moscovei în semn de 
recunoștință pentru trimiterea tipografiei. 

Între anii 1682-1686, Dosoftei a tipărit Viața şi petrecerea svinților, în 
patru volume format mare, ultima parte, pentru lunile iunie-august, ră- 
mânând neteminată, datorită „refugiului său precipitat în Polonia”. Este o 
lucrare de compilație, alcătuită sau tradusă după mai multe izvoare gre- 
cești şi slavone. Ca și alte lucrări, și aceasta are două prefețe. Una mai 
lungă, adresată domnitorului Gheorghe Duca, cealaltă mai scurtă, către citi- 
tori. În cea din urmă arată că la această lucrare s-a ostenit aproximativ 25 
de ani „supt opt domnitori”. La alcătuirea ei a folosit o ediție greacă a 
Mineielor bizantine (a lui Maxim Margunios), Viețile sfinților (a lui Simion 
Metafrast), precum și alte Vieţi de sfinți*”? sau Mântuirea păcătoşilor. A- 
ceastă lucrare a avut o circulație foarte întinsă, importanţa ei fiind, pe de o 
parte religios-morală pentru preoții şi credincioşii care luau cunoştinţă de 
conținutul său, iar pe de alta, ea a constituit o sursă principală pentru viețile 
de sfinți și sinaxarele de mai târziu. Fără îndoială că importanţa ei rezidă și 
în faptul că ei au contribuit în mod semnificativ la îmbogățirea vocabularu- 
lui limbu române literare. Amintim doar că în timpul păstoririi sale, la 
Mănăstirea Cetăţuia, s-au imprimat şi câteva cărți greceşti. 

Activitatea lui culturală după această dată a fost întreruptă din cauza 
tulburărilor politice. La sfârșitul anului 1683, o oaste polonă a intrat în 
Moldova, luând ca ostatec pe Gheorghe Duca (aşezând în locul său pe 
Stefan Petriceicu). Noul domn, temându-se de o intervenţie a turcilor și a 
tătarilor, a trimis la țarii Rusiei, cu scopul de a solicita ajutor, pe mitropo- 
litul Dosoftei (în 1684). Din cauza ciumei, vlădica Dosoftei a fost nevoit 
să se oprească la Kiev, de unde a trimis o scrisoare celor doi țari (loan şi 
Petru Alexievici). Cu acest prilej, Dosoftei vizitează catacombele Lavrei 
Pecerska și unele biserici şi mănăstiri de acolo, pe care le va aminti în 
câteva însemnări şi comentarii pitoreşti**. Ruşii n-au mai reușit să ajungă, 
în schimb au venit turcii care l-au așezat ca domn pe Dumitrașcu Can- 
tacuzino, iar în anul următor l-au înlocuit cu Constantin Cantemir. 

În 1686, regele Poloniei Jan Sobieski (1674-1696), pornind un război 
împotriva turcilor, a intrat în Moldova pentru a atrage de partea sa pe Con- 
stantin Cantemir. Fiind nevoit să se retragă fără a-şi atinge scopul, la 
întoarcere a luat cu sine şi pe mitropolitul Dosoftei. Atât Dimitrie Cante- 
mir, în Viața lui Constantin Cantemir, cât şi lon Neculce, în Letopisețul 
său, arată că polonezii au prădat şi sfintele vase, chiar și moaștele Sfântului 
loan cel Nou, luând împreună cu sine „o mulțime de pietre scumpe și alte 
odoare de argint şi de aur şi pe însuşi mitropolitul”. Mitropolitul, de teama 
profanării moaștelor Sf. Ioan, le-a luat cu sine, o dată cu odoarele Mi- 
tropoliei, precum şi documentele moșiilor ei%5. 

Activitatea literară în Polonia. Bucurându-se la început de stima şi 
atenţia regelui, care îi dăduse ca reședință castelui din Stryj şi participa 

uneori, împreună cu familia regală, la slujbele oficiate de el, Dosoftei 
suportă mai ușor primii ani ai exilului. Intoarcerea sa în Moldova, în 
condiţiile unei victorii definitive a creștinilor împotriva otomanilor, îi 
părea posibilă şi neîntârziată. În pofida faptului că domnitorul Constantin 
Cantemir, care îl chema insistent în ţară, se supărase pentru refuzul său de 
a se întoarce şi-i obținuse caterisirea și afurisenia de la Patriarhia din Con- 
stantinopol, el continua să se considere mitropolit al Moldovei şi îşi păstra 
jurisdicția canonică asupra clerului și a credincioşilor cu care se refugiase, 
extinsă apoi şi asupra altor grupuri de români rezidenţi în Polonia. Puțin 
mai târziu însă, după campania din 1691 a polonilor împotriva turcilor, 
încheiată de asemenea fără succes, interesul politic al regelui Sobieski pen- 
tru Moldova și, în consecință, grija lui pentru refugiații români a început să 
scadă. În noile condiţii, exilul lui Dosoftei devine, de la o zi la alta, tot mai 
dureros. El este acum nevoit să apeleze în repetate rânduri „nu fără jena 
umilinței” la mila patriarhului Ioachim al Moscovei şi a țarilor Rusiei (loan 
şi Petru). În ciuda greutăților întâmpinate aici, Dosoftei a continuat activi- 
tatea culturală. Amintim în primul rând faptul că a realizat o nouă versiune 
a Poemului despre domnii Moldovei, continuând lista lor până la Constan- 
tin Cantemir, având 79 de versuri în plus. De subliniat că această ediție a 
Poemului cuprindea şi o notiță cu 26 de rânduri, foarte importantă pentru 
țara noastră, deoarece face referiri la originea românilor, explică temeinic 
continuitatea populaţiei daco-romane, precum și legătura poporului român 
cu întreaga „romanitate răsăriteană”. 

Mitropolitul Dosoftei a făcut și importante traduceri din literatura 
neogreacă în româneşte. Aceste traduceri s-au păstrat într-un manuscris 
copiat în 1732, la Focșani, el fiind traducerea Cronografului lui Matei Ci- 
galas, care constituie introducerea dramei Erofili (scrisă de poetul cretan 
Gheorghe Hortatzis la începutul sec. al XVII-lea). Aceasta a fost prima 
operă din dramaturgia universală tradusă în românește. Recent, au mai 
fost identificate în manuscrisul 34 de la Biblioteca Academiei și altă serie 
de traduceri românești făcute de Dosoftei în anii ultimului său exil, anume 
Povestea lui Afrodițian Persul, Viaţa şi petrecerea... preacuviosului părin- 
telui nostru Vasilie Novii şi altele3'6. 

Tot acum a început traducerea în românește a lucrării Sf. loan Da- 
maschin, Expunerea credinței ortodoxe, din care a tradus patru capitole 
din cartea întâi. 

În aceeași perioadă, Dosoftei s-a angajat şi în unele dispute teologice 
existente atunci în Biserica Ortodoxă Rusă. Această Biserică trecea prin 
mari frământări, provocate, pe de o parte, de cunoscuta reformă a patriar- 
hului Nicon, iar pe de alta, de anumite divergențe între Biserica Rusiei şi a 
Ucrainei. Ele au apărut datorită faptului că Ucraina făcuse parte mai multe 

secole din regatul polon (până în 1654, când s-a unit cu Biserica Rusă), 
timp în care în Biserica Ucraineană au pătruns o serie de influenţe catolice. 
Tocmai pentru a lămuri aceste dispute a fost solicitat mitropolitul Dosoftei. 

Astfel, la rugămintea mitropolitului Kievului și a patriarhului Mosco- 
vei, Dosoftei a tradus din grecește în slavo-rusă mai multe lucrări dogma- 
tice-polemice ale unor Sfinți Părinți și scriitori bisericești, mai ales cu pri- 
vire la prefacerea Sfintelor Daruri. În acest context, a tradus: 12 scrisori ale 
Sf. Ignatie Teoforul, Constituţiile Sfinților Apostoli, Istoria bisericească şi 
privire mistică a Sf. Gherman patriarhul Constantinopolului (tâlcuirea Sf. 
Liturghii), Dialog impotriva ereziilor şi despre credința noastră”, lu- 
crarea Sf. Simion arhiepiscopul Tesalonicului, Mărgăritarele, o colecţie de 
cuvântări ale unor Sfinți Părinţi (ale Sf. loan Gură de Aur, ale Sf. Efrem 
Sirul ş.a.), precum şi o culegere de texte patristice şi liturgice, intitulată 
Despre prefacerea Sfintelor Daruri. Toate aceste traduceri, în slavo-rusă, 
se păstrează în original și copii în fosta bibliotecă sinodală din Moscova și 
în fosta bibliotecă a Catedrale: Sf. Sofia din Kiev. 

Mitropolitul Dosoftei este cel mai de seamă cunoscător al literaturii 
patristice şi postpatristice din întreaga cultură românească veche. S-a stins 
din viaţă la 13 decembrie 1693. După moartea lui, o parte din odoarele și 
documentele Mitropoliei duse de el în Polonia s-au risipit, ajungând în 
posesia unor biserici, muzee şi arhive din Galiţia, sau chiar în colecţii par- 
ticulare. Cu timpul, li s-a uitat proveniența. Prin anii 1810-1811, mitropo- 
litul de atunci al Moldovei, Gavriil Bănulescu-Bodoni, se străduia, cu aju- 
torul lui Ion Budai-Deleanu de la Lvov, să răscumpere unele din vechile 
documente ale Mitropoliei, sau măcar să obţină copii după ele. Încercări 
similare a făcut şi Academia Română, în anii 1885 și 1886, când tânărul ei 
bibliotecar, loan Bianu, a fost trimis să caute acele documente în diverse 
arhive şi biblioteci din Galiţia. Moaştele Sfântului loan cel Nou şi odoa- 
rele Mitropoliei care se mai păstrau la acea dată au fost aduse la Suceava 
abia în anul 1783, cu aprobarea împăratului Iosif al II-lea, la cererea insis- 
tentă a episcopului Dosoftei Herescu și prin repetata intervenţie a guver- 
natorului de atunci al Bucovinei încorporate Imperiului Habsburgic (încă 
din 1775), generalul Enzenberg**:. 


- 


Biserica din Ungrovlahia în timpul 
mitropoliţilor Teofil (1636-1648) 
şi Ştefan (1648-1653) 


Matei Basarab a avut una dintre cele mai strălucite domnii din Ţara 
Românească (1632-1654). Ca întotdeauna, domniile lungi (Şi înfloritoare) 
au permis Bisericii o activitate foarte bogată, pe toate planurile, dar mai 
cu seamă în cel cultural. 

În timpul său au păstorit, în scaunul mitropolitan, doi dintre cei mai 
mari ierarhi ai ţării, care au avut un rol deosebit în procesul de introducere 
a limbii române în Biserică: Teofil (1636-1648) şi Stefan (1648-1653). 


Mitropolitul Teofil. Se pare că mai întâi a fost egumen la Mănăstirea 
Bistriţa din Oltenia, calitate în care a ascuns într-o peşteră moaştele Sfân- 
tului Grigorie Decapolitul şi alte odoare ale mănăstirii, spre a nu intra pe 
mâinile ostașilor principelui Gabriel Bathory al Transilvaniei care intra- 
seră în Tara Românească. O dată cu ele I-a ascuns și pe învățatul mitropolit 
grec Matei al Mirelor Lichiei, pe atunci egumen al Mănăstirii Dealu, care 
va şi scrie ulterior Slujba și viața Sfântului Grigorie Decapolitul **. Mai 
târziu va ajunge episcop de Râmnic, perioadă în care a participat la mai 
multe misiuni diplomatice“, și apoi mitropolit al Ungrovlahiei. Ca mitro- 
polit, s-a bucurat de încrederea deosebită a domnitorului Matei Basarab 
care, între altele, l-a trimis într-o misiune diplomatică la principele Tran- 
silvaniei, Gheorghe Rakoczy [, la Alba Iulia, în 1640. Mitropolitul Teofil 
a folosit acest prilej pentru a-l cerceta şi pe mitropolitul Ghenadie al 
Transilvaniei, căruia i-a oferit și o tipografie. 

De altfel, mitropolitul Teofil se remarcă în cursul păstoririi sale în 
plan cultural legat de tipografie și de introducerea limbii române în 
Biserică. Ca şi alți mitropoliți şi Teofil s-a bucurat atât de sprijinul efectiv 
al lui Matei Basarab, cât şi de contextul cultural general în care a activat. 
In acest sens, trebuie să subliniem în mod deosebit efervescenţa culturală 

a vremii susținută de familia domnitoare (domnitorul Matei Basarab și 
doamna Elina), și în mod special de învățatul Udrişte Năsturel, fratele 
doamnei Elina. În această perioadă, în Țara Românească se cunosc trei 
curente culturale: ce/ slavon, sprijinit de familia domnitoare și de marele 
cărturar Udrişte Năsturel, cel grecesc, sprijinit de unii ierarhi, clerici şi 
dascăli greci veniți în Tara Românească, și ce/ românesc, sprijinit de clerul 
de mir, monahal şi de marea masă a credincioşilor români. Primele două 
curente au avut importanţa şi justificarea lor istorică, însă acum apare şi se 
va impune cel din urmă, ca urmare a evoluției fireşti a poporului nostru și 
a aspirațiilor lui. 

O înflorire deosebită cunoaşte acum activitatea tipografică, ea fiind 
reluată, după câteva decenii, de domnitorul Matei Basarab (1632-1654) și 
mitropolitul Teofil, cu ajutorul mitropolitului moldovean de la Kiev, Petru 
Movilă. De subliniat faptul că acum se tipăresc în Muntenia primele cărți 
în limba română. O dată cu tipografia trimisă de Petru Movilă şi așezată în 
mănăstirea de la Câmpulung, au fost trimiși și câțiva meşteri tipografi, în 
frunte cu Timotei Verbițki, fostul conducător al tipografiei de la Lavra 
Pecerska din Kiev. Pe lângă cele trei cărți tipărite în slavoneşte (Evholo- 
ghionul — 1635, Antologhionul — 1643 şi Psaltirea — 1650), în această ti- 
pografie, în 1642, s-a tipărit în limba română Învățătură preste toate zilele, 
tradusă din grecește. 

În tipografia înființată în 1637 la Govora, pe lângă unele cărți sla- 
voneşti (Psaltirea, Psaltirea cu Ceaslov, Ceaslovul, Paraclisul Precistei), au 
fost tipărite în româneşte și două cărți de mare însemnătate pentru cult și via- 
ţa religios-morală a păstoriților: un Ceaslov, prima carte românească de cult 
tipărită, și Pravila cea mică, sau Pravila de la Govora (amândouă în 1640). 

Pravila de la Govora era o colecţie de legiuiri canonice şi civile, 
făcută după o traducere slavonă a unui nomocanon de origine bizantină. 
Apariția unei asemenea lucrări era determinată de necesitatea puternic 
resimţită de preoții-duhovnici mai cu seamă în Taina Spovedaniei, dar şi 
un instrument de lucru în activitatea pastorală a preoților, deoarece ei erau 
cei care se îngrijeau de relațiile dintre păstoriți. 

Amintim şi faptul că Pravila de la Govora a apărut în două tiraje diferite, 
unul pentru Țara Românească, altul pentru Transilvania, cu singura deose- 
bire a prefeței, în Transilvania apărând numele mitropolitului Ghenadie. 

În 1642 s-a început tot la Govora tipărirea cărții intitulată Evanghelia 
invățătoare, cu peste 600 de pagini. Ea cuprindea cazanii la duminicile 
anului, la sărbătorile împărătești şi ale sfinților, fiind tradusă de iero- 
monahul Silvestru „de pre limbă rusască pre limbă rumânească cu voia şi 
cheltuiala creștinului domn Matheiu Basarab voevod”. 

Evident că apariţia acestor cărți s-a datorat şi sprijinului egumenului 
mănăstirii, ieromonahul Meletie Macedoneanul, un bun cunoscător al 
acestui meșteșug. În 1644 această lucrare va fi retipărită la Mănăstirea 
Dealu, lângă Târgovişte, în apropiere de scaunul domnesc şi de cel mitro- 
politan, unde se pare că s-a transportat întregul material tipogratic de la 
Govora. Tot la Dealu s-au tipărit un Liturghier slavon (în 1648) şi Urma- 
rea lui Hristos a lui Thomas von Kempten (lângă K5ln), tradusă din la- 
tineşte în slavoneșşte de Udriste Năsturel. 

Tot în timpul păstoririi lui Teofil, Udriste Năsturel a înfiintat o şcoală 
slavonă pe lângă Mitropolie, la Târgovişte, cu un program asemănător cu 
cel al şcolii movilene din Kiev, şcoală care a funcționat până la sfârșitul 
domniei lui Matei Basarab. 

După 1646, la Târgovişte, cu sprijinul lui Mate: Basarab şi al lui Con- 
stantin Cantacuzino, s-au pus bazele unui colegiu umanist, după modelul 
celor occidentale, cunoscut în actele vremii sub denumirea de „schola greca 
e latina”. Aceasta, se pare că a fost prima școală de nivel superior în Țara Ro- 
mânească şi că ar fi funcţionat până la sfârșitul domniei lu: Matei Basarab. 

Nu putem să nu amintim de relaţiile deosebit de strânse pe care mitro- 
politul Teofil le-a avut cu românii ortodocși din Transilvania și Moldova. 
După cum arătam mai sus, mitropolitul Teofil, cu prilejul unei vizite în 
Transilvania, a oferit mitropolitului Ghenadie o tiparniță completă. Tot pen- 
tru credincioşii ortodocşi din Transilvania a tipărit Pravila de la Govora și a 
hirotonit pe Ilie lorest ca mitropolit. Raporturi bune a avut mitropolitul Teo- 
fil şi cu mitropolitul Varlaam al Moldovei, şi aceasta în ciuda relațiilor ten- 
sionate între cei doi domnitori, Vasile Lupu şi Matei Basarab. Se știe că în 
urma unei vizite în Ţara Românească, pentru împăcarea celor doi domni, 
mitropolitul Varlaam a aflat în biblioteca lui Udrişte Năsturel un exemplar 
din Catehismul calvinesc, apărut la Prisaca, lângă Alba Iulia, în 1642, la 
care a și răspuns prin cunoscuta-i lucrare Răspuns la catehismul calvinesc. 


Mitropolitul Ştefan. Acesta i-a urmat în scaunul mitropolitan lui 
Teofil. Era de neam român, din Râmești (Vâlcea). Despre el, părintele 
Păcurariu afirmă că „se pare că a fost copist la Mănăstirea Bistriţa, apoi s-a 
călugărit la Tismana, unde a ajuns şi egumen '*!. Pentru calitățile sale a fost 
ales mitropolit al Ungrovlahiei, trecându-se, ca și în cazul lui Varlaam al 
Moldovei, peste episcopii sufragani. 

Ca mitropolit, s-a remarcat ca un bun continuator al operei de intro- 
ducere a limbii române în Biserică, lucrare începută de predecesorul său. 
In timpul păstoririi sale, tipografia a lucrat numai la Târgoviște, unde erau 
atât scaunul domnesc cât și cel mitropolitan. Lucrările apărute în timpul 

său sunt: un 7riod-Penticostar, în limba slavă (1649), Cartea ce să cheamă 
pogribania preotilor mireni şi a diaconilor, cu tipicul în româneşte, iar 
rugăciunile în slavonește (1650, scoasă de diaconul Mihai din Târgoviște), 
Mistirio sau Sacrament, tălmăcită de mitropolit (cuprinde slujba şi învă- 
țătura primelor două Taine: Botezul și Mirungerea), tipărită în 1651, la fel, 
cu tipicul şi învățătura în românește, iar slujba în slavoneşte. În anul 
următor, 1652, a tipărit Târnosania (slujba sfințirii bisericii). Şi aceasta, ca 
și cele menționate, avea tipicul în românește, iar slujba în slavonește. În 
acelaşi an a apărut şi una dintre cele mai importante lucrări tipărite, anume 
Îndreptarea legii sau Pravila cea mare sau Pravila de la Târgovişte. A- 
ceastă lucrare monumentală, de aproape 800 de pagini, era o colecţie de 
legi, şi a fost tradusă din îndemnul mitropolitului din grecește de Daniil 
Panoneanul, ajutat de doi dascăli greci. 

Pravila are două părți mari”? și un apendice, ea fiind o operă de codi- 
ficare legislativă românească, o îmbinare de norme de drept canonic și 
drept laic. Atât din cuprinsul, cât şi din circulaţia ei reiese că ea era desti- 
nată şi românilor transilvăneni. 

Tot din timpul său datează şi un S/ujebnic (Liturghier) arhieresc slavo- 
greco-român, rămas în manuscris, scris cu cheltuiala sa. 

După această dată, mitropolitul Ştefan n-a mai tipărit nimic, din cauza 
problemelor politice (războaiele dintre Matei Basarab și Vasile Lupu, pre- 
cum ȘI răscoala seimenilor şi a dorobanțţilor din 1653) și a amestecului său 
de partea răsculaților. Din acest motiv, domnitorul Matei Basarab a cerut 
patriarhului ecumenic îndepărtarea din scaun a mitropolitului, ceea ce pa- 
trarhul a şi făcut. Ştefan a fost îndepărtat din scaun și i s-a hotărât „să 
petreacă întocmai ca oamenii de rând şi să i se zică Ștefan monahul "33. 

Amintim și faptul că mitropolitului Ştefan îi revine meritul de a fi 
înființat, în martie 1668, Condica Sfântă a Mitropoliei în care vor fi con- 
semnate, începând de la această dată, toate evenimentele importante din 
viața Mitropoliei. 

Ca și înaintașii săi, și mitropolitul Ştefan a fost preocupat de ctitorirea 
de lăcașuri sfinte. Dintre ctitoriile sale menţionăm: biserica din Râmeşti- 
Bălănești", Biserica Sfântul Dumitru din Craiova şi biserica de lemn din 
Pietreni (comuna Costeşti- Vâlcea). 


Epoca „Matei Basarab” 


Generalităţi. Această perioadă a cunoscut o mare înflorire şi datorită 
ierarhilor care au păstorit atunci, dar şi grație sprijinului deosebit de care 
s-a bucurat Biserica din partea evlaviosului domn Matei Basarab. Domni- 
torul, prin implicarea sa în viața bisericească, a urmărit unitatea ortodoxă a 
Ţărilor Române, în timpul lui apărând ideea de unitate națională în cultura 
românească*85. Deși întreținea relații cu principii Transilvaniei, unde 
propaganda calvină era foarte agresivă, el s-a implicat în sprijinirea Orto- 
doxiei prin menţinerea limbii slave ca limbă de cultst6. 

În timpul său, pe lângă activitatea tipografică: şi arta bisericească, 
cu toate ramurile ei, a cunoscut o ascensiune fără precedent, pentru care 
fapt perioada respectivă a fost supranumită „epoca Matei Basarab”. 

În ceea ce privește ctitorirea de biserici, „Matei Basarab, cel mai mare 
ctitor al neamului nostru”, urcând pe scaunul domnesc al Ţării Românești 
„altă grijă nu avea, ci făcea mănăstiri pretutindeni și biserici întru lauda lui 
Dumnezeu, care să văd până acum 38. Matei Basarab a construit și a re- 
făcut foarte multe edificii şi monumente cultural-artistice, dintre care cele 
mai multe sunt biserici şi mănăstiri. Acest lucru este confirmat și de 
mărturia lui Paul de Alep: „Voievodul a zidit multe biserici și felurite 
mănăstiri, toate din piatră, boltite, din temelii desăvârșit; şi le-a făcut toate 
de câte aveau nevoie, ca odoare sfinte, preţioase și le-a făcut danii 
bogate... A zidit în multe locuri 3%. 


Matei Basarab -— ctitor. Pe lângă ridicarea de noi lăcașuri de cult, 
Matei Basarab s-a îngrijit şi de refacerea ctitoriilor înaintaşilor săi. Pre- 
cizăm faptul că, în legătură cu activitatea de ctitor a domnitorului Matei 
Basarab, există trei note definitorii pentru epoca sa: 1. prezenţa unui 
element nou la cîteva dintre pisaniile bisericilor şi mănăstirilor ridicate de 
marele voievod — stema țării (corbul cu o cruce în cioc); 2. poziţia fermă 
de apărător al intereselor țării, manifestată atât prin atitudinea diplomatică, 
politică şi militară, cât şi prin interzicerea închinării așezămintelor mona- 
hale româneşti locurilor sfinte (se evita astfel înstrăinarea de bunuri); 3. 
deşi domnitorul Matei Basarab nu era un om foarte învăţat, meritul lui 
mare este acela că a ştiut să se înconjoare de mari învățați, la loc de cinste 
fiind Udrişte Năsturel. 

Ctitoriile sale sunt: Arnota (1638), Mânăstirea Brebu-Prahova (1640- 
1650), curtea domnească şi biserica din Brâncoveni-Olt (1634-1635), 
Mănăstirea Brâncoveni-Olt (1640), Curtea Veche din Bucureşti (refăcută 
după 1640), Mănăstirea Plumbuita-Bucureşti şi casele domnești (anteri- 
oare lui 1647), Mănăstirea Sfinții Apostoli-București (1647-1648), clă- 
dirile şi biserica Episcopiei din Buzău (1649), curțile domneşti şi biserica 
din Caracal (refăcute după 1640), Mănăstirea Căldărușani (1637-1638), 
Mănăstirea Negru Vodă din Câmpulung (1635-1636), Biserica Sfântul 
Dumitru din Craiova (1651), Mănăstirea Drăgănești- Teleorman (ctitorită 
împreună cu rudele sale în 1647), biserica domnească din Gherghița 
(1641), Schitul Lăculete-Dâmbovita (1645-1646), Mănăstirea Măxineni- 
Brăila (1637-1639), biserica domnească din Mănăstirea Cornătelul- 
Călăraşi (1648), Mănăstirea Negoești-Călăraşi (1648-1649), Mănăstirea 
Pinu-Buzău (1647), biserica domnească din Pitești (terminată de Constan- 
tin Şerban), Mânăstirea Plătăreşti-Călăraşi (1640), biserica domnească 
din Ploieşti (aprox. 1637), biserica din Porceşti-Sibiu (1653), Mănăstirea 
Sadova-Dolj (înainte de 1640), Mănăstirea Slobozia-lalomița (1634), Mă- 
năstirea Soveja-Vrancea (1645), Mănăstirea Strehaia-Mehedinti (1645), 
Biserica Doamnei-Târgoviştei (1653), Biserica Sfinții Împărati-Târgo- 
viște (1650). În total, sunt treizeci de ctitorii, cele mai multe fiind con- 
strucții noi, la care se adaugă palatul ridicat în jurul anului 1635 la Fun- 
deni, lângă București. 

Pe lângă acestea, s-au executat reparaţii la Mănăstirea Curtea de Argeș 
(înainte de 1635), la Mănăstirea Govora-Vălcea, unde s-a instalat şi o 
tipografie, la Episcopia din Râmnicu-Vâlcea, la Schitul Slătioarele-Ocnele 
Mari (înainte de 1646), la Mănăstirea Tismana-Gorj (zidul de incintă), la 
curtea domnească din Târgovişte, „cetatea” Târgoviștei şi Mitropolia din 
Târgovişte. Dacă le adaugăm și pe acestea, avem un total de 39 de edificii. 

Nu putem să nu amintim şi de ctitoriile sale în afara hotarelor ţării: 
Biserica Sfânta Parascheva şi Sfântul Pantelimon din Vidin, Biserica 
Sfinții Apostoli din Sviștov,. Mănăstirea Soveja în Moldova, Biserica 
Porcești în Transilvania, a refăcut biserica mare a Mănăstirii Xenofon Şi 
Biserica Sfântul Mihail al Sinadelor de la Marea Lavră (1653), a refăcut 
pridvorul de la Mănăstirea Dionisiu (1647), a renovat trapeza Mănăstirii 
Hilandar (1645), a repictat Biserica Sfântul Mihail de la Marea Lavră și 
biserica Mănăstirii Simonpetra (1640-1650), precum și biserica şi trapeza 
Mănăstirii Xenofon, unde domnitorul Matei Basarab este zugrăvit ctitor. 
Tot la Sfântul Munte Athos a restaurat pictura la Cutlumus (1640), a 
refăcut chiliile de la Mănăstirea Pantocrator (1637-1641), a pictat para- 
clisul de la Rusicon (1645). În total, Matei Basarab a susținut financiar 
zece lucrări la Muntele Athos. 

Mitropolitul Teodosie al Ţării Românești 

(1658-1672; 1679-1708) 


Cel care avea să devină unul dintre ierarhii de seamă ai Ungrovlahiei, 
Teodosie, s-a născut în august 1620. La o dată necunoscută a intrat în 
monahism la Mănăstirea Cozia. Datorită vieții sale, a fost promovat în 
egumenia Mănăstirii Argeș, fiind menţionat pentru prima oară în această 
demnitate în 1662. Aici va rămâne până la alegerea sa în scaunul mitro- 
politan al Ungrovlahiei, deşi cu puțină vreme înainte de aceasta el va can- 
dida pentru scaunul de episcop de la Buzău. Trecând la Domnul mi- 
tropolitul Țării Românești, Ștefan (1648-1653,1659-1668), între cei trei 
candidati propusși pentru a-i succeda s-a numărat și Teodosie, egumenul de 
la Mănăstirea Argeş, care a întrunit cele mai multe voturi. În ziua hramu- 
lui catedralei mitropolitane, 21 mai 1668, el a fost hirotonit mitropolit al 
Țării Româneşti. 

Cu toate că păstoria lui a fost una dintre cele mai lungi din istonia 
Bisericii noastre, ea n-a fost liniştită, din cauza tulburărilor politice şi mai cu 
seamă a faptului că s-a amestecat în aceste lupte, fiind partizanul Canta- 
cuzinilor. La numai șase luni după alegerea sa, Teodosie, împreună cu unii 
dintre boierii nemulțumiți i-au cerut domnitorului Radu Leon să alunge pe 
greci din ţară. Urmarea acestei mișcări a fost mazilirea domnitorului (1669) 
șI înlocuirea lui cu Antonie Vodă din Popeşti (1669-1672). Sub acest vo- 
1evod, Teodosie a luat parte activă la rejudecarea procesului ucigaşilor 
postelnicului Constantin Cantacuzino, omorât din porunca lui Grigorie 
Ghica. Însă după mazilirea lui Antonie Vodă, doar după trei ani, la con- 
ducerea ţării a ajuns tocmai Grigorie Ghica, cel care fusese autorul moral 
al. uciderii postelnicului. De acum înainte pentru mitropolit încep zile 
grele. Noul domnitor a început prigoana împotriva Cantacuzinilor şi a 
susținătorilor lor, între aceștia numărându-se și Teodosie. El trecea drept 
aliatul Cantacuzinilor, de aceea s-au luat măsuri şi împotriva lui. În acest 
sens, cronicile vremii consemnează faptul că „atuncea şi pe părintele 
vlădica-l scoaseră din scaun cu mare necinste şi-l trimiseră la zatocenie, 
aruncându-i şi multe prihăni”. 

Fiind scos din scaun (şi înlocuit cu Dionisie, egumenul de la Radu 
Vodă din Bucureşti), Teodosie este trimis în surghiun, se pare, mai întâi la 
Mănăstirea Tismana, apoi la Mănăstirea Cozia, şi apoi din nou la Tismana. 
Aici, Teodosie va petrece şapte ani „cu dor mare pentru vlădicie”, apelând 
la toţi cei care l-ar fi putut ajuta în vreun fel. Însă câtă vreme au domnit 
Grigorie Ghica şi Gheorghe Duca (1673-1678), încercările sale au fost 
zadarnice. Către sfârşitul anului 1678 însă, tronul Ţării Românești va fi 
ocupat de Serban Cantacuzino (1678-1688), protectorul său. Între primele 
măsuri luate de noul domnitor a fost aceea de a-i recompensa pe toți care 
suferiseră din partea Bălenilor. În acest context, el readuce pe mitropolitul 
Teodosie, susținătorul Cantacuzinilor: „si au trimes şi la vlădica Teodosie 
de l-au adus de la Tismana de unde era la opreală și viind şi-au cerşit jude- 
cată pentru scoaterea lui de la mitropolie”. Domnul, cu încuviințarea patri- 
arhului Dionisie şi în prezența unor trimiși ai săi (mitropolitul Maroniei şi 
loan Cariofil, logofăt al „marei biserici”) a convocat, în 1679, mare sobor 
în București și a rejudecat cazul lui Teodosie. Soborul îl găseşte nevinovat, 
fiind reașezat în scaun. 

Din acest moment (26 aprilie 1679), Teodosie va păstori în fruntea 
Bisericii Ţării Românești neîntrerupt, vreme de 29 de ani. În toată această 
perioadă, din tipografiile ţării, sprijinite mai cu seamă de voievodul iubitor 
de cultură, Constantin Brâncoveanu, ies multe cărți de slujbă şi de cultură 
bisericească, la apariţia cărora mitropolitul Teodosie a avut un rol foarte 
însemnat. 

Însă, dincolo de realizările culturale deosebite pe care le-a înregistrat 
în timpul păstoriei sale, a trăit cu adâncă durere şi dezbinarea Bisericii 
Ortodoxe din Transilvania, sub presiunile Habsburgilor, prin înfăptuirea 
uniaţiei din 1701, de către mitropolitul hirotonit de el la Bucureşti, Ata- 
nasie Anghel. Aflând de încălcarea jurământului făcut de către Atanasie la 
Bucureşti, mitropolitul Teodosie s-a umplut „de multă mâhnire sufle- 
tească”, lucru ce reiese dintr-o scrisoare pe care o trimite, la 8 mai 1700, 
patriarhului Adrian al Moscovei şi din scrisoarea pe care i-o adresează, la 
3 mai 1702, chiar lui Atanasie Anghel. 

Mai amintim și faptul că în cursul domniei sale, el a săvârşit 15 hiroto- 
nii de arhierei. Mitropolitul Teodosie se mută la Domnul la 27 ianuarie 
1708, fiind înmormântat, aşa cum se poate vedea până astăzi, lângă Cate- 
drala din Bucureşti, lângă sfântul altar, spre partea proscomidiei, unde se 
poate citi inscripția „răposat-au în Domnul prea sfințitul mitropolit kir 
Teodosie la anul 7216, ghen. 27 zile, la al 87 de ani ai vieţii sale, în zilele 
prealuminatului Domn lo Constandinu B. Voevod, păstorind turma lui Hs. 
Ani 39 şi 9 luni și s-au îngropat aice: 1708”. 

În ce priveşte neamul său, o seamă de cercetători (G. Sion, I.D. Pe- 
trescu, V.A. Urechia ş.a.) au afirmat că el se trăgea din neamul Cantacuzi- 
nilor. Această afirmaţie își are originea în traducerea defectuoasă făcută de 
G. Sion a cărții lui D. Fotino (storia Vechii Dacii, a Transilvaniei, Va- 
lahiei şi Moldovei). Autorul, D. Fotino, în lucrarea menționată, între 
altele, afirmă că domnitorul Grigorie Ghica, după ce a dezlănţuit prigoana 
împotriva adversarilor săi, această „urgie a lovit şi pe Mitropolitul Teo- 
dosie, ca unul ce era partizan al Cantacuzinilor”. G. Sion, cel care a tradus 
această lucrare (din limba greacă) și toți cei care s-au inspirat din el, a tra- 
dus acest pasaj cu următoarele cuvinte: „Persecutarea aceasta se întinse 
până şi asupra Mitropolitului Teodosiu, fiind că se trăgea din familia Can- 
tacuzinilor”. Deci, aceasta este afirmaţia care i-a făcut pe istorici să-l pre- 
zinte pe mitropolitul Teodosie ca fiind din neamul Cantacuzinilor. În afară 
de corectarea acestei traduceri eronate, amintim şi faptul că nu există 
absolut nici un izvor care să confirme descendența sa din Cantacuzini. Cu 
alte cuvinte, „vlădica Teodosie nu s-a coborât din neamul Cantacuzinilor, 
ci a fost pământean, ieşit dintr-o familie românească trăitoare, foarte pro- 
babil, prin părțile regiunii Vâlcea”. 

Nu putem să nu amintim, de asemenea, că el mai apare în documente 
însoţit de unele apelative: veștemeanul, vlădica Teodosie, Teodosie Mi- 
tropolitul, cel mai frecvent apărând primul apelativ, cel de „veştemeanul”. 
De regulă, aceste apelative aveau în vedere mănăstirea unde a fost egumen 
sau eparhia pe care a păstorit-o. De aceea în unele documente apare 
„Cozian” sau „argeşan”, unde a fost stareţ, sau „bucureșteanul”, unde a 
fost mitropolit. 

Cum afirmam mai sus, cel mai frecvent apelativ cu care apare este cel 
de „veștemeanul”, apelativ întâlnit pentru prima oară la Timotei Cipariu 
(1887) în anul 1858. EI află acest apelativ citind Condica sfântă a Mitro- 
poliei din Bucureşti (această condică a fost inițiată în 1668 de mitropolitul 
Ștefan al Ungrovlahiei, în care urmau să fie înscrise, de acum înainte, 
actele de alegere, de hirotonie, uneori și de înscăunare ale tuturor vlădicilor 
hirotoniți la Bucureşti), în copia făcută de doctorul Vasile Popp. Acest 
medic, o interesantă figură a vieții culturale ardelene din secolul al XIX-lea, 
a vizitat, probabil, de mai multe ori Ţara Românească, iar în anul 1821 a 
legat prietenie cu muntenii refugiați la Braşov, din cauza tulburărilor po- 
litice. Aceste legături cu Ţara Românească l-au pus în situaţia de a vedea 
multe acte istorice, privitoare la trecutul acesteia, între care şi Condica 
sfântă a Mitropoliei din Bucureşti. După toate el şi-a făcut copii, cărora, 
mai apoi, le-a adăugat o seamă de note scrise în latineşte. Aceste prescrieri 
de documente cu notele lor, care însumau peste 600 de pagini, au ajuns mai 
târziu în mâna lui Timotei Cipariu, iar acesta a publicat o mică parte din ele 

în unele din lucrările sale. EI chiar și precizează într-una din cărțile sale că 
le „descrie după copia făcută de fostul D. Bas. Popu”, „după unu Ms. alu 
Metropoliei dein Bucuresci dela a. 1668 începându”, care nu este altceva 
decât Condica sfântă, după cum el însuși afirmă. Explicația pe care o dă pr. 
Niculae Șerbănescu în folosirea acestui apelativ de către Timotei Cipariu 
este aceea că dr. Vasile Popp nu a putut citi totdeauna corect scrisul din 
Condica sfântă şi că în loc de „vlădica”, des folosit în Condică, el a înteles 
„Veştemeanul”, apelativ dat mitropolitului Sava Brancovici (și se pare că și 
pentru ardeleni în general), contemporan cu Teodosie. 

Dincolo de aceste analize istorice şi filologice, este cert că mitropo- 
litul Teodosie a intrat în Istoria Bisericii noastre cu apelativul de „Vește- 
meanul” datorită lui Timotei Cipariu, iar toti cei care au scris după el l-au 
folosit fără a mai venifica temeinicia afirmației. 

Mai târziu apare şi o altă ipoteză care confirmă apelativul de „Vește- 
meanul”. Aceasta își are originile în localitatea transilvană Veştem de 
lângă Sibiu. De aici, concluzia că Teodosie este originar din Transilvania, 
lucru confirmat de Ghenadie Enăceanu s.a. (N. lorga, N. Dobrescu, |. 
Lupaș). Însă, după cum se poate observa, această fundamentare este ne- 
firească. Mai întâi i se dă numele, iar mai apoi i se caută originea. 

Părintele Nicolae Serbănescu, într-un studiu bine documentat, demon- 
strează că mitropolitul Teodosie nu era de origine ardelean, ci din părțile 
Râmnicului, aducând în acest sens mai multe argumente. Între altele, el 
arată că în părțile Râmnicului trăiau mai multe rude ale marelui mitropolit 
(11 sau 12), în grade de rudenie destul de apropiate (veri primari şi nepoți), 
care deţineau proprietăți în părțile Vâlcei sau Argeşului, unele dintre ele 
(două sau trei) intrând în călugărie, ceea ce dovedește în acelaşi timp și viața 
evlavioasă a acestei familii. Existenţa unui număr de rudenii atât de însem- 
nat într-un loc dovedeşte că ei erau din aceste părți. Chiar dacă ar fi fost tran- 
silvăneni, nu este posibil ca ei să fi venit într-un număr atât de mare (poate 
chiar cu toții din Transilvania) şi să se fi așezat aici. Această emigrare este 
cu atât mai exclusă cu cât, în vremea aceea, în Transilvania încă nu înce- 
puseră presiunile religioase și politice care se vor desfășura mai târziu, în 
vremea habsburgilor. Din altă perspectivă, dacă s-ar fi pus problema mona- 
hismului la unii reprezentanți ai acestei familii, de ce nu s-au dus la Mănăs- 
tirea Prislopului din Haţeg unde, în acea vreme, era încă vie amintirea vietii 
pline de sfințenie a vlădicăi loan, mitropolitul ardelean al lui Mihai Viteazul? 

În sprijinul aceleiaşi afirmaţii vine şi refacerea bisericii cu hramul Sf. 
Gheorghe din Râmnic de către mitropolitul Teodosie. Nu este exclus ca 
această biserică să fi fost ctitorită de vreunul din membrii familiei mai îna- 
inte. lar faptul că mitropolitul Teodosie rezideşte, tot în aceste părți, Schitul 
Cetăţuia, înzestrându-l cu multe proprietăţi este o dovadă în același sens. 

Cât priveşte activitatea sa, întrucât s-a amestecat în treburile politice, 
pentru o vreme a fost îndepărtat din scaun, fiind înlocuit cu mitropolitul 
Varlaam. Acesta era de loc din părțile Piteștiului şi din tinereţe a intrat în 
monahism, la Mănăstirea Cozia, „unde după rânduiala sfinter mănăstiri 
ne-au ajuns rândul de am egumenit”. Prin 1665 s-a retras de la conducerea 
mănăstirii și s-a dus în Rusia, „atras de faima mișcării culturale începute de 
mitropolitul Petru Movilă”. Este posibil să fi rămas mai mulți ani în Rusia, 
să fi vizitat Kievul, Moscova și alte centre culturale şi spirituale din Rusia. 
La întoarcerea sa în tară, a adus cu sine odoare sfinte şi cărți, între care şi 
Cheia ințelesului si Cerul nou ale lui loanichie Galeatovschi, pe care le-a 
pus să le traducă în româneşte. O vreme a fost egumen la Mănăstirea Glava- 
cioc (Argeș), iar apoi episcop de Râmnic, deoarece episcopul Serafim al 
Râmnicului „prostindu-se de bună voia sa a chemat pe egumenul Varlaam 
de la Glavacioc să-i ia locul”. În 1672, episcopul Varlaam a fost ales mitro- 
polit al Ungrovlahiei, înlocuindu-l astfel pe mitropolitul Teodosie. 

Deşi a păstorit numai şapte ani, el a rămas în storia Bisericii noastre 
prin mai multe realizări: a intervenit în favoarea preoților de mir, care erau 
supuși la fel de fel de biruri, fiind „mai îngreuiați decât toate ceatele”, a 
primit numeroase danii şi a cumpărat multe proprietăţi, a ctitorit o serie de 
lăcașuri sfinte (Schitul Trivalea, lângă Piteşti; Mănăstirea Turnu, pe malul 
stâng al Oltului, nu departe de Cozia şi de Călimăneşti, și Schitul Fede- 
leșoiu, în județul Vâlcea, azi biserică de mir), dar a avut și preocupări cul- 
turale, înfiind spre sfârşitul păstoririi sale o tipografie la Bucureşti, de- 
oarece aici încetase activitatea tipografică în 1652. O dată cu înfiinţarea 
tipografiei, a adus şi meșteri tipografi din Rusia. Din nefericire, el n-a 
reuşit să tipărească decât o singură carte, Cheia înțelesului (un volum de 
predici), în 1678. 

În 1679, revenind la putere Cantacuzinii, mitropolitul Varlaam a fost 
scos din scaun şi repus Teodosie. Varlaam a trecut munţii în Transilvania (la 
Făgăraş și Alba lulia, apoi la Sibiu şi Brașov), în 1682 fiind întâlnit la Iași, 
după care s-a reîntors în Țara Românească. Se cunoaște, de asemenea, și 
faptul că a făcut un pelerinaj în Ţara Sfântă şi Muntele Sinai, după care 
apare la Trivale şi Cozia, unde va trece la Domnul la 18 noiembrie 1702. 

Teodosie, revenind în scaun, se va preocupa în mod deosebit de activi- 
tatea culturală. De altfel, el va avea și privilegiul de a activa sub cei doi 
mari domni iubitori şi sprijinitori ai artei şi culturii, Șerban Cantacuzino 
(1678-1688) şi Constantin Brâncoveanu (1688-1714), în timpul cărora şi-au 
desfăşurat activitatea episcopii Mitrofan şi Damaschin de la Buzău, Antim 
Ivireanul, tipograf, ajuns mai târziu episcop şi mitropolit, stolnicul Con- 
stantin Cantacuzino, frații Radu şi Şerban Greceanu și alții. 

Dintre tipăriturile ieșite în vremea lui Teodosie, amintim: Liturghierul 
(1680) cu tipicul în românește, iar slujba în slavoneşte, Evanghelia 
(1682), Apostolul (1683) şi mai cu seamă Biblia, cunoscută sub numele de 
Biblia de la Bucureşti sau Biblia lui Șerban Cantacuzino (1688)%. 

Tipărirea Bibliei de la Bucureşti a început la 5 noiembrie 1687 şi s-a 
sfârșit în septembrie 1688. În luna octombrie, murind Şerban Cantacuzino, 
tronul a fost ocupat de Constantin Brâncoveanu, nepotul său. Noul domn 
a hotărât ca exemplarelor nedistribuite să li se pună o nouă foaie de titlu, 
în care să se menționeze faptul că tipărirea s-a terminat sub el (în noiem- 
brie 1688). 

Biblia este o lucrare de mari proporții, însumând un număr de 944 de 
pagini, textul fiind imprimat cu litere mărunte pe două coloane. Biblia are 
două prefețe, una pusă sub numele lui Şerban Cantacuzino, adresată cleru- 
lui și credincioşilor, iar a doua, semnată de patriarhul Dositei al lerusali- 
mului (1669-1707). În general, se consideră că prima prefaţă se datorează 
unuia din frații Greceanu, iar cealaltă, semnată de Dositei, a fost tradusă în 
românește tot de unul din frații Greceanu. S-a apelat la patriarh ca să o 
semneze spre a da o mai mare autoritate noii Biblii românești, atât în faţa 
cititorilor români, cât şi în faţa întregii creştinătăţi, întrucât patriarhul Do- 
sitei era o mare personalitate a lumii ortodoxe. 

În același timp, trebuie amintit și faptul că prin tipărirea Bibliei, dom- 
nitorul Şerban Cantacuzino urmărea (ca şi prin tipărirea, cu cheltuiala sa, a 
Bibliei greceşti de la Veneția, din 1687) creșterea prestigiului său, ca domn 
creștin, apărător al popoarelor ortodoxe, un fel de urmaș al împăratului 
bizantin. 

Din Prefaţa Bibliei de la Bucureşti, mai aflăm că, printre consultanţi, a 
fost și episcopul Gherman de Nissa, fost director al Academiei greceşti 
din Constantinopol și conducător al Academiei de la Bucureşti, şi „alți oa- 
meni ai locului”. Putem presupune că Grecenii s-au ajutat şi de ediţiile 
parțiale anterioare româneşti şi, desigur, de traducerea lui Milescu. 

După părintele Mircea Păcurariu, „folosirea izvoadelor vechi, ca şi fap- 
tul că textul a fost revizuit de cărturari munteni, nu scade cu nimic din va- 
loarea Bibliei de la București, ci, dimpotrivă, i-o ridică, pentru că în felul 
acesta, ea se prezintă ca o încununare a tuturor strădaniilor de până atunci, 
din toate cele trei țări românești, de a traduce cuvântul lui Dumnezeu în 
limba română 3%. 

Amintim şi faptul că Grecenii primesc în traducerea lor și tratatul 
filosofic atribuit lui Iosif Flaviu, Despre rațiunea dominantă, în limbajul 
vremii: „Pentru singurul țiitoriul gând”, ca fiind un comentar la Macabei. 
Îl şi plasează după 171 Macabei, încheind Vechiul Testament. Traducerea 
nu este perfectă, „dar sunt în ea semne bune de abilitare a limbii românești 

pentru gândirea şi terminologia filosofică”. Virgil Cândea afirmă despre ea 
că este „o operă admirabil întocmită în raport cu mijloacele vremii”. Intro- 
ducerea acestei lucrări în Biblia de la București se datorează umanistului 
Milescu, fraților Greceanu, care i-au îmbunătățit traducerea cât au putut, 
dar şi mitropolitului Teodosie, împreună cu clericii lui că n-au făcut o- 
pozitie. Puteau s-o refuze ca necanonică. Acest moment trebuie marcat ca 
fiind un important document al cooperării între laici şi clerici în Biserica 
noastră din trecut, între umanism şi creştinism care, departe de a se res- 
pinge, cum s-a întâmplat adesea în Evul Mediu apusean, au lucrat în con- 
vergenţă şi lbertate*%. Nicolae Iorga a numit Biblia de la Bucureşti un 
„monument literar fără pereche "5%. 

În cursul păstoririi mitropolitului Teodosie s-au tipărit la Bucureşti și 
alte cărți româneşti, dintre care amintim: Mărgăritarele Sfântului loan Gură 
de Aur, tipărită în 1691, tradusă, asemenea multor cărți, de frații Radu şi 
Șerban Greceanu, ajutaţi şi de stolnicul Constantin Cantacuzino, Evanghe- 
lia greco-română (1693), Psaltirea (1694) şi Noul Testament (1703), ulti- 
mile două lucrări fiind tipărite de ieromonahul Antim Ivireanul. 

Tot aici amintim şi faptul că, în același timp, la tipografia Mitropoliei 
din Bucureşti, sub îndrumarea patriarhului Dositei al Ierusalimului, au 
fost scoase o serie de lucrări în limba greacă, cu caracter polemic, vizând 
pe catolici şi calvini, care în vremea aceea desfăşurau o acţiune prozelitistă 
foarte puternică în Transilvania. Dintre aceste lucrări amintim: Manual! 
împotriva schismei papistașilor. al ieromonahului Maxim Peloponesianul 
(1690), Întimpinare la principiile catolice și la problemele lui Chiril 
Lucaris, scrisă de Meletie Sirigul, Manualul impotriva rătăcirii calvine al 
patriarhului Dositei al Ierusalimului, Învățătură dogmatică ortodoxă a lui 
Sevastos Kimenitul ş.a. 

Amintim, de asemenea, că în timpul păstoririi mitropolitului Teodosie 
în Țara Româncască au funcționat trei tipografii noi: la Buzău (1691), 
datorită strădaniilor lui Mitrofan de Huşi (acum la Buzău), la Snagov 
(1696) şi la Râmnic (1705), prin osteneala lui Antim Ivireanul. 

Nu putem să nu amintim de implicarea sa în apărarea Ortodoxiei în 
Transilvania, mai cu seamă după semnarea unirii de către Atanasie Anghel, 
când mitropolitul Teodosie a adresat credincioșilor ortodocşi, rămaşi fără 
păstor, scrisori de îmbărbătare. Ajutorul său s-a manifestat și prin hiroto- 
nirea de preoți și diaconi, prin daruri de bani, veşminte şi cărți de slujbă. 


Mitropolitul Antim Ivireanul (1708-1716)% 


După cum, în Istoria Bisericii Ortodoxe Române, se cunosc cazuri de 
mari mitropoliți care au activat în cadrul altor Biserici, cum este de pildă 
Petru Movilă, care a păstorit Biserica din Ucraina, dar care a avut un rol 
însemnat, prin Mărturisirea sa, în întreaga Ortodoxie, tot așa se cunosc și 
mari ierarhi străini de neamul românesc care au avut o importanță deose- 
bită pentru Biserica noastră, cum este Antim Ivireanul. 


Viaţa. Antim, marele mitropolit, este considerat o figură enigmatică, 
în preajma legendei. În amintirea locului său de baștină și-a mai spus şi 
Ivireanul. S-a născut deci în Iviria, Gruzia de mai târziu sau Georgia de 
astăzi, primind la botez numele de Andrei. Întrucât s-a integrat atât de 
bine în Ţara Românească, unii (Î.D. Petrescu) au emis ipoteza că se trăgea 
dintr-o familie de emigranţi români, stabiliti prin regiunea Azovului. Alţii 
(Athanasie Mironescu) afirmă că a venit la noi încă din copilărie, pribe- 
gind o vreme prin Moldova. Părerile despre el, însă, nu se opresc aici. All. 
Odobescu îl socotea a fi un călugăr român de la Mănăstirea Ivir din Mun- 
tele Athos; florentinul Del Chiaro, secretarul lui Constantin Brâncoveanu, 
ştia despre Antim că ar fi provenit dintr-o familie înstărită şi că, printr-o 
întorsătură a soartei, ajunsese rob la turci. Marele istoric Nicolae lorga, 
însă, se îndoiește de captivitatea lui, pe motiv că în vremea respectivă în 
părțile Caucazului nu era nici un război. Antim Ivireanul, în predicile sale, 
avea să vorbească despre „slobozirea sa”. 

Îndoielile asupra lui Antim continuă şi cu privire la naşterea sa, 
aceasta petrecându-se prin 1650 sau 16605. Se consideră că a fost luat în 
robie de către turci, de unde va fi răscumpărat de Patriarhia Ecumenică, 
după unele ipoteze, sau de alți georgieni de prin Peninsula Balcanică, după 
altele. Deoarece în vremea aceea, la Academia Patriarhiei, profesor de 
filosofie era Ilie Miniat, care a fost audiat și de Dimitrie Cantemir, este 
foarte posibil ca el să fi fost audiat și de Antim. Când facem această 
afirmaţie nu putem să trecem cu vederea și faptul că Antim Ivireanul, ca și 
Ihe Miniat, a fost unul dintre cei mai mari predicatori. 

Cert este că avea talente puţin obişnuite, care i-au înlesnit eliberarea, 
iar mai târziu, sub protecția lui Brâncoveanu, o ascensiune rapidă „prea 
sfidătoare pentru vitregia vremurilor de atunci”. 

Ca monah sau ca simplu mirean (mulți biografi socotesc că s-a 
călugărit în ţară, nu la Constantinopol), Andrei sosește în răstimpul 1688 (la 
9 noiembrie are loc înscăunarea lui Brâncoveanu) şi 1690, dar cum avea s-o 
spună mai târziu: „Eu, aici, în ţară, n-am venit de voia mea, nici de vreo 
sărăcie sau lipsă, nici Mănăstirea Snagovului o am luat-o cu de-a sila”. 

De ce a venit Antim în Tara Românească? 

Brâncoveanu, „prințul aurului”, era şi un rafinat al artelor care, orna- 
mentate în ceea ce se va numi stilul brâncovenesc, înfloresc acum, de la 
arhitectură (palate și biserici) şi sculptură la zugrăveli (sub Pârvu Mutu sau 
meșterul Preda), de la miniaturi la cărțile care captivează şi prin lucrătura 
artistică (legate în scoarță sau în piele, cu frontispicii şi chenare în peniță, 
cu motive decorative). 

În același scop, la curtea sa erau bărbați de vază, venerabile feţe 
bisericeşti (patriarhi de Constantinopol, Alexandria, Antiohia și lerusalim: 
Dionisie al IV-lea Seroglanul, Dositei al Ierusalimului, Hrisant Notara, 
Gherasim Palladas, Athanasie al IV-lea Dabbas), dascăli învățați, croni- 
- cari, poeți (Mitrofan Grigoraș, loan Comnen), ambasadori şi agenţi se- 
creţi, medici şi astrologi, artiști. 

După cuvintele marelui lorga, „mai mult chiar decât Constantinopo- 
lul, Ţara Românească era atunci centrul ortodoxismului, rezidența sigură 
şi iubită a prelaţilor ce stăteau în fruntea lui”. Iar potrivit lui Florin Faifer, 
îngrijitorul operei Didahii, ediția Bucureşti 1983: „la Bucureşti sau la Târ- 
govişte se respira mai în voie decât la Stambul, unde Coranul și Padişahul 
ridicau fel de fel de oprelişti; tiparnița era socotită, de pildă, o născocire 
ghiaură, o blestemată «vrăjitorie» 9%. 

La venirea lui Antim în Ţara Românească, aici era „un binecuvântat 
răgaz”, în care funcționau Academia domnească din chiliile Mănăstirii Sf. 
Sava, şcoala domnească de „slovenie” de la Biserica Sf. Gheorghe-Vechi 
şi scoala de la Colțea (înființată de Matei Cantacuzino), slujite de profe- 
sori iluştri (Sevastos Kimenitul, loan Comnen, Gheorghe Maiota, Gheo- 
rehe Trapezundiul, Maxim Peloponezianul etc). Tot aici funcționa 
tipografia înființată în 1678 de mitropolitul Varlaam al Ţării Românești, 
unde, în 1688, iese de sub teascuri Biblia de la București şi unde, până în 
1691, s-au imprimat 8 cărți. Aici vine şi începe să lucreze tânărul Antim, 
„smeritul între ieromonahi”. 

Informaţiile cu privire la cunoaşterea arte: tipografice de către Antim 
sunt, ca și în alte aspecte ale vieţii lui, contradictorii. Unii afirmă că ar fi 

deprins acest meșteșug la Constantinopol, iar alţii că ar fi deprins această 
meserie de la Mitrofan, fostul episcop de Huşi şi apoi de Buzău. De 
asemenea, este posibil ca el să fi fost adus în Ţara Românească tocmai 
pentru faptul că era foarte priceput în acest domeniu şi despre aceasta a 
auzit domnitorul muntean. Pornind de la această perspectivă, putem pre- 
supune că Antim ar fi fost instruit în arta tipografică încă de la Tbilisi, 
unde sub regele Arcil funcționase o tipografie utilată la Amsterdam”. 
Având în vedere faptul menționat ceva mai înainte, anume că în Constan- 
tinopol tiparul era privit cu multă ostilitate, rămân doar două ipoteze vala- 
bile: fie că a deprins acest meșteșug în Iviria, fie în Ţara Românească. 
Suntem nevoiți să repetăm faptul că era un om foarte talentat. ] se 
dusese vestea de sculptor și xilograf, zugrav de biserici, caligraf şi minia- 
turist, topograf şi orator de seamă. Însăși Patriarhia Ecumenică, la înscău- 
narea lui Antim, îl omagia ca pe un „bărbat de cinste, evlavios, și împo- 
dobit cu virtuțile ce se potrivesc cu vrednicia arhierească”"4%. Aceste în- 
sușiri deosebite, alături de cea de poliglot (cunoştea limbile gruzină, 
greaca, poate şi araba, iar în Țara Românească a învăţat uimitor de repede 
slavona și româna) l-au ajutat să ajungă în cea mai înaltă demnitate eclesi- 
astică. Astfel, la 10 iunie 1691 ajunge conducătorul tipografiei din Bucu- 
rești, numită Tipografia Domnească, în 1696 ajunge egumen la Mănăstirea 
Snagov, în perioada 1705-1708 funcționează ca episcop la Râmnic, iar la 
începutul lui 1709 ajunge mitropolitul Ungrovlahiei. „Mitropolia n-am 
luat-o cu sila, nici cu mite, nici cu rugăciuni”, avea să-i scrie mai târziu lui 
Constantin Brâncoveanu, când relaţiile dintre cei doi se tensionează. 
Conflictul cu acesta are cauze politice, dar ele, de fapt, ţin de expe- 
riența personală a fiecăruia, adică Antim purta în suflet trauma unei ado- 
lescențe urgisite şi ostilitate față de cei ce asupreau Georgia natală, la 
aceasta s-a adăugat şi faptul că din tinereţe a fost în robie la turci, în timp 
ce domnitorul avea o altă concepţie în relaţiile cu turcii, era mult mai di- 
plomat, aceasta datorându-se şi sfetnicului său, învățatul stolnic Constan- 
tin Cantacuzino. Mitropolitul Antim vedea ca singură scăpare o alianţă cu 
Tușii, împotriva turcilor, în timp ce Brâncoveanu, în ciuda angajamentelor 
lui militare, nu și-a trimis oștile în lupta de la Stănilești (1711), încheiată 
nefericit pentru ţarul Petru I, cu care se aliase şi Dimitrie Cantemir. 
Acestor divergențe de opinii s-au adăugat și unele intrigi ale unor 
„obraze mari bisericești şi mireneşti” care, răstălmăcind atitudinea lui 
Antim, îl pun într-o lumină cu totul nefavorabilă în faţa domnitorului. Ca 
urmare, Brâncoveanu îi cere să facă paretisis, pentru a nu fi nevoit să ceară 
Patriarhiei Ecumenice caterisirea. Antim Ivireanul se apără, în două 


257 


scrisori către domn (din 13 ianuarie şi 3 februarie 1712), cu o irezistibilă 
elocință, şi neînţelegerea se aplanează. 

Însă Antim Ivireanul a avut şi un alt conflict, cu patriarhul de Ieru- 
salim, Hrisant Notara, ale cărui ingerinţe în treburile Bisericii Ortodoxe din 
Ungrovlahia sunt stopate de marele mitropolit. În acest sens, Antim zicea: 
„Și mai de râs este să zici că se găsesc în Ungrovlahia mănăstiri supuse 
patriarhului de la Ierusalim sau altui patriarh... Fiindcă nici n-au fost vreo- 
dată, nici nu vor fi în Ungrovlahia mănăstiri supuse vreunui patriarh dintr-o 
eparhie străină, ci toate acestea se află sub cârmuirea noastră '%!. Refe- 
rindu-se la aceste cuvinte, marele istoric Nicolae Iorga face următoarea 
afirmaţie: „Niciodată unui Patriarh nu i s-a vorbit de un Mitropolit român 
în această formă. Este una din cele mai splendide piese ale rezistenţei pe 
care Biserica noastră a opus-o tuturor încercărilor 42. După cuvintele edi- 
torului ediției din 1983 a Didahiilor, Florin Faifer: „Străinul s-a identificat 
de mult cu interesele patriei adoptive. El este un perfect asimilat "4%. 

Constantin Brâncoveanu, acuzat de înțelegere cu puterile creștine, 
sfârșește ca martir în 16 august 1714, împreună cu cei patru fii ai săi (Con- 
stantin, Ştefan, Radu şi Matei) şi sfetnicul lanache. Urmează domnia lui 
Ştefan Cantacuzino (1714-1716), care i-a fost prielnică lui Antim Ivireanul, 
atașat dintotdeauna Cantacuzinilor (care a fost implicată în dizgraţierea lui 
Brâncoveau). Însă numai după doi ani, va cădea şi nepotul celebrului 
stolnic şi, o dată cu el, și mitropolitul Antim Ivireanul. Sfârșitul acestuia 
din urmă a fost grăbit și de o alarmă falsă. Se zvonise că austriecii intră în 
țară. Domnitorul fuge spre Dunăre pentru a căuta sprijin în raialele de 
acolo. Mitropolitul Antim nu numai că nu-l urmează, ci îi spune că el, 
domnitorul, și Tara Românească nu mai au nimic în comun. Cum preci- 
zam mai sus, alarma a fost falsă. Austriecii n-au venit, iar Mavrocordat, 
furios şi cu gând de răzbunare, revine în Bucureşti hotărât să pedepsească 
crunt pe răzvrătiți. Primul a fost mitropolitul Antim. El este caterisit de 
Patriarhia Ecumenică pe motiv de revoltă şi conspirare „în contra puterni- 
cei împărății”, „dezbrăcat de harul divin și scos din catalogul arhieresc”. 
Dar pedeapsa sa nu s-a oprit aici. El a fost condamnat la surghiun, în 
Mănăstirea Sfânta Ecaterina din Muntele Sinai. În drum spre locul de 
surghiun este ucis și trupul aruncat, după unii, în râul Tundja, un afluent al 
Mariţei. Însă, ca şi în cazul nașterii sale, al formării şi al venirii sale în Ţara 
Românească, şi în cazul sfârșitului său există mai multe ipoteze. Aceasta 
nu face altceva decât să confirme afirmaţia de la începutul prezentării, a- 
nume că Antim este un personaj aproape de legendă. Del Chiaro afirmă că 
omorul s-ar fi petrecut la Galiopole (identificat de Nicolae Șerbănescu cu 
fluviul Marița care se varsă în Marea Egee lângă orașul Enos, D. Fotino și 

Odobescu erau ferm convinși că trupul său a fost aruncat în Dunăre, iar o 
relatare grecească se referă la Snagov ca loc al tragediei sale. Însă impor- 
tantă este afirmaţia pe care Nicolae Iorga a făcut-o despre el: „era un 
luptător pentru creştinătate și el a murit ca mucenic al creştinătăţii 4%. 

Mai amintim și faptul că în anul 1916 s-a propus canonizarea lui, că în 
1966 s-a obţinut ridicarea caterisirii de către Patriarhia Ecumenică, şi că în 
1992 s-a procedat la trecerea lui în rândul sfinților, fiind pomenit la 27 
septembrie, el fiind şi patronul spiritual al oraşului Râmnicu-Vâlcea. 

Parcă presimțindu-și sfârșitul, la 24 aprilie 1713, mitropolitul, cuge- 
tând la soarta ctitoriei sale, mănăstirea cu hramul Tuturor Sfinţilor sau 
Antim cum este cunoscută, dictează o serie de Învățături pentru aşeză- 
mântul cinstitei Mănăstiri a Tuturor Sfinților. Este un fel de testament, 
completat la 15 martie 1716. 


Opera culturală. Antim Ivireanul este cunoscut îndeosebi prin acti- 
vitatea sa tipografică. El a tipărit la București (1691-1694, 1701-1705, 
1715-1716), Snagov (1696-1701), Râmnic (1705-1707), Târgoviște 
(1709-1715). În total a supravegheat şi a scos el însuși 64 de cărți, dintre 
care 38 sunt lucrate de mâna sa, ornate cu arabescuri, flori stilizate, 
viniete grațioase, gravuri în lemn. Dintre tipăriturile sale, 30 de lucrări 
sunt în greceşte, 24 în românește, una în slavonă, 5 slavo-române, 2 
greco-arabe, una greco-română, una în grecește, slavoneşte și românește. 
Din cele 64 de cărți tipărite, patru îl au ca autor: Chipurile Vechiului și 
Noului Testament, Învăţătură pre scurt pentru taina pocăinții, Învăţătură 
bisericească și Capete de poruncă. La zece cărți a adăugat prefețe sau 
scrisorii dedicatorii, la cinci a compus, ca și Dosoftei, versuri la stemă, iar 
șase le-a tălmăcit din grecește (Molitfelnic, Octoih, Liturghier, Pilde 
filosofești, Catavasier şi Ceaslov). Subliniem şi faptul că între tipăriturile 
sale, o pondere însemnată o au cele de apărare a Ortodoxiei (Manual despre 
căteva nedumeriri şi dezlegări de loan Cariofil, Mărturisirea ortodoxă, 
versiunea greacă a lui Petru Movilă, Carte sau lumină de Maxim Pelo- 
ponesianul, Eortologhion, Învățătură dogmatică de Sevastos Kimenitul, 
Tomul bucuriei al lui Fotie, Panoplia dogmatică a lui Alexie Comnen). Ele 
sunt o reacţie la acţiunile prozelitiste ale catolicismului sau ale altor influ- 
ențe eterodoxe. Tocmai acesta este și principalul motiv pentru care Antim 
Ivireanul a ținut legătura cu românii ortodocși din Transilvania, care erau 
amenințați la modul cel mai dur posibil, cu catolicizarea, trimițând acolo 
pe ucenicul său Mihail (Ştefan) Iştvanovici, care imprimă la Bălgrad (Alba 
Iulia) o Bucoavnă şi un Chiriacodromion, în 1699. 

Că a fost, după spusele lui Iorga, „un luptător pentru creştinătate”, o 
dovedeşte și faptul că la rugămintea lui Athanasie Dabbas, împreună cu 
evlaviosul domn Constantin Brâncoveanu, tipăreşte mai întâi un Litur- 
ghier şi un Ceaslov, iar apoi trimite şi tiparniţa cu litere arabe, care va fi 
instalată la Alep, în Siria, iar după un timp, transferată în Liban. În aceeaşi 
acțiune cultural-misionar-filantropică se înscrie și trimiterea ucenicului 
său Mihail Ştefan la Tbilisi, în Georgia, unde va tipări o Evanghelie, un 
Liturghier şi probabil şi altele (un Apostol, Omul în piele de tigru). 

În tipografiile conduse de Antim au apărut și cărți laice (de înțelep- 
ciune, de popularizare a istoriei etc.): Paralele grecești şi romane de Plu- 
tarh (tradusă de fiul lui Brâncoveanu, Constantin), Pi/de filozofești (trans- 
puse în italiană de Anton Maria Del Chiaro), Floarea darurilor ş.a. 

Transpunând integral în româneşte principalele cărți de cult, Antim 
Ivireanul contribuie, în mare măsură, la introducerea limbii române în 
Biserică, la „naţionalizarea serviciului divin”, fiind considerat un creator 
al limbii liturgice. Procesul de introducere a limbii române în Biserică nu 
a fost deloc ușor, el a fost un proces „anevoios şi de durată, angajând... 
cărturari şi clerici din toate provinciile locuite de români, de la diaconul 
Coresi la mitropolitul Varlaam al Moldovei, de la Simion Ștefan la 
Dosoftei și până la traducătorii Bibliei de la București "45. 

Însă opera sa fundamentală o constituie Didahiile. Această operă 
cuprinde 28 de predici (la duminici și sărbători mai însemnate) ținute la 
Bucureşti şi Târgovişte între anii 1708-1716 şi 7 predici ocazionale (la 
înscăunarea sa ca mitropolit, 3 cuvântări funebre, una la parastas şi 2 la 
spovedanie). 

Ca orator bisericesc, Antim Ivireanul s-a format într-o perioadă în 
care genul cunoaşte o înflorire fără precedent. Această înflorire se dato- 
rează faptului că după căderea Constantinopolului, mulţi capi ai Bisericii, 
dar şi teologi, migrează spre locuri mai liniștite. De pildă, Ile Miniat 
(1669-1714), ajunge în Italia, unde, prin înființarea de școli speciale 
(fenomenul se întâmplă și în Polonia, și în Rusia), retorica ia avânt. În 
Franța erau, de asemenea, oratori de excepție: Bossuet (1627-1704), 
Bourdaloue (1632-1704) ş.a. Patriarhi din Constantinopol, dar și din leru- 
salim sau Alexandria se retrag spre Principate, găsind adăpost şi găzduire 
la curtea lui Matei Basarab (Pantelimon Ligaridis), Vasile Lupu (Meletie 
Sirigul), Constantin Brâncoveanu (loan Avramie, Gheorghe Maiota) ș.a. 
Prin Țările Române au trecut sau au zăbovit ierarhi (Chiril Lucaris, 
Hrisant Notara, Gherasim şi Samuel ai Alexandriei, Dionisie al Constanti- 
nopolului şi Dositei al Ierusalimului) remarcabili vorbitori, având drept 
consecință faptul că până şi fiii de domn sau de boieri deprind secretele 

retoricii. Așa încât, în momentul în care Antim se urcă în scaunul mitropo- 
litan, predica avea deja un început de tradiție. Însă, cu el, „predica se con- 
sacră la noi! ca gen de mare efect și audienţă, trecând din pridvor în incinta 
însăși a literaturii "4%. 

Multă vreme s-a afirmat că modelul lui Antim Ivireanul ar fi fost Ilie 
Miniat, cel pe care Iorga îl numea „Demostene cu anteriu al grecității de 
cădelniță "40. Realitatea este că Antim n-a cunoscut predicile lui Ilie Miniat, 
întrucât ele au apărut postum, în 1718, ia Leipzig, iar la noi au fost traduse 
abia în 1724. Fără îndoială că Antim luase contact cu arta marilor predica- 
tori ai Răsăritului ortodox, după cum a cunoscut și oratoria antică și me- 
dievală; pe lângă Sf. loan Gură de Aur, citise pe Sf. Grigorie de Nazianz 
sau Sf. Vasile cel Mare. Apoi, în afara Vechiului şi Noului Testament şi a 
unor scrieri apocrife, Antim parcursese pe unii dintre marii Sfinți Părinți 
(Atanasie cel Mare, Dionisie Areopagitul, Grigorie de Nazianz, Efrem 
Sirul, Theofilact, precum şi pe istoricul Eusebiu de Cezareea). Răsfoise, 
de asemenea, cărți populare. Predicile, care şi-au avut și după moartea lui 
Antim, răspândirea şi influenţa lor în cultura noastră, s-au păstrat în opt 
copii manuscrise. 

Nu intrăm în detalii cu privire la conținutul Didahiilor, ne limităm a-l 
cita pe Iorga: „De la Ioan Hrisostomul, care a vorbit astfel înaintea împă- 
ratului şi mai ales a împărătesei, la Constantinopol, nimeni nu s-a mai 
adresat unei societăți cu asprimea lui Antim”. Tot referitor la predicile 
sale şi la stilul său de orator, același Nicolae Iorga făcea următoarea apre- 
ciere: „Antim are ceva din suflarea lui Bossuet și a marilor arhierei ai 
Bisericii apusene, cari nu mergeau la Curtea lui Ludovic al XIV-lea pentru 
a-și da învoirea la orice se petrecea acolo'*%. lar Eugen Barbu afirma; 
„Dacă Bossuet e superior prin logică, Ivireanul îl întrece prin fantezie”4%. 


Activitatea de ctitor şi de filantrop. Marele mitropolit, tipograf și 
orator, este totodată și ctitor de biserică. EI a ctitorit mănăstirea cu hramul 
Tuturor Sfinților, cunoscută, cum arătam mai sus, sub numele de Mănăs- 
tirea Antim. În Aşezământul! său, el se referă atât la mănăstirea însăşi, cât 
şi la activitatea filantropică. Cu privire la mănăstire, el dădea dispoziţii 
pentru „Chiverniseala sfântului lăcaș”, ca ea să nu fie supusă, ci „slobodă, 
nesupusă și nestăpânită nici de domnul ţării, nici de arhiereul care va fi 
după vremi, nici de vreunul din boiari”. Planurile edificiului, împodobit în 
stilul brâncovenesc, vor fi desenate de mitropolitul însuşi, om cu simţ ar- 
tistic, după cum o dovedesc și tipăriturile lui. Deasupra ușii de stejar, 
dăltuită se pare de Antim însuși, străjuiește, cioplită în piatră, emblema Ivi- 
reanului (un melc sub razele unei stele, într-o cunună de lauri). Mănăstirea 

Tuturor Sfinților adăpostea și o tipografie (cu litere românești şi greceşti), 
de unde și porunca mitropolitului: „să aibă datorie tipograful să înveţe 
meșteșugul tipografiei, unul după altul, pentru ca să nu piară acest meșteşug 
din ţară”. 

Antim Ivireanul, prin testamentul său din 1716 (testamentul său se 
intitulează: Învățături pentru așezământul cinstitei mănăstiri a Tuturor 
Sfinților!!, adecă Capete 32, întru carele se cuprinde toată chiverniseala 
mănăstirii şi rânduiala milelor ce s-au hotărât să se facă pe an la săraci şi 
la lipsiți din venitul casei), pomeneşte de „rânduiala milelor ce s-au 
hotărât să se facă pe an la săraci și la lipsiți din venitul casei”. Această 
„rânduială” cuprindea mai multe puncte cu privire la săraci: în cap. 6 rân- 
duia să se întreţină în școală, din patru în patru ani, câte trei copii săraci 
„dornici să înveţe carte”, între 10 şi 15 ani, cărora să li se dea șase bani pe 
zi pentru mâncare şi îmbrăcăminte de Paști. În capitolele 7-11 stabilea ca 
mănăstirea să dea 300 de taleri pentru îngroparea oamenilor săraci, să 
ajute cu bani, în fiecare zi de sâmbătă şi duminică, pe cei din temniţă, să 
cumpere haine la câte trei oameni săraci şi la trei fete sărace în fiecare an 
la Joia Paştilor (observăm aceeași tradiție menționată și mai sus, anume de 
a face milostenie în această zi), să dea câte 15 taleri, în fiecare an, pentru 
măritatul unei fete sărace, să întrețină, pe rând, câte trei zile, pe „trei 
străini dintr-altă ţară când s-ar întâmpla să vie aici în țară pentru milă”. 

Capitolul 22 al aceluiași aşezământ statornicea pentru egumen și pen- 
tru preoții Mănăstirii Tuturor Sfinţilor să „cerceteze pe cei bolnavi, inclu- 
siv pe ţigani, de vreme ce sunt şi ei botezați în numele Sfintei Troiţe și 
sunt creştini ca şi noi”. Importantă este şi prevederea capitolului 31 care 
hotăra ca, „în cazul înmulțirii veniturilor mănăstirii, să se îndoiască și 
această rânduială a milosteniei ce s-au hotărât să se dea la săraci și la altele 
câte scriem într-aceaste capete”. 


Epoca „brâncovenească” 


Generalităţi. Logofătul Radu Greceanu, cronicarul oficial al domni- 
torului, în lucrarea sa, prezentând faptele lui Constantin Brâncoveanu, 
afirmă despre domnul martir că „și-a împodobit viața cu bunele fapte și 
numele au câştigat mare, urmând pilda lui Constantin cel Mare şi a lui 
Justinian"'4!2. Acest lucru este dovedit şi de posteritate, care a numit peri- 
oada domniei sale, cu numele său: „epoca brâncovenească 413, 

Această epocă, din punct de vedere religios, se caracterizează printr-un 
nivel de spiritualitate foarte înalt. Acum se ridică un număr însemnat de 
biserici, atât de domn cât şi de episcopi, boieri, mari dregători, preoți şi că- 
lugări şi chiar de către credincioșii de rând. Acum viața monahală atinge 
culmi foarte înalte, prin mari cuvioși ce vor fi canonizați mai târziu. Acum 
activitatea tipografică cunoaşte o dezvoltare cum rar se întâlnește în istoria 
Bisericii noastre. În fine, acum, pentru singura dată în istorie, sunt marti- 
rizați mitropolitul și domnul țării, celui din urmă adăugându-i-se, după cum 
bine se ştie, cei patru copii și sfetnicul său lanache“!4. 

Ca domn, în general, Constantin Brâncoveanu „a continuat tradiția 
marilor voievozi, Mircea cel Bătrân, Ştefan cel Mare, Vlad Ţepeş și Mihai 
„Viteazul în ceea ce priveşte lupta pentru păstrarea semiautonomiei Mol- 
dovei și Ţării Românești și intensifică politica de sprijinire a românilor din 
Transilvania pentru că erau ameninţaţi chiar în fiinţa lor etnică. În felul 
acesta, el amplifică tradiția voievodală dând o nouă finalitate politicii tra- 
sate de veacuri de înaintașii Basarabi și Mușatini. Constantin Brâncoveanu 
se înscrie printre marii noștri domnitori, nu atât prin durata domniei, cât 
mai ales prin activitatea lui politică și culturală "+15. 

În ceea ce priveşte activitatea sa de ctitor, în cei peste 25 de ani de 
domnie, Constantin Brâncoveanu a ridicat din temelie mai multe biserici și 
mănăstiri, le-a refăcut pe cele vechi și tuturor le-a făcut însemnate danii, 
motiv pentru care mitropolitul Teodosie Veştemeanul îl asemăna cu marele 
împărat Constantin”!€. 

Ctitoriuile sale sunt: biserica de la Potlogi (Dâmboviţa, 1683), biserica 
de la Mogoșoaia (lângă București, terminată în 1688), Mănăstirea Hurezi 

(Vâlcea, 1693)", Mănăstirea Mamul (Vâlcea), rezidită din temelie, pe 
locul uneia vechi, din lemn, ctitorită de frații Buzeşti, Mănăstirea Brânco- 
veni, Mănăstirea Sfântul loan cel Mare (Bucureşti), Mănăstirea Sfântul 
Sava (tot în Bucureşti, ambele demolate în secolul al XIX-lea), Mă- 
năstirea Sfântul Gheorghe Nou (Bucureşti)"8, Biserica Doiceşti (Dâmbo- 
vița), împreună cu unchiul său, spătarul Mihai Cantacuzino, a ridicat o 
mănăstire la Râmnicu-Sărat (1697). 

Pe lângă cele ridicate în întregime de el, Brâncoveanu a făcut îm- 
bunătățiri sau prefaceri la următoarele lăcașuri: Mănăstirea Cozia, Mănăs- 
tirea Arnota, Mănăstirea Bistrița, Mănăstirea Strehaia, Mănăstirea Sadova, 
Mănăstirea Gura Motrului, Mănăstirea Dintr-un Lemn, Mănăstirea Argeș, 
Mănăstirea Dealu, Mănăstirea Snagov, Biserica Domnească şi Biserica 
Sfântul Dumitru, amândouă din Târgovişte etc. Multe dintre ctitoriile sale 
au fost împodobite cu fresce, ele dând naştere la ceea ce se numește, în isto- 
ria artei, „stilul brâncovenesc”. Însă arta din vreme sa nu trebuie înţeleasă 
ca o etapă foarte importantă a artei, ci „ea începe o nouă eră în care mai 
trăim, ea înseamnă începutul maturității noastre artistice 419. 

Soţia sa, doamna Maria, a zidit Biserica Dintr-o zi din București, pe 
locul uneia mai vechi, din lemn, bo/nifa de la Hurezi, o biserică nouă din 
zid și chilii la Mănăstirea Surpatele (Vâlcea), şi a refăcut biserica Mă- 
năstirii Viforâta (Dâmboviţa). Cum precizam mai sus, în timpul domniei 
sale şi mulți dintre boieri și marii dregători au ridicat biserici de mir sau de 
mănăstire. 

Asemenea multor altor domnitori români“, şi Constantin Brânco- 
veanu „fie la sfatul înalților ierarhi ai Bisericii Răsăritene care petreceau 
multă vreme la curtea brâncovencască, unii având aici case patriarhicești, 
la Hanul Sf. Gheorghe Nou, ca patriarhul Dositei al Ierusalimului sau 
Hrisant Notara, fie îndemnat de exemplul bazileilor, având conștiința că 
după prăbuşirea Bizanțului, opera de ecumenicitate creștină revine voie- 
vozilor români, fapt este că voievodul muntean a făcut nenumărate daruri 
la Sfântul Munte”22!. În acest contex amintim că numai în anul 1702, după 
cum arată „Condica de porunci, hrisoavele de milă ce li se dă pre la mă- 
năstirile din Țara Turcească şi de la Svetagora totalizau suma de 132.133 
bani (aspri) şi 107 taleri'%2. Mai precizăm faptul că pentru trebuințele 
Bisericii Răsăritene, voievodul Constantin Brâncoveanu a tipărit 31 de 
cărți grecești şi chiar a proiectat înființarea unei tipografii la Academia din 
Fanar, proiect care n-a mai fost realizat“33. 

În această vreme se cunosc multe așezări sihăstrești, mai ales în regiu- 
nile de munte, în codrii şi în alte locuri retrase, în care viețuiau mulțime de 
monahi: cu viață îmbunătățită. Spre sfârşitul vieții, preoți de mir şi chiar 

unii dintre boieri se călugăreau, iar dintre călugări sau vlădici îmbrăcau 
marea schimă. Din această vreme se cunosc și sfinți recunoscuți ca atare 
de popor, unii dintre ei consemnați de către mitropolitul Dosoftei în Viața 
și petrecerea sfinților, şi canonizaţi oficial abia în 199244. 

În această perioadă s-a desfășurat și o bogată activitate tipografică. Au 
funcţionat tipografii la Bucureşti, Snagov, Târgoviște, Râmnic și Buzău. 
Mulţi dintre călugări erau tipografi de seamă, cărturari de marcă, tradu- 
cători sau copişti de excepție. Aici amintim faptul că domnitorul Constan- 
tin Brâncoveanu a sprijinit şi înființarea de tipografii dincolo de hotarele 
tării, în Orientul creștin, la Alep, în Patriarhia Antiohiei şi la Tbilis, în 
Iviria (Georgia)*7€. 

În treacăt, doar, amintim de grija permanentă pe care domnitorul Con- 
stantin Brâncoveanu a arătat-o față de Academia de la Sfântul Sava. Elo 
considera „o şcoală înaltă de obşte, pentru şcolarii localnici şi străini”, 
căreia în 1707, după reorganizare, îi asigură ca venit permanent pentru 
plata profesorilor, dobânda de 810 taleri de la cei 30.000 de taleri depuși 
la o bancă din Veneţia. Totodată, dispune să se dea 50 de lei anual „care să 
fie cheltuiţi cu socoteală și împărțiți cu bună rânduială ucenicilor (elevilor) 
celor ce învaţă şi sunt orânduiţi dintre străini și săraci 427, 

Tot acum funcționează unele dintre cele mai cunoscute bolniţe 
mănăstirești, la Hurezi, Sadova, Colțea și altele. 

Nu putem să nu amintim, cel puțin ca idee, ajutorul pe care, în mod 
constant, l-a dat românilor ortodocşi din Transilvania, mai ales în con- 
textul presiunilor habsburgilor de deznaționalizare prin uniatism. Concret, 
i-a oferit multe daruri noului mitropolit al Transilvaniei, Atanasie Anghel, 
la hirotonia sa, în 1698, i-a reînnoit dania anuală de 6000 de aspri ca aju- 
tor pentru Mitropolia ardeleană, „ca în totul să urmeze și să se plece 
învățăturilor celor bune ale prea sfântului... Kir Teodosie şi câte tocmeli 
ce are scaunul Ungro-Vlahiei să le păzească neschimbate în toată eparhia 
sa”4%8. La Făgăraş, la cererea românilor de aici, a început zidirea unei bise- 
rici, cu cheltuială proprie, „chiar înainte de a se deschide, pe față, lupta 
iezuiţilor pentru catolicizarea românilor'4%. Tot în Făgăraș, la poalele 
munţilor, pe moşia de la Sâmbăta de Sus, moștenită de la bunicul său, 
Brâncoveanu a ctitorit înainte de 1701, anul unirii cu Biserica de la Roma, 
o mănăstire „ce a fost un focar de apărare a credinței și de luptă împotriva 
unirii, până către sfârșitul secolului XVIII când a fost dărâmată "40. 

Politica de apărare a românilor din Transilvania nu s-a limitat numai la 
ridicarea de biserici, la înzestrarea lor, la susținerea materială a ctitoriei lui 
Mihai Viteazul din Alba Iulia, „ca să hie sfintei mitropolii de întărire și aju- 
toriu”, această politică s-a extins și asupra nevoilor culturale ale românilor 
de peste munţi. Incă din 1698, împreună cu mitropolitul Ţării Româneşti, 

Teodosie, a trimis la Alba Iulia pe meșterul tipograf Mihail Ștefan (Iştva- 
novici) pentru a tipări o serie de cărți religioase sau didactice. În 1699 a 
tipărit la Bălgrad mai întâi o Bucoavnă, care cuprindea şi Simbolul cre- 
dinței, cele 10 porunci şi explicare, din punct de vedere ortodox, a celor 
şapte Taine. Tot în acel an a fost tipărit și Chiriacodromionul, o carte de 
predici duminicale (o retipărire a Cazaniei lui Varlaam, cea care şi la apa- 
riție a avut cea mai largă răspândire tot în Transilvania, evident, din motive 
misionare). În prefață, tipograful aminteşte credincioşilor transilvăneni că 
voievodul muntean este „patronașu adevărat al sfintei mitropolii de aici din 
Ardeal şi a tuturor celor ce năzuiesc supt a măriei sale milă”. Cum nu există 
în Transilvania tipografie românească, arată Mihail Ștefan în prefața sa, 
„măria sa s-au milostivit pentru dragostea sfintelor biserici prin putință să 
se îndestulească"'%1. 

Semnificativ este faptul că, după unire, cartea religioasă brâncove- 
nească a cunoscut o foarte mare răspândire în ţara de peste munți. Românii 
îşi procurau cărțile religioase nu numai din daniile voievodului, ci chiar din 
puţinul lor. Nevoia de carte, acum, era mai puternic resimțită decât în alte 
perioade, tocmai din cauza propagandei iezuite. Religia ortodoxă fiind per- 
secutată, neavând păstor, ortodocşii de aici căutau întărire în cărțile de în- 
vățătură tipărite peste munți. În această perioadă, în bisericile din Ardeal au 
fost semnalate „peste 1100 cărți religioase din Ţara Românească și Mol- 
dova, în afară de cele descoperite de Nicolae Iorga și alții "2. 

În timpul domniei lui Brâncoveanu, arhitectura, ca și celelalte ramuri 
ale artei (sculptura în piatră“, sculptura în lemn“, argintăria“*5, broderia**), 
dar mai cu seamă pictura“, au cunoscut o deosebită înflorire, datorată 
„ex-perienţei câştigate de meșterii atâtor ctitorii domneşti şi boiereşti”. 

În concluzie, putem afirma că domnitorul „Constantin Brâncoveanu a 
fost un mare ctitor de cultură şi de lăcașuri sfinte, un sprijinitor prin cuvânt 
şi faptă al Ortodoxiei de pretutindeni și o figură de seamă din istoria nea- 
mului românesc'"48, 

huni, s-a întâlnit cu câțiva dintre aceşti barbari care călătoreau în sens opus, spre Tomis. 
În timp ce însoțitorii lui Teotim se văitau că vor fi ucişi, el a descălecat şi a început să se 
roage. Barbarii au trecut pe lângă, fără să-l vadă pe episcop, pe însoțitori sau caii de pe 
care tocmai descălecaseră. 

Fiindcă adesea, hunii devastau regiunile scitice, Teotim îi potolea şi-i îmbuna dându-le 
mese şi daruri. Un hun, deducând din aceste mese şi daruri că episcopul era bogat, a pus la 
cale să-l prindă. Pregătindu-şi în acest scop un laţ şi sprijinindu-se de scut ridică mâna 
dreaptă ca să arunce asupra lui frânghia spre a-l trage la sine şi la ai săi. Dar chiar în 
mijlocul acestei acțiuni, mâna barbarului rămase întinsă în aer. Numai prin intervenția 
celorlalți pe lângă Teotim de a se ruga lui Dumnezeu pentru iertarea făptașului, barbarul a 
fost eliberat din lanţurile nevăzute (cf. Sozomen, /storia bisericească, VII, 26, PG 67, 
col. 1500 BCD la pr. prof. dr. loan G. Coman, op cit., p. 186-187). 

193 Socrate şi Sozomen relatează cum Epifaniu de Salamina, venind la Constantinopol, 
a refuzat găzduirea oferită de Sfântul loan pentru a face pe plac lui Teofil şi cum, Epifa- 
niu supunea spre semnare episcopilor adunaţi în capitală o sentință de condamnare a 
cărților lui Origen, fără însă nici o motivare de condamnare. Printre cei care se opuneau 
semnării acestei condamnări era şi Teotim care a răspuns: „Eu, Epifanie, nu vreau să 
necinstesc pe acela care a adormit de mult în chip frumos şi nu îndrăznesc să săvârșesc o 
blasfemie, condamnând lucruri pe care cei dinaintea noastră nu le-au înlăturat, mai ales 
că ştiu că în cărțile lui Origen nu se află nici o învățătură rea. Cei ce insultă acestea uită că 
insultă chiar acele lucruri despre care tratează aceste cărți” (cf. Socrate, Istoria biseri- 
cească, VI, 12, PG, col. 701 AB la pr. prof. dr. loan G. Coman, op. cit., p. 186). 

104 Jeronim, op. cit., la pr. prof. dr. loan G. Coman, op. cit., p. 191. 

195 Vorbind despre păcat, Teotim zice că: „cel ce păcătuieşte cu cugetul, prin însăşi 
rapiditatea gândului săvârşeşte păcatul complet, pe când faptele trupului pot fi întrerupte 
de multe lucruri” (cf. Sf. loan Damaschin, Sfintele Paralele, litera P, titlul IX, PG, 9, 
col. 241 A la pr. prof. dr. loan G. Coman, op. cit., p. 192). De asemenea, el arată că 
liniștea sufletească e o mare agoniseală în drumul spre desăvârşire. Caracteristica sufletu- 
lui desăvârșit este liniştea, pe când a sufletului neliniștit este frământarea de griji. 

1% Jbidem, col. 520 B; 525 D la pr. prof. dr. loan G. Coman, op. cit., p. 193. 

107 1, Barnea, „Date noi despre Mitropolia Tomisului”, în Pontica, XXIV, Muzeul de 
Istorie Naţională şi Arheologie Constanţa, 1991, nota 6, p. 279. 

1% /bidem, nota 7, p. 279. 

1% Jbidem, nota 8. Potrivit lui |. Barnea, care comentează această informaţie, afirmă 
că „textul lui Skylitzes se referă mai degrabă la Constanța-Tomis” decât la Constanti- 
niana Daphne. Argumentul pe care-l aduce în sprijinul afirmației sale este acela că 
„aproape toate fortărețele de la Dunărea de Jos, la care se referă cronicarul bizantin, nu 
erau situate pe malul stâng, ci pe cel drept al fluviului, iar despre Constantiniana Daphne 
nu ştim precis nici unde se afla, nici dacă mai exista în secolul al X-lea” (cf. ibidem). 

110 |. Barnea, Din istoria Dobrogei, II, București, 1968, p. 15 şi 20 la ibidem. 

'i! dem, Date noi..... p. 279-280. 

'!2 Ibidem, p. 280. 

113 Ibidem, p. 280-281. 

114 Ibidem, p. 281. 

':5 Pr. prof. dr. loan G. Coman, Scriitori..., p. 217-250. 

116 Relativ recent, la Editura Meridiane, în colecția „Artă și religie” a apărut în tra- 
ducerea Cristinei şi a lui Costin Popescu lucrarea lui Henri-lrinee Marrou, Parristică şi 
umanism. Între alte aspecte abordate, autorul publică şi două studii referitoare la Sfântul 
Ioan Casian: Patria lui loan Casian, p. 435-459 şi loan Casian la Marsilia, p. 459-473. 

7 În vol. cit. cele două inscripții sunt traduse puțin diferit: „Hotarele familiei Cassia- 
nus şi Peșterile” şi „Hotarele Peşterilor familiei Cassianus” sau, după dorinţă „Hotarele 
familiei Cassianus a Peşterilor” (cf. op. cit., p. 445). 

'1% Joan Casian, Despre Întruparea Domnului contra lui Nestorie, VII, 31 la pr. prof. 
dr. loan G. Coman, op. cit., p. 223. 

119 Pr. prof. dr. loan G. Coman, op. cit., p. 230-231. 

120 Prof. univ. dr. Gheorghe I. Drăgulin, Areopagitica, Ed. Paco, Bucureşti, 1998, 411; 
vezi şi loan G. Coman, Scriitori..., p. 268-281. 

121 Pr. dr. Gheorghe I. Drăgulin, „Cuviosul Dionisie Exiguus”, în Sfinți români și apă- 
rători ai Legii strămoşeşti, EIBMBOR, Bucureşti, 1987, p. 234. 

22 „Poate pare lucru nou celor neştiutori că Scythia, care se arată îngrozitoare prin 
frig şi în același timp prin barbari, a crescut bărbați plin: de căldură și minunați prin 
blândețea purtării. Că lucrul stă așa, eu îl ştiu nu numai printr-o cunoaștere din naștere, ci 
mi l-a arătat şi experiența. Se cunoaşte că acolo, într-o comunitate pământească deschisă 
am fost renăscut cu harul lui Dumnezeu prin taina botezului şi am fost învrednicit să văd 
viața cerească în trup fragil a prea fericiţilor părinți, cu care acea regiune se slăvește ca de 
o rodire duhovnicească deosebită” (cf. pr. prof. dr. loan G. Coman, op. cit., p. 270). 

123 L, Duchesne, Le Liber Pontificalis, vol. |, Paris, 1886, p. CXXX la pr. dr. Gh.. 
Drăgulin, op. cit., p. 238. 

124 Eugenio Corsini, „Dionigil il Piccolo”, în Grande dizionario enciclopedico, vol. 
IV, Torino, 1956, p. 657 la pr. dr. Gh. |. Drăgulin, op. cit. 

125 Merită să relevăm că deosebita știință a lui Dionisie, care a întocmit un nou ciclu 
pascal în locul acelora ale lui Teofil şi Chiril al Alexandriei, lucrând cu pasiune şi com- 
petență, reamintește de cunoştinţele astronomice pe care reforma lui Deceneu cu cca 
600 de ani în urmă, le punea la dispoziția daco-geților lui Burebista pe tot întinsul primu- 
lui stat centralizat dac, învăţându-i să contemple cele 12 semne ale zodiacului, mersul 
planetelor, creșterea și descreșterea lunii, măsura cu care discul solar depăşeşte suprafața 
pământului, cursa celor 346 stele în jurul polului ceresc şi întreaga astronomie. De la 

Deceneu la Dionisie s-a transmis cu fidelitate această dragoste pentru astre şi pentru stu- 
diul lor. Smeritul călugăr scit învățase ştiinţa combinației astronomice a lunilor şi a anilor 
pentru ciclul pascal de la alexandrini, dar înclinarea si tradiţia îi veneau de la strămoșii 
geto-daci, care dăduseră şi dădeau oameni minunaţi, capabili să construiască marele sanc- 
tuar circular de la Sarmizegetusa și atâtea biserici-catedrale de la primirea învățăturii 
creştine (cf. pr. prof. dr. loan G. Coman, op. cit., 279). 

12 Pr. prof. dr. Gheorghe Drăgulin, Areopagitica, Ed. Paco, Bucureşti, 1998. 

127 Pr. prof. dr. Mircea Păcurariu, IBOR, vol. Î, p. 158-172. 

12 Pr. prof. dr. loan G. Coman, Scriitori bisericeşti din epoca străromână, EIBMBOR, 
București, 1979, p. 318. 

129 Ibidem. 

150 Magistr. Alexandru Armand Munteanu, „Arhiepiscopia Justiniana-Prima şi juris- 
dicția ei”, în ST, seria II, anul XIV, nr. 7-8/1962, p. 443. 

13! Jbidem, p. 449. 

152 Macedonia Secunda (cu Mitropolia la Stobi) — 8 episcopii, Prevalitiania (cu Mi- 
tropolia la Scodra) — 3, Dardania (cu Mitropolia la Scupi) — 5, Dacia interioară sau medi- 
teranee (cu Mitropolia la Sardica) — 4, Moesia Secunda (cu Mitropolia la Viminacium) - 
4, şi o episcopie la Basiana (cf. ibidem). 

155 Recidiva, după părerea lui Vasile Pârvan, ar fi o formă coruptă a numelui de Arci- 
dava (Vărădia, lângă Oravita); cf. pr. prof. dr. Mircea Păcurariu, /storia Bisericii Orto- 
doxe Române, vol. 1l, EIBMBOR, Bucureşti, 1992, p. 175. 

134 Lederata era situată, tot după Vasile Pârvan, pe malul stâng al Dunării, în fața 
cetății Viminacium (probabil Palanca Nouă de astăzi, în lugoslavia), cf. ibidern. 

155 [bidem, p. 449. 

13 Ibidem. 

137 Ghenadie Enăceanu, Creștinismul în Dacii şi creștinarea românilor, București, 
1875, p. 40, 65 la magistr. Alexandru A. Munteanu, op. ci. 

138 Pr. Simeon Reli, Istoria vieții bisericești a românilor, 1942, p. 66, 99 la magistr. 
Alexandru A. Munteanu, op. ciz., p. 450. 

159 V. Pârvan, Contribuţii epigrafice la istoria creștinismului daco-roman, București, 
1911, p. 187 la magistr. Alexandru A. Munteanu, op. cit. 

14 Magistr. Alexandru A. Munteanu, op. ciz., p. 451. 

141 Ghenadie Enăceanu, op. cit., p. 63 la magistr. Alexandru A. Munteanu, op. cit. 

'42 Magistr. Alexandru A. Munteanu, op. cit., p. 454-455. 

43 Ghenadie Enăceanu, op. cit., p. 130-131 la magistr. Alexandru A. Munteanu, op. 
cit., p. 457. 

144 Pr. prof. dr. Mircea Păcurariu, IBOR, vol. I, p. 185-200. 

145 Theofilact Simocata, Istorie bizantină, traducere, introducere şi indice de H. 
Mihăescu, Ed. Academiei RSR, Bucureşti, 1985, p. 54. 

14 În anul menționat, trupele bizantine de la Dunărea de Jos au proclamat împărat pe 
centurionul Focas și s-au îndreptat spre Constantinopol, pe care l-au cucerit. 

147 Metodie a ajuns comandant al armatelor slave la frontiera cu Bulgaria, iar mai târ- 
ziu s-a călugărit. Fratele său, Constantin, a funcționat ca profesor de filosofie la Universi- 
tatea din Bizanţ, iar mai târziu, în urma unei misiuni, probabil la Bagdad, şi după ce a mai 
profesat o vreme în învățământ, s-a retras în mănăstirea în care se afla fratele său. După ce 
în 858 Constantin a fost hirotonit preot și, împreună cu fratele său, au fost trimiși într-o 
misiune la Chazari (în Crimeea) pentru a propovădui dreapta credință, în 863 au fost 

trimişi într-o misiune în Moravia Mare, la rugămintea principelui. Activitatea lor misio- 
nară a nemulțumit episcopii şi preoții latino-germani, înştiințându-l pe papa Nicolae 1 că 
au introdus în cult o nouă limbă liturgică, bineștiind că până atunci se propovăduia în cele 
trei limbi sacre. La Roma, ei au fost primiţi cu multă bunăvoință de succesorul lui Nico- 
lae I, Adrian, care a aprobat traducerea slavă a Sfintei Scripturi și a cărților de slujbă. 
Constantin a fost tuns în monahism, cu puțin timp înainte de a muri (869), iar Metodie a 
fost hirotonit ca episcop al Panoniei şi Moraviei, murind în 885. 

148 Pr. prof. dr. Mircea Păcurariu, JBOR. vol. I. p. 192. 

14 Istoricul morav J.G. Stredovski (sec. XVIII) aminteşte de doi ucenici ai Sfinților 
Chiril şi Metodie care au activat în părțile noastre: unul în Dacia, altul în „Alpii Valahiei”. 

15 Un istoric ceh face această afirmaţie (cf. pr. prof. dr. M. Păcurariu, op. cit., p. 193). 

151 Ibidem, p. 202-212. 

's2 Cuvântul „vlah” este de origine germanică. Prin acest termen, germanii defineau 
populaţiile de origine romanică sau celtică. În limba slavilor acest cuvânt este redat prin 
vlah sau voloh. În izvoarele latine este redat prin forma blacus, valachus sau vlachus. 

153 Ibidem, p. 212-227. 

15 Ibidem, p. 212. 

'55 În urmă păcii încheiate între Arpad şi Menumorut, cel din urmă se căsătorește cu 
fiica celui dintâi, astfel cetatea Biharea rămânând tot în stăpânirea lui Menumorut. 

15 Deşi vorbesc limba maghiară, au o origine foarte discutată: fie urmaşi ai avarilor, 
fie ai unor populaţii turce sau ai unor triburi kabare (desprinse din statul kazarilor). Unii 
cercetători consideră că ar fi un amestec de elemente etnice diferite (cf. ibidem, 215). 

157 Ex: altar, sfânt, Crăciun, păgân, bobotează, numele zilelor şi ale lunilor (ianuarie — 
luna Sf. Fecioare Maria, din perioada când cele două sărbători, Nașterea şi Boboteaza, se 
serbau în ianuarie; februarie — luna dinaintea postului mare; martie — luna intrării în post; 
aprilie — luna Sf. Gheorghe; noiembrie — luna Sf. Andrei etc. 

15 Celibatul preoților a fost introdus la clerul catolic maghiar abia în secolul ai XII-lea. 

159 De la sfinţirea apei, slujba înmormântării, care se făcea la vechii unguri tot după 
ritul Bisericii Răsăritene. 

15 Constantin Porfirogenetul relatează că, prin anii 948-949, au fost trimiși la Con- 
stantinopol doi demnitari unguri (Termatzus şi Bulcsu), pentru a reînnoi pacea pe 5 ani 
cu Imperiul Bizantin. 

161 Aceşti doi cronicari, confirmând aceste informaţii, adaugă şi faptul că principele 
Bulcsu a primit botezul la Constantinopol, naș fiindu-i însuși împăratul Constantin. La 
scurtă vreme venind la Constantinopol şi principele Ghiula, s-a botezat și el, având 
același naș. La plecarea din Constantinopol, „a luat cu sine şi pe un monah cu numele 
Ierotei, vestit pentru evlavia sa, hirotonit episcop al Zurciei (Ungariei) de către patriarhul 
Constantinopolului Teofilact, care, ajungând acolo (în Ungaria), a întors pe mulți de la 
rătăcirea barbară la creştinism”. 

15 După tradiţie, el a înființat în Ungaria două arhiepiscopii, una la Esztergom (Stri- 
gonium) şi a doua la Ca/ocea, precum și opt episcopii şi cinci abaţii, toate de rit latin. 

15 Ibidem, p. 218-225. 

15 Înlocuirea lăcașurilor de cult şi a instituţiilor bisericești ortodoxe cu altele noi, 
catolice, poate fi urmărită și în alte părţi ale Transilvaniei. De pildă, sub biserica din 
cetatea Prejmer — jud. Braşov (sec. XIII) s-au descoperit temeliile unei alte biserici, zidită 
de autohtoni, probabil în sec. al VI-lea, având planul „în cruce greacă”. La Cluj și Meseș 

se ştie de două mănăstiri româneşti care au devenit mai târziu catolice. Cu alte două de pe 
Valea Someşului s-a întâmplat la fel (cf. ibidem, p. 221). 

15 Ohtum era ortodox şi fusese botezat în anul 1002 la Vidin. El a ridicat o mănăstire 
cu hramul Sf. loan Botezătorul, aşezând în ea un egumen și călugări greci, după rânduiala 
şi ritul acestora. Prin 1028-1030, Stefan cel Sfânt l-a atacat şi l-a învins în urma trădării 
unui sfetnic Cianadinus. Acesta a dispus ridicarea unei mânăstiri, cu hramul Sf. Gheorghe 
în localitatea Maidan (în lugoslavia). Ștefan cel Sfânt, aducând călugări catolici, i-a 
așezat în Mănăstirea Sf. loan, iar pe călugării ortodocşi de aici i-a mutat la Maidan. 

16 Jbidem, p. 227-239. 

157 Jbidem, p. 239-253; vezi şi pr. dr. Sabin Verzan, Sfântul Apostol Andrei, Ed. Dia- 
con Coresi, Constanţa, 1998. 

is Pop Ioan-Aurel, Națiunea română medievală, Ed. Enciclopedică, Bucureşti, 1998, 
180 p. 

16 Până acum au fost foarte multe discuții privitoare la localizarea acestor țări. În ge- 
neral, se admite că Țara lui Seneslau cuprindea regiunea de munte, deal şi şes din Munte- 
nia vestică, actualele judeţe Argeş, Dâmbovita, Olt, Teleorman și eventual Prahova (cf. 
pr. prof. dr. Mircea Păcurariu, JBOR, vol. 1, EIBMBOR, Bucureşti, 1992, p. 245). 

1% Ţara lui loan ar fi pe teritoriul fostului județ Romanați (la sud de Vâlcea)(cf. ibi- 
dem). 

7! Cnezatul lui Farcaș era probabil Vâlcea (cf. ibidem). 

12 Voievodatul lui Litovoi se întindea pe Valea Jiului până la Dunăre prelungindu-se 
în nord, până în Țara Hațegului (cf. ibidem). 

 "Bibidem. 

174 Statul Halici, prin 1349, va fi încorporat în statul polon. 

175 Pr. prof. dr. Mircea Păcurariu, JBOR, vol. I, p. 253-263. 

1% În 1321, călătorul şi geograful arab Abulfeda relata că Isaccea (oraș situat lângă 
Vicina) se afla „în ţara vlahilor”. Iar o cronică în versuri despre expediţia begului Umur 
din Anatolia la gurile Dunării (în 1337-1338), spunea despre Chilia că se afla „la graniţa 
Valahiei”, ceea ce ne face să credem că ţara lui Basarab 1 se întindea până acolo (cf. ibi- 
dem, p. 256). 

17 Ibidem, p. 256-257. 

1% Jbidem, p. 257. 

1% Ibidem, p. 273-286. Pe această temă s-a scris foarte mult, mai cu seamă în ultima 
vreme. Amintim aici în mod deosebit lucrarea semnată de arhim. Ciprian Zaharia, Josif I 
Muşat — întâiul mare ierarh român, Ed. Episcopiei Romanului și Huşilor, 1987; vezi şi 
studiile: pr. conf. dr. Nicolae Chifăr, „Contextul politico-religios sud-est european în 
perioada recunoașterii Mitropoliei Moldovei”, în TV serie nouă, anul XI (LXXVII), nr. 
1-7, 2001, p. 135-151; idem, „Personalităţi politice bisericeşti implicate în conflictul 
privind recunoașterea lui Iosif 1, primul mitropolit al Moldovei”, în 7, serie nouă, anul 
XI (LXXVII), nr. 8-12, 2001, p. 9-21. 

'% În acest spaţiu a existat mereu o populaţie stabilă. În partea de miazăzi a lui exista, 
în vremea aceea, la apus de Siret, străvechiul ținut al Vrancei. Nume slave (Năruja, 
Nereju, Putna, Coza, Zăbala), ungurești, cumane sau pecenege (Tichiriş, Hâga, Vizăuţ, 
Chilimetea) sau românești (Vidra, Colacul, Valea Sării, Paltin, Spulber) unele arătând pe 
descendenţii unui moş comun (Bârseşti, Bodești, Negrilești, Spineşti) sunt dovada unei 
permanente, neîntrerupte comunităţi a populaţiei de aici din secolul al VI-lea şi până la 
descălecat. Mai spre miazănoapte, tot pe partea dreaptă a Siretului, sunt așezările de la 

Trotuş, Sascut şi Adjud (în ungureşte). Regiunea Neamțului, cu vechea ei cetate şi cu 
Valea Bistriţei, a fost cu siguranță locuită în vremea lui Dragoș; şi aici amestecul de 
numiri slave, ungurești (Cuejdi, Bicaz) şi românești arată continuitatea populaţiei din 
epoca slavă până în veacul al XIV-lea. În ținutul Baia. avem dovezi documentare despre 
prezența aici la 1300 a unei însemnate populații orăşeneşti. Despre Câmpulung și ținutul 
înconjurător, Dimitrie Cantemir ne spune că el forma un fel de republică, cu anumite 
drepturi şi avantaje păstrate din moşi strămoşi. lar în extremitatea nordică exista pe la 
jumătatea veacului al XIV-lea o țară, probabil a Șepeniţului (cf. C. Giurescu, /storia 
Românilor, Bucureşti, 2000, vol. 1, p. 306-308). În partea stângă a Siretului a existat de 
asemenea o străveche populație românească. În ținutul cu nume slav al Dorohoiului, ca și 
în părțile Vasluiului, cu nume cuman, a existat mereu o populație autohtonă. Același 
lucru este valabil și pentru zona Bârladului, a Crasnei şi a Prutului, după cum şi pentru 
Codrii Tigheciului, Orheiului și Lăpuşnei (cf. Florin Constantiniu, O istorie sinceră a 
poporului român, Bucureşti, 1999, p. 183). 

8! C. Giurescu, op. cit., p. 31]. 

18 Dovada cea mai concretă a câștigării independenţei Moldovei față de regatul 
maghiar o constituie documentul din 2 februarie 1365, „actul de naștere al statului mol- 
dovean independent”, prin care regele Ludovic răsplăteşte credinţa lui Balc, fiul lui Sas și 
al fraților săi Drag, Dragomir şi Ştefan, care, lăsând în Moldova nu numai mulți dintre 
cunoscuții lor, dar şi toate bunurile pe care le aveau, s-au întors în regatul Ungariei (cf. 
Ștefan Gorovei, Dragoș şi Bogdan, întemeietorii Moldovei, Bucureşti, 1973, p. 51). 

183 Vezi şi nota următoare. 

154 Este îndeobşte cunoscut şi faptul că spre sfârșitul anului 1371 și Laţcu însuși a tre- 
cut la catolicism, lucru comunicat şi papei. În scrisoarea de răspuns papa, după ce-și 
exprimă bucuria „pentru întoarcerea la credinţa creştină şi la ascultarea Sfintei Biserici 
romane”, lasă să se înțeleagă că dacă nu reușește să-și convertească soția, o poate şi lăsa 
(divorța de ea). Convertirea lui Laţcu la catolicism n-a avut nici un efect în rândul boie- 
rilor sau al populaţiei (deoarece nu se află nici o informaţie din care să reiese acest fapt), 
nici n-a fost sinceră, întrucât a fost îngropat în biserica ortodoxă din Rădăuţi și nu în ca- 
tedrala catolică din Siret cum ar fi fost logic. 

18 Evenimentele ce au urmat morții lui Laţcu sunt printre cele mai obscure din toată 
istoria Moldovei. Nu există certitudine nici în ceea ce priveşte persoana urmașului. Unii 
istorici, bazându-se pe un act intern din 1374 şi pe o menţiune dintr-o cronică străină, pun 
ca succesor al lui Laţcu pe Jurg Koriatovici, un principe lituan (cf. Gr. Ureche, Leto- 
pisețul Țării Moldovei, ediția P.P. Panaitescu, 1957, p. 68). Acesta, ortodox, ar fi fost 
adus de către boierii moldoveni ca o reacție împotriva curentelor catolice, ar fi domnit 
vreo doi ani, după care ar fi fost ucis de un complot organizat de aceiași boieri. Însă cer- 
cetările mai noi au dovedit că actul intern din 1374 este falsificat, că știrea cronicii este 
mult mai târzie decât petrecerea ei şi că Jurg ar fi fost catolic şi nu ortodox. Pe de altă 
parte, Pomelnicul de la Bistriţa, alcătuit în anul 1407, pune înaintea lui Petru Mușat pe un 
„Costea Voievod”. Cu privire la originea lui s-a emis ipoteza că ar fi făcut parte din 
dinastia munteană a Basarabilor şi s-ar fi numit Costea Mușat. Din această perspectivă, 
este posibil ca Laţcu să fi domnit până în 1373, după care vreo doi ani Costea Mușat, iar 
din 1375 Petru Muşat. 

'8 Jean Darrouzes, Notitiae episcopatuum Ecclesiae Constantinopolitanae, Paris, 1981, 
p. 418 la N. Șerbănescu, „Mitropolia Moldovei și Sucevei. Șase sute de ani de la prima 
mențiune documentară a existenţei ei”, în BOR, nr. 9-10/1986, p. 160. 

187 Fontes, Historiae Daco Romanae, Ed. Academiei RSR, Bucureşti, 1982, p. 215. 

1% Jbidem, p. 216. 

18 Jbidem, p. 217. 

1% Ibidem, p. 218. 

15! Ibidem, p. 219. 

1% Jbidem, p. 220. 

'% Ibidem, p. 269. În plus, li s-a poruncit ca „cercetând cu exactitate şi corectitudine 
afacerea şi în mijlocul acestora să ridice afurisania din însărcinarea smereniei noastre 
după cum au fost instruiți și învăţaţi de către mine şi dacă va fi auzit şi de către aceștia 
faptul că chir Iosif a fost hirotonit episcop al Moldovei de către cel de Halici, să-l resta- 
bilească și pe el drept episcop legitim acolo, în virtutea scrisorii sinodale a smereniei 
noastre de care sunt ţinuţi, pentru ca acesta să oficieze slujbe, să binecuvinteze și ca un 
mitropolit adevărat, să le facă pe toate cele ce țin de competenţa lui, căci aşa este drept 
după cum a hotărât dumnezeiescul şi Sfântul Sinod şi a făcut cunoscut smerenia noastră. 
lar dacă lucrul va fi altfel de cum zicem, să vină aici şi să informeze pe smerenia noastră 
şi de va părea ceva drept de făcut, atunci se va face, iar dacă-l vor găsi pe acest hirotonit 
episcop acolo de către cel de Halici, se cuvine ca solii de față să-l sprijine şi să-l 
înscăuneze cu adevărat episcop şi dascăl al acelei țări a Moldovlahiei ca să vă binecu- 
vinteze şi să vă sfinţească pe voi toţi” (cf. ibidem, p. 270). 

1% Cu privire la anul aducerii moaștelor Sfântului loan cel Nou sunt două ipoteze: una 
potrivit căreia ele au fost aduse în 1402, alta în 1415. 

În Cronica lui Grigore Ureche, varianta lui Mihail Kogălniceanu, aducerea moaştelor 
Sfântului loan cel Nou la Suceava este așezată imediat după zidirea celor două Mănăstiri 
(Bistrița şi Moldoviţa), în al doilea an de domnie a lui Alexandru cel Bun, lucru susținut 
de Melchisedec Ștefănescu și de toți autorii de manuale de Istoria Bisericii Ortodoxe 
Române, inclusiv de părintele Mircea Păcurariu în primele ediţii ale lucrării sale. 

În toamna anului 1996, la Congresul internațional de studii sud-est europene de la 
Sofia, s-a încercat să se argumenteze, pentru prima oară, că mutarea moaştelor Sfântului 
loan s-a petrecut în anul 1415 şi nu de la Cetatea Albă, ci dintr-o localitate cu același nume 
de lângă strâmtoarea Kerci de azi. În favoarea acestei ipoteze s-a folosit tot Cronica lui 
Grigore Ureche, în varianta lui Axinte Uricariul, luată ca text de bază pentru ediţia P.P. 
Panaitescu. 

Nici unul din documentele menționate nu sunt foarte concludente în ce priveşte anul 
în care a avut loc acest eveniment istoric sau locul de unde au fost aduse. Dacă ambele 
ipoteze se bazează exclusiv pe interpretarea documentelor existente, în acest caz mai 
plauzibil ni se pare a fi anul 1402, deoarece doar cu un an mai înainte se obținuse 
recunoașterea lui Iosif ca mitropolit al Moldovei, după mai mulți ani de tensiuni și, pro- 
babil, atât pentru domnitorul Alexandru cel Bun, cât şi pentru mitropolitul proaspăt 
recunoscut era foarte importantă creşterea prestigiului Mitropoliei. Din această perspec- 
tivă, aducerea moaștelor Sfântului loan trebuia să se facă cât mai repede, neavând nici un 
motiv să mai aştepte încă vreo 13 ani. 

1% Documente privind istoria României, Moldova, sec. al XIV-lea, București, 1954, 
p; 151. 

'% În anul menţionat, Ștefan dăruia Mănăstirii Neamţ „o mănăstire la Boiștea, unde a 
fost chilia Vlădicăi Iosif şi unde sunt călugărițe” (cf. ibidem, p. 219). 

1% Ibidem, p. 286-302. 

1% Joan Pop-Aurel, op. cit. 

1% Pr. prof. dr. Mircea Păcurariu, Sfinți..., p. 61-64. 

2% Patericul Lavrei Peşterilor de la Kiev, trad. din lb. greacă de diac. drd. Nicușor 
Morlova, Ed. Bunavestire, Bacău, 2000, p. 15-29. 

21 Arhim. Ioanichie Bălan, Vetre de sihăstrie românească, EIBMBOR, București, 2001, 
p. 506-555. 

2% Mitropolitul Serafim, Isihasmul, tradiție şi cultură românească, Ed. Anastasia, 
1994. 

203 Pr. prof. dr. Mircea Păcurariu, JBOR, vol. I, p. 302-306. 

204 Pr. prof. dr. Viorel Ioniţă, „Cuviosul Nicodim cel sfințit de la Tismana”, în vol. 
Sfinți români si apărători ai legii strămoșești, București, 1987, p. 299-306. 

2% Prof. dr. Emilian Popescu, „Completări şi rectificări la «Istoria Bisericii Moldovei 
şi la relaţiile cu Bizanțul în prima jumătate a secolului al XV-lea»”, în Credinţă și cultură, 
vol. |, Trinitas, lași, 1995, p. 125-147. 

2% Nota 1 la prof. dr. Emilian Popescu, op. cit. p. 125. 

2% N. Iorga, Istoria Bisericii Româneşti, Bucureşti, 1928, p. 73. 

2% N. Iorga, Istoria Bisericii Românești şi a vieții religioase a românilor, ed. a II-a, 
vol. I, Bucureşti, 1929, p. 72-75 apud op. cit. 

2% Se pare că această localitate era situată în nordul Greciei — Dioran. În vremea 
aceea, Poleanina era o episcopie modestă dependentă de Tesalonic şi puţin cunoscută. În 
mod obișnuit ea se numea Doiran, şi a fost identificată cu localitatea aflată pe malul lacu- 
lui omonim. Episcopia ar fi înlocuit pe cea de Doberos, iar într-o epocă necunoscută a 
fost unită cu aceea a Vardarului sau a Vardarioților (regiune locuită de vlahi). De aici şi 
întrebarea: să fi fost şi el un vlah şi să fi constituit un motiv al alegerii lui de către împărat? 
Vedem că împăratul Manuel nu numai că l-a ales pe titularul acestui scaun, dar l-a și pro- 
movat la rangul de mitropolit, lucru care îi era îngăduit, așa cum vom vedea, prin „Con- 
cordatul” din 1381 (cf. V. Laurent, „Les droits de l'Empereur en maticre ecclesiastique. 
[accord de 1380/1382”, în REB, 13, 1955, p. 5-20 apud prof. E. Popescu, op. cit., 129). 

210 În jurul anului 1381, loan al V-lea Paleologul a încheiat un „Concordat” cu patriar- 
hul Nil. Prin acest „Concordat” drepturile împăratului în problemele bisericeşti creșteau 
sensibil. Împăratul dobândea dreptul ca de acum încolo să hotărască în alegerea patriar- 
hului, a mitropoliţilor, a episcopilor, promovarea sau transferarea lor, convocarea ler în 
capitală, în cazul în care acest lucru era necesar, retrimiterea lor la reşedinţă, el primea de 
la ei jurământ de credinţă etc. (cf. prof. dr. E. Popescu, op. cit., p. 128). 

21! În această perioadă, situația politică şi economică a Bizanțului era foarte grea, ca 
urmare a înaintării turcilor în Europa; imperiul se limita doar la capitală, la un teritoriu 
restrâns din jurul ei şi la despotatul de Moreea; țările slave din Peninsula Balcanică (Bul- 
garia şi Serbia) căzuseră sub stăpânirea turcilor, iar speranța de alianță a Bizanțului 
rămâneau Rusia și Ţările Române. Mai ales Ţările Române asigurau Constantinopolului o 
mare parte din hrană, prin grâul din câmpiile de la Dunărea de Jos și de la Prut. Este cu- 
noscută, de pildă, alianța lui Mircea cel Bătrân cu Sigismund al Ungariei, cu împăratul 
bizantin şi cu Patriarhia de Constantinopol. Pe de altă parte, Moldova prezenta interes și din 
perspectivă religioasă. Influența catolicismului crescuse în Moldova în vremea lui Alexan- 
dru cel Bun, datorită soţiei sale Ryngala și a presiunilor exercitate de regii Sigismund al 
Ungariei şi Vladislav al Poloniei. Dacă primul mitropolit al Modovei fusese recunoscut 
destul de greu, după moartea lui era momentul de a fi ales un mitropolit grec, pe care bizan- 
tinii să conteze atât în sfera religioasă, cât și în cea politică. (cf. op. cit., p.129). 


285 


2120 inscripție grecească din 1428 amintea de mitropolitul Macarie „al Moidovlahiei şi 
al părților de lângă mare”. Această însemnare a fost reprodusă într-un cronograf bizantin 
tradus în româneşte şi copiat în 1732, semnalat în 1884 de învățatul episcop Mel- 
chisedec al Romanului (cf. pr. prof. dr. M. Păcurariu, JBOR, vol. 1, EIBMBOR, 
București, 1992, p. 340). 

213 În vremea aceea în Biserica romană existau trei papi la Roma, Avignon şi Pisa. 

214 Pr. prof. dr. M. Păcurariu, IBOR, vol. I, EIBMBOR, Bucureşti 1992, p. 340-341. 

215 Scrisoare publicată de Baronius, Annales ecclesiastici, Ed. A. Theiner, Bar-le-Duc, 
anul 1436, nr. 27, vol. 28 (1874), p. 220 apud prof. dr. E. Popescu, op. cit, p. 133-134. 
Titlul de „arhiepiscop” echivalează în terminologia catolică cu cel de mitropolit din 
Biserica Răsăritului. Din scrisoare reiese că Grigorie venise de curând în Italia (Florenţa) 
şi că a trecut la Biserica Catolică, mărturisind toate articolele ei de credință, după care a 
primit ungerea cu Sfântul Mir, chiar în prezența papei. Prin aceasta, el devenea supus 
Bisericii Romei şi primea şi sarcina de a face misiune printre ortodocşii de peste tot, dar 
mai cu seamă printre valachi, bulgari şi moldovlachi, care se află în regatul sau la fron- 
tierele Ungariei. 

216 Scrisoarea publicată de A. Theiner, Vetera monumenta Slavorum meridionalium, 
1863, vol. I, p. 374, nr. 536, Hurmuzaki, 1,2, ş.a. 1435, p. 599-600 apud ibidem. Grigorie 
avea o suită formată din călăreţi, pedestrași și servitori, precum şi bunuri materiale şi era 
autorizat să treacă prin teritoriile papei şi ale altora și peste tot unde va voi, pe apă și pe 
uscat. prin trecători, porturi, poduri etc. 

2: N. Dobrescu, Din istoria Bisericii Române, secolul al XV-lea. Studiu istoric II. 
Moldova, București, 1910, p. 88, N. Iorga, op. cit., p. 82-84 apud ibidem, p. 134. 

218 Gh. Moisescu şi colab., Istoria Bisericii Române. Manual pentru Institutele Teo- 
logice, vol. I, Bucureşti, 1957, p. 228 apud ibidem. 

219 Prof. dr. E. Popescu, op. cit., p. 135. 

220 Jbidem, 136. 

221 N. Dobrescu, op. cit., p. 89 apud prof. dr. E. Popescu, op. cit., p. 137. Sevasta a fost 
Mitropolie în Armenia Secunda şi a deținut în ierarhia bizantină un rang de frunte, fiind 
înscrisă multă vreme pe locul al XI-lea (cf. Darrouzes, Votitia episc., apud ibidem). 

222 Gh. Moisescu, op. cit., p. 229 apud ibidern. 

223 Frumos ați procedat! Ca şi când n-aţi fi ai mei! Nu v-am sprijinit eu să promovați 
şi să fiți avansați? Tot ce aveţi, de la mine aveţi! Nu sunteţi voi din casa şi familia mea? 
Atunci de ce nu m-aţi urmat la vot și ați dat posibilitate (adversarilor mei) să mă depună 
din treaptă, dacă ar voi? Şi eu care credeam că dacă m-aţi vedea aruncat în mare, voi veți 
fi sărit înaintea mea în adânc? Așa speram să vă purtați cu mine! Pentru ce v-am luat și vă 
țin alături de mine?”, cf. Syropulos, IX, 17, p. 450 apud ibidem, p. 138. 

224 Neagoe este cunoscut din mai multe documente moldoveneşti ca fiind unul dintre 
boierii de seamă. El poartă titlul de jupan şi îl reprezenta pe domnitor. Suita sa era for- 
mată dintr-un tovarăș şi 7 servitori. 

225 E] este menționat de două ori de Syropulos, fără să-i dea numele. Ştim că purta 
numele de Constantin din iscălitura pe care o pune pe actul final de Unire, unde sem- 
nează: „Protopopul Constantin și locţiitor al Moldovei”. Numele lui se află la loc de 
frunte, imediat după înalții funcţionari ai Marii Biserici şi după „smeritul episcop Avram 
de Suzdal” (Crimeea). Mai precizăm și faptul că el semnează actul Unirii în greceşte 
(spre deosebire de Avram de Suzdal care o face cu litere chirilice şi în rusește) şi cu o 
grafie frumoasă, care nu se deosebește de a celorlalți cosemnatari. Aceasta poate sugera 

că el era grec și lucrul nu este anormal în situaţia de atunci a Moldovei. Totodată, titlul 
de vicar al Moldovei, nu al mitropolitului, al lui Damian, arată că era o Moldovă, pe care 
el o reprezenta la sinod şi aceasta era Moldova de Jos cu capitala eclesiastică la Roman. 
Cuvântul în limba greacă care desemnează vicarul, semnifică o funcţie de înlocuire pe 
lungă durată, nedeterminată de un moment trecător și corespunde cuvântului vicarius. O 
dovadă în acest sens o avem tot în actele sinodului, Patriarhia de Alexandria având un 
delegat provizoriu, pe mitropolitul de Heracleea, dar şi un vicar, pe marele protosinghel, 
duhovnic şi ieromonah Grigorie, care era funcţionarul permanent al Patriarhiei (cf. nota 
68 la prof. dr. E. Popescu, op. cit., 139-140). 

2 Prof. dr. E. Popescu, op. cit., p. 142. 

221 Descriptio Moldaviae, Bucureşti, 1872, p.158 apud ibidem, p. 143. 

2% ]. Bogdan, Vechile cronici moldoveneşti până la Urechia, Bucureşti, 1891, p. 144, 
194 apud ibidem. 

229 Pr. prof. dr. M. Păcurariu, op. cit., p. 345. 

230 Melchisedec, „O vizită la câteva mănăstiri şi biserici din Bucovina”, în Revista 
pentru istorie, arheologie şi filologie, |, 1883, p. 254. 

33! Pr. prof. Mircea Păcurariu, IBOR, vol. Il, EIBMBOR, 1992, p. 342. 

232 Ibidem, p. 345-346. 

23 Este vorba de patriarhul sârb Nicodim de Ipek (Pe&i), care a păstorit în timpul des- 
potului Gheorghe Brancovici. Arhiepiscopii sârb: de Ipek purtau titlul de patriarhi încă 
din anul 1346, titlu recunoscut în 1375 şi de Patriarhia de Constantinopol (cf. pr. prof. dr. 
Mircea Păcurariu, op. cit., p. 351). 

234'Teodor Manolache, „Stefan cel Mare și viața religioasă din vremea sa”, în BOR, nr. 
1-2/1957, p. 416. 

25 N. lorga, Ortodoxia de limbă slavonă în epoca lui Ștefan cel Mare, Bucureşti, 
1928, p. 9%. 

236 Pr. prof. dr. Mircea Păcurariu, JBOR, vol. 1, p. 376-386. 

23 [bidem, p. 362-371. 

2% Jbidem, p. 363. 

239 Pr. prof. dr. Mircea Păcurariu, /storia Bisericii Ortodoxe Române, vol. |, EIBMBOR, 
București, 1992, p. 509. 

240 [bidem, p. 510. 

24! Nicolae Iorga, Istoria Bisericii Româneşti, vol. |, București, 1928, reeditată, p. 114. 

242] PS. Antonie Plămădeală, „Transilvăneni în Moldova — moldoveni în Transilvania”, 
în vol. Calendar de inimă românească, Sibiu, 1988, p. 157. 

24 1.P.S. Antonie Plămădeală, în studiul menţionat, afirmă că cei mai mulți dintre ierar- 
hii de la Vad au fost moldoveni. De altfel, el îi și citează pe Anastasie, Tarasie, Gheorghe, 
Eftimie, Spiridon, loan Cernea, „poate şi Augustin”, „în mod sigur Benedict”, precum și 
Eftimie, ultimul episcop de Vad (cf. ibidem). 

2 Stefan Meteş, Istoria Bisericii şi a vieții religioase a românilor din Ardeal şi 
Ungaria, Arad, 1918, p. 31. 

245 Ibidem, p. 97. 

26 [bidem, p. 97. 

21 Timotei Cipariu, Acte și fragment, Blaj, 1885, p. 194. 

2% Ştefan Meteș, „Episcopia Vadului la sfârșitul sec. al XVI-lea şi începutul sec. al 
XVII-lea”, în Revista Ortodoxă, nr. 8-9/1912-1913, p. 237. 

2% Idem, Istoria Bisericii..., p. 362. 

250 Pr. Gabriel Cocora, „Începuturile Episcopiei Buzăului”, în GB, an IX (1960), nr. 9-10, 
p. 811. 

25: Pr. Ion Ionescu, „Viaţa şi Pătimirea părintelui nostru Nifon, patriarhul”, în vol. 
Sfinți români..., p. 338. 

25 Jbidem, p. 339-340. 

253 Pr, Gabriel Cocora, op. cit. 

254 Mitropolitul Tit Simedrea, Viața și traiul Sfântului Nifon, Patriarhul Constanti- 
nopolului, Bucureşti, 1937, p. 8-9 la pr. lon Ionescu, op. cit., p. 342-343. 

25 Pr. Ion Ionescu, op. cit., p. 343; pr. Gabriel Cocora, Episcopia Buzăului, o vatră de 
spiritualitate şi simțire românească, Ed. Episcopiei Buzăului, 1986, p. 26. 

25 Ibidem, p. 344-345. 

25? Sinaxar, din Mineiul pe august, ed. a IV-a, Bucureşti, 1974, p. 133 la pr. lon 
Ionescu, op. cit., p. 345. 

25 Pr. lon lonescu, op. cit., p. 346. 

25 Mitr. Tit Simedrea, op. cit., p. 23 la pr. lon lonescu, op. cit., p. 348-349. 

260 Pr. prof. dr. Mircea Păcurariu, BOR, vol. 1, EIBMBOR, Bucureşti, 1992, p. 443-444. 

%! [bidem, p. 444-448. 

252 Documente privind Istoria României, Editura Academiei RSR, veacul al XVI-lea, 
A. Moldova, vol. I (1501-1550), doc. 217, p. 245. 

2% Pr. prof. dr. Mircea Păcurariu, „Contribuţii la istoria Mitropoliei Moldovei în sec. 
al XVI-lea”, în MMS, nr. 3-4/1975, p. 225. 

2% Ibidem, p. 226. 

25 Pr. C. Cojocaru, „Mitropolitul Grigorie Roșca”, în MMS, nr. 1-2/1978, p. 61. 

2% Pr. prof. 1. Zugrav, „Voroneţul”, în MMS, nr.1-2/1963, p. 85. 

26 Această cruce se păstrează astăzi la Mănăstirea Sfântul loan din Suceava. 

2% Astăzi, ele se păstrează la Mănăstirea Dragomirna. 

2 Dania consta din: satul Mălini (lângă Mănăstirea Slatina, jud. Suceava), două ia- 
zuri, două prisăci, patru fălci de vie, crame, mori, şase sălașe de ţigani şi 200 de galbeni 
ungurești. 

2% Cronicarul Eftimie consemnează faptul că domnul a impus ca toate mănăstirile şi 
slujitorii Bisericii să plătească bir, iar pe episcopul Macarie l-a alungat din scaun fără 
sobor (cf. ibidem). 

271 Inscripția de pe piatra de mormânt are următorul conţinut: „În zilele binecredincio- 
sului domn Io Iliaș Voevod, iată, eu, mitropolitul chir Grigorie, m-a cuprins pe mine cel 
ce mă număr între cei vii 73 de ani, frica de moarte și am gândit că paharul acesta nu va 
trece de la mine, m-am hotărât pentru casa aceasta a tuturor fraților acestui locaș şi mi-am 
făcut un mormânt, în care să fiu înmormântat când voi muri. În anul 7978 (1570) luna 
februarie 5” (data morţii a fost adăugată ulterior, cf. ibidem, p. 231). 

22 Se ştie doar că în 1523, arhimandritul Silvan de la Putna copia, din porunca mitro- 
politului Teoctist, Zipicul Sfântului Sava pentru Mănăstirea Neamţ. 

23 Îndepărtarea din scaun se datorează, se pare, unor intrigi şi unor aranjamente de la 
curtea domnească, aşa după cum lasă să se înțeleagă și ucenicul său Eftimie (cf. ibider, 
p. 342). 

2 Ibidem, p. 320. 

275 Manuscrisul de la Kiev, copiat de Isaia de la Slatina în 1561, cuprinzând pe lângă alte 
scrieri Cronicile de la Putna (Putna I), a lui Macarie şi a lui Eftimie; manuscrisul de la Le- 
ningrad, scris către sfârşitul sec. al XVI-lea, care cuprinde, pe lângă alte scrieri, Cronica de 


288 


la Putna (Putna Il), a lui Macarie şi a lui Azarie şi manuscrisul fost al lui Barsov, care 
cuprinde numai o parte a Cronicii lui Macarie (Cronicile slavo-dunărene din sec. XV-XVI, 
publicate de lon Bogdan, ediție revăzută şi completată de P.P. Panaitescu, Ed. Academiei 
RSR, 1959, p. 155). 

25 Acest manuscris cuprinde, pe lângă alte scrieri, o compilaţie de cronici ale Mol- 
dovei: Cronica Putna 1, Cronica lui Macarie (până în 1541) şi Cronica lui Eftimie. La 
sfârșitul ei, în slavonă, este următoarea însemnare: „Această scriere a scris-o Isaia de la 
Slatina”(ibidem, p. 157). 

271 Petru Rezuș, Contribuţii la istoria orasului Rădăuți, Bucureşti, 1975, p. 64. 

2% Pr. prof. dr. Mircea Păcurariu, BOR, vol. 1, EIBMBOR, Bucureşti, 1991, p. 492. 

2% Ea este formată din Letopisetul Putna Î, Cronica lui Macarie (versiunea scurtă) şi 
Cronica lui Eftimie (cf. ibidem). 

2% Dintre misiunile sale diplomatice, amintim: a fost de față la omagiul depus de loan 
Vodă regele Poloniei, în februarie 1573, pe când se găsea în Bran, lângă Braşov, urmând 
să se întâlnească cu voievodul, mai târziu principele Transilvaniei, Ştefan Bathory. A fost 
trimis apoi la Moscova, pentru a aduce la cunoștința țarului că loan Vodă a dobândit 
domnia Moldovei (cf. ibidem). 

*%! E] apare cu acest nume în mai multe documente din veacul al XVI-lea. De pildă, la 
21 martie 1551, mitropolitul Grigorie Roşca, ucenicul lui Daniil, făcea o danie Mănăstirii 
Voroneț „unde-i hramul Sfântului Marelui Mucenic al lui Hristos şi purtător de biruință 
Gheorghe, unde se odihnește sfântul stareț Daniil, danie întărită de Iliaș Vodă Rareş” (cf. pr. 
prof. dr. Mircea Păcurariu, Sfinți daco-romani şi români, Ed. Trinitas, laşi, 1993, p. 75). 

2% Istoricul Gheorghe Pungă susține că Petru Rareș a fost înlocuit cu Alexandru 
Lăpuşneanu atât din motive politice, cât şi religioase (persecutând pe protestanții din 
Moldova), cf. Gheorghe Pungă, Țara Moldovei în vremea lui Alexandru Lăpuşneanu, Ed. 
Univ. „Al. I. Cuza”, Iaşi, 1994, p. 175. 

233 Faptul că Alexandru Lăpușneanu era un mare apărător al Ortodoxiei, a făcut ca 
raporturile sale cu Polonia, în această perioadă, să cunoască o involuție. Pentru ortodocşii 
din această țară, care erau ameninţaţi tot mai mult de luteranism şi calvinism, domnul 
Moldovei a început să construiască în orașul Lvov, tocmai în aceşti ani, o elegantă și 
somptuoasă biserică. Grija față de ortodocșii de aici reiese din scrisoarea expediată de 
Lăpușneanu, la 22 februarie 1558, în care spunea: „deşi locuiți în mijlocul disidenţilor, 
voi nu v-aţi părăsit religia” (cf. Hurmuzaki-Bogdan, Documente, vol. I, Supliment, II, 
p. 205-206, nr. 100 la Gheorghe Pungă, op. ciz., p. 177). 

2% Ibidem, p. 176. 

25 Ibidem, p. 179. 

2% Jbidem. 

27 G. Balş, „Bisericile moldoveneşti din secolul al XVI-lea”, în Bu/. Com. monumen- 
telor istorice, Bucureşti, 928, p. 131. 

28 Gheorghe Pungă, op. cit., p. 182. 

2% N. lorga, Istoria Românilor în chipuri şi în icoane, Bucureşti, 1905, p. 108. 

2% În condiţiile în care ortodoxia sud-dunăreană era tot mai mult amenințată de 
impactul dintre musulmani şi reformaţi, Lăpușneanu s-a erijat într-un adevărat patron al 
acestei regiuni. Astfel, de o atenţie specială s-au bucurat, în primul rând, mănăstirile atho- 
nite. Intre mănăstirile de aici ajutate de Alexandru Lăpușneanu amintim: Vatopedul (care a 
primit o chervăsărie), Dionisiu (i-a zidit o bolniță, i-a mărit trapeza, i-a construit un 
iconostas și i-a dăruit şi o icoană), Grigoriu (a primit un metoc), Dochiariu (s-a afirmat că 

este, „pe bună dreptate complet diferită de celelalte ctitorii athonite, ea asemănându-se 
foarte mult cu cea de la Slatina”) (cf. Gheorghe Pungă, op. cit., p. 185-186). De asemenea, 
Petre S. Năsturel a demonstrat că tot Lăpușneanu a ridicat și paraclisul Sf. Gheorghe din 
Mănăstirea Sf. Pavel şi că anual „a continuat să achite ctitoriei de la Zografu 100 de gal- 
beni care fuseseră dăruiţi de Ştefan cel Mare” (cf. ibidem). Tradiţionalele centre ortodoxe 
de la Muntele Athos erau miluite de „darnicul voievod şi cu unele manuscrise copiate în 
Moldova. Mănăstirile de aici trebuiau să fie apărate nu numai de presiunea exercitată de 
reformă, dar și de lumea musulmană, care era conştientă de importanţa politică şi confe- 
sională a acestui centru ortodox. Încheiem aceste precizări cu informaţia potrivit căreia 
„atunci când sultanul Selim al II-lea a luat toate lucrurile călugărilor şi ale mănăstirilor, 
cele mişcătoare şi cele nemişcătoare, ele au fost imediat răscumpărate de urmaşii lui 
Lăpuşneanu, Ruxandra și Bogdan, care, aşa cum ne informează unele izvoare s-au făcut 
pentru a doua oară ctitori” (cf. DIR, A, XVI/2, p. 235-236 la ibidem, p. 186). 

2% La puţin timp după moartea lui Lăpușneanu, călugării de aici mulțumeau doamnei 
sale pentru banii trimişi şi-i cereau să intervină pe lângă sora ei din Ţara Românească 
„pentru a face şi ea un metoh”(cf. Hurmuzaki-lorga, Documente, XIV/3, p. 1-2 la Gheor- 
ghe Pungă, op. cit., p. 186-187). 

29 Se cunoaşte dintr-un rezumat românesc din sec. al XIX-lea, că la 17 iunie 1559, 
Alexandru Lăpusneanu „a miluit Sfânta Mitropolie de la Patrierşie... unde este rugătorul 
şi neamul domnii mele chir Gherman patriarhul Ierusalimului și sfinții noastre rugi 
mănăstirii di la Svenţii Sava cu satul Ocna din ţinutul Orhei” (cf. DIR, A, XVI/2, p. 124, 
nr. 116 la Gheorghe Pungă, op. ciz., p. 187). 

*% La sfârşitul așa-numitului letopiseţ Putna 7 există o însemnare în limba slavonă: 
„Această scriere a scris-o Isaia de la Slatina... în anul acesta a venit patriarhul de la Țari- 
grad, chir Ioasaf în Ţara Moldovei, în zilele lui Alexandru Voievod şi în vremea mitro- 
politului Grigorie... în anul 7069 (1561) curgător, luna ianuarie 1, crugul soarelui 12, al 
lunii 19, indictionul 3, epacta 1, numărul de aur 3” (loan Bogdan, Vechile cronice mol- 
dovenești până la Urechia, București, 1891, p. ll la Gheorghe Pungă, op. cit.). Această 
însemnare are o semnificaţie aparte pentru istoria noastră, deoarece acum este menționat 
primul contact între cele două biserici după mai bine de un veac de la căderea Constanti- 
nopolului, iar cauza reluării acestei legături „trebuie pusă pe seama renașterii isihasmului 
bizantin. la mijlocul veacului al XVI-lea” (Gheorghe Pungă, op. ciz.). 

2% Dintre ctitoriile lui Stefan cel Mare, au fost ajutate de către Alexandru Lăpușneanu 
Mănăstirea Tazlău (a primit două așezări, un iaz, mori şi fânețe), Mănăstirea Sf. Ilie (a 
primit câteva sate), Putna, Voronețul și Dobrovăţul (le-au fost întărite vechile bunuri şi le-au 
fost făcute noi danii). Dintre ctitoriile lui Petru Rareş, ajutate de Lăpușneanu, amintim: 
Mănăstirea Moldoviţa (a primit mai multe sate și două mori), Râșca (a primit satul Popești, 
o moară, prisăci şi poieni). Interesant de amintit faptul că „Probotei și Humorului care, se 
pare, au fost implicate în complotul din 1555 sau poate au făcut concesii protestanților, li 
s-au impus niște schimburi de sate, pierzându-și unele bunuri” (cf. Gheorghe Pungă, op. 
cit., p. 183-184). 

2% Ea a primit din partea domnului Alexandru Lăpușneanu un loc de fânaţ şi o prisacă 
(cf. ibidem). 

2% Ibidem, nota 85, p. 208. 

%! Zosin Dragsin a făcut primul așezământ monahal pe Valea Secului, iar boierul loan 
Golia a ridicat primul așezământ care a precedat Mănăstirea Golia (cf. Gh. Pungă, op. 
cit., p. 183). 

2% DIR, A, XVI/2, p. 154-155 la ibidem, p. 184. Din câte cunoaștem, este vorba de 
părticele din moaștele Sfântului Grigorie de Nazianz. Dintr-un act emis la 20 august 1560 
aflăm că Alexandru Lăpuşneanu a adus la ctitoria sa de la Slatina „mai întâi, sfântul cap 
al Sfântului Grigorie Bogoslovul şi sfintele moaște, sfintele fălci ale sfântului Ioan Zla- 
taust, şi sfintele moaște, sfântul deget cel mare ale Sfintei Ana”, care au fost așezate „în 
noua zidire, în sfânta mănăstire de la Slatina” (cf. Gheorghe Pungă, op. ciz., p. 185). 

2% N. Iorga, Studii şi documente, XVI, p. 579, nr.765 la Gheorghe Pungă, op. cit., p. 184. 

3% „Băgat-au în foc de viu pre vlădica Gheorghe, de au arsu, dându-i vină de sodomie, 
auzind că are strânsură de avuţie”, cf. Grigore Ureche, Letopisețul Țării Moldovei, ed. a 
I-a, îngrijită de P.P. Panaitescu, București, 1938, p. 197. 

31 Despre această persecuție scrie și Macarie al Romanului în Cronica sa, cf. pr. prof. 
dr. Mircea Păcurariu, Contribuţii... p. 231. 

3% Gheorghe Pungă, op. cit., nota 123, p. 190. 

3% Cronica lui Azarie, p. 141 la Gheorghe Pungă, op. cit., p.184. 

304 N. Grigoraş, „Mitropolitul Anastasie Crimca (1600-1629)”, în MMS, an XXXIV, 
nr. 3-4/1958; dr. Vasile Gonţa, „Mitropolitul Anastasie Crimca, fondatorul celui dintâi 
spital”, în MMS, an XXXVIII, nr. 1-2/1962; pr. prof. C.C. Cojocaru, „Mitropolitul Anas- 
tasie Crimca, viaţa şi opera sa (360 de ani de la moarte, 1629-1989)” în Cronica Epis- 
copiei Romanului şi Hușilor, Ed. Episcopiei Romanului, 1989, p. 69-75; N. Iorga, Istoria 
Bisericii Românești și a vieții religioase a românilor, vol. 1, Vălenii de Munte, 1908; 
idem, Vechea artă religioasă la români, Vălenii de Munte, 1934; idem, Miniaturile 
româneşti, Bucureşti, 1933; Stefan Gorovei, „Anastasie Crimca. Noi contribuţii”, în 
MMS, an LV, nr. 1-2/1979; dr. G. Popescu-Vâlcea, „Scoala miniaturistică de la Drago- 
mirna”, în BOR, an LXXXVI, nr. 3-5, 7-8, 9-10/1968, nr. 1-2/1969; ep. Melchisedec 
Ştefănescu, O vizită la câteva mănăstiri şi biserici antice din Bucovina, București, 1885; 
nesemnat, Monumente istorice bisericeşti din MMS, laşi, 1967. 

35 N. Iorga, Istoria Bisericii..., p. 241. 

3% N, Iorga, Oameni cari au fost, Ed. Cartea Moldovenească, Chișinău, 1990, p. 142. 

37 Dimitrie Dan, Cronica Episcopiei de la Rădăuţi, 1912, p. 6. 

3% N, Iorga, Istoria Bisericii..., p. 238. 

3% Stefan Gorovei la pr. Ion Cârciuleanu, Mănăstirea Galata, Ed. MMB, Iaşi, 1991, p. 72. 

510 Pr. Scarlat Porcescu, Episcopia Romanului și Hușilor, 1984, p. 174. 

311 Arhidiac. prof. dr. loan N. Floca, Sinoade în Mitropolia Moldovei. Hotărări privind 
unitatea credinței ortodoxe şi disciplină bisericească, Ed. Trinitas, vol. Il, 1995, p. 200. 

512 Pr. Scarlat Porcescu, Episcopia Romanului..., p. 178. 

313 Acest Regulament are o importanţă deosebită din punct de vedere al dreptului 
bisericesc, deoarece, alături de cel din 1620 „Pravila Sfinţilor Părinți după învățătura 
marelui Vasile”, sunt cele mai vechi de acest fel din câte ni s-au păstrat. Regulamentul se 
referă la: obşte, mâncare, egumeni, străini, sihaștri, mâncarea la chilie etc. 

514 După prevederile vechiului drept românesc bisericesc, căsătoria avea un rol funda- 
mental. Ea nu era valabilă dacă nu se oficia după rânduielile impuse de biserică și dacă nu 
era binecuvântată de slujitorii ei, după cum nici divorțul nu era valabil dacă nu era pro- 
nunțat de Biserică şi pe care aceasta îl acorda în cazuri bine întemeiate. Președintele 
instanței care judeca atunci cazurile de divorț era mitropolitul sau episcopul, ajutat de un 
număr de preoți, delegați să facă anchetele la fața locului și să raporteze. Pe baza unui 
asemenea raport, mitropolitul sau episcopul admitea sau respingea cererea de divorț. 

315 P. Partenie, Mitropolitul Anastasie Crimca — viața şi activitatea sa, Bucureşti, 
1907, p. 40. 

31€ Pr. Ion Vicovan, Daţi-le voi să mănânce! Filantropia creştină — istorie şi spiritua- 
litate, Ed. Trinitas, laşi, 2001, p. 175. 

37 Ibidem, p. 178. 

518 Ibidem, p. 179. 

319 Pr. prof. dr. Mircea Păcurariu, op. cit., p. 10. 

320 Melchisedec Ștefănescu, O vizită la câteva mănăstiri şi biserici antice din Buco- 
vina, Bucureşti, 1885, p. 2. 

3! N. Iorga, Neamul românesc din Bucovina, Bucureşti, 1905, p. 42. 

322 Dr. G. Popescu-Vâlcea, Miniatura românească, Ed. Meridiane, Bucureşti, 1981, p. 37. 

33 Florian Dudaș, Cazania lui Varlaam în Transilvania, Ed. Arhiepiscopiei Vadului..., 
Cluj, 1983; + Antonie Plămădeală, De la Cazania lui Varlaam la lon Creangă, Sibiu, 
1997; idem, Dascăli de cuget şi simțire românească, EIBMBOR, București, 1981; Var- 
laam, Opere. Răspunsul împotriva Catehismului calvinesc, ediţie critică, studiu filologic 
și studiu lingvistic de Mirela Teodorescu, Ed. Minerva, Bucureşti, 1984. 

34 Vasile Lupu, fostul boier Lupu Coci, vornic al Ţării de de Jos, în momentul venirii 
sale la tron, aprilie 1634, „sfătuit de bizantini — afirmă N. lorga — căută în istoria 
Bizanțului numele unui mare orânduitor de țară, dătător de legi: al lui Vasile I, şi-l împru- 
mută” (cf. N. Iorga, „Lupu ca următor al împăraţilor de răsărit în tutelarea patriarhiei de 
Constantinopol și a Bisericii ortodoxe”, în Analele Acad. Rom., Mem. Secţ. Ist., S.II, t. 
XXXVI, Bucureşti, 1913, p. 46 apud Florian Dudaş, Cazania lui Varlaam în Transilva- 
nia, Ed. Arhiepiscopiei Vadului..., Cluj, 1983, p. 18). Considerându-se astfel urmaş demn 
al bazileilor bizantini, el încearcă să revitalizeze și să actualizeze o parte din ideile, 
ambițiile, prerogativele sau ierarhiile imperiului apus. Strămută la lași obiceiurile și 
ideile Bizanțului, acelaşi ceremonial și fast al curţii, al alaiurilor domnești, aceeași poli- 
tică şi intenţii culturale. În acest context se înscriu raporturile sale, importante şi semnifi- 
cative, cu Orientul ortodox, care ni-l înfățișează în postura de principal sprijinitor și 
protector al patriariilor apostolice, a vetrelor de spiritualitate bizantină din Balcani, de la 
Athos, Locurile Sfinte şi întreaga Mediterană orientală. 

325 Această şcoală nu este singura din lași, misionarul catolic Marco Bandinus 
amintește douăzeci de şcoli cu vreo două sute de elevi, pe lângă școlile mănăstirești sau 
curțile boierești. 

36 Antonie Plămădeală, De /a Cazania lui Varlaam la lon Creangă, Sibiu, 1997, p. 47. 

321 Ibidem, p. 49. 

38 Florian Dudaș, Cazania lui Varlaam în Transilvania, Cluj-Napoca, 1983, p. 24 la 
+ Antonie Plămădeală, op. ciz., p. 54. 

39 Nestor, Mitropolitul Olteniei, Viaţa îmbunătățită, nevoințele duhovnicești şi orto- 
doxia neîndoielnică ale Sfântului Mitropolit Petru Movilă al Kievului şi a toată Ucraina, 
Bucureşti, 1996, p. 7-58. 

3% Referitor la anul nașterii, în ultima vreme au apărut o serie de informații potrivit 
cărora acesta nu ar fi 1596, cum s-a afirmat până acum, ci 1574. Cei care au emis această 
ipoteză sunt doi cercetători ruși: arheologul Victor Harlamov și filologul Oles Bilodid. 
Traducerea textului lor a fost făcută de Zamfira Mihail și Dinu Ursu, ea fiind publicată în 
MA, an XXXII, 1987. În susținerea ipotezei lor, cei doi au folosit, interpretând greșit Epi- 
taful gravat pe o placă de argint fixat pe sicriul lui Petru Movilă la 22 decembrie 1646, 
epitaf care avea o dată, se pare 1574, dar care astăzi nu mai este lizibilă. N. Iorga, în 


292 


lucrarea /nscripții din bisericile României, I, Bucureşti, 1905, p. 99-100, a publicat textul 
de pe inscripția lui Mihai Movilă, din 27 ianuarie 1608, decedat în vârstă de 16 ani și 
jumătate. Mihai este un frate mai mare al lui Petru, născut pe la 1591-1592, apoi a urmat 
Gavril şi Petru. Concluzia este limpede: dacă Mihai este fratele mai mare al lui Petru şi el 
s-a născut prin 1591-1592, este clar că viitorul mitropolit s-a născut mai târziu, așa cum 
opinează cei mai mulți cercetători. 

35! Această Frăţie se găsea în situaţia privilegiată de stavropighie a Constantinopolului. 

332 PP. Panaitescu, Contribuţii la Istoria culturii româneşti, Bucureşti, 1971, p. 285-287 
apud Nestor, mitropolitul Olteniei, Viata Sfântului Petru Movilă, Bucureşti, 1996, p. 15. 

333 Dacă ar fi vrut să fie domn, ar fi fost. De pildă, el a împrumutat bani şi a ajutat pe 
fratele său Gavriil, când era domnitor al Ţării Româneşti să poată plăti anual tributul pen- 
tru turci. Deci, el n-ar fi putut împrumuta bani și plăti pentru sine dacă ar fi vrut să ajungă 
domn? 

334 Aceste cuvinte se găsesc în testamentul său din 1646 (cu puţină vreme înainte de 
moarte). 

335 Panegiric la moartea lui Petru Movilă, p. 22-23 apud Nestor, mitropolitul Oltemiei, 
op. eit,,. p..22. 

336 Pr. Niculae M. Popescu apud ibidem, p.24. 

337 Prefaţa Triodului înflorat, tipărit la Kiev în anul 1631. Traducere în limba română 
de G. Mibăilă, în Contribuţii la istoria culturii române vechi, Bucureşti, 1972, p. 194-195 
apud Nestor, mitropolitul Olteniei, op. cit., p. 24-25. 

33 P.P. Panaitescu, „Petru Movilă şi românii”, în BOR, nr. 9-10/1942, p. 8. 

33 Ibidem, p. 28. 

340 Pr. prof. dr. Păcurariu, IBOR, vol. II, p. 35. 

341 Prof. dr. Pandele Olteanu, „Izvoare originale și modele bizantino-slave în operele 
mitropolitului Varlaam”, în BOR, an LXXXVIII (1970), nr. 1-2, p. 119 apud ibiderm, p. 30. 

542 Pr. prof. dr. Mircea Păcurariu, op. cit., p. 38. 

343 Stefan S. Gorovei, „Un dar românesc culturii europene: Petru Movilă”, în Maga- 
zin istoric, Serie nouă, nr. 9/1990, Bucureşti, p. 14. 

34 N. Iorga, Istoria Bisericii Româneşti, p. 312. 

35 Pr. prof. dr. Mircea Păcurariu, „Sfântul Ilie lorest”, în vol. Sfinți români ..., p. 385- 
394. 

34 loan Lupaș, Documentele istorice transilvane, (1599-1699), Ed. Cartea Româneas- 
că, Cluj, doc. 85, p. 204. 

347 „Stiu că pe Măria Ta te vor căuta vreo câțiva care poftesc slujba aceasta, dar ea ar 
trebui dată Milostive Doamne unui astfel de om, care aevea să știe ceva; atâtea mii de 
suflete nu ar trebui încredințate vreunui neștiutor, căci şi aceea sunt oameni chiar de şi-s 
simpli; şi Măriei Tale ca principe creştin îi revine datoria după slujbă şi după conștiință să 
poarte grijă, întrucât se poate şi de sufletele acelora în măsura în care pot fi înduplecaţi 
oamenii încremeniți în neştiință să le primească” (cf. ibidem). 

3% Suntem în perioada în care activitatea tipografică ia amploare. Mitropolitul Teofil 
al Ungrovlahiei (1636-1648) tocmai oferise mitropolitului Transilvaniei Ghenadie, prin 
1640, o tipografie. Pe de altă parte, conducătorii calvini sperau că prin tipografie, respec- 
tiv prin cărțile care se vor tipări, vor putea face propagandă în favoarea calvinismului. 
Aşa se explică faptul că, deși mărturisise că n-a găsit nici un candidat pentru treapta de 
mitropolit dispus să ajute la ca!vinizare, totuși atunci când s-a pus problema alegerii unui 
succesor al lui Ghenadie, superintendentul a înclinat spre cei doi candidaţi, Meletie 

Macedoneanul şi Ilie lorest, care aveau cunoștințe de tipar, în mod deosebit spre cel 
dintâi pe care îl susținea fățiș. 

9 [bidem, p. 209-210. 

350 Este semnificativ faptul că nici până în zilele noastre nu ni s-a păstrat nici un exem- 
plar din acest Catehism calvinesc. Aceasta explică tăria credinței românilor ortodocși din 
Transilvania care n-au dorit să păstrează nici o carte eretică. Ceea ce se știe despre acest 
catehism, despre conţinutul lui, aflăm indirect, din răspunsul mitropolitului Varlaam. 

35! Samuil Micu, Scurtă cunoştinţă a istoriei românilor, Ed. Cornel Câmpeanu, Bu- 
cureşti, 1963, p. 102 la pr. prof. dr. Mircea Păcurariu, „Sfântul Ilie Iorest”, în vol. Sfinți 
români... p. 389. 

352 Gh. Şincai, Opere, Ed. Florea Fugariu, vol. III, Bucureşti, 1960, p. 55-59 la pr. 
prof. dr. Mircea Păcurariu, op. cit., p. 392. 

353 Augustin Bunea, Ierarhia românilor din Ardeal, Blaj, 1904, p. 242-248 la pr. prof. 
dr. Mircea Păcurariu, op. cit. 

354 Pr. prof. dr. Mircea Păcurariu, Sfântul Sava, mitropolitul Transilvaniei, în vol. cit., 
p. 406-415. 

355 Petru Maior, Istoria Besearicei românilor... Buda, 1813, p. 79 la pr. prof. dr. Mir- 
cea Păcurariu, op cit., p. 414. 

356 [bidem. 

357 August Treboniu Laurian, Documente istorice despre starea politică și ieratică a 
românilor din Transilvania, Viena, 1850, p. 129-130 la pr. prof. dr. Mircea Păcurariu, op. 
cit., p. 415. 

35 Reprodus din loan Lupaș, Cronicari și istorici români din Transilvania, vol. |, 
Craiova, 1933, p. 290-295 la pr. prof. dr. Mircea Păcurariu. 

35 Dan Horia Mazilu, Introducere în opera lui Dosoftei, Ed. Minerva, 1997. 

30 Jon Neculce, Letopisețul Țării Moldovei şi O samă de cuvinte, ediție de Iorgu Ior- 
dan, ediţia a II-a, revăzută, Bucureşti, Editura de Stat pentru Literatură și Artă, 1959, p. 98 
la Dan Hona Mazilu, op. ciz. 

3%! G. Pascu, Istoria literaturii române din sec. al XVII-lea, lași, 1922, p. 121 la Dan 
Horia Mazilu, op. cit., p. 7. 

32 Stefan Ciobanu, Dosoftei, mitropolitul Moldovei, şi activitatea sa literară, tradu- 
cere din rusește de Ştefan Berechet, Iaşi, 1918, p. 75 la Dan Horia Mazilu, op. cit. 

3 D. Găzdaru, „Contribuţii privitoare la originea, limba şi influența mitropolitului 
Dosoftei”, extras din Arhiva, XXXIV, laşi, 1927, p. 5-8, la Dan Horia Mazilu, op. cit., p. 
9-10. 

36 G. Călinescu, Istoria literaturii române de la origini până în prezent, București, 
Fundaţia Regală pentru Literatură şi Artă, 1941, p. 53, la Dan Horia Mazilu, op. cit., p. 10. 

35 N. Cartojan, Istoria literaturii române vechi, postfață și bibliografu finale de Dan 
Simonescu, prefață de Dan Zamfirescu, Bucureşti, Ed. Minerva, 1980, p. 202, la Dan 
Horia Mazilu, op. cit. 

3 Nicolae Grigoraș, Originea, formaţia şi preocupările istorice ale mitropolitului 
Dosoftei, p. 1487, la Dan Horia Mazilu, op. cit., p. 13. 

5% Dan Horia Mazilu, op. cit, p. 13-14. Precizând că pe mama sa o chema Maria 
„numită” Misira, al arăta astfel că, dintre sfintele cu numele Maria aflate în sinaxar, 
patroana mamei sale era Maria Egipteanca, prăznuită la 1 aprilie (în limba română a vremii 
erau frecvente cuvintele Misir „Egipt” şi misir „egiptean”), cf. Dosoftei, Versuri alese, 
antologie, text stabilit, prefaţă și glosar de N.A. Ursu, Ed. Virginia, Iaşi, 1994, p. 9. 

55 Potrivit unei informaţii furnizate de cronicarul Nicoale Costin, după ce s-a întors 
din Polonia a fost reținut, de către domnitorul Dumitrașcu Cantacuzino, la Mănăstirea 
Sfântul Sava din Iaşi, un an mai târziu, 1675, același domnitor urmând să-l reașeze în 
scaun (cf. Dosoftei, Versuri alese..., p. 11). 

369 Pr. prof. dr. Mircea Păcurariu, IBOR, vol. II, EIBMBOR, Bucureşti, 1994, p. 97-108; 
Dosoftei, Versuri alese..., p. 13-18. 

3% Dosoftei, Versuri alese..., p. 22-23. 

37! Ibidem. 

32 Ibidem, p. 28. 

3% Mitropolitul Dosotei s-a mai folosit de antologiile hagiografice ale lui Agapie Lan- 
dos (Eklogion şi Kalokerini), din Mântuirea păcătoşilor a lui Agapie Landos, din 
cronograful lui Matei Kigalas și din alte surse (cf. ibidem, p. 15). 

34 Ibidem, p. |. 

35 La 22 octombrie 1686, în prezenţa unor oficialități poloneze Dosoftei alcătuiește, 
în trei exemplare, inventarul odoarelor Mitropoliei duse în Polonia. Unul dintre exem- 
plarele acestui inventar a fost trimis de el în Moldova, cu rugămintea ca, în cazul în care 
va muri înainte de a se întoarce cu odoarele respective în ţară, domnia și boierii să ceară 
regelui polon restituirea lor (cf. ibidem, p. 12). 

36 Ibidem, p. 16-17. 

37 Atribuită de unii cercetători lui Dosoftei, această lucrare aparține lui Nicolae 
Milescu, şi ea a fost tradusă între anii 1686-1688, din însărcinarea patriarhului Ioachim al 
Moscovei (cf. ibidem, p. 18). 

38 Din fericire, au fost aduse în țară, la puţin timp după moartea lui Dosoftei, unele 
dintre prețioasele manuscrise şi cărți care i-au aparținut, cum sunt Biblia de la 1688, tri- 
misă lui în numele domnitorului Constantin Brâncoveanu, carte aflată acum la 
Mănăstirea Putna, și manuscrisele autografe ale unor traduceri ale sale (cf. ibidem, p. 13). 

3% Pr. prof. dr. Mircea Păcurariu, op. cit., vol. |, p. 48. 

380 De pildă, în 1631, a fost trimis de domnitorul Leon Tomșa în Transilvania, ca să ia 
legătura cu Matei Aga și cu boierii pribegi spre a-i sfătui să se reîntoarcă în țară. De 
asemenea, s-a numărat şi printre însoțitorii lui Matei Basarab la Constantinopol, în 1632, 
când a fost recunoscut domn de turci (cf. ibidem, p. 48-49). 

3! Idem, vol. II, EIBMBOR, Bucureşti, 1981, p. 52. 

382 Partea întâi are numele de Îndreptarea legii și cuprinde extrase din Nomocanonul 
lui Manuil Malaxos, într-o versiune completă, alcătuită pe la 1600 de mitropolitul Porfi- 
rie al Niceii, precum și Pravila lui Vasile Lupu, în întregime, tipărită la lași în 1646, în 
vremea mitropolitului Varlaam. Partea a doua, cu titlul de Nomocanon, cuprinde, cu mici 
excepții, colecția canonică a lui Alexiu Aristen (sec. al XII-lea), comentariile acestuia la 
canoane, pe scurt, canoanele unor Sfinți Părinți și un fragment din tipicul lui Nichifor 
Mărturisitorul (patriarhul Constantinopolului, sec. al IX-lea). Apendicele cuprinde 
întrebările și răspunsurile lui Anastasie Sinaitul (sec. al VI-lea) (cf. ibidem, p. 53). 

5 Ibidem, p. 54. 

34 Nu se cunoaște data ridicării ei, însă dintr-o însemnare a lui Paul de Alep, din 1657, 
aflăm că pe atunci biserica era în lucru (cf.F.C. Belfour, The Travels of Macarius, Patri- 
arch of Antiochia, written by his attendant Archdeacon Paul of Aleppo, in Arabie, Lon- 
don, 1836, vol. II, p. 350, la Radu Creţeanu, „Un egumen al Tismanei: Mitropolitul 
Stefan ] al Ungrovlahiei”, în MO, an XXIX, nr. 1-3/1977, p. 126). 

%5 Precizăm și faptul că un mare merit al lui Matei Basarab îl reprezintă şi inițierea 
„istoriografiei românești”. Aşa-numitul Letopiseț cantacuzinesc nu este altceva decât 
continuarea cronicii începute încă din vremea lui Matei Basarab (P.P. Panaitescu, 
„Începuturile istoriografiei în Ţara Românească”, în SMIM, V, 1962, p. 217 la N. Stoi- 
cescu, Matei Basarab, Ed. Acad. RSR, Bucureşti, 1988, p. 92). 

3% După Nicolae Iorga, domnia lui Matei Basarab se poate împărți în două etape: 
prima, până la 1641, când se poate vorbi de curentul slavon, iar a doua după 1641, când 
mitropolitul Teofil impune limba română, dată după care însuși învățatul Udriște Năstu- 
rel, adept iniţial al slavonismului, avea să devină un mare apologet al limbii române (cf. 
Nicolae Cartojan, /storia literaturii române vechi, Bucureşti, 1942, p. 92). 

37 Cu ajutorul mitropolitului Petru Movilă, în Ţara Românească în vremea lui Matei 
Basarab, au funcționat mai multe tipografii: la Câmpulung şi Govora (cea de aici mai 
târziu a fost mutată mai întîi la Dealu, iar apoi la Tîrgovişte, după care a fost readusă la 
Dealu). Din porunca domnitorului, au apărut în tipografiile menţionate un număr de 21 
de cărți. 

58 Din punct de vedere al arhitecturii, Matei Basarab a luat ca modele ctitoriile înain- 
tașilor săi, mai cu seamă ale Craioveștilor şi Basarabilor. Privitor la pictură, în perioada 
lui Matei Basarab se poate observa o interferenţă între stilul clasic bizantin şi cel inova- 
tor. Picturile de pe icoane capătă un caracter mai realist, deși își păstrează totodată şi 
veșmântul clasic și puterea de expresie a feței. Din punct de vedere al evoluţiei artistice, 
în ceea ce priveşte pictura, în general se consideră că epoca lui Matei Basarab se poate 
prelungi până în vremea domniei lui Şerban Cantacuzino, perioadă în care au avut loc 
diverse căutări pornite din dorinţa de a înnoi stilul pictural. Pictura bisericilor ctitorite de 
Matei Basarab a fost fie distrusă în timp, fie refăcută de Constantin Brâncoveanu sau de 
alți domni sau boieri. Se mai păstrează doar trei biserici care au pictura originală din vre- 
mea domnitorului Matei Basarab: biserica Mănăstirii Arnota (1644), biserica din 
Dobreni (1646) şi biserica Mănăstirii Plătăreşti (1649). La fel şi pentru celelalte ramuri 
ale artei (sculptură, arpintărie, miniatură, cea din urmă atingând cea mai mare înflorire), 
epoca lui Matei Basarab a fost la fel de benefică. 

5 Radu Popescu vornicul, Istoriile Domnilor Țării Româneşti, Ed. Acad. R.PR,, 
Bucureşti, 1963, p. 98. 

5% Călători străini, VI, p. 692 la N. Stoicescu, op. cit., p. 94. 

3! Pr. Nicolae Serbănescu, „Mitropolitul Teodosie al Ţării Româneşti, (1668-1672; 
1679-1708)”, în ST seria II, anul IV, nr. 5-6/1952. 

52 Antonie Plămădeală, op.cit. 

3% Pr. prof. dr. Mircea Păcurariu, op. cit., p. 136. 

34 Antonie Plămădeală, „Biblia de la Bucureşti, 1688”, p. 237, în vol. Dascăli de 
cuget şi simțire românească, EIBMBOR, București, 1981. 

3 N. Iorga, Istoria Românilor, VI, 1938, p. 457. 

5 Antim Ivireanul, Didahii, postfață şi bibliografie de Florin Faifer, Ed. Minerva, 
Bucureşti, 1983, vezi și loan Vasile Leb, Biserică și implicare, Studii privind istoria 
Bisericii Ortodoxe Române, Ed. Limes, Cluj, 2000, p. 116-135. 

5 Florin Faifer, Postfaţă — Antim, între realitate şi utopie, în Antim Ivireanul, Dida- 
Rit, pi 213; 

3% Ibidem, p. 214. 

*% Virgil Molin, „Unde a învăţat Antiri, Ivireanul meșteșugul de typarnic”, în GB, 
XXV, 1966, nr. 9-10, p. 841 la Florin Faifer, op. cit., p. 215. 

4% Ibidem, p. 216. 

40! Jbidem, p. 217. 

42 N. Iorga, „Despre Antim Ivireanul”, în BOR, LV, 1937, nr.11-12, p. 614 la Florin 
Faifer, op. cit. 

%3 G. Călinescu, Istoria literaturii române de la origini până în prezent, 1941, p. 16 la 
Florin Faifer, op. cit. 

4% N. Iorga, op. cit. p. 612 la Florin Faifer, op. cit., p. 218. 

4% Florin Faifer, op. cit., p. 223. 

4% Jbidem, p. 227 

40 [bidem. 

4% N. Iorga, art. cit., la Florin Faifer, op. ciz.. 

4% Eugen Barbu, Antim Ivireanu. Săptămâna, 1975, nr. 249, p. 2 la Florin Faifer, op. 
pil..p. 232: 

+10 Pr. prof. dr. Mircea Păcurariu, JBOR, vol. II, EIBMBOR, București, 1992, p. 154-155. 

+ Florin Faifer, op. cit., p. 219. 

412 Radu Greceanu, /storia domniei lui Constantin Brâncoveanu Basarab voievod, 
Bucureşti, p. 90 la Ștefan Ionescu, Epoca brâncovenească. Dimensiuni politice. Finali- 
tate culturală, Ed. Dacia, Cluj-Napoca, 1981, p.177. 

+3 Realizările sale deosebite, pe toate planurile, se datorează formaţiei lui cărturăreşti, 
fiind un bun cunoscător al limbii greceşti şi a celei latine, uceniciei sale în preajma 
stolnicului Constantin Cantacuzino, „cea mai reprezentativă figură a culturii române din 
ultimul pătrar al secolului al XVII-lea” și, fără îndoială, ajutorului lui Dumnezeu Căruia 
şi-a închinat toată viaţa, sfârșind-o ca martir, împreună cu fiii săi şi sfetnicul lanache (cf. 
Ştefan Ionescu, op. cit., p. 16). 

414 Pr. prof. dr. Mircea Păcurariu, Sfinți daco-romani..., p. 133-141. 

+5 Jbidem, p. 20. Constantin Brâncoveanu a manifestat din tinereţe o mare pasiune 
pentru studiu şi carte. Încă din vremea în care era mare spătar (1682-1684), a dăruit cărți 
unor Mănăstiri (Bistrița, Dintr-un Lemn şi Surpatele) înzestrându-le, printre altele, și 
cu câte un exemplar din Evanghelia tipărită în limba română, la Bucureşti, în 1682, cu 
legătură în aur şi argint. Când a fost numit de către unchiul său, Șerban vodă Cantacuzino, 
ispravnic pentru tipărirea Bibliei în khmba română, Brâncoveanu, mare logofăt pe atunci 
(1687), a creat pentru traducători un adevărat fond special filologic şi teologic, pentru a 
înlesni cât mai mult munca. Însă, pasiunea lui Constantin Brâncoveanu pentru carte a 
fost concretizată în alcătuirea unei însemnate biblioteci personale. În anul 1708, el şi-a 
transferat biblioteca la Mănăstirea Hurez, iar pe frontispiciul ei a poruncit să se scrie: 
„Biblioteca de hrană dorită sufletului, această casă a cărților îmbie spre înțeleaptă 
îmbelşugare” (cf. C. Dima Drăgan și Mihail Caratașu, „Un catalog necunoscut al Biblio- 
tecii Mănăstirii Hurez”, în BOR, an LXXXVII, 1969, nr. 5-6, p. 590 la ibidem, p. 139). 
Între cele 425 de volume și manuscrise, câte se mai păstrau în 1861, când le-a descoperit 
Al.I. Odobescu la Mănăstirea Hurez, se aflau, printre altele, şi colecția de autori bizantini 
publicată de Charles du Cange, în timpul regalității lui Ludovic XIV. Interesul manifestat 
față de cultură și de cărturari se vede și din modul în care a înțeles să-şi instruiască fiii. 
Dincolo de aprecierile pe care le aduce acestora Antim Ivireanul, reținem faptul că fiilor 
lui li s-au publicat lucrări sau traduceri (cf. Ştefan Ionescu, op. ciz., p. 140-141). 

+16 Mitropolitul Teodosie Veştemeanul, Prefaţă la Mineiul pe septembrie din 1698 la 
Răzvan Theodorescu, Civilizația românilor între medieval şi modern, Ed. Meridiane, 
1987. vol. II, p. 92. 

+7 Este cel mai mare ansamblu arhitectural din perioada medievală păstrat în Țara 
Românească. Mănăstirea a fost lucrată cu o măiestrie deosebită, înconjurată de ziduri și 
turnuri de apărare, ca o cetate, având pe lângă biserica principală alte câteva schituri şi 
paraclise, toate împodobite de către cei mai iscusiți meșteri ai vremii. Amintim de: para- 
clisul făcut de domn în 1697, Schitul Sfinții Apostoli, ridicat de către egumenul Ioan, 
Schitul Sf. Ștefan ridicat de Ștefan, fiul domnitorului, Schitul loan Botezătorul (azi în 
ruine) şi bolniţa ctitorită de doamna Maria. 

418 Aici au fost așezate osemintele domnitorului în 1720. 

419 Vasile Pârvan în „Antim Ivireanu. Didahii”, Ed. G. Ştrempel, 1964, p. 17-18. 

420 Românii au dăruit acestui mare complex monahal — Sf. Munte — alcătuit din 20 de 
mănăstiri, mai mult decât toate popoarele ortodoxe la un loc, în bani, obiecte de cult sau 
cărți, în afară de restaurări sau de reparaţii de clădiri. Mai mult decât Bizanțul, mai mult 
decât georgienii sau ivirii, care apar doar ca ctitori, mai mult decât bulgarii a căror con- 
tribuție este mică în scurta lor viaţă istorică până la supunerea de către turci; mai mult 
decât sârbii, care au dominat Athosul sub toate raporturile în prima jumătate a secolului 
XIV, în sfârşit, mai mult decât ruşii, care încep să facă donaţii în bani abia după 1600. În 
schimb românii, voievozi, boieri sau oameni simpli, susțin şi refac mai toate mănăstirile 
de la Sf. Munte, începând din secolul XV, relaţiile lor cu Sf. Munte datând încă de la 
1350, de când Mănăstirea Cutlumusș a fost lavră mare Țării Românești” (cf. Teodor Bo- 
dogae, Ajutoarele românești la mănăstirile din Sf. Munte Athos, Sibiu, 1941, p. V, la 
Ştefan Ionescu, op. cit., p. 176). 

421 Ştefan Ionescu, op. cit., p. 176. 

422 Dinu C. Giurescu, „Anatefterul, condica de porunci a lui Constantin Brâncoveanu 
(1684-1702), în SMIM, V, (1962), p. 443-444; nr. 197 la ibidem, p. 177. Lavra Mare a 
primit între anii 1691-1696, anual, cîte 6000 aspri, precum și obiecte de cult de argint şi 
cărți de cult şi de muzică religioasă; Mănăstirea Vatoped, cea mai mare şi mai bogată din 
complexul monastic de la Sf. Munte, a primit, din 1692, cîte 20000 aspri anual; 
Mănăstirii Dionisiu i-a dăruit între anii 1692-1695 şi în 1713, câte 4000 aspri pe an; 
Mănăstirea Pantocrator a primit din 1692-1709, câte 3000 de aspri pe an. La Mănăstirea 
Sf. Pavel a contribuit la reparaţii, a ridicat un turn şi un paraclis, în 1708; Mănăstirea 
Xenofon a primit în 1703, 10000 aspri. La acestea se adaugă daniile pentru mănăsti- 
rile din Ierusalim, Turcia, Serbia, Bulgaria şi Grecia (T.G. Bulat, „Daniile lui Constan- 
tin vodă Brâncoveanu pentru Orientul ortodox”, în BOR, an LXXXII (1966), nr. 9-10, 
p. 938-939 şi 944 la Ștefan Ionescu, op. cit, p. 177). 

43 Documente Hurmuzaki, XIV/3, p. 52 la ibidem, p. 178. A susținut lupta Ortodoxiei 
împotriva calvinilor, a iuteranilor și a catolicilor, în general, tipărind la îndeinnul patriar- 
hului Dositei al Ierusalimului, pentru Academia Patriarhiei din Fanar, mai multe cărți. 

424 Este vorba despre sfinţii cuvioși atât din Moldova, cât și din Țara Românească. 

45 Pentru credincioșii de aici, în 1701 este scos la tipografia din Snagov un Liturghier 
greco-arab, având rugăciunile de împărtășanie numai în limba arabă şi în 1702, tot la 
Snagov, un Ceaslov greco-arab. După ce tipografia primită din Țara Românească a fost 
instalată la Alep, aici s-a tipărit, în 1706, o Psaltire arabă (pe una din pagini având stema 
Țării Româneşti). În anii următori s-au tipărit alte cărţi: în 1706 şi 1708, Evanghelia, iar 
în 1711 un Penticostar (toate în limba arabă). Tipografia din Alep a funcționat până în 
1724, când a fost mutată în sudul Libanului unde, renovată, s-au tipărit numeroase cărți 
de cult şi şcolare (cf. Ștefan Ionescu, op. cit., p. 179-180). 

42 În colaborare cu mitropolitul țării, Antim, originar din Iviria, Constantin Brânco- 
veanu a trimis în Iviria litere de tipar şi o echipă de lucrători în frunte cu Mihail Ștefan 
(Iştvanovici), care și scot în 1710 Liturghierul georgian (cf. ibidem, p. 180 ). 

47 V.A. Urechia, Istoria şcoalelor, IV, p. 23-25 şi Documente Hurmuzaki, XIV!I, 
p. 394-395 la Ştefan Ionescu, op. cit., p. 153. 

48 Ștefan Ionescu, op. cit., nota 34, p. 34. 

4 Ibidem, p. 30. Zidirea bisericii a început la 17 iunie 1697 și a fost terminată la 30 
septembrie 1698, cum atestă pisania încastrată în frontispiciu. Voievodul a înzestrat ctito- 
ria sa, ridicată pentru meșteşugarii şi negustorii români din Făgăraș, cu 50 de taleri anual 
din veniturile vămii domnești de la Rucăr şi Dragoslavele, „ca să fie preoților de hrană şi 
îmbrăcăminte, câtă vreme vor ține legea aceasta pravoslavnică, iar de care cumva ar 
schimba legea şi n-ar fi întru a Răsăritului Biserică și credință, să fie lipsită de această 
milă ce am făcut''(p. 32). Din nefericire însă, după înfiinţarea Bisericii unite, ctitoria lui 
Brâncoveanu a fost luată în mod abuziv de către uniți. 

40 Călugării şi călugărițele de aici au desfășurat o susținută acţiune împotriva unirii. 
Prin 1751-1752, egumenul Visarion a fost acuzat, cu încă 15 preoți din Sâmbăta de Sus, 
că face agitație împotriva Unirii. Cu toate intervențiile familiei Brâncoveanu, situația 
complexului monahal de la Sâmbăta de Sus s-a înrăutățit din ce în ce mai mult, ea fiind 
demolată la venirea generalului Bukow, în 1761. După mai multe încercări de a o rezidi, 
acest lucru a fost realizat abia după 1918, de către mitropolitul Ardealului Nicolae Bălan 
(1920-1955) (cf. ibidem, p. 32, nota 31). În timpul actualului mitropolit al Ardealului 
(ales în 1982), la Sâmbăta s-a ridicat un impresionant complex, cu biserică, chilii, un loc 
special unde au fost înmormântați câţiva dintre foștii mitropoliți ai Ardealului etc. 

%! Ibidem, p. 39. 

42 Joana Cristache Panait, ipărituri târgoviștene din al XVIII-lea veac în satele tran- 
silvănene (comunicare), la Ştefan Ionescu, op. cit., p. 41. 

4% Atât voievodul cât şi Mihai Cantacuzino, spătarul, sau Constantin Canzacuzino, 
stolnicul, au adus meşteri străini care au lucrat și format meşteri în ţară. Este de presupus 
că au luat ființă ateliere de pietrărie pe lângă marile complexe monahale sau laice ale 
epocii: la Hurez, condus de pietrarul Vucaşin Caragea; la Buzău, pentru ctitoriile lui 
Mihail Cantacuzino, condus de Lupu Sărățan; la Târgoviște sau Bucureşti (Ştefan 
Ionescu, op. cit., p. 200). 

%4 Construindu-se multe biserici și palate, era nevoie de iconostase, uși, strane, tetra- 
poade sau sfeşnice, la biserici, precum și de mobilier şi jilțuri în palate și conace. Sculp- 
torii în lemn au fost adevărați artişti, pentru că altfel nu pot fi explicate atâtea opere de 
artă câte au realizat: iconostasul bisericii de la Cotroceni — 1680, sau Arnota — 1694, pa- 
raclisul de la aceeași mănăstire — 1697, cel al bisericii de la Polovragi, 1699-1703, uşile 
de la Mănăstirea Tismana, 1698, lucrate de meșterul Nichita, iconostasele de la Colțea — 
1699, Sf. Gheorghe Nou — 1707 sau Stavropoleos — 1724, precum și mobilierul de la 
Colțea, Hurez sau Arnota (ibidem, p. 204-205). 

435 În timpul lui Brâncoveanu, această ramură a artei ocupă un loc însemnat. Obiectele 
din argint interesează „nu numai pentru că evidenţiază luxul de la curtea domnească sau 
de la curțile boierești, precum şi bogăția inventarului obiectelor de cult din biserici, cât 
mai ales pentru că această manifestare artistică se încadrează într-o impresionantă unitate 
stilistică în arta brâncovenească” (ibidem, p. 222). În ceea ce priveşte argintăria, epoca 
brâncovenească este „epocă de tranziție de la lumea medievală la lumea modernă”. 
Aceasta şi pentru că multe din comenzi erau executate, în afară de Brașov și Sibiu, şi în 

unele centre europene, ca Niirenberg, Augsburg, Dantzig, Veneția (îndeosebi sticlăria) 
(cf. ibidem, p. 226-227). 

43 Cel mai cunoscut atelier de broderie a fost cel de la Hurez, condus de Despineta, 
adusă de la Constantinopol (ibidem, p. 228). 

4% Dintre pictorii renumiţi ai acestei perioade, amintim de Constantin (zugravul de la 
Hurez) şi Pârvu Mutu (zugrav la curțile Cantacuzinilor, el poate fi considerat „ca primul 
mare pictor modern, un adevărat lenăchiță Văcărescu al picturii românești ”) care au pic- 
tat la Colțea, Surpatele, bisericile Cantacuzinilor etc. (ibidem, p. 214-215). 

48 Pr. prof. dr. Mircea Păcurariu, Sfinți daco-romani..., p. 139. 

„Nimic nu poate fi mai folositor pentru ca preotii noștri să 
înlăture anumite ispite, pentru ca ei să cultive anumite îndeletniciri 
potrivite cu demnitatea şi chemarea lor, nimic nu poate fi mai 
priincios pentru a-i face să înteleagă marea misiune culturală, socială 
şi națională care li se impune, legătura strânsă ce trebuie să păstreze cu 
poporul, cultul de artă și carte cu care sunt datori, mândria la care au 
drept îndată ce vor urma bunele tradiții, decât priveliștea unei vieti 
organisate, aproape milenare, în cursul căreia Mitropolitii, Episcopii, 
Egumenii și aşa de adesea ori şi smeriții călugări ori umilii preoti de 
mir au dat poporului, ei singuri aproape, toate învătătura, au înzestrat 
neamul cu o limbă literară, cu o literatură sfântă, cu o artă în legătură 
cu gustul şi cu nevoile lui, au sprijinit Statul fără să se lase a fi înghitiți 
de dânsul, au călăuzit neamul pe drumurile pământului fără a-şi 
desface ochii de la cer şi au ridicat mai sus toate ramurile gospodăriei 
românești, dând istoriei noastre cărturari, caligrafi, sculptori în lemn, 
argintari, oameni de Stat, ostasi, mucenici şi sfinți.” 


Nicolae lorga 

